
Opera lui Cari Gustav jung, una dintre personalităţile cele 
mai importante ale secolului XX, este încă puţin cunoscu¬ 
tă în România. Deşi în ultimii ani s-au publicat câteva din 
cărţile sale, cea mai mare parte a celor 18 volume care-i 
alcătuiesc opera, însumând mai mult de 8 000 de pagini, 
rămân inaccesibile cititorului de limbă română. 

Psihiatru, psihanalist, discipol şi disident al lui Freud, per¬ 
sonalitate interdisciplinară de vastă cultură apreciată în 
mod deosebit de Mircea Bliade, un alt mare erudit, recep¬ 
tiv la fenomenele marginalizate de ştiinţa oficială, cum ar 
fi astrologia, alchimia, ocultismul în genere, Jung a ştiut, 
poate ca nimeni altul, să preţuiască simbolul şi să găsească 
drumuri de acces spre înţelesurile sale profunde. 

Contribuţia sa principală rămâne însă descoperirea incon¬ 
ştientului colectiv cu arhetipurile sale. Acesta este motivul 
pentru care deschidem ediţia operelor complete ale lui Jung 
cu volumul dedicat arhetipurilor inconştientului colectiv, 
tratate în studii esenţiale publicate între 1933 şi 1955, în 
cea mai mare parte inedite în România. 

Se naşte la 26 iulie 1875 la Kesswill, Elveţia, 
ca descendent al unui lung şir de pastori. 
Conform unei legende persistente, bunicul 
său ar fi fost fiul natural al lui Goethe. 
în 1885 face studii de medicină la Basel, iar 
în 1900 devine asistentul lui Bleuler. între 
1907 şi 1913 se dezvoltă relaţia sa cu Freud. 
în 1919 elaborează noţiunea de arhetip, pe 
care o dezvoltă şi adânceşte continuu. lung 
moare la casa din Kiisnacht la 6 iunie 1961, 
lăsând în urma sa o operă impresionantă. 



Printre cele mai cunoscute idei ale lui 
Jung se numără cea referitoare la arheti¬ 
puri şi corelatul lor — inconştientul co¬ 
lectiv. Pentru Jung, inconştientul colec¬ 
tiv, care reprezintă al doilea sistem psi¬ 
hic al omului, are, spre deosebire de 
conştiinţă, un caracter colectiv, imper¬ 
sonal. Ca bază moştenită a psihicului, 
inconştientul colectiv constă din forme 
preexistente — arhetipurile. 


* 

* * 

în anul 2004, în seria de Opere complete 
ale lui Jung vor apărea următoarele vo¬ 
lume: 

• Tipurile psihologice 

• Aion 

• Contribuţii la psihologia 
fenomenelor oculte 

DESPRE EDIŢIE 


Opera lui Cari Gustav Jung, una dintre personalităţile cele mai 
importante ale secolului XX, este încă puţin cunoscută în Româ¬ 
nia. Deşi în ultimii ani s-au publicat câteva din cărţile sale, cea mai 
mare parte a celor 18 volume care-i alcătuiesc opera, însumând 
mai mult de 8 000 de pagini, rămân inaccesibile cititorului de lim¬ 
bă română. 

Psihiatru, psihanalist, discipol şi disident al lui Freud, personali¬ 
tate interdisciplinară de vastă cultură apreciată în mod deosebit de 
Mircea Eliade, un alt mare erudit, receptiv la fenomenele margina- 
lizate de ştiinţa oficială, cum ar fi astrologia, alchimia, ocultismul în 
genere, Jung a ştiut, poate ca nimeni altul, să preţuiască simbolul şi 
să găsească drumuri de acces spre înţelesurile sale profunde. 

Contribuţia sa principală rămâne însă descoperirea inconştien¬ 
tului colectiv cu arhetipurile sale. Acesta este motivul pentru care 
deschidem ediţia operelor complete ale lui Jung cu volumul dedicat 
arhetipurilor inconştientului colectiv, tratate în studii esenţiale pu¬ 
blicate între 1933 şi 1955, în cea mai mare parte inedite în România. 

Va urma volumul dedicat tipurilor psihologice, o altă contribu¬ 
ţie importantă a psihologiei analitice, iar apoi volumul despre psi¬ 
hologia fenomenelor oculte, care reprezintă teza de doctorat a lui 
Jung. 

Sperăm că acest nou început va fi mai mult decât un simplu pu¬ 
seu, care să-şi epuizeze energia după primele reuşite, aşa cum s-a în¬ 
tâmplat până acum, şi că vom putea publica toate cele 18 volume ale 

seriei Jung. Faptul că publicarea operelor lui Freud iniţiată de editu¬ 
ra noastră a ajuns a volumul al 10-lea ne dă încrederea necesară pen¬ 
tru o nouă întreprindere de durată. 


26 octombrie 2003 


Editura 



I 

DESPRE ARHETIPURILE 
INCONŞTIENTULUI COLECTIV 


[Apărută pentru prima dată in Ertmas-Jahrbuch 1934 (Rhein-Verlag, Zurich 1935). 
Prelucrată ca studiu întâi in Von den Wurzeln des Bewufitseins. Studiai i'tber den 
Archetypus. (Psychologische Abhandlungen IX) Rascher, Zurich 1954.] 


DESPRE ARHETIPURILE 
INCONŞTIENTULUI COLECTIV 


Ipoteza că există un inconştient colectiv este una din acele idei care 
la început surprinde publicul, pentru ca apoi să fie repede acceptată şi 
să pătrundă în limbajul curent, aşa cum s-a întâmplat şi cu noţiunea 
de inconştient în genere. După ce ideea filosofică de inconştient, dez¬ 
voltată mai ales de C.G. Carus şi E. von Hartmann, a fost înlăturată 
aproape fără urme de moda debordantă a materialismului şi empiris¬ 
mului, ea a reapărut treptat în cadrul psihologiei medicale orientate 
ştiinţific. 

La început conceptul de inconştient s-a mărginit la desemnarea 
conţinuturilor refulate sau uitate. Pentru Frf.ud inconştientul, deşi 
apare deja — cel puţin metaforic — ca subiect activ, nu este în esenţă 
nimic altceva decât sediul acestor conţinuturi uitate şi refulate şi are 
doar datorită acestui fapt o importanţă practică. Prin urmare, conform 
acestei viziuni inconştientul are o natură exclusiv personală 1 , deşi pe 
de altă parte chiar Freud a sesizat că modul de gândire al inconştien¬ 
tului este arhaico-mitologic. 

Fără îndoială, un strat oarecum superficial al inconştientului este 
personal. Il numim inconştientul personal. Acesta se sprijină însă pe un 
strat mai adânc, care nu mai provine din experienţa personală, ci este 
înnăscut. Stratul acesta mai adânc constituie aşa-numitul inconştient 
colectiv. M-am oprit la expresia „colectiv" întrucât acest inconştient nu 

i In lucrările ulterioare Freud şi-a nuanţat viziunea fundamentală prezentată aici: psi¬ 
hismul instinctual l-a numit „sine" ( dus Es ) iar prin „supraeu“ ( Uber-Ich ) a desem¬ 
nat conştiinţa colectivă interiorizată individului şi in parte refulată. 

este individual ci universal, adică, în opoziţie cu psihismul individual, 
cuprinde cum grano salis la toţi indivizii, indiferent de locul naşterii. 
Acelaşi la toţi oamenii, el formează baza psihică de natură supraperso- 
nală, prezentă în fiecare. 

Existenţa psihică este recunoscută doar pe baza conţinuturilor cott- 
ştientizabile. De aceea nu putem vorbi despre un inconştient decât în 
măsura în care suntem capabili să-i identificăm conţinuturile. Conţi¬ 
nuturile inconştientului personal sunt în principal aşa-numitele com¬ 
plexe afective, care constituie intimitatea personală a vieţii psihice. în 
schimb, conţinuturile inconştientului colectiv sunt aşa-numitele arhe¬ 
tipuri. 

Termenul „arhetip" îl întâlnim încă de la Philo Iudaeus 2 cu refe¬ 
rire la imago Dei în om. De asemenea, la Irenaeus 3 4 5 unde citim: 
„Mundi fabricator non a semetipso fecit haec, sed de alienis archetypis 
transtulit." în Corpus Hermeticum 4 Dumnezeu este numit xo 
ccpxETUTCOv (poâs La Dionysius Areopagitul termenul apare e mai 
multe ori: atât în De caelisti hierarchia 5 ai âuAai apxexuiu'ai cât şi 
în De divinis nominibus. 6 La Augustin, deşi nu apare cuvântul arhe¬ 
tip, ideea este prezentă. Extragem din De diversis questionibus: „ideae... 
quae ipsae formatae non sunt... que in divina intelligentia continen¬ 
tul" 7 Arhetipul este o parafază explicativă pentru platonicul eîfios. 
Această denumire este potrivită şi folositoare scopurilor noastre căci ea 


2 De opifteio mundi, Index. 

3 Adversus omnes Interese, 2,6 (p. 126) 

4 (Scott, Hermetica I, p. 140; lumina arhetipală). 

5 II, 4 (Migne, P. G. — L. III col. 144; arhetipurile imateriale). 

6 (Migne, 1. c„ col. 595). 

7 De diversis tiuaeslionibus, LXXXI1I, xlvi col. 49 (Idei., ele însele neformate... conţi¬ 
nute în inteligenţa divină). Alchimiştii utilizează „arhetipul" într-un mod asemănă¬ 
tor; din Trnctatus aureus al lui Hermes Trismegistus (Theatrum chemicum, 1613, iv. 
P. 718) aflăm: „...ut Deus omnern divinitatis suae thesaurum... in se tanquam ar- 
chetypo absconditum... eodem modo Saturnus occulte corporum metallicorum si- 
mulachra in se circumferens..." (aşa cum Dumnezeu ascunde în sine ca intr-un ar¬ 
hetip toate comorile divinităţii sale. Tot astfel Saturn poartă în sine intr-un mod se¬ 
cret imaginea corpurilor metalice). La Vigenerus (Tmctntus de igne et sale în Tlteti- 
trum chemicum, 1661, VI, p. 3) lumea este „ad archetypi sui similitudinem factus" 
(creată după chipul unui arhetip) şi de aceea este numită „rnagnus homo“ („homo 
maximus" la Swedenborg). 

spune că în cazul conţinuturilor colective ale inconştientului avem de-a 
face cu tipuri arhaice sau — mai bine zis — cu tipuri originare, cu alte 
cuvinte cu imagini ( Bilder) universale existente din vremurile străvechi. 
Expresia „representations collectives“, utilizată de Levy-Bruhl pentru 
desemnarea figurilor simbolice din concepţia despre lume a primitivi¬ 
lor, poate fi aplicată fără dificultate şi conţinuturilor inconştiente, care 
înseamnă aproape acelaşi lucru. Căci învăţăturile primitive vorbesc de¬ 
spre arhetipuri metamorfozate. Totuşi ele nu mai sunt aici conţinuturi 
ale inconştientului, ci s-au înveşmântat în formule conştiente, care sunt 
transmise prin tradiţie, mai ales sub forma învăţăturii ezoterice — ex¬ 
presie tipică a transmiterii conţinuturilor colective de provenineţă 
inconştientă. 

O altă expresie bine cunoscută a arhetipurilor o constituie mituri¬ 
le şi basmele. Dar şi în acest caz este vorba de forme specific fixate, 
transmise de-a lungul unor mari intervale de timp. De aceea, noţiunea 
de arhetip se potriveşte doar mijlocit celei de „representations collec- 
tives“, întrucât prima se referă doar la acele conţinuturi psihice care nu 
au fost încă supuse unei prelucrări conştiente şi care reprezintă deci re¬ 
alităţi psihice încă nemijlocite. între arhetipul ca atare şi forma istori¬ 
că sau prelucrată căreia i-a dat naştere nu există o diferenţă insuprima- 
bilă. Pe treptele mai înalte ale învăţăturilor ezoterice arhetipurile apar 
într-o formă care de obicei indică inconfundabil influenţa valorizatoa¬ 
re a prelucrării conştiente. Manifestarea lor nemijlocită, aşa cum o cu¬ 
noaştem din vise şi viziuni, este în schimb mult mai individuală, mai 
greu inteligibilă sau mult mai naivă decât în mit, de exemplu. Arheti¬ 
pul este un conţinut inconştient pe care conştientizarea şi perceperea 
îl modifică, şi anume în sensul respectivei conştiinţe individuale în care 
apare 8 . 

Ceea ce se înţelege prin „arhetip" a devenit pe deplin clar prin ex¬ 
punerea relaţiei sale cu mitul, învăţătura ezoterică şi basmul. Mult mai 
dificilă este încercarea de a lămuri ce este un arhetip din punct de ve¬ 
dere psihologic. Cercetătorii miturilor s-au mulţumit până acum cu re- 

8 Pentru a fi exacţi trebuie sâ distingem între „arhetip" şi „reprezentare arhetipală". Ar¬ 
hetipul în sine este un model ipotetic, neintuitiv, foarte asemănător ai ceea ce în bio¬ 
logie este cunoscut drept „pattern of behaviour". Vezi pentru aceasta şi lucrarea mea 

Tlieorelisclw Vherlegwigen zum Wesen des Psychischen. 

prezentări solare, lunare, meteorologice, cu reprezentări ale vegetaţiei 
şi alte reprezentări ajutătoare. Faptul că miturile sunt în primul rând 
manifestări psihice care exprimă esenţa psihicului a trecut însă aproa¬ 
pe neobservat. Pentru primitiv explicarea obiectivă a unor lucruri cu¬ 
noscute prezintă puţin interes, în schimb el, sau mai bine zis incon¬ 
ştientul său, simte o nevoie irezistibilă de a asimila orice experienţă 
senzorială externă unor procese psihice. Pentru primitiv, înregistrarea 
răsăritului şi apusului soarelui nu este suficientă; acestei observaţii ex¬ 
terioare trebuie să-i corespundă şi un proces psihic, cu alte cuvinte 
drumul soarelui trebuie să întruchipeze destinul unui zeu sau erou, ca¬ 
re, în fond, nu sălăşluieşte altundeva decât în sufletul omului. Toate fe¬ 
nomenele naturii mitizate, cum ar fi vara şi iarna, fazele lunii, anotim¬ 
pul ploilor etc., nu sunt alegorii 9 ale unor experienţe obiective, ci ex¬ 
presii simbolice ale dramei intime şi inconştiente a sufletului, care de¬ 
vine accesibilă conştiinţei umane pe calea proiecţii, adică oglindită în 
fenomenele naturii. Proiecţia este atât de puternică, încât a fost nevoie 
de câteva milenii de cultură pentru a o desprinde într-o mică măsură 
de obiectul exterior. în cazul astrologiei s-a ajuns chiar la o absolută 
compromitere a acestei străvechi „scientia intuitiva", întrucât caracte¬ 
rologia psihologică nu a putut fi desprinsă de aştri. Iar cel care astăzi 
mai crede sau crede din nou în astrologie, acela redevine de regulă vic¬ 
tima vechii presupoziţii superstiţioase a influenţei aştrilor, deşi oricine 
este capabil să folosească un horoscop ar trebui să ştie că punctul 
primăverii a fost fixat din vremea lui Hipparchos din Alexandria la 
0° Aries, că deci orice horoscop se bazează pe un zodiac arbitrar ales 
tocmai pentru că de la Hipparchos încoace, datorită precizării echi¬ 
nocţiului, punctul primăverii a fost împins treptat până la gradul de 
început al Peştilor. 

Subiectivitatea omului primitiv este atât de impresionantă încât 
prima încercare de interpretare a mitului ar fi trebuit să-l raporteze la 
psihic. Cunoaşterea naturii oferită de mit constituie în esenţă limba şi 
înveşmântarea exterioară a proceselor psihice inconştiente. Tocmai 
acest caracter inconştient explică de ce înţelegerea mitului a apelat la 

9 Alegoria este o parafrazare a unui conţinut conştient, in schimb simbolul, expresia 
cea mai adecvată cu putinţă pentru un conţinut abia bănuit, dar incă necunoscut, in¬ 
conştient. 

orice altceva decât psihicul. Pur şi simplu nu se ştia că psihicul conţi¬ 
ne toate acele imagini din care s-au născut întotdeauna miturile şi că 
inconştientul nostru este un subiect activ dar şi pasiv, a cărui dramă 
omul primitiv o regăsea analogic în toate procesele mari şi mici ale na¬ 
turii 10 . 

„în pieptul tău se află stelele destinului rău“, îi spune Seni lui Wal- 
lenstein 1 ', ceea ce ar putea satisface orice astrologie, dacă s-ar şti câte 
ceva despre acest secret al inimii. însă până nu demult el nu fusese dez¬ 
legat şi n-aş îndrăzni să afirm că astăzi situaţia este principial diferită. 

învăţătura tribală este sacru-periculoasă. Orice învăţătură ezoteri¬ 
că încearcă să surprindă faţa invizibilă a sufletului şi fiecare pretinde 
pentru sine autoritatea supremă. Aceleaşi trăsături le regăsim amplifi¬ 
cate la religiile mondiale dominante. Iniţial ele conţin o cunoaştere 
provenită din revelaţia secretă şi exprimă tainele sufletului în imagini 
minunate. Templele şi scrierile lor sfinte transmit prin cuvânt şi ima¬ 
gine străvechea învăţătură sfântă, accesibilă oricărei credinţe, oricărei 
priviri sensibile, oricărei minţi exigente. Cu cât imaginea transmisă este 
mai frumoasă, mai măreaţă, mai cuprinzătoare, cu atât se îndepărtea¬ 
ză mai mult de experienţa individuală. Experienţa originară fiind pier¬ 
dută, noi putem încerca doar s-o aproximăm prin intermediul imagi¬ 
nii pe care a produs-o. 

De ce este psihologia cea mai tânără dintre ştiinţele experimenta¬ 
le? De ce inconştientul nu a fost descoperit cu mult timp înainte iar 
comorile sale nu au fost transpuse în imagini nemuritoare? Motivul 
este simplu: pentru că am avut o formulă religioasă pentru cele sufle¬ 
teşti, mult mai frumoasă şi mai cuprinzătoare decât experienţa nemij¬ 
locită. Când pentru mulţi viziunea creştină asupra lumii şi-a pierdut 
din forţa de atracţie, locul i-a fost luat de comorile simbolice ale 
Orientului, încă pline de farmec, care pot satisface mult timp de acum 
înainte dorinţa de a privi şi dorinţa de veşminte noi. Pe deasupra, 
aceste imagini — fie că sunt creştine sau budiste, fie că sunt de altă 
natură — apar ca frumoase, pline de mister şi de promisiuni. Totuşi, 
cu cât ne devin mai familiare, cu atât mai tocite sunt ele de utilizarea 

io Vezi pentru aceasta Jung şi Kerenyi, Einfiihrtmg in lins Wesen iler Mytlwlogie. 
n Schiller, Die Piccolomini, II, 6, p. 118. 

frecventă, aşa încât rămâne doar exterioritatea lor banală cu parado- 
xia ei aproape lipsită de sens. Misterul imaculatei concepţii sau homo- 
ousia fiului şi a tatălui sau Trinitatea, care nu este o triadă nu mai în¬ 
aripează imaginaţia filosofică. Ele au devenit simple obiecte de credin¬ 
ţă. De aceea nu este de mirare că nevoia religioasă, simţul credinţei şi 
speculaţia filosofică a europeanului cultivat se simt atrase de simbo¬ 
lurile Orientului, de concepţiile grandioase despre divinitate din Ita¬ 
lia şi de abisurile filosofiei taoiste din China, aşa cum odinioară sufle¬ 
tul şi spiritul omului antic au fost captate de ideile creştine. Sunt nu¬ 
meroşi aceia care mai întâi s-au lăsat în voia influenţei simbolurilor 
creştine până când s-au scufundat în nevroza kierkegaardiană sau 
până când relaţia lor cu Dumnezeu s-a transformat, ca urmare a unei 
pronunţate sărăciri a simbolisticii, într-o insuportabil de tensionată 
relaţie eu-tu, pentru ca apoi să sucombe în faţa farmecului proaspe¬ 
tei exoticităţi a simbolurilor orientale. Această cedare nu este neapă¬ 
rat întotdeauna înfrângere, ci ea poate dovedi vitalitatea şi deschide¬ 
rea simţirii religioase. Ceva asemănător poate fi constatat nu de pu¬ 
ţine ori la oamenii cultivaţi ai Orientului care se simt atraşi de simbo¬ 
lul creştin sau de ştiinţă, atât de inadecvată spiritului oriental, ajun¬ 
gând la o surprinzătoare înţelegere a lor. Faptul că fascinaţia exercita¬ 
tă de aceste imagini eterne este irezistibilă constituie în sine ceva nor¬ 
mal. Existenţa acestor imagini nici nu are alt scop. Ele trebuie să atra¬ 
gă, convingă, fascineze şi copleşească. Doar au fost create din materia 
originară a divinităţii. De aceea ele îl fac pe om să simtă adierea divi¬ 
nităţii, şi în acelaşi timp îl apără împotriva trăirii nemijlocite a aces¬ 
teia. Amintitele imagini au fost, datorită efortului adesea multisecular 
al spiritului uman, incluse într-un sistem cuprinzător de idei ordona¬ 
toare, reprezentat de o instituţie puternică, de largă răspândire, stră¬ 
veche, numită Biserică. 

Cazul misticului şi pustnicului elveţian Niklaus von Flue 12 , de 
curând canonizat, îmi poate cel mai bine ilustra spusele. Trăirea sa cea 
mai importantă a fost aşa-numita viziune a Sfintei Treimi, care l-a pre¬ 
ocupat într-atât încât a pictat-o pe peretele chiliei sale sau a determi¬ 
nat pe altcineva s-o picteze. Viziunea a fost păstrată prin intermediul 

12 Vezi Jung, Brutler Klaiis, în Gesnmmelte Werke, voi. XI, Walter-Veilag, 1971. 

unei picturi contemporane, existente şi astăzi în biserica parohială din 
Sachseln. Este vorba de o mandală împărţită în şase, în al cărei centru 
se află chipul încoronat al lui Dumnezeu. Ştim că fratele Klaus a 
cercetat, cu ajutorul unei cărticele ilustrate aparţinând unui mistic ger¬ 
man, esenţa viziunii sale şi că s-a străduit să traducă viziunea sa origi¬ 
nară într-o formă inteligibilă. Cu acestea s-a îndeletnicit ani în şir. Este 
ceea ce am numit „prelucrarea" simbolului. Reflexia sa asupra esenţei 
viziunii, influenţată de diagrama mistică a ghidului său, l-a condus în 
mod necesar la concluzia că a văzut Sfânta Treime însăşi, cu alte cuvin¬ 
te, „summum bonum“, însăşi iubirea veşnică, ceea ce reprezintă şi 
pictura din Sachseln. 

Viziunea originară a fost însă cu totul diferită. în momentul exta¬ 
zului, fratele Klaus a văzut o privelişte atât de înfricoşătoare încât chi¬ 
pul său şi-a schimbat expresia, şi anume într-un asemenea mod încât 
oamenii se speriau de el. Viziunea pe care a avut-o a fost de maximă 
intensitate. Despre acestea scrie Woelflin: „Quotquot autem ad hune 
advenissent, primo conspectu nimio stupore sunt perculsi. Eius iile ter- 
roris hanc esse causam dicebat, quod splendorem vidisset intensissi- 
mum, humanam faciem ostentantem, cuius intuitu cor sibi in minuta 
dissiliturum frustula pertimesceret: unde et ipse stupefactus, averso 
statim vultu, in terram corruisset atque ob eam rem suum aspectum 
caeteris videri horribilem". 13 

Pe bună dreptate, această viziune a fost pusă în legătură cu cea din 
Apocalipsă 1,13 şi urm. 14 , adică cu acea imagine apocaliptică a lui Cris- 
tos, care este depăşită în stranietate doar de mielul monstruos cu şap¬ 
te ochi şi şapte coarne (Apocalipsa 5,6). Relaţia dintre această figură şi 
Cristos al Evangheliilor este greu inteligibilă. De aceea, tradiţia a inter¬ 
pretat încă de timpuriu această viziune într-un anumit mod. Astfel, 
umanistul Karl Bovillus îi scrie în 1508 unui prieten: „Vreau să-ţi 
vorbesc despre figura ce i s-a arătat pe cer în timpul unei nopţi înste- 

13 Blanke, Bruder Klaus von Fliie , p. 92 şi urm. („Toţi cei care veneau la el se speriau 
de îndată ce-1 priveau. Despre cauza acestei frici obişnuia el însuşi să spună că a vă¬ 
zut o lumină pătrunzătoare care reprezenta un chip uman. Privindu-1 s-a temut că 
inima ar putea să i se fărâmiţeze. De aceea, plin de spaimă, şi-a întors de îndată faţa 
şi s-a prăbuşit la pământ. Acesta ar fi motivul pentru care chipul său îi înspăimânta 
pe ceilalţi.") Vezi şi StOckli, D ie Visionen des seligen Bnirier Klaus , p. 34. 

14 Blanke, l.c.,p. 94. 

late, pe când se afla în plină rugăciune şi contemplare. Atunci a văzut 
forma unui chip omenesc cu o expresie înfricoşătoare, plină de furie şi 
ameninţări etc.“ 15 

Această interpretare concordă cu amplificarea modernă prin Apo- 
calipsă 1,13. 16 De asemenea, nu trebuie să uităm celelalte viziuni, ale 
căror trăsături se îndepărtează considerabil, cel puţin în parte, de cele 
dogmatice: Cristos în piele de urs, Domnul şi Doamna Dumnezeu, fra¬ 
tele Niklaus ca Fiu etc. 

Tradiţia a pus în legătură importanta viziune cu pictura Sfintei 
Treimi din biserica din Sachseln, precum şi cu simbolistica roţii din 
aşa-numitul Tratat al pelerinului 17 : fratele Niklaus îi arată pelerinului 
care-1 vizitează imaginea roţii. în mod evident, aceasta l-a preocupat 
intens. Blanke este de părere că, contrar tradiţiei, între viziune şi pic¬ 
tura Sfintei Treimi nu există nici o relaţie 18 . Mi se pare că acest scepti¬ 
cism merge prea departe: interesul fratelui Klaus pentru imaginea ro¬ 
ţii trebuie să fi avut un temei. Asemenea viziuni produc adesea confu¬ 
zie şi disoluţie (inima pe punctul de a se fărâmiţa). Experienţa ne ara¬ 
tă că „cercul împrejmuitor", mandala, constituie antidotul faţă de stări 
de spirit haotice. Astfel devine inteligibilă fascinaţia exercitată de roa¬ 
tă asupra călugărului. De asemenea, interpretarea viziunii înfricoşătoa¬ 
re ca trăire a lui Dumnezeu nu este nici ea eronată. De aceea, legătura 
dintre marea viziune şi pictura Sfintei Treimi din Sacheln, respectiv 
simbolul roţii, mi se pare, în virtutea unor temeiuri psihologice, ca fi¬ 
ind foarte plauzibilă. 

Viziunea aceasta neîndoielnic înspăimântătoare, care a pătruns vul¬ 
canic în lumea de reprezentări religioase a călugărului, fără introduce¬ 
re dogmatică şi fără exegeză, a necesitat desigur o îndelungată activita¬ 
te de asimilare, pentru a fi încorporată în concepţia de ansamblu, ceea 
ce a permis restabilirea echilibrului perturbat. Confruntarea cu neo¬ 
bişnuita trăire a avut loc pe terenul stabil al dogmei din vremea respec- 

15 StOcku, l.c. 

16 Lavaud (Vie profonde de Nicolas de Flue) trasează o paralelă tot atât de adecvată cu 
un text din Horologium sapientiae al lui heinrich Seuse în care Cristos apocalipti¬ 
cul apare ca un răzbunător mânios, total opus lui Isus din predica de pe munte. 

17 Ein nutzlicher and lohlicher Tracta t van Brndcr Claus und einem Bilge. Vezi StOckli, 
p. 95. 

18 L.C., pp. 95 şi urm. 

tivă, care şi-a dovedit puterea de asimilare prin aceea că a transformat 
în mod salvator trăirea înspăimântătoare în frumosul corespondent 
sensibil al ideii Trinităţii. Dar confruntarea ar fi putut avea loc şi pe te¬ 
renul viziunii, dând curs factităţii ei stranii, probabil în defavoarea con¬ 
ceptului creştin de Dumnezeu şi spre nefericirea fratelui Klaus, care nu 
ar mai fi devenit un sfânt, ci un eretic (dacă nu chiar bolnav), închein- 
du-şi viaţa pe rug. 

Acest exemplu arată utilitatea simbolului dogmatic: el formulează 
într-o manieră suportabilă pentru capacitatea umană de receptare o 
trăire pe cât de puternică pe atât de periculoasă şi decisivă, care dato¬ 
rită intensităţii ei ieşite din comun este cu îndreptăţire numită „expe¬ 
rienţa divinităţii"; formularea simbolică nu dăunează în mod esenţial 
bogăţiei trăirii şi nici nu-i deformează hotărâtor semnificaţia deosebi¬ 
tă. Chipul mâniei divine, pe care îl întâlnim într-un anume sens şi la 
Jakob Bohme, nu concordă cu Dumnezeul Noului Testament, tatăl iu¬ 
bitor din ceruri, putând deveni de aceea sursa unui conflict interior. 
Un asemenea conflict germina în spiritul vremii sfârşitului celui de-al 
XV-lea veac, epoca unui Nicolaus Cusanus, care voia să evite soarta 
ameninţătoare prin formula „complexio oppositorum"! Nu cu mult 
după aceea. Dumnezeul Vechiului Testament a cunoscut o serie de re¬ 
naşteri în cadrul protestantismului. Jahve este un Dumnezeu ale cărui 
opoziţii nu au fost încă separate. 

Fratele Klaus s-a plasat în afara obişnuinţei şi a tradiţiei pentru 
că şi-a părăsit casa şi familia, a trăit mult timp singur şi a privit adânc 
în oglinda întunecată, aşa încât a avut acces la minunata şi înfricoşă- 
toarea experienţă originară. într-o asemenea situaţie, imaginea dogma¬ 
tică a divinităţii dezvoltată de-a lungul multor secole a funcţionat ca 
un leac salvator, ajutându-1 să asimileze izbucnirea fatală a unei ima¬ 
gini arhetipale şi să evite propria disoluţie. Angelus Silesius nu a fost 
tot atât de norocos căci în vremea sa biserica — garantul dogmei — îşi 
pierduse din stabilitate, ceea ce l-a expus conflictului interior. 

Jacob Bohme cunoaşte un Dumnezeu al „focului mâniei", un ade¬ 
vărat dens absconditus. însă el a reuşit să depăşească contradicţia pro¬ 
fund trăită cu ajutorul formulei creştine tată-fiu şi s-o integreze în 
concepţia sa, ce-i drept, gnostică, totuşi creştină în toate punctele esen¬ 
ţiale. Altfel ar fi devenit dualist. Pe de altă parte i-a fost de folos alchi- 

mia care de mult pregătea în taină unirea contrariilor. în orice caz, 
mandala sa, anexată celor Patruzeci de întrebări despre suflet 19 , şi care 
reprezintă esenţa divinităţii, este încă puternic marcată de contradic¬ 
ţie, fiind împărţită într-o jumătate întunecoasă şi într-o jumătate lu¬ 
minoasă; de asemenea, cele două semicercuri corespunzătoare în loc 
de a se îmbrăţişa îşi întorc spatele 20 . 

Dogma înlocuieşte inconştientul colectiv, dându-i o formulare cu¬ 
prinzătoare. De aceea, forma de viaţă catolică nu cunoaşte principial o 
problematică psihologică de acest tip: viaţa inconştientului colectiv este 
absorbită aproape fără urmă de reprezentările arhetipale dogmatice şi, 
asemeni unui râu îmblânzit, curge în albia simbolisticii credo-ului şi 
ritualului. Inconştientul colectiv trăieşte în interioritatea sufletului ca¬ 
tolic. Doar astăzi inconştientul colectiv a devenit o problemă psiholo¬ 
gică, biserica creştină fiind precedată de misterele antice care-şi întind 
rădăcinile până în îndepărtata epocă neolitică. Niciodată omenirea nu 
a fost lipsită de imagini viguroase care să ofere ajutor magic împotri¬ 
va periculoasei vieţi a abisurilor sufleteşti. întotdeauna formele incon¬ 
ştientului au fost exprimate prin imagini protectoare şi tămăduitoare 
şi astfel alungate în spaţiul cosmic, extrasufletesc. 

Furtuna de imagini a Reformei a produs literal o breşă în zidul pro¬ 
tector al imaginilor sfinte care de atunci s-au prăbuşit una după alta. 
Ele au devenit nesigure prin coliziunea cu raţiunea aflată în ascensiu¬ 
ne. în plus, sensul lor căzuse în uitare cu mult timp înainte. Dar oare 
fusese el într-adevăr uitat? Sau oamenii n-au ştiut niciodată care este 
sensul lor şi abia protestantismul a descoperit că de fapt nimeni nu ştia 
ce semnificaţie au imaculata concepţie, divinitatea lui Cristos sau com- 
plexităţile Trinităţii? S-a creat aproape impresia că aceste imagini au 
trăit pur şi simplu, că existenţa lor vie a fost acceptată Iară îndoială şi 
fără reflexie, aşa cum oamenii împodobesc pomul de Crăciun şi înro¬ 
şesc ouă, fără să ştie care este semnificaţia acestor obiceiuri. Imaginile 
arhetipale sunt a priori atât de încărcate de sens, încât niciodată nu ne 
întrebăm care le este sensul. Zeii mor din timp în timp pentru că des¬ 
coperim brusc că ei nu înseamnă nimic altceva decât obiecte inutile fa- 


19 Viertzig Frngen von cier Seelen Versiunii, Essentz, Vtoeit, Nntnr unii Eigenschnft etc. 

20 Vezi şi Jung, Zur Empirie des Individuntionsprozesscs, Gesammelte Werke , voi. IX. 

cute din lemn şi piatră de mâna omului. în realitate descoperim atunci 
că nu am gândit deloc asupra imaginilor acelora. Iar când omul înce¬ 
pe să gândească asupra lor, o face cu ajutorul a ceea ce el numeşte „ra¬ 
ţiune", dar care de fapt nu este altceva decât suma prejudecăţilor şi li¬ 
mitărilor sale. 

Istoria dezvoltării protestantismului constituie un iconoclasm cro- 
nicizat. Zăgazurile au cedat rând pe rând. Iar demolarea nici nu a fost 
prea dificilă, o dată zdruncinată autoritatea Bisericii. Cunoaştem mo¬ 
dalitatea în care, în mare şi în mic, în general şi în particular, s-a pro¬ 
dus lenta destructurare, modalitatea în care s-a instalat dominanta şi 
înspăimântătoarea sărăcie simbolică de astăzi. în acelaşi timp a dispă¬ 
rut şi puterea bisericii — o cetate căreia i s-au răpit bastioanele şi ca¬ 
zematele, o casă cu pereţii dărâmaţi. Fărâmiţarea protestantismului în 
câteva sute de subdiviziuni — de fapt o prăbuşire regretabilă care le¬ 
zează sentimentul istoric — indică menţinerea neliniştii. 

Protestantul se află într-o stare de neajutorare pe care ar putea-o 
dispreţui şi omul natural. Conştiinţa produsă de iluminism nu se sin¬ 
chiseşte de asta, dar caută cu seninătate în altă parte ceea ce s-a pier¬ 
dut în Europa. Sunt căutate acele forme intuitive, acele imagini care 
pot linişti inima şi mintea, descoperindu-se astfel comorile Orientului. 

în sine, demersul nu este reprobabil. Nimeni nu i-a împiedicat pe 
romani să importe în impunătoare cantităţi cultele asiatice. Dacă po¬ 
poarele germanice nu s-ar fi adaptat profund creştinismului aşa-zis 
străin, ele l-ar fi putut cu uşurinţă repudia în momentul în care legiu¬ 
nile romane îşi pierduseră prestigiul. Creştinismul s-a menţinut pen¬ 
tru că a corespuns modelului arhetipal existent. De-a lungul timpului 
însă, transformările suferite de creştinism l-ar fi uimit pe întemeieto¬ 
rul său, dacă ar fi putut să le cunoască; specificul creştinismului negri¬ 
lor sau al indienilor ar putea preocupa, de asemenea, reflexia istorică. 
De ce n-ar asimila şi Occidentul formele orientale? Romanii mergeau 
la Eleusis, Samotrache sau în Egipt pentru a se lăsa iniţiaţi. S-ar părea 
că Egiptul a fost ţinta unei adevărate mişcări turistice de acest gen. 

Zeii Greciei şi ai Romei au murit de aceeaşi boală ca şi simbolurile 
noastre creştine: atunci ca şi astăzi oamenii au descoperit vidul din spa¬ 
tele zeilor. în schimb zeii străinilor dispuneau de o mana neconsuma¬ 
tă. Numele lor era rar şi inteligibil iar faptele lor înconjurate de o ob- 

scuritate promiţătoare, ceea ce le deosebea radical de uzata chronique 
scancialeuse a Olimpului. Neînţelese, simbolurile asiatice nu s-au bana¬ 
lizat aşa cum s-a întâmplat cu vechile simboluri autohtone. Faptul că 
preluarea noului a fost tot atât de necritică precum abandonarea ve¬ 
chiului nu s-a transformat atunci într-o problemă. 

Este diferită astăzi situaţia? Vom putea oare îmbrăca, asemenea unei 
haine noi, simboluri gata făcute, crescute pe un teren exotic, alăptate 
cu sânge străin, vorbite într-o limbă străină? Un cerşetor care se ascun¬ 
de în haine regale, un rege care se deghizează în cerşetor? Fără îndoia¬ 
lă, este cu putinţă. Sau există în noi o poruncă ce ne interzice masca¬ 
rada şi ne îndeamnă să ne ţesem singuri vestmântul? 

Sunt convins că sărăcirea continuă a simbolisticii are un sens. 
Această dezvoltare are o consecvenţă internă. S-a pierdut tot ceea ce 
nu a constituit obiectul gândirii şi nu a avut, în virtutea acestui fapt, 
o relaţie semnificativă cu conştiinţa în continuă dezvoltare. Dacă în¬ 
cercăm să ne acoperim goliciunea cu somptuoase vestminte orienta¬ 
le, aşa cum procedează teosofii, atunci ne trădăm propria istorie. 
După ce ne-am înjosit, transformându-ne în cerşetori, nu mai putem 
poza apoi ca regi indieni de operetă. Mult mai probabil mi se pare, în 
loc de a ne crede deţinătorii unor bunuri ai căror moştenitori legali 
nu suntem în nici un caz, să recunoaştem deschis sărăcia spirituală 
produsă de pierderea simbolurilor. Noi suntem moştenitori legali ai 
simbolisticii creştine, pe care însă într-un fel am trădat-o. Am lăsat să 
se ruineze casa pe care ne-au clădit-o părinţii noştri şi încercăm acum 
să pătrundem prin efracţie în palatele orientale necunoscute părinţi¬ 
lor noştri. Cine şi-a pierdut simbolurile istorice şi nu se poate mul¬ 
ţumi cu surogate este astăzi într-o situaţie şi mai dificilă: în faţa sa se 
cască hăul neantului pe care-1 evităm cu teamă. Mai rău încă: vidul 
este umplut cu idei sociale şi politice absurde, caracterizate în totali¬ 
tate de inconsistenţă spirituală. Cel care nu se mulţumeşte cu acest sa- 
vantlâc pretenţios se vede silit să apeleze cu toată seriozitatea la 
aşa-numita sa încredere în Dumnezeu, ceea ce arată că teama este încă 
mai convingătoare. Ea nu este neîntemeiată căci acolo unde 
Dumnezeu se află foarte aproape pericolul este foarte mare. Cu alte 
cuvinte, recunoaşterea sărăciei spirituale este periculoasă căci cine este 
sărac doreşte iar cine doreşte îşi asumă un destin. Un proverb elveţian 

o spune categoric: „în spatele oricărui bogat se află un diavol iar în 
spatele fiecărui sărac, doi.“ 

Aşa cum în creştinism elogiul sărăciei lumeşti abate mintea de la 
bunurile lumii, tot astfel sărăcia spirituală se lipseşte de falsele bogăţii 
ale spiritului pentru a se feri de rămăşiţele jalnice ale unui mare trecut, 
care astăzi se numeşte „Biserica** protestantă, precum şi de orice seduc¬ 
ţie a exotismului, pentru a se întoarce la sine, acolo unde în lumina 
rece a conştiinţei goliciunea lumii se întinde până la aştri. 

Această sărăcie am moştenit-o de la părinţii noştri. îmi amintesc 
încă bine de învăţătura în vederea confirmării pe care am primit-o de 
la propriul meu tată. Catehismul m-a plictisit îngrozitor. Odată, pe când 
răsfoiam micuţa carte cătând ceva interesant, am găsit un pasaj care se 
referea la Trinitate. M-am interesat, şi am aşteptat cu răbdare până când 
instruirea a ajuns la pasajul respectiv. Când ora mult aşteptată a sosit, 
tatăl meu mi-a spus: „Pasajul acesta îl sărim pentru că eu însumi nu în¬ 
ţeleg nimic din el.“ Astfel ultima mea speranţă a fost îngropată. Am ad¬ 
mirat sinceritatea tatălui meu, dar asta nu m-a ajutat să depăşesc plic¬ 
tiseala care mă cuprindea ori de câte ori auzeam vorbărie religioasă. 

Intelectul nostru a realizat lucruri extraordinare, în timp ce casa 
noastră spirituală s-a năruit. Suntem irevocabil convinşi că nici cel mai 
nou şi mai puternic telescop, construit în America, nu va putea desco¬ 
peri empireul în spatele celor mai depărtate nebuloase; ştim că privi¬ 
rea ne va rătăci disperată prin deşertul incomensurabilelor depărtări. 
Situaţia nu se va ameliora nici în faţa microcosmosului dezvăluit de fi¬ 
zica matematică. în cele din urmă dezgropăm înţelepciunea tuturor 
timpurilor şi popoarelor şi descoperim că ceea ce este mai de preţ a fost 
de mult spus în cea mai frumoasă limbă. Asemenea copiilor întindem 
mâinile spre aceste comori şi ne închipuim că am şi intrat în posesia 
lor. Dar ceea ce posedăm nu mai are valoare iar mâinile obosesc să se 
tot întindă căci bogăţie există pretutindeni unde ajunge privirea. în¬ 
treagă această posesie se lichefiază şi nu puţini au fost ucenicii de vră¬ 
jitori care s-au înecat în cele din urmă în apele pe care chiar ei le-au 
invocat, dacă nu cumva nu căzuseră dinainte pradă nebuniei salvatoa¬ 
re care împarte înţelepciunea în bună şi rea. Dintre aceştia din urmă 
se recrutează acei bolnavi temători care îşi închipuie că au o misiune 
profetică. întrucât prin divizarea artificială a înţelepciunii în adevăra- 


25 


Arhetipurile şi inconştientul colectiv 


tă şi falsă se naşte în suflet tensiunea iar din aceasta o singurătate şi o 
dependenţă asemănătoare cu cele ale morfinomanilor care nu disperă 
niciodată în a-şi găsi tovarăşi de viciu. 

Dacă moştenirea noastră firească s-a risipit, atunci, pentru a vorbi 
ca Heraclit, şi spiritul a coborât din înaltul de foc. Insă atunci când 
spiritul se îngreunează, el se transformă în apă iar intelectul, victimă a 
îngâmfării luciferice, se înstăpâneşte asupra locului unde trona spiri¬ 
tul. Acesta îşi poate asuma „patris potestas“ asupra sufletului nu însă 
şi teluricul intelect, simplă sabie sau ciocan al omului şi nu creator de 
lumi spirituale, părinte al sufletului. Klages nu a vrut să spună altce¬ 
va iar reabilitarea spiritului de către Scheler a fost destul de modestă 
căci ambii au trăit într-o epocă în care spiritul nu se mai afla sus ci jos, 
nu mai era foc ci apă. 

Drumul sufletului, care-şi caută tatăl pierdut, aşa cum Sophia îl 
căuta pe Bythos, conduce de aceea spre apă, spre acea oglindă întune¬ 
cată dinlăuntrul temeiului său. Cine şi-a asumat starea sărăciei spiri¬ 
tuale — adevărata moştenire a unui protestantism trăit consecvent 
până la capăt — se înscrie pe drumul sufletului care duce spre apă. 
Această apă nu este un mod de a vorbi metaforic, ci un simbol viu pen¬ 
tru psihismul adânc. Un exemplu reprezentativ pentru o întreagă serie 
îmi poate ilustra ideea. 

Un teolog protestant a visat de mai multe ori acelaşi vis: şedea pe 
un povârniş iar dedesubt se deschidea o vale adâncă pe al cărei fund se 
afla un lac întunecat. El ştia în vis că până în acel moment ceva îl împie¬ 
dica să se apropie de apă. De data aceasta s-a hotărât s-o facă. Apropiin- 
du-se de mal, s-a întunecat dintr-o dată, atmosfera a devenit ameninţă¬ 
toare iar o pală de vânt a încreţit suprafaţa apei. Atunci l-a cuprins pa¬ 
nica şi s-a trezit. 

Acest vis este caracterizat printr-o simbolistică naturală. Cel care vi¬ 
sează coboară în propriile sale profunzimi iar drumul îl conduce spre o 
apă misterioasă. Aici se petrece minunea lacului din Bethesda: un înger 
coboară şi atinge apa care capătă prin aceasta puteri mântuitoare. în vis 
vântul, pneuma, este cel care bate unde îi e voia. Este necesar ca omul 
să coboare la apă pentru ca să aibă loc însufleţirea apei. Suflul spiritu¬ 
lui care trece deasupra apei este însă ameninţător ca orice lucru a cărui 
cauză nu este eul uman sau care rămâne în afara cunoaşterii. Astfel se 

indică o prezenţă invizibilă, un nume care nu poate fi însufleţit nici de 
aşteptarea umană, nici de arbitrul uman. El trăieşte din sine însuşi în¬ 
fiorând pe omul pentru care spiritul nu este altceva decât ce cred oame¬ 
nii despre el sau fac din el, decât ceea ce scrie în cărţi sau constituie 
obiectul discuţiilor. Când însă apare spontan, atunci el devine fantomă 
iar frica primitivă cuprinde intelectul naiv. Bătrânii tribului Elgonyi din 
Kenia mi-au descris într-un mod asemănător acţiunea zeului nopţii pe 
care-1 numeau „cel care produce frică". „El vine la tine", îmi spuneau ei, 
„ca o pală de vânt rece care-ţi produce fiori sau aleargă fluierând în 
cercuri largi prin iarba înaltă"; un Pan african care în ora fantomatică 
a amiezii dă târcoale cântând în flautul trestiei şi înspăimântă păstorii. 

Şi astfel suflul spiritului din vis a speriat din nou un Pastor, un păs¬ 
tor al turmei care la vremea întunecoasă a nopţii a călcat pe malul plin 
de trestii al apei din valea adâncă a sufletului. Spre natură, copac, stân¬ 
că şi apele sufletului a coborât acel spirit odinioară numai foc, aseme¬ 
nea acelui bătrân din Zarathustra lui Nif.tzsche, care, obosit de oa¬ 
meni, se retrage în pădure pentru a mormăi împreună cu urşii întru 
slava creatorului. 

Drumul apei, care merge întotdeauna în jos, trebuie parcurs de cel 
care vrea să recupereze comoara, preţioasa moştenire a tatălui. în im¬ 
nul gnostic al sufletului 21 , fiul este trimis de către părinţii săi să caute 
perla pierdută din coroana tatălui-rege. Ea se află pe fundul unei fân¬ 
tâni adânci, păzită de balauri, din ţara Egiptului, acea lume avidă şi 
beată de plăcerile cărnii, o lume a bogăţiilor de natură fizică şi spiritu¬ 
ală. în căutările sale, fiul uită de sine şi de datoria sa şi se pierde în or¬ 
gia plăcerilor lumii egiptene până când o scrisoare a tatălui îi aminteş¬ 
te de misiunea sa. Ajuns la apă, el se scufundă în adâncimea întunecoa¬ 
să a fântânii, pe al cărei fund va găsi perla pentru a o oferi în cele din 
urmă zeităţii supreme. 

Acest imn atribuit lui Bardesan provine dintr-o epocă asemănă¬ 
toare în mai multe privinţe epocii noastre. Omenirea căuta şi aştepta, 
iar peştele — „levatus de profundo" 22 — din izvor a fost acela care a 
devenit simbol al Mântuitorului. 

21 Vezi Thomasakten în Neutestamentliche Apokryphen edit. de Hennecke pp. 277-281. 

22 Augustinus, Confessionum libri, XIII, xxi col. 395,29. 

Pe când scriam aceste rânduri am primit din Vancouver o scrisoa¬ 
re de la un necunoscut. Autorul era uimit de visele sale în care întot¬ 
deauna era vorba de apă: „Almost every time I dream it is about water: 
Eitherlam having a bath, or water-closet is overflowing, or a pipe is bur- 
sting, or my Home has drifted down to the water edge, or I see an acquain- 
tance about to sink into water, or I am trying to get out of water, or I am 
having a bath and the tub is about to overflow, etc.“ 2i 

Apa este simbolul cel mai cunoscut al inconştientului. Lacul din 
vale este inconştientul care se află într-un fel sub conştiinţă, motiv 
pentru care a fost adesea denumit „subconştient", de multe ori cu 
sensul peiorativ de conştiinţă inferioară. Apa este „spiritul văii", dra¬ 
gonul de apă al lui Tao, a cărui natură este asemănătoare apei, un 
yang preluat de un yin. De aceea apa înseamnă din punct de vedere 
psihologic spirit care a devenit inconştient. De aceea visul teologului 
spune foarte corect că el ar putea trăi la malul apei efectul spiritului 
viu asemănător minunii tămăduirii în lacul din Bethesda. Coborârea 
în adâncuri pare să preceadă întotdeauna urcarea. Astfel, un alt teo¬ 
log 24 a visat că privea la un fel de castel al Graalului aflat pe un mun¬ 
te. El mergea pe o stradă care aparent conducea la poalele muntelui 
unde începea urcuşul. Când s-a apropiat de munte a descoperit, spre 
marea sa dezamăgire, că era despărţit de munte de o prăpastie — o vă¬ 
găună întunecată, adâncă pe al cărei fund curgea o apă subpământea¬ 
nă. A coborât pe o potecă abruptă în adânc şi apoi s-a căţărat cu difi¬ 
cultate pe celălalt mal. Dar priveliştea nu şi-a făcut apariţia iar visăto¬ 
rul s-a trezit. Şi în acest caz visătorului, care tinde spre înalturi lumi¬ 
noase, i se impune necesitatea coborârii în adâncuri întunecoase ca 
o condiţie indispensabilă a ascensiunii. în adâncuri pândesc perico¬ 
le pe care cel înţelept le evită, ratând însă bunul vizat, accesibil marii 
îndrăzneli necenzurate de înţelepciune. 

23 Aproape de fiecare dată când visez este vorba de apă: sau fac baie sau refulează 
WC-ul, sau se sparge o ţeavă, sau casa mea ajunge pe malul unei ape, sau văd un cu¬ 
noscut pe punctul de a se îneca, sau încerc să ies din apă, sau în timp ce sunt în baie 
cada este tocmai pe punctul de a se revărsa. 

24 Faptul că este din nou visul unui teolog nu trebuie să mire tocmai pentru că preotul 
se ocupă din motive profesionale cu problema ascensiunii. El vorbeşte atât de des de 
ea încât nu e cu putinţă să nu se întrebe despre natura propriei ascensiuni spirituale. 

Enunţul visătorului se loveşte de rezistenţe puternice din partea con¬ 
ştiinţei pentru care „spiritul" poate fi doar ceva aflat în înalt. în aparen¬ 
ţă „spiritul" vine întotdeauna de sus. Tot ce vine de jos este dubios, con¬ 
damnabil. Pentru această concepţie spiritul înseamnă libertatea supre¬ 
mă, o plutire peste adâncuri, o eliberare din închisoarea teluricului şi de 
aceea un refugiu pentru cei temători care nu doresc să „devină". Apa 
însă este telurică, palpabilă, sânge şi setea de sânge, mirosul şi corpo¬ 
ralitatea pasională. Inconştientul este acea dimensiune a psihicului ce 
coboară dinspre luminozitatea conştiinţei clare spiritual şi moral până 
în sistemul nervos numit încă de cei vechi simpatic care, spre deosebire 
de sistemul cerebro-spinal, întreţinătorul percepţiei şi al activităţii mus¬ 
culare şi prin acestea stăpânul spaţiului înconjurător, menţine echilibrul 
vital fără mijloace de simţ şi care, prin intermediul misterioasei intro- 
paţii, ne oferă cunoştinţe despre esenţa intimă a unei alte vieţi, putând-o 
chiar influenţa profund. în acest sens el este un sistem colectiv, baza 
propriu-zisă a oricărei participation mystique , în timp ce funcţia cere- 
bro-spinală culminează în determinările separatoare ale eului, având 
succes prin mijlocirea spaţiului doar la ceea ce este superficial şi exte¬ 
rior. Ultima trăieşte totul ca ceva exterior, primul ca pe ceva interior. 

De obicei inconştientul trece drept un fel de intimitate închisă, ceea 
ce Biblia desemna prin cuvântul „inimă", concepută, printre altele, ca 
locul de origine al tuturor gândurilor rele. în încăperile inimii locuiesc 
spiritele cele rele ale sângelui, mânia cea iute şi slăbiciunea simţurilor. 
Aşa arată inconştientul când este privit dinspre conştiinţă. Aceasta pare 
a fi în esenţă o funcţie a creierului mare care separă totul şi priveşte 
părţile în izolarea lor, inconştientul fiind şi el înţeles exclusiv ca incon¬ 
ştientul meu. De aceea se consideră că acela care coboară în inconştient 
cade în mărginirea imperativă a subiectivităţii egocentrice, fiind expus 
în această fundătură atacului tuturor animalelor rele pe care le adăpos¬ 
teşte lumea subterană a sufletului. 

Cine priveşte în oglinda apei vede mai întâi propria-i imagine. Cine 
se îndreaptă spre sine însuşi riscă să se întâlnească cu sine însuşi. 
Oglinda nu linguşeşte, ea îl reflectă cu fidelitate pe cel care se uită în 
ea, acel chip pe care nu-1 arătăm niciodată lumii, pentru că îl ascun¬ 
dem cu ajutorul personei — masca noastră de actori. Oglinda însă se 
află dincolo de mască şi arată adevăratul chip. 

Aceasta este prima probă de curaj cerută de drumul spre interior, 
o probă care-i sperie pe cei mai mulţi căci întâlnirea cu sine însuşi face 
parte dintre acele lucruri neplăcute pe care le evităm atâta timp cât pu¬ 
tem proiecta în exterior tot ceea ce este negativ. Când suntem în stare 
să ne vedem propria umbră şi să suportăm cunoaşterea ei, atunci abia 
am rezolvat o mică parte a sarcinii: am suprimat cel puţin inconştien¬ 
tul personal. însă umbra este o parte vie a personalităţii şi vrea de aceea 
să participe într-o formă sau alta la viaţa întregului. Ea nu poate fi în¬ 
depărtată prin argumente şi nici nu poate fi făcută inofensivă prin so¬ 
fisme. Această problemă este extrem de dificilă căci ea nu numai că an¬ 
gajează întreaga fiinţă a omului dar îi aminteşte totodată de neputinţa 
şi de neajutorarea sa. Naturile puternice — sau mai curând ar trebui 
să le numim slabe? — nu agreează această aluzie şi-şi inventează un 
dincolo de bine şi de rău eroic, tăind nodul gordian în loc de a-1 des¬ 
face. însă mai devreme sau mai târziu datoriile trebuie plătite. Trebuie 
să ne mărturisim că există probleme pe care nu le putem rezolva cu 
mijloace proprii. O asemenea mărturisire are avantajul sincerităţii, al 
adevărului şi al realismului, punând astfel baza pentru o reacţie com¬ 
pensatorie din partea inconştientului colectiv, cu alte cuvinte suntem 
acum dispuşi să acordăm credit unei intuiţii sau să percepem gânduri 
pe care mai înainte nu le lăsam să ajungă la expresie. Vom acorda poa¬ 
te atenţie viselor care apar în astfel de momente sau vom reflecta asu¬ 
pra trăirilor pe care le avem acum. Numai în condiţiile unei asemenea 
atitudini pot fi trezite şi pot interveni acele forţe benefice care sălăş¬ 
luiesc în intimitatea naturii umane, căci neajutorarea şi slăbiciunea 
constituie trăirea şi problema eternă a omenirii pentru care există o so¬ 
luţie eternă, în absenţa căreia omenirea ar fi pierit de mult. Atunci când 
a fost făcut tot ceea ce putea fi făcut mai rămâne doar ce s-ar putea face 
dacă s-ar cunoaşte această posibilitate. Dar în ce măsură se cunoaşte 
omul pe sine însuşi? Experienţa ne spune că destul de puţin. De aceea 
rămâne destul spaţiu pentru inconştient. După cum se ştie, rugăciunea 
cere o atitudine foarte asemănătoare şi are din acest motiv un efect co¬ 
respunzător. 

Reacţia necesară şi cerută a inconştientului colectiv se exprimă în 
reprezentări arhetipale. întâlnirea cu sine însuşi înseamnă mai întâi în¬ 
tâlnirea cu propria umbră. Umbra este desigur o trecătoare îngustă, o 

poartă strâmtă, a cărei dureroasă îngustime nu poate fi evitată de cel 
care coboară în fântâna adâncă. Trebuie să facem cunoştinţă cu noi în¬ 
şine pentru a şti cine suntem, căci dincolo de poartă se află în mod sur¬ 
prinzător o întindere fără margini, de o nemaiauzită nedeterminare, 
unde, după cât se pare, nu există interior şi exterior, sus şi jos, aici şi 
acolo, al meu şi al tău, bine şi rău. Este lumea apei în care pluteşte tot 
ceea ce este viu, unde începe domeniul „simpaticului", sufletul a ceea 
ce este viu, unde eu nu sunt distinct de acesta şi acela, unde îl trăiesc 
pe celălalt în mine iar celălalt mă trăieşte ca eu. 

Inconştientul colectiv nu este un sistem personal, închis, ci obiec¬ 
tivitatea identică cu lumea şi deschisă lumii. Spre deosebire de habitu¬ 
dinile conştiinţei mele pentru care eu sunt mereu subiectul care are 
obiecte, aici eu sunt obiectul tuturor subiectelor. Aici sunt atât de 
strâns legat de lume încât uit cu uşurinţă cine sunt în realitate. „Pier¬ 
dut în sine însuşi" este o expresie foarte potrivită pentru a caracteriza 
această stare. Acest sine este lumea — sau o lume —, dacă ar putea fi 
văzută de o conştiinţă. De aceea trebuie să ştim cine suntem. 

De îndată ce inconştientul ne atinge, noi devenim inconştienţi de 
noi înşine. Acesta este pericolul originar pe care omul primitiv, atât de 
aproape încă de această pleroma, l-a cunoscut instinctiv şi care-1 în¬ 
spăimântă. Conştienţa sa este încă nesigură, stă pe picioare şovăielni¬ 
ce. încă infantilă, ea abia s-a desprins din apele originare. Cu uşurinţă 
poate fi înecată de un val al inconştientului şi atunci primitivul uită 
cine este şi face lucruri în care nu se mai recunoaşte. De aceea primi¬ 
tivii se feresc de efectele necontrolate: sub imperiul lor conştiinţa dis¬ 
pare, omul fiind înlocuit de un posedat. Toate eforturile umanităţii 
s-au îndreptat în direcţia consolidării conştiinţei. Acestui scop i-au fost 
subordonate riturile, reprezentările colective, dogmele; ele constituiau 
zăgazuri ridicate în faţa pericolelor inconştientului, ale aşa-numitelor 
„perils of the soul". Iată motivul pentru care ritul primitiv consta din 
alungarea spiritelor, desfacerea vrăjii, apărarea de piază rea, propiţia- 
ţiuni, purificare şi producere analogică, adică magică, a evenimentului 
favorabil. 

Aceste ziduri ridicate din vremurile cele mai vechi au devenit mai 
târziu fundamentele bisericii. De aceea, atunci când simbolurile îmbă¬ 
trânesc, se prăbuşesc şi zidurile pe care ele se sprijină. Atunci apele 

cresc şi uriaşe catastrofe se abat asupra umanităţii. Conducătorul reli¬ 
gios al Taospueblo, aşa-numitul Loco Tenente Gobernador, mi-a spus 
odată: „Americanii ar trebui să înceteze de a ne mai tulbura religia, căci 
dacă aceasta se prăbuşeşte şi noi nu mai putem ajuta soarele, tatăl nos¬ 
tru, să se ridice pe cer, atunci în zece ani americanii şi întreaga lume 
vor trece prin momente grele; atunci soarele nu va mai răsări.“ Cu alte 
cuvinte va fi noapte, lumina conştiinţei se va stinge, iar marea întune¬ 
cată a inconştientului va năvăli peste noi. 

Primitivă sau nu, omenirea se află întotdeauna la liziera acelor lu¬ 
cruri pe care le face ea însăşi dar nu le stăpâneşte. Pentru a aminti doar 
un exemplu: toată lumea doreşte pacea dar toată lumea se înarmează 
potrivit axiomei „Si vis pacem, param bellum". Omenirea nu poate face 
nimic împotriva umanităţii iar zeii, ca întotdeauna, îi conduc destine¬ 
le. Astăzi zeii sunt numiţi „factori", de la facere. Factorii stau în culise¬ 
le teatrului lumii. în mic lucrurile se prezintă la fel. La nivelul conşti¬ 
inţei suntem propriii noştri stăpâni, în aparenţă suntem factorii înşişi. 
Dar dacă păşim pe poarta umbrei ne dăm seama cu spaimă că suntem 
obiectele unor factori. A şti aceasta este desigur neplăcut, căci nimic nu 
dezamăgeşte mai mult decât descoperirea propriei noastre neputinţe. 
Există chiar temei pentru o panică primitivă în măsura în care supre¬ 
maţia conştiinţei în care credem şi o apărăm cu anxietate, în realitate 
unul din secretele succeselor umane, este în mod periculos pusă sub 
semnul întrebării. Dar întrucât neştiinţa nu garantează securitatea, ci 
dimpotrivă sporeşte insecuritatea, este preferabil, în pofida tuturor re¬ 
zistenţelor, să ne cunoaştem condiţia ameninţată. O problemă corect 
formulată este pe jumătate rezolvată. în orice caz vom şti atunci că pe¬ 
ricolul cel mai mare care ne ameninţă provine din desconsiderarea re¬ 
acţiei psihice. De aceea, cei clarvăzători au înţeles dintotdeauna că 
condiţiile istorice exterioare constituie într-un fel doar prilejul pentru 
pericolele cu adevărat grave, adică pentru concepţiile social-politice 
eronate ce nu pot fi explicate ca urmări necesare ale condiţiilor exte¬ 
rioare, ci ca decizii ale inconştientului. 

Această problematică este nouă căci veacurile anterioare credeau 
într-o formă sau alta în zei. A fost nevoie de o sărăcire tară precedent 
a simbolisticii pentru a redescoperi zeii ca factori psihici, ca arhetipuri 
ale inconştientului. Deocamdată acestei descoperiri nu i se acordă cre- 

dit. Convingerea nu poate fi adusă decât de o experienţă cum este cea 
schiţată în visul teologului; doar atunci poate fi trăită autonomia spi¬ 
ritului deasupra apelor. De când stelele au căzut din cer iar simboluri¬ 
le noastre supreme au pălit, în inconştient se desfăşoară o viaţă secre¬ 
tă. De aceea avem astăzi o psihologie şi de aceea vorbim despre incon¬ 
ştient. Toate acestea ar fi cu totul de prisos într-o epocă şi într-o cultu¬ 
ră care au simboluri. Căci ele constituie spiritul de sus iar atunci şi spi¬ 
ritul se află într-adevăr sus. Pentru oamenii unei asemenea culturi trăi¬ 
rea sau cercetarea inconştientului ar fi o strădanie inutilă, ba chiar ab¬ 
surdă căci inconştientul lor nu este altceva decât domnia liniştită, ne¬ 
tulburată a naturii. Inconştientul nostru însă ascunde apă însufleţită, 
adică spirit devenit natură, motiv pentru care el a fost tulburat. Cerul 
s-a transformat pentru noi într-un spaţiu cosmic pur fizic iar empire- 
ul divin, într-o amintire frumoasă. însă „inima noastră arde“ şi o ne¬ 
linişte secretă macină rădăcinile existenţei noastre. împreună cu Volus- 
pâ ne putem întreba: 

Ce mai şopteşte Wotan cu al lui Mimir cap? 

Deja izvorul clocoteşte. 25 

îndeletnicirea cu inconştientul este pentru noi o problemă. în joc 
se află însăşi existenţa noastră spirituală. Toţi acei oameni care au fă¬ 
cut experienţa conţinută în visul amintit ştiu că trebuie să caute co¬ 
moara în adâncul apei, comoară pe care vor încerca s-o ridice la supra¬ 
faţă. întrucât ei nu trebuie să uite vreodată cine sunt, ei nu trebuie în 
nici un caz să-şi piardă conştiinţa. Locul lor va fi deci pe pământ; ei vor 
deveni — pentru a rămâne consecvenţi comparaţiei — pescari şi vor 
prinde cu plasa sau cu undiţa ceea ce înoată în apă. Şi chiar dacă exis¬ 
tă oameni care nu înţeleg ceea ce fac pescarii, aceştia nu se vor înşela 
niciodată asupra sensului activităţii lor, căci simbolul meşteşugului lor 
este cu câteva secole mai vechi decât nepieritoarea poveste despre sfân¬ 
tul Graal. Dar nu oricine poate fi pescar. Mulţi rămân la nivelul instinc¬ 
tual al acestei îndeletniciri şi atunci ei sunt simple vidre, aşa cum ştim 
de pildă din basmul lui Oscar A.H. Schmitz 26 despre vidră. 

25 Die Eddu , p. 149. Acest pasaj a fost scris — nota bene — în anul 1934. 

26 Mărchen aus dem UnbewujSten , pp. 14 şi urm. 

Cine priveşte în apă vede într-adevăr propriul său chip, dar din spa¬ 
tele său se ivesc adesea fiinţe vii; peştii — aceşti locuitori inofensivi ai 
adâncurilor — sunt inofensivi, însă pentru mulţi lacul este populat şi 
de vietăţi de un soi aparte, fantomatice. Uneori în năvodul pescarului 
se prinde o ondină, un peşte de sex feminin, pe jumătate om. 27 Ondi¬ 
nele sunt fiinţe fascinante: 

Pe jumătate-1 trage ea 
Pe jumătate cade el 
Şi niciodată nu mai fu văzut. 2 ® 

Ondina reprezintă un stadiu mai instinctiv al unei fermecătoare fi¬ 
inţe feminine, denumită de noi anima. De asemenea, sirenele, meluzi- 
nele 29 , driadele, graţiile, ielele, lamiile şi sucubele îi pot seduce pe ti¬ 
neri, sorbindu-le viaţa. Moralistul va spune că aceste figuri sunt pro¬ 
iecţii ale unor stări sufleteşti caracterizate de dor şi ale unor fantasme 
reprobabile. Nu putem să nu acordăm o anumită îndreptăţire acestei 
afirmaţi. Dar epuizează ea întregul adevăr? Sunt ondinele într-adevăr 
doar un produs al slăbiciunii morale? Oare n-au existat astfel de fiinţe 
din vremurile cele mai vechi, atunci când conştiinţa umană ce se înfi¬ 
ripa era încă în întregime dependentă de natură? Spiritele pădurii, 
câmpului şi cursurilor de apă au apărut cu mult înaintea conştiinţei 
morale. Pe deasupra, aceste fiinţe erau în egală măsură temute, aşa în¬ 
cât ciudata lor alură eroică este doar parţial caracteristică. Pe atunci 
conştiinţa era mult mai simplă iar domeniul ei ridicol de mic. Foarte 
mult din ceea ce noi astăzi considerăm a fi parte componentă a psihi¬ 
cului nostru se afla la primitiv în stare de proiecţie, populând lumea 
înconjurătoare. 

Cuvântul „proiecţie 11 nu este de fapt potrivit, căci nimic nu a fost 
aruncat în afară din suflet, ci complexitatea sa pe care o cunoaştem as- 

27 Pentru aceasta vezi Paracelsus, De vita hmga, editat de Adam von Bodenstein 
(1562), precum şi comentariul meu în Paracelsus alsgeistige Erscheinung. 

28 Goethe, balada Der Fischer. 

29 Vezi pentru aceasta imaginea iniţiatului în Liber mutits din 1677 (ilustraţia 13 din lu¬ 
crarea mea Praxis der Psyclwtherapie, p, 344). El pescuieşte şi prinde o ondină. A sa 
soror mystica prinde cu năvodul ei păsări — simboluri pentru animtis. Ideea de ani¬ 
ma apare frecvent în literatura secolelor XVI-XVI1, de exemplu la Richardus Vi- 
tus, Aldrovandus şi in comentariul la Tractatus aureus. Vezi şi articolul meu Das 
Riitscl von Bologna. 

tăzi se datorează unei serii de introiecţii. Complexitatea sa a crescut 
proporţional cu dezînsufleţirea naturii. Ceea ce demult trecea drept o 
graţie stranie este numit astăzi „fantasmă erotică", complicând în mod 
dureros viaţa noastră sufletească. O întâlnim tot atât de des ca pe o on¬ 
dină; pe deasupra seamănă unui spirit rău; ca o vrăjitoare, apare sub 
diferite chipuri şi dă dovadă de o insuportabilă autonomie, care de 
drept nu poate fi proprie unui conţinut psihic. Uneori provoacă fasci¬ 
naţii care por concura cu cea mai puternică vrajă sau stări de teamă 
care nu sunt depăşite în intensitate nici de cele create de apariţia dia¬ 
volului. Ea este o fiinţă care ne tachinează, care ne taie drumul sub di¬ 
ferite chipuri şi vestminte, care ne joacă tot felul de farse, aflându-se la 
originea unor amăgiri faste sau nefaste, a unor depresiuni, extaze, afec¬ 
te necontrolate etc. Chiar şi în stare de introiecţie raţională, ondina 
nu-şi abandonează natura poznaşă. Vrăjitoarea nu a încetat de a-şi pre¬ 
para murdarele ei băuturi de dragoste sau de moarte dar otrava ei ma¬ 
gică s-a rafinat devenind intrigă şi autoamăgire, care, deşi invizibile, nu 
sunt mai puţin periculoase. 

Pe ce ne bazăm atunci când dăm acestei zâne numele de anima ? 
Anima înseamnă totuşi suflet şi desemnează ceva minunat şi nepieri¬ 
tor. Dar nu întotdeauna a fost astfel. Nu trebuie să uităm că acest fel de 
suflet este o reprezentare dogmatică ce urmărea să îndepărteze şi să fi¬ 
xeze ceva neliniştitor de autonom şi de viu. Cuvântul german Seele (su¬ 
flet) este prin intermediul formei gotice saiwalo înrudit îndeaproape 
cu cuvântul elin ccidAos, care înseamnă „mobil", „cu sclipiri multico¬ 
lore", adică ceva asemănător unui fluture — în elină tlruxţţ, care, beat, 
zboară buimac din floare în floare şi trăieşte din miere şi iubire. în ti¬ 
pologia gnostică, ăv&pwnos ijruxtKOS (omul psihic) este plasat în 
urma lui TCVSupariKO? (omul spiritual) şi, în fond, există suflete rele 
care trebuie arse perpetuu în iad. Chiar şi sufletul cu totul nevinovat 
al pruncilor nebotezaţi este privat cel puţin de cunoaştere a lui Dum¬ 
nezeu. La primitivi, sufletul este suflu vital magic (de aceea anima) sau 
flacără. Un cuvânt necanonic al Domnului spune potrivit: „Cine îmi 
este aproape îi este aproape focului". 30 La Heraclit, sufletul este, pe 
treapta cea mai înaltă, de foc şi uscat, căci ' n sine se înrudeşte 

30 Hennecke (editor), Neiitestamentliche Apokryplien , p. 35. 

strâns cu „suflu răcoros" — r]/ux£iv înseamnă a sufla tyuxpos rece iar 
ijruxos răcoros... 

O fiinţă vie este o fiinţă însufleţită. Sufletul este viul din om, ceea 
ce trăieşte din sine însuşi şi produce viaţă: de aceea Dumnezeu a suflat 
peste Adam, pentru ca el să trăiască. Cu viclenie şi amăgire jucăuşă su¬ 
fletească determină materia cea mai inertă şi nedoritoare de viaţă să 
trăiască. El convinge de lucruri incredibile pentru ca viaţa să fie trăită; 
el îi întinde tot felul de curse omului pentru a-1 determina să ajungă 
pe pământ şi să rămână acolo, cu scopul ca viaţa să fie trăită, aşa cum 
în Paradis Eva nu a putut să nu-1 convingă pe Adam de calităţile fruc¬ 
tului oprit. Dacă n-ar fi existat mobilitatea şi sclipirile sufletului, omul 
ar fi stagnat din cauza pasiunii sale celei mai mare — inerţia 31 . Ca avo¬ 
cat foloseşte o anumită raţionalitate iar un anumit fel de moralitate îi 
dă binecuvântarea. A avea suflet reprezintă o cutezanţă a vieţii căci su¬ 
fletul este un demon distribuitor de viaţă care-şi joacă jocul drăcesc 
deasupra şi dedesubtul vieţii umane, ceea ce face ca în interiorul dog¬ 
mei să fie ameninţat cu anumite pedepse şi propiţiat cu anumite bine¬ 
cuvântări care depăşesc cu mult posibilul uman al meritului. Raiul şi 
iadul sunt destine ale sufletului şi nu ale omului care în slăbiciunea şi 
prostia sa nu ar şti ce să facă într-un Ierusalim ceresc. 

Anima nu este un suflet dogmatic, o anima rationalis, concept al fi- 
losofiei, ci un arhetip natural care subsumează în mod satisfăcător toa¬ 
te enunţurile inconştientului, ale spiritului primitiv, ale istoriei limbii 
şi religiei. Anima este un „factor" în sensul cel mai propriu al cuvântu¬ 
lui. Ea nu poate fi făcută, ci este întotdeauna a priori -ul dispoziţiilor, 
reacţiilor, impulsurilor şi a tot ce este spontaneitate psihică. Ea este via¬ 
ţă care se alimentează din sine însăşi, care ne insuflă viaţă. Ea este via¬ 
ţă dincolo de conştiinţă ce nu-i poate fi integrată fără rest acesteia, căci 
viaţa psihică este în cea mai mare parte a ei ceva inconştient şi încon¬ 
joară conştiinţa din toate părţile. Această idee ni se impune de la sine 
dacă ne dăm seama o singură dată de pregătirea inconştientă necesară 
pentru a recunoaşte o percepţie. 

Deşi s-ar părea că anima subsumează totalitatea vieţii sufleteşti in¬ 
conştiente, ea nu este decât un arhetip printre altele şi de aceea nu ca- 

31 La Rochefoucauld, Maxime (separime), DCXXX, p. 264. 

racterizează pur şi simplu inconştientul, fiind doar un aspect al său. 
Aceasta reiese din faptul feminităţii sale. Ceea ce nu este eu, adică mas¬ 
culin, este foarte probabil feminin şi pentru că non-eul este resimţit ca 
neaparţinând eului, ca exterior, imaginea animei este proiectată de obi¬ 
cei asupra femeilor. Fiecare sex conţine în sine într-o anumită măsură 
sexul opus. Din punct de vedere biologic, masculinitatea este determi¬ 
nată doar de predominarea genelor masculine asupra celor feminine. 
Minoritatea genelor feminine pare a forma un caracter feminin care de 
obicei rămâne inconştient datorită poziţiei sale inferioare. 

Cu arhetipul animei păşim în domeniul zeilor, în acel domeniu pe 
care şi l-a rezervat metafizica. Tot ce este atins de anima devine numi- 
nos, adică necondiţionat, periculos, tabuat, magic. Ea este şarpele din 
paradisul omului nevinovat, plin de bune intenţii. Anima furnizează 
cele mai puternice argumente împotriva îndeletnicirii cu inconştien¬ 
tul care distruge barierele morale şi descătuşează forţe ce ar fi trebuit 
să rămână în inconştient. Şi într-adevăr lucrurile aşa stau în măsura 
în care viaţa nu este doar bine ci şi rău. întrucât anima vrea viaţa, ea 
vrea atât binele cât şi răul. în domeniul zânelor, aceste categorii nu 
există. Viaţa trupească, precum şi cea sufletească se descurcă mult mai 
bine fără morala convenţională, fiind mai sănătoase şi neascunzând 
aceasta. 

Anima crede în kccAov Kayccftov care este un concept primitiv, an¬ 
terior opoziţiei descoperite mai târziu dintre estetică şi etică. A fost ne¬ 
voie de o îndelungată prelucrare creştină pentru a arăta că binele nu 
este întotdeauna frumos iar frumosul în mod necesar bun. Paradoxul 
acestei perechi conceptuale nu a creat probleme nici primitivilor, nici 
omului Antichităţii. Anima este conservatoare şi rămâne în mod ferm 
ataşată umanităţii celei vechi. De aceea ea apare adesea în haină istori¬ 
că, arătând preferinţe deosebite pentru Grecia şi Egipt. A se compara 
pentru aceasta „clasicii" Rider Haggard şi Pierre Benoit. Visul Re¬ 
naşterii, Hypnerotomachia a lui Poliphilo 32 şi Fanst de Goethe au co¬ 
borât adânc în Antichitate, pentru a găsi „le vrai mot de la situation". 
Primul invocă pe regina Venus, ultimul pe troiana Elena. Despre ani- 

32 Vezi Unda Fierz-David, Der Liebestraum des Poliphilo. (Pentru Rider Haggard şi 

Benoit, a se consulta bibliografia). 

ma în lumea Biedermeier şi a romantismului aflăm din tabloul viu pe 
care-1 schiţează Aniela Jaffe 33 . Nu dorim să sporim mai mult numă¬ 
rul exemplelor edificatoare pentru că cele existente oferă meditaţiei 
noastre material suficient şi o simbolistică spontană, autentică. Celui 
care doreşte să vadă ce se întâmplă când anima îşi face apariţia în so¬ 
cietatea modernă îi recomand cu căldură cartea Private Life of Helen of 
Troy de Erskine. Ea nu este lipsită de profunzime căci tot ce este cu 
adevărat viu este însoţit de un aer de eternitate. Anima este viaţă din¬ 
colo de orice categorii şi de aceea ea se poate lipsi de mustrare şi lau¬ 
dă. Regina cerească şi gâsculiţa care a căzut în cursă s-a gândit vreoda¬ 
tă cineva ce soartă sărmană a fost plasată între stelele cereşti în legen¬ 
da Măriei? Viaţa fără sens şi fără regulă, care nu se mulţumeşte cu pro- 
pria-i bogăţie, îl înspăimântă pe omul civilizat şi-l determină să se ape¬ 
re. Reacţia sa nu este nejustificată căci viaţa este de asemenea mama tu¬ 
turor absurdităţilor şi a oricărui tragism. De aceea, omul născut din ţă¬ 
rână cu instinctul său de animal sănătos se află în luptă cu sufletul său 
şi cu demonia acestuia. Dacă sufletul ar fi fost doar întuneric, atunci 
cazul ar fi fost simplu. Din păcate lucrurile nu stau astfel căci aceeaşi 
anima poate apărea şi ca înger al luminii, ca psihopomp şi conduce că¬ 
tre sensul cel mai înalt, aşa cum demonstrează Faust. 

Dacă confruntarea cu umbra reprezintă o probă relativ uşoară, con¬ 
fruntarea cu anima, dimpotrivă, o probă extrem de dificilă. Căci rapor¬ 
tarea la anima este la rândul ei o probă de curaj şi o încercare decisivă 
pentru forţele spirituale şi morale ale bărbatului. Nu trebuie să uităm 
niciodată că tocmai în cazul animei este vorba de conţinuturi psihice 
care niciodată mai înainte nu au fost în posesia omului, întrucât, în ca¬ 
litate de proiecţii, s-au aflat în afara câmpului său psihic. Pentru fiu, ani¬ 
ma se ascunde în spatele puterii copleşitoare a mamei, care adesea ră¬ 
mâne pentru restul vieţii obiectul unui ataşament afectiv, extrem de 
dăunător sau dimpotrivă benefic, inspirându-i curaj pentru faptele cele 
mai îndrăzneţe. Omului antic anima îi apărea ca zeiţă sau ca vrăjitoare. 
Omul medieval a înlocuit zeiţa prin regina cerească şi prin mama bise¬ 
rică. Lumea desimbolizată a protestanţilor a dezvoltat mai întâi un sen¬ 
timentalism nesănătos iar apoi o ascuţire a conflictului moral, care a dus 

33 Bilder urniSymbole ims E.T.A. HojftnannsMitrclicn „Der Goldene Topf. 

în mod logic la „Dincolo de bine şi rău“ a lui Nietzsche, şi asta dato¬ 
rită faptului că conflictul nu a mai putut fi suportat. în centrele civili¬ 
zate, această stare se exprimă prin crescânda nesiguranţă a căsătoriei. în 
multe ţări din Europa au fost atinse, dacă nu depăşite, cotele america¬ 
ne ale ratei divorţurilor, ceea ce arată că anima se află cu precădere în 
stare de proiecţie asupra celuilalt sex, producând astfel de relaţii com¬ 
plicate magic. Numita stare a condus, nu în ultimul rând datorită con¬ 
secinţelor sale patologice, la apariţia psihologiei moderne, care sub for¬ 
ma ei freudiană susţine că baza tuturor tulburărilor este sexualitatea, 
punct de vedere care nu face decât să accentueze conflictul existent. 34 
Cauza şi efectul sunt interschimbate. Tulburarea sexuală nu este în nici 
un caz cauza neplăcerilor nevrotice, ci, ca şi acestea, unui din efectele 
patologice ale unei diminuate adaptări a conştiinţei, care este confrun¬ 
tată cu o situaţie şi sarcină cărora nu le poate face faţă. Ea nu poate în¬ 
ţelege schimbările din lumea ei şi nu ştie ce atitudine să adopte pentru 
a se readapta. „Le peuple porte le sceau d’un hiver qu'on n‘explique pas’ “ 
sună traducerea [în franceză a] unei inscripţii coreene. 

Atât în cazul umbrei, cât şi în cazul animei nu sunt suficiente cu¬ 
noştinţele conceptuale. Nici prin intropatie sau transpunere nu le pu¬ 
tem trăi conţinutul. A învăţa pe dinafară o listă de arhetipuri nu folo¬ 
seşte la nimic. Arhetipurile sunt complexe trăite care se manifestă des¬ 
tinai, acţionând în viaţa noastră cea mai intimă. Anima nu ne mai apa¬ 
re ca zeiţă, ci adesea ca slăbiciunea noastră strict personală sau ca în¬ 
drăzneala noastră cea mai benefică. Dacă un savant merituos în vârstă 
de şaptezeci de ani îşi părăseşte familia şi se căsătoreşte cu o actriţă de 
douăzeci de ani, cu pârul roşu, atunci putem spune că zeii au cerut o 
nouă victimă. Aşa se manifestă la noi copleşitoarea forţă demonică. 
Până nu de mult această tânără persoană ar fi putut fi cu uşurinţă li¬ 
chidată ca vrăjitoare. 

Experienţa mi-a arătat că există foarte mulţi oameni de o anumită 
inteligenţă şi cultură care înţeleg uşor şi nemijlocit ideea de anima şi re¬ 
lativa autonomie a acesteia, precum şi fenomenul animus la femei. în 
schimb psihologii trebuie să depăşească dificultăţi mai mari tocmai 
pentru că ei nu sunt constrânşi să se confrunte cu stări de lucruri com- 

34 Punctul meu de vedere este expus pe larg în cartea mea Die Psychologie cier Ubertra- 
gt'i'g- 

plexe, caracteristice psihologiei inconştientului. Dacă sunt în acelaşi 
timp şi medici, înţelegerea le va fi îngreunată de gândirea somato-fizio- 
logică, ce crede că poate exprima procesele psihice prin concepte inte¬ 
lectuale, biologice sau fiziologice. însă psihologia nu este nici biologie, 
nici fiziologie, nici vreo altă ştiinţă, ci tocmai cunoaştere despre suflet. 

Tabloul pe care l-am schiţat până acum despre anima nu este com¬ 
plet. Ea este într-adevăr elan vital haotic, dar în acelaşi timp este carac¬ 
terizată de o ciudată semnificaţie, ceva asemănător unei ştiinţe secrete 
sau unei înţelepciuni ascunse, în surprinzătoare contradicţie cu natu¬ 
ra ei iraţională, de zână. Mă voi referi aici din nou la autorii citaţi mai 
înainte. Rider Haggard îşi numeşte eroina „Wisdom’s Daughter", re¬ 
gina din Atlantis a lui Benoit are cel puţin o excelentă bibliotecă, în 
care poate fi găsită chiar o carte foarte veche a lui Platon. Reîncarna¬ 
rea Elenei din Troia a fost eliberată dinlr-un bordel din Tyr de către în¬ 
ţeleptul Simon Magus, pe care l-a însoţit apoi în călătoriile sale. Inten¬ 
ţionat nu am menţionat de la început acest aspect caracteristic al ani¬ 
mă pentru că prima întâlnire cu ea numai la înţelepciune nu te deter¬ 
mină să te gândeşti 35 . Numai cel care se confruntă cu anima are acces 
la această dimensiune. Doar un travaliu dificil ne permite să înţele¬ 
gem 36 că în spatele jocului crud cu destinul uman se ascunde un fel de 
intenţie secretă ce pare a corespunde unei cunoaşteri superioare a le¬ 
gilor vieţii. Tocmai neaşteptatul, haoticul neliniştitor, conţine un sens 
adânc. Şi cu cât acest sens este mai bine cunoscut, cu atât anima îşi 
pierde din caracterul constrângător. Treptat se nasc zăgazuri în calea 
puhoiului haosului; căci ceea ce are sens se separă de ceea ce nu are 
sens iar faptul că sensul şi nonsensul nu mai sunt identice slăbeşte for¬ 
ţa haosului, sensul fiind înarmat cu forţa sensului iar nonsensul cu for¬ 
ţa nonsensului. Astfel se naşte un nou cosmos. Nu am pretenţia că prin 
aceasta am exprimat o nouă descoperire a psihologiei medicale, ci doar 
înţelepciunea străveche că din mulţimea experienţelor vieţii ia naştere 
acea învăţătură pe care tatăl o transmite fiului 37 . 

35 Mă refer aici la exemple literale general accesibile şi nu la material clinic, considerân- 
du-le pe primele satisfăcătoare pentru scopul urmărit. 

36 Am în vedere confruntarea cu conţinuturile inconştientului în genere. Aceasta este 
una din marile sarcini ale procesului de integrare. 

37 Cărticica lui Schmaltz Ostliche Weisheit und Westliche Psychotherapie (înţelepciu¬ 
nea orientală şi psihoterapia occidentală) oferă un bun exemplu pentru aceasta. 

înţelepciunea şi lipsa înţelepciunii nu numai că apar la fiinţele de 
felul zânei ca unul şi acelaşi lucru, dar chiar sunt unul şi acelaşi lucru 
atâta timp cât sunt întruchipate de anima. Viaţa este lipsită şi plină de 
sens. Şi dacă lipsa de sens nu devine obiect al râsului iar sensul obiect 
al speculaţiei, atunci viaţa este banală, totul are dimensiuni insignifian¬ 
te. Există atunci doar un sens mic şi un nonsens mic. în fond nimic nu 
are sens căci atâta timp cât a lipsit omul ca fiinţă gânditoare nimeni nu 
a explicat fenomenele. De explicaţii are nevoie doar acela care nu înţe¬ 
lege. Semnificaţie are doar ininteligibilul. Omul şi-a făcut apariţia în- 
tr-o lume pe care n-o înţelegea şi de aceea a încercat s-o explice. 

Astfel anima şi, prin urmare, viaţa sunt lipsite de semnificaţie pen¬ 
tru că nu oferă explicaţii. însă ele sunt explicabile căci în orice haos exis¬ 
tă cosmos şi în orice dezordine, ordine secretă, în orice arbitrar, lege se¬ 
veră, căci orice acţiune se bazează pe contrarii. Pentru a cunoaşte acest 
fapt este nevoie de capacitatea discriminatorie a intelectului uman care 
dizolvă totul în judecăţi antinomice. Dacă el se confruntă cu anima, 
atunci haosul arbitrarului îi va da prilejul să întrevadă ordinea secretă, 
adică să „postuleze 11 privitor la ea existenţa sensului şi intenţiei. Căci în 
realitate nu dispunem de la început de o reflexie rece, ştiinţa şi filosofia 
nefiindu-ne de nici un folos iar învăţătura religioasă tradiţională aju- 
tându-ne doar într-o mică măsură. Suntem excedaţi de o trăire haotică 
iar judecata cu toate categoriile sale se dovedeşte neputincioasă. Expli¬ 
carea umană eşuează în faţa acestei situaţii de viaţă turbulente, pentru 
care nu se potriveşte nici una din interpretările tradiţionale. Este un 
moment de prăbuşire. Cădem în abisurile cele mai adânci, „ad instar 
voluntariae mortis“, cum foarte bine spune Apuleius. Nu este vorba de 
o artificială renunţare voită la propriile capacităţi, ci de una naturală, si¬ 
lită. Nu este vorba de o supunere şi umilire voite, înfrumuseţate moral, 
ci de o înfrângere totală de neînţeles, încununată de teama plină de pa¬ 
nică a demoralizării. Abia când toate punctele de sprijin au fost distru¬ 
se şi când nu mai există speranţa vreunei proiecţii se creează posibilita¬ 
tea trăirii unui arhetip care până acum a stat ascuns în lipsa de sens pli¬ 
nă de semnificaţie a animei. El este arhetipul sensului, aşa cum anima 
este arhetipul vieţii pur şi simplu. 

Sensul ne apare ca fiind ceva de dată mai recentă deoarece consi¬ 
derăm, nu fără o anumită îndreptăţire, că noi suntem sursa lui şi că lu- 

mea poate exista şi fără a fi interpretată. însă cum procedăm pentru a 
conferi sens? De unde-1 obţinem în ultimă instanţă? Formele conferi¬ 
rii de sens sunt categorii istorice ale căror rădăcini coboară până în 
Antichitatea nebuloasă, fapt de care nu ne dăm seama cu suficientă cla¬ 
ritate. Conferirea de sens se foloseşte de anumite matriţe străvechi. Pu¬ 
tem aborda această problemă din ce punct dorim, pretutindeni vom 
ajunge la istoria limbii şi a motivelor, care întotdeauna trimite direct la 
fermecata lume primitivă. 

Să luăm ca exemplu cuvântul idee. El trimite la conceptul platoni¬ 
cian de eldos ideile veşnice fiind imagini originare care sălăşluiesc sv 
urcepoupavup (într-un loc supraceresc) ca forme transcendente veş¬ 
nice. Ochiul vizionarului le priveşte ca „imagines et lares“ sau ca ima¬ 
gini ale visului şi viziunilor revelatoare. Sau să luăm conceptul de ener¬ 
gie utilizat în explicarea proceselor fizice. în trecut aceeaşi funcţie a fost 
îndeplinită de focul misterios al alchimiştilor, flogistonul, forţa termi¬ 
că inerentă materiei, precum şi căldura originară a stoicilor sau hera- 
clitianul Trup otel £wov (focul veşnic viu), care este foarte aproape de 
concepţia primitivă despre o forţă vie de universală răspândire, forţă a 
creşterii, magică forţă tămăduitoare, numită de obicei mana. 

Nu vreau să sporesc în mod inutil numărul exemplelor. Este sufi¬ 
cient să ştim că nu există concepţie sau idee importantă care să nu aibă 
antecedente istorice. Tuturor le stau la bază în ultimă instanţă forme 
originare arhetipale al căror caracter sensibil ( Anschaulichkeit ) a luat 
naştere într-o epocă în care conştiinţa încă nu gândea ci doar percepea. 
Gândul era obiect al percepţiei interioare, nefiind gândit ci simţit ca un 
fenomen, cu alte cuvinte, văzut sau auzit. Gândul era în mod esenţial 
revelaţie, nu descoperire, ci ceva impus sau convingător prin nemijlo¬ 
cita sa facticitate. Gândirea precedă eul conştient primitiv, iar aceasta 
este mai curând obiectul aceleia decât subiectul ei. Dar nici noi n-am 
atins culmile conştienţei şi de aceea avem o gândire preexistentă de 
care nu ne dăm însă seama atâta timp cât ne sprijinim pe simboluri 
tradiţionale sau, exprimat în limbajul visului, atâta timp cât tatăl sau 
regele n-a murit. 

Vou ilustra printr-un exemplu modul în care „gândeşte" incon¬ 
ştientul, precum şi modul în care găseşte soluţii. Este vorba de un tâ¬ 
năr student la teologie pe care nu l-am cunoscut personal. în perioa- 

da în care a avut dificultăţi cu credinţa sa religioasă a visat următo¬ 
rul vis 38 : 

Stătea în faţa unui frumos bărbat în vârstă, în întregime îmbrăcat 
în negru. Ştia că este magicianul alb. Acesta tocmai îi vorbise îndelung 
dar autorul visului nu-şi mai amintea despre ce. El reţinuse doar pro¬ 
poziţia finală: „Şi pentru aceasta avem nevoie de ajutorul magicianu¬ 
lui negru." In momentul respectiv s-a deschis uşa şi a intrat un bărbat 
în vârstă, foarte asemănător cu primul, numai că era îmbrăcat în alb. 
S-a adresat magicianului alb: „Am nevoie de ajutorul tău“, aruncând 
în acelaşi timp o privire întrebătoare către visător. Magicianul alb a răs¬ 
puns: „Poţi vorbi liniştit, este un inocent." Apoi magicianul negru a în¬ 
ceput să povestească: el vine dintr-o ţară îndepărtată unde s-a întâm¬ 
plat ceva ciudat. Ţara era guvernată de un rege bătrân care a simţit că 
i se apropie moartea şi din acest motiv a început să-şi caute un mor¬ 
mânt. în acea ţară exista un mare număr de morminte din timpuri 
vechi dintre care regele l-a ales pentru sine pe cel mai frumos. Potrivit 
legendei, aici fusese înmormântată o fecioară. Regele a dat dispoziţie ca 
mormântul să fie deschis şi să fie pregătit pentru sine. Insă de îndată ce 
osemintele care se aflau acolo au fost scoase la lumină, ele au prins via¬ 
ţă şi s-au prefăcut într-un cal negru care a fugit spre deşert unde a dis¬ 
părut. El, magicianul negru, de îndată ce a auzit această istorie a por¬ 
nit în căutarea calului. După câteva zile de mers pe urmele sale a ajuns 
în deşert, l-a străbătut până pe partea unde începea din nou iarba. Aco¬ 
lo a găsit calul păscând şi a descoperit ceva în legătură cu care are ne¬ 
voie de sfatul magicianului alb. Acolo a dat peste cheia paradisului şi 
nu ştie ce trebuie să facă cu ea în continuare. — în acest moment ten¬ 
sionat visătorul s-a trezit. 

în lumina dezvoltărilor anterioare nu este greu de bănuit sensul vi¬ 
sului: dominant este simbolul bătrânului rege care-şi doreşte odihna 
eternă, şi anume în locul unde au mai fost îngropate astfel de „domi¬ 
nante". El a ales mormântul animei care-şi doarme somnul de moarte 
asemenea frumoasei din pădurea adormită, atâta timp cât viaţa este re¬ 
glată şi exprimată de un principiu (prinţ sau princeps) viabil. însă când 

38 Am mai amintit acest vis in studiul Zur PhBnomenotogie des Geistes im Mitrchen şi în 
Psychologie mul Erzielmng ca exemplu de vis „mare", fără un comentariu amănunţit. 

regele ajunge la sfârşitul vieţii 39 , ea îşi recapătă viaţa şi se transformă 
în calul cel negru, care, încă în metafora platoniciană, exprimă lipsa de 
control a naturii pasionale. Cine îl urmează ajunge în deşert, adică în- 
tr-un tărâm arid, îndepărtat de oameni, o imagine a însingurării spiri¬ 
tuale şi morale. însă acolo se află cheia paradisului. 

Dar ce înseamnă paradisul? Desigur, edenul cu pomul vieţii şi al 
cunoaşterii şi cu cele patru râuri ale sale. în viziune creştină, el este de 
asemenea oraşul ceresc al „Apocalipsei“ care, ca şi edenul, apare struc¬ 
turat ca mandală. însă mandala reprezintă un simbol al individuaţiei. 
Prin urmare, magicianul negru este acela care găseşte soluţia pentru 
apăsătoarele dificultăţi de credinţă ale visătorului, cheia care deschide 
calea individuaţiei. Opoziţia deşert-paradis semnifică opoziţia însin- 
gurare-individuaţie sau evoluţia spre sine. 

Această parte a visului este totodată o remarcabilă parafrază a 
Cuvântului Domnului editat şi completat de Hunt şi Grenfell, 
unde drumul spre împărăţia cerească este arătat de animale şi unde, 
în admoniţiune, se spune: „De aceea trebuie să vă cunoaşteţi pe voi 
înşivă, căci voi sunteţi oraşul iar oraşul este împărăţia." 40 Ceea ce ur¬ 
mează constituie o parafrază a şarpelui din paradis care i-a îndem¬ 
nat pe primii oameni să păcătuiască, păcat care a condus în cele din 
urmă la mântuirea omenirii de către Fiul Domnului. Această înlăn¬ 
ţuire cauzală a prilejuit, după cum se ştie, identificarea ofitică a şar¬ 
pelui cu soter-ul (salvator, mântuitor). Calul negru şi magicianul ne¬ 
gru sunt — ceea ce reprezintă conţinut spiritual modern — elemen¬ 
te cvasinegative, a căror relativitate în raport cu binele este sugerată 
de interschimbarea vestmântului. Cei doi magicieni sunt două as¬ 
pecte ale bărbatului bătrân , ale maestrului şi învăţătorului de înaltă 
clasă, ale arhetipurilor spiritului care reprezintă sensul preexistent 
ascuns în haosul vieţii. El este tatăl sufletului, care în mod surprin¬ 
zător este mama sa fecioara motiv, pentru care el a fost numit de 
către alchimişti „străvechiul fiu al mamei“. Magicianul negru şi ca¬ 
lul negru corespund coborârii în adâncul întunecos din visele amin¬ 
tite anterior. 

39 Pentru aceasta vezi motivul „bătrânului rege“ din alchimie (Psyclwlogie und Alclte- 
mie, paragr. 491 şi urm.) 

40 Vezi şi James, Apocryplwl New Testament, pp. 25 şi urm. 

Ce învăţătură insuportabil de grea pentru un tânăr student la teo¬ 
logie! Din fericire el n-a observat că în vis i-a vorbit tatăl tuturor pro¬ 
feţilor şi i-a oferit spre înţelegere un mare secret. Lipsa de finalitate a 
unor asemenea evenimente poate surprinde. De ce atâta risipă? La 
aceasta trebuie totuşi să adaug că nu ştim cum a acţionat visul asupra 
studentului după un timp mai îndelungat şi să subliniez că, mie cel pu¬ 
ţin, visul mi-a spus foarte mult. El nu s-a pierdut, chiar dacă autorul 
său nu l-a înţeles. 

în mod evident visul încearcă să prezinte binele şi răul în funcţia 
lor comună, probabil ca răspuns la conflictul moral încă nerezolvat din 
sufletul creştin. Din relativizarea polilor opuşi rezultă o anumită apro¬ 
piere de ideile Orientului, de „nirdvandva“ filosofici hinduse, de elibe¬ 
rarea de contrarii care este indicată ca o posibilitate de soluţie a con¬ 
flictelor. Cât de periculos de semnificativă este relativizarea binelui şi a 
răului practicată în Orient o arată o interogaţie indiană: „Care drum 
spre desăvârşire este mai lung, al celui care-1 iubeşte pe Dumnezeu sau 
al celui care-1 urăşte?" Răspunsul este următorul: „Cel care-1 iubeşte pe 
Dumnezeu are nevoie de şapte reîncarnări până la desăvârşire iar cel 
care-1 urăşte, doar de trei, căci cel care-1 urăşte se gândeşte mai mult la 
el decât cel care-1 iubeşte." Eliberarea de contrarii presupune o nivela¬ 
re valorică funcţională care contrazice sentimentul nostru creştin. To¬ 
tuşi cooperarea contrariilor morale este, aşa cum o arată visul discu¬ 
tat, un adevăr natural, recunoscut de Orient ca atare, fapt ilustrat în 
modul cel mai clar de filosofia taoistă. De altfel există şi în tradiţia creş¬ 
tină anumite pasaje care se apropie de acest punct de vedere. Amintesc 
ca exemplu parabola ispravnicului necredincios. 

Visul nostru nu constituie în această privinţă ceva singular întru¬ 
cât tendinţa relativizării contrariilor este una din trăsăturile specifice 
ale inconştientului. Trebuie precizat imediat că aceasta se manifestă 
doar în cazurile de sensibilitate morală exacerbată; în alte cazuri incon¬ 
ştientul poate insista tot atât de ferm asupra incompatibilităţii contra¬ 
riilor. De regulă, inconştientul se situează pe o poziţie compensatorie 
în raport cu atitudinea conştiinţei. De aceea se poate spune că visul 
presupune convingerile şi dubiile specifice unei conştiinţe teologice de 
observanţă protestantă. în pofida acestei limitări a valabilităţii sale la 
un domeniu restrâns, visul îşi demonstrează clar superioritatea. Sensul 


45 




Arhetipurile şi inconştientul colectiv 


său apare, în mod adecvat, exprimat ca opinia şi vocea unui magician 
înţelept, superior în toate privinţele conştiinţei visătorului. Magicianul 
este sinonim cu bătrânul înţelept care are relaţii de filiaţie directă cu fi¬ 
gura şamanului din societăţile primitive. El este, ca şi anima, un demon 
nemuritor care străpunge întunecimea haotică a simplei vieţi cu lumi¬ 
na sensului. El este iluminatul, învăţătorul şi maestrul, un psihopomp, 
a cărui personificare nu a putut fi evitată nici de iconoclastul Nietz- 
sche, care l-a încarnat în Zarathustra, un spirit superior al unei epoci 
aproape homerice, transformat în purtător şi vestitor al propriei ilu¬ 
minări şi al propriului extaz „dionisiace’*. Este adevărat că pentru el 
Dumnezeu era mort, dar demonul înţelepciunii s-a transformat pen¬ 
tru el într-un dublu întrupat, aşa cum spune: 

Atunci, dintr-o dată, prietenă! unul a devenit doi — iar Zarathustra mi-a 
trecut prin faţă 41 ... 

Pentru Nietzsche, Zarathustra este mai mult decât o figură poe¬ 
tică, este o mărturisire involuntară. Viaţa sa a fost o rătăcire în întune¬ 
cimile îndepărtării de Dumnezeu, ale decreştinării şi de aceea i-a apă¬ 
rut revelatorul şi iluminatorul ca izvor vorbitor al sufletului său. De aici 
provine limba hieratică din Aşa grăit-a Zarathustra, căci acesta este sti¬ 
lul arhetipului spiritului. 

Prin trăirea acestui arhetip modernul face experienţa modalităţii 
străvechi a gândirii ca activitate autonomă al cărei obiect suntem. Her- 
mes Trismegistos sau Thoth din literatura ermetică, Orfeu, Poiandres 
şi înruditul cu acesta Poimen al lui Hermas 42 constituie alte formulări 
ale aceleiaşi experienţe. Dacă numele de Lucifer nu ar avea o încărcă¬ 
tură peiorativă, el ar fi foarte potrivit pentru acest arhetip. De aceea 
m-am mulţumit să-l denumesc arhetipul bătrânului înţelept sau arhe¬ 
tipul sensului. Asemenea tuturor arhetipurilor, şi acesta are un aspect 
pozitiv şi unul negativ. Cititorul poate găsi o prezentare amănunţită a 

41 Sils-Maria în Lietler desPrinzen Vogelfrei, p. 60 . în original, versurile lui Nietzsche 
sună în felul următor: 

Da, plotzlich, Freundin! wurde Eins zu Zwei — 

Und Zarathustra gieng an mir vorbei... 

42 Reitzenstein consideră Păstorul lui Hermas drept o scrisoare creştină concurentă 
faţă de Poitmmdres. 

dualităţii „bătrânului înţelept" în eseul meu intitulat Contribuţii la fe¬ 
nomenologia spiritului în basm. 

Cele trei arhetipuri discutate până acum — umbra, anima şi bătrâ¬ 
nul înţelept — apar personificate în experienţa nemijlocită. în dezvol¬ 
tările anterioare am prezentat premisele psihologice generale necesare 
pentru ca ele să fie experimentate. N-am mai putut oferi însă decât 
simple raţionalizări abstracte. Mult mai sugestivă ar fi fost o descriere 
a procesului aşa cum se manifestă în experienţa nemijlocită. în cursul 
acestui proces arhetipurile apar ca persoane ce acţionează în vise şi fan¬ 
tasme. Procesul însuşi se desfăşoară în cadrul unui alt tip de arhetipuri 
pe care le-am putea denumi in general arhetipuri ale transformării 
(Wandlung ). Acestea nu mai sunt persoane ci situaţii, locuri, mijloace, 
căi tipice etc. care simbolizează respectivul fel de transformare. Ca şi 
persoanele, aceste arhetipuri sunt adevărate simboluri care nu pot fi 
interpretate nici ca or|peîa (semne), nici ca alegorii. Caracterul de ade¬ 
vărate simboluri derivă din multitudinea sensurilor, din profunzimea, 
din inepuizabilitatca lor. Principiile fundamentale, acele âpxcu, ale in¬ 
conştientului sunt, datorită bogăţiei lor, indescriptibile, deşi cognosci¬ 
bile. Judecata intelectuală caută întotdeauna univocitatea şi în felul aces¬ 
ta ratează esenţialul, căci ceea ce corespunde cel mai bine naturii lor este 
plurivocitatea, bogăţia aproape de necuprins a relaţiilor, care fac cu ne¬ 
putinţă formulările univoce. în plus, ele sunt paradoxale, asemenea spi¬ 
ritului la alchimişti care trece drept „senex et iuvenis simul". 

Cine doreşte să-şi facă o idee despre procesul simbolic poate apela 
la seriile de imagini din alchimie deşi simbolurile acesteia sunt mai ales 
tradiţionale, chiar dacă, adesea, originea şi semnificaţia le sunt obscu¬ 
re. Din cultura Orientului cele mai bune exemple sunt: sistemul chak- 
ren tantric 43 sau sistemul nervos mistic din yoga chineză 44 . După toa¬ 
te aparenţele, seria de imagini a taratului reprezintă vestigii ale arheti¬ 
purilor transformării, idee ce mi-a fost confirmată de o expunere lă¬ 
muritoare a profesorului R. Bernoulli. 45 

Procesul simbolic este o trăire în imagini şi a imaginii. Dezvoltarea 
sa are de regulă o structură enantiodromicâ, asemenea textului I Ching, 

43 Avalon (Editor), The Serpent Power. 

44 Rousselle, Seelische Fiilmmg im lebeiideii Taoismus. 

45 Bernoulli, Zur Symbolik geometrischer Figuren and Zahlen. 

şi constituie un ritm al negării şi afirmării, al pierderii şi câştigului, al 
luminii şi întunericului. începutul este aproape întotdeauna o fundă¬ 
tură sau o altă situaţie critică. Scopul său este, general vorbind, ilumi¬ 
narea sau conştiinţa superioară prin care situaţia iniţială este ridicată 
pe o treaptă mai înaltă şi depăşită. Din punct de vedere temporal, pro¬ 
cesul poate fi foarte concentrat, manifestându-se într-un singur vis sau 
într-o singură trăire, sau foarte diluat, întinzându-se pe luni sau ani, în 
funcţie de natura situaţiei iniţiale, a individului angajat în proces sau a 
scopului de atins. Desigur, bogăţia simbolică variază considerabil. Deşi 
iniţial totul este trăit la nivelul imaginii, adică simbolic, nu este vorba 
totuşi de pericole de mucava, ci de riscuri reale, care pot determina un 
destin. Principalul pericol constă în neputinţa de a rezista fascinaţiei 
arhetipurilor, ceea ce se întâmplă mai ales atunci când imaginile arhe¬ 
tipale nu sunt conştientizate. în cazul în care există o predispoziţie psi- 
hotică se poate întâmpla ca figurile arhetipale, cărora oricum le este 
proprie, în virtutea numinozităţii lor naturale, o anumită autonomie, 
să se elibereze de controlul conştiinţei şi să ajungă la deplină indepen¬ 
denţă, adică să producă fenomene de posedare. Bolnavul posedat de 
anima doreşte să se transforme prin autocastrare într-o femeie numi¬ 
tă Maria sau se teme că i se va impune aşa ceva cu forţa. Un exemplu 
pentru aceasta îl constituie cunoscutul Schrebf.r. 46 Bolnavii descope¬ 
ră adesea o întreagă mitologie a animei cu numeroase motive arhaice. 
Un caz de acest tip a fost publicat la vremea sa de Nelken. 47 Un alt pa¬ 
cient şi-a descris şi comentat singur simptomele într-o carte. 48 Amin¬ 
tesc aceste cazuri pentru că există oameni care susţin că arhetipurile 
sunt propriile mele năluciri. 

Ceea ce în psihoză se manifestă brutal în nevroză rămâne ascuns 
într-un plan secund, influenţând nu mai puţin viguros conştiinţa. 
Când analiza ajunge la fundalul conştiinţei, ea descoperă aceleaşi figuri 
arhetipale care animă delirul psihoticilor. Last not least, numeroase do¬ 
cumente literar-istorice demonstrează că este vorba de forme ale ima¬ 
ginarului care se manifestă practic pretutindeni, şi nu de produse ale 
psihozei. Aspectul patologic nu constă în existenţa acestor reprezentări, 

46 Denkwiirdigkeiten eines Nervenkranken. 

47 Aiuilytisclie Beobachtimgen iiber Phantasien eines Schizophrenen. 

48 Custance, Wisdom, Madness and Folly. 

ci în fenomenul de disociere datorită căruia conştiinţa nu mai poate 
controla inconştientul. De aceea în toate cazurile de disociere este ne¬ 
cesară integrarea inconştientului în conştiinţă. Este vorba de un pro¬ 
ces sintetic pe care l-am denumit „procesul individuaţiei". 

Acest proces corespunde de fapt cursului natural al vieţii prin care 
individul devine ceea ce a fost de la început. întrucât omul are conşti¬ 
inţă, o astfel de dezvoltare nu se petrece linear, ci cunoaşte numeroase 
variaţiuni şi perturbări generate de abaterea conştiinţei de la baza in¬ 
stinctuală arhetipală. De aici rezultă necesitatea sintezei celor două po¬ 
ziţii, sinteză care înseamnă psihoterapie chiar pe treptele cele mai pri¬ 
mitive, unde apare sub forma riturilor de reconstruire ( Wiederherstel- 
lungsriten). Ca exemple pot fi date identificările retrospective ale aus¬ 
tralienilor cu strămoşii perioadei alcheringa, identificările cu fiii soa¬ 
relui la populaţiile Taospueblo, apoteoza soarelui din misterul lui Isis 
la Apuleius etc. Metoda terapeutică a psihologiei complexe constă, pe 
de o parte, tocmai în conştientizarea cât mai deplină a conţinuturilor 
inconştiente constelate şi, pe de altă parte, în sinteza acestora cu con¬ 
ştiinţa prin intermediul actului cognitiv. Dar pentru că omul civilizat 
este caracterizat de o mare disponibilitate şi se foloseşte de ea în mod 
constant cu scopul de a evita toate riscurile posibile, nu este sigur că 
actul cunoaşterii va fi urmat de comportamentul corespunzător. Dim¬ 
potrivă, trebuie să anticipăm manifesta lipsă de eficienţă a cunoaşterii 
şi în consecinţă să-i dăm o utilizare adecvată. De regulă, cunoaşterea 
singură nu ajută şi nici nu constituie prin sine o forţă morală. De abia 
în astfel de cazuri devine clar în ce măsură, vindecarea nevrozei este o 
problemă morală. 

Deoarece arhetipurile sunt relativ autonome, ca orice conţinut nu- 
rninos, ele nu pot fi integrate exclusiv raţional, ci au nevoie de un pro¬ 
cedeu dialectic, adică de o adevărată confruntare, care îmbracă adesea 
forma dialogului, realizându-se astfel nedeliberat definiţia alchimică a 
meditaţiei: „colloquium cum suo angelo bono“, dialogul interior cu în¬ 
gerul său bun . 49 De obicei, acest proces are o desfăşurare dramatică, cu 
multe peripeţii. El se exprimă în simboluri onirice sau este însoţit de 
astfel de simboluri, înrudite cu acele „representations collectives“, care 

49 Rulandus, Lexicon alchemiae (articolul meditatio). 

sub forma motivelor mitologice au întruchipat dintotdeauna transfor¬ 
mările sufleteşti . 50 

Limitele unei prelegeri nu-mi permit să mă refer la mai multe 
exemple de arhetipuri. Le-am ales pe acelea care joacă rolul principal 
în analiza unui inconştient masculin şi am încercat să schiţez procesul 
de transformare psihică în cadrul căruia se manifestă. în intervalul care 
s-a scurs de la prima publicare a acestei expuneri, umbra, anima şi bă¬ 
trânul înţelept au fost reluate şi tratate pe larg împreună cu figurile co¬ 
respunzătoare ale inconştientului feminin în studiile mele referitoare 
la simbolistica sinelui 51 , iar procesul individuaţiei, în relaţia sa cu sim¬ 
bolistica alchimică, a fost supus unei cercetări mai aprofundate . 52 


50 Lămuriri suplimentare in lucrarea mea Symbole der Wandlung. 

51 Aton. Untersuchungen zur Symbolgeschiclite. 

52 Psycliologie tind Akhemie. 

CONCEPTUL 

DE INCONŞTIENT COLECTIV 


întrucât conceptul de inconştient colectiv este acela dintre concep¬ 
tele mele care a dat naştere la cele mai multe neînţelegeri, în cele ce ur¬ 
mează voi încerca a) să-l definesc, b) să ofer o imagine a importanţei 
sale pentru psihologie, c) să expun metoda de demonstrare şi d) să dau 
câteva exemple. 

a) Definiţie 

Inconştientul colectiv este o parte a psihicului care poate fi deose¬ 
bită negativ de inconştientul personal prin faptul că el nu-şi datorează 
existenţa experienţei personale şi nu este de aceea un câştig personal, 
în timp ce inconştientul personal constă esenţialmente din conţinuturi 
care au fost cândva conştiente dar care au dispărut din conştiinţă, fi¬ 
ind fie uitate, fie refulate, conţinuturile inconştientului colectiv nu au 
fost niciodată conştiente, nefiind deci dobândite individual, şi-şi dato¬ 
rează existenţa exclusiv eredităţii. 

Conceptul de arhetip , inevitabilul corelat al ideii de inconştient colec¬ 
tiv, indică prezenţa în psihic a anumitor forme de universală răspîndire. 
Cercetarea mitologică le numeşte „motive"; în psihologia primitivilor ele 
corespund conceptului de „representations collectives" creat de Lâ- 
vy-Bruhl iar în domeniul studiului comparativ al religiilor Hubert şi 
Mauss le-au definit drept „categorii ale imaginaţiei". Mai de mult Adolf 
Bastian le desemnase prin termenul de „idei originare" sau „elementa- 

re“. De aici rezultă suficient de clar că reprezentarea pe care o am despre 
arhetip — literal o formă preexistentă — nu este singulară, ci poate fi în¬ 
tâlnită şi în alte discipline, unde îmbracă o haină terminologică specifică. 

Prin urmare, teza mea sună în felul următor: alături de conştiinţă, 
care are o natură pe deplin personală şi pe care o considerăm — chiar 
atunci când îi anexăm ca pe un apendice inconştientul personal — ca 
fiind singurul sistem psihic, există un al doilea sistem psihic, a cărui na¬ 
tură este colectivă, nonpersonală. Inconştientul colectiv nu se formea¬ 
ză pe parcursul vieţii individului, ci este moştenit. El constă din forme 
preexistente — arhetipurile — care pot deveni conştiente doar în mod 
mijlocit şi conferă conţinuturilor conştiinţei o formă bine determinată. 


b) Semnificaţia psihologică a inconştientului colectiv 

Psihologia noastră medicală, care s-a născut din practica de clinică, 
subliniază natura personală a psihicului. Am în vedere in primul rând 
concepţiile lui Freud şi Adler. Este o psihologie a persoanei care con¬ 
sideră că factorii etiologici sau cauzali au o natură aproape exclusiv 
personală. Totuşi, chiar şi această psihologie se bazează pe anumiţi fac¬ 
tori biologici generali, cum ar fi de pildă instinctul sexual sau năzuin¬ 
ţa de autoafirmare, şi nu doar particularităţile personale. Ea este con¬ 
strânsă la aceasta în măsura în care emite pretenţia de a fi o ştiinţă ex¬ 
plicativă. Nici una din aceste concepţii nu contestă existenţa instincte¬ 
lor, comune animalelor şi oamenilor, şi nici influenţa lor asupra psiho¬ 
logiei personale. Insă instinctele sunt factori motivaţionali ereditari 
nonpersonali, de universală răspândire, care se află adesea atât de de¬ 
parte de marginea conştiinţei, încât psihoterapia modernă se vede sili¬ 
tă să-şi asume sarcina de a-i ajuta pe pacienţi să şi le conştientizeze. In 
plus, instinctele nu sunt, conform esenţei lor, vagi şi nedeterminate, ci 
forţe instinctuale specific orientate care, înaintea oricărei conştientizări 
şi indiferent de gradul acesteia, îşi urmăresc scopurile intrinseci. De 
aceea ele constituie analogii exacte ale arhetipurilor, atât de exacte în¬ 
cât se poate admite cu temei că arhetipurile sunt copiile inconştiente 
ale instinctelor înseşi; cu alte cuvinte, ele reprezintă modelele funda¬ 
mentale ale comportamentului instinctiv. 

Ipoteza inconştientului colectiv este de aceea tot atât de riscată ca 
admiterea existenţei instinctelor. Se poate admite fără dificultate că, fă¬ 
când abstracţie de motivaţia raţională a intelectului conştient, activi¬ 
tatea umană este influenţată într-o măsură considerabilă de către in¬ 
stincte. Dacă afirmăm că fantezia, percepţia şi gândirea noastră sunt 
influenţate în acelaşi mod de principii formale înnăscute şi de univer¬ 
sală răspândire, o înţelegere care funcţionează normal va descoperi în 
această concepţie tot atât de mult sau tot atât de puţin misticism ca în 
teoria instinctelor. Deşi am fost adesea învinuit de misticism, trebuie 
să subliniez o dată în plus că inconştientul colectiv nu constituie o pro¬ 
blemă speculativă sau filosofică, ci una empirică. întrebarea sună sim¬ 
plu: există sau nu există astfel de forme universale? Dacă există, atunci 
există şi un domeniu al psihicului care poate fi numit inconştient co¬ 
lectiv. Diagnoza inconştientului colectiv nu este întotdeauna o sarcină 
uşoară. Nu este suficient să identificăm natura arhetipală, adesea evi¬ 
dentă, a produselor inconştiente, căci acestea pot fi tot atât de bine do¬ 
bândite prin intermediul limbii şi al educaţiei. Criptomnezia trebuie 
de asemenea exclusă, ceea ce în multe cazuri este aproape imposibil. în 
pofida tuturor acestor dificultăţi sunt suficiente cazurile individuale în 
care renaşterea spontană a motivelor mitologice se află dincolo de ori¬ 
ce dubiu raţional. Dacă un asemenea inconştient există cumva, atunci 
explicaţia psihologică trebuie să ia cunoştinţă de el şi să supună unei 
critici severe anumite etiologii pretins personale. 

Punctul meu de vedere poate fi ilustrat printr-un exemplu concret. 
Aţi citit probabil interpretarea pe care o dă Freud unui anumit tablou 
al lui Leonardo da Vinci care le reprezintă pe Sf. Ana şi pe Maria cu 
Pruncul 1 . Freud explică remarcabilul tablou prin faptul că Leonardo 
însuşi a avut două mame. Această cauzalitate este personală. Nu inten¬ 
ţionăm să ne oprim asupra faptului că astfel de imagini nu sunt deloc 
unice şi nici asupra minorei inexactităţi că Sf. Ana este de fapt bunica 
lui Cristos, ci dorim să subliniem că psihologia aparent personală este 
impregnată de un motiv nonpersonal, bine cunoscut nouă din altă par¬ 
te. Motivul celor două mame este un arhetip ce poate fi întâlnit în di¬ 
ferite variante în domeniul mitologiei şi al religiei, constituind baza a 

1 Eine Kindlteitserinnerung des Leonardo da Vinci , IV. 

numeroase representations collectives. Aş putea aminti ca exemplu mo¬ 
tivul dublei origini, al originii umane şi al celei divine, ca în cazul lui 
Herakles care, adoptat de Hera din neştiinţă, a dobândit nemurirea. 
Ceea ce era mit în Grecia reprezenta în Egipt un ritual. Faraonul era în 
acelaşi timp de natură umană şi divină. Pe pereţii camerelor de naşte¬ 
re ale templelor egiptene sunt înfăţişate cea de-a doua concepere şi naş¬ 
tere divină a faraonului — el s-a născut „a doua oară". Această repre¬ 
zentare constituie baza tuturor misterelor renaşterii, inclusiv a celor 
creştine. Cristos însuşi s-a născut de două ori: prin botezarea în Iordan 
a realizat renaşterea din apă şi din spirit. în liturghia romană cristelni¬ 
ţa este numită în mod consecvent „uterus ecclesiae" şi din Misalul ro¬ 
man aflăm, când se vorbeşte despre sfinţirea apei de botez în sabbatum 
sanctum, sâmbăta de dinaintea Paştelui, că şi astăzi ea se numeşte ast¬ 
fel. Oricum ar fi, în gnoza timpurie spiritul, care apărea sub chipul 
unui porumbel, era considerat ca sophia, sapientia, înţelepciunea şi ca 
mama lui Cristos. Pe temeiul acestui motiv al părinţilor dubli, copiii de 
astăzi, în locul zânelor bune sau rele care realizau o „adopţie magică" 
cu blestem sau binecuvântare, au naşi, adică (în germana elveţiană) 
„Gotti" şi „Gotte", (în engleză) „godfather" şi „godmother". 

Reprezentarea unei a doua naşteri are o largă răspândire spaţială şi 
temporală. La începuturile medicinei ea apărea ca un mijloc magic de 
vindecare; în multe religii ea constituie experienţa mistică iar în filo- 
sofia naturii din Evul Mediu, ideea centrală; last not least mulţi copii, 
dar şi unii adulţi, cred că părinţii lor nu le sunt decât părinţi adoptivi 
cărora le-au fost încredinţaţi. Benvenuto Cellini, de pildă, avea 
această credinţă despre care aflăm din autobiografia sa 2 . 

însă este cu totul exclus ca toţi oamenii care cred într-o dublă ori¬ 
gine să fi avut întotdeauna în realitate două mame sau invers, ca cei 
câţiva care au împărtăşit soarta lui Leonardo să fi molipsit cu com¬ 
plexele lor restul umanităţii. Fapt este că trebuie să admitem existenţa 
unei nevoi umane universale căreia îi corespunde prezenţa universală 
a fantasmei celor două mame, nevoie ce se oglindeşte în această temă. 
Chiar dacă Leonardo da Vinci şi-ar fi portretizat într-adevăr cele 
două mame în Sf. Ana şi Maria — ceea ce eu pun sub semnul îndoie- 

2 Leben des Benvenuto Cellini, Obersetzt und hg. von Goethe. 

Iii —, totuşi el n-ar fi exprimat astfel decât o credinţă pe care milioa¬ 
ne de oameni înaintea sa şi după el au avut-o. Simbolul vulturului, 
analizat de Freud în eseul amintit, face şi mai plauzibilă opinia mea. 
Pe bună dreptate el indică drept izvor al simbolului Hierogliphica lui 
Horapollo 3 , o carte foarte citită în vremea aceea. Din ea aflăm că vul¬ 
turii sunt doar de sex feminin şi că simbolic desemnează mama; fecun¬ 
darea lor o realizează vântul (în greceşte, pneuma). Sub influenţa Creş¬ 
tinismului, acest cuvânt a căpătat sensul de „spirit". în relatarea despre 
misterul rusaliilor, „pneuma" îşi mai păstrează încă dubla semnificaţie 
de vânt şi spirit. Consider că acest fapt se referă la Maria care, conform 
esenţei sale fecioară, este fecundată de pneuma, asemenea unui vultur. 
Totodată vulturul este, după Horapollo, simbolul Atenei, care, năs¬ 
cută din craniul zeului suprem, era o fecioară ce cunoştea doar mater¬ 
nitatea spirituală. Toate acestea trimit la Maria şi la motivul renaşterii. 
Nu există nici o dovadă că Leonardo ar fi putut exprima altceva în ta¬ 
bloul său. Dacă este îndreptăţit să admitem că s-a identificat cu Prun¬ 
cul, atunci el a înfăţişat, după cât se pare, dubla maternitate mitică şi 
nu propria sa istorie. Şi ce am putea spune despre toţi ceilalţi artişti 
care au pictat acelaşi motiv? Să fi avut şi ei două mame? Cu neputinţă 
să transpunem acum cazul lui Leonardo în domeniul nevrozelor şi să 
admitem că este vorba de un pacient cu un complex matern care îşi în¬ 
chipuie că nevroza sa provine din faptul de a fi avut două mame. Deşi 
rezultatul interpretării personale i-ar fi dat dreptate, acesta ar fi în în¬ 
tregime fals. Căci în realitate cauza nevrozei sale ar consta în reactiva¬ 
rea arhetipului dublei mame, indiferent dacă el a avut una sau două 
mame; cum am văzut, acest arhetip funcţionează individual şi istoric 
fără a avea vreo legătură cu situaţia relativ rară a dublei maternităţi. 

Deşi seducătoare, ipoteza unei cauze personale atât de simple este 
nu numai inexactă ci în întregime falsă. Psihiatrului cu formaţie strict 
medicală îi va fi, fără îndoială, dificil să înţeleagă cum poate motivul 
mamei duble, despre care el nu are cunoştinţă, să aibă o forţă atât de 
mare încât să acţioneze ca o situaţie traumatică. însă dacă luăm în con¬ 
siderare energiile uriaşe ascunse în sfera mitică a omului, atunci sem¬ 
nificaţia etiologică a arhetipurilor pare mai puţin fantastică. De fapt 

3 I, 11, p. 32 1,11, p. 32 — Freud, 1. c., II, pp. 24 şi urm. 

există numeroase nevroze care rezidă în tulburări ce trebuie derivate 
din absenţa din viaţa psihică a pacientului a influenţei acestor forţe de¬ 
terminate. Consider de-a dreptul periculoasă încercarea psihologiei pur 
personale de a contesta, prin reducerea la cauzele personale, existenţa 
motivelor arhetipale, psihologice care caută chiar să distrugă aceste 
motive prin analiză personală. Astăzi putem aprecia mai bine decât 
acum douăzeci de ani natura forţelor profunde. Doar suntem marto¬ 
rii retrăirii de către o mare naţiune a unui simbol arhaic, ba chiar a 
unor forme religioase arhaice şi a modului în care această nouă emo¬ 
ţie acţionează revoluţionar asupra individului, transformându-1. Omul 
trecutului este prezent în noi într-o măsură pe care nici nu ne-o pu¬ 
team imagina înainte de război. Şi ce altceva este soarta marilor popoa¬ 
re decât sumarea modificărilor psihice ale indivizilor? 

într-o nevroză care este doar o chestiune privată, avându-şi rădă¬ 
cinile exclusiv în cauze personale, arhetipurile nu intervin în nici un 
fel. însă când nevroza provine dintr-o incompatibilitate generală sau 
este vorba de o situaţie dăunătoare într-altfel, care provoacă nevroză la 
un număr mare de indivizi, trebuie să admitem prezenţa arhetipurilor, 
întrucât nevrozele sunt de cele mai multe ori fenomene sociale , şi nu 
doar probleme private, trebuie să admitem intervenţia arhetipurilor în 
cele mai multe cazuri: este retrăit acel arhetip care corespunde situaţiei 
şi ca urmare intră în acţiune forţele instinctuale ascunse în arhetip, pe 
cât de explozive pe atât de periculoase, ceea ce duce adesea la rezulta¬ 
te imprevizibile. Mai mult, nu există rău căruia omul aflat sub domi¬ 
naţia unui arhetip să nu-i cadă victimă. Dacă în urmă cu treizeci de ani 
cineva ar fi îndrăznit să prezică faptul că evoluţia psihologică va mer¬ 
ge în direcţia reactivării medievalei persecuţii a evreilor, că Europa va 
tremura din nou în faţa grupurilor de lictori romani sau a marşurilor 
legiunilor, că va putea fi reintrodus salutul roman de acum două mii 
de ani şi că arhaica svastică va înlocui crucea, fiind capabilă să insufle 
milioanelor de soldaţi disponibilitatea pentru sacrificiu, acel om ar fi 
fost batjocorit ca un nebun mistic. Şi astăzi? Oricât de uimitor ar pu¬ 
tea părea, această întreagă nebunie a devenit oribilă realitate. Viaţa 
privată, motivele şi cauzele private au devenit în lumea de astăzi aproa¬ 
pe ficţiuni. Omul trecutului, care trăia într-o lume de arhaice reprâsen- 
tationes collectives, a fost chemat din nou la o viaţă foarte vizibilă şi chi- 

nuitor de reală, şi aceasta nu doar în cazul câtorva indivizi dezechili¬ 
braţi, ci a milioane de oameni. 

Există tot atâtea arhetipuri câte situaţii de viaţă tipice. Nenumăra¬ 
te repetiţii au întipărit aceste experienţe în constituţia psihică, nu sub 
chipul unor conţinuturi imagistice, ci aproape ca forme fără conţinut, 
care reprezintă doar posibilitatea unui anumit tip de abordare sau ac¬ 
ţiune. Când trăim ceva care corespunde unui arhetip, acesta este acti¬ 
vat şi ia naştere o compulsivitate ce se impune împotriva raţiunii şi 
voinţei sau produce un conflict care se prelungeşte în patologic, adică 
prin nevroză. 


c) Metoda de demonstrare 

Trebuie să ne ocupăm acum de problema cum poate fi demonstra¬ 
tă existenţa arhetipurilor. întrucât arhetipurile produc anumite forme 
spirituale, trebuie să explicăm unde şi cum poate fi găsit materialul care 
face intuitive aceste forme. Principala sursă o reprezintă visele care au 
avantajul de a fi produse spontane ale psihicului inconştient, indepen¬ 
dente de voinţă şi de aceea produse pure ale naturii, neinfluenţate de 
vreo intenţie conştientă. Prin întrebări putem afla care din motivele ce 
apar în vis sunt cunoscute visătorului. Dintre cele care-i sunt necunos¬ 
cute trebuie să excludem motivele care ar putea să-i fie cunoscute, cum 
este în cazul lui Leonardo simbolul vulturului. Nu suntem siguri că 
Leonardo a preluat acest simbol de la Horapollo, ceea ce ar fi totuşi 
pe deplin plauzibil pentru un om cultivat al acelei vremi, artiştii plas¬ 
tici distingându-se în special prin bogate cunoştinţe umaniste. Iată de 
ce apariţia motivului păsării în fantasma lui Leonardo, motiv prin ex¬ 
celenţă arhetipal, nu demonstrează nimic. Motivele căutate de noi sunt 
cele care nu-i puteau fi cunoscute visătorului şi care totuşi funcţionea¬ 
ză în visele sale aşa cum funcţionează arhetipurile la nivelul surselor is¬ 
torice. 

Aşa-numita imaginaţie activă constituie o altă sursă pentru mate¬ 
rialul necesar. Prin acest termen desemnez seriile de fantasme produ¬ 
se prin concentrare intenţionată. Experienţa mi-a arătat că intensita¬ 
tea şi frecvenţa viselor sunt augmentate prin prezenţa fantasmelor in- 

conştiente şi inaccesibile şi că aducerea în conştiinţa a acestor fantas¬ 
me schimbă caracterul viselor, care devin mai rare şi mai şterse. De aici 
am dedus că visele conţin adesea fantasme care tind spre conştientiza¬ 
re, căci la baza viselor se află adesea instincte refulate a căror tendinţă 
naturală este de a influenţa gândirea conştientă. în astfel de cazuri ce¬ 
rem pacientului să examineze orice fragment de fantasmă care i se pare 
important din perspectiva contextului său, adică din perspectiva mate¬ 
rialului asociativ în care se află intricat, până când îl înţelege. Nu este 
vorba de un aspect al asociaţiei libere, recomandată de Freud în sco¬ 
pul interpretării, ci de preluarea fantasmei prin observarea materialu¬ 
lui fantasmatic care îi este asociat în mod natural. 

Nu este locul aici să dăm explicaţii tehnice privitoare la metodă. 
Vom spune doar că seria de fantasme adusă la suprafaţă uşurează in¬ 
conştientul şi reprezintă un material bogat în forme arhetipale. Desi¬ 
gur, această metodă poate fi utilizată doar în anumite cazuri alese cu 
grijă. Ea nu este cu totul inofensivă deoarece îl poate îndepărta pe pa¬ 
cient prea mult de realitate. în orice caz, un avertisment împotriva unei 
aplicări nediscriminatorii nu poate fi decât binevenit. 

în sfârşit, dar nu în ultimul rând, o sursă interesantă pentru mate¬ 
rial arhetipal ne-o pun la dispoziţie ideile delirante ale psihoticilor, fan¬ 
tasmele din stările de transă şi visele din prima copilărie (între trei şi 
cinci ani). Materialul de acest gen este accesibil în cantităţile dorite, dar 
el rămâne lipsit de valoare dacă nu pot fi stabilite paralele istorice con¬ 
vingătoare. Fireşte, nu este suficient să punem în legătură şarpele din- 
tr-un vis cu apariţia mitică a şarpelui; căci cine ar putea garanta că 
semnificaţia funcţională pe care o are şarpele în vis coincide cu cea pe 
care o are în cadrul mitic? De aceea, pentru a stabili o paralelă viabilă 
este necesar să cunoaştem semnificaţia funcţională a unui simbol in¬ 
dividual şi apoi să aflăm dacă simbolul mitic presupus paralel rezultă 
din acelaşi tip de circumstanţe şi are deci aceeaşi semnificaţie funcţio¬ 
nală. Satisfacerea acestei cerinţe reprezintă un demers de cercetare în¬ 
delungat şi anevoios dar şi un obiect ingrat pentru expunere. întrucât 
simbolurile nu pot fi rupte din contextul lor, ar trebui realizate prezen¬ 
tări exhaustive de simboluri personale şi mitice, ceea ce este cu nepu¬ 
tinţă în cadrul unei singure conferinţe. Totuşi am făcut în mod repe¬ 
tat tentativa cu riscul de a-mi adormi jumătate din auditoriu. 

d) Un exemplu 

Ca exemplu aleg un caz practic pe care, deşi publicat, îl folosesc 
din nou datorită conciziei sale ce îl recomandă ca foarte potrivit pen¬ 
tru ilustrare. în plus, doresc să adaug câteva consideraţii lăsate de o 
parte cu ocazia trecutei publicări 4 . 

în 1906 am luat cunoştinţă de fantasma stranie a unui paranoic in¬ 
ternat de mai mulţi ani. Pacientul suferea din tinereţe de o schizofre¬ 
nie incurabilă. După ce a absolvit şcoala elementară, a activat ca func¬ 
ţionar într-un birou. El nu se distingea prin vreo înzestrarea deosebi¬ 
tă, şi la vremea aceea eu însumi nu aveam habar de mitologie sau ar¬ 
heologie, aşa încât situaţia nu era în nici un fel suspectă. într-o zi l-am 
întâlnit în timp ce se afla la fereastră şi, mişcând capul în stânga şi-n 
dreapta, clipea privind în soare. M-a rugat să fac şi eu la fel, promiţân- 
du-mi că voi vedea ceva foarte interesant. Când l-am întrebat ce vede, 
s-a arătat surprins că eu nu văd nimic: „Nu se poate să nu vedeţi peni¬ 
sul soarelui; când îmi mişc capul încoace şi-n colo, se mişcă şi el, şi ast¬ 
fel se naşte vântul." Fireşte nu am putut înţelege ciudata idee, pe care 
totuşi am notat-o. Aproximativ patru ani mai târziu, în timp ce stu¬ 
diam mitologia, am descoperit o carte a lui Albrecht Dietf.rich, cu¬ 
noscutul filolog, care m-a ajutat să lămuresc fantasma pacientului meu. 
Această operă, publicată în 1910, se ocupă de un papirus grecesc aflat 
la Biblioteca Naţională din Paris. Dieterich credea a fi descoperit în¬ 
tr-o parte a textului o liturghie dedicată lui Mithra. Textul este fără în¬ 
doială un ghid religios pentru realizarea anumitor invocaţii în care este 
pomenit Mithra. Provenind din şcoala misticilor alexandrieni, el are o 
semnificaţie identică cu Corpus Hermeticum. în textul lui Dieterich 
citim următoarele îndemnuri: 

„Cu faţa la soare inspiră de trei ori, cât de adânc poţi, şi vei vedea că te ri¬ 
dici şi păşeşti spre înalt, aşa încât poţi crede că te afli în mijlocul oceanului ae¬ 
rian.. . drumul zeilor vizibili va fi arătat de zeul soare, tatăl meu: tot astfel va 
deveni vizibil şi aşa-numitul tub, originea vântului de serviciu. Căci vei vedea 
atârnând din discul solar ceva ca un tub: şi anume, când este îndreptat înspre 

4 C. G. Jung, Symbole der Wandlung, paragr. 149,223 şi Die Struktur der Seele, paragr. 

317. 

regiunile de vest apare întotdeauna vântul de est; când este produs celălalt vânt 
datorită orientării spre regiunile din est, vei vedea în mod asemănător după re¬ 
giunea aceluia întoarcerea (mişcarea în continuare a) chipului." 5 

Textul arată intenţia autorului de a-1 pune pe cititor în situaţia de 
a trăi el însuşi viziunea pe care a avut-o autorul sau în care cel puţin 
crede. Cititorul trebuie introdus în experienţa interioară a autorului 
sau — ceea ce este mai probabil — într-una din comunităţile mistice 
existente în acea vreme, despre care ne vorbeşte Philo Iudaeus în ca¬ 
litate de contemporan. Căci zeul focului sau al soarelui invocat aici re¬ 
prezintă o figură pentru care pot fi indicate paralele istorice, unele în 
strânsă legătură cu Cristos al revelaţiei. De aceea avem de-a face cu o 
reprezentare colectivă, aşa cum sunt şi acţiunile rituale descrise, de pil¬ 
dă imitarea vocilor de animale etc. Viziunea discutată face parte din- 
tr-un context religios a cărui natură extatică este indiscutabilă şi de¬ 
scrie un tip de iniţiere în trăirea mistică a divinităţii. 

Pacientul nostru era cu aproximativ zece ani mai în vârstă ca mine 
şi suferea de un delir de grandoare, considerând că este în acelaşi timp 
Dumnezeu şi Cristos. Atitudinea sa faţă de mine era binevoitoare — 
eram agreat ca singura persoană care arătam interes pentru reprezen¬ 
tările sale abstracte. Ideile sale delirante erau precumpănitor de natu¬ 
ră religioasă şi, atunci când m-a îndemnat să privesc în soare clipind 
asemenea lui şi să mişc capul într-o parte şi-ntr-alta, el avea intenţia 
evidentă de a mă determina să particip la viziunea sa. Lui îi revenea ro¬ 
lul de înţelept mistic iar mie cel de învăţăcel. Mai mult, el se credea în¬ 
suşi zeul soarelui întrucât producea vântul prin mişcarea capului. 
Transformarea rituală în zeitate este atestată de Apuleius în misterele 
lui Isis, şi anume în forma unei apoteze solare. Semnificaţia vântului 
de serviciu este, foarte probabil, aceea a spiritului procreator (pneuma 
înseamnă vânt) care, emanat de soare, pătrunde în suflet şi-l fecundea¬ 
ză. Asocierea soarelui cu vântul apare foarte des în simbolistica antică. 

Trebuie acum să dovedim că nu este vorba de o simplă coinciden¬ 
ţă a celor două cazuri. Pentru aceasta este necesar să arătăm că asocie- 

5 Eine Mithraslitiirgie, pp. 6-7 (Jung a aflat mai târziu că ediţia din 1910 este de fapt o 
reeditare, prima ediţie fiind publicată în 1903. Oricum pacientul fusese internat în 
spital cu câţiva ani înainte de 1903). 

rea reprezentării unui tub al vântului cu Dumnezeu sau cu soarele are 
o existenţă colectivă independent de cazurile amintite sau, pentru a ne 
exprima altfel, că ea apare şi în alte timpuri şi locuri. Anumite picturi 
medievale reprezintă Buna-Vestire prin intermediul unui fel de tub 
care uneşte tronul lui Dumnezeu cu trupul Măriei. Fie porumbelul, fie 
Pruncul coboară prin lăuntrul său. Porumbelul semnifică fecundăto- 
rul, Sfântul Spirit-vânt. 

Desigur, este cu totul exclusă posibilitatea ca pacientul să fi avut cu¬ 
noştinţă de un papirus care a fost publicat patru ani mai târziu şi cu 
totul improbabil ca viziunea sa să aibă legătură cu ciudata reprezenta¬ 
re medievală a Bunei-Vestiri, chiar dacă printr-o inimaginabilă întâm¬ 
plare o astfel de pictură i-ar fi căzut sub ochi. Pacientul, care a fost de¬ 
clarat bolnav după împlinirea vârstei de douăzeci de ani, nu a călăto¬ 
rit niciodată, în galeriile publice din Ziirich, oraşul său natal, neexis¬ 
tând un astfel de tablou. 

Am amintit acest caz nu pentru a vă prezenta viziunea unui arhe¬ 
tip, ci forma esenţializată a mersului cercetării. Dacă am întâlni doar 
astfel de cazuri, sarcina noastră ar fi mult uşurată; de obicei, adunarea 
materialului probator este mult mai dificilă. Mai întâi trebuie să izo¬ 
lăm suficient de clar anumite simboluri pentru a le putea considera fe¬ 
nomene tipice şi nu simple accidente, ceea ce se realizează prin cerce¬ 
tarea unei serii de vise, să zicem câteva sute, urmărind figurile tipice şi 
dezvoltarea lor în cadrul seriei. Această metodă permite evidenţierea 
anumitor continuităţi şi discontinuităţi la una şi aceeaşi figură. Poate 
fi aleasă oricare dintre figurile prin care comportamentul în vis sau vise 
creează impresia că exprimă un arhetip. Atunci când materialul dispo¬ 
nibil este suficient de bogat şi a fost bine observat, pot fi făcute consta¬ 
tări interesante asupra modificărilor pe care le suferă un tip. Nu numai 
tipul, ci şi variantele sale pot fi lămurite cu ajutorul paralelelor din do¬ 
meniul mitologiei comparate. într-o lucrare din 1935 am prezentat 
această metodă şi cazuistica necesară. 6 


6 Grundsiltzliches zur praktisclten Psyclwtherapie, vezi şi Psycliologie unii Alchemie , par¬ 
tea a doua. 

Deşi conştiinţa contemporană pare să fi uitat deja că a existat când¬ 
va o psihologia neempirică, totuşi astăzi atitudinea dominantă este ase¬ 
mănătoare acelei atitudini a trecutului care identifica psihologia cu o 
teorie asupra psihicului. Lumea academică a avut nevoie de acea revo¬ 
luţie drastică în planul metodei, revoluţie iniţiată de Fechner 1 şi 
Wundt 2 , pentru a înţelege că psihologia este un domeniu empiric şi 
nu o teorie filosofică. Materialismul în ascensiune de la sfârşitul seco¬ 
lului al XlX-lea nu a acordat vreo importanţă faptului că a existat 
cândva o „psihologie bazată pe experienţă" 3 căreia îi datorăm descrieri 
încă utile. Amintesc în acest sens doar cartea doctorului Justinus Ker- 
ner Vizionara din Prevorst (1846). Orientarea nou apărută a unei me¬ 
todologii ştiinţifice a anatemizat orice psihologie „romantic" descrip¬ 
tivă. Aşteptările exagerate ale acestei ştiinţe experimentale de laborator 
se reflectă deja în „Psihofizica" lui Fechner. Rezultatele ei actuale sunt 
psihotehnica şi o schimbare generală a punctului de vedere ştiinţific în 
favoarea fenomenologiei. 

însă deocamdată nu se poate afirma că punctul de vedere feno¬ 
menologic a fost acceptat de toată lumea. Teoria joacă încă pretutin¬ 
deni un rol mult prea mare, în loc de a fi, aşa cum s-ar cuveni, inclu¬ 
să în fenomenologie. Chiar Freud, a cărui orientare empirică nu 

i Elemei ite der Psychophysik. 

1 Grundziige der psysiologisclieii Psyclwlogie. 

3 De exemplu culegerea dr G.H. Schubert, Altes nud Neues nus dem Gebiet der murai 
Seelenkwide. 





Arhetipurile şi inconştientul colectiv 


poate fi pusă la îndoială, a transformat teoria sa, asociată metodei, în- 
tr-o condiţie sine qua non, ca şi când ar fi indispensabil ca fenome¬ 
nele psihice să fie văzute într-o anumită lumină pentru a exista. Cu 
toate acestea, Freud a fost acela care a deschis calea cercetării feno¬ 
menelor complexe în domeniul nevrozelor. Orizontul deschis nu a 
depăşit totuşi limitele impuse de anumite concepte fiziologice funda¬ 
mentale, aşa încât s-a putut naşte impresia că psihologia este un as¬ 
pect al fiziologiei instinctelor. Această limitare a psihologiei a fost bi¬ 
nevenită pentru concepţia materialistă de acum cincizeci de ani iar 
astăzi, deşi avem o altă imagine asupra lumii, situaţia nu s-a schim¬ 
bat radical. Se creează nu numai avantajul unui „domeniu delimitat 
de lucru“, ci şi pretextul dezinteresului faţă de ceea ce se petrece în- 
tr-un perimetru mai larg. 

Astfel, întreaga psihologie medicală a trecut cu vederea faptul că o 
psihologie a nevrozelor, cum este de pildă cea freudiană, rămâne cu to¬ 
tul în aer în absenţa unei fenomenologii generale. De asemenea, nu s-a 
ţinut seamă de faptul că în domeniul nevrozelor Pif.rre Janet 4 a în¬ 
ceput, chiar înaintea lui Freud, să elaboreze o metodologie descripti¬ 
vă, pe care nu a împovărat-o cu prea multe premise teoretice şi filoso¬ 
fice. Domeniul strict medical a fost depăşit de descrierea biografică a 
fenomenului sufletesc reprezentată de opera principală a filosofului 
Theodore Flournoy, care evocă psihologia unei personalităţi excep¬ 
ţionale 5 . Pe aceeaşi linie se înscrie, ca primă încercare atotcuprinzătoa¬ 
re, lucrarea cea mai importantă a lui William James, Varieties of Re- 
ligious Experience (1902). De la aceşti doi cercetători am învăţat să în¬ 
ţeleg esenţa tulburării psihice în cadrul întregului suflet omenesc. Am 
practicat ani de zile psihologia experimentală, însă abia îndeletnicirea 
intensivă cu nevrozele şi psihozele mi-a arătat că oricât de dezirabile 
ar fi determinările cantitative — metoda calitativ descriptivă este in¬ 
dispensabilă. Psihologia medicală a recunoscut că faptele decisive sunt 
extrem de complicate şi că pot fi surprinse doar printr-o descriere ca¬ 
zuistică. însă această metodă presupune libertatea faţă de prejudecăţi¬ 
le teoretice. Orice ştiinţă a naturii devine descriptivă acolo unde nu 

4 L’Automatisme psychologiqne, V F.tat mintal des liysteriques: Nevroses et idees ftxes. 

5 Des îndes c) la planete Marş şi Nouvelles observations sur un cas de somitambulisme avec 

glossolalie. 

mai poate fi experimentală, fără ca prin aceasta să înceteze a fi ştiinţi¬ 
fică. O ştiinţă experimentală se autoanulează dacă îşi trasează dome¬ 
niul în funcţie de conceptele teoretice. Sufletul nu se sfârşeşte acolo 
unde încetează valabilitatea unei premise fiziologice sau de altă natu¬ 
ră. Cu alte cuvinte, în fiecare caz pe care-1 abordăm ştiinţific trebuie să 
ţinem cont de totalitatea fenomenului sufletesc. 

Toate aceste consideraţii sunt indispensabile pentru tratarea unui 
concept empiric, cum este cel de anima. împotriva prejudecăţii ade¬ 
sea exprimate că ar fi vorba aici de o invenţie teoretică sau — chiar 
mai rău — de pură mitologie, trebuie să subliniez că anima este un 
concept pur empiric care nu urmăreşte altceva decât să numească un 
grup de fenomene înrudite sau analoage. Acest concept nu realizea¬ 
ză şi nu înseamnă mai mult decât conceptul de „artropode", care re¬ 
uneşte toate vieţuitoarele cu un schelet extern chitinos, corpul şi 
membrele fiindu-le alcătuite din inele articulate. Astfel, o întreagă 
grupă fenomenologică a primit un nume. Prejudecăţile mai sus nu¬ 
mite provin, oricât de regretabil ar fi acest lucru, din ignoranţă. Cri¬ 
ticii nu cunosc fenomenele în discuţie, căci ele se află în cea mai mare 
parte dincolo de graniţele unei cunoaşteri pur medicale, într-un do¬ 
meniu al experienţei general umane. Sufletul cu care are de-a face 
medicul nu ţine seamă de mărginirea cunoştinţelor sale, ci se mani¬ 
festă şi reacţionează la influenţe provenind din toate domeniile expe¬ 
rienţei umane. Esenţa sa nu se manifestă doar în plan personal, in¬ 
stinctual sau social, ci în fenomenul lumii în genere, ceea ce înseam¬ 
nă că dacă vrem să înţelegem „sufletul" trebuie să includem lumea în 
ecuaţie explicativă. Desigur, este nu numai posibil, ci şi necesar să de¬ 
limităm, din motive practice, domenii de studiu. Totodată va trebui 
să le însoţim însă de conştiinţa limitării. Dar cu cât fenomenele cu 
care se confruntă practica terapeutică sunt mai complexe, cu atât li¬ 
mitele şi cunoaşterea trebuie să fie mai largi. 

Cel care nu cunoaşte răspândirea universală şi semnificaţia motivu¬ 
lui diadei ( Syzygienmotiv ) în psihologia primitivilor 6 , mitologie, isto¬ 
ria comparată a religiilor şi în istoria literaturii, acela se va descurca cu 

6 Insist în special asupra şamanismului cu reprezentarea sa despre „epouse celeste" 
(Eliade, Le Chamanisme, p. 80). 


69 




Arhetipurile şi inconştientul colectiv 


greu în problematica pe care o implică conceptul de anima. Cunoştin¬ 
ţele sale referitoare la psihologia nevrozelor îi vor uşura într-o anumi¬ 
tă măsură înţelegerea, însă abia o fenomenologie generală îi va putea 
deschide ochii pentru semnificaţia cazului individual şi a deformării 
patologice. 

Contrar prejudecăţii de generală răspândire că principala sursă a 
cunoaşterii omeneşti se află în afara omului şi că „nihil esse in intelec- 
tu, quod non antea fuerit in sensu“, cu totul remarcabila teorie a ato¬ 
mului emisă în Antichitate de Leucip şi Democrit nu s-a bazat pe ob¬ 
servarea proceselor atomice, ci pe reprezentarea „mitologică" a unor 
părţi de infimă mărime, cunoscute încă de Australia centrală paleoliti- 
că drept atomi însufleţiţi sau părticelele infime animate. 7 Istoricul ve¬ 
chii ştiinţe a naturii sau a vechii filosofii a naturii ştie cât din sufletul 
omului este proiectat în fenomenele exterioare necunoscute. Ponderea 
proiecţiei este în fapt atât de mare încât nu vom fi niciodată în stare să 
spunem cum arată în-sinele lumii, căci suntem constrânşi, în procesul 
cunoaşterii, să transformăm procesul fizic în proces psihic. Dar cine ne 
garantează că din această transpunere se va naşte o imagine „obiecti¬ 
vă" a lumii cât de cât satisfăcătoare? Ar trebui ca procesul fizic să fie de 
asemenea un proces psihic. însă de această constatare ne desparte încă 
o distanţă considerabilă. Deocamdată trebuie să ne mulţumim de bine 
de rău cu constatarea că sufletul furnizează acele imagini şi forme care 
fac cu putinţă cunoaşterea obiectului. 

Conform consensului general, aceste forme sunt transmise pe calea 
tradiţiei, ceea ce ar însemna că astăzi mai vorbim încă despre atomi 
pentru că, direct sau indirect, am luat cunoştinţă de teoria atomică a 
lui Democrit. Dar de unde a aflat despre atomi acesta sau cel care a 
vorbit primul despre cele mai mici elemente constitutive? O astfel de 
idee îşi are originea în aşa-numitele reprezentări arhetipale, care nu 
sunt copii ale fenomenelor fizice, ci produse originale ale factorului su¬ 
fletesc. Ipoteza materialistă, care vede în „suflet" o simplă pastişă a pro¬ 
ceselor fizice şi chimice, nu a fost confirmată. Dimpotrivă, o mulţime 
de fapte demonstrează că sufletul traduce procesul fizic într-o succe- 

7 Spencer şi Gili.en, The Northern Trihes of Central Australia, p. 331; vezi şi Craw- 

iey, The Idea of tlie Soul , pp. 87 şi urm. 

siune de imagini în care cu greu mai putem recunoaşte procesul obiec¬ 
tiv. Ipoteza materialistă este prea îndrăzneaţă şi depăşeşte ceea ce poa¬ 
te fi accesibil experienţei prin prezumţie „metafizică“. Singura consta¬ 
tare legitimă din punctul de vedere al nivelului actual al cunoaşterii 
noastre este că nu cunoaştem încă esenţa psihicului. De aceea nu exis¬ 
tă temei pentru a considera psihicul drept ceva secundar sau epifeno- 
menal. Dimpotrivă, avem motive suficiente ca să-l considerăm — cel 
puţin ipotetic — un factor sui-generis, şi anume până când procesul 
sufletesc va putea fi reprodus în eprubetă. încercarea alchimiei de a 
produce piatra filosofală care trebuia să constea din corpus, anima şi 
spiritus a fost respinsă cu ironie ca ţinând de domeniul imposibilului; 
de aceea trebuie să ne debarasăm şi de consecinţa logică a presupozi¬ 
ţiei medievale, şi anume de prejudecata materialistă referitoare la su¬ 
flet, căci premisele ei nu sunt demonstrate. 

întrucât nu se va reuşi curând reducerea unor stări sufleteşti com¬ 
plexe la o formulă chimică, factorul sufletesc trebuie considerat deo¬ 
camdată în mode ipotetic ca o realitatea autonomă cu o natură enig¬ 
matică. Aceasta în primul rând pentru că el apare, conform experien¬ 
ţei efective, ca esenţial diferit de procesele fizico-chimice. Nu ştim în ce 
constă substanţialitatea obiectelor fizice, adică a materiei. De aceea, 
atunci când considerăm factorul sufletesc drept un factor de sine stă¬ 
tător, de aici rezultă că există un tip de viaţă psihică sustrasă arbitra- 
riului invenţiei şi manipulării conştiente. Instabilitatea, superficialita¬ 
tea, inconsistenţa, ba chiar futilitatea anumitor fenomene sufleteşti sunt 
caracteristice în primul rând pentru psihismul subiectiv, adică pentru 
conţinuturile conştiinţei, şi nu pentru psihismul obiectiv, adică pentru 
inconştient, care constituie o condiţie a priori pentru conştiinţă şi con¬ 
ţinuturile ei. Inconştientul este sursa acelor influenţe determinante 
care, indiferent de mijlocire, produc în fiecare individ experienţe şi 
plăsmuiri imaginative asemănătoare sau identice. Una din dovezile cele 
mai puternice în favoarea acestei idei este paralelismul universal al mo¬ 
tivelor mitologice, pe care le-am numit, datorită naturii lor de proto¬ 
tipuri, arhetipuri. 

Am numit anima unul din aceste arhetipuri, care are o deosebită 
importanţă practică pentru psihoterapeut. Denumirea latină desem¬ 
nează un aspect care nu poate fi gândit în termenii dogmaticii creşti- 

ne şi nici în conceptele filosofice despre suflet. Cine doreşte să-şi facă 
o reprezentare cât de cât concretă despre esenţa a ceea ce desemnează 
conceptul nostru, acela trebuie să se adreseze scriitorului antic Macro- 
bius 8 sau filosofiei chineze clasice 9 , unde anima (în chineză po şi gui) 
este gândită ca o parte feminină şi htonică a sufletului. Insă unui ase¬ 
menea procedeu regresiv îi este asociat întotdeauna pericolul concre- 
tismului metafizic, pe care încerc pe cât posibil să-l evit, dar căruia îi 
cade victimă într-o anumită măsură orice încercare de prezentare in¬ 
tuitivă. Anima nu este un concept abstract, ci unul empiric, căruia for¬ 
ma pe care o îmbracă îi este inerentă, neputând fi prezentat altfel de¬ 
cât prin fenomenologia sa specifică. 

Indiferent de argumentele pro şi contra de ordin filosofic, psiho¬ 
logia ştiinţifică trebuie să considere viziunile transcendente produse 
de spiritul uman în toate timpurile drept proiecţii, adică drept conţi¬ 
nuturi psihice plasate şi ipostaziate într-un spaţiu metafizic. 10 în isto¬ 
ria culturii, anima poate fi înregistrată în primul rând în diadele divi¬ 
ne, în perechile de zei de sexe diferite. Acestea pot fi întâlnite, pe de o 
parte în obscura mitologie primitivă 11 iar pe de altă parte în specula¬ 
ţia filosofică a gnosticismului 12 şi a filosofiei chineze clasice, unde pe¬ 
rechea cosmogonică este alcătuită din yang (principiul masculin) şi 
yin (principiul feminin). 13 Despre aceste diade se poate afirma liniş¬ 
tit că sunt la fel de răspândite ca bărbatul şi femeia. De aici rezultă în 
mod firesc concluzia că motivul amintit este inerent imaginaţiei, ast¬ 
fel încât ea este determinată să proiecteze, în toate locurile şi timpu¬ 
rile, acelaşi lucru. 14 

8 In somnium Scipionis. 

9 Wilhelm und Jung, Das Geheimnis der Goldcnen Bliite (1929), pp. 49 şi urm., 
Chantepie de la Saussaye (ed.), Lehrbuch der Religiomgeschichte 1, pp. 193 şi urm. 

10 Aceste punct de vedere se bazează pe critica cunoaşterii realizată de Kant şi nu are 
nimic de-a face cu materialismul. 

n Winthuis, Das Zweigeschlechterwesen bei den Zentralaustraliern und anderen Vol- 
kern. 

12 în special în sistemul valentinienilor. Vezi IRENAEUS, Adversus omnes haereses. 

13 / Ging. Das Bucii der Waiidlungen. 

14 Un mare număr de exemple instructive oferă aşa-numita filosofie alchimistă erme¬ 
tică din secolele XIV-XVII. O imagine relativ satisfăcătoare oferă Symbola aureae 
mensae a lui Michael Maier. 

Din experienţa medicală ştim că proiecţia este un proces automat, 
inconştient prin care un conţinut inconştient subiectului este transfe¬ 
rat asupra unui obiect, creându-se impresia că respectivul conţinut 
aparţine obiectului. Proiecţia dispare în momentul în care devine con¬ 
ştientă, adică atunci când conţinutul este recunoscut ca aparţinând su¬ 
biectului. 15 De aceea, cerul poiiteist al Antichităţii a suferit o diminua¬ 
re serioasă din cauza viziunii exprimate pentru prima dată de Euhe- 
meros 16 , conform căreia zeii sunt oglindiri ale caracterelor umane. 
Afirmaţia că diada divină nu este nimic altceva decât perechea ideali¬ 
zată a părinţilor sau altă pereche umană (de îndrăgostiţi), care dintr-un 
motiv sau altul apare în cer, este foarte atrăgătoare. Această presupu¬ 
nere ar fi corectă dacă proiecţia ar fi un proces conştient. Putem pre¬ 
supune că propriii părinţi reprezintă pentru subiect persoanele cele 
mai cunoscute, cu alte cuvinte persoanele de care subiectul este pe de¬ 
plin conştient. Dar tocmai din acest motiv părinţii nu pot fi proiectaţi, 
căci proiecţia se aplică asupra unui conţinut care în aparenţă nu-i apar¬ 
ţine. Prin urmare, imaginea părinţilor nu poate alimenta proiecţia, în¬ 
trucât ţine de sfera conştiinţei. 

însă în realitate tocmai imaginea părinţilor este cea care pare a fi 
cel mai frecvent proiectată, fapt atât de evident încât de aici s-ar putea 
conchide că sunt proiectate mai ales conţinuturile conştiente. Cazuri¬ 
le de transfer în care pacientul este pe deplin conştient că proiectează 
asupra medicului imaginea tatălui (sau chiar imaginea mamei), pre¬ 
cum şi fantasmele incestuoase conexe pot ilustra cel mai clar aceasta. 
Şi totuşi pacientul nu se eliberează de urmările proiecţiei, de efectul 
transferului, adică el se comportă ca şi cum nu ar fi conştient de pro¬ 
iecţia sa. De aceea trebuie să admitem că alături de fantasmele inces¬ 
tuoase există şi alte conţinuturi intens emoţionale asociate imaginilor 
părinţilor, conţinuturi care au nevoie de conştientizare. însă conştien- 

15 Există totuşi cazuri în care în pofida unei conştientizări aparent mulţumitoare, ac¬ 
ţiunea proiecţiei asupra subiectului nu încetează, cu alte cuvinte aşteptata eliberare 
nu se instalează. în astfel de cazuri intră în joc, după cum am putut constata, şi alte 
conţinuturi importante, deşi inconştiente, asociate purtătorului proiecţiei. Acestea 
sunt cele care întreţin eficienţa proiecţiei in aparenţă conştientizate. 

16 A trăit cu aproximativ 300 de ani înainte de Cristos. Vezi Biock, Euhemere. Son livre 
et sa doctrine. 

tizarea lor este mai dificilă decât cea a fantasmelor incestuoase, despre 
care se admite că sunt refulate datorită unei rezistenţe puternice, ceea 
ce le aruncă în inconştient. Dacă aderăm la această idee, atunci suntem 
constrânşi să admitem că dincolo de fantasmele incestuoase există con¬ 
ţinuturi care sunt refulate de o rezistenţă şi mai puternică. Dar întru¬ 
cât cu greu ne putem imagina ceva mai respingător decât incestul, re¬ 
zolvarea acestei probleme ne pune în dificultate. 

Dacă ne ghidăm după experienţa practică, vom constata că imagi¬ 
nile părinţilor sunt asociate nu numai cu fantasma incestului, ci şi cu 
reprezentări religioase. Pentru acestea nu trebuie aduse dovezi istorice. 
Ele sunt general cunoscute. Surprinzătoare rămâne reticenţa de a co¬ 
munica numitele reprezentări religioase. 

Cineva observa că într-o societate obişnuită este mai penibil să vor¬ 
beşti, după masă, de Dumnezeu decât să spui o glumă deocheată. Şi în- 
tr-adevăr, pentru mulţi este mai uşor să mărturisească fantasmele se¬ 
xuale decât faptul că medicul le apare ca mântuitor, căci primul caz are 
justificare biologică, în timp ce al doilea pare definitiv patologic, ceea 
ce produce cea mai mare jenă. Cred însă că se acordă o importanţă 
prea mare „rezistenţei". Aceleaşi fenomene pot fi explicate tot atât de 
bine prin lipsa de imaginaţie şi reflexie, care fac atât de dificil pentru 
pacient actul conştientizării. Poate că el nu are o rezistenţă deosebită 
faţă de prezentările religioase, ci pur şi simplu nu-i trece prin minte că 
ar putea să-şi considere medicul drept Dumnezeu sau mântuitor. Ra¬ 
ţiunea sa îl apără de asemenea iluzii. însă el ezită mai puţin să presu¬ 
pună că medicul îşi imaginează aşa ceva. Când cineva este dogmatic, îi 
vine, după cum se ştie, uşor să-l considere pe celălalt profet şi înteme¬ 
ietor de religii. 

După cum demonstrează istoria, reprezentările religioase au o 
forţă emoţională şi sugestivă deosebită. Desigur, aici includ toate re- 
prâsentations collectives : tot ceea ce relatează istoria religiilor, precum 
şi toate ,,-is-mele“. Acestea reprezintă doar o formă degenerată a con¬ 
fesiunilor istorice. Cineva poate fi sincer convins că este liber de idei¬ 
le religioase, dar nimeni nu se poate îndepărta atât de mult de uma¬ 
nitate încât să nu aibă o representation collective dominantă. Tocmai 
materialismul, ateismul, comunismul, socialismul, liberalismul, inte¬ 
lectualismul, existenţialismul său etc. constituie dovada. El este în- 

tr-un fel sau altul, manifest ori inaparent, dominat de o idee supra¬ 
ordonată. 

Psihologia ştie că ideile religioase sunt asociate cu imaginile părin¬ 
ţilor. Istoria a conservat dovezi covârşitoare pentru aceasta, ca să nu 
mai vorbim de descoperirile medicale moderne care au susţinut chiar 
ideea că relaţiile cu părinţii constituie cauza propriu-zisă a naşterii idei¬ 
lor religioase. Totuşi această ipoteză se bazează pe o cunoaştere insufi¬ 
cientă a faptelor. în primul rând, relaţiile din lumea primitivă, când lu¬ 
crurile stăteau cu totul altfel, nu pot fi pur şi simplu traduse în terme¬ 
nii psihologiei moderne a familiei; în al doilea rând, trebuie să ne fe¬ 
rim de fantasmele necontrolate despre un tată originar şi despre hoar¬ 
da originară iar în al treilea rând trebuie să cunoaştem foarte bine fe¬ 
nomenologia acestor trăiri sui-generis care sunt trăirile religioase, ceea 
ce reprezintă aspectul cel mai important. încercările psihologice de 
până acum nu au îndeplinit simultan cele trei condiţii. 

Pe temeiul experienţei psihologice cunoaştem pozitiv doar faptul 
că imaginilor părinţilor le sunt asociate reprezentări teiste, cel mai ade¬ 
sea în mod inconştient (după cum reiese din materialul oferit de pa¬ 
cienţii noştri). Iar când proiecţiile care le corespund nu sunt dizolvate 
prin înţelegere, atunci suntem îndreptăţiţi să ne gândim la prezenţa 
conţinuturilor emoţionale de natură religioasă, indiferent de rezisten¬ 
ţa raţionalizatoare a pacientului. 

Documentele pe care le deţinem despre om ne arată că întotdeau¬ 
na şi pretutindeni el a stat sub influenţa unor reprezentări dominante. 
Pretinsele excepţii de la regulă nu înseamnă decât că o formă cunoscu¬ 
tă şi aşteptată de credinţă a fost înlocuită cu o variantă necunoscută. 
Teismul este înlocuit de ateism, mai modernul Mithras este preferat lui 
Dionysos, iar paradisul celest este înlocuit cu paradisul terestru. 

Un om fără o representation collective dominantă ar fi ceva cu totul 
anormal. însă un asemenea fenomen poate fi întâlnit doar în imagina¬ 
ţia unor indivizi care se înşală asupra lor înşile. Aceştia se înşală nu nu¬ 
mai în ce priveşte existenţa ideilor religioase, ci şi în ce priveşte inten¬ 
sitatea lor. Arhetipul reprezentării religioase are, ca orice instinct, ener¬ 
gia sa specifică pe care n-o pierde, chiar dacă o ignoră conştiinţa. Aşa 
cum putem admite fără dificultate că orice om deţine într-o anumită 
măsură toate funcţiile şi calităţile umane, tot astfel ne putem aştepta să 

întâlnim factorii religioşi normali, respectiv arhetipuri, iar această aş¬ 
teptare nu va fi înşelată, aşa cum se poate vedea cu uşurinţă. Cine re¬ 
uşeşte să abandoneze o credinţă o poate face doar pentru că altă cre¬ 
dinţă îi este mai apropiată — „plus ţa change, plus ţa reste la meme 
chose!“ Nimeni nu se poate sustrage condiţiei umane. 

Forţa dominatoare a representations collectives explică intensitatea 
rezistenţei care le reprimă. Aflate în stare de refulare, ele nu devin in¬ 
vizibile, ci se ascund în spatele unor reprezentări şi configuraţii proble¬ 
matice din alte motive, argumentându-le complexitatea şi caracterul 
problematic. De pildă, imaginea pe care copiii şi-o fac despre părinţii 
lor este exagerată până la limitele fantasticului de acest adaos secret. 
Iată de ce ne putem întreba cât din rău famata fantasmă a incestului 
trebuie luată în serios. în spatele părinţilor şi al perechii de îndrăgos¬ 
tiţi găsim conţinuturi extrem de tensionate care, întrucât nu sunt per¬ 
cepute de conştiinţă, îşi fac simţită prezenţa doar datorită proiecţiei. 
Faptul că asemenea proiecţii sunt adevărate evenimente, şi nu simple 
opinii tradiţionale, poate fi demonstrat prin documente istorice. Aces¬ 
tea arată că astfel de diade sunt, în totală opoziţie cu atitudinea tradi¬ 
ţională a credinţei, proiectate într-o formă vizionară, intens trăită. 17 

Unul din cele mai instructive cazuri de acest tip este cel al lui Nik- 
laus von FlOe, un mistic elveţian din secolul al XlV-lea care a fost de 
curând canonizat şi despre ale cărui viziuni contemporanii săi ne-au 
lăsat mărturie. 18 în viziunile care au drept obiect iniţierea sa în filiaţia 
divină, divinitatea apare dublă, atât ca tată regesc, cât şi ca mamă re¬ 
gească. întrucât în acel moment biserica eliminase de mai bine de 1000 
de ani elementul feminin din Trinitate ca fiind eretic, această reprezen¬ 
tare este cu totul neortodoxă. Fratele Klaus era un simplu ţăran 
analfabet, care fusese iniţiat, cu siguranţă, doar în învăţătura religioa¬ 
să oficială şi care, în orice caz, nu avea cunoştinţă de interpretarea 

17 Desigur nu poate ft trecut cu vederea faptul că există probabil un număr mult mai 
mare de viziuni care corespund dogmei. Totuşi acestea nu sunt proiecţii spontane şi 
autonome în sens strict, ci vizualizări ale unor conţinuturi conştiente , provocate prin 
meditaţie, autosugestie şi heterosugestie. în acest sens acţionează mai ales exerciţiile 
şi practicile de meditaţie prescrise de Orient. O cercetare mai atentă a unor astfel de 
viziuni ar trebui să constate printre altele cât reprezintă viziunea propriu-zisă şi cât 
a contribuit prelucrarea în sens dogmatic la configurarea viziunii. 

18 Stocku, Die Visionen tles seligen Bruder Klaus, Blanke, Bruder Klaus von der Fliie. 

gnostică a Sfântului Spirit ca Sophia 19 maternă. Aşa-numita viziune 
trinitară a acestui mistic este totodată un exemplu concludent pentru 
intensitatea conţinutului proiectat. Situaţia psihologică a lui Niklaus 
era extrem de potrivită pentru o astfel de proiecţie, căci reprezentarea 
conştientă era atât de îndepărtată de conţinutul inconştient, încât aces¬ 
ta se manifesta sub forma unei trăiri stranii. Prin urmare, viziunea nu 
ne prezintă imaginea tradiţională a lui Dumnezezu, ci o imagine „ere¬ 
tică " 20 de natură arhetipală, care revine la viaţă spontan, nemijlocit. 
Este vorba de arhetipul perechii divine, al diadei. 

Un caz foarte asemănător întâlnim în viziunile din Pelerinage de 
l'Âme de Guillaume de Digulleville. 21 El îl vede pe Dumnezeu în 
înaltul cerurilor, stând pe un tron rotund, strălucitor; alături de el, pe 
un tron asemănător din cristal maro, stă regina cerurilor. Pentru un că¬ 
lugăr aparţinând ordinului cistercienilor, care, după cum se ştie, se ca¬ 
racteriza printr-o deosebită severitate, o asemenea viziune este cu to¬ 
tul eretică. Condiţia proiecţiei este din nou prezentă. 

Opera lui Edward Maitland, care prezintă biografia Annei 
Kingsford, conţine o impresionantă descriere a trăirii provocate de 
viziunea diadei. Maitland descrie pe larg modul în care a trăit divi¬ 
nitatea, trăire provocată de o viziune luminoasă, foarte asemănătoare 
celei avute de fratele Klaus. El spune textual: „Dumnezeu ca stăpân 
este cel care demonstrează prin dualitatea sa că Dumnezezu este atât 
substanţă cât şi energie, atât iubire cât şi voinţă, atât feminin, cât şi 
masculin, atât mamă cât şi tată .“ 22 

Aceste câteva exemple sunt suficiente pentru a ilustra modul în care 
este trăită proiecţia, precum şi independenţa ei în raport cu tradiţie. 

19 Ciudata poveste de iubire a acestui eon recent poate fi găsită la Irenaeus, Advcrsus 
omens haereses, 1,2,2 şi urm. 

20 Jung, Bruder Klaus. 

21 Guillaume scrie trei Pilerinages în maniera Divinei Comedii , insă indepedent de 
Dante, între 1330 şi 1350. El era prior al mănăstirii cistercienilor din Châlis in Nor- 
mandia. Vezi Delacotte, Guillaume de Digulleville... Trois romans-poemes du X/V* 
siecle. (De asemenea, Psychologie und Alchemie, paragr. 315 şi urm). 

22 Maitland, Alina Kingsford: Her Life, Letters, Diary and Work /, p. 130. Viziunea lui 
Maitland corespunde ca formă şi sens viziunii din Poimandres (Scott, Hermetica /, 
pp. 114 şi urm.), unde lumina spirituală mai este numită şi „masculin-feminină". Nu 
ştiu dacă Maitland a cunoscut Poimandres. După cât se pare, nu. 

Ipoteza că în inconştient există un conţinut cu o puternică încărcătu¬ 
ră emoţională, care intr-un anumit moment este proiectat, devine ine¬ 
vitabilă. Conţinutul constă în motivul diadei, care ne spune că întot¬ 
deauna masculinul şi femininul apar împreună. Larga răspândire şi în¬ 
cărcătura emoţională a motivului demonstrează că avem de-a face cu 
un fapt fundamental şi de aceea extrem de important din punct de ve¬ 
dere practic, indiferent dacă psihoterapeutul sau psihologul înţelege 
unde şi cum intervine acest factor sufletesc în spaţiul domeniului său 
de activitate. După cum se ştie, microbii existau şi înainte de a fi desco¬ 
periţi. 

Aşa cum am arătat mai sus, este foarte la îndemână să presupunem 
că în spatele diadelor se află perechea părinţilor. Partea feminină, deci 
mama, corespunde animei. însă întrucât, după cum am aflat, proiecţia 
este imposibilă atunci când obiectul este conştient, nu ne rămâne de¬ 
cât să admitem că părinţii sunt pentru noi în acelaşi timp oamenii cei 
mai necunoscuţi, că ar exista o imagine-oglindă inconştientă a părin¬ 
ţilor, deosebită, ba chiar cu totul străină de ei, incomensurabilă, aşa 
cum este omul faţă de Dumnezeu. Ar fi de conceput, ceea ce s-a şi afir¬ 
mat, ca imaginea-oglindă inconştientă să nu fie altceva decât imaginea 
supravalorizată a mamei şi tatei, întipărită în prima copilărie, imagine 
ulterior refulată datorită fantasmei incestului, care îi este asociată. însă 
această concepţie presupune că numita imagine a fost cândva conştien¬ 
tă, căci altfel nu ar fi putut fi „refulată". în plus, ar trebui presupus că 
însuşi actul refulării se conservă în conştiinţă şi o dată cu el cel puţin 
amintirea reacţiei morale refulante, din a cărei natură putem deduce 
cu uşurinţă conţinutul refulat. Nu intenţionez să mă opresc asupra 
acestei obiecţii, ci doresc să evidenţiez faptul că, potrivit opiniei gene¬ 
rale, imaginea părinţilor nu se conturează in perioada premergătoare 
pubertăţii sau într-o altă perioadă, când conştiinţa este mai mult sau 
mai puţin dezvoltată, ci în perioada cuprinsă între primul şi cel de-al 
patrulea an de viaţă, adică într-o perioadă în care conştiinţa nu este 
continuă şi prezintă caracterul unei discontinuităţi insulare. Raporta¬ 
rea la eu, caracteristică pentru o conştiinţă continuă, este prezentă doar 
parţial şi de aceea o mare parte a vieţii psihice în acel stadiu poate fi 
considerată relativ inconştientă. Dacă am întâlnit o asemenea stare de 
somnambulism, onirică sau de onbnubilare. însă observarea copiilor 

de vârste foarte fragede ne arată că o astfel de stare este definită prin- 
tr-o percepţie impregnată de fantasme a realităţii. Fantasmele precum¬ 
pănesc asupra impresiilor simţurilor şi le modelează pe acestea în sen¬ 
sul unei provizorii imagini psihice. 

După părerea mea este o mare greşeală şi admitem că sufletul co¬ 
pilului nou-născut constituie un fel de tabula rasa. In măsura în care 
copilul se naşte cu un creier diferenţiat, predeterminat prin ereditate, 
şi de aceea individualizat, el opune impresiilor care vin din exterior dis¬ 
ponibilităţii specifice, ceea ce determină o selecţie şi o modelare (indi¬ 
viduală) a materialului perceptiv. Aceste disponibilităţi sunt instincte 
şi preformaţii moştenite. Cele din urmă — condiţii formale a priori ale 
percepţiei — se bazează pe instincte moştenite. Prezenţa lor imprimă 
lumii copilului şi lumii onirice pecetea antropomorfa. Arhetipurile, 
căci despre ele este vorba, prefigurează căile de dezvoltare pentru acti¬ 
vitatea imaginaţiei, producând astfel în visele copiilor, precum şi în de¬ 
lirul schizofrenilor, uimitoare paralele mitologice, paralele pe care le 
putem regăsi estompate în visele oamenilor normali şi nevrozaţilor. Nu 
este vorba deci de reprezentări moştenite, ci de posibilităţi moştenite de 
reprezentări. Acestea nu reprezintă o zestre individuală ci una genera¬ 
lă, aşa cum poate fi constatat în temeiul manifestării universale a arhe¬ 
tipurilor . 23 

Tot aşa cum arhetipurile se manifestă ca mituri în istoria popoare¬ 
lor, ele îşi fac simţită prezenţa în cazul fiecărui individ, prezenţă care 
este cu atât mai puternică, adică antropomorfizează realitatea mai pro¬ 
nunţat, cu cât conştiinţa este mai îngustă sau mai slabă, permiţând 
imaginaţiei să invadeze realitatea. In primii ani de viaţă ai copilului 
această condiţie este fără îndoială împlinită. De aceea mi se pare mai 
probabil că la început acea formă arhetipală a perechii divine acoperă 
şi asimilează imaginea părinţilor reali, până când, în cele din urmă, da- 

23 Hubert şi MauSS {Melanges ci'histoire des rcligions, preface p. XXIX) numesc aceste 
forme a priori ale intuiţiei „categorii", inspiraţi probabil de Kant: „elles existent d’or- 
dinaire plutot sous la forme d’habitudes directrices de la conscience, eles-memes in- 
conscientes". Autorii admit că imaginile originare sunt oferite prin intermediul lim¬ 
bii. Această presupoziţie este intr-adevăr corectă in anumite cazuri; in general însă ea 
este contrazisă de faptul că psihologia visului şi psihopatologia ne pun în faţă o sumă 
de imagini şi conexiuni arhetipale care nu pot fi nici măcar comunicate prin inter¬ 
mediul utilizării istorice a limbii. 

torită întăririi conştiinţei, este percepută — nu rareori spre dezamăgi¬ 
rea copilului — statura reală a părinţilor. Nimeni nu cunoaşte mai bine 
decât psihoterapeutul fenomenul mitologizării părinţilor, care se pre¬ 
lungeşte adesea până târziu la vârsta adultă şi de care pacienţii se des¬ 
prind cu greu, după ce au opus o rezistenţă înverşunată. 

îmi amintesc de un caz care mi s-a prezentat ca victima unui ac¬ 
centuat complex matern şi de castrare, nedepăşit încă în pofida unei 
„psihanalize". Din proprie iniţiativă pacientul a făcut câteva desene care 
o reprezentau pe mama sa mai întâi ca pe o fiinţă supranaturală, pen¬ 
tru ca apoi s-o înfăţişeze ca pe o făptură jalnică, cu amputări sângerân¬ 
de. Era foarte evident că mama suferise o castrare, căci în faţa regiunii 
genitale puteau fi văzute părţi din organul masculin castrat. Desenele 
prezentau o „climax a maiori ad minus" 24 : mai la început mama apă¬ 
rea ca un hermafrodit divin, care apoi, din cauza experimentării deza¬ 
măgitoare şi de necontestat a realităţii, este privată de platoniciana per¬ 
fecţiune a androginului, fiind transformată într-o jalnică femeie obiş¬ 
nuită şi bătrână. Prin urmare, este evident că mama a fost de la început 
asimilată ideii arhetipale a diadei sau a coniunctio masculinului şi fe¬ 
mininului, motiv pentru care apărea perfectă şi supraumană . 25 Aceste 
caracteristici însoţesc întotdeauna arhetipul şi-l fac străin şi inaccesibil 
conştiinţei: în cazul în care subiectul se identifică cu el, urmarea este o 
modificare pustiitoare a personalităţii, cel mai adesea sub forma unui 
delirant sentiment de superioritate sau inferioritate. 

Dezamăgirea a operat o castrare a mamei hermafrodite: aşa-numi- 
tul complex de castrare al pacientului. El căzuse din Olimpul copilăriei 
şi nu mai era fiul-erou al unei mame divine. „Frica sa de castrare" era 
frica de viaţa reală, care, lipsită cum era de sensul mitologic, vag păstrat 
în amintire, contrazicea în toate privinţele aşteptarea originară a copi¬ 
lăriei. Existenţa sa fusese „dedivinizată" în sensul cel mai propriu al ter¬ 
menului. Iar aceasta însemna pentru el, fără a-şi da seama, o pierdere 
gravă în ce priveşte speranţa de viaţă şi forţa de acţiune. El se conside¬ 
ra „castrat", ceea ce reprezintă o eroare nevrotică pe deplin comprehen¬ 
sibilă, atât de comprehensibilă încât poate fi cu uşurinţă terorizată. 

24 Coborâre de la mare la mic. 

25 Corespunzător platonicianului om originar, care era bisexuat (Platon, Symposion, 
XIV), şi hermafroditului originar. 

Fiind generală, temerea de a nu pierde pe parcursul vieţii legătura 
cu premisele instinctive, arhetipale ale conştiinţei a condus la încetăţe- 
nirea din vremuri imemoriale a obiceiului de a dubla părinţii biologici 
ai nou-născutului prin doi naşi, respectiv printr-un „godfather“ şi o 
„godmother", cum sunt numiţi în engleză, sau un „Gotti" şi o „Gotte“, 
în germana elveţiană, cărora le revine în primul rând bună-starea spi¬ 
rituală a finului. Ei reprezintă perechea divină care apare la naştere, in¬ 
dicând motivul „dublei naşteri . 1 ' 26 

Imaginea anime :, care face ca mama să apară în ochii fiului drept o 
fiinţă supranaturală, se estompează treptat în contact cu banalitatea co¬ 
tidianului şi cade în inconştient, fără ca prin aceasta să-şi piardă ten¬ 
siunea iniţială şi bogăţia instinctuală. Ea este gata de salt şi foloseşte 
pentru a se proiecta, orice prilej, şi anume atunci când o femeie face o 
impresie deosebită. In astfel de momente se petrece ceea ce Goethe a 
trăit în legătură cu doamna von Stein 27 , trăire transfigurată literar prin 
intermediul personajelor Mignon şi Gretchen. în ultimul caz, Goethe 

16 „Naşterea dublă" reprezintă motivul mitic conform căruia eroul are atât părinţi di¬ 
vini, cât şi părinţi umani, motiv care joacă un rol important în mituri şi religii ca mo¬ 
tiv al botezului sau renaşterii. Acest motiv l-a indus în eroare şi pe Freud atunci când 
a scris studiul Eine Kindheitserinnemng des Leonardo da Vinci. Fără să ştie că Leo¬ 
nardo nu a fost singurul care a pictat-o pe Sf. Ana cu Fecioara Maria, respectiv pe 
bunică şi pe mamă, la mama şi mama vitregă a lui Leonardo, cu alte cuvinte a în¬ 
cercat să utilizeze tabloul ca ilustrare a teoriei sale. Dar alţi pictori au avut şi ei cu to¬ 
ţii mame vitrege? Desigur, fantasma dublei origini, care există în biografia lui Leo¬ 
nardo, a alimentat forţarea lui Freud. Imaginaţia a trecut cu vederea că realitatea 
care contrazicea teoria, şi anume că Sf. Ana era bunica şi l-a împiedicat pe Freud să 
cerceteze biografia altor artişti care au pictat acelaşi motiv. „Inhibarea religioasă a 
gândirii", amintită la p. 17, şi-a manifestat prezenţa şi în cazul autorului însuşi. Chiar 
şi teoria incestului, atât de mult discutată, se bazează pe un arhetip, şi anume pe bine 
cunoscutul motiv al incestului, motiv care apare foarte frecvent în mitul eroului. 
Acest motiv derivă logic din mitul originar al hermafroditului, ale cărui rădăcini par 
a fi împlântate adânc in epoca primitivă. întotdeauna când o teorie psihologică for¬ 
ţează nota, se poate presupune cu temei că o fantasmă arhetipală încearcă să defor¬ 
meze realitatea, ceea ce corespunde conceptului freudian de „inhibare religioasă a 
gândirii". încercarea de a explica naşterea arhetipurilor prin teoria incestului ar fi fost 
tot atât de eficientă ca încercarea de a turna apă dintr-un vas în alt vas alăturat, legat 
însă de primul printr-un tub. Un arhetip nu poate fi explicat prin alt arhetip, cu alte 
cuvinte nu se poate explica de unde vin arhetipurile pentru că nu există punct arhi- 
medic în afara acestor condiţii a priori. 

27 „De ce ne dai privirile pătrunzătoare." Aprilie 1776 (Către doamna von Stein). 

ne-a dezvăluit, după cum se ştie, întreaga „metafizică" subiacentă. în 
experienţa afectivă a bărbatului acţiunea acestui arhetip se manifestă 
ca fascinaţie, supraevaluare şi orbire sau sub forma misoginiei de toa¬ 
te tipurile şi intensităţile, care nu poate fi explicată prin natura reală a 
respectivului „obiect", ci doar printr-un transfer al complexului ma¬ 
tern. Acesta ia naştere, pe de o parte, printr-o asimilare normală şi pre¬ 
tutindeni existentă a mamei cu partea feminină a arhetipului perechii 
de contrarii „masculin-feminin" iar pe de altă parte printr-o enormă 
întârziere a desprinderii mamei de imaginea originară. O pierdere to¬ 
tală a arhetipului este de fapt insuportabilă pentru om. De aici se naş¬ 
te un imens „disconfort în cultură", care este resimţită ca străină, pen¬ 
tru că nu există un „tată" şi o „mamă". Oricine are cunoştinţă de mo¬ 
dul în care religia s-a îngrijit de această problemă. Din păcate sunt nu¬ 
meroşi cei care, fără să reflecteze, pun problema adevărului acolo unde 
este vorba de o nevoie psihologică. Cu o respingere „raţională" nu se 
realizează nimic în această privinţă. 

Anima are întotdeauna în proiecţie formă feminină caracterizată de 
anumite însuşiri. Această constatare empirică nu presupune ideea că 
arhetipul în sine ar fi structurat în acelaşi mod. Diada masculin-femi¬ 
nin este doar una din perechile posibile de contrarii, ce-i drept una din 
cele mai importante din punct de vedere practic şi de aceea una din 
cele mai frecvente. Ea are multiple relaţii cu alte diade, care nu prezin¬ 
tă trăsăturile de diferenţiere caracteristice celor două sexe şi care nu pot 
fi subsumate decât forţat opoziţiei sexelor. Amintitele relaţii pot fi în¬ 
tâlnite sub diferite forme în special în Kundaliniyoga 28 , în gnosticism 29 
şi mai ales în filosofia alchimică 30 , făcând abstracţie de produsele spon¬ 
tane ale imaginaţiei care apar în nevroze şi psihoze. Dacă examinăm cu 
atenţie toate aceste date, atunci putem emite următoarea ipoteză: un 
arhetip aflat în stare de repaus, care nu este deci proiectat, nu are un 
contur determinabil cu exactitate, ci este o formaţiune care nu poate fi 
determinată din punct de vedere formal, dar care are posibilitatea de a 
se manifesta, datorită proiecţiei, în diferite forme. 

28 Avalon (ed.), The Serpent Power, dc asemenea Shri-Sambhara Tnntra şi Woodroff, 
Slwkti and Sluiktn. 

29 Schultz, Dokumente der Gnosis, In special listele la Irenaeus, 1, ed. cit. 

30 Vezi Psychologie wtd AlcUetnie. 

Această constatare pare să vină în contradicţie cu conceptul de 
„tip“. Cred că nu este o simplă aparenţă, ci o contradicţie reală. Din 
punct de vedere empiric are de-a face într-adevăr cu „tipuri", deci cu 
anumite forme, care pot fi distinse una de alta şi cărora li se poate atri¬ 
bui un nume. însă de îndată ce aceste tipuri sunt desprinse de fenome¬ 
nologia lui cazuistică şi se încearcă cercetarea relaţiilor lor cu alte for¬ 
me arhetipale, vom constata emergenţa unor conexiuni atât de extin¬ 
se în planul istoriei simbolurilor, încât ni se impune concluzia că ele¬ 
mentele psihice fundamentale sunt caracterizate de o versatilitate de¬ 
rutantă care depăşeşte posibilitatea de reprezentare a omului. Iată de 
ce empiria trebuie să mulţumească cu un ca-şi-cum teoretic, ceea ce nu 
o situează într-o poziţie inferioară fizicii atomice, deşi metoda folosi¬ 
tă nu este cantitativă ci morfologic-descriptivă. 

Anima este un factor de o deosebită importanţă în psihologia mas¬ 
culină ori de câte ori emoţiile şi afectele sunt puse în joc. Ea întăreşte, 
exagerează şi mitologizează toate relaţiile emoţionale cu profesiunea şi 
cu oamenii, indiferent de sex. Atunci când anima este puternic conste¬ 
lată, caracterul bărbatului îşi pierde din tărie: el devine susceptibil, iri¬ 
tabil, capricios, gelos, vanitos şi neadaptat. El se află în stare de „dis¬ 
confort" şi induce pretutindeni disconfortul. Uneori raportarea anitnei 
la o femeie potrivită explică existenţa complexului de simptome. 

Cum am mai spus, scriitorilor nu le-a scăpat nici figura animei. Ei 
ne-au dat descrieri remarcabile, oferindu-ne în acelaşi timp informa¬ 
ţii asupra contextului simbolic în cadrul căruia apare de obicei arheti¬ 
pul. Mă refer înainte de toate la She, The Return of She şi la Wisdom’s 
Daughter de Rider-haggard şi la VAtlantide de Benoit. Acesta a fost 
învinuit că l-a plagiat pe Rider-Haggard, atât erau de frapante ase¬ 
mănările dintre cele două opere. Ulterior Benoit a reuşit, după cât se 
pare, să respingă acuzaţia. De asemenea, Prometheus de Spitteler con¬ 
ţine observaţii extrem de subtile, iar romanul Imago al aceluiaşi autor 
descrie excelent proiecţia. 

Terapia este o problemă care nu poate fi tratată exhaustiv în câte¬ 
va cuvinte. Nici nu mi-am propus s-o fac aici, însă doresc să-mi pre¬ 
zint pe scurt punctul de vedere în chestiune: oamenii tineri care nu au 
ajuns încă la jumătatea vieţii (pe care o situez în jurul vârstei de 35 de 
ani) pot suporta mai uşor aparenta pierdere totală a animei. în orice 

caz un bărbat trebuie să reuşească să devină un bărbat. Tânărul care se 
maturizează trebuie să se poată elibera de fascinaţia exercitată de 
mamă, asupra căreia este proiectată anima. Există cazuri excepţionale, 
reprezentate în special de artiştii plastici, unde problema se află adesea 
în cu totul altă parte, apoi homosexualitatea, caracterizată de regulă 
prin identificare cu anima. Frecvenţa acestui fenomen pune în discu¬ 
ţie considerarea lui ca perversiune. Din punct de vedere psihologic este 
vorba mai curând de o insuficientă desprindere de arhetipul herma¬ 
froditului, asociată cu o rezistenţă declarată de a accepta rolul unei 
fiinţe unisexuate. O asemenea dispoziţie nu trebuie să fie întotdeauna 
valorizată negativ, în măsura în care conservă tipul uman originar, ne¬ 
gat până la un anumit punct de fiinţa unisexuată. 

în cea de-a doua parte a vieţii, o pierdere durabilă a animei înseam¬ 
nă pierderea vivacităţii, flexibilităţii şi omeniei. De regulă iau naştere o 
rigidizare pretimpurie, dacă nu chiar sclerozare, unilateralizare fanati¬ 
că, încăpăţânare, principialitate dogmatică sau contrariul: resemnare, 
oboseală, neglijenţă, lipsă de responsabilitate şi în cele din urmă un „ra¬ 
molisment" infantil cu înclinare spre alcool. De aceea, în cea de-a doua 
jumătate a vieţii trebuie restabilită pe cât se poate legătura cu sfera trăi¬ 
rilor arhetipale. 31 


31 tn scrierea mea Die Bezieliimgen zwisclien dem Ich und dem Uiibewufiten am prezen¬ 
tat problemele esenţiale pentru terapie. La fel în: Die Psychologie der Ubertragtmg. în 
ce priveşte aspectul mitologic al animei, cititorul poate consulta Einfiihrung in das 
Wesen der Mylliologie pe care am scris-o împreună cu Knrl Kerenyi. 

[Apărut pentru prima oară în: Erimos-Jaltrbuch 1938 (Editura Rhein Ztirich 1939). Re¬ 
vizuit ca studiu 111 în: Von den Wurzeln des Bewufitseins. Studiai iiber den Archetypus. 

ASPECTELE PSIHOLOGICE 
ALE ARHETIPULUI MAMEI 


1. DESPRE CONCEPTUL DE ARHETIP 

Conceptul marii mume provine din istoria religiilor şi cuprinde 
cele mai diferite forme ale tipului de zeiţă mamă. Mai întâi el nu inte¬ 
resează psihologia căci imaginea unei „mari mume" în această formă 
apare în experienţa practică doar rareori şi atunci numai în condiţii 
foarte deosebite. Simbolul este desigur un derivat al arhetipului ma¬ 
mei. Dacă riscăm încercarea de a cerceta din perspectivă psihologică 
fundalul imaginii marii mume, suntem nevoiţi să luăm ca bază a con¬ 
sideraţiei noastre mult mai generalul arhetip al mamei. Deşi astăzi nu 
mai este necesar să dezbatem pe larg conceptul de arhetip, în acest caz 
nu mi se pare de prisos să începem cu câteva observaţii principiale. 

Timpurilor mai vechi nu le era greu să înţeleagă — în ciuda păre¬ 
rilor oarecum deviante şi a înclinaţiei gândirii spre aristotelicia- 
nism — ideea lui Platon că oricărei fenomenalităţi îi este preexisten¬ 
tă şi supraordonată Ideea. „Arhetipul* 1 nu este altceva decât o expre¬ 
sie care apare încă din Antichitate, sinonimă cu „Ideea** în sensul pla¬ 
tonician. Când, de exemplu, în Corpus Hermeticum, care ar putea 
aparţine secolului al III-lea, Dumnezeu este desemnat ca to 
âpXStUTtov (pus 1 , este exprimat gândul că El este „imaginea origina- 
ră“ preexistentă fenomenului „lumină** şi supraordonată oricărei lu¬ 
mini. Dacă aş fi filosof, atunci aş continua, conform presupunerii 
mele, argumentul platonician şi aş spune: undeva, „într-un loc ceresc**, 
există o imagine originară a mamei, preexistentă şi subordonată ori- 

i Scott, Hermetica I, p. 140 : lumina arhetipală. 

cărui fenomen al „maternului" (în cel mai larg sens al cuvântului). 
Dar cum nu sunt filosof, ci empiric, nu pot să-mi permit să presupun 
ca universal valabil temperamentul meu, adică atitudinea mea indivi¬ 
duală referitoare la problemele de gândire. Acest lucru şi-l poate per¬ 
mite se pare doar acel filosof care presupune că dispoziţia şi atitudi¬ 
nea sa sunt generale şi nu recunoaşte că îndoiala sa individuală este o 
condiţie esenţială a filosofiei lui. Ca empiric trebuie să constat că exis¬ 
tă un temperament pentru care ideile sunt esenţa şi nu simple nomina. 
întâmplător — aproape că aş vrea să spun — trăim în prezent, de 
aproximativ 200 de ani, într-un timp în care a devenit nepopular, ba 
chiar de neînţeles, să presupunem că ideile ar putea fi altceva decât 
nomina. Cine gândeşte în mod anacronic încă platonic va afla spre 
dezamăgirea sa că esenţa „divină", adică metafizică, a ideii a fost aban¬ 
donată domeniului incontrolabil al credinţei şi superstiţiei sau lăsată 
din milă poeţilor. Punctul de vedere nominalist a „învins", în secula¬ 
ra ceartă a universaliilor, pe cel realist, iar imaginea originară s-a eva¬ 
porat în flatus vocis. Această răsturnare a fost însoţită, ba chiar în bună 
parte produsă de apariţia puternică a empirismului, ale cărui avanta¬ 
je s-au impus într-un mod clar minţii. De atunci „ideea" nu mai este 
un a priori, ci ceva secundar şi derivat. Desigur că noul nominalism 
are pretenţii de valabilitate universală, deşi se bazează pe o presupu¬ 
nere determinată şi deci restrânsă, conform temperamentului. Ea sună 
astfel: este valabil ceea ce vine din afară şi este deci verificabil. Cazul 
ideal este confirmarea experimentală. Antiteza sună astfel: este valabil 
ce vine din interior şi nu este verificabil. Lipsa de speranţă a acestui 
punct de vedere sare în ochi. Filosofia naturii greacă dedicată substan¬ 
ţialităţii, împreună cu raţiunea aristotelică, a obţinut asupra lui Pla- 
ton o victorie tardivă, dar semnificativă. 

Dar în orice victorie se află sâmburele unei viitoare înfrângeri. în 
timpurile recente s-au înmulţit semnele care indică o anumită schim¬ 
bare a punctului de vedere. în mod semnificativ, tocmai învăţătura lui 
Kant despre categorii este cea care, pe de o parte, sufocă din germene 
orice încercare de metafizică în sens vechi, iar pe de altă parte pregă¬ 
teşte o renaştere a spiritului platonic: dacă nu poate exista o metafizi¬ 
că ce ar depăşi posibilităţile omeneşti, atunci nu există nici un empi¬ 
rism care să nu fi fost deja prins şi limitat de un a priori al structurii 

cunoaşterii. într-un secol şi jumătate care a trecut de la Critica raţiunii 
pure, şi-a făcut loc treptat ideea că gândirea, raţiunea, înţelegerea etc. 
nu sunt procese care există pentru sine, eliberate de orice condiţiona¬ 
re subiectivă şi care se supun numai legilor eterne ale logicii, ci sunt 
funcţii psihice, care se supra- şi subordonează personalităţii. întreba¬ 
rea nu mai sună astfel: este văzut, auzit, simţit cu mâinile, cântărit, nu¬ 
mărat, gândit şi constatat logic?, ci astfel: cine vede, cine aude, cine a 
gândit? începută cu „ecuaţia personală" la observarea şi măsurarea pro¬ 
ceselor minimale, critica aceasta continuă până la constituirea unei psi¬ 
hologii empirice, aşa cum nu a cunoscut nici o perioadă înaintea noas¬ 
tră. Astăzi suntem convinşi că în toate domeniile cunoaşterii există pre¬ 
mise psihologice, care sunt hotărâtoare pentru alegerea substanţei, me¬ 
toda de prelucrare, felul concluziilor şi construirea ipotezelor şi teori¬ 
ilor. Credem chiar că personalitatea lui Kant nu a fost o presupoziţie 
neesenţială a Criticii raţiunii pure. Nu numai filosofii, ci şi înclinaţiile 
filosofice proprii, ba chiar aşa-numitele cele mai bune adevăruri ale 
noastre se simt neliniştite, dacă nu chiar ameninţate de ideea premise¬ 
lor personale. Orice libertate creatoare — aşa pretindem noi — ne este 
luată! Cum, un om poate să gândească, să spună şi să facă numai ce 
este? 

Presupunând că nu se exagerează şi nu se cade astfel într-un psiho¬ 
logism fără limite, este vorba, fireşte, aşa mi se pare, de o critică nece¬ 
sară. Această critică este esenţa, originea şi metoda psihologiei moder¬ 
ne: există un a priori al tuturor activităţilor omeneşti, iar acesta este 
structura individuală înnăscută şi deci preconştientă şi inconştientă a 
psihicului. Psihicul preconştient, de exemplu cel al nou-născutului, nu 
este în nici un caz un nimic gol care, în condiţii favorabile, poate fi în¬ 
văţat orice, ci o presupoziţie enorm de complicată şi extrem de deter¬ 
minată individual, care apare ca nimic întunecat pentru că nu o putem 
vedea direct. De îndată ce apar însă primele manifestări vizibile de via¬ 
ţă psihice numai un orb poate să nu vadă caracterul individual al aces¬ 
tor exteriorizări, personalitatea specifică. Nu se poate presupune că 
toate aceste singularităţi iau naştere abia în momentul în care apar. 
Dacă este vorba, de exemplu, de înclinaţii morbide, prezente deja la pă¬ 
rinţi, presupunem că moştenirea s-a realizat prin plasma germinativă. 
Nu ne gândim că epilepsia unui copil de mamă epileptică ar fi o mu- 

taţie surprinzătoare. La fel procedăm cu aptitudinile care pot fi urmă¬ 
rite de-a lungul generaţiilor. In mod identic explicăm reapariţia acţiu¬ 
nilor instinctuale complicate la animale care nu şi-au văzut niciodată 
părinţii, deci care n-au fost „educate" de aceştia. 

Astăzi trebuie să pornim de la ipoteza că omul nu este o excepţie 
printre creaturi în măsura în care în orice condiţii, ca orice animal, po¬ 
sedă un psihic preformat, specific, care, aşa cum arată observarea mai 
atentă, prezintă încă trăsături clare ale unor precondiţionări familiare. 
Nu avem nici un motiv să presupunem că există anumite activităţi 
(funcţii) umane care să facă excepţie de la această regulă. Dar nu prea 
ne putem face o idee prea exactă cum arată dispoziţiile care fac posi¬ 
bilă operarea instinctuală la animal. La fel de puţin e posibil să recu¬ 
noaştem alcătuirea dispoziţiilor psihice inconştiente, datorită cărora 
omul este în stare să reacţioneze într-un mod uman. Trebuie să fie vor¬ 
ba de forme funcţionale, pe care le-am desemnat ca „imagini". „Imagi¬ 
nea" exprimă nu numai forma activităţii de exersat, ci în acelaşi timp 
şi situaţia tipică în care se declanşează activitatea 2 . Aceste imagini sunt 
„imagini originare" în măsura în care sunt proprii speciei ca atare şi, 
dacă chiar au „luat naştere" vreodată, apariţia lor coincide cel puţin cu 
apariţia speciei. Este umanitatea omului, forma umană specifică a ac¬ 
tivităţilor sale. Presupunerea că nu sunt moştenite, ci că iau iar naşte¬ 
re în fiecare om, ar fi la fel de absurdă ca şi concepţia primitivă că soa¬ 
rele care răsare dimineaţa este altul decât cel care a apus în ajun. 

Cum tot ce este psihic este preformat, la fel sunt şi toate funcţiile 
acestuia, mai ales acelea care provin direct din dispoziţii inconştiente. 
Acestora le aparţine mai ales imaginaţia creatoare. în produsele fante¬ 
ziei „imaginile originare" devin vizibile, iar aici îşi găseşte aplicarea spe¬ 
cifică conceptul de arhetip. Nu este meritul meu remarcarea pentru 
prima oară a acestui fapt Lauda i se cuvine lui Platon. Primul care a 
pus în evidenţă, în domeniul psihologiei popoarelor, apariţia anumi¬ 
tor „idei originare" universal răspândite a fost Adolf Bastian. Mai 
târziu, doi cercetători din şcoala durkheimiană, Hubert şi Mauss, au 
vorbit de „categorii" ale imaginaţiei. Preformarea inconştientă în for¬ 
ma unei „gândiri inconştiente" a fost recunoscută de nimeni altul de- 

x Vezi Jung, Instinkt unii Unltewufîtes. 

cât Hermann Usener 3 . Dacă am vreo contribuţie la această descope¬ 
rire, aceasta este dovada că arhetipurile nu se răspândesc numai prin 
tradiţie, limbă şi migraţie, ci pot reapărea spontan pretutindeni, şi anu¬ 
me într-o formă care nu e influenţată de vreo mijlocire din afară. 

Nu trebuie subestimată importanţa acestei constatări, căci ea nu în¬ 
seamnă nimic mai puţin decât că în fiecare psihic sunt prezente dispo¬ 
ziţii, forme, idei în sens platonic inconştiente, dar nu mai puţin active, 
adică vii, şi care îi preformează şi influenţează instinctiv, gândirea, sim¬ 
ţirea şi activitatea. 

Mă lovesc mereu de neînţelegerea că arhetipurile ar fi determinate 
din punctul de vedere al conţinutului, ar fi adică un fel de „reprezen¬ 
tări" inconştiente. De aceea trebuie subliniat încă o dată că arhetipu¬ 
rile sunt determinate nu din punctul de vedere al conţinutului, ci doar 
formal, şi asta numai într-o măsură foarte condiţionată. O imagine ori¬ 
ginară este determinată din punctul de vedere al conţinutului numai 
dacă este conştientă şi deci conţine material din experienţa conştientă. 
Dimpotrivă, forma sa, aşa cum am explicat în altă parte, poate fi com¬ 
parată cu sistemul de axe al unui cristal, care preformează într-o anu¬ 
mită măsură formarea cristalului în apa-mamă, fără să posede el în¬ 
suşi o existenţă substanţială. Acest lucru apare abia în modul cristali¬ 
zării ionilor şi apoi a moleculelor. Arhetipul este un element gol în sine, 
formal, care nu este altceva decât o „facultas praeformandi", o posibi¬ 
litate dată a priori a formei de reprezentare. Moştenite nu sunt repre¬ 
zentările, ci formele care corespund în această privinţă exact instincte¬ 
lor determinate de asemenea formal. Prezenţa instinctelor poate fi la 
fel de puţin dovedită ca şi prezenţa arhetipurilor în sine, în măsura în 
care instinctele nu se manifestă in concreto. Referitoare la determina¬ 
rea formei, comparaţia cu formarea cristalelor este explicativă în mă¬ 
sura în care sistemul de axe determină doar structura stereometrică, 
dar nu şi forma concretă a cristalului individual. Acesta poate fi mare 
sau mic sau poate varia datorită diferitelor forme ale suprafeţelor sale 
sau datorită cristalizărilor reciproce. Constant este numai sistemul de 
axe cu relaţiile sale geometrice în principiu invariabile. Acelaşi lucru e 
valabil pentru arhetip: poate fi în principiu denumit şi posedă un nu- 

3 Usener, Dus Weilmachtsfest, p. 3 . 

cleu de semnificaţie invariabil, care determină modul său de apariţie 
numai în principiu, nu şi concret. Modul în care apare, de exemplu, ar¬ 
hetipul mamei în mod empiric nu poate fi dedus complet din el, căci 
depinde de alţi factori. 


2. ARHETIPUL MAMEI 

Ca orice arhetip, şi cel al mamei are o mulţime imprevizibilă de 
aspecte. Amintesc numai câteva forme mai tipice: mama şi bunica 
proprii; mama vitregă şi soacra, orice femeie cu care există vreo rela¬ 
ţie, doica, străbuna şi femeia albă, în sens mai înalt, figurat zeiţa, în 
special mama lui Dumnezeu, Fecioara (ca mamă întinerită, de exem¬ 
plu Demetra şi Core), Sophia (ca iubită-mamă, eventual şi ca Cibe- 
le-Attis, sau ca fiică [mamă întinerită]-iubită); ţelul dorinţei de mân¬ 
tuire (paradis, imperiu divin, Ierusalimul ceresc); în sens extins Bise¬ 
rica, Universitatea, oraşul, ţara, cerul, pământul, pădurea, marea şi 
apele stătătoare; materia, lumea de dedesubt şi luna, în sens restrâns 
ca loc al naşterii şi concepţiei ogorul, grădina, stânca, prăpastia, co¬ 
pacul, izvorul, fântâna adâncă, cristelniţa, floarea ca vas (trandafir şi 
lotus); ca cerc magic (mandala ca padma) sau ca Cornucopiatypus; 
în sensul cel mai restrâns uterul, orice formă tubulară (de exemplu 
filetul); Yoni; cuptorul, vasul de gătit; ca animale vaca, iepurele şi ori¬ 
ce animal care ajută. 

Toate aceste simboluri pot avea un sens pozitiv, fast sau un sens 
negativ, nefast. Un aspect ambivalent este zeiţa destinului (Parce, Gra¬ 
ţii, ursitoare), nefast este vrăjitoarea, balaurul (orice animal şerpui¬ 
tor şi devorator, ca peştele mare şi şarpele); mormântul, sarcofagul, 
adâncul apei, moartea, coşmarul şi spaima copiilor (Typus Empusa, 
Lilith etc.). 

Această enumerare nu are pretenţia de a fi completă, ea indică doar 
trăsăturile esenţiale ale arhetipului mamei. Proprietăţile sale sunt „ma¬ 
ternul": pur şi simplu autoritatea magică a femininului; înţelepciunea 
şi înălţimea spirituală dincolo de raţiune; ceea ce e bun, ceea ce prote¬ 
jează, dătător de creştere, fertilitate şi hrană; locul transformării magi- 

ce, al renaşterii; instinctul sau impulsul care ajută; secretul, ascunsul, 
obscurul, prăpastia, lumea morţilor, înghiţitorul, seducătorul şi otră¬ 
vitorul, ceea ce trezeşte teama. Am ilustrat aceste proprietăţi ale arhe¬ 
tipului mamei pe larg însoţindu-le de dovezi corespunzătoare în car¬ 
tea mea Simboluri ale transformării (Symbole der Wandlung). Am for¬ 
mulat acolo opoziţia proprietăţilor ca mamă iubitoare şi înspăimântă¬ 
toare. Paralela istorică cea mai apropiată este Maria, care în alegoriile 
medievale este în acelaşi timp şi crucea lui Cristos. în India ar fi duala 
Kali. Filosofia Sâmkhya a exprimat arhetipul mamei în conceptul lui 
Prakrti, care constă din cele trei gune sau proprietăţi de bază, şi anu¬ 
me: bunătate, pasiune şi obscuritate — sattvam, rajas şi tamas 4 . Aces¬ 
tea sunt trei aspecte esenţiale ale mamei, şi anume bunătatea ei ocro¬ 
titoare şi hrănitoare, emoţionalitatea ei orgiastică şi întunecimea ei 
subpământeană. Trăsătura deosebită în legenda filosofică, faptul că 
Prakrti dansează în faţa lui Purusha, pentru a-i aminti de „cunoaşterea 
diferenţiatoare", nu aparţine nemijlocit mamei, ci arhetipului animei. 
Acesta este deseori amestecat în psihologia masculină mai întâi cu ima¬ 
ginea mamei. 

Deşi imaginea mamei în psihologia popoarelor este, ca să spunem 
aşa, universală, această imagine se modifică esenţial în experienţa in¬ 
dividuală practică. Aici suntem impresionaţi de semnificaţia aparent 
superioară a mamei personale. Atât de des iese în evidenţă această fi¬ 
gură în psihologia personalistă, încât cea din urmă, aşa cum ştim, nu 
depăşeşte mama personală niciodată în concepţii, nici măcar teore¬ 
tic. Pentru a anticipa, concepţia mea se deosebeşte principial de teo¬ 
ria psihanalitică prin faptul că eu acord mamei personale numai o 
semnificaţie condiţionată. Adică: nu numai mama personală este cea 
de la care pleacă toate influenţele asupra copilului descrise în litera¬ 
tură, ci este vorba mai degrabă de arhetipul proiectat asupra mamei, 
care îi dă acesteia o bază mitologică, conferindu-i astfel autoritate, ba 
chiar numinozitate 5 . Influenţele etiologice, respectiv traumatice, ale 

4 Aceasta este semnificaţia etimologică a celor trei gune. Vezi Weckerling (editor), 
Das Gluck des Lebens. Mediziitisclies Drama von AnandarAyamakhi, pp. 21 şi urm. şi 
Garbe, Die Sâmkhya-Pliilosopliie , pp. 272 şi urm. 

5 In acest sens, psihologia americană oferă o mulţime de exemple. Vezi în această pri¬ 
vinţă Philip Wylie, Generation ofVipers. 


93 



Arhetipurile şi inconştientul colectiv 


mamei trebuie despărţite în două grupe: una care corespunde trăsă¬ 
turilor de caracter sau atitudinilor mamei personale prezente în mod 
real şi a doua care conţine trăsături aparente, în măsura în care este 
vorba de proiecţii de tip fantasmatic (adică arhetipal) din partea co¬ 
pilului. Deja Freud a recunoscut că adevărata etiologie a nevrozei 
nu-şi are rădăcinile, aşa cum a crezut la început, în influenţe trauma¬ 
tice, ci mai degrabă într-o dezvoltare proprie a fanteziei infantile. Nu 
poate fi scoasă din discuţie posibilitatea că o asemenea dezvoltare 
poate fi dedusă din influenţele supărătoare ale mamei. De aceea eu 
caut cauza nevrozelor infantile în primul rând la mamă, căci ştiu din 
experienţă că, în primul rând, un copil se dezvoltă mai degrabă nor¬ 
mal decât nevrotic şi, în al doilea rând, în majoritatea cazurilor cau¬ 
za tulburării se află la părinţi, in special la mamă. Conţinuturile fan¬ 
tasmelor anormale sunt legate numai în parte de mama personală, 
căci ele conţin deseori afirmaţii care depăşesc cu mult lucrurile ce pot 
fi subscrise unei mame reale; şi asta mai ales când este vorba de ima¬ 
gini pronunţat mitologice, aşa cum este deseori cazul în fobiile infan¬ 
tile, unde mama apare ca animal, vrăjitoare, stafie, mâncătoare de oa¬ 
meni, hermafrodit şi altele. Cum fantasmele nu sunt întotdeauna în 
mod clar mitologice sau, când sunt, nu provin mereu dintr-o presu¬ 
poziţie inconştientă, ci îşi pot avea sursa în basme, observaţii întâm¬ 
plătoare şi altele asemănătoare, este indicată în orice caz o cercetare 
amănunţită. La copii problema aceasta se pune mult mai puţin decât 
la adulţi, care transferă asemenea fantasme de regulă asupra medicu¬ 
lui în timpul tratamentului, sau mai bine spus: aceste fantasme apar 
ca proiectate. 

în acest caz nu ajunge să le observăm şi să le punem deoparte, con- 
siderându-le ridicole, cel puţin nu pe termen lung, căci arhetipurile 
aparţin în mod inalienabil oricărui psihic şi formează acea „comoară 
în câmpul reprezentărilor obscure", de care vorbeşte Kant şi pentru 
care stau dovadă bogatele motive folclorice. Un arhetip, confom esen¬ 
ţei sale, nu este doar un prejudiciu supărător. în sine, el aparţine celor 
mai înalte valori ale sufletului uman şi a populat Olimpurile tuturor 
religiilor. îndepărtarea lui înseamnă o pierdere potenţială. Este vorba 
mai degrabă de a dizolva aceste proiecţii pentru a înapoia conţinutu¬ 
rile lor celor care le-au pierdut prin alienare spontană. 

3. COMPLEXUL MATERN 

Arhetipul mamei formează baza aşa-numitului complex matern. 
Este o chestiune deschisă dacă acesta ia naştere fără participarea cau¬ 
zală dovedită a mamei. Experienţa îmi spune că mama este activă în 
cauzarea tulburării, mai ales în cazul nevrozelor infantile sau al celor 
care îşi au originea etiologică fără îndoială în prima copilărie. în orice 
caz, sfera instinctuală a copilului este tulburată, astfel fiind constelate 
arhetipurile, care apar deseori între mamă şi copil ca elemente străine 
care inspiră frică. Atunci când, de exemplu, copilul unei mame hiper- 
grijulii o visează pe aceasta ca animal rău sau ca vrăjitoare, o asemenea 
trăire duce la o disociere în sufletul copilului şi deci la posibilitatea ne¬ 
vrozei. 


A. Complexul matern al fiului 

Efectele complexului matern sunt diferite în cazurile fiului şi fiicei. 
Efecte tipice asupra fiului sunt homosexualitatea şi donjuanismul, oca¬ 
zional şi impotenţa 6 . în homosexualitate, componenta heterosexuală 
este inerentă mamei în formă inconştientă, în donjuanism mama este 
in mod inconştient căutată „în orice femeie". Efectele complexului ma¬ 
tern asupra fiului sunt reprezentate de ideologia tipului Cibele-Attis: 
autocastrare, nebunie şi moarte timpurie. La fiu, complexul matern nu 
este pur, din moment ce există o inegalitate a sexelor. Diferenţa este 
motivul pentru care în orice complex matern masculin, alături de ar¬ 
hetipul mamei, un rol semnificativ este jucat de arhetipul parteneru¬ 
lui sexual, şi anume anima. Mama este prima fiinţă feminină cu care 
se întâlneşte viitorul bărbat şi care, manifest sau latent, tandru sau gro¬ 
solan, conştient sau inconştient, nu se poate abţine să nu facă aluzie la 
masculinitatea fiului; la fel, fiul realizează sau, cel puţin în mod incon¬ 
ştient, răspunde instinctiv feminităţii mamei. Astfel, la fiu, simplele re¬ 
laţii de identitate sau de rezistenţă sunt în mod constant intersectate 
de factorii atracţiei şi respingerii erotice. Prin aceasta tabloul se com- 

6 Aici şi complexul patern joacă un rol considerabil. 

plică semnificativ. Dar nu vreau să afirm că de aceea complexul ma¬ 
tern al fiului trebuie luat mult mai în serios decât cel al fiicei. Suntem 
încă la începutul cercetării acestor complexe fenomene sufleteşti, în sta¬ 
diul pionieratului. Comparaţiile se pot face atunci când avem la dispo¬ 
ziţie cifre statistice. Dar acestea nu se văd încă. 

Complexul matern este numai la fiică un caz pur şi necomplicat. 
Aici este vorba pe de o parte de o întărire a instinctelor feminine care 
porneşte de la mamă, pe de altă parte de o slăbire a lor până la dispa¬ 
riţie. în primul caz ia naştere, datorită preponderenţei lumii instincte¬ 
lor, o inconştienţă a propriei personalităţi; în cazul din urmă se dezvol¬ 
tă o proiecţie a instinctelor asupra mamei. Pentru moment trebuie să 
ne mulţumim cu constatarea că, în cazul fiicei, complexul matern fie 
solicită peste măsură instinctul feminin, fie îl inhibă, iar la fiu răneşte 
instinctul masculin printr-o sexualizare nenaturală. 

Cum „complexul matern“ este un concept al psihopatologiei, el este 
mereu asociat cu conceptele de daună şi suferinţă. Dar dacă îl scoatem 
din cadrul îngust al patologiei şi îi dăm o semnificaţie mai cuprinză¬ 
toare, putem să amintim şi de influenţa sa pozitivă: la fiu ia naştere ală¬ 
turi de homosexualitate sau în locul ei o diferenţiere a erosului 7 (în 
această privinţă se aseamănă cu Banchetul lui Platon); de asemenea, 
există şi o dezvoltare a gustului şi esteticii, cărora nu le dăunează un 
anumit element feminin; calităţi pedagogice, cărora capacitatea empa- 
tică feminină le aduce împlinirea; un spirit istoric, care este conserva¬ 
tor în cel mai bun sens al cuvântului şi care păstrează cu sfinţenie toa¬ 
te valorile trecutului; un simţ al prieteniei care leagă foarte strâns su¬ 
fletele bărbaţilor şi care eliberează chiar şi prietenia dintre sexe de ana¬ 
tema imposibilităţii; o bogăţie de sentimente religioase, care face ade¬ 
vărată o ecclesia spiritualis şi, în sfârşit, o receptivitate spirituală, care 
este vasul voluntar al revelaţiei. 

Ceea ce ca negativ este donjuanism, pozitiv poate semnifica mas¬ 
culinitate curajoasă, lipsită de menajamente, o ambiţie pentru scopuri 
înalte; violenţă împotriva prostiei, încăpăţânării, nedreptăţii şi lenei; 
capacitate de sacrificiu pentru ceea ce este drept, care se învecinează cu 
eroismul; răbdare, inflexibilitate şi tenacitate a voinţei; o curiozitate pe 

7 Ober <iie Psychologie des Unbewufiten, paragr. 16 şi urm.: „Teoria erosului". 

care nu o sperie enigma lumii; un spirit revoluţionar, care construieş¬ 
te o nouă casă aproapelui ori care dă altă faţă lumii. 

Toate aceste posibilităţi se oglindesc în mitologemele pe care le-am 
înşiruit mai devreme ca aspecte ale arhetipului mamei. Cum m-am 
ocupat deja de complexul matern al fiului într-o serie de scrieri, îm¬ 
preună cu complicaţiile animei, în aceste prelegeri, în care este vorba 
de tipul mamei, voi trece în fundal psihologia masculină. 


B. Complexul matern al fiicei 
a. Hipertrofia maternului 

S-a remarcat mai devreme că la fiică complexul matern 8 dă naşte¬ 
re într-o anumită măsură la o hipertrofie a femininului sau la o atro¬ 
fie corespunzătoare. Amplificarea femininului semnifică o întărire a tu¬ 
turor instinctelor feminine, în primul rând a instinctului matern. As¬ 
pectul negativ prezintă o femeie al cărei singur scop este procrearea. 
Bărbatul este ceva secundar; el este în esenţă un instrument în vederea 
concepţiei şi este rânduit ca obiect de îngrijire, printre copii, rude să¬ 
race, pisici, găini şi mobilă. Chiar şi propria personalitate este secun¬ 
dară; ea este deseori mai mult sau mai puţin inconştientă, căci viaţa 
este trăită în alţii şi prin alţii, fiind, ca urmare a inconştienţei propriei 
personalităţi, identică cu aceştia. întâi poartă copiii, apoi se agaţă de ei, 
căci fără ei nu are nici o raison d’itre. Ca şi Demetra, ea sfidează zeii 
arogându-şi dreptul de posesie a fiicei. Erosul este dezvoltat numai ca 
relaţie maternă, ca relaţie personală fiind inconştient. Un eros incon¬ 
ştient se exteriorizează mereu ca putere 9 ; din această cauză acest tip nu 
este în stare să aducă un sacrificiu real, ci îşi reprimă instinctul matern 

8 Prezint în acest capitol o serie de tipuri de complexe materne, prin care nu formulez 
experienţe terapeutice. „Tipurile" nu sunt cazuri singulare, fapt care trebuie cunos¬ 
cut de orice om educat. „Tipul" nu este nici o schemă inventată în care sunt băgate 
cu forţa toate cazurile care apar. „Tipurile" sunt construcţii ideale, imagini medii ale 
experienţei, cu care nu se identifică nici un caz singular. Oamenii care au experien¬ 
ţă doar din cărţi sau din laborator nu pot să-şi facă o imagine corectă despre expe¬ 
rienţa psihologică a medicului. 

9 Această frază se bazează pe faptul că acolo unde lipseşte iubirea, puterea îi ia locul. 

deseori până la anihilare datorită voinţei de putere. Cu cât este mai in¬ 
conştientă o mamă de propria ei personalitate, cu atât mai mare şi mai 
violentă este voinţa ei inconştientă de putere. Există multe cazuri de 
acest tip pentru care nu Demetra, ci Baubo este simbolul potrivit. Min¬ 
tea nu este cultivată pentru sine, ci persistă de cele mai multe ori în for¬ 
ma predispoziţiei sale originare, adică rămâne originară, necultivată şi 
fără scrupule, dar reală şi ocazional chiar adâncă precum natura 10 . Dar 
ea însăşi nu ştie acest lucru şi din această cauză pe de o parte nu poa¬ 
te preţui spiritul minţii, pe de altă parte nu îi poate admira filosofic 
adâncimea, ci probabil uită ce a spus. 


b. Amplificarea erosului 

Complexul cauzat de o asemenea mamă fiicei nu trebuie să fie ne¬ 
apărat o hipertrofie a instinctului matern. Dimpotrivă, acest instinct 
este eventual dizolvat la fiică. în locul lui apare o amplificare a erosu¬ 
lui, care aproape întotdeauna duce la o relaţie inconştientă incestuoa¬ 
să cu tatăl". Erosul escaladat duce la o întărire anormală a personali¬ 
tăţii celuilalt. Invidierea mamei şi învingerea ei vor deveni laitmotivul 
acţiunilor viitoare, care deseori au o natură dezastruoasă. Unui caz de 
acest fel îi plac relaţiile visătoare şi senzaţionale şi se interesează de băr¬ 
baţi căsătoriţi, mai puţin de dragul lor şi mai mult pentru că sunt că¬ 
sătoriţi şi deci au posibilitatea de a strica mariajul, fapt care este sco¬ 
pul principal al exerciţiului. Dacă acest scop este atins, interesul se eva¬ 
poră, din cauza lipsei instinctului matern, şi altul vine la rând 12 . Acest 
tip se caracterizează printr-o remarcabilă inconştienţă. Aceste femei 
sunt oarbe la ceea ce fac 13 , fapt care este prejudicios nu numai pentru 
ceilalţi, ci şi pentru ele însele. Nu mai trebuie să spun că pentru bărba- 

10 Termenul pe care l-am folosit In seminariile mele englezeşti este „natural mind“. 

11 In acest caz, iniţiativa este a fiicei. în alte cazuri, psihologia tatălui (proiecţia animă) 
cauzează o legătură incestuoasă la fiică. 

12 Aici acest tip diferă de cel înrudit, complexul patern feminin, la care, dimpotrivă, 
apar o dădăcire şi o cocoloşire a „tatălui". 

13 Aceasta nu înseamnă că erau inconştienţi de fapte. Doar semnificaţia lor le rămânea 
inconştientă. 

ţii cu un eros leneş acest tip oferă o ocazie bună pentru proiecţia ani- 
mei. 


c. Identitatea cu mama 

Dacă în cazul complexului matern nu are loc o amplificare a eto¬ 
sului, rezultă o identitate cu mama şi o paralizie a propriei acţiuni fe¬ 
minine. Apare o proiecţie a propriei personalităţi asupra mamei din 
cauza inconştienţei propriei lumi instinctuale, a instinctului matern ca 
şi a eresului. Tot ce aminteşte acestor femei de maternitate, responsa¬ 
bilitate, legătură personală şi pretenţie erotică provoacă sentimente de 
inferioritate şi obligă la fugă, desigur la mamă, care trăieşte în mod 
complet, ca suprapersonalitate, tot ce fiicei îi pare complet de neatins. 
Uimită involuntar de fiică, ea trăieşte totul în avans. Fiica se mulţumeş¬ 
te să rămână legată dezinteresat de mamă şi se străduieşte în acelaşi 
timp în mod inconştient, într-un fel împotriva propriei voinţe, să de¬ 
vină tiranul propriei mame, fireşte în spatele măştii completei loialităţi 
şi a devotamentului. Ea trăieşte o viaţă în umbră, prelungind viaţa ma¬ 
mei printr-o constantă transfuzie de sânge. Aceste fecioare palide nu 
sunt invulnerabile faţă de căsătorie. Dimpotrivă, în ciuda caracterului 
de umbră şi a detaşării interioare, sau mai degrabă tocmai datorită lor, 
au o cotă înaltă pe piaţa căsătoriilor. Ele sunt mai ales în aşa măsură 
goale, încât un bărbat poate să bănuiască absolut orice în ele; ele sunt 
în asemenea măsură inconştiente, încât inconştientul din ele se extin¬ 
de în nenumărate antene, ca să nu zic braţe, care sug toate proiecţiile 
masculine, fapt care place extraordinar de mult bărbaţilor. Căci o aşa 
de mare nedeterminare feminină este opusul dorit al determinării şi al 
univocităţii masculine care este satisfăcută numai când tot ce este în¬ 
doielnic, cu două sensuri, nedeterminat, neclar poate fi expulzat în 
proiecţia asupra unei delicioase nevinovăţii feminine 14 . Din cauza de¬ 
taşării interioare caracteristice şi a sentimentelor de inferioritate, care 
se confundă constant cu supărătoarea inocenţă, bărbatului îi revine ro- 

14 Acest tip de femeie are o influenţă benefică asupra soţului, până când acesta desco¬ 
peră cu cine s-a căsătorit şi cu cine împarte patul conjugal, şi anume cu soacra sa. 

Iul avantajos, cvasicavaleresc, de a suporta, într-un mod superior şi in¬ 
dulgent, cunoscutele neajunsuri feminine. (Că acestea iau naştere în 
bună parte din cauza proiecţiilor sale îi rămâne din fericire ascuns.) 
Deosebit de atrăgătoare este neajutorarea notorie a fetei. Ea este în aşa 
măsură o anexă a mamei, încât nici nu ştie cum se face că un bărbat se 
apropie de ea. Ea are atunci atâta nevoie de ajutor şi nu ştie nimic, în¬ 
cât şi cel mai blând păstor devine un hoţ de femei curajos, răpindu-i 
mamei iubitoare fata, în mod mişelesc. Şansa imensă de a putea fi mă¬ 
car o dată un om şi jumătate nu apare zilnic şi dezvoltă deci o puter¬ 
nică forţă motivaţională. La fel a furat-o Hades pe Persefona de la ne¬ 
consolata Demetra, dar la sfatul zeilor o lăsa pe timpul verii la soacra 
sa. (Cititorul binevoitor observă că asemenea legende nu iau naştere 
„aiurea".) 


d. Apărarea împotriva mamei 

Cele trei tipuri extreme de care tocmai am vorbit sunt legate prin 
multe trepte intermediare, dintre care vreau să amintesc doar una. La 
tipul din mijloc este vorba nu atât de amplificare sau paralizie a instinc¬ 
telor materne, cât mai degrabă de o apărare exagerată împotriva puterii 
copleşitoare a mamei. Acest caz este exemplul demonstrativ pentru 
aşa-numitul complex matern negativ. Laitmotivul său este: orice, dar nu 
ca mama! Este vorba pe de o parte de o fascinaţie care nu devine însă 
niciodată identitate, pe de altă parte de o amplificare a erosului, care ia 
naştere într-o anumită opoziţie invidioasă faţă de mamă. Această fiică 
ştie ce-i drept, tot ce nu vrea, dar nu prea îi este clar care este destinul 
ei. Instinctele ei sunt toate concentrate în formă de apărare împotriva 
mamei şi de aceea nu poate să-şi construiască o viaţă proprie. în cazul 
în care ajunge totuşi, la asta, de pildă se căsătoreşte, mariajul va fi folo¬ 
sit fie numai pentru a se desprinde de mamă, fie destinul îi scoate în 
cale un bărbat care are trăsături esenţiale de caracter asemănătoare ce¬ 
lor ale mamei. Toate procesele şi trebuinţele instinctive se lovesc de di¬ 
ficultăţi neaşteptate; ori nu funcţionează sexualitatea, ori copiii sunt ne¬ 
doriţi, ori datoriile de mamă par insuportabile, ori cerinţele convieţui¬ 
rii conjugale sunt îndeplinite cu nerăbdare şi iritare. Toate acestea nu 

sunt fapte de viaţă esenţiale, căci apărarea constantă faţă de mamă for¬ 
mează încă scopul în viaţă. în aceste cazuri trăsăturile arhetipului ma¬ 
mei se pot vedea în cele mai mici detalii. De exemplu, mama ca familie 
sau clan provoacă rezistenţe puternice sau, dimpotrivă, lipsă de interes 
pentru familie, comunitate, societate, convenţie şi altele asemănătoare. 
Rezistenţa împotriva mamei ca uter apare deseori în dureri menstrua¬ 
le, dificultăţi de concepţie, groază de graviditate, sângerări în timpul sar¬ 
cinii, naşteri premature, întreruperi de sarcină şi altele. Mama ca mate¬ 
rie provoacă nerăbdare, lipsă de dexteritate în mânuirea uneltelor şi va¬ 
selor, atitudini greşite în privinţa vestimentaţiei. 

Din apărarea împotriva mamei rezultă ocazional o dezvoltare spon¬ 
tană a raţiunii în scopul realizării unei sfere în care mama nu apare. 
Această dezvoltare reiese din trebuinţe proprii şi nu în onoarea bărba¬ 
tului, căruia vrea să îi impună sau să-i arate o camaraderie spirituală. 
Ea foloseşte la doborârea puterii mamei prin critică intelectuală şi şti¬ 
inţă superioară sau la demonstrarea prostiilor, greşelilor logice şi a ca¬ 
renţelor în educaţie ale mamei. Mână în mână cu dezvoltarea raţiunii 
merge şi o anumită apariţie a unor trăsături masculine. 

C. Aspectele pozitive ale complexului matern 

a. Mama 

Aspectul pozitiv al primului tip, şi anume amplificarea instinctu¬ 
lui matern, este acea imagine a mamei care a fost cântată şi preţuită 
in toate timpurile şi în toate limbile. Este acea iubire de mamă care se 
află printre cele mai emoţionante şi de neuitat amintiri ale adultului, 
semnificând rădăcina secretă a oricărei deveniri şi transformări, în¬ 
toarcerea acasă şi baza oricărui început şi sfârşit. Cunoscută în pro¬ 
funzime şi străină ca natura, tandru iubitoare şi îngrozitoare ca desti¬ 
nul — dătătoare de viaţă, veselă şi niciodată obosită, o mater doloro- 
sa şi poartă obscură, fără răspunsuri, care se închide în spatele morţi¬ 
lor. Mama este iubire de mamă, este trăirea mea şi secretul meu. Ce se 
poate spune mai mult, mai nedrept, mai insuficient, ba chiar mai ipo¬ 
crit despre acel om care se numeşte mamă şi — am vrea să spunem — 

care a fost întâmplător purtătoarea acelei trăiri care ne închide în sine 
pe ea şi pe mine şi toată omenirea, ba chiar toate creaturile vii, care 
devin şi mor, trăirea vieţii, ai cărei copii suntem? S-a făcut mereu şi se 
va face mereu, dar un cunoscător nu mai poate pune greutatea îngro¬ 
zitoare a semnificaţiei, responsabilităţii şi datoriei, a cerului şi infer¬ 
nului pe acel om slab care greşeşte, demn de iubire, indulgenţă, înţe¬ 
legere şi iertare, care ne-a fost mamă. El ştie că mama este purtătoa¬ 
rea acelei imagini înnăscute a noastre de mater natura şi mater spiri¬ 
tualism a întregii dimensiuni a vieţii, căreia noi, ca şi copii, îi suntem 
încredinţaţi şi în acelaşi timp abandonaţi. El nu trebuie, de asemenea, 
să ezite nici un moment s-o elibereze pe mama umană de această po¬ 
vară înspăimântătoare, din consideraţie faţă de ea şi faţă de sine. Căci 
tocmai această greutate a semnificaţiei ne lipeşte de mamă şi o înlăn¬ 
ţuie pe aceasta de copil, spre distrugerea sufletească şi fizică a ambi¬ 
lor. Un complex matern nu se rezolvă prin reducerea unilaterală a ma¬ 
mei la o măsură umană, într-o anumită măsură „corectată". Aici exis¬ 
tă pericolul de a dezintegra în atomi chiar şi trăirea „marnă" şi deci de 
a distruge o valoare înaltă şi de a arunca cheia de aur pe care o zână 
bună ne-a pus-o în leagăn. De aceea omul a adăugat în mod instinctiv 
perechii parentale şi perechea divină preexistentă ca „godfather" (naş) 
şi „godmother" (naşă) ai nou-născutului, pentru ca acesta să nu îi 
confunde pe părinţi, din inconştienţă sau din raţionalism miop, cu di¬ 
vinitatea. 

Arhetipul este mai puţin o problemă ştiinţifică şi mai mult o ches¬ 
tiune stringentă a igienei sufleteşti. Chiar dacă ne-ar lipsi toate dove¬ 
zile pentru existenţa arhetipurilor, şi chiar dacă toţi oamenii deştepţi 
ne-ar dovedi în mod convingător că nici nu pot exista arhetipuri, ar 
trebui să le inventăm, pentru a nu lăsa cele mai înalte şi naturale valori 
ale noastre să se scufunde în inconştient. Dacă acestea ajung în incon¬ 
ştient, dispare puterea elementară a trăirilor originare. în locul aceste¬ 
ia apare fixaţia pe imago -ul mamei, şi când aceasta este îndeajuns de 
raţionalizată, suntem în întregime legaţi de ratio umană şi condamnaţi 
de acum înainte să credem numai ceea ce este rezonabil. Aceasta este 
pe de o parte o virtute şi un avantaj, pe de altă parte o restrângere şi o 
sărăcire, căci ne apropiem prin aceasta de pustiul doctrinar şi de „Ilu¬ 
minism". Această Dăesse Raison răspândeşte o lumină amăgitoare, care 

luminează numai ce se ştie deja, acoperind de întuneric tot ceea ce e 
nevoie să fie cunoscut şi făcut conştient. Cu cât raţiunea pare mai in¬ 
dependentă, cu atât mai mult devine intelect pur, punând opiniile în 
locul realităţii şi neavând în faţa ochilor înainte de toate omul aşa cum 
este, ci o imagine falsă a acestuia. 

Lumea arhetipurilor trebuie să rămână conştientă omului, indife¬ 
rent dacă le înţelege sau nu, căci în ea el este încă natură şi legat cu ră¬ 
dăcinile sale. O concepţie despre lume sau o societate care îl desparte 
pe om de imaginile originare ale vieţii nu numai că nu este cultură, ci 
este într-o mare măsură o închisoare sau un grajd. în cazul în care ima¬ 
ginile originare rămân conştiente într-o formă oarecare, energia care 
le corespunde poate alimenta omul. în cazul în care nu se mai reuşeş¬ 
te menţinerea legăturii cu acestea, energia, care se exprimă în acele 
imagini şi care cauzează fascinaţia inerentă complexului parental in¬ 
fantil, cade înapoi în inconştient. Prin aceasta inconştientul primeşte o 
incărcătură, care se împrumută ca aproape irezistibilă vis a tergo orică¬ 
rei concepţii, idei sau tendinţe, care îşi fixează ca ţel dezirabil raţiunea 
concupiscentia. în acest mod omul cade pradă conştiinţei sale şi con¬ 
ceptelor acesteia de corect şi incorect. E departe de mine tendinţa de a 
devaloriza darul divin al raţiunii, această înaltă capacitate umană. Dar 
ca singură stăpână ea nu are nici un sens, ca şi lumina într-o lume în 
care aceasta nu poate învinge întunericul. Omul ar trebui să ia în con¬ 
siderare sfatul înţelept al mamei şi necruţătoarea ei lege a restrângerii 
naturale. Nu trebuie să uite niciodată că lumea există pentru că opozi¬ 
ţiile ei se echilibrează. Astfel raţionalul se echilibrează cu iraţionalul, 
ceea ce e intenţionat cu ceea ce e dat. 

Această digresiune în generalitate a fost de neocolit, căci mama este 
prima lume a copilului şi ultima lume a adultului. în mantia acestei 
mari Isis suntem înveliţi toţi ca şi copii ai ei. Dar vrem acum să ne în¬ 
toarcem la tipurile complexului matern feminin. La bărbat complexul 
matern nu este niciodată „pur“, adică este combinat mereu cu arhetipul 
animei , ceea ce are drept consecinţă că opiniile bărbaţilor despre mamă 
sunt în mare parte emoţionale, adică sunt prejudiciate în mod „ani- 
mos“. Numai la femeie există posibilitatea de a cerceta efectele arheti¬ 
pului mamei fără amestecuri „animoase“, ceea ce fireşte se poate face cu 
succes numai acolo unde nu s-a dezvoltat un animus compensator. 

b. Erosul amplificat 

Ajungem acum la al doilea tip al complexului matern feminin, şi 
anume la amplificarea erosului. Am conturat despre acest caz, în mă¬ 
sura în care l-am întâlnit în domeniul patologic, un portret foarte ne¬ 
favorabil. Dar chiar şi acest tip atât de puţin atrăgător are un aspect po¬ 
zitiv, de care societatea n-ar vrea să se lipsească. Să luăm cel mai rău 
efect al acestei atitudini, şi anume distrugerea fără scrupule a căsăto¬ 
riei, şi vom vedea în spatele ei o ordine plină de sens şi scop a naturii. 
Acest tip are originea, aşa cum am spus, într-o mamă pur instinctivă, 
naturală şi de aceea devoratoare. Acest tip de mamă este un anacro¬ 
nism, o cădere într-un matriarhat obscur, în care bărbatul are doar ro¬ 
lul de fertilizator şi supus al ogorului, ducând o existenţă insipidă. Am¬ 
plificarea reactivă a erosului la fiică vizează bărbatul, care trebuie sus¬ 
tras suprasarcinii matern-feminin. O asemenea femeie se va aşeza in¬ 
stinctiv mereu de-a curmezişul acolo unde va fi provocată de incon¬ 
ştienţa soţilor. Ea tulbură comoditatea atât de periculoasă pentru per¬ 
sonalitatea masculină, pe care el o priveşte ca fidelitate. Această como¬ 
ditate duce la inconştienţa propriei personalităţi şi la acele căsnicii pre¬ 
zumtiv ideale, în care el nu este decât „tata", iar ea numai „mama", şi 
în care soţii chiar se adresează unul altuia în felul acesta. Este un drum 
abrupt, care coboară cu uşurinţă căsnicia la o identitate inconştientă a 
partenerilor. 

Femeia tipului de care vorbim direcţionează raza fierbinte a erosu¬ 
lui ei asupra unui bărbat umbrit de mama sa, stimulând astfel conflic¬ 
tul moral. Fără acesta nu există o conştiinţă a personalităţii. „Dar de 
ce“, se va pune întrebarea, „trebuie ca omul «â tort et travers» să ajun¬ 
gă la o conştiinţă mai înaltă?" Această întrebare atinge inima proble¬ 
mei, iar răspunsul este ceva mai dificil. în loc de un răspuns real pot 
mărturisi numai un fel de crez: mi se pare că în miile de milioane de 
ani în sfârşit cineva trebuia să ştie că această lume minunată a munţi¬ 
lor, mărilor, soarelui şi lumii, a Căii Lactee, a nebuloasei stelelor fixe, a 
plantelor şi animalelor există. Când am văzut, în Athi Plains, în Africa 
de Est, cirezile sălbatice de mii de capete care păşteau în linişte pe o co¬ 
lină, aşa cum făceau dintr-un timp imemoriabil, am avut sentimentul 
că sunt primul om, prima fiinţă care ştia că toate acestea există. întrea- 

ga lume din jurul meu trăia tăcerea începutului şi nu ştia că există. Şi 
tocmai în acel moment eu ştiam că lumea devenise, iar fără acel mo¬ 
ment ea nu ar fi fost. Toată natura urmăreşte acest ţel şi îl găseşte îm¬ 
plinit în om, şi anume doar în omul cel mai conştient. Fiecare mic pas 
pe cărarea devenirii conştiente creează o lume. 

Nu există conştiinţă fără diferenţierea opoziţiilor. Acesta este prin¬ 
cipiul tată al logosului, care se afirmă în lupta interminabilă cu căldura 
originară şi întunericul originar al poalei materne, adică a inconştien¬ 
tului. Fără să se ferească de conflict, de suferinţă, de păcat, curiozitatea 
divină aspiră să se nască. Inconştienţa este păcatul originar, răul pur şi 
simplu pentru logos. Actul eliberator creator de lume este însă uciderea 
mamei, iar spiritul, care s-a aventurat în toate înălţimile şi adâncimile, 
trebuie, aşa cum a spus Synesius, să sufere şi pedepsele divine, legarea 
de stâncile Caucazului. Căci unul nu poate exista fără celălalt, pentru că 
Ia început au fost unul, iar la sfârşit vor fi iarăşi unul. Conştiinţa poate 
exista numai prin recunoaşterea şi consideraţia continuă a inconştien¬ 
tului, aşa cum orice viaţă trebuie să treacă prin multe morţi. 

Stimularea conflictului este o virtute luciferică în cel mai propriu 
sens al cuvântului. Conflictul creează focul afectelor şi emoţiilor şi, ca 
orice foc, şi acesta are două aspecte, şi anume arderea şi crearea lumi¬ 
nii. Emoţia este pe de o parte focul alchimic, a cărui căldură face să 
apară totul şi a cărui arşiţă, „omnes superfluitates comburit", arde flui¬ 
dele de prisos, pe de altă parte emoţia este acel moment în care oţelul 
loveşte piatra şi ia naştere o scânteie: emoţia este sursa principală a ori¬ 
cărei conştientizări. Nu există nici o transformare din întuneric în lu¬ 
mină şi din inerţie în mişcare fără emoţie. 

Femeia al cărei destin este să fie perturbatoare este numai în cazu¬ 
rile patologice exclusiv distructivă. In cazul normal ea este, ca pertur¬ 
batoare, cuprinsă de distrugere, ca transformatoare se transformă ea 
însăşi, iar strălucirea focului pe care îl aprinde luminează şi iluminea¬ 
ză toate victimele încurcăturii. Ceea ce părea perturbare fără sens de¬ 
vine proces de purificare —„fleacul evaporă totul" 15 . 

Dacă acest tip de femeie e inconştientă de semnificaţia funcţiei ei, 
adică nu ştie că este parte a „acelei puteri care vrea mereu rău şi face 

15 Fimst II, Prăpastia. 

mereu bine“ 16 , ea va muri de sabia pe care singură a adus-o. Conştiin¬ 
ţa însă o transformă în salvatoare şi mântuitoare. 


c. Numai-fiica 

Femeia celui de-al treilea tip, şi anume aceea a identităţii cu 
mama 17 până la paralizia instinctelor proprii, nu trebuie să fie mereu 
o nulitate fără speranţă. în cazurile normale există, dimpotrivă, po¬ 
sibilitatea ca tocmai printr-o proiectare intensivă a attimei să fie um¬ 
plut vasul gol. Fireşte, de aceasta depinde o asemenea femeie: fără un 
bărbat ea nu se poate apropia nici de ea însăşi; ea trebuie efectiv să 
fie furată mamei. Mai mult, ea trebuie să joace pentru mult timp şi 
cu multă osteneală rolul care-i revine, până ajunge la saturaţie. Ast¬ 
fel poate să descopere cine este ea. Asemenea femei sunt soţii devo¬ 
tate bărbaţilor lor, care există doar datorită identităţii cu o profesie 
sau un talent, dar care sunt şi rămân inconştienţi în rest. Cum ei în¬ 
şişi nu sunt decât nişte măşti, femeia trebuie să fie în stare să joace cu 
naturaleţe rolul de însoţitoare. Dar aceste femei pot poseda aptitu¬ 
dini preţioase care nu s-au dezvoltat pentru că personalitatea proprie 
era inconştientă. în acest caz are loc o proiectare a talentului asupra 
unui soţ lipsit de aşa ceva, şi atunci vedem cum dintr-o dată acesta 
pluteşte ca purtat de un covor zburător către cele mai înalte piscuri. 
„Cherchez la femme“, şi vom descoperi cheia secretului acestui suc¬ 
ces. Asemenea femei îmi amintesc — să mi se scuze comparaţia ne¬ 
politicoasă — de căţelele mari şi puternice care se sperie de cel mai 
mic căţel care latră pentru că este un mascul feroce şi pentru că nu le 
trece prin cap să-l muşte. 

La urma urmei vidul este un mare mister feminin. El este ceea ce 
este străin bărbatului de la începutul timpului, golul, celălalt adânc, 
yin. Starea deplorabilă care inspiră milă a acestei nulităţi (vorbesc aici 
ca bărbat) este, din păcate — aproape că aş vrea să spun —, misterul 
plin de forţă al feminităţii incomprehensibile. O asemenea femeie este 


16 l.c., prima parte, Camera de studiu. 

17 Cauzat de proiecţia instinctelor. 

pur şi simplu destin. Un bărbat poate să spună orice despre aceasta, 
împotrivă şi pentru, sau poate să nu spună nimic, căci tot va cădea 
imprudent în această gaură sau şi-a ratat singura şansă de a pune stă¬ 
pânire pe masculinitatea sa. Primul nu poate să-şi explice norocul 
chior, al doilea nu-şi poate face plauzibilă nefericirea. „Mamele! Ma¬ 
mele! Sună atât de minunat !" 18 Cu acest suspin, care pecetluieşte ca¬ 
pitularea bărbatului la graniţele imperiului matern, trecem la cel de-al 
patrulea tip. 


D. Complexul matern negativ 

Acest tip este caracterizat de complexul matern negativ. Ca feno¬ 
men patologic, această femeie este o tovarăşă incomodă, pretenţioasă 
şi nesatisfăcătoare a bărbatului, căci întreaga ei năzuinţă de a se împo¬ 
trivi se orientează contra a orice izvorăşte din fundamentul natural. 
Dar nu scrie nicăieri că experienţa ei sporită nu o învaţă nimic, astfel 
încât să renunţe mai întâi la a-şi combate mama în sens personal şi re¬ 
strâns. Dar chiar şi în cel mai bun caz ea va fi duşmanul a tot ce e în¬ 
tunecat, neclar, îndoielnic şi va cultiva tot ce e sigur, clar, raţional. Ea 
îşi va depăşi sora feminină în simţ practic şi judecată rece, putând de¬ 
veni pentru soţul său prietenă, soră şi sfătuitoare competentă. O ajută 
in acest sens aspiraţiile ei masculine, care fac posibilă înţelegerea uma¬ 
nă, dincolo de orice erotică, a individualităţii bărbatului. Dintre toate 
formele complexului matern, această femeie are, în a doua jumătate a 
vieţii, cea mai mare şansă de a face un record din căsnicia sa, fireşte nu¬ 
mai dacă reuşeşte să învingă infernul numai-femininului, haosul poa¬ 
lei materne, care (consecinţă a complexului matern) o ameninţă în cea 
mai mare măsură. După cum se ştie, un complex este depăşit într-ade- 
văr numai atunci când este epuizat prin viaţă până la ultimul detaliu. 
Ceea ce am ţinut departe de noi din cauza complexelor trebuie băut 
împreună cu drojdia dacă vrem să scăpăm cu bine. 

Această femeie se apropie de lume cu faţa întoarsă, ca nevasta lui 
Lot, uitându-se înapoi către Sodoma şi Gomora. în acest timp viaţa 

18 Faust II, Galeria întunecată. 

trece pe lângă ea ca o sursă supărătoare de iluzii, dezamăgiri şi iritări 
care îşi au cauza în incapacitatea ei de a privi măcar o dată drept îna¬ 
inte. Astfel, viaţa ei devine ceea ce a respins mereu, şi anume nu- 
mai-matern-femininul, ca o consecinţă a atitudinii ei inconştient-re- 
active faţă de viaţă. întoarcerea feţei îi deschide pentru prima oară lu¬ 
mea în lumina clarităţii, împodobită cu culorile şi minunăţiile tine¬ 
reţii, mergând chiar până în copilărie. O asemenea privelişte înseam¬ 
nă recunoaştere şi descoperire a adevărului, care este condiţia obliga¬ 
torie a conştiinţei. O parte din viaţă s-a pierdut, însă sensul vieţii îi 
este salvat. 

Femeia care se luptă cu tatăl ei are mereu posibilitatea vieţii pul- 
sional-feminine, căci ea respinge doar ceea ce îi este străin. Dar dacă 
se luptă cu mama sa, ea poate, cu riscul prejudicierii instinctelor, să 
atingă o conştiinţă mai înaltă, căci prin mamă ea neagă şi întuneci¬ 
mea, pulsionalitatea, echivocitatea, inconştienţa propriei ei fiinţe. Da¬ 
torită clarităţii, simţului practic şi masculinităţii sale această femeie 
poate fi întâlnită deseori în poziţii importante în care feminitatea ei 
maternă descoperită târziu, condusă de o minte rece, dezvoltă o efi¬ 
cienţă binecuvântată. Dar nu numai în exterior se afirmă rara com¬ 
binaţie de feminitate şi minte masculină, ci şi în domeniul intimită¬ 
ţii sufleteşti. Ea poate să joace, ca o conducătoare spirituală şi sfătui¬ 
toare a unui bărbat, ascunsă lumii exterioare, un rol influent ca spi- 
ritus rector invizibil. Datorită calităţilor ei, ea este mult mai transpa¬ 
rentă decât alte forme ale complexului matern pentru bărbat şi de 
aceea lumea masculină va proiecta asupra ei complexe materne be¬ 
nigne. Prea-femininul sperie un anumit tip al complexului matern 
masculin, care se caracterizează printr-o mare delicateţe a sentimen¬ 
tului. De această femeie el nu se teme, căci ea construieşte punţi pen¬ 
tru spiritul masculin pe care el poate conduce în siguranţă sentimen¬ 
tul pe celălalt mal. Raţiunea ei articulată insuflă încredere bărbatu¬ 
lui, un element care nu trebuie subestimat, care lipseşte de multe ori 
din relaţia masculin-feminin. Erosul bărbatului duce nu numai în 
sus, ci în acelaşi timp şi în jos, spre acea înfiorătoare lume întuneca¬ 
tă a unei Hecate şi a unei Kali, de care îi e groază oricărui bărbat spi¬ 
ritual. Raţiunea acestei femei îi va fi o stea în întunericul lipsit de spe¬ 
ranţă al unei aparent nesfârşite poteci greşite. 

4. REZUMAT 

Din cele spuse până acum ar trebui să se vadă că enunţurile mito¬ 
logiei, ca şi efectele complexului matern, dacă sunt desprinse din ma¬ 
rea lor varietate cazuistică, se raportează în ultimă instanţă la incon¬ 
ştient. Cum altfel s-ar fi gândit omul să compare ziua şi noaptea, vara 
şi iarna ploioasă, să despartă cosmosul într-o lume luminoasă a zilei şi 
o lume întunecată plină de fiinţe fabuloase, dacă nu ar fi găsit tocmai 
in sine însuşi modelul în conştiinţă şi în inconştientul eficient, dar in¬ 
vizibil, adică incognoscibil? Concepţiile originare despre obiect rezul¬ 
tă numai în parte din comportamentul obiectiv al lucrurilor, şi în mare 
parte din stările de fapt intrapsihice, care au de-a face cu lucrurile nu¬ 
mai datorită proiecţiei. Aceasta provine din faptul că primitivul nu a 
cunoscut încă asceza spiritului, şi anume critica cunoaşterii, ci trăieşte 
lumea ca fenomen general numai crepuscular înăuntrul fluxurilor fan- 
tasmatice fabricate de el, unde subiectivul şi obiectivul se întrepătrund 
în mod nediferenţiat. „Tot ce e exterior este şi interior* 1 , am putea spu¬ 
ne ca Goethe 19 . Acest „interior", pe care raţionalismul modern îl de¬ 
rivă din „exterior", are structura sa proprie care este ca un a priori al 
experienţei conştiente. în cele din urmă nu se poate imagina cum ex¬ 
perienţa în cel mai extins sens, cum psihicul ar putea lua naştere exclu¬ 
siv din ceea ce e exterior. Psihicul aparţine celor mai interioare secrete 
ale vieţii şi, ca orice altă formă de viaţă organică, are structura şi for¬ 
ma sa personale. Dacă structura psihică şi elementele ei, arhetipurile, 
au luat fiinţă vreodată este o întrebare metafizică şi nu se poate răspun¬ 
de la ea. Structura este dată dinainte, adică exista mereu, ca o precondi- 
ţie. Aceasta este mama, forma, în care e cuprins tot ceea ce este trăit. în 
opoziţie cu ea, tatăl reprezintă dinamica arhetipului, căci acesta este şi 
formă, şi energie. 

Purtătoarea arhetipului este în primul rând mama personală, căci 
iniţial copilul trăieşte cu ea în participare exclusivă, adică în identitate 
inconştientă. Mama este nu numai precondiţia fizică, ci şi psihică, a co¬ 
pilului. O dată cu trezirea conştiinţei eului participarea se destramă 

19 („Nimic nu e înăuntru, nimic nu e afară; /Căci ce e înăuntru, aceasta e afară. „ Gott 

und Welt. Epirrhema.) 


109 




Arhetipurile şi inconştientul colectiv 


treptat, iar conştiinţa începe să apară, în opoziţie cu inconştientul. De 
aici ia naştere diferenţa dintre eu şi mama, care devine treptat din ce 
în ce mai clară. Astfel, din imaginea ei dispar toate trăsăturile fabuloa¬ 
se şi misterioase, fiind împinse către cea mai apropiată persoană posi¬ 
bilă, de exemplu către bunică. Ea este, ca mamă a mamei, mai mare ca 
aceasta. Ea este pe drept „marea mumă". Nu rareori ea are trăsăturile 
înţelepciunii, ca şi ale vrăjitoriei. Căci cu cât arhetipul este mai înde¬ 
părtat de conştiinţă, cu atât devine mai clar, luând o formă mitologică 
evidentă. Trecerea de la mamă la bunică semnifică o creştere în rang a 
arhetipului. Aceasta apare în mod evident în observarea batacilor: jert¬ 
fa ucisă este modestă, este mâncare obişnuită. Dar dacă fiul are şi el un 
fiu, atunci tatăl a devenit bunic, şi are un merit mai mare pe lumea cea¬ 
laltă. Atunci i se aduc jertfe mari 20 . 

în timp ce distanţa dintre conştient şi inconştient devine mai 
mare, bunica se transformă datorită creşterii rangului în Marea 
Mumă, fapt care duce la destrămarea, la despărţirea opoziţiilor inter¬ 
ne ale acestei imagini, la naştere pe de o parte o zână bună, şi pe de 
altă parte una rea, sau o zeiţă binevoitoare, luminoasă şi una pericu¬ 
loasă, întunecată. în Antichitatea apuseană şi mai ales în culturile ră¬ 
săritene opoziţiile rămân de cele mai multe ori unite într-o singură 
formă, fără ca acest paradox să deranjeze conştiinţa. Cum legendele 
zeilor sunt pline de contradicţii, aşa este şi caracterul moral al figu¬ 
rilor lor. în Antichitatea apuseană, paradoxul şi echivocitatea mora¬ 
lă a zeilor au creat încă de timpuriu scandal şi au provocat o critică 
corespunzătoare, care a dus pe de o parte la o devalorizare a zeilor 
Olimpului, şi pe de altă parte a făcut loc interpretării filosofice. Cel 
mai evident se exprimă acest fapt în reforma creştină a conceptului 
iudaic de Dumnezeu: Iahve cel echivoc din punct de vedere moral a 
devenit un Dumnezeu exclusiv bun, în opoziţie cu care diavolul în¬ 
truchipa tot răul. Se pare că o dezvoltare emoţională mai puternică 
la omul occidental l-a constrâns pe acesta să ia decizia de a separa 
moral divinitatea. în Răsărit, atitudinea predominant intuitiv-inte- 
lectuală a valorilor emoţionale nu a dus la o astfel de decizie, fapt 
pentru care zeii îşi păstrează paradoxul moral originar. Astfel, Kali 

20 Warneck, Die Religion (ier Batnk. 

este reprezentativă pentru Răsărit şi Madona pentru Apus. Aceasta 
şi-a pierdut complet umbra. Ea (umbra) a căzut în infernul vulgar, 
unde duce o existenţă abia observată ca „bunică a diavolului". Dato¬ 
rită dezvoltării valorilor emoţionale, strălucirea zeităţii luminoase şi 
bune a crescut, însă întunericul, care este reprezentat de diavol, s-a 
localizat în om. Această dezvoltare proprie a fost cauzată în principal 
de faptul că, speriat de dualismul maniheist, creştinismul a încercat 
să-şi apere monoteismul cu toată forţa. Cum însă realitatea întuneri¬ 
cului şi răului nu poate fi negată, nu a rămas altceva decât de a face 
omul responsabil pentru asta. Diavolul a fost aproape sau total înde¬ 
părtat, fapt care a făcut ca această formă metafizică, ce constituia 
cândva o parte integrală din divinitate, să fie introiectată în om, ast¬ 
fel încât acesta a devenit purtătorul acelui mysterium iniquitatis : 
„omne bonum a Deo, omne malum ab homine!" 21 . Această dezvol¬ 
tare este răsturnată în ultima vreme într-un mod infern-al, lupul în 
piele de oaie şoptind peste tot în urechi că răul nu este decât o proas¬ 
tă înţelegere a binelui şi un instrument potrivit al progresului. Se cre¬ 
de că astfel lumea întunericul nu mai este îngrozitoare şi nimeni nu 
se gândeşte ce otrăvire spirituală i se pregăteşte astfel omului. El în¬ 
suşi devine în acest fel diavol, căci acesta este jumătatea unui arhetip 
a cărui putere irezistibilă îl face chiar şi pe europeanul necredincios, 
cu orice ocazie potrivită sau nu, să exclame „O, Doamne!" Dacă mai 
există şi altă posibilitate, nu ar trebui să ne identificăm niciodată cu 
un arhetip, căci consecinţele sunt, aşa cum ne arată psihopatologia şi 
anumite realizări ale timpului, înspăimântătoare. 

Occidentul s-a preocupat atât de puţin de suflet, încât a trebuit să 
nege şi conceptul de forţă sufletească ce nu e şi nu poate fi îmblânzi¬ 
tă de om, şi anume divinitatea însăşi, pentru a-şi apropria, pe lângă 
răul deja înghiţit, şi binele. Citiţi o dată cu atenţie şi critic din punct 
de vedere psihologic Zarathustra lui Nietzsche. Nietzsche a pre¬ 
zentat cu o consecvenţă rară şi cu pasiunea unui om într-adevăr re¬ 
ligios psihologia „supraomului", al cărui Dumnezeu a murit; al ace¬ 
lui om care se sfarmă pentru că a închis paradoxul divin în casa 

21 Secretul nedreptăţii (păcat) - tot ce e bun vine de la Dumnezeu, ce e rău vine de la 
oameni. 

strâmtă a omului muritor. Goethe, înţeleptul, a observat „ce groază 
îl apucă pe supraom" 22 şi a zâmbit cu zâmbetul superior al filistinu¬ 
lui cultivat. Transfigurarea mamei, a cărei mărime cuprinde regina 
cerului şi în acelaşi timp pe Maria Egipteanca, înseamnă înţelepciu¬ 
ne maximă şi o predică de post pentru gânditorul occidental. Dar ce 
pretenţii să avem într-un timp în care chiar şi reprezentanţii aleşi ai 
religiilor creştine recunosc public incapacitatea lor de a înţelege fun¬ 
damentele experienţei religioase. Am scos dintr-un articol teologic 
(protestant) următoarea frază: „Noi ne considerăm — naturalist sau 
idealist — ca fiinţe unitare şi nu împărţite în mod caracteristic, astfel 
încât puteri străine să poată avea acces la viaţa noastră interioară 23 , 
aşa cum se presupune în Noul Testament." 2,1 Autorului îi este de 
bună seamă necunoscut faptul că ştiinţa a constatat şi demonstrat de 
mai bine de o jumătate de secol labilitatea şi disociabilitatea conşti¬ 
inţei. Intenţiile noastre conştiente sunt, într-o măsură mai mare sau 
mai mică, tulburate şi intersectate constant de intruziuni inconştien¬ 
te, ale căror cauze ne sunt la început necunoscute. Psihicul e departe 
de a fi o unitate, dimpotrivă, este un amestec clocotitor de impulsuri, 
inhibiţii şi afecte contradictorii, iar starea lui conflictuală este pentru 
mulţi oameni într-atât de insuportabilă, încât ei îşi doresc chiar şi sal¬ 
varea elogiată de teologie. Salvare de ce? Desigur de o stare psihică în 
cel mai înalt grad dubioasă. Unitatea conştiinţei, respectiv a aşa-nu- 
mitei personalităţi, nu este o realitate, ci un deziderat. Îmi amintesc 
încă foarte clar de un anumit filosof care visa de asemenea la unita¬ 
te şi care m-a consultat din cauza nevrozei sale: era obsedat de ideea 
că are cancer. Nu ştiu câţi specialişti a consultat şi câte radiografii a 
făcut. A fost mereu asigurat că nu are cancer. El însuşi mi-a spus: 
„Ştiu că nu am cancer, dar aş putea avea." Cine este răspunzător pen¬ 
tru această închipuire? Nu el o face, ci o putere străină îl obligă. Nu 
oscilez între această stare şi posedatul din Noul Testament. Dacă cred 
într-un demon al aerului sau într-un factor din inconştient este total 
irelevant. Faptul că omul este ameninţat de puteri străine în unitatea 
sa închipuită rămâne neschimbat. Era mai bine dacă teologia ar fi 

22 Faust I, Noapte. Spiritul pământului vobeşte. 

23 Subliniat de mine. 

24 Citat Bultmann in: Buri, Tlieologie unei Philosophie, p. 117 . 

luat în considerare aceste fapte psihologice, decât să „demitologize- 
ze“ cu o întârziere de stil de sute de ani. 

Am încercat prin prezenta lucrare să ofer o imagine asupra acelor 
fenomene psihice care sunt de atribuit dominaţiei imaginii materne. 
Fără să fie îndrumat, cititorul a putut să perceapă, chiar şi în voalata 
psihologie personalistă, acele trăsături care caracterizează din punct de 
vedere mitologic Marea Mumă. Când cerem pacienţilor noştri care se 
află sub influenţa specială a imaginii mamei să exprime în cuvinte sau 
imagini ce înseamnă „mama" — fie pozitiv, fie negativ —, obţinem 
formaţiuni simbolice care se adresează, ca analogii nemijlocite, imagi¬ 
nii mitologice a mamei. O dată cu aceste analogii intrăm într-un do¬ 
meniu a cărui explicare necesită multă muncă. Eu cel puţin nu mă simt 
în stare să spun ceva definitiv despre acest subiect. Dacă totuşi în¬ 
drăznesc să fac câteva observaţii, acestea trebuie considerate ca provi¬ 
zorii şi rezervate. 

Vreau să atrag atenţia mai ales asupra faptului că imaginea mamei 
se află pe alt plan dacă cel care o exprimă este bărbat şi nu femeie. Pen¬ 
tru femeie, mama este tipul vieţii ei conştiente. Pentru bărbat însă 
mama este tipul unui opus de trăit, străin, plin de lumea de imagini a 
inconştientului latent. Deja din acest motiv complexul matern al băr¬ 
batului este principial diferit de cel al femeii. Corespunzător, mama 
este, pentru bărbat, o chestiune de un extraordinar caracter simbolic, 
şi aici îşi are originea tendinţa acestuia de a-şi idealiza mama. Idealiza¬ 
rea este un apotropeism secret. Se idealizează acolo unde trebuie exi¬ 
lată o teamă. Temutul este inconştientul şi influenţa lui magică 25 . 

în timp ce la bărbat mama este ipsofacto simbolică, la femeie ea de¬ 
vine aparent abia în cursul dezvoltării psihologice un simbol. Este fra¬ 
pant că, potrivit experienţei, la bărbat tipul Urania apare în general mai 
puternic, în timp ce la femeie predomină tipul htonic, al aşa-numitei 
mame pământ. în faza în care apare arhetipul, se observă de regulă o 
identitate mai mult sau mai puţin completă cu imaginea originară. Fe¬ 
meia se poate identifica în mod nemijlocit cu mama pământ; bărbatul 
însă nu (excepţie fac cazurile psihotice). Aşa cum arată mitologia, una 

25 Desigur că şi fiica poate idealiza mama, dar e nevoie de condiţii speciale, în timp ce 
la bărbat idealizarea are loc în cadrul normal. 

dintre proprietăţile Marii Mume este că apare deseori ca pereche îm¬ 
preună cu corespondentul ei masculin. Bărbatul se identifică deci cu 
iubitul-fiu al Sophiei, un „puer aeternus" sau un „filius sapientiae", un 
înţelept. însoţitorul mamei htonice este însă opusul, un Hermes itifa- 
lic (sau un Bes ca în Egipt) sau — exprimat indian — un lingam. Acest 
simbol are o înaltă semnificaţie spirituală în India, iar Hermes este una 
dintre cele mai contradictorii figuri ale sincretismului elenist, de la care 
se trag cele mai hotărâtoare dezvoltări spirituale ale Occidentului: Her¬ 
mes este şi zeu al Revelaţiei, iar în filosofia naturală medievală timpu¬ 
rie nu este nimic altceva decât «ows-ul creator de lume însuşi. Acest se¬ 
cret este exprimat cel mai bine în cuvintele obscure ale Tabulei Sma- 
ragdinal: „Omne superius sicut inferius" 26 . 

Cu aceste identificări intrăm în domeniul diadelor, şi anume al pe¬ 
rechilor opuse, în care unul nu e despărţit niciodată de celălalt de con¬ 
trariul său. Este acea sferă a trăirii care duce nemijlocit la experienţa 
individuaţiei, a devenirii de sine. Ar putea fi înţelese multe simboluri 
ale acestui proces din literatura medievală occidentală şi din comorile 
de înţelepciune ale Orientului, dar în această problemă cuvintele şi 
conceptele, ba chiar şi ideile, înseamnă puţin. Ele pot chiar să ne con¬ 
ducă pe drumuri greşite. în acest încă obscur domeniu sufletesc al ex¬ 
perienţei, în care arhetipul ne apare nemijlocit, puterea lui psihică se 
vede foarte clar. Această sferă este sfera trăirii pure şi nu poate fi prin¬ 
să sau anticipată de nici o formulă. Fireşte că cel care cunoaşte înţele¬ 
ge, chiar fără prea multe cuvinte, ce tensiune exprimă Apuleius în mi¬ 
nunata sa rugăciune Regina Coeli, în care o asociază pe celesta Venus 
cu „nocturnis ululatibus horrenda Proserpina" 27 : este paradoxul în¬ 
spăimântător al imaginii originare materne. 

Când am scris prima versiune a acestui articol în 1938 nu ştiam că, 
doisprezece ani mai târziu, forma creştină a arhetipului mamei va fi 
declarată adevăr dogmatic. Regina Coeli creştină are desigur toate tră¬ 
săturile olimpiene, dezbărată de excepţia luminosului, bunătăţii şi eter¬ 
nităţii şi chiar şi corpul ei omenesc, care ca materie este abandonat pu¬ 
trefacţiei, a devenit nepieritor. Totuşi bogata alegorică a mamei dum- 

26 Ruska (editor), p. 2 ; Tot ce e sus e la fel cu ceea ce e jos. 

27 Metnmorphoseos, cartea XI, pp. 223 şi urm.; Proserpina, care prin urletele ei noctur¬ 
ne trezeşte spaima. 

nezeieşti are câteva legături cu prefigurările ei păgâne în Isis (sau Io) şi 
Semele. Nu numai Isis şi copilul Horus sunt exemplari din punct de 
vedere iconologic, ci şi călătoria la cer a Semelei, mama originar mu¬ 
ritoare a lui Dionysos, anticipează assumptio Beatae Virginis. De ase¬ 
menea, fiul Semelei este un zeu care moare şi învie (şi cel mai tânăr 
dintre Olimpieni). Semele însăşi pare să fi fost o veche zeiţă a pămân¬ 
tului, aşa cum Fecioara Maria este pământul din care s-a născut Cris- 
tos. în aceste condiţii ia naştere desigur pentru psiholog întrebarea 
unde a ajuns atât de caracteristica relaţie a imaginii mamei cu pămân¬ 
tul, întunericul şi cu adâncimea omului corporal, cu natura sa pulsio- 
nală şi pasională animalică şi cu „materia". Declaraţia dogmei a venit 
într-un timp în care realizările ştiinţelor naturii şi ale tehnicii unite cu 
o concepţie despre lume raţionalistă şi materialistă ameninţă cu dis¬ 
trugerea violentă bunurile spirituale şi sufleteşti ale omenirii. Omeni¬ 
rea se pregăteşte cu frică şi dezgust pentru o crimă îngrozitoare. Ar pu¬ 
tea apărea condiţii în care, de exemplu, să trebuiască folosită bomba cu 
hidrogen şi în care, pentru apărarea legitimă a propriei existenţe, aceas¬ 
tă faptă înspăimântătoare şi de negândit să devină inevitabilă. Mama 
dumnezeiască ridicată la cer este în totală contradicţie cu această fata¬ 
lă dezvoltare a lucrurilor; assumplio a ei fiind interpretată chiar ca o 
trăsătură opusă intenţionată împotriva doctrinarismului materialist, 
care reprezintă o răscoală a puterilor htonice. Aşa cum cu apariţia lui 
Cristos a luat naştere, mai întâi, dintr-un originar Fiu al lui Dumnezeu 
din ceruri, un diavol şi un adversar propriu-zis al lui Dumnezeu, acum, 
invers, s-a desprins din domeniul ei originar htonic o figură cerească 
ce şi-a cucerit o poziţie opusă puterilor titanice ale pământului şi ale 
lumii subterane. Aşa cum mama dumnezeiască a fost eliberată de toa¬ 
te proprietăţile esenţiale ale substanţialităţii, la fel materia a fost dez- 
însufleţită temeinic, şi asta într-un timp în care fizica aducea dovezi 
care, chiar dacă nu „desubstanţializau" materia, cel puţin îi atribuiau 
însuşiri şi puneau în chestiune problema relaţiei cu sufletul, care nu 
mai putea fi amânată. Aşa cum dezvoltarea puternică a ştiinţelor natu¬ 
rii a dus la o detronare pripită a spiritului şi la o la fel de negândită zei¬ 
ficare a materiei, tot aceeaşi dorinţă de cunoaştere este pe punctul de 
a construi o punte între cele două concepţii despre lume. Psihologia 
înclină să vadă în dogma lui assumptio un simbol care anticipează în- 

tr-un anumit sens dezvoltarea amintită. Ea consideră că relaţia cu pă¬ 
mântul şi cu materia este o trăsătură indispensabilă a arhetipului ma¬ 
mei. Deci când o asemenea figură este reprezentată ca fiind luată în cer, 
adică în domeniul spiritului, ea indică o unire a pământului şi cerului, 
respectiv a materiei şi spiritului. Cunoaşterea ştiinţifică a ales drumul 
invers: ea vede în materie echivalentul spiritului, în care imaginea aces¬ 
tui „spirit" pare să fie debarasată de toate sau cel puţin de cele mai 
multe dintre proprietăţile cunoscute până acum, ca şi substanţa pă¬ 
mântească ce a intrat solemn în cer, dar care s-a eliberat de specificul 
propriu. De asemenea, se va înfiripa o unire a principiilor separate. 

în mod concret, assumptio semnifică o opoziţie totală cu materia¬ 
lismul. O opoziţie astfel înţeleasă nu numai că nu scade tensiunea din¬ 
tre contrarii, ci o duce la extrem. 

Din punct de vedere simbolic, assumptio a corpului semnifică o re¬ 
cunoaştere a materiei, care numai datorită unei tendinţe pneumatice 
predominante a fost identificată cu răul pur şi simplu. în sine, spiritul 
şi materia sunt neutre sau mai degrabă „utriusque capax", ceea ce în¬ 
seamnă capabile de a fi ceea ce omul numeşte bine sau rău. Deşi aceste 
desemnări sunt foarte relative, la baza lor stau contradicţii reale, care 
aparţin structurii energetice a naturii fizice şi psihice, fără de care nu 
există un a fi constatabil. Nu există nici o poziţie fără negaţia ei. în ciu¬ 
da sau tocmai datorită opoziţiei extreme, una nu poate exista fără cea¬ 
laltă. Este aşa cum a formulat filosofia clasică chineză: yang (principiul 
luminos, călduros, uscat şi masculin) conţine în sine germenele lui yin 
(principiul întunecat, rece, umed şi feminin) şi vice-versa. în materie 
ar fi de descoperit deci germenele spiritului şi în spirit germenele ma¬ 
teriei. Fenomenele „sincronicităţii" observate din timpuri vechi şi con¬ 
firmate statistic de experimentele lui Rhine conduc după toate aparen¬ 
ţele în această direcţie. 28 O anumită „însufleţire" a materiei pune sub 
semnul întrebării imaterialitatea absolută a spiritului, prin care îi revi¬ 
ne acestuia un fel de substanţializare. Dogma bisericească, proclamată 
într-un timp al celor mai mari tensiuni politice din istorie, este un 
simptom compensator, care corespunde aspiraţiei către o unitate a 
imaginii despre lume din ştiinţele naturii. într-un anumit sens, ambe- 

28 Jung, Synchronizitilt als ein Prinzip akausaler Zusammenhânge. 

le dezvoltări au fost deduse din alchimie în forma hieros gamos a con¬ 
trariilor, desigur că numai în formă simbolică. Simbolul are însă ma¬ 
rele avantaj că poate cuprinde într-o singură imagine factori eterogeni, 
chiar incomensurabili. O dată cu declinul alchimiei, unitatea simboli¬ 
că a spiritului şi substanţei s-a distrus şi în consecinţă omul modern se 
află dezrădăcinat şi străin într-o natură dezînsufleţită. 

Alchimia a văzut unirea contrariilor în simbolul copacului şi de 
aceea nu e de mirare că inconştientul omului de astăzi, care nu se mai 
simte acasă în lumea sa şi care nu-şi poate baza existenţa nici pe trecu¬ 
tul care nu mai este şi nici pe viitorul care n-a venit încă, se îndreaptă 
iar către simbolul copacului lumii înrădăcinat în această lume şi care 
creşte în sus către polul ceresc, ca şi omul. Istoria simbolurilor prezin¬ 
tă copacul ca fiind drumul şi creşterea către neschimbător şi etern, care 
ia naştere prin unirea contrariilor şi care prin eternul a-fi-deja-prezent 
face posibilă unirea. Se pare că omul, care-şi caută în zadar existenţa şi 
face din asta o filosofic, poate să regăsească drumul către acea lume în 
care nu e străin numai prin trăirea realităţii simbolice. 

[Apărut pentru prima oară ca „Die verschiedenen Aspekte der Wiedergeburt“ în: Era- 
nos-Jahrbuch 1939 (Editura Rhein, Zurich, 1940 ); revizuit şi adăugit sub titlul de mai sus 
în: Gestaltungen des Unbewuflten. [Psychologische Abhandlungen VII) Rascher, Ziirich, 
1950 .] 

Observaţie preliminară 

Expunerile care urmează redau conţinuturile esenţiale a două pre¬ 
legeri pe care le-am ţinut pe nepregătite. Au fost luate notiţe stenogra- 
fice după ele pe care le-am putut folosi la prelucrare. Anumite pasaje 
însă au trebuit abandonate, în principal pentru că cerinţele textului ti¬ 
părit sunt altele decât cele ale vorbirii libere. însă mi-am menţinut in¬ 
tenţia originară, şi anume de a rezuma conţinutul de idei al prelegeri¬ 
lor mele asupra temei „renaşterii"; de asemenea, mi-am dat siliiiţa de 
a reda analiza celei de a 18-a Sure ca exemplu al unui mister al renaş¬ 
terii în principalele sale aspecte. Am inclus o serie de surse care poate 
sunt binevenite pentru cititor. Sinteza mea însă nu înseamnă altceva 
decât o încercare de prezentare generală a unui domeniu al cunoaşte¬ 
rii care poate fi atins doar superficial în cadrul unei prelegeri. 


Conceptul de renaştere nu este folosit mereu în sens unitar. Cum 
acest concept are diferite aspecte, am încercat aici să stabilesc princi¬ 
palele semnificaţii ale acestuia. Subliniez cinci aspecte diferite, care pro¬ 
babil s-ar multiplica dacă am pătrunde în detalii; dar mi se pare că ast¬ 
fel s-au atins cel puţin semnificaţiile principale. Prima parte a expune¬ 
rilor mele oferă o scurtă prezentare a diferitelor forme de renaştere, în 
timp ce partea a doua prezintă diversele aspecte psihologice ale aces¬ 
tora. (în partea a treia va fi ilustrat pe baza unei serii de simboluri pro¬ 
cesul transformării.) 

1. FORME ALE RENAŞTERII 

a. Metempsihoză. Conceptul renaşterii este, cum se poate vedea din 
cele spuse mai sus, multilateral. Subliniez ca prim aspect metempsiho¬ 
ză, migrarea sufletului. în această reprezentare este vorba despre ideea 
unei vieţi care se întinde în timp prin diferite corpuri sau despre suc¬ 
cesiunea unei vieţi care este întreruptă de diverse reîncarnări. Nici în 
budism, unde este vorba în special despre această învăţătură — Bud- 
dha însuşi a trăit o serie foarte lungă de renaşteri —, nu e clar dacă e 
garantată continuitatea personalităţii, cu alte cuvinte, poate fi vorba şi 
doar de continuitatea karmei. Elevii au pus această întrebare încă din 
timpul vieţii maestrului, dar el nu a dat un răspuns clar în privinţa 
continuităţii personalităţii. 1 

b. Reîncarnarea. A doua formă este reîncarnarea, care conţine eo 
ipso conceptul continuităţii personale. în acest caz personalitatea uma¬ 
nă este gândită ca fiind continuă astfel încât, când cineva se reîncar¬ 
nează sau este născut, este aşa-zis potenţial în stare să-şi amintească 
vieţile anterioare şi că aceste vieţi erau ale lui, adică aveau acelaşi eu ca 
şi viaţa prezentă. în cazul reîncarnării este vorba de regulă despre re¬ 
naşterea în corpuri umane. 

c. învierea (resnrrectio). O a treia formă este învierea. Prin aceasta 
se înţelege o reîntemeiere a existenţei umane după moarte. Aici intră 
în joc o altă nuanţă, şi anume aceea a transformării, a transmutării sau 
a transformării esenţei. Aceasta poate fi în adevăratul sens al cuvântu¬ 
lui, adică fiinţa reînviată este o alta; sau poate fi improprie, condiţiile 
generale ale existenţei fiind altele: este vorba de alt loc sau de alt corp, 
ca în premisa creştină că acest corp va fi reînălţat. Pe o treaptă supe¬ 
rioară acest proces nu va fi înţeles doar ca unul material, ci se va pre¬ 
supune că resurecţia morţilor va fi o înălţare a corpus glorificationis, a 
acelui „subtle body“, la starea de nestricăciune. 

d. Renaşterea (renovatio). A patra formă se referă la renaştere sen- 
su strictiori; şi anume la renaşterea din timpul duratei de viaţă indi- 

i Vezi Samyutta-Nikaya, 16,12, Kassapa-Samyutta, Sutta 12: „După moarte", p. 286. 

viduală. Cuvântului german [Wiedergeburt] îi corespunde în engle¬ 
ză „rebirth". Dar se pare că nu există un corespondent francez care 
să aibă semnificaţia particulară a „renaşterii 11 . Acest cuvânt are o sa¬ 
voare specifică. El are o aură care conţine ideea de „renovatio“, de 
înnoire sau chiar de îmbunătăţire prin acţiune magică. Renaşterea 
poate fi o înnoire sau o schimbare a esenţei, în măsura în care per¬ 
sonalitatea care este înnoită nu se schimbă în esenţă, ci sunt supuse 
vindecării, întăririi sau îmbunătăţirii doar funcţiile, părţile persona¬ 
lităţii. Astfel, chiar şi bolile somatice sunt vindecate prin ceremonii 
ale renaşterii. •* 

O altă formă este transformarea propriu-zisă, şi anume renaşterea 
totală a individului. Aici înnoirea este legată de o schimbare a esenţei, 
pe care o putem desemna ca transmutare. Este vorba în acest caz de 
transformarea fiinţei muritoare într-una nemuritoare, a celei corpora¬ 
le într-una spirituală, a celei umane într-una divină. Un exemplu bine 
cunoscut este transfigurarea lui Cristos sau înălţarea Maicii Domnului 
după moarte, cu tot cu corpul ei, la cer. Reprezentări asemănătoare gă¬ 
sim în Faust, partea a doua, şi anume transformarea lui Faust în băiat 
şi apoi în doctorul Marianus. 

e. Participarea la procesul transformării. A cincea formă, în sfârşit, 
este renaşterea indirectă. Aici transformarea nu are loc nemijlocit prin 
faptul că omul trece prin moarte şi prin renaştere, ci se întâmplă indi¬ 
rect prin participarea la un proces de transformare, care este gândit ca 
petrecându-se în afara individului. Este vorba de participarea sau de 
prezenţa la un ritual al transformării. Acesta poate fi o ceremonie, cum 
este de exemplu liturghia, unde este vorba despre transformarea sub¬ 
stanţelor. Prin prezenţa la ritual apare o influenţă a graţiei în individ. 
Despre transformări asemănătoare ale divinităţii este vorba şi în mis¬ 
terele păgâne, unde participantul mist este părtaş la dăruirea graţiei, 
aşa cum ştim de la misterele eleusine. Amintesc de profesiunea de cre¬ 
dinţă a misterelor eleusine, care slăveşte influenţa graţiei în forma cer¬ 
titudinii nemuririi. 2 

2 Vezi versurile 480-482 ale Imnului Demetrei (De Jong, Das Antike Mysterienwesen in 
religioiisgeschichtliclter, ethnologischer iutii psychologischer Baleutung, p. 14): 

2. PSIHOLOGIA RENAŞTERII 

Renaşterea nu este un proces pe care să-l putem observa. Nu pu¬ 
tem să-l măsurăm, cântărim sau fotografiem. El este sustras simţurilor 
noastre. Avem de-a face cu o realitate pur psihică, ce ne este mijlocită 
numai indirect. Se vorbeşte de renaştere, se recunoaşte renaşterea, se 
realizează renaşterea — aceasta este realitatea care e suficientă pentru 
noi. Nu suntem preocupaţi de întrebarea: renaşterea este un proces 
care poate fi simţit cumva? Trebuie să ne mulţumim cu realitatea psi¬ 
hică. Aici trebuie să observ că prin aceasta nu se înţelege judecata vul¬ 
gară că „psihicul" ar fi sau nimic, sau în orice caz mai puţin decât o 
formă gazoasă. Dimpotrivă, sunt de părere că psihicul este cea mai pu¬ 
ternică realitate din lumea oamenilor. Ba chiar este mama tuturor re¬ 
alităţilor, a culturii şi a războiului care omoară oameni. Toate acestea 
sunt mai întâi psihice şi invizibile. Atâta timp cât este „doar" psihic, nu 
poate fi perceput de simţuri, şi totuşi este adevărat dincolo de îndoia¬ 
lă. Faptul că oamenii vorbesc despre renaştere şi că există un asemenea 
concept înseamnă că există şi o stare psihică care este astfel desemna¬ 
tă. Cum este realizată această stare putem şti numai din enunţuri. De 
aceea trebuie să interpelăm istoria universală asupra a ceea ce ea denu¬ 
meşte renaştere, dacă vrem să aflăm ce este aceasta. 

„Renaşterea" este un enunţ care aparţime enunţurilor primordia¬ 
le ale omenirii. Aceste enunţuri primiordiale se bazează pe ceea ce de¬ 
numesc eu ca „arhetipuri". Toate enunţurile care vizează suprasenzo¬ 
rialul sunt determinate în fond de arhetip, astfel încât nu e de mirare 
că enunţuri concordante despre renaştere se găsesc la cele mai diferi¬ 
te popoare. Aceste enunţuri trebuie să aibă la bază o procesualitate 
psihică pe care trebuie să o descifreze psihologia, dincolo de toate pre¬ 
misele metafizice şi filosofice asupra semnificaţiei unor asemenea 

1 (cont.) Fericit, omul care locuieşte pământul şi a privit acestea! 

Dar cel care nu participă la faptele sfântului 

Se pierde în întunericul care înfăşoară moartea! 

într-un epitaf eleusin (l.c.) se spune: 

Intr-adevăr, o frumoasă taină vestesc zeii fericiţi! 

Pentru muritori moartea nu e un blestem, ci o binecuvântare! 

enunţuri. Pentru a putea avea o privire de ansamblu asupra fenome¬ 
nologiei evenimentelor transformării e necesară schiţarea mai preci¬ 
să a acestui domeniu. în principal, se pot diferenţia două grupe de 
evenimente: în primul rând trăirea transcendenţei vieţii şi în al doilea 
rând cea a propriei transformări. 


A. Experienţa transcendenţei vieţii 

a. Evenimente mijlocite de fapte sfinte. Prin conceptul de „transcen¬ 
denţă a vieţii" înţeleg orice experienţe amintite mai sus pe care le are 
mistui prin participare la acţiunea sfântă şi care îi oferă o durată neli¬ 
mitată de viaţă prin transformare şi înnoire. în drama misterelor, 
transcendenţa vieţii faţă de formele de apariţie concrete este reprezen¬ 
tată mai ales prin destinele transformării — moarte şi înviere — ale 
unui zeu sau erou divin. Mistui este de aceea fie doar un martor al pro¬ 
cesului sau un coparticipant, sau o persoană impresionată de drama 
divină, fie se va identifica, prin acţiune rituală, cu zeul. Decisiv în acest 
caz este faptul că o substanţă sau existenţă, sau formă de viaţă obiecti¬ 
vă se transformă într-un proces de care mistui este influenţat, impre¬ 
sionat, „sfinţit" sau „graţiat" numai datorită prezenţei sau participării. 
Procesul transformării nu are loc în el, ci în afară, deşi el poate fi atras 
în acesta. Mistui, care trăieşte omorârea, îmbucătăţirea şi împrăştierea 
lui Osiris şi deci şi reînvierea lui, trăieşte astfel permanenţa şi continui¬ 
tatea vieţii, care depăşeşte orice schimbare a formelor fenomenale şi re¬ 
naşte ca Phoenix din propria cenuşă. Din participarea la procesualita- 
tea rituală ia naştere, de exemplu, acea speranţă în nemurire care e pro¬ 
prie misterelor eleusine. 

Un exemplu viu al dramei misterelor, care reprezintă permanenţa şi 
transformarea vieţii, este liturghia. Dacă observăm publicul în timpul 
slujbei sfinte putem vedea toate gradele indiferenţei, ale simplei prezen¬ 
ţe, până la devotamentul cel mai profund. Grupurile de bărbaţi, care stau 
în apropierea ieşirii în timpul slujbei, se întreţin despre treburi lumeşti, 
îşi fac mecanic semnul crucii şi se lasă într-un genunchi, participă totuşi 
la slujba sfântă, în ciuda indiferenţei, şi anume prin simpla prezenţă în 
spaţiul plin de graţie. în timpul slujbei este sacrificat Cristos într-un act 

supralumesc şi atemporal, iar el ia naştere din nou în substanţele trans¬ 
formate. Moartea sacrificială rituală nu e o repetare a evenimentului is¬ 
toric, ci procesul primordial şi unic, etern. Evenimentul liturghiei este de 
aceea o participare la transcendenţa vieţii care depăşeşte orice limite ale 
spaţiului şi timpului. Este un moment de eternitate în timp 3 . 

b. Evenimente nemijlocite. Ceea ce e reprezentat de drama mistere¬ 
lor poate apărea şi fără ritual, ca eveniment spontan, extatic sau vizio¬ 
nar. Un exemplu clasic de acest fel este viziunea de la amiază 4 a lui 
Nietzsche. Ii apare, după cum se ştie, Dionysos-Zagreus, cel îmbucă- 
tăţit şi resuscitat, în locul misterului creştin („...îmbrăţişat de iubirea 
bogată a unui butuc de vie şi ascuns lui însuşi...“). Astfel trăirea sa este 
dionisiac-naturală; divinitatea apare în veşmântul naturii antice, iar 
momentul etern este ora dc la amiază: „A zburat timpul? Nu cad? Nu 
am căzut — ascultă! în fântâna eternităţii?" Chiar şi „cercul auriu", 
„inelul reîntoarcerii" îi apare aici, făgăduind învierea vieţii. 5 Evenimen¬ 
tul i se întâmplă ca şi cum ar fi asistat la un mister. 

Multe evenimente mistice au un caracter asemănător, şi anume cel 
al unei reprezentări în care este atras privitorul; dar prin aceasta nu se 
presupune în mod necesar şi o transformare a fiinţei sale. Astfel, chiar 
şi cele mai frumoase sau impresionante vise nu au deseori o influenţă 
de durată sau transformatoare asupra celui care visează, deşi acesta 
poate fi impresionat de ele. Dar el nu-şi face în mod necesar o proble¬ 
mă din asta. Atunci desigur că evenimentul rămâne „afară", ca unul din 
multe alte acte rituale. Aceste forme ale trăirii deseori mai mult esteti¬ 
ce trebuie separate cu grijă de cele care semnifică în mod neîndoielnic 
transformări ale propriei fiinţe. 


B. Transformarea subiectivă 

Transformările personalităţii nu sunt deloc evenimente rare. Ele 
joacă un rol considerabil în psihopatologie. Fireşte că este vorba de 

} Vezi Jung, Dus Wtmdlimgssymbol in tier Messe. 

4 Aho sprach Zamtliustra, pp. 400 şi urm. 

5 Horneffer, Nietzsclies Lebre von cler Ewigen Wiederkunft. 

alte evenimente decât cele mistice discutate anterior, care pot fi înţe¬ 
lese foarte greu din punct de vedere psihologic. Dar fenomenele pe 
care vrem să le observăm în continuare aparţin unui domeniu fami¬ 
liar psihologiei. 

a. Diminuarea personalităţii. Prin aceasta se înţelege o alterare a 
personalităţii în sensul diminuării. Un exemplu pentru aceasta este 
ceea ce-i este desemnat în psihologia primitivă drept „pierdere a sufle- 
tului“. Este vorba de o stare aparte, care este explicată de primitivi prin 
dispariţia unui suflet. Conform acestei concepţii, sufletul călătoreşte 
asemenea unui câine care a fugit în noapte. Este treaba vraciului de a 
aduce înapoi fugarul. Pierderea se întâmplă deseori brusc şi se expri¬ 
mă printr-o tulburare considerabilă a stării generale. Fenomenul este 
in legătură cu alcătuirea conştiinţei primitive, care nu posedă unitatea 
conştiinţei noastre. Noi dispunem de puterea voinţei, însă primitivul 
nu. El are nevoie de exerciţii complicate pentru a se putea aduna şi 
pentru a efectua activităţi conştiente şi voite, nu doar emoţionale şi in¬ 
stinctive. Conştiinţa noastră este în această privinţă mai sigură şi mai 
de încredere; fireşte că lucruri asemănătoare i se pot întâmpla şi omu¬ 
lui civilizat, dar asta nu e desemnat ca pierdere a sufletului, ci ca „abais- 
sement du niveau mental 11 , un concept al lui Janet, care desemnează 
foarte potrivit fenomenul. 6 Este vorba de o slăbire a tensiunii conşti¬ 
inţei, asemănătoare unei stări căzute a barometrului, care prezice vre¬ 
me proastă. Tonusul s-a slăbit, ceea ce e resimţit subiectiv ca greutate, 
lipsă de chef şi deprimare. Şi-a pierdut „cheful" şi nu are curaj să se 
apropie de o nouă zi şi de treburi. Se simte el însuşi ca de plumb, pen¬ 
tru că nimic nu vrea să se mişte. Asta se datorează faptului că nu mai 
are deloc energie disponibilă 7 . Acest bine cunoscut fenomen corespun¬ 
de celui primitiv de pierdere a sufletului. Starea de lipsă a plăcerii şi de 
paralizare a voinţei poate merge atât de departe, încât personalitatea se 
descompune şi unitatea conştiinţei încetează; părţile personalităţii de¬ 
vin independente, iar controlul conştiinţei se pierde. De aici rezultă de 
exemplu câmpuri anesteziate sau amnezii sistematice. Ultimele sunt 

6 ies Nâvroses, p. 358. 

7 Aici intră fenomenul gana descris de contele Keyserung (Meditaţii stid-americane). 

„fenomene de cădere" isterice. Acest termen medical corespunde celui 
primitiv de pierdere a „sufletului". 

Abaissement-u\ poate fi consecinţa oboselii fizice şi psihice, a boli¬ 
lor somatice, a afectelor puternice şi şocului, care au o influenţă deo¬ 
sebit de nefastă asupra siguranţei de sine a personalităţii. Abaisse- 
ment -ul are întotdeauna o influenţă restrictivă asupra întregii perso¬ 
nalităţi. El diminuează încrederea în sine şi plăcerea de a întreprinde 
ceva şi îngustează orizontul spiritual printr-un egocentrism în expan¬ 
siune. Poate duce, în sfârşit, la dezvoltarea unei personalităţi esenţial 
negative, care este o falsificare faţă de cea originară. 

b. Transformare în sensul multiplicării. Rareori personalitatea este 
de la început ceea ce va deveni mai târziu. De aceea există posibilita¬ 
tea, cel puţin în prima jumătate a vieţii, multiplicării sau schimbării 
acesteia. Ea se poate realiza prin influenţe externe, şi anume prin iru- 
perea înăuntru a unor conţinuturi noi şi vitale şi asimilarea lor. Pe 
această cale se poate face experienţa unui adaos esenţial al personalită¬ 
ţii. De aceea se presupune că această lărgire vine numai din afară, şi ast¬ 
fel se întemeiază prejudecata că se poate forma o personalitate prin 
acumularea din afară. Dar cu cât este urmată mai mult această reţetă 
şi se presupune că orice creştere vine din afară, cu atât mai tare se să¬ 
răceşte ceea ce e înăuntru. De aceea, dacă ne subjugă o mare idee din 
afară, trebuie să înţelegem că ea ne cuprinde numai pentru că ceva din 
noi îi vine în întâmpinare şi îi corespunde. Bogăţie înseamnă poseda¬ 
rea unei disponibilităţi psihice şi nu o tolbă de vânătoare plină. Tot ce 
vine din afară, ca şi tot ce răsare din interior devine propriu numai 
atunci când dispunem de un spaţiu interior corespunzător mărimii 
conţinuturilor care vin din afară sau din interior. Creşterea personali¬ 
tăţii este de fapt conştientizarea unei lărgiri care vine din surse inte¬ 
rioare. Fără largheţe sufletească nu ne putem raporta la mărimea 
obiectului nostru. De aceea se spune că omul creşte o dată cu mărimea 
sarcinii sale. Dar el trebuie să posede capacitatea de creştere, altfel nici 
cea mai grea sarcină nu ajută la nimic. Cel mult el se sfarmă în contact 
cu ea. 

Un exemplu clasic al multiplicării este întâlnirea lui Nietzsche cu 
Zarathustra, care l-a transformat din aforist critic în poet şi profet tra- 

gic. Un exemplu asemănător este Pavel, care în drum spre Damasc l-a 
întâlnit deodată pe Cristos. Deşi acest Cristos al lui Pavel nu ar fi fost 
posibil fără acel Isus istoric, totuşi apariţia lui Cristos descrisă de Pavel 
a provenit nu din Isus istoric, ci din inconştientul său. 

într-un moment culminant al vieţii, când se deschide bobocul şi 
din ce e mic iese ceva mare, atunci „unu devine doi“, iar forma mai 
mare, care exista dintotdeauna dar care a rămas invizibilă, îi apare 
omului cu forţa revelaţiei. Micul real şi lipsit de speranţă va atrage re¬ 
velaţia marelui întotdeauna în domeniul micimii sale. Dar marele in¬ 
terior ştie că multaşteptatul prieten al sufletului, nemuritorul, a deve¬ 
nit acum realitate, pentru „a fi prins în închisoarea sa 8 “, şi anume pen¬ 
tru a cuprinde pe cea care l-a purtat mereu în sine şi l-a ţinut prizonier 
şi pentru a lăsa viaţa sa să se reverse în cealaltă: un moment al perico¬ 
lului de moarte! Viziunea nietzscheeană profetică a dansatorului pe 
sârmă 9 dezvăluie pericolul ameninţător al atitudinii „de dansator pe 
sârmă" faţă de un eveniment căruia Pavel i-a dat cel mai înălţător 
nume de care era capabil. 

Cristos însuşi este cel mai înalt simbol a ceea ce e nemuritor şi as¬ 
cuns în omul muritor. 10 în mod obişnuit această problemă este repre¬ 
zentată printr-un motiv dublu, de exemplu prin Dioscuri, dintre care 
unul e muritor şi celălalt nemuritor. O paralelă indiană este perechea 
de prieteni: 

Doi prieteni înaripaţi, legaţi între ei 
îmbrăţişează unul şi acelaşi copac; 

Unul gustă fructele dulci, 

Celălalt priveşte, fără să mănânce, numai în sus. 

Spiritul, coborât la un astfel de copac, 

Se găseşte în inconştienţă prins; 

Dar când priveşte puterea celuilalt 

Şi maiestatea, atunci grijile se îndepărtează de el. 11 


$ Efeseni 4, 8. 

9 Also sprach Zarutlmstra, pp. 21 şi urm.: „Sufletul tău va muri mai repede decât corpul." 

10 Vezi mai departe în: Jung, Versuclt einer psychologischer Deutimg des Trinitiitsdogmas, 
paragr. 226 şi urm. 

u ţvetâcvatara Upanishad IV, 6,7,9 in: Deussen, Sechzig Upanisluid’s des Veda, p. 301. 

O paralelă remarcabilă este şi saga islamică a întâlnirii dintre Moi- 
se şi Chadir 12 , la care voi reveni mai târziu. Dar transformarea perso¬ 
nalităţii în sensul multiplicării nu trebuie văzută desigur numai în for¬ 
ma unor asemenea evenimente semnificative. Există şi o cazuistică 
obişnuită, care poate fi realizată din istoria bolii şi vindecării pacienţi¬ 
lor nevrotici. La urma urmei, orice caz în care prin recunoaşterea a 
ceva mai mare se rupe şi o bandă de fier din jurul inimii aparţine aces¬ 
tei categorii . 13 

c. Schimbare a structurii interne. în acest caz nu era vorba nici de 
multiplicare, nici de diminuare, ci de o schimbare structurală a perso¬ 
nalităţii. Amintesc ca formă principală fenomenul de posesiune, care 
constă în faptul că un conţinut, o idee sau o parte a personalităţii, din- 
tr-un motiv sau altul, a preluat conducerea asupra individului. Conţi¬ 
nuturile care posedă apar ca nişte convingeri, idiosincrazii stranii etc. 
De regulă, ele nu pot fi supuse corecturii. Trebuie să fii un foarte bun 
prieten al posedatului şi să ai voinţa să iei totul asupra ta, dacă faci în¬ 
cercarea de a lupta împotriva unor asemenea stări. Nu vreau să stabi¬ 
lesc o graniţă absolută între posedare şi paranoia. Posedarea poate fi 
formulată ca o identitate a personalităţii eului cu un complex de repre¬ 
zentare . 14 

Un caz frecvent este identitatea cu persona, acel sistem de adaptare 
sau acea manieră prin care ne relaţionăm cu lumea. Astfel, aproape fie¬ 
care profesie are persona sa caracteristică. Aceste lucruri pot fi foarte 
uşor studiate astăzi, când persoanele publice apar atât de des fotogra¬ 
fiate în presă. Lumea impune un anumit comportament, iar profesio¬ 
niştii se străduiesc să corespundă acestor aşteptări. Pericolul este de a 
fi identic cu persona, de exemplu un profesor identic cu manualul său 
sau un tenor cu vocea sa. Astfel, iată necazul. De atunci se trăieşte nu¬ 
mai în propria biografie. Nici o activitate nu se mai poate desfăşura în 
mod natural. Căci este deja scris: „...şi atunci a făcut asta şi aia şi a spus 

12 Coranul, Sura 18. 

13 în dizertaţia mea inaugurală Zur Psycliologie tind Patlwlogie sogenannter occulter 
Philnomene din 1902 am descris un asemenea caz de lărgire a personalităţii. 

14 Pentru concepţia bisericească de posedare vezi De Tonquedec, Ies Maladies nerve- 
uses ou mentales er Ies manifestations diabolique. (Cu o prefaţă de cardinalul Verdier) 

aceasta sau aceea“ etc. Veşmântul Deianeirei i s-a lipit de piele. Atunci 
este nevoie de hotărârea deznădăjduită a lui Hercule spre a-şi smulge 
veşmântul lui Nessus de pe corp şi pentru a urca în focul nemuririi 
spre a deveni ceea ce este de fapt. Exagerând, s-ar putea spune că per- 
sona este ceea ce un individ de fapt nu este ci el şi alţi oameni cred că 
este . 15 In orice caz, ispita de a fi ceea ce pari este mare, pentru că dese¬ 
ori persona este plătită cu bani gheaţă. 

Există şi alţi factori care pot obseda individul în mod decisiv. Prin¬ 
tre aceştia este foarte importantă aşa-numita/uncfie inferioară. Nu este 
aici locul pentru a detalia această problematică . 16 Aş vrea doar să ob¬ 
serv că funcţia inferioară coincide practic cu partea întunecată a per¬ 
sonalităţii umane. întunericul pe care îl presupune orice personalitate 
este locul de acces către inconştient sau poarta viselor. Din el cele două 
figuri gemene, „umbra“ şi „anima", iau forma visului nocturn sau, pe 
nevăzute, intră în posesia conştiinţei eului. Un om posedat de umbra 
sa se pune singur în lumină şi cade în propria capcană. Când este po¬ 
sibil, preferă să facă o impresie proastă altora. De obicei este un ghi¬ 
nionist pentru că trăieşte sub sine şi în cel mai bun caz obţine ceea ce 
nu i se potriveşte. Şi dacă nu există nici un prag de care să se împiedi¬ 
ce, atunci îşi face unul şi îşi închipuie că a făcut ceva folositor. 

Posedarea de către anima sau animus, dimpotrivă, oferă o altă ima¬ 
gine. în primul rând, în decursul transformării personalităţii ies în evi¬ 
denţă acele trăsături ale sexului opus, la bărbat cele feminine şi la fe¬ 
mei cele masculine. Ambele forme pierd în cazul posesiei şarmul şi va¬ 
loarea pe care le au doar în starea introvertită, deci atunci când formea¬ 
ză o punte către inconştient Orientată spre exterior, anima este capri¬ 
cioasă, lipsită de măsură, cu toane, necontrolată, emoţională, uneori 
demonic de intuitivă, fără scrupule, mincinoasă şi mistică 17 ; animus, 

15 In acest context se pot citi cu folos Aphorismen zur Lebensweisheit de Schopenhauer 
(Pnrerga und Paralipomem I, cap. II: „Despre ceea ce este cineva" şi cap. IV: „Despre 
ceea ce reprezintă cineva"). 

r 16 Această problemă importantă este tratată exhaustiv tn cap. V din Psycliologisehe Ty- 
pen. 

I 17 Vezi descrierea potrivită a anima la Ulysses Aldrovandus ( Dendrologiae libri duo, 
pi. 146): „Ea părea în acelaşi timp foarte moale şi foarte tare, şi, în măsura în care de 
aproape 2000 de ani a avut cele mai schimbătoare înfăţişări — ca şi Proteus —, ea pro¬ 
venea cu siguranţă din haos, adică din rătăcirea agathonică a iubirii provocate celui 

dimpotrivă, este rigid, principial, obsedat de lege, didactic, atoateştiu- 
tor, teoretic, încâlcit în cuvinte, dornic de ceartă şi de dominare . 18 Am¬ 
bii au un gust amar: anima se înconjoară de subiecţi inferiori, iar ani- 
mus cade într-o gândire inferioară. 

Un alt caz de schimbare structurală priveşte anumite observaţii 
rare, despre care pot vorbi doar cu anumite rezerve. Este vorba de stări 
de posesie, dar în care posesia este declanşată de ceva care e cel mai 
bine desemnat drept „suflet al străbunilor", mai precis un anumit su¬ 
flet al străbunilor. Practic, este vorba de cazuri de identificare cu mor¬ 
ţii. (Fenomenele de identitate apar desigur după moartea „strămoşu¬ 
lui") LăoN Daudet mi-a atras atenţia la început asupra acestor posi¬ 
bilităţi prin cartea sa dezordonată, dar genială, L’Heredo. El presupune 
că în structura personalităţii sunt prezente părţi componente ale stră¬ 
moşilor, care, brusc, în anumite condiţii, îşi fac apariţia. Astfel, indivi¬ 
dul cade nemijlocit într-un rol ancestral. Ştim acum că acest lucru are 
o semnificaţie foarte mare la primitivi. Nu ia naştere doar presupune¬ 
rea că în copii se reîncarnează spirite ale străbunilor, ci se şi încearcă 
transpunerea lor în copii, prin faptul că acestora li se dau nume cores¬ 
punzătoare. De asemenea, primitivii încearcă — în mod ritual — să se 
retransforme pe sine în strămoşii lor. Indic reprezentarea australiană a 
altjirangamitijna ' 9 , sufletul strămoşesc pe jumătate animalic, a cărui 
reînviere cultică e de o mare semnificaţie funcţională pentru viaţa tri¬ 
bului. Aceste reprezentări din epoca de piatră erau foarte răspândite, 
ceea ce se mai poate constata încă pe numeroase vestigii în alte locuri. 
De aceea nu este improbabil ca aceste forme originare ale trăirii să se 
repete şi astăzi ca identificări cu sufletul străbunilor, şi" cred că am vă¬ 
zut astfel de cazuri. 

d. Identificarea cu un grup. Vrem să trecem la discutarea unei alte 
forme de trăire a transformării, pe care o desemnez ca identificare cu 
un grup. Mai exact, este vorba de identitatea unui individ cu un nu- 

care era cetăţean bolonez, Lucius Agatho Priscus.“ O descriere similară se găseşte şi 

în Hypnerotomachia des Poliphilo. (vezi Linda Fierz-David, Der Liebestraum des Po- 

liphilo, pp. 205 şi urm.) < 

18 Vezi Emma Jung, Ein Beitrag zum Problem des Animus. 

19 Vezi Levy-Bruhi., La Mythologieprimitive. 

măr de oameni care au, ca grup, o trăire comună a transformării. 
Aceasta este o situaţie psihologică deosebită ce nu trebuie confundată 
cu participarea la un ritual al transformării care, deşi se desfăşoară în 
faţa unui public, nu se bazează în nici un caz pe identitatea de grup şi 
nici nu determină în mod necesar aşa ceva. Este cu totul altceva când 
transformarea este trăită în grup. într-un grup mai mare de oameni, 
care sunt legaţi printr-o dispoziţie deosebită şi sunt identici unii cu al¬ 
ţii, ia naştere o trăire a transformării ce se poate compara cu greu cu o 
transformare individuală. O trăire de grup are loc la un nivel mai pro¬ 
fund al conştiinţei decât dacă este trăită individual. Este o realitate fap¬ 
tul că atunci când se adună mai mulţi oameni şi se unesc printr-o dis¬ 
poziţie comună ia naştere un suflet comun în grup, care se află sub ni¬ 
velul celui individual. Când un grup este foarte mare ia naştere un fel 
de suflet animalic comun. De aici faptul că morala organizaţiilor mari 
este mereu îndoielnică. Este inevitabil ca psihologia unei adunări de 
oameni să cadă la nivelul celei a unei mulţimi . 20 Deci dacă am în grup 
ceea ce se numeşte o trăire comună, aceasta are loc la un nivel relativ 
mai adânc al conştiinţei: de aceea această trăire de grup este mult mai 
frecventă decât o trăire individuală a transformării. Este şi mai uşor de 
atins, căci mulţimea are o mare forţă de sugestie. Individul din mulţi¬ 
me devine uşor o victimă a propriei sugestibilităţi. Este nevoie doar să 
se întâmple ceva, de exemplu o propunere care a cucerit masa, şi indi¬ 
vidul o acceptă, chiar dacă e imorală. în masă nu se simte responsabi¬ 
litatea, dar nici frica. 

Astfel, identificarea cu un grup este o cale simplă, uşoară; dar trăi¬ 
rea de grup nu ajunge mai adânc. Se schimbă ceva în individ, dar nu 
se impune nimic, dimpotrivă: individul e impulsionat să caute mereu 
masa, pentru a-şi întări trăirea şi a putea să creadă în ea. Căci atunci 
când nu mai e în mulţime este un alt om, care nu mai poate reprodu¬ 
ce starea anterioară. în masă domină participation mystique, care nu 
este altceva decât o identitate inconştientă. Se merge de exemplu la tea¬ 
tru: imediat privirile se caută; fiecare se uită cum priveşte celălalt şi toţi 
sunt prinşi în plasa invizibilă a relaţiilor reciproce inconştiente. Dacă 
această stare sporeşte, atunci individul este purtat de valul comun al 

20 Vezi Le Bon, Psycliologie der Massen. 

identităţii. Aceasta poate fi un sentiment plăcut — o oaie între zeci de 
mii de oi. Dacă percep că această mulţime este o mare şi minunată uni¬ 
tate, atunci sunt un erou, ridicat o dată cu grupul. Când îmi revin, des¬ 
copăr că numele meu este cutare şi cutare, că locuiesc pe strada cuta¬ 
re la al treilea etaj şi că această poveste a fost în fond foarte frumoasă; 
sper că va avea loc şi mâine, astfel încât să mă pot simţi iar ca un în¬ 
treg popor, ceea ce este mult mai bine decât un simplu civil XY. Cum 
acesta este un drum uşor şi comod către creşterea în rang a personali¬ 
tăţii, omul a format mereu grupuri care făceau posibile trăiri colective 
ale transformării. Reidentificarea apoi cu stări ale conştiinţei mai joa¬ 
se şi mai primitive este deseori legată de o creştere a sentimentului de 
viaţă, de aici efectul de promotor vital al reidentificării din epoca de 
piatră cu strămoşul pe jumătate animai 

Regresia psihologică inevitabilă în grup este, în parte cel puţin, 
anulată de ritual, adică de acţiunea cultică ce aduce reprezentarea fes¬ 
tivă şi faptele, şi întâmplările sfinte în centrul activităţilor grupului şi 
împiedică mulţimea să cadă într-o pulsionalitate inconştientă. Astfel, 
prin faptul că acţiunea cultică corespunde intereselor şi atenţiei indi¬ 
vidului, ea face posibil pentru acesta o trăire relativ individuală şi în 
grup, rămânând astfel în oarecare măsură conştient. Dar dacă lipseşte 
relaţia cu un centru, care exprimă, prin intermediul simbolisticii sale, 
inconştientul, atunci sufletul de masă devine un punct central fasci¬ 
nant, trăgând în urma sa toţi indivizii. De aceea adunările de oameni 
sunt de obicei focarele epidemiilor psihice 22 , pentru care evenimente¬ 
le din Germania sunt un exemplu clasic. 

Acestei valorizări esenţial negative a psihologiei i se ridică obiecţia 
că există şi experienţe pozitive, de exemplu un entuziasm pozitiv care 
îi dă aripi individului să realizeze fapte pozitive sau un la fel de pozitiv 
sentiment de solidaritate umană. Fapte de acest fel nu trebuie neglija¬ 
te. Comunitatea poate să ofere individului curaj, atitudine şi îndrăz¬ 
neală, care în izolare ar fi repede pierdute. Ea îi poate trezi amintirea 

21 AltjirimgamitijiM. Vezi în acest sens riturile triburilor australiene: Spencer and Gil- 
i.en, The Northern Trilies of Central Australia, ca şi L^vy-Bruhl, l.c 

22 Amintesc de catastrofala panică stârnită de adaptarea radiofonică a unei povestiri 
fantastice scrise de H.G. Wells (War of the Worlds ) în New York cu puţin înainte de 
ultimul război mondial şi care s-a repetat de curând în Quito. 

că este om între oameni. Dar asta nu împiedică să îi adauge ceva ce in¬ 
dividul nu posedă. Asemenea daruri deseori nemeritate înseamnă pe 
moment o graţie deosebită, dar pe termen lung există pericolul ca da¬ 
rul să se transforme în pierdere, în măsura în care natura umană are 
slăbiciunea să ia darurile drept de la sine înţelese şi de aceea să aibă în 
momente de restrişte mai degrabă pretenţii de la acestea decât să se aş¬ 
tepte la o performanţă de la sine însăşi. Acest lucru se vede din păcate 
chiar prea clar în tendinţa de a cere totul de la stat, fără să ne gândim 
că acesta e format din indivizi care ridică pretenţii. O dezvoltare con¬ 
secventă a acestei tendinţe duce la comunism, unde fiecare individ este 
sclavul comunităţii şi aceasta este reprezentată de un dictator, de un 
stăpân de sclavi. Toate triburile primitive în care societatea este orga¬ 
nizată comunist au şi un conducător cu putere absolută. Statul comu¬ 
nist nu este altceva decât o monarhie absolută în care nu există supuşi, 
ci numai iobagi. 

e. Identificarea cu eroul de cult. O altă identificare semnificativă pen¬ 
tru experienţa transformării este cea cu zeul sau eroul, care se trans¬ 
formă în timpul acţiunii sfinte. Multe activităţi de cult au ca scop pro¬ 
ducerea identităţii. Un exemplu clar se găseşte în Metamorfozele lui 
Apuleius, în care mistui, un om obişnuit, ales Helios, încununat cu o 
coroană de palmier şi acoperit de o mantie mistică, este slăvit de mul¬ 
ţime. Sugestia comunităţii aduce cu sine identitatea cu zeul. Participa¬ 
rea comunităţii are loc nu numai când mistui e supus apoteozei, ci şi 
când acţiunea sfântă e povestită, ceea ce duce pe termen lung şi la mo¬ 
dificări psihice la individ. Cultul lui Osiris este un asemenea exemplu. 
La început faraonul participa la zeul transformării prin faptul că el sin¬ 
gur avea „un Osiris“, mai târziu cei mai distinşi din regat erau cei care 
aveau un Osiris, şi în cele din urmă creştinismul a încoronat această 
dezvoltare prin faptul că fiecare are un suflet nemuritor şi participă ne¬ 
mijlocit la divinitate. în creştinism, dezvoltarea începea când Dumne¬ 
zeul sau Cristosul exterior devenea Cristos interior al individului şi, 
deşi în mai mulţi, rămânea unul şi acelaşi; un adevăr anticipat chiar de 
psihologia totemului, unde la mesele totemice animalul totemic era 
omorât şi făcut bucăţi şi totuşi rămânea numai unul, aşa cum există 
doar un prunc Cristos şi un Sfânt Nicolae. 

Prin participarea la destinul zeului, în mistere, este transformat in¬ 
direct şi individul. în creştinismul bisericesc evenimentul transformă¬ 
rii este indirect, în măsura în care are loc prin participare la act sau po¬ 
vestire. Actul ( dromenon ) este o formă, povestirea sau „cuvântul" sau 
„solia" este cealaltă. Prima este caracteristică pentru cultul bisericii ca¬ 
tolice. Ultima formă este „vestirea Cuvântului" în protestantism. 

f. Proceduri magice. O altă formă a transformării este atinsă prin- 
tr-un ritual folosit în acest scop. în loc de a trăi transformarea prin par¬ 
ticipare, el este folosit intenţionat pentru a provoca o transformare. 
Aceasta devine într-o oarecare măsură o tehnică la care se supune 
omul. De exemplu: un bărbat este bolnav şi de aceea trebuie „înnoit", 
înnoirea trebuie să i se „întâmple"; pentru a i se întâmpla, el este tre¬ 
cut printr-o gaură din perete la capul patului său şi este deci renăscut, 
sau: primeşte un alt nume şi astfel un alt suflet; atunci demonii nu îl 
mai recunosc, sau: trebuie să treacă printr-o moarte figurată, sau: el 
este, în mod grotesc, trecut printr-o piele de vacă ce îl mănâncă şi apoi 
îl elimină, sau: trece printr-o abluţiune sau printr-o baie baptismală şi 
se transformă într-o fiinţă semidivină cu un caracter nou şi un destin 
metafizic schimbat. 

g. Transformare tehnică. în afară de folosirea magică a ritualului 
există şi tehnici speciale, care atrag, alături de graţia corespunzătoare 
ritualului, şi străduinţa mistului de a-şi atinge scopul. Aici este vorba 
de o trăire a transformării care este obţinută prin mijloace tehnice. în 
acest context intră acele exerciţii numite yoga în Răsărit şi exercitia spi- 
ritualia în Apus. în cazul acestor exerciţii este vorba de o anumită teh¬ 
nică ce este prescrisă mai mult sau mai puţin exact şi are ca scop un 
anumit efect psihologic, sau cel puţin se străduieşte în această direcţie. 
Acesta este cazul atât în yoga răsăriteană, cât şi în metodele apusene 
corespunzătoare . 23 Sunt deci tehnici în adevăratul înţeles al cuvântu¬ 
lui, în care s-au prelucrat procesele transformării la origine naturale. 
Acolo unde mai devreme, când nu existau premise istorice, apăreau 
transformări spontane sau naturale, sunt folosite acum aceste succe- 

23 Vezi în acest sens Jung, Zur Psychologie iistlicher Meditation. 

siuni de evenimente tocmai pentru a ajunge la transformare. Vreau să 
explic sub forma unui basm cum au luat naştere aceste metode: 

A fost odată un bătrân curios. El trăia într-o peşteră, unde se ferea 
de gălăgia satelor. Avea reputaţia de vrăjitor, şi de aceea avea elevi care 
voiau să înveţe de la el arta vrăjitoriei. Dar el nu se gândea la aşa ceva. 
El voia doar să ştie mereu ce era ceea ce el nu ştia dar de care era sigur 
că se întâmpla. După ce s-a gândit mult timp la ceea ce e de negândit, 
nu mai ştia ce să facă, aşa că a luat o cretă şi a făcut desene pe toţi pe¬ 
reţii peşterii sale, pentru a afla cum ar arăta ceea ce nu ştia el. După 
multe încercări a nimerit cercul. „Asta e bine“, a simţit el, „şi pun un 
pătrat înăuntru", şi aşa era şi mai bine. Elevii erau curioşi, ei ştiau doar 
că se întâmplă ceva cu bătrânul şi ar fi dorit foarte mult să ştie ce face 
acesta. Aşa că l-au întrebat: „Ce faci acolo înăuntru?" El nu le-a răs¬ 
puns. Atunci ei au descoperit desenele de pe pereţi şi au spus: „Asta e!“, 
şi apoi au imitat desenele. Astfel au inversat însă, fără să-şi dea seama, 
întregul proces: ei au anticipat rezultatul şi au sperat să obţină cu for¬ 
ţa şi acel proces care dusese la acel rezultat. Aşa s-a întâmplat atunci şi 
aşa se întâmplă şi acum. 

h. Transformare naturală. Am indicat deja că alături de procesele de 
transformare tehnice există şi transformări naturale. Acestea din urmă 
formează baza tuturor reprezentărilor despre renaştere. Natura însăşi 
cere o moarte şi o renaştere. Bătrânul alchimist Democrit spune: „Na¬ 
tura se bucură de natură, natura îmbrăţişează natura, natura biruie na¬ 
tura ." 24 Există procese naturale de transformare care ni se întâmplă fie 
că vrem, fie că nu, fie că ştim sau nu. Aceste procese dau naştere unor 
considerabile efecte sufleteşti, care în sine i-ar face şi pe cei înclinaţi că¬ 
tre meditaţie să se întrebe ce li s-a întâmplat. Ca şi bătrânul din poves¬ 
tea noastră, vor desena mandale, vor intra în cercul lor şi, în perplexi¬ 
tatea şi strâmtoarea închisorii alese de ei înşişi, pe care au dorit-o a fi 
un refugiu, se vor transforma în fiinţe înrudite cu Dumnezeu. Manda- 
lele sunt lăcaşuri de început, ba chiar găoace ale începutului, lotuşi din 
care ia naştere un Buddha. Yoginul se priveşte pe sine, stând în poziţia 
de lotus, transformat în formă nemuritoare. 

24 Berthelot, Collection des nnciens alchimistes grecs, II, 1,3, p. 43 (45). 

Procesele naturale de transformare se anunţă mai ales în vise. Am 
prezentat în altă parte o serie de simboluri onirice ale procesului de in- 
dividuaţie . 25 Erau vise care foloseau fără excepţie simbolistica renaşte¬ 
rii. Era vorba în acel caz de un proces lung de transformare interioară 
şi înveşmântare în altă fiinţă. Acea „altă fiinţă" este celălalt din noi, per¬ 
sonalitatea viitoare, următoare şi mai mare, pe care am cunoscut-o deja 
ca prietenul sufletesc interior. De aceea este o consolare pentru noi să 
găsim, reprezentat şi figurat prin acţiune sfântă, prietenul şi companio¬ 
nul, ca de exemplu în acea relaţie de prietenie dintre Mithras şi zeul 
soarelui, care reprezintă o taină pentru raţiunea educată, căci ea obiş¬ 
nuieşte să privească aceste lucruri fără compasiune. Dar dacă ar igno¬ 
ra sentimentul, ar descoperi că el este prietenul care, aşa cum o arată 
monumentele, e luat de Sol în carul solar. Este reprezentarea prieteniei 
dintre doi bărbaţi, care este imaginea exterioară a unei realităţi inte¬ 
rioare: nu este nimic altceva decât reprezentarea relaţiei cu prietenul 
interior sufletesc, în care natura însăşi vrea să ne transforme în acel al¬ 
tul care suntem tot noi şi pe care totuşi nu îl vom atinge niciodată 
complet. Omul este perechea de Dioscuri, în care unul e muritor, iar 
celălalt nemuritor; ei sunt mereu împreună şi totuşi nu formează nici¬ 
odată în întregime unul. Procesele transformării vor să îi apropie pe 
cei doi, însă conştiinţa emite rezistenţe, pentru că celălalt apare mai în¬ 
tâi ca străin şi straniu şi pentru că nu ne putem obişnui cu gândul că 
nu suntem singurii stăpâni ai casei. Noi preferăm să fim mereu eu şi 
nimic altceva. Dar ne confruntăm cu prietenul sau duşmanul interior, 
şi de noi depinde dacă el este prietenul sau duşmanul nostru. 

Nu trebuie să fim bolnavi mintali pentru a auzi vocea lui. Dimpo¬ 
trivă, acesta este lucrul cel mai simplu şi mai natural. Ne putem pune, 
de exemplu, o întrebare la care acesta răspunde. Fluxul ideatic curge 
mai departe ca într-o discuţie obişnuită. Se poate numi „asociere" sau 
„discuţie cu sine“ sau „meditaţie" în sensul bătrânilor alchimişti care 
îl desemnau pe partenerul de discuţie ca „aliquem alium internum", un 
anumit altul, interior . 26 Această formă a colocviului cu prietenul sufle¬ 
tesc are un corespondent chiar şi în metoda din Exercitia spiritualia ale 

25 Eranos-Jahrbuch 1935. Acest material se găseşte în formă lărgită şi prelucrată in: Psy- 
clwlogie und Alchemie. 

26 Rulandus, Lexicon nlchemine , p. 327 , vezi mediuttio . 

iui Ignatius 27 , fireşte cu precizarea că numai cel care meditează vor¬ 
beşte, iar discursul-replică interior este sărit. Acesta probabil că trecea 
drept reprobabil, căci era produs de om, ca şi astăzi. Prejudecata nu 
mai este moral-metafizică, ci mai rău: intelectuală. „Vocea" este expli¬ 
cată ca asociere prostească, ce este într-o anumită măsură inutilă, aşa 
cum funcţionează un ceas defect. Sau se spune: „Acestea sunt doar idei¬ 
le mele", chiar dacă la o observaţie mai atentă s-ar putea stabili că e 
vorba de idei negate sau care nu au fost niciodată gândite conştient; ca 
şi cum tot ce e psihic şi observat de eu ar fi aparţinut mereu de el! 
Această hybris slujeşte scopului menţinerii şi supremaţiei conştiinţei, 
care trebuie protejată de o dizolvare în inconştient. Dar ea ar ceda jal¬ 
nic, dacă inconştientului i-ar veni să transforme câteva idei lipsite de 
sens în obsesii sau dacă ar produce alte simptome psihogene de care 
conştiinţa nu vrea în nici un caz să răspundă. 

Verdictul nostru în privinţa vocii interioare se mişcă între două ex¬ 
treme: ea fie trece drept un nonsens total, fie drept vocea lui Dumne¬ 
zeu. Nimănui nu îi trece prin cap că ar exista şi o cale de mijloc. Celă¬ 
lalt este atât de unilateral în felul său, precum este şi eul. Din conflic¬ 
tul celor doi pot reieşi adevăr şi sens, fireşte numai dacă eul vrea să re¬ 
cunoască personalitatea celuilalt. El are deja eo ipso personalitate, ca şi 
vocile unui bolnav psihic, dar un colocviu adevărat este posibil abia 
atunci când eul recunoaşte existenţa unui partener de discuţie. Aceas¬ 
tă recunoaştere nu poate fi pretinsă de la nimeni, căci la urma urmei 
eu oricine e potrivit pentru exercitia spiritualia. Nu este o discuţie dacă 
doar ne adresăm celuilalt — cum face, de exemplu, George Sand în 
discuţiile sale cu prietenul ei spiritual 28 ; pe 30 de pagini vorbeşte doar 
ca şi aşteptăm degeaba să îl auzim pe celălalt. După colocviul din exer¬ 
citia urmează probabil graţia mută, în care scepticul modern nu crede. 
Dar cum ar fi dacă Cristos interpelat ar răspunde nemijlocit în cuvin¬ 
tele unei inimi păcătoase? Ce baze teribile ale îndoielii ar fi spulbera¬ 
te? De ce nebunie n-ar trebui să ne temem? Se înţelege de ce imagini¬ 
le divine sunt preferate mute şi de ce conştiinţa eului crede în supre- 

Zf Jzquierdus, Praxis Exercitiorum spiritualium (p. 10): „Colloquium aliud non este, 
quam familiariter loqui cum Christo Domino" etc. Colocviul nu este altceva decât a 
vorbi intim cu Cristos Dumnezeul. 

a t Entretiens jounmliers avec le tris docte et tres habile docteur Piffoel etc. 

maţia sa. Se înţelege de ce prietenul interior apare atât de des ca duş¬ 
man şi de ce este aşa de departe, iar vocea sa atât de tăcută. Cine „îi este 
aproape, este aproape de foc" 29 . 

Poate că alchimistul a gândit asemănător când a spus: „Alege ca 
piatră pe cel datorită căruia regii sunt slăviţi în coroanele lor şi medi¬ 
cii îşi vindecă bolnavii, căci acesta este aproape de foc.“ 30 Alchimiştii 
proiectează întâmplările interioare în formă exterioară, şi astfel la ei 
prietenul interior apare sub forma „pietrei", despre care Tractatus au- 
reus spune: „înţelegeţi, fii de înţelepţi, ce vă spune piatra: apără-mă şi 
eu te voi apăra, dă-mi ce e al meu pentru ca eu să te ajut." 31 Aici un 
scoliast 32 observă: „Căutătorul adevărului aude piatra, ca şi pe filosof, 
vorbind dintr-o singură gură." Filosoful este Hermes, iar piatra este 
identică cu Mercurius, care este Hermes roman 33 . Din cele mai vechi 
timpuri Hermes este mistagogul şi psihopompul alchimiştilor, priete¬ 
nul şi sfătuitorul lor 34 , care îi conduce spre ţelul operei lor. El este „tan- 
quam praeceptor intermedius inter lapidem et discipulum" 35 . Dar al¬ 
tora prietenul le apare în forma lui Cristos sau Chadir sau a unui guru 
vizibil sau invizibil. El poate să apară şi sub forma unui conducător so¬ 
cial sau personal. în acest caz colocviul este extrem de unilateral. Nu 
are loc o discuţie interioară, ci posibilul discurs al celuilalt apare ca ac¬ 
ţiune a lui, deci ca întâmplare exterioară. Alchimistului i-a devenit vi¬ 
zibilă în transformarea substanţei chimice. Deci dacă cineva a căutat 
transformarea, a găsit-o în exterior în substanţă, iar transformarea 

29 Neutestamentliche Apokryphen, p. 35. 

30 Un Pseudo-Aristotel în: Rasarium philosophorum, 1550, fol. Q. 

31 „Lărgiri vis mihi meum“ (Vrei să-mi dai ce c al meu) este varianta obişnuită, de ci¬ 
tit conform primei ediţii din 1566 în: Ars chemica, sub titlul Septem tractatus seu ca¬ 
pitula Hermetis Trismegisti, aurei, şi de asemenea în: Teatr. Cliem., 1613, IV, şi Man- 
get, Bibliotheca chemica curiosa 1,400 şi urm. In Rasarium philosophorum, 1550, fol. 
E IV se găseşte o altă variantă: „Lărgire mihi ius meum ut te adiuvem“ (Dă-mi ce e 
dreptul meu, pentru ca să te ajut), ceea ce reprezintă o toană interpretativă, dar im¬ 
portantă pentru interpretarea alchimiei, a autorului anonim al Hosflrium-ului. 

32 Manget, l.c, p. 430 b. 

33 Detalii în: Psychologie aud Alchemie (paragr. 84 şi urm.) şi Der Geist Mercurius (pa- 
ragr. 278 şi urm. şi 289). 

34 Vezi frumoasa rugăciune a Astrampsychos: pot KtipiE 'Eppfj, unde se spu¬ 

ne la sfârşit: „Eu sunt tu, şi tu eşti eu“. (Reitzenstein, Poimandres, p. 21.) 

35 Manget, l.c.: „Învăţătorul mijlocitor în acelaţi timp intre piatră şi elev." 

acesteia i-a strigat: „Eu sunt transformarea", iar unii au fost atât de in¬ 
teligenţi încât au ştiut: „Este transformarea mea , dar nu una persona¬ 
lă, ci transformarea unui muritor în ceva nemuritor din mine, care s-a 
eliberat din învelişul muritor, care sunt eu, şi s-a trezit la propria via¬ 
ţă, şi care a urcat în barca soarelui şi poate mă ia şi pe mine." 36 

Aceasta este o idee foarte veche. Am ajuns în Egiptul de Sus, în ve¬ 
cinătatea Assuan-ului, la un mormânt egiptean vechi, care a fost des¬ 
chis de curând. în spatele intrării se afla un mic coş din trestie cu ca¬ 
davrul uscat al unui nou-născut, învelit în straie sărăcăcioase. Probabil 
că soţia unui muncitor a pus copilul mort în mormântul demnitaru¬ 
lui pentru ca acel copil să ia parte la mântuire când va urca în barca 
soarelui, căci a fost îngropat într-un loc sfânt. 


3. EXEMPUL UNEI SERII SIMBOLICE, CARE ILUSTREAZĂ 
PROCESUL TRANSFORMĂRII 

Ca exemplu aleg forma care joacă un mare rol în mistica islamică, 
şi anume Chadir, Verdele. El apare în a 18-a Sură din Coran, care con¬ 
ţine un mister al renaşterii; ea este întitulată „Peştera". Peştera este lo¬ 
cul renaşterii, acea cavitate secretă în care eşti închis pentru a fi înnoit. 
Coranul spune despre ea: „Dacă ai fi văzut soarele cum se îndrepta în 
dreapta peşterii la răsărit, iar la apus se lăsa către stânga, în timp ce cei 

36 Piatra şi transformarea ei sunt reprezentate ca renaştere a lui homo philosophicus , al 
doilea Adarn ( Aurora consurgens, quae dicitur Aurea hora, în: Artis auriferac I, p. 185 
şi urm.), ca suflet omenesc (Cartea lui Krates in: Berthelot, La Chimie au moyen 
tige, III, 50), ca fiinţă sub- şi supraordonată omului („Hic lapis est subtus te, quan- 
tum ad obediantiant: supra te, quo ad dominium: ergo a te, quantum ad scientiam: 
circa te, quantum ad aequales" (Această piatră este sub tine, ca supus: peste tine, ca 
stăpân: după tine, ca cunoaştere: împrejurul tău, ca egal)) ( Rosinus ad Sarratantam 
in: Art. aurif 1, p. 310), ca viaţă („sanguis est anima, et anima est vita, et vita lapis 
noster est“ (sângele e suflet, iar sufletul e viaţă, iar viaţa e piatra noastră)) ( Tractatus 
Aristorelis in: Art. aurif. I, p. 347, de asemenea Rachaidibi fragmentam în: Art. aurif. 
I, pp. 398 şi 401), ca Maria virgo (De arte chimica în: Art aurif. 1, p. 582), ca omul În¬ 
suşi („tu es eius minera... et de te extrahitur... et in te inseparabiliter manet“ (tu eşti 
mineralul său... şi din tine este el extras... şi in tine rămâne inseparabil)) (Rosinus 
ad Sarratantam în: Art. aurif. I, p. 311). 

adormiţi se adunau în mijloc." 37 „Mijlocul" este centrul în care se află 
comoara sau unde are loc incubaţia sau sacrificiul sau transformarea. 
Cea mai frumoasă dezvoltare a acestei simbolistici se află pe altarul 
mithraic 38 şi în reprezentările alchimice ale substanţei transformării 39 , 
care apare mereu între soare şi lună. Reprezentările Crucificării urmea¬ 
ză de asemenea acest tip. Aceeaşi dispoziţie simbolică se găseşte la ce¬ 
remoniile de transformare (respectiv vindecare) ale indienilor Nava- 
jo. 40 Un asemenea loc de mijloc sau al transformării este peştera, în 
care cei şapte se odihnesc, fără a bănui că sunt pe cale să obţină un plus 
de viaţă apropiat de nemurire. Când s-au trezit, au aflat că au dormit 
309 ani. 

Legenda are următorul sens: cui i se întâmplă să nimerească în acea 
peşteră, adică în peştera pe care fiecare o are în sine sau în acel întune¬ 
ric aflat dincolo de conştiinţă, acela va fi implicat într-un proces de 
transformare inconştient la început. Prin imersiunea în inconştient el 
duce la o relaţie a conştiinţei sale cu conţinuturile inconştiente. De aici 
poate reieşi o modificare cu consecinţe importante, fie în sens pozitiv, 
fie în sens negativ, a personalităţii sale. Deseori această transformare 
este interpretată în sensul unei prelungiri a vieţii naturale sau ca o as¬ 
piraţie către nemurire. Primul caz corespunde multor alchimişti, mai 
ales lui Paracelsus (în tratatul De vita longa 41 )> ultimul, în chip cla¬ 
sic, misterelor eleusine. 

Numărul şapte, al celor care dorm, arată prin sfinţenia sa 42 că este 
vorba de zei care s-au transformat în somn şi se bucură astfel de tine- 

37 p. 241. 

38 Cumont, Textes et monuments ftguris relatifs anx misteres de Mithra II. 

39 Vezi în această privinţă mai ales viziunea încununată din visul lui Zosimos: „EI 
purta un obiect care era alb de jur-imprejur şi strălucea de frumuseţe şi care avea 
numele (mesouranisma heliou) «poziţia soarelui în mijlocul cerului»" (Jung, Ei- 
nige Bemerkimgen zu den Visionett des Zosimos , p. 23 şi Die Visionen des Zosimos, 
parag. 86 ). 

40 Matthews, Tlie Moimtain Chnitt, şi Stevf.nson, Ceremonial of Hasjeiti Dililjis. 

41 O prezentare a învăţăturii secrete indicate în acest tratat se găseşte în Paracelsus als 
geistige Erscheinung (paragr. 170 şi urm.). 

42 Diferitele variante ale legendei vorbesc ba de şapte, ba de opt tineri. In povestirea din 
Coran al optulea este un câine. Coranul aminteşte şi alte versiuni (în Sura 18): „Unii 
spun: ei erau... trei, iar câinele era al patrulea; alţii spun: erau cinci, şi cu câinele 
şase...; alţii însă spun: erau şapte, şi cu câinele opt“ (p. 242). Câinele aparţine aces- 

reţe eternă. 43 Mulţumită acestei constatări ştim deja că este vorba de 
povestirea unui mister. Destinul relatat al figurilor numinoase îl prin¬ 
de pe ascultător, deoarece povestea exprimă procese paralele din incon¬ 
ştientul acestuia pe care la integrează astfel din nou conştiinţei. Relua¬ 
rea stării originare este importantă în măsura în care viaţa şi-a căpătat 
iar prospeţimea tinereţii. 

După povestea celor şapte adormiţi urmează în Coran observaţii 
morale ce par fără legătură. Lipsa de legătură este doar aparentă, în re¬ 
alitate sentimentul înălţător este substanţa de care au nevoie cei care 
nu pot renaşte, ci trebuie să se mulţumească cu faptele morale, deci cu 
respectarea legilor. Deseori comportamentul condus după legi este în¬ 
locuitorul transformării spirituale. 44 După aceasta urmează povestea 
lui Moise şi Josua ben Nun, servitorul său: 

„Moise îi spune servitorului său: nu vreau să încetez să umblu, chiar dacă 
voi călători 80 de ani până voi ajunge la locul unde se întâlnesc cele două mări. 


tora. Se poate să fie vorba aici de tipica nesiguranţă dintre şapte sau opt (analoagă cu 
cea dintre trei şi patru), pe care am subliniat-o în Psychologie urni Alcliemie (paragr. 
200 şi urm.). De la şapte la opt apare acolo figura lui Mephisto, care a luat naştere, 
cum se ştie, din câine. De la trei la patru al patrulea este diavolul sau femininul, pe o 
treaptă superioară este ti inter Dei (vezi în acest sens prezentările mele în: Psychologie 
unii Religioit, paragr. 124 şi urm.). Se poate să fie vorba de o nesiguranţă asemănă¬ 
toare cu cea de la numărarea egipteanului nouă (paut = company of the gods\ vezi 
Budge, The Gods of the Egyptians I, p. 88). Legenda se referă la persecutarea creşti¬ 
nilor de către Decius pe la 250. Ea are loc în Efes, unde „doarme", nu a murit loan. 
Cei şapte care dorm s-au trezit iarăşi sub domnia împăratului Teodosiu al II-lea. 
(408-450). Ei au dormit deci aproape 200 de ani. 

43 Cei şapte sunt vechii zei ai planetelor. Vezi în acest sens Bousset, Hauptprobleme Aer 
Gnosis, pp. 23 şi urm. 

44 Supunerea sub lege, pe de o parte, şi libertatea „copiilor lui Dumnezeu", deci a renăs¬ 
cuţilor, pe de altă parte, sunt subliniate in Epistolele lui Pavel. Este vorba de două cla¬ 
se de oameni relativ diferite, care se diferenţiază printr-o mai mare sau mai mică dez¬ 
voltare a conştiinţei, ca şi de omul superior şi inferior dintr-unul şi acelaşi individ. 
Sarkikos rămâne pentru totdeauna sub lege, doar pneumatikos este capabil de renaş¬ 
terea întru libertate. Această situaţie corespunde paradoxului aparent insolubil al ce¬ 
rinţei de ascultare a bisericii şi a libertăţii faţă de lege pe care o susţine in acelaşi timp. 
Astfel, legenda din Cortm vorbeşte lui pneumatikos şi promite libertate celui care are 
urechi să audă. Dar cel care, ca şi sarkikos , nu are urechi să audă, acela găseşte pacea 
în supunerea oarbă faţă de voinţa lui Allah. 

După ce au ajuns aici, au uitat de peştele care şi-a urmat drumul către mare 
printr-un canal. După ce au trecut de acest loc, Moise a spus către servitorul 
său: adu-ne masa de prânz; căci am obosit în această călătorie. Dar acesta a răs¬ 
puns: uite ce mi se întâmplă! Când ne odihneam lângă stâncă, am uitat peşte¬ 
le. Numai Satan poate fi motivul pentru care l-am uitat şi nu mi-arn amintit 
de el, şi într-un mod miraculos acesta a scăpat în mare. Atunci Moise a spus: 
acolo este atunci locul în care vom căuta. Şi s-au întors pe drumul pe care au 
venit. Şi atunci l-au găsit pe unul dintre servitorii noştri, binecuvântat cu gra¬ 
ţie şi înţelepciune. Atunci Moise i-a spus: să te urmez oare, astfel încât tu, în¬ 
tru conducerea mea, să mă înveţi o parte din înţelepciunea pe care ai învăţat-o? 
Dar el a răspuns: nu vei rezista cu mine, căci cum ai putea să asculţi răbdător 
lucruri pe care nu le poţi înţelege? Dar Moise a răspuns: mă vei găsi, cu voia 
lui Dumnezeu, răbdător, şi nu voi fi în nici o privinţă neascultător. Acela a 
spus: atunci, dacă vrei să mă urmezi, nu ai voie să mă întrebi despre nimic, 
până când nu-ţi voi da eu însumi răspunsul. Şi astfel au mers ei, până când au 
ajuns la un vapor în care acela a făcut o gaură. Atunci Moise a spus: ai făcut 
gaura tocmai pentru ca echipajul să se scufunde? Ce ai făcut mă sperie. Dar 
acela a răspuns: nu ţi-am spus dinainte că nu mă vei suporta cu răbdare? Dar 
Moise a răspuns: nu-mi face reproşuri că am uitat, şi nu face ca supunerea mea 
să fie atât de grea. Mai departe, au întâlnit un tânăr, pe care acela l-a omorât. 
Atunci Moise a spus: ai omorât un om nevinovat. într-adevăr, ai comis o ne¬ 
dreptate. Dar acela a răspuns: nu ţi-am spus dinainte că nu vei avea răbdare? 
Atunci Moise a zis: dacă te voi mai întreba ceva de acum încolo, să nu mă mai 
rabzi lângă tine. Ia aceasta ca pe o scuză. Au mers mai departe, până au ajuns 
la locuitorii unui anumit oraş, de la care au cerut mâncare. însă aceştia nu vo¬ 
iau să îi primească. Ei au găsit un zid care ameninţa să se prăbuşească; dar ace¬ 
la l-a reparat. Atunci Moise i-a zis: dacă ai vrea, ai găsi sigur recompensă pen¬ 
tru aceasta. Dar acela a replicat: aici ne despărţim. Dar mai întâi vreau să-ţi co¬ 
munic semnificaţia lucrurilor pe care nu ai avut răbdare să le suporţi. Acel va¬ 
por aparţinea unor oameni săraci care aveau de lucru pe mare, şi l-am făcut 
nefolositor pentru că îi urmărea un conducător care fura orice vapor întâlnit 
în cale. în ce îl priveşte pe tânăr, părinţii săi sunt oameni credincioşi, şi ne te¬ 
meam să nu îi amăgească cu rătăcirile şi necredinţa sa; de aceea am dorit ca 
Domnul să le dea în schimb un fiu mai bun. Acel zid aparţinea unor tineri din 
oraş care sunt orfani. Sub el se află o comoară pentru ei, şi cum tatăl lor era un 
om drept, este voia Domnului tău ca ei înşişi, când vor ajunge la maturitate, să 

ridice comoara. Aşa că nu am acţionat după bunul plac. Vezi, aceasta este ex¬ 
plicaţia lucrurilor pe care nu ai avut răbdare să le suporţi." 45 

Această poveste este o lărgire şi o explicitare a legendei celor şapte 
oameni adormiţi şi a problemei renaşterii. Moise este omul în căutare, 
in „quest“. în această drumeţie este însoţit de „umbra" sa, de „servitor" 
sau de omul „inferior" (pneumatikos şi sarkikos în doi indivizi). Josua 
este fiul lui Nun. Acesta din urmă este un nume de peşte 46 , ceea ce in¬ 
dică provenienţa lui Josua din adâncul mării, din întuneric şi din lu¬ 
mea umbrelor. Pasajul critic este atins la „confluenţa a două mări". Ea 
este interpretată şi ca fiind canalul de Suez, unde se apropie marea es¬ 
tică şi cea vestică. Este de asemenea şi mijlocul, pe care l-am găsit deja 
în proomiumul simbolic, dar a cărui semnificaţie nu a fost recunoscu¬ 
tă de la început de către om şi umbra sa. Ei şi-au uitat peştele, care re¬ 
prezintă sursa de hrană. Peştele îl indică pe Nun, tatăl umbrei, omul 
carnal, care provine din obscuritatea creatorului. Peştele a fost trezit la 
viaţă şi a sărit din coş, pentru a urma drumul către casă, către mare, 
adică tatăl, strămoşul animal şi creatorul vieţii se desparte de omul 
conştient, ceea ce înseamnă o pierdere a sufletului instinctual. Acest 
proces este un fenomen de disociere bine-cunoscut în psihopatologia 
nevrozelor, care e în legătură întotdeauna cu o unilateralitate a atitu¬ 
dinii conştiinţei. Dar în măsura în care procesele nevrotice nu sunt alt¬ 
ceva decât exagerări ale fenomenelor normale, nu e de mirare dacă lu¬ 
cruri asemănătoare apar şi în sfera normalului. Este vorba de cunos¬ 
cuta „pierdere a sufletului" la primitivi, aşa cum am descris mai sus în 
capitolul despre diminuarea personalităţii; în limbaj ştiinţific, este vor¬ 
ba de un „abaissement du niveau mental". Moise şi servitorul său ob¬ 
servă în curând ce s-a întâmplat. 

Moise s-a aşezat, înfometat şi obosit. Se pare că a simţit o lipsă, în¬ 
ţeleasă la început ca fiind fiziologică! Oboseala este tocmai unul din 
simptomele obişnuite ale unei asemenea pierderi de energie (libido). 
întregul proces descrie ceva tipic: şi anume nerecunoaşterea unui mo¬ 
ment vital-, un motiv pe care îl întâlnim într-o multitudine de forme 

45 Pp. 456 şi urm. 

46 Vezi in acest sens Vollers, Chidher, p. 241. 


145 



Arhetipurile şi inconştientul colectiv 


mitologice. Moise îşi dă seama că a descoperit şi pierdut din nou în 
mod inconştient sursa vieţii, fapt ce poate fi descris ca o intuiţie remar¬ 
cabilă. Peştele pe care voiau să-l mănânce este un conţinut al incon¬ 
ştientului, care restabileşte legătura cu originea. El este renăscutul şi cel 
trezit întru o nouă viaţă. Aceasta s-a întâmplat, cum spun comentari¬ 
ile, prin atingerea cu apa vieţii. In măsura în care peştele sare în mare, 
el devine iar un conţinut al inconştientului, iar descendenţii săi se ca¬ 
racterizează prin faptul că au doar un ochi şi o jumătate de cap. 47 

Alchimia cunoaşte de asemenea un peşte straniu în mare, „peştele 
rotund fără oase şi piele“ 4fi , care reprezintă „elementul rotund", germe- 
nele „pietrei vii “,filius philosophorum. Apa vieţii are o paralelă în aqua 
permanens a alchimiei. Această apă este slăvită ca „vivificans" şi are 
proprietatea că dizolvă tot ce e solid şi coagulează tot ce e fluid. Co¬ 
mentariile Coranului amintesc că acolo unde a dispărut peştele marea 
s-a transformat în uscat, în care se vede încă urma peştelui. 49 Pe acea 
insulă s-ar afla acum Chadir, în mijloc. O interpretare mistică spune că 
ar sta „pe un amvon (tron) de lumină între marea superioară şi cea in¬ 
ferioară" 50 , deci tot într-o poziţie mediană. Apariţia sa pare să fie în le¬ 
gătură cu dispariţia peştelui. Aproape că pare că el însuşi este peştele, 
împotriva acestei supoziţii avem faptul că şi comentariile aşază sursa 
vieţii în obscuritate. 51 Adâncul mării este obscur („mare tenebrosita- 
tis“l). întunericul îşi are paralela în nigredo alchimic, care apare după 
coniunctio, când femininul a preluat în sine masculinul. 52 Din nigredo 
iese „piatra", simbolul sinelui nemuritor, iar prima sa apariţie e com¬ 
parată cu „ochii de peşte" 53 . 

47 L.c., p. 253. 

48 Allegoria super Turbam în: Art. aurif 1, p. 141. (Aion, paragr. 195 şi urm.) 

49 Vollers, l.c., p. 244. 

50 L.c., p. 260. 

51 Le., p. 258. 

52 Vezi mitul „Visio Arislei“, mai ales în versiunea lui Rosarium philosophorum (Art. au¬ 
rif. II, p. 246), înecarea soarelui în fântâna lui Mercurius şi leul verde, care înghite 
soarele (l.c., pp. 315 şi 366). Vezi în acest sens Die Psychologie der Obertragung (pa¬ 
ragr. 467 şi urm.). 

53 Piatra albă apare în timpul procedurii Ia marginea vasului ca „pietre preţioase orien¬ 
tale, ca ochi de peşte“ („tanquam oculi piscium"; vezi Hollandus, Opera mineralul, 
p. 286; şi Lagneus, Harmonia chemica în: Teatr. chem., 1613, IV, p. 870). Ochii apar 
la sfârşitul lui nigredo o dată cu începutul lui albedo. O comparaţie corespunzătoare 

Şi Chadir reprezintă şinele. Proprietăţile sale îl califică astfel: el s-ar 
fi născut într-o peşteră, deci în întuneric; este „cel care trăieşte mult“, 
care, ca şi Ilie, se înnoieşte periodic. Ca şi Osiris, este tăiat în bucăţi la 
sfârşitul zilei, şi anume de Antichrist. Dar el poate să se trezească iar la 
viaţă. El este analog celui de-al doilea Adam, drept care e interpretat 
peştele renăscut 5,1 , un sfătuitor, un Paraclet, „fratele Chadir". In orice 
caz, Moise îl recunoaşte ca pe o conştiinţă superioară, de la care aşteap¬ 
tă învăţătură. Şi acum urmează acele fapte de neînţeles care arată cum 
percepe conştiinţa eului felul superior în care şinele conduce destinul. 
Pentru mistui capabil de transformare este o poveste consolatoare, 
pentru cel ascultător însă este o atenţionare de a nu cârti împotriva au¬ 
torităţii de neconceput a lui Allah. Chadir nu reprezintă doar înţelep¬ 
ciunea superioară, ci şi acţiunea corespunzătoare acesteia, care se află 
dincolo de raţiunea omenească. 

Ascultătorul unei asemenea povestiri se va identifica cu Moise care 
caută şi cu Josua care uită, iar povestea îi arată cum se desfăşoară re¬ 
naşterea care aduce nemurirea. în mod semnificativ, nu Moise şi nici 
Josua nu se transformă, ci peştele uitat. Acolo unde dispare peştele este 
locul de naştere al lui Chadir. Din insignifiant şi uitat, ba chiar din im¬ 
probabil, ia naştere fiinţa nemuritoare. Acesta este un motiv curent al 
naşterii eroului şi nu mai trebuie demonstrat. 55 Cititorul Bibliei îşi va 

sunt acele sciiitillae, care apar in întunericul materiei. Această idee e dedusă din Zah. 
4, 10: „Quis enim despexit dies parvos? Et laetabuntur, et videbunt lapidcm stanne- 
um in mânu Zorobabel. Septem işti, Oculi sunt Domini, qui discurrunt in univer- 
sam terram." „Da, cei care au dispreţuit ziua micilor începuturi, toţi aceia vor vedea 
cu bucurie piatra finală in mâna lui Serutbatel. Aceşti şapte sunt ochii Domnului, 
care privesc peste întreg pământul." (Eirkn'aeus Orandus în introducerea tratatu¬ 
lui lui Flammel asupra hieroglifelor, fol. A 5 ). Sunt cei şapte ochi ai lui Dumnezeu 
pe piatra de temelie a noului Templu (Zah. 3,9). Cei şapte indică cele şapte stele, zeii 
planetelor, care sunt reprezentaţi de alchimişti in iadul subpământean (Mylius, Plii- 
losophia reformata, p. 167). Ei „dorm în Hades" sau sunt „legaţi" (Berthelot, Aleii, 
grecs, IV, xx, 8, p. 181). Prin asta se face referire la cei şapte care dorm. 

54 Vollers, l.c., p. 254 . Probabil că aici este o influenţă creştină. Vezi masa cu peşte a 
creştinilor timpurii şi simbolistica peştelui. Pentru simbolistica peştelui vezi „Beitrăge 
zur Symbotik des Selbst" ( Aion). 

55 Pentru alte exemple vezi Wandlungen mul Symbole der Libido (partea a doua). în lo¬ 
cul multor materiale alchimice citez vechiul vers: „Hic lapis exilis extat, precio quo- 
que vilis,/ Spemitur a stultis amatur plus ab edoctis" (Această piatră invizibilă are un 
preţ mic; ea e dispreţuită de proşti, dar cu atât mai iubită de învăţaţi) ( Rosarimphi- 

aminti de Isaia 53,2 şi urm., unde este descris „cavalerul lui Dumne¬ 
zeu", şi de poveştile naşterii din Evanghelii. Caracterul hrănitor al sub¬ 
stanţei sau divinităţii transformării se regăseşte în multe povestiri cul- 
tice: Cristos este pâinea, Mondamin porumbul, Dionysos vinul etc. Cu 
aceste simboluri se acoperă o realitate psihică, ce are, din punctul de 
vedere al conştiinţei, numai semnificaţia a ceva de asimilat, dar a că¬ 
rui natură este de fapt ignorată. Simbolul peştelui o indică nemijlocit: 
este influenţa „hrănitoare" a conţinuturilor inconştiente care întreţin, 
prin flux constant de energie, capacitatea de viaţă a conştiinţei, care 
nu-şi poate produce singură energia. Capacitatea de transformare este 
acea rădăcină insignifiantă şi aproape invizibilă (=inconştientă) a con¬ 
ştiinţei, din care totuşi ia naştere întreaga putere a acesteia. Cum in¬ 
conştientul este resimţit ca străin, ca non-eu, este foarte bine că este 
reprezentat printr-o formă străină. El este, pe de o parte, cel mai ne¬ 
semnificativ, dar pe de altă parte, în măsura în care conţine in poten- 
tia acea totalitate „rotundă", este şi cel mai semnificativ. „Rotundul" 
este de fapt acea comoară care e ascunsă în peştera inconştientului 56 
şi a cărei personificare este tocmai această fiinţă personală ce formea¬ 
ză unitatea superioară a conştiinţei şi inconştientului. Este o figură 
asemănătoare lui Hiranyagarbha, Purusha, Atman şi misticului Bud- 
dha. Pentru acesta am ales din acest motiv termenul „sine" şi am în¬ 
ţeles prin el o totalitate sufletească şi în acelaşi timp un centru, care 
nu coincide cu eul, ci îl include pe acesta, ca un cerc mai mare unul 
mai mic. 

Sentimentul nemuririi care apare în transformare e în legătură cu 
natura proprie inconştientului. Lui îi revine ceva aspaţial şi atemporal. 
Dovada empirică pentru aceasta se găseşte în aşa-numitul fenomen te¬ 
lepatic, care este contestat încă de un scepticism exagerat, dar care în 
realitate apare mult mai des decât se crede în general. 57 Presimţirea ne¬ 
muririi se bazează, mi se pare, pe un straniu sentiment de dilatare spa- 

losopliorum in: Art. aurif. II, p. 210). „Lapis exilis“ construieşte poate o punte către 

„lapsit exillis", Graalul lui Wolfram von Eschenbach. 

56 Vezi in acest sens „Die Visionen des Zosimos" in: Von den Wurzeln des Bewufitseins. 

57 Vezi Rhine, Neidand der Seele. Aici găsim şi o privire de ansamblu asupra experimen¬ 
telor mai veche. Până acum nu au fost aduse obiecţii susţinute împotriva acestor re¬ 
zultate. De aceea, le pândeşte pericolul de a trece neobservate. 

ţio-temporală. Mi se pare chiar că ritualurile de deificare din misterii 
ar fi o proiecţie tocmai a acestui fenomen sufletesc. 

Caracterul de personalitate al sinelui se exprimă în legenda lui Cha- 
dir foarte clar. Tocmai povestirile care nu sunt în Coran conţin acest 
lucru în mare măsură. Vollers dă multe dovezi în acest sens în lucra¬ 
rea sa foarte des citată. într-o călătorie în Kenia am avut un conducă¬ 
tor de safari care era un somalez sufit. Pentru el, Chadir era o figură 
extrem de vie, şi m-a asigurat că mi s-ar putea întâmpla oricând să-l 
întâlnesc pe Chadir, căci sunt un m’tu-ya-kitâbu 58 , un „om al cărţii" 
(adică al Coranului). El a dedus din discuţiile noastre că eu sunt un mai 
bun cunoscător al Coranului decât el însuşi (ceea ce fireşte nu înseam¬ 
nă mult). De aceea şi credea că sunt „islamu“. Mi-a spus că aş putea să-l 
întâlnesc pe Chadir sub forma unui bărbat de pe stradă sau acesta ar 
putea să apară în noapte ca lumină albă şi pură sau — şi aici a muşcat 
dintr-un fir de iarbă zâmbind — aşa ar putea fi văzut şi cel verde. El 
însuşi a primit odată ajutor şi consolare din partea lui Chadir: după 
război nu avea slujbă şi era într-o stare de restrişte. Dar într-o noapte, 
când dormea, a visat că vede la uşă o lumină albă, şi a ştiut că era Cha¬ 
dir. A sărit repede din pat (în vis) şi l-a salutat evlavios cu salem aleikum 
(pacea să fie cu tine) şi a ştiut că de acum înainte dorinţa sa se va înde¬ 
plini. Intr-adevăr, câteva zile mai târziu a primit postul de conducător 
de safari de la o firmă din Nairobi. 

Acest caz arată că şi în religia popoarelor de astăzi Chadir este încă 
viu ca prieten, sfătuitor, consolator şi chiar şi învăţător al oamenilor. 
Poziţia sa dogmatică a fost descrisă de somalezul meu ca maleika 
kwanza-ya-mungu = primul înger al lui Dumnezeu, de asemenea un 
soi de „înger al Feţei", un adevărat angelos, o solie. 

Calitatea de prieten a lui Chadir este explicată de următorul pasaj 
din a 18-a Sură. Redau pasajul textual: 

„Iudeii te vor întreba şi despre Dhulkarnain. Răspunde: vreau să vă poves¬ 
tesc o istorie despre el. Noi i-am întărit regatul său pe pământ şi i-am dat mij¬ 
locul de a-şi îndeplini toate dorinţele. Odată el mergea pe drum, până a ajuns 


58 Limba este Kisuahili, lingua franca a Africii de Est. Ea conţine multe cuvinte arabe, 
aşa cum arată şi acest exemplu: kitâb = carte. 

într-un loc unde apune soarele, şi i s-a părut că acesta intra într-o fântână cu 
noroi negru la fund. Acolo a întâlnit un popor. Noi i-am spus: o, Dhulkarnain: 
ori pedepseşti acest popor, ori te arăţi blând faţă de el. Dar el a spus: acel din¬ 
tre ei care comite nedreptăţi, pe acela îl vom pedepsi, iar apoi trebuie să se în¬ 
toarcă la Domnul său, care îl va pedepsi şi mai tare. Dar cine crede şi face fap¬ 
te drepte, acela primeşte o minunată răsplată şi vrem să-i uşurăm poruncile 
noastre. Apoi şi-a urmat drumul mai departe, până a ajuns în locul unde ră¬ 
sare soarele. El l-a găsit ridicându-se deasupra unui popor căruia nu îi dădu¬ 
sem nimic pentru a se proteja de el. Acest lucru e adevărat, căci i-am cuprins 
în cunoaşterea noastră pe toţi cei care au fost cu el. Şi-a urmat drumul mai de¬ 
parte, până a ajuns între doi munţi, unde a găsit un popor care abia îi înţele¬ 
gea limba. Ei i-au spus: o, Dhulkarnain, Jadschudsch şi Madschudsch au adus 
putreziciunea în ţară. Eşti mulţumit dacă noi îţi plătim un tribut cu condiţia 
să ridici un munte între ei şi noi? Dar el a răspuns: puterea cu care m-a înzes¬ 
trat Domnul este mai bună decât un tribut. Staţi alături de mine, şi voi înălţa 
un zid puternic între ei şi voi. Aduceţi-mi bucăţi mari de fier, pentru a umple 
spaţiul dintre cei doi munţi. El a spus mai departe: suflaţi, pentru ca fierul să 
strălucească precum focul. Apoi a spus: aduceţi-mi minereu topit pentru a-1 
turna deasupra. Astfel ci (Jadschudsch şi Madschudsch) nu au putut nici să 
urce, nici să găurească zidul. Atunci Dhulkarnain a spus: am făcut acest lucru 
prin mila Domnului meu. Dar dacă fagăduiala Domnului meu va fi îndeplini¬ 
tă, atunci el va transforma zidul în praf; dar fagăduiala Domnului meu este 
adevărată. In acea zi oamenii, unul după altul, ca valurile mării, vor cădea; şi 
când se va sufla în trâmbiţă, atunci îi vom aduna pe toţi. In acea zi vom da ia¬ 
dul celor necredincioşi, ai căror ochi şi ale căror urechi erau astupate, astfel în¬ 
cât n-au putut auzi somaţia mea.“ 

întâlnim şi aici din nou una dintre acele lipse de legătură care nu 
sunt rare în Coran. Ce ar trebui să gândim despre această trecere apa¬ 
rent bruscă la Dhulqarnein, cel cu două coarne, şi anume Alexandru 
cel Mare? Făcând abstracţie de anacronism (cronologia lui Mohamed 
nu-i oricum prea bună), nu se vede bine de ce trebuie să apară aici 
Alexandru. Dar trebuie să se ştie că Chadir şi Dhulqarnein sunt acea 
mare pereche de prieteni pe care Vollers o compară pe drept cuvânt 
cu Dioscurii. Legătura psihologică ar fi deci următoarea: Moise a avut 
o zguduitoare trăire a sinelui, care i-a adus în faţa ochilor cu mare cla- 

ritate procese inconştiente. Când vine după aceia la oamenii săi, la iu¬ 
dei, care se numără printre necredincioşi, şi vrea să explice trăirea pe 
care a avut-o, el o face tot în forma povestirii misterelor. în loc să vor¬ 
bească despre sine însuşi, vorbeşte despre „cel cu două coarne". Moise 
însuşi este un „încornorat", astfel încât înlocuirea cu Dhulqarnein este 
plauzibilă. Apoi el descrie şi povesteşte istoria acestei prietenii, cum şi-a 
ajutat Chadir prietenii. Dhulqarnein călătoreşte de la apusul până la 
răsăritul soarelui. El descrie deci drumul înnoirii soarelui prin moarte 
şi întuneric către înălţare. Prin aceasta se indică iarăşi că Chadir este 
cel care nu numai că se află alături de oameni la nevoie, dar îi şi ajută 
la renaştere. 59 Coranul nu face nici o diferenţă în această prezentare în¬ 
tre Allah, care vorbeşte la persoana a doua, şi Chadir. Dar este clar că 
in acest pasaj sunt puse în aplicare acţiunile de ajutor descrise mai sus, 
de unde se vede în ce măsură Chadir este o clarificare sau „încarnare" 
a lui Allah. Relaţia de prietenie dintre Chadir şi Alexandru joacă un rol 
deosebit în comentarii, de asemenea şi relaţia cu profetul Ilie. Vollers 
nu crede de cuviinţă să compare perechea de prieteni Gilgamesch şi 
Enkidu. 60 

Moise trebuie deci să descrie faptele celor doi prieteni poporului 
său sub forma impersonală a povestirii misterelor. Psihologic, aceasta 
înseamnă că transformarea trebuie reprezentată sau percepută ca trăi¬ 
tă de „altul". Deşi Moise însuşi, în trăirea sa Chadir, stă în locul lui 
Dhulqarnein, el trebuie să-l numească în povestire pe acesta în locul 
său. Acest lucru nu e întâmplător, căci marele pericol psihic care e le¬ 
gat de obicei de individuaţie, de devenirea de sine, constă în identifi¬ 
carea conştiinţei eului cu şinele. De aici ia naştere o inflaţie care ame¬ 
ninţă să dizolve conştiinţa. Toate culturile mai primitive sau mai vechi 
au un simţ deosebit pentru „perils of the soul“ şi pentru caracterul pe¬ 
riculos şi iresponsabil al zeilor. Cu alte cuvinte: ele nu au pierdut încă 
un anumit instinct sufletesc al aproape imperceptibilelor şi totuşi atât 
de esenţialelor procese de fundal, ceea ce nu putem afirma deloc de¬ 
spre cultura contemporană. Ameninţătoare, fireşte, dar de neînţeles, stă 

59 Acelaşi lucru indicat în poveştile alexandrine evreieşti. Vezi Bin Gorion, Der Born 
Judas Iii, pp. 133 şi urm., legenda „peşterii sfinte", şi p. 153, povestea „apei vieţii", care 
e înrudită cu Sura 18. 

6 0 Vezi şi Jung, Symbole cier Wcincilung , paragr. 282 şi urm. 

în faţa ochilor noştri perechea de prieteni Nietzsche şi Zarathustra, 
deformată de inflaţie. Şi ce să credem despre Faust şi Mephisto? Hybri- 
sul faustic este deja primul pas către nebunie. Mi se pare că în faptul 
că la începutul transformării Faust este un câine, şi nu un peşte comes¬ 
tibil, iar figura transformată este un diavol, şi nu un prieten înţelept 
„înzestrat cu mila şi înţelepciunea noastră", este cheia înţelegerii enig¬ 
maticului suflet germanic. 

Trecând peste anumite detalii din text, vreau să amintesc şi con¬ 
strucţia zidului împotriva lui Jadschudsch şi Madschudsch. Acest mo¬ 
tiv repetă ultima faptă a lui Chadir din actul precedent, şi anume re¬ 
construcţia zidului oraşului. Dar de această dată zidul semnifică o apă¬ 
rare puternică împotriva lui Gog şi Magog. Pasajul s-ar putea referi la 
Apocalipsa 20, 7 şi urm.: 

„Şi când s-au împlinit 1000 de ani, Satana va fi liber din închisoarea sa şi 
va ieşi, pentru a seduce păgânii din cele patru capete ale lumii, pe Gog şi Ma¬ 
gog, pentru a-i aduna la ceartă, al căror număr este cât nisipul mării. Şi ei s-au 
ridicat de-a lungul pământului şi au înconjurat armata Sfântului şi oraşul iu¬ 
bit." 


Dhulqarnein preia aici rolul lui Chadir şi construieşte un zid in¬ 
destructibil pentru poporul care locuieşte „între doi munţi". Acesta 
este desigur locul de mijloc, care trebuie protejat de Gog şi Magog, 
masele duşmănoase nedeterminate şi nelimitate. Din punct de vede¬ 
re psihologic, este iarăşi vorba de sine, care tronează la mijloc şi este 
descris în Apocalipsâ ca „oraş iubit" (Ierusalim în punctul de mijloc al 
pământului). Şinele este eroul a cărui naştere este deja ameninţată de 
puteri colective invidioase; comoara slăvită de toţi şi care iscă ceartă, 
şi în sfârşit zeul care este îmbucătăţit de originara şi întunecata putere 
a întunericului. Individuaţia în semnificaţia sa psihologică este un 
opus contra naturam, care creează în stratul colectiv un horror vacui şi 
care determină ciocnirea puterilor sufleteşti colective. Povestirea mis¬ 
terelor, despre perechea de prieteni, promite protecţie 61 celui care în 
căutarea sa a găsit comoara. însă la un moment dat, conform prezice- 

6 i Aşa cum Dioscurii salvează de la înec. 

rii lui Allah, zidul protector va cădea, şi anume în ziua sfârşitului lu¬ 
mii, deci psihologic atunci când conştiinţa individuală se stinge în va¬ 
lul întunericului, deci atunci când are loc un sfârşit al lumii subiectiv. 
Prin aceasta se înţelege acel moment în care conştiinţa se scufundă iar 
in acel întuneric din care ieşise la început, ca şi insula lui Chadir, şi 
anume moartea. 

Dar povestirea misterelor continuă în escatologie: în această zi (a 
Judecăţii) lumina se întoarce la lumina eternă, iar întunericul la întu¬ 
nericul etern. Contrariile se despart şi începe o durată atemporală care 
reprezintă tensiunea mare şi de aceea improbabila stare a începutului, 
tocmai datorită despărţirii absolute a contrariilor; acest lucru e în opo¬ 
ziţie cu concepţia care vede sfârşitul într-o „complexio oppositorum“. 

Cu această privire asupra eternităţii, paradisului şi iadului se înche¬ 
ie seria simbolică a celei de a 18-a Sure. în ciuda caracterului ei apa¬ 
rent lipsit de legătură şi deseori doar aluziv, ea este o reprezentare 
aproape fără lacune a unei transformări sufleteşti pe care astăzi, dato¬ 
rită cunoaşterii psihologice, o recunoaştem drept un proces de indivi¬ 
duale. Datorită vechimii legendei şi construcţiei spirituale primitive a 
profetului, procesul decurge exclusiv în afara conştiinţei, sub forma po¬ 
vestirii misterelor despre prieten sau perechea de prieteni şi faptele 
acestora. De aceea totul este indicat doar şi golit de consecinţe logice, 
insă exprimă atât de bine arhetipul întunecat al transformării încât 
erosul religios pasional al arabilor este pe deplin satisfăcut. De aceea fi¬ 
gura lui Chadir joacă în mistica islamică un rol însemnat. 


153 



VI 

DESPRE PSIHOLOGIA 
ARHETIPULUI INFANS 


[A apărut împreună cu o contribuţie a lui Karl Kerenyi („Das Urkind in der Urzeit“) 
ca monografie (Albae Vigiliae Vl/VII) la editura academică Pantheon, Amsterdam-Leip- 

Einfuhrung in das Wesen der Mytlwlogie. Gottkindmythos / Eleusinische Mysterien, la 
aceeaşi editură în 1941. Ediţie nouă sub acelaşi titlu, dar cu subtitlul Das gOtlliche Kind 
/ Dasgottliche Miidchen la editura Rhein, Ziirich, 1951.) 



DESPRE PSIHOLOGIA 
ARHETIPULUI INFANS 


1. INTRODUCERE 

Autorul 1 lucrării asupra mitologiei „copilului" sau a zeităţii copil 
m-a rugat să comentez din punct de vedere psihologic obiectul cerce¬ 
tării sale. Accept cu plăcere invitaţia sa, deşi întreprinderea lui este 
foarte temerară, având în vedere importanta semnificaţie a motivului 
mitologic al copilului. Apariţia greco-romană a motivului a fost lărgi¬ 
tă de Ker£nyi prin paralele indice, finice şi de altă provenienţă, indi¬ 
când astfel că reprezentarea se poate extinde şi mai mult. E adevărat 
că o descriere cuprinzătoare n-ar aduce în principiu nimic decisiv; dar 
ar putea sublinia impresia aproape copleşitoare a răspândirii univer¬ 
sale şi a frecvenţei motivului. Abordarea uzuală de până acum a mo¬ 
tivelor mitologice care erau împărţite în domenii separate unele de al¬ 
tele, ca filologie, etnologie, istorie a culturii şi istorie comparată a re¬ 
ligiilor, nu putea răspunde cerinţelor universalităţii, iar problematica 
psihologică pusă de universalitate nu putea fi înlăturată prin ipoteze 
ale migraţiei. Ca urmare, nici ideile lui Adolf Bastian nu au avut 
prea mult succes la vremea aceea. E adevărat că deja pe atunci mate¬ 
rialul empiric prezent era suficient pentru a trage concluzii psiholo¬ 
gice, lipseau însă premisele necesare acestui lucru. Cunoştinţele psi¬ 
hologice de atunci au adus, ce-i drept, formarea miturilor în dome¬ 
niul lor, aşa cum arată exemplul lui Wilhelm Wundt ( Vdlkerpsycho- 
logie), dar nu au fost în stare să demonstreze că acest proces există şi 
în psihicul omului civilizat ca o funcţie vie şi, de asemenea, nu au vrut 

1 Ker£nyi, Dus giittliche Kinil. 

să înţeleagă motivele mitologice ca elemente structurale ale psihicu¬ 
lui. Fidelă istoriei sale, psihologia, care a fost întâi metafizică, apoi şti¬ 
inţă a funcţiilor simţurilor şi apoi a conştiinţei şi funcţiilor sale, şi-a 
identificat obiectul cu conştiinţa şi conţinuturile sale şi a trecut com¬ 
plet cu vederea existenţa unui suflet neconştient. Deşi diferiţi filosofi, 
ca Leibniz, Kant şi Schelling, au indicat în mod clar problema unui 
suflet obscur, totuşi a fost un medic cel care s-a simţit obligat să se re¬ 
fere, datorită experienţei sale ştiinţifice şi medicale, la inconştient ca 
bază esenţială a sufletului. Acesta a fost Carl Gustav Carus, prede¬ 
cesorul decisiv al lui Eduard von Hartmann. Recent, tot psihologia 
medicală a fost cea care s-a apropiat, fără presupoziţii filosofice, de 
problema inconştientului. Prin multe cercetări individuale a devenit 
clar că psihopatologia nevrozelor şi a multor psihoze nu poate scăpa 
de ipoteza unei părţi obscure a sufletului, adică a inconştientului. La 
fel se întâmplă şi cu psihologia viselor, care este o terra intermedia în¬ 
tre psihologia normală şi cea patologică. în vis, ca şi în produsele psi¬ 
hozei, s-au realizat nenumărate legături, care nu pot fi comparate de¬ 
cât cu legături de idei (sau eventual cu anumite produse poetice, care 
deseori se caracterizează prin împrumuturi din mit nu întotdeauna 
conştiente). Dacă la o cercetare temeinică ar fi rezultat că în cazul ma¬ 
jorităţii acestor apariţii este vorba de cunoştinţe uitate, medicul nu 
s-ar mai fi obosit să facă cercetări extinse asupra paralelelor individu¬ 
ale şi colective. în realitate, mitologeme tipice au fost observate toc¬ 
mai la indivizii la care asemenea cunoştinţe erau excluse şi la care era 
imposibilă o deviere a acestora din posibile reprezentări religioase sau 
din figuri ale limbii uzuale. 2 Aceste rezultate au avut nevoie de presu¬ 
punerea că trebuie să fie vorba de reapariţii „autohtone" dincolo de 
orice tradiţie, adică de prezenţa elementelor structurale „formatoare 
de mituri" ale psihicului inconştient. 3 

2 Jung, Die Struktur der Seule paragr. 317 şi urm. 

3 Freud ( Die Traumdeutung , pag. 185) a comparat anumite aspecte ale psihologiei in¬ 
fantile cu legenda lui Oedip şi a observat că „eficacitatea lor universal valabilă" se ex¬ 
plică prin presupoziţii infantile asemănătoare. Prelucrarea propriu-zisă a materialu¬ 
lui mitologic a fost preluată de elevii mei. (Maeder, Essai d’interprttntion de quelque 
reves, şi Die Symbolik in den Legcnden, Mârchen, Gebrauchen tind Trdumen; Riklin, 
Ober Gefongnispsychosen şi Wimscherfiillung und Symbolik im Mârchen ; Abraham, 

în cazul acestor produse nu este vorba niciodată (sau doar rare¬ 
ori) de mituri formate, ci mai degrabă de părţi componente ale mi¬ 
tului care, datorită naturii lor tipice, pot fi numite „motive", „imagini 
originare", „tipuri" sau „arhetipuri" (aşa cum le-am numit eu). Ar¬ 
hetipul infans este un exemplu potrivit. Putem spune astăzi că arhe¬ 
tipurile apar în mituri şi basme, ca şi în vise şi în produsele fantas- 
matice psihotice. Mediul în care sunt inserate este fireşte în primul 
rând un ansamblu de sens ordonat şi de cele mai multe ori inteligi¬ 
bil nemijlocit, în ultimul rând o serie de imagini ininteligibilă, iraţio¬ 
nală, care poate fi desemnată ca delirantă, dar căreia nu îi lipseşte to¬ 
tuşi un sens ascuns. La individ, arhetipurile apar ca manifestări invo¬ 
luntare ale unor procese inconştiente, ale căror existenţă şi sens pot 
fi deduse numai indirect; în mit însă este vorba de formaţiuni tradi¬ 
ţionale dintr-un timp imemoriabil. Ele provin dintr-o lume primiti¬ 
vă cu presupoziţii şi condiţii spirituale, pe care le putem observa la 
primitivii care există şi astăzi. Miturile de pe această treaptă sunt de 
regulă despre originea tribului şi se transmit prin repovestire de la o 
generaţie la alta. Starea spirituală primitivă se deosebeşte de cea civi¬ 
lizată numai prin faptul că în privinţa extinderii şi intensităţii con¬ 
ştiinţa este mult mai puţin dezvoltată. Funcţii ca gândirea, voinţa etc. 
nu sunt încă diferenţiate, ci preconştiente, fapt care în cazul gândirii 
se exprimă prin aceea că nu se gândeşte conştient , ci că gândurile 
apar. Primitivul nu poate afirma că el gândeşte, ci că „se gândeşte în 
el". Spontaneitatea actului de gândire nu se află cauzal în conştiinţa 
sa, ci în inconştientul său. El nu este capabil nici de o încordare con¬ 
ştientă a voinţei, ci el trebuie să se transpună sau să se lase transpus 
intr-o „dispoziţie a intenţiei"; de aici „rites d’entree et de sortie" ale 
sale. Conştiinţa sa este ameninţată de un inconştient copleşitor, de aici 
teama de influenţe magice care pot intersecta oricând intenţiile sale 
si de aceea este înconjurat de puteri necunoscute, cărora trebuie să li 
se adapteze într-un fel. în starea crepusculară cronică a conştiinţei 
este deseori aproape imposibil de aflat dacă doar a visat sau chiar a 

Trattm imd Mythus.) Urinează, din şcoala vieneză, Rank, Der Mythus von der Geburt 
des Helden. în Wtmdlungen und Symbole der Libido (1911) am prezentat o cercetare 
mai cuprinzătoare a paralelelor psihice şi mitologice. Vezi şi prelegerea mea, Despre 
arhetip cu o specială considerare a conceptului de anima (în acest volum). 

trăit ceva. Manifestarea inconştientului cu arhetipurile sale se extin¬ 
de peste tot în conştiinţă, iar lumea mitică a străbunilor, cum este, de 
exemplu, altjira sau bugari a australienilor, este o existenţă egală cu 
natura materială, dacă nu chiar superioară acesteia. 4 Nu lumea, aşa 
cum o cunoaştem noi, vorbeşte din inconştientul său, ci lumea necu¬ 
noscută a psihicului, despre care ştim că reproduce numai parţial lu¬ 
mea noastră empirică, şi că, pe de altă parte, o formează chiar pe 
aceasta, corespunzător presupoziţiei psihice. Arhetipul nu rezultă din 
fapte fizice, ci el înfăţişează mai degrabă cum trăieşte sufletul faptul 
fizic, sufletul negând realitatea palpabilă şi susţinând convingeri care 
contrazic realitatea. 

Starea spirituală primitivă nu inventează mituri, ci le trăieşte. 
Miturile sunt la origine revelaţii ale sufletului preconştient, enun¬ 
ţuri involuntare asupra procesualităţii psihice inconştiente şi nimic 
mai puţin decât alegorii ale proceselor fizice. 5 Aceste alegorii ar fi 
fost un joc de prisos al unui intelect neştiinţific. Miturile au însă o 
semnificaţie vitală. Ele nu numai că reprezintă, dar şi sunt viaţa su¬ 
fletească a tribului primitiv, care se sfarmă şi dispare imediat dacă 
îşi pierde moştenirea mitică strămoşească, aidoma unui om care şi-a 
pierdut sufletul. Mitologia unui trib este o religie vie, a cărei pier¬ 
dere reprezintă mereu şi peste tot, chiar şi la omul civilizat, o catas¬ 
trofă. Religia însă este o legătură vie cu procesele sufleteşti, care nu 
depind de conştiinţă, ci se petrec dincolo de ea, în obscuritatea fun¬ 
dalului psihic. Multe dintre aceste procese inconştiente iau naştere 
din iniţiativa indirectă a conştiinţei, dar niciodată din voinţă con¬ 
ştientă. Altele par să apară spontan, adică fără cauze recognoscibile 
conştiente. 

Psihologia modernă tratează produsele activităţii fantasmatice in¬ 
conştiente ca autoreprezentări ale proceselor în inconştient sau ca 
enunţuri ale psihicului inconştient despre sine însuşi. Se pot deosebi 
două categorii ale acestor produse. în primul rând: fantasme (inclu¬ 
siv vise) cu un caracter personal, care se bazează neîndoielnic pe trăi¬ 
tul, uitatul sau refulatul personal şi care pot fi explicate exhaustiv prin 

4 Faptul este cunoscut, iar literatura etnologică corespunzătoare este mai mare decât 
se poate prezenta aici. 

5 Die Struktur der Seele, paragr. 328 şi urm. 

anamneza individuală. în al doilea rând: fantasme (inclusiv vise) cu 
un caracter nepersonal, care nu îşi au originea în trăirile anterioare in¬ 
dividuale şi care, prin urmare, nu pot fi explicate prin achiziţiile indi¬ 
viduale. Aceste imagini fantasmatice îşi au neîndoielnic analogul în ti¬ 
purile mitologice. De aceea trebuie presupus că ele corespund anumi¬ 
tor elemente structurale colective (şi nu individuale) ale sufletului 
uman şi, ca şi elementele morfologice ale corpului uman, sunt moşte¬ 
nite. Deşi tradiţia şi extinderea iau naştere prin migraţie, există totuşi, 
cum s-a mai spus, peste tot cazuri numeroase care nu pot fi explicate 
astfel, ci necesită presupoziţia unei reapariţii „autohtone". Aceste ca¬ 
zuri sunt atât de frecvente, încât trebuie presupusă existenţa unui strat 
sufletesc fundamental colectiv. Am desemnat acest inconştient ca in¬ 
conştient colectiv. 

Produsele acestei a doua categorii sunt atât de asemănătoare ti¬ 
purilor structurale ale miturilor şi basmelor, încât pot fi considera¬ 
te ca înrudite. De aceea este posibil ca ambele, tipurile mitologice ca 
şi cele individuale, să fi luat naştere în aceleaşi condiţii. Cum s-a mai 
spus, produsele fantasmatice ale celei de-a doua categorii (ca şi cele 
din prima, de altfel) iau naştere într-o stare redusă a intensităţii con¬ 
ştiinţei (în vise, delir, viziuni etc.). în asemenea stări încetează inhi¬ 
barea operată de concentrarea conştiinţei asupra conţinuturilor in¬ 
conştiente, şi astfel materialul anterior inconştient se revarsă, ca prin 
uşi larg deschise, în spaţiul conştiinţei. Acest mod de apariţie este re¬ 
gulă generală. 6 

Intensitatea redusă a conştiinţei şi lipsa concentrării şi atenţiei, acest 
„abaissement du niveau mental" (Pierre Janet), corespund destul de 
exact stării conştiinţei primitive, în care trebuie bănuită originea for¬ 
mării miturilor. De aceea este foarte probabil ca şi arhetipurile mito¬ 
logice să fi apărut în mod asemănător ca şi manifestările individuale 
ale structurilor arhetipale, care au loc şi astăzi. 

Principiul metodic conform căruia psihologia tratează produsele 
inconştientului sună astfel: conţinuturile de natură arhetipală manifes¬ 
tă procese în inconştientul colectiv. Ele se referă de aceea nu la ceva 

6 O excepţie sunt anumite cazuri de viziune spontană, „automatismes teleologiques" 
(Flournoy) şi procesele metodei indicate de mine a „imaginaţiei active" (Zur Em¬ 
piric lies IiuHviciuiitioiispwzefîes, cap. XI al acestui volum). 

conştient sau care a fost conştient, ci la ceva esenţial inconştient. De 
aceea, în ultimă instanţă, nici nu se poate indica la ce se referă. Fieca¬ 
re interpretare rămâne în mod necesar la „ca-şi-cum“. Nucleul semni¬ 
ficaţiei poate fi circumscris, dar nu şi descris. Dar chiar şi simpla cir¬ 
cumscriere înseamnă un progres esenţial în cunoaşterea structurii pre- 
conştiente a psihicului care era şi când încă nu exista o unitate a per¬ 
soanei (fapt care şi astăzi este nesigur la primitivi) şi absolut nici o con¬ 
ştiinţă. Această stare preconştientă poate fi observată şi în copilăria 
timpurie şi tocmai visele acelei perioade stimulează conţinuturi arhe¬ 
tipale nu rareori remarcabile. 7 

Dacă se acţionează deci conform principiului enunţat mai sus, nu se 
mai pune problema dacă un mit se referă la soare sau la lună, la tată sau 
la mamă, la sexualitate sau la foc sau la apă, ci este vorba numai de cir¬ 
cumscrierea şi caracterizarea aproximativă a unui nucleu de semnificaţie 
inconştient. Sensul acestui nucleu nu a fost niciodată conştient şi nici nu 
va fi niciodată. El a fost şi va fi numai interpretat, şi fiecare interpretare 
care se apropie într-o anumită măsură de sensul ascuns (sau — din 
punctul de vedere al intelectului ştiinţific — de nonsens) şi-a ridicat pre¬ 
tenţia nu numai asupra adevărului şi valabilităţii absolute, ci şi asupra 
veneraţiei şi devoţiunii religioase. Arhetipurile au fost şi sunt puteri su¬ 
fleteşti ale vieţii, care vor să fie luate în serios şi au grijă, într-un mod cu¬ 
rios, să capete valabilitate. Ele au fost mereu aducătoare de protecţie şi 
salvare, iar încălcarea lor are drept consecinţă bine cunoscutele „perils of 
the soul“ 8 din psihologia primitivilor. Ele sunt şi stimulii infailibili ai tul¬ 
burărilor nevrotice şi chiar psihotice, căci se comportă la fel ca organe 
ale corpului sau sisteme funcţionale organice neglijate sau maltratate. 

Ceea ce enunţă mereu un arhetip este în primul rând o asemăna¬ 
re din punctul de vedere al limbii. Dacă vorbeşte despre soare şi îl 
identifică cu leul, regele, comoara apărată de balaur şi „puterea vin- 
decătoare“ sau dătătoare viaţă a omului, el nu este nici unul, nici ce¬ 
lălalt, ci terţul necunoscut, care se exprimă mai mult sau mai puţin 
potrivit prin toate aceste asemănări, dar care — fapt ce este constant 
o supărare a intelectului — rămâne necunoscut şi neformulabil. Din 

7 Material de specialitate se găseşte numai în rapoarte netipărite ale Seminarului psi¬ 
hologic al Şcolii tehnice superioare, Zurich 1936-1939. 

8 Pericole ale sufletului. 

acest motiv, intelectul ştiinţific cade mereu în tertipuri explicative şi 
speră să termine definitiv cu fantoma. Fie că strădaniile se chemau 
euhemerism sau apologetică creştină sau iluminism în sens restrâns 
sau pozitivism, întotdeauna se ascundea în spatele lor mitul în haine 
noi, care se oferea ca o cunoaştere definitivă după modelul sfânt stră¬ 
vechi. în realitate nu se poate scăpa în mod legitim de baza arhetipa¬ 
lă fără a declanşa o nevroză, la fel cum nu se poate scăpa de corp şi 
de organele sale fără sinucidere. Dacă arhetipurile nu pot fi negate 
sau făcute cumva inofensive, fiecare treaptă culturală a diferenţierii 
conştiinţei este confruntată cu sarcina de a găsi o nouă interpretare, 
corespunzătoare treptei, pentru a lega viaţa trecută, încă existentă în 
noi, cu viaţa prezentă care ameninţă să dispară. Dacă aceasta nu se 
întâmplă, ia naştere o conştiinţă fără rădăcini, care nu mai este orien¬ 
tată în trecut, care sucombă neajutorată tuturor sugestiilor, adică 
practic devine predispusă epidemiilor psihice. O dată cu trecutul 
pierdut, care a devenit „neînsemnatul", devalorizatul, ceea ce nu va 
mai fi valorizat, s-a pierdut şi vindecătorul, căci vindecătorul este fie 
neînsemnatul însuşi, fie provine din acesta. El ia naştere în „transfor¬ 
marea formei zeilor" (Ziegler) ca vestitor sau ca prim născut al noii 
generaţii şi apare neaşteptat în locuri improbabile (naştere din piatră 
sau copac, brazdă de ogor, apă etc.) şi ca formă dublă (prichindel, pi¬ 
tic, copil, animal etc.). 

Acest arhetip al „zeului copil" are o largă răspândire şi este intim 
amestecat cu toate celelalte aspecte mitologice ale motivului copilului. 
Nici nu mai este nevoie să indicăm „copilul Isus" încă viu, care îşi dez¬ 
văluie, în legenda Christophorus, aspectele tipice de „mai mic decât mi¬ 
cul şi mai mare decât marele". în folclor, motivul copilului apare în for¬ 
ma piticului şi spiriduşului ca explicare a puterilor naturale ascunse. 
Acestui domeniu îi aparţine şi figura clasică târzie a âv&pamapiov, a 
omuleţului de metal 9 , care însufleţea până târziu în Evul Mediu pe de o 
parte minele 10 , pe de altă parte metalele alchimice 11 şi mai ales îl repre¬ 
zenta pe Mercurius cel renăscut în formă completă (ca hermafrodit, ca 

9 M. Berthelot, Colleetion des anciens alchimistes grecs, III, xxxv, p. 201. 

10 G. Agricola, De attimantibus stibternmeis , A. Kircher, Mtindus subterrtmeus, 

VIII, 4. 

n Mylius, Philosaphia reformata. 

filius sapientiae sau ca infatis noster l2 ). Mulţumită interpretării religioa¬ 
se a „copilului", au fost păstrate din Evul Mediu şi anumite dovezi care 
arată „copilul" nu numai ca figură tradiţională, ci şi ca viziune trăită 
spontan (ca aşa-numită „invazie a inconştientului"). Amintesc viziunea 
„băiatului despuiat" la Meister Eckhart şi visul Fratelui Eusta- 
chius 13 . Relatări interesante asupra unor asemenea trăiri spontane se 
găsesc şi în poveştile cu fantome englezeşti, în care este vorba de viziu¬ 
nea unui „Radiant Boy", care pare să fi fost văzut într-un loc unde sunt 
întâlnite ruine antice. 14 Această formă este interpretată ca având semni¬ 
ficaţie funestă. Se pare chiar că este vorba de figura unui „puer aeternus", 
care a devenit nefast din cauza „transformării formei", împărtăşind des¬ 
tinul zeilor antici şi germanici care au devenit cu toţii duhuri rele. Ca¬ 
racterul mistic al trăirii este demonstrat şi de Faiist al lui Goethe, Par¬ 
tea a doua, în care Faust însuşi este transformat într-un băiat şi luat în 
„corul băieţilor fericiţi", ca „stadiu de păpuşă" al Doctorului Marianus 15 . 

în ciudata poveste Imperiul fără spaţiu a lui Bruno Goetz apare o 
figură de „puer aeternus", numită Fo (=Buddha), cu coruri întregi de 
băieţi „nefericiţi" cu semnificaţie nefastă. Amintesc acest caz numai 
pentru a indica vivacitatea prezentă în toate timpurile a acestui arhetip. 

în domeniul psihopatologiei, motivul infans apare frecvent. Dese¬ 
ori este copilul nebun la femei bolnave psihic, care de regulă e interpre¬ 
tat în mod creştin. Apar şi homunculi, ca în renumitul caz Schreber 16 , 
unde apar în cete şi torturează bolnavul. Dar cel mai clar şi mai plin de 
sens se manifestă motivul copilului în terapia nevrozei în cadrul proce¬ 
sului de maturizare a personalităţii stimulat de analiza inconştientului, 
pe care l-am desemnat ca proces de individuaţieP . în cazul lui este vor- 

n Allegoria super librum turbae în: Artis auriferne I, p. 161. 

13 Texte aus der deutsclten Mystik des 14. uiui 15. Jiihrhundcrts, pp. 143 şi urm. şi 150 şi 
urm. 

14 Ingram, The Haunted Homes nnd Family Traditions of Great Britain , pp. 43 şi urm. 

15 Există o veche autoritate în alchimie numit MoribneS, Morienus de rând Maria¬ 
nus (De compositione alchemiae în: Mangetus, Bibliotlieca chemicn curiosa I, p. 509 
şi urm.). In cazul caracterului pronunţat alchimic al lui Faust. Partea a doua, o ase¬ 
menea legătură nu e neaşteptată. 

16 Denkwiirdigkeiten eines Nervenkranken. 

17 Prezentare generală în: Bewufitsein, Unbewufttes utid Individuation, Studiul X al aces¬ 
tui volum. Fenomenologie specială în următoarele capitole, de asemenea în: Psyclio- 

ba de procese preconştiente care, treptat, în forma fantasmelor mai 
mult sau mai puţin modelate, trec în conştiinţă sau devin conştiente în 
forma viselor sau, în sfârşit, sunt făcute conştiente prin metoda imagi¬ 
naţiei active 18 . Aceste materiale conţin din plin motive arhetipale, prin¬ 
tre care deseori motivul infans. Deseori copilul este modelat pornind 
de la exemplul creştin, dar şi mai frecvent el se dezvoltă din stadii pre¬ 
liminare necreştine, şi anume din animale subterane, cum ar fi croco¬ 
dilii, balaurii, şerpii sau chiar maimuţele. Frecvent copilul apare în po¬ 
tirul florilor sau dintr-un ou de aur sau ca punct central al unei man- 
dale. în vise apare ca fiu sau fiică, ca băiat, tânăr sau fecioară, uneori 
având o origine exotică, chineză, indiană, cu pielea de culoare închisă, 
sau cosmică, înconjurat de stele sau cu o coroană de stele, ca fiu regesc 
sau copil de vrăjitoare cu atribute demonice. Ca un caz special al mo¬ 
tivului „valorii greu de atins" 19 , motivul infans este foarte schimbător 
»i ia toate formele posibile, ca cea de piatră preţioasă, perlă, floare, vas, 
ou de aur, cuaternitate, bilă de aur etc. Se dovedeşte a fi capabil să fie 
înlocuit cu imagini asemănătoare de acest fel. 


2. PSIHOLOGIA ARHETIPULUI INFANS 
a. Arhetipul ca stare a trecutului 

în ceea ce priveşte psihologia motivului nostru, trebuie să observ 
ci orice enunţ asupra a ceea ce e pur fenomenal la un arhetip cade în 
mod necesar sub incidenţa criticii de mai sus. Nu trebuie să ne lăsăm 
nici un moment pradă iluziei că un arhetip ar putea fi explicat şi rezol¬ 
vat. Chiar şi cea mai bună încercare explicativă nu este nimic altceva 
decât o traducere mai mult sau mai puţin fericită în alt limbaj de ima¬ 
gini. (Limba nu este altceva decât imagine!) în cel mai bun caz visăm 


logic uud Alcliemie (partea a doua: „Traumsymbole des IndividuationsprozeGes“) şi 
Zur Empirie des Individmitionsprnzefies, Studiul XI al acestui volum. 
sS Die Bezielumgeu zwischen dem Ich und dem Unbewufiten, partea a doua, III (ca şi Die 
transzendente Fwiktion). 

19 Symbole der Wtmdlung. 

mitul mai departe şi îi dăm o formă modernă. Iar o interpretare sau o 
explicare afectează sufletul, de aici rezultând consecinţe corespunză¬ 
toare pentru propria stare de bine. Arhetipul este — ceea ce nu trebuie 
uitat niciodată — un organ sufletesc care se găseşte la oricine. O expli¬ 
caţie proastă înseamnă, în mod corespunzător, o atitudine proastă faţă 
de acest organ, care dăunează acestuia. însă cel care suferă în final este 
cel care explică prost. „Explicaţia" trebuie să fie dată astfel încât să se 
păstreze sensul funcţional al arhetipului, adică este garantată o legătu¬ 
ră suficientă şi corespunzătoare a conştiinţei cu arhetipul. Acesta este 
un element structural psihic şi de aceea o parte componentă în mod 
vital necesară a bugetului sufletesc. El reprezintă sau personifică anu¬ 
mite date instinctive ale psihicului obscur, primitiv, practic rădăcina 
invizibilă a conştiinţei. Ce semnificaţie elementară are legătura cu 
această rădăcină o arată preocuparea spiritului primitiv pentru relaţia 
cu anumiţi factori „magici", care nu sunt altceva decât ceea ce desem¬ 
năm noi ca arhetipuri. Această formă originară de religio formează şi 
acum esenţa eficientă a oricărei vieţi religioase şi aşa va fi mereu, indi¬ 
ferent care va fi forma viitoare a acestei vieţi. 

Pentru arhetip nu există nici un înlocuitor „raţional", aşa cum nu exis¬ 
tă nici pentru creierul mic sau rinichi. Organele corpului pot fi cercetate 
anatomic, histologic şi din punct de vedere al dezvoltării. Aceasta cores¬ 
punde cu descrierea unei fenomenologii arhetipale şi cu o reprezentare 
comparată a acesteia. Sensul unui organ corporal reiese numai din ches¬ 
tionarea teleologică. De aici se naşte întrebarea: care este scopul biologic 
al arhetipului? Aşa cum fiziologia răspunde la întrebarea despre corp, la 
fel psihologia trebuie să răspundă la aceeaşi întrebare despre arhetip. 

Cu constatări de genul: motivul infans este o rămăşiţă a amintirii 
despre propria copilărie, şi explicaţii asemănătoare, întrebarea este doar 
ocolită. Dacă însă — modificând uşor această frază — spunem că mo¬ 
tivul copilului ar fi o imagine a anumitor lucruri din propria copilărie 
pe care am uitat-o, ne apropiem mai mult de adevăr. Dar cum în cazul 
arhetipului este vorba de întreaga omenire şi nu de o imagine care 
aparţine unui singur individ, atunci formulăm mai bine astfel: motivul 
infans reprezintă aspectul preconştient al copilăriei sufletului colectiv. 20 

20 Nu e de prisos să observăm că o prejudecată profană identifică motivul copilului cu 
experienţa concretă „copil", ca şi cum copilul real ar fi presupoziţia cauzală a existen- 

Nu este o greşeală să ne reprezentăm mai întâi istoric acest 
enunţ, în analogie cu anumite experienţe psihologice, care spun că 
anele segmente ale vieţii individuale se pot personifica în asemenea 
măsură, încât se ajunge la o autoprezentare: de exemplu, ne vedem 
pe noi înşine ca copii. Asemenea experienţe vizionare — fie că au loc 
in stare de vis sau de veghe — sunt legate de condiţia ca în prealabil 
si fi avut loc o disociere între starea prezentă şi cea trecută. Aseme¬ 
nea disocieri se realizează în baza incompatibilităţilor, de exemplu 
starea prezentă a intrat în contradicţie cu starea din copilărie. Pro¬ 
babil s-a despărţit în mod violent de caracterul său originar datori¬ 
tă unei persona 21 voluntare, corespunzătoare ambiţiei. Prin aceasta 
a devenit necopilăros şi artificial şi şi-a pierdut rădăcinile. Aceasta 
este o ocazie favorabilă pentru o la fel de vehementă confruntare cu 
adevărul originar. 

Luând în considerare faptul că până acum omenirea nu a încetat să 
tacă enunţuri asupra copilului divin, am putea extinde probabil analo¬ 
gia individuală şi asupra vieţii omenirii şi am trage astfel concluzia că 
si omenirea intră mereu în contradicţie cu condiţionarea din copilăria 
sa, adică cu starea originară, inconştientă şi instinctivă, şi că pericolul 
unei asemenea contradicţii, care face posibilă viziunea „copilului'*, este 
prezent. Exerciţiul religios, adică repovestirea şi repetarea rituală a pro¬ 
cesului mitic, are ca scop de a aduce în faţa conştiinţei imaginea copi¬ 
lăriei şi tot ce este legat de aceasta, în scopul de a păstra întreagă legă- 
rura cu condiţia originară. 


ţei motivului copilului. In realitatea psihologică, reprezentarea empirică „copil" este 
numai mijlocul de expresie (şi nici măcar singurul!). De aceea, reprezentarea mito¬ 
logică a copilului nu e o copie a „copilului" empiric, ci un simbol clar: este vorba de 
un copil divin, minunat, non-uman, conceput, născut şi crescut in condiţii ieşite din 
comun. Faptele sale sunt la fel de minunate şi monstruoase ca şi natura sa. Doar da¬ 
torită acestor proprietăţi neempirice ia naştere necesitatea de a vorbi de un „motiv al 
copilului". „Copilul" mitologic apare şi ca Dumnezeu, uriaş, pitic, animal etc., ceea 
ce indică o cauzalitate umană nu mai puţin raţională sau concretă. Acelaşi lucru este 
valabil şi despre arhetipurile „tatălui" şi „mamei", care sunt tot simboluri mitologice 
iraţionale. 

a Psychologische Typen (paragr. 879 şi urm.) Definiţii, vezi suflet, şi Die Bezielutitgen 
avischeit dan lch und dan Unbewufiten, prima parte, cap. 3. 

b. Funcţia arhetipului 

Motivul copilului nu reprezintă doar ceva care a fost şi a trecut de 
mult, ci şi ceva prezent, adică nu este doar rămăşiţă, ci un sistem func¬ 
ţional prezent, care e menit să compenseze, respectiv să corijeze unilate- 
ralităţile şi extravaganţele inevitabile ale conştiinţei. Esenţa conştiinţei 
este concentrare asupra câtorva conţinuturi care sunt ridicate cât mai sus 
din punctul de vedere al clarităţii. Conştiinţa are drept consecinţă şi pre¬ 
supoziţie necesară excluderea altor conţinuturi momentan la fel de ca¬ 
pabile de a fi conştiente. Această excludere cauzează inevitabil o anumi¬ 
tă unilateralitate a conţinutului conştiinţei. Cum omului civilizat i s-a 
dat, o dată cu dinamica voinţei, un instrument eficient pentru exprima¬ 
rea practică a conţinuturilor sale, o dată cu educarea voinţei ia naştere 
pericolul mare de rătăcire în unilateral şi de digresiune în ceea ce e lip¬ 
sit de lege şi de rădăcini. Aceasta este ce-i drept pe de o parte posibilita¬ 
tea libertăţii umane, dar pe de altă parte este şi sursa unor nesfârşite ad¬ 
versităţi instinctuale. Omul primitiv se caracterizează deci — ca şi ani¬ 
malul — prin neofobie şi legătură strânsă cu tradiţia. După gustul nos¬ 
tru el este într-un mod jenant retrograd, în timp ce noi elogiem progre¬ 
sul. Tendinţa noastră progresistă face pe de o parte posibilă împlinirea 
multor dorinţe, dar pe de altă parte se adună o vină la fel de gigantică, 
prometeică ce necesită din când în când o plată sub forma unor catas¬ 
trofe pe măsura destinului. Cât timp a visat omenirea să zboare, iar acum 
am ajuns la bombardamente aeriene! Astăzi se ridiculizează speranţa 
creştinească într-o lume de dincolo, dar se cade adesea în chiliasme care 
sunt de sute de ori mai nerezonabile decât ideea unui dincolo de moar¬ 
te plin de bucurie! Conştiinţa diferenţiată este mereu ameninţată de dez¬ 
rădăcinare, de aceea are nevoie de starea de copilărie încă prezentă. 

Simptomatica compensării este exprimată, fireşte, din punctul de 
vedere al progresului, cu expresii nu prea măgulitoare. Cum este vor¬ 
ba, privit superficial, de un efect retardant, se vorbeşte de inerţie, îna¬ 
poiere, scepticism, cicăleală, conservatorism, teamă, meschinărie etc. 
în măsura în care însă omenirea are capacitatea de a scăpa de propri¬ 
ile fundamente, ea poate să ajungă necritic de la unilateralităţile peri¬ 
culoase până la catastrofă. Idealul retardant este mereu mai primitiv, 
mai natural (în sensul bun ca şi rău) şi mai „moral", în măsura în care 

rămâne fidel legilor transmise prin tradiţie. Idealul progresist este me¬ 
reu mai abstract, mai nenatural şi „imoral" în măsura în care cere in¬ 
fidelitate faţă de tradiţie. Progresul constrâns de voinţă este mereu 
spasm. înapoierea este ea apropiată de naturaleţe, dar şi ameninţată 
constant de o trezire dureroasă. Concepţia mai veche era conştientă că 
un progres este posibil numai „Deo concedente", fapt prin care intră 
legitim în posesia conştiinţei contrariilor şi repetă pe o treaptă mai 
inaltă strămoşeştile „rites d’entr^e et de sortie". Dar cu cât conştiinţa 
se diferenţiază mai mult, cu atât mai mare devine pericolul separării 
sale de starea de rădăcină. Despărţirea totală are loc numai atunci când 
este uitat „Deo concedente". Este un principiu psihologic faptul că o 
parte scindată a sufletului este numai aparent inactivată, însă duce în 
realitate la o posesiune a personalităţii, prin care stabilirea scopurilor 
acesteia este falsificată în sensul părţii sufleteşti scindate. Deci când sta¬ 
rea copilărească a sufletului colectiv este refulată până la excluderea to¬ 
tală, conţinutul inconştient pune stăpânire asupra stabilirii conştiente 
a scopului, inhibând, falsificând sau distrugând realizarea lui. însă un 
progres viabil apare doar prin cooperarea celor două. 


c. Caracterul de viitor al arhetipului 

Un aspect esenţial al motivului infans este caracterul său de viitor. 
Copilul este viitor potenţial. De aceea apariţia motivului infans în psi¬ 
hologia individului înseamnă de regulă o anticipare a dezvoltărilor vi¬ 
itoare, chiar dacă nu pare să fie vorba de o figură retrospectivă la prima 
vedere. Viaţa este curs, scurgere în viitor, şi nu acumulare. De aceea nu 
e de mirare că tămăduitorii mitici sunt deseori zei copii. Aceasta cores¬ 
punde exact experienţelor psihologiei individuale, care arată că acest 
„copil" pregăteşte transformarea viitoare a personalităţii. El anticipea¬ 
ză în procesul de individuaţie acea figură care rezultă din sinteza ele¬ 
mentelor de personalitate conştiente şi inconştiente. Este deci un sim¬ 
bol unificator al contrariilor 22 , un mediator, un Mântuitor , adică cel 
care întregeşte. Conform acestei interpretări, motivul copilului este ca¬ 
ii Psyclwlogische Typen (paragr. 315 şi urm.). 

pabil de mai sus amintitele multiple transformări ale formei: este expri¬ 
mat, de exemplu, prin ceea ce e rotund, cercul sau bila, sau prin cuater- 
nitate, care este altă formă a totalităţii. 23 Am desemnat această totalita¬ 
te care transcende conştiinţa ca sine 24 . Scopul procesului de individua- 
ţie este sinteza sinelui. Din alt punct de vedere, în locul termenului „sin¬ 
teză" se impune poate mai degrabă „entelehie". Există un motiv empi¬ 
ric pentru care această exprimare ar fi eventual mai potrivită: simbolu¬ 
rile totalităţii apar frecvent la începutul procesului de individuaţie, ba 
chiar pot fi observate în visele infantile ale primului născut. Această ob¬ 
servaţie pledează pentru o prezenţă apriorică a potenţialităţii totalită¬ 
ţii 25 , din care cauză este recomandat conceptul de entelehie. Dar în mă¬ 
sura în care procesul de individuaţie decurge în mod empiric ca o sin¬ 
teză, e ca şi cum ceva deja existent s-ar mai recompune în mod parado¬ 
xal. Datorită acestui aspect se poate folosi expresia „sinteză". 


d. Unitate şi multiplicitate a motivului copilului 

în fenomenologia variată a motivului „infans", trebuie distinse uni¬ 
tatea şi multiplicitatea formelor în care apare. Dacă este vorba, de 
exemplu de mulţi homunculi, pitici, băieţi etc., care nu sunt caracteri¬ 
zaţi în mod individual, există probabilitatea unei disocieri. întâlnim 
asemenea forme mai ales în schizofrenie, a cărei esenţă constă în frag¬ 
mentarea personalităţii. Multitudinea de copii reprezintă atunci pro¬ 
dusul dizolvării personalităţii. Dacă multiplicitatea apare la normali, 
atunci este vorba de reprezentarea unei sinteze încă neîmplinite a per¬ 
sonalităţii. Personalitatea (respectiv „şinele") se găseşte atunci pe treap¬ 
ta multiplicităţii, adică este prezent un eu care poate să-şi trăiască to¬ 
talitatea nu în cadrul propriei personalităţi, ci în comunitate cu fami¬ 
lia, rudele sau naţiunea; este încă în stare de identitate inconştientă cu 
multiplicitatea grupului. Biserica ţine scamă de această stare universal 

23 „Traumsymbole des Individuationsprozefies" ( Psychologie und Alchetnie, partea a 
doua) şi Psychologie und Religion (paragr. 108 şi urm.). 

24 Die Beziehungen zwischen dem Ich und dem Unbewufiten (paragr. 398 şi urm.; vezi şi 
Aion, capitolul 4). 

25 Psychologie und Alchemie (paragr. 328 şi urm.). 

răspândită prin învăţătura despre corpus mysticum şi natura de mem¬ 
bru a individului. 

Dacă motivul infans apare în forma unităţii, este vorba de o sinte¬ 
ză a personalităţii inconştiente şi deci deocamdată deja împlinite, care 
nu înseamnă, practic, că orice e inconştient, decât o posibilitate. 


e. Zeu copil şi copil erou 

„Copilul" are când aspectul zeităţii copil, când pe cel al eroului tâ¬ 
năr. Ambele tipuri au în comun naşterea miraculoasă şi primele desti¬ 
ne ale copilăriei, abandonul şi pericolul reprezentat de urmăritori. Zeul 
este supranatural pur, eroul are o esenţă omenească, dar înălţată până 
la graniţa supranaturalului („jumătate zeu“). în timp ce zeul, în relaţia 
sa intimă cu animalul simbolic, personifică inconştientul colectiv încă 
neintegrat în esenţa umană, eroul cuprinde în supranaturalul său esen¬ 
ţa umană şi reprezintă de aceea o sinteză a inconştientului („divin", adi¬ 
că încă neumanizat) şi a conştiinţei umane. El reprezintă o anticipare 
potenţială a unei individuaţii care se apropie de totalitate. 

Destinele „copilului" pot fi privite din această cauză ca reprezentări 
ale acelor evenimente psihice care au loc în cazul entelehiei sau apari¬ 
ţiei „sinelui". „Naşterea miraculoasă" încearcă să descrie felul trăirii 
naşterii. Cum este vorba de o apariţie psihică, totul trebuie să se întâm¬ 
ple într-un mod neempiric deci, de exemplu, printr-o naştere feciorel¬ 
nică sau prin zămislire miraculoasă, sau prin naştere prin organe ne¬ 
naturale. Motivul „înfăţişării sărăcăcioase", al faptului de a fi predat, 
abandonat, pus în pericol etc. încearcă să reprezinte posibilitatea pre¬ 
cară a existenţei psihice, adică enorma dificultate de a atinge acest bun 
suprem. De asemenea, prin aceasta este caracterizată şi inconştienţa şi 
neajutorarea acelei dorinţe de viaţă care constrânge tot ceea ce creşte 
să se supună legii autoîmplinirii cât mai complete, proces căruia îi stau 
in cale obstacolele reprezentate de influenţele mediului în forme ex¬ 
trem de variate. Mai ales ameninţarea particularităţii proprii prin ba¬ 
lauri şi şerpi indică pericolul că dobândirea conştiinţei va fi înghiţită 
din nou de sufletul instinctiv, de inconştient. Vertebratele inferioare 
sunt de mult simbolurile preferate pentru fundamentul psihic colec- 

tiv 26 , a cărui localizare anatomică coincide cu centrii subcorticali, ce¬ 
rebelul şi măduva spinării. Aceste organe formează şarpele. 27 Visele cu 
şerpi apar deci de regulă în cazul devierilor conştiinţei de la fundamen¬ 
tul instinctual. 

Motivul „mai mic decât ceea ce e mic, dar mai mare decât marele“ 
indică inconştienţa faptelor totalizatoare, dar şi minunate ale „copilu¬ 
lui". Acest paradox aparţine esenţei eroului şi traversează ca un fir roşu 
întregul său destin. Este capabil de a înfrunta cel mai mare pericol, dar 
este doborât în cele din urmă de „nesemnificativ": Baldur din cauza vâs- 
cului, Maui din cauza râsului unei păsărele, Siegfried din cauza singu¬ 
rului loc vulnerabil, Hercule din cauza cadoului făcut de soţia sa, alţii 
din cauza trădării etc. 

Fapta principală a eroului este învingerea monstrului întunericului: 
este victoria sperată şi aşteptată a conştiinţei asupra inconştientului. 
Ziua şi lumina sunt sinonime ale conştiinţei, noaptea şi întunericul ale 
inconştientului. Conştientizarea este cea mai puternică trăire din toate 
timpurile, căci astfel a luat naştere lumea despre a cărei existenţă nu se 
ştia nimic înainte. „Şi Dumnezeu a zis: să fie lumină!" este proiecţia ace¬ 
lei trăiri originare a conştiinţei care se desparte de inconştient. La pri¬ 
mitivii de astăzi starea de fapt sufletească este încă periclitată, iar „pier¬ 
derea sufletului" este o afecţiune psihică tipică, ce obligă medicina pri¬ 
mitivă la variate intervenţii psihoterapeutice. De aceea deja copilul se 
caracterizează prin fapte care indică ţelul învingerii întunericului. 


3. FENOMENOLOGIA SPECIALĂ A ARHETIPULUI INFANS 
a. Abandonul copilului 

Părăsirea, abandonarea, periclitarea etc. aparţin pe de o parte ima¬ 
ginii începutului nesemnificativ şi pe de altă parte naşterii misterioa- 


26 Vertebratele superioare simbolizează in principal afecte. 

27 Această semnificaţie a şarpelui se găseşte deja la Hippolytos, Refutalio, IV, 49-51. 
Vezi şi Leisegang, Die Gnosis, p. 146. 


1/2 



Despre psihologia arhetipului infans 


se şi miraculoase. Acest enunţ descrie o anumită trăire psihică de na¬ 
tură creatoare, care are ca obiect apariţia unui conţinut nou şi încă ne¬ 
cunoscut. în psihologia individului este vorba mereu într-un aseme¬ 
nea moment de o situaţie conflictuală pasională, din care nu există 
aparent nici o ieşire — pentru conştiinţă, căci pentru aceasta este va¬ 
labil „tertium non datur" (terţul este exclus) 28 . Din ciocnirea contra¬ 
riilor, psihicul inconştient realizează mereu un terţ de natură iraţio¬ 
nală, care este neaşteptat şi de neconceput pentru conştiinţă. Se pre¬ 
zintă într-o formă care nu corespunde nici lui da, nici lui nu, şi de 
aceea este respinsă de ambii. Conştiinţa nu cunoaşte contrariile şi de 
aceea nu recunoaşte nici unificatorul. Dar cum rezolvarea conflictu¬ 
lui prin unirea contrariilor este de o semnificaţie vitală şi este şi dori¬ 
tă de conştiinţă, se iveşte bănuiala creaţiei semnificative. De aici ia naş¬ 
tere caracterul numinos al „copilului". Un conţinut semnificativ, dar 
necunoscut are mereu o influenţă secretă fascinantă asupra conştiin¬ 
ţei. Noua formă este totalitate în devenire; ea este pe drumul spre to¬ 
talitate, cel puţin în măsura în care întrece în „totalitate" conştiinţa 
sfâşiată de contrarii şi îi este deci superioară acesteia prin completitu¬ 
dine. De aceea tuturor „simbolurilor unificatoare" le revine o semni¬ 
ficaţie izbăvitoare. 

Din această situaţie ia naştere „copilul" ca un conţinut simbolic, eli¬ 
berat în mod clar de legătura cu baza (mama), respectiv izolat, tră- 
gând-o şi pe mamă în situaţia periclitată, ameninţat pe de o parte de 
atitudinea deviantă a conştiinţei, pe de altă parte de horror vacui al in¬ 
conştientului, care este pregătit să-şi înghită toţi născuţii săi, căci pe 
aceştia i-a produs din joacă, iar distrugerea este parte a jocului. Nimic 
in lume nu se arată binevoitor noii naşteri, dar ea este totuşi realizarea 
cea mai preţioasă şi de viitor a naturii originare înseşi, în măsura în 
care înseamnă în ultimă instanţă o autorealizare mai înaltă. De aceea 
natura, lumea instinctuală însăşi, îşi apropriază „copilul": el este hră¬ 
nit sau protejat de animale. 

„Infans" înseamnă ceva care devine independent. El nu poate de¬ 
veni fără a se desprinde de origine: părăsirea este deci o condiţie ne¬ 
cesară, nu numai un fenomen secundar. Conflictul nu este depăşit în 

iS Psychologische Typen (paragr. 249 şi urm. — un terţ nu există). 


173 



Arhetipurile şi inconştientul colectiv 


cazul în care conştiinţa rămâne captivă contrariilor; de aceea este ne¬ 
voie de un simbol care să-i arate necesitatea desprinderii de origine, 
în timp ce simbolul „infans“ fascinează şi cuprinde conştiinţa, apare 
efectul salvator în conştiinţă şi se îndeplineşte acea separare de situa¬ 
ţia conflictuală de care conştiinţa nu a fost capabilă. Simbolul este an¬ 
ticipare a unei stări a conştiinţei care abia acum se naşte. Atât timp 
cât aceasta nu este realizată, „copilul" rămâne o proiecţie mitologică, 
ce necesită repetiţie cultuală şi înnoire rituală. Copilul Isus este, de 
exemplu o necesitate cultuală atâta timp cât majoritatea oamenilor 
încă nu este capabilă să realizeze psihologic propoziţia „dacă nu de¬ 
veniţi ca şi copiii". Cum aici este vorba de dezvoltări şi tranziţii deo¬ 
sebit de grele şi de periculoase, nu este de mirare că aceste figuri ră¬ 
mân vii secole sau milenii de-a rândul. Tot ceea ce ar trebui să fie 
omul, în sens pozitiv sau negativ, dar încă nu poate fi, trăieşte ca for¬ 
mă mitologică şi ca anticipaţie alături de conştiinţa sa, fie ca proiec¬ 
ţie religioasă, fie — ceea ce e mai periculos — ca nişte conţinuturi ale 
inconştientului, care se proiectează spontan asupra unor obiecte in¬ 
congruente, de exemplu asupra unor învăţături şi acţiuni igienice sau 
care „promit vindecarea". Toate acestea reprezintă un înlocuitor mi¬ 
tologic raţional, care din cauza nenaturaleţii sale mai mult dăunează 
omului în loc să-l sprijine. 

Situaţia conflictuală fără ieşire, din care rezultă „copilul" ca terţ ira¬ 
ţional, este desigur o formulă care corespunde numai unei etape de 
dezvoltare psihologice, adică moderne. Ea nu poate fi aplicată ca atare 
asupra vieţii sufleteşti a primitivului; chiar şi numai pentru faptul că 
perimetrul conştiinţei infantile a primitivului exclude încă o lume în¬ 
treagă de posibilităţi de trăiri psihice. Conflictul moral modern este pe 
treapta naturală a primitivului încă o stare de restrişte obiectivă care 
are o semnificaţie ameninţătoare. De aceea, nu puţine figuri ale copi¬ 
lului sunt aducătoare de cultură şi deci identificate cu factori culturali 
ajutători, cu focul 29 , metalul, grâul, porumbul etc. Ca iluminatori, adi¬ 
că cei care înmulţesc conştiinţa, ei înving întunericul, adică starea an¬ 
terioară inconştientă. Conştiinţa mai înaltă, ca ştiinţă despre ce este 

29 Chiar şi Cristos are o natură de foc („Cine mi-e aproape, e aproape de foc“: Orige- 
nbs, Homiline in Ieremiam, XX, 3, citat în: Preuschen, Antilegomena, p. 44); la fel şi 
Sfântul Spirit. 

conştient în prezent, are o semnificaţie identică cu singurătatea cosmi¬ 
că. Singurătatea exprimă opoziţia dintre purtătorul sau simbolul con¬ 
ştiinţei înalte şi mediul înconjurător al acestuia. învingătorii întuneri¬ 
cului se găsesc departe în preistorie, ceea ce indică (împreună cu alte 
legende) faptul că a existat şi o ananghie originară psihică, şi anume in¬ 
conştienţa. Din această sursă provine „iraţionala teamă de întuneric" a 
primitivilor de azi. Am găsit la un trib din Mount Elgon o formă de re¬ 
ligie care corespunde unui optimism panteist. Această convingere era 
suspendată de la şase seara până la şase dimineaţa şi înlocuită de tea¬ 
mă, căci noaptea domneşte fiinţa întunericului Ayik, „cel care produ¬ 
ce teama". Ziua nu existau în zonă şerpi uriaşi, dar noaptea ei bântu- 
iau peste tot. Noaptea întreaga mitologie se dezlănţuia. 


b. Invincibilitatea copilului 

Un paradox frapant în toate miturile copiilor este că pe de o par¬ 
te „copilul" este abandonat inconştient unor duşmani mult mai pu¬ 
ternici decât el şi este ameninţat de pericolul constant al extincţiei, iar 
pe de altă parte dispune de puteri care întrec cu mult măsura ome¬ 
nească. Acest enunţ este legat strâns de faptul psihologic că pe de o 
parte „copilul" este „neînsemnat", adică necunoscut, „numai un co¬ 
pil", iar pe de altă parte este divin. Din punct de vedere al conştiinţei, 
este vorba de un conţinut aparent nesemnificativ, căruia nu i se încre¬ 
dinţează nici un caracter dezlegător sau salvator. Conştiinţa este prin¬ 
să în situaţia sa conflictuală, iar puterile care se luptă acolo par atât de 
mari, încât conţinutul „copil" nu are nici o legătură cu factorii conşti¬ 
inţei. De aceea este lesne trecut cu vederea şi cade iarăşi în inconştient. 
De asta cel puţin ar trebui să ne temem, dacă lucrurile s-ar petrece 
conform aşteptărilor conştiinţei. Mitul subliniază că nu acesta e cazul, 
ci că acestui „copil" îi revine o putere superioară şi că se impune în 
mod neaşteptat, în ciuda tuturor pericolelor. „Infans" apare ca o naş¬ 
tere a inconştientului din sânul acestuia, conceput din baza naturii 
umane, sau şi mai bine din natura vie. El personifică puteri ale vieţii 
dincolo de perimetrul strâmt al conştiinţei, drumuri şi posibilităţi de 
care conştiinţa în unilateralitatea ei nu ştie şi o totalitate care include 

adâncurile naturii. El reprezintă avântul cel mai puternic şi inevitabil 
al fiinţei, şi anume cel al autorealizării. Este un nu se poate altfel înzes¬ 
trat cu toate puterile instinctuale naturale, în timp ce conştiinţa este 
prinsă constant într-un presupus se poate altfel. Impulsul şi compul- 
siunea autorealizării este legitate a naturii şi de aceea are o putere de 
neînfrânt, chiar dacă începutul efectului ei este mai întâi nesemnifi¬ 
cativ şi improbabil. Puterea se exteriorizează în minunile copilului 
erou, mai târziu în athla („lucrările") figurii sclavului (tipul Hercule), 
în care eroul a depăşit inconştienţa „copilului" dar se află încă într-o 
poziţie nesemnificativă. Figura sclavului conduce de regulă la epifania 
propriu-zisă a eroului semidivin. în mod special avem în alchimie o 
transformare a motivului asemănătoare, şi anume în sinonimele lui 
lapis. Ca materia prima el este „lapis exilis et vilis". Ca substanţă a 
transformării apare ca „servus rubeus" sau „fugitivus" şi în sfârşit do¬ 
bândeşte într-o adevărată apoteoză demnitatea unui „filius sapientiae" 
sau „deus terrenus", o „lumină peste toate luminile", o putere care con¬ 
ţine în sine toate puterile superiorului şi inferiorului. F.1 devine „cor¬ 
pus glorificatum", care a dobândit incoruptibilitate eternă şi a devenit 
panaceu („Mântuitor!"). 30 Mărimea şi invincibilitatea „copilului" este 
legată în speculaţia indică de fiinţa lui atman. Acesta corespunde ce¬ 
lui „mai mic decât ceea ce este mic şi mai mare decât marele". Şinele 
ca fenomen individual este „mai mic decât micul", ca echivalent al 
lumii este „mai mare decât marele". 31 Şinele ca pol opus, ca „altul" ab¬ 
solut al lumii, este conditio sine qua non a cunoaşterii lumii şi a con¬ 
ştiinţei subiectului şi obiectului. Este a fi altul psihic, care face posibi¬ 
lă conştiinţa. Identitatea nu face posibilă conştiinţa, numai separarea, 
desprinderea şi pasionata stare de a-fi-în-opoziţie pot realiza conşti¬ 
inţa şi cunoaşterea. Introspecţia indiană a cunoscut de timpuriu aceas¬ 
tă stare de lucruri şi a identificat subiectul cunoaşterii cu subiectul 

30 Piatra minusculă şi nesemnificativă — sclavul roşu sau fugitiv — fiul înţelepciunii 
— zeu pământean — corp glorificat. — Materialul este adunat în: Psychologie und 
Alchemie, partea a doua şi a treia. Mercur ca servitor în parabola lui Eirenaeus Phi- 
lalethes, Erklitnmg (ier Hermetisch Poetischen W'erke Henri Georgii Riplaei, pp. 131 
şi urm. 

31 Vezi Katha-Upanişad în: Sacred Books of the East XV, p. 11, tradus şi comentat în: Psy- 
chologische Typen, paragr. 342. 

existenţei. Conform atitudinii predominant introvertite a gândirii in¬ 
diene, obiectul a pierdut atributul realităţii absolute şi a devenit dese¬ 
ori simplă aparenţă. Atitudinea spirituală greco-occidentală nu s-a pu- 
rut elibera de convingerea existenţei absolute a lumii. Aceasta s-a în¬ 
tâmplat cu preţul semnificaţiei cosmice a sinelui. Chiar şi astăzi îi este 
greu omului occidental să recunoască necesitatea psihologică a unui 
subiect transcendent al cunoaşterii ca pol opus al universului empi¬ 
ric, deşi presupoziţia existenţei unui sine suprapus lumii, cel puţin ca 
vunct de oglindire , este necesară din punct de vedere logic. Indiferent 
de atitudinea filosofiei care refuză sau care admite ceva condiţionat, 
există şi în psihicul nostru inconştient tendinţa compensatoare de a 
realiza un simbol al sinelui în semnificaţia sa cosmică. Aceste eforturi 
se desfăşoară în formele arhetipale ale mitului eroului, aşa cum se 
poate observa uşor la fiecare proces de individuaţie. 

Fenomenologia naşterii „copilului" trimite mereu către o stare 
originară psihologică a necunoaşterii, deci a întunericului sau cre¬ 
pusculului, a nediferenţierii subiectului şi obiectului, a identităţii in¬ 
conştiente a omului şi lumii. Din această stare de nediferenţiere ia 
naştere oul de aur, care este atât om cât şi lume, şi totuşi nici unul, 
nici altul, ci un terţ iraţional. Conştiinţei crepusculare a primitivului 
i se pare că oul provine din sânul marii lumi şi deci ar fi un eveni¬ 
ment cosmic şi obiectiv-extern. Conştiinţa diferenţiată, dimpotrivă, 
înţelege că oul nu este altceva decât un simbol provenit din psihic, 
sau — şi mai rău — o speculaţie voluntară şi deci „nimic altceva" de¬ 
cât o fantasmă primitivă, căreia nu îi revine nici o „realitate". Psiho¬ 
logia medicală a prezentului concepe în legătură cu „fantasmata" alt¬ 
ceva. Ea ştie ce tulburări funcţionale corporale pe de o parte şi ce 
consecinţe psihice devastatoare pe de altă parte au simplele „fantas¬ 
me". „Fantasmele" sunt exteriorizările naturale ale inconştientului. 
Dar cum inconştientul este psihicul tuturor complexelor funcţiona¬ 
te autonome ale corpului, „fantasmele" sale au o semnificaţie etiolo¬ 
gică care nu trebuie subestimată. Din psihopatologia procesului de 
imdividuaţie ştim că formarea simbolurilor este deseori legată de tul¬ 
burări corporale psihogene, care sunt resimţite ca foarte „reale". Fan¬ 
tasmele sunt în domeniul medical lucruri reale, pe care psihoterape- 
utul trebuie să le ia în serios. El nu poate refuza orice drept acelor 

fantasmata primitive care, datorită realităţii lor, îşi proiectează con¬ 
ţinutul în lumea exterioară. La urma urmei şi corpul omenesc este fă¬ 
cut din substanţa lumii, şi într-o asemenea substanţă fantasmele se 
revelează; fără acestea nu pot fi experimentate. Fără substanţă, ele ar 
fi ca o reţea abstractă de cristal într-o apă-mamă, în care procesul de 
cristalizare nu a început încă. 

Simbolurile sinelui iau naştere în adâncul corpului şi exprimă de¬ 
seori substanţialitatea acestuia ca şi structura conştiinţei care percepe. 
Simbolul este corp viu, corpus et anima; de aceea „infans" este o for¬ 
mulă atât de potrivită pentru simbol. Unicitatea psihicului este o mă¬ 
rime realizată nu total, dar constant, care este în acelaşi timp baza ine¬ 
vitabilă a oricărei conştiinţe. „Straturile" adânci ale psihicului pierd o 
dată cu creşterea adâncimii şi obscurităţii unicitatea individuală. Ele 
devin în „jos“, adică o dată cu apropierea de sistemele funcţionale au¬ 
tonome, mai colective, pentru a deveni universale şi totodată pentru 
a se dizolva în substanţialitatea corpului, şi anume în corpurile chimi¬ 
ce. Carbonul corpului este chiar carbon. în acest sens îi dau dreptate 
lui Ker£nyi când spune că în simbol vobeşte lumea însăşi. Cu cât sim¬ 
bolul este mai arhaic şi mai „adânc", adică mai fiziologic, cu atât este 
mai colectiv şi universal, mai „substanţial". Cu cât este mai abstract, 
mai diferenţiat şi mai specific, cu atât se apropie de natura excepţio- 
nalităţii şi unicităţii conştiente şi cu atât mai mult a îndepărtat esen¬ 
ţa sa universală. în conştiinţă există pericolul de a deveni simplă ale¬ 
gorie, care nu depăşeşte cadrul concepţiei conştiente, fiind astfel aban¬ 
donat tuturor posibilelor încercări explicative raţionaliste. 


c. Hermafroditismul copilului 

Este un fapt remarcabil că probabil majoritatea zeilor cosmogonici 
au o natură bisexuală. Hermafroditul nu înseamnă nimic altceva decât 
o unire a celor mai puternice şi mai evidente contrarii. Această unire in¬ 
dică starea spirituală primitivă, la începutul căreia diferenţele şi contra¬ 
riile nu erau nici separate, nici şterse. O dată cu creşterea luminozităţii 
conştiinţei apar şi contrariile ca fiind mai clar despărţite. Dacă herma¬ 
froditul n-ar fi decât un produs al nediferenţierii primitive, ar fi de 

aşteptat ca o dată cu procesul de culturalizare el să dispară. Dar nu se 
•Întâmplă în nici un caz aşa; dimpotrivă, şi imaginaţia treptelor cultura¬ 
le înalte s-a preocupat de această reprezentare, aşa cum putem observa 
din filosofia greacă târzie şi sincretică a gnosticismului. In filosofia me¬ 
dievală a naturii un rol semnificativ este jucat de hermafroditul Rebis. 
Şi recent auzim încă de androginia lui Cristos în mistica catolică. 32 

Aici nu mai poate fi vorba de prezenţa unei fantasme primitive, de 
o contaminare originară a contrariilor. Reprezentarea originară a de¬ 
venit mai degrabă, aşa cum putem observa în lucrările medievale 33 , un 
simbol al unirii constructive a contrariilor , un „simbol unificator" pro- 
priu-zis. Simbolul, în semnificaţia sa funcţională, nu mai indică îna¬ 
poi, ci înainte către un ţel încă neatins. Nepreocupat de monstruozita¬ 
tea sa, hermafroditul a devenit treptat un mântuitor care depăşeşte 
conflictele, semnificaţie pe care a dobândit-o pe o treaptă culturală re¬ 
lativ timpurie. Această semnificaţie vitală explică de ce imaginea her¬ 
mafroditului nu s-a stins în preistorie, ci, dimpotrivă, s-a putut afirma 
de-a lungul secolelor, o dată cu adâncirea conţinutului simbolic. Fap¬ 
tul că o reprezentare atât de arhaică a atins o asemenea înălţime a sem¬ 
nificaţiei indică nu numai forţa vitală a ideilor arhetipale, ci demon¬ 
strează şi corectitudinea principiului de bază că arhetipul este un in¬ 
termediar unificator între baza inconştientă şi conştiinţă. El aruncă o 
punte între conştiinţa prezentului ameninţată de dezrădăcinare şi to¬ 
talitatea preistorică naturală, inconştient-instinctivă. Prin această in¬ 
termediere, unicitatea, excepţionalitatea şi unilateralitatea conştiinţei 
individuale a prezentului sunt legate mereu de precondiţionările natu¬ 
rale şi originare. Progresul şi dezvoltarea nu sunt idealuri de negat; dar 
ele îşi pierd sensul când omul în noua sa stare este numai un fragment 
din sine însuşi şi lasă tot ce e fundamental şi esenţial în umbra incon¬ 
ştientului, într-o stare de primitivitate sau chiar de barbarie. Conştiin¬ 
ţa disociată de bazele sale, incapabilă de a împlini sensul noii stări, cade 
uşor într-o stare care este mai rea decât cea de care voia să o elibereze 
înnoirea — exempla simt odiosal Lui Friedrich Schiller i-a devenit 
pentru prima oară clară această problemă; dar nici contemporanii, nici 

>i Koepgen, Die Gnosis des Christentums, pp. 315 şi urm. 

33 Lapisul ca mediator şi medium; vezi Tractatus aureus cum scholiis în: mangetus, Bibi. 

Chem. I, p. 408b, şi An. aurif, p. 641. 

urmaşii săi nu au fost în stare să tragă vreo concluzie. în schimb, se 
vrea mai mult ca oricând să se educe copiii. De aceea am bănuiala că 
furor paedagogicus ar fi un binevenit drum secundar, care se învârte în 
jurul problemei ridicate de Schiller, şi anume educarea educatorului. 
Copiii sunt educaţi de ceea ce este adultul, şi nu de ceea ce trăncăneş¬ 
te el. Credinţa general răspândită în cuvinte este o adevărată boală a 
sufletului, căci o asemenea superstiţie deviază de la fundamentele omu¬ 
lui şi duce la o identificare fără leac a personalităţii cu „sloganul** în 
care se crede. între timp tot ceea ce se zice că a fost depăşit de progres 
alunecă tot mai adânc în inconştient, de unde în cele din urmă ia naş¬ 
tere starea primitivă a identităţii cu masa. Şi această stare devine atunci 
realitate în locul progresului sperat. 

Fiinţa originară bisexuată devine în cursul dezvoltării culturale 
simbolul unităţii personalităţii, al sinelui, în care conflictul contrarii¬ 
lor se linişteşte. Fiinţa originară devine în acest fel scopul îndepărtat al 
autorealizării fiinţei umane, fiind încă de la început o proiecţie a to¬ 
talităţii inconştiente. Totalitatea umană constă dintr-o unire a perso¬ 
nalităţii conştiente şi inconştiente. Aşa cum fiecare individ rezultă din 
gene atât masculine cât şi feminine şi fiecare sex e determinat de pre¬ 
dominanţa genelor corespunzătoare, la fel în psihicul bărbatului nu¬ 
mai conştiinţa este masculină, iar inconştientul este feminin. La feme¬ 
ie lucrurile stau invers. Am redescoperit şi reformulat acest fapt în teo¬ 
ria mea asupra animei , 34 Dar ea era cunoscută de mult timp. 

Ideea unei coniunctio a masculinului şi femininului, care a ajuns 
concept aşa-zis tehnic în filosofia hermetică, apare ca mysterium ini- 
quitatis deja în gnosticism, probabil influenţat de veterotestamentara 
„căsătorie divină**, aşa cum, de exemplu, a realizat-o Hosea. 35 Aceasta 
e indicată nu numai de anumite obiceiuri transmise 36 , ci şi de citatul 
din Evanghelie în a doua scrisoare către Clemens: „Când cei doi vor fi 
unul, şi ceea ce e afară ca ceea ce e înăuntru, şi masculinul cu femini¬ 
nul, nici masculin, nici feminin.** 37 Acest Logion este introdus la Cle- 

34 Psyclwlogische Typen , Definiţii, vezi suflet, şi Die Bezieliungeii zwischen ilem Ich unii 
dau Viibewufiten (partea a doua, cap. 2, paragr. 296 şi urm.). 

35 Hosea, I, 2 şi urm. 

36 Vezi Fendt, Gnostische Mysterien. 

37 HbnneCKE, Neutestamentliche Apokryphen, pp. 176, 12. 

mens Alexandrinus cu următoarele cuvinte: „Când aţi călcat (cu pi¬ 
cioarele) învelişul ruşinii..." 38 , ceea ce se referă la corp, căci Clemens, 
ca şi Cassian (de la care s-a preluat citatul), ca şi Pseudo-Clemens 
interpretează cuvântul în mod spiritual, în opoziţie cu gnosticii, care, 
după cum se pare, luau coniunctio ceva cam literal. Insă erau îngrijo¬ 
raţi că, prin practica abortus şi a altor restricţii, sensul biologic al acti¬ 
vităţii lor nu depăşea în greutate semnificaţia religioasă a ritului. în 
timp ce în mistica bisericească imaginea originară a hieros gatnos era 
sublimată la cea mai mare înălţime şi se apropia numai ocazional, ca 
la Mf.chthild von Magdeburg 39 , cel puţin senzorial, de physis, ea a 
rămas peste tot vie şi obiect al unei deosebite preocupări psihice. De¬ 
senele simbolice ale lui Opicinius de Canistris 40 ne oferă în această 
privinţă o interesantă perspectivă despre felul în care imaginea origi¬ 
nară servea unirii contrariilor chiar şi în stare patologică. în filosofia 
hermetică ce domina Evul Mediu, coniunctio se realiza în întregime în 
domeniul physis în teoria fireşte abstractă a „coniugium Solis et Lunae“, 
care, în ciuda fanteziei imaginare, dădea ocazia antropomorfizării. 

în această situaţie este de înţeles când în psihologia modernă a 
inconştientului imaginea originară apare în forma opoziţiei mascu- 
lin-feminin, şi anume ca conştiinţă masculină şi inconştient perso¬ 
nificat feminin. Prin conştientizarea psihologică, imaginea se com¬ 
plică nu în mod neînsemnat. în timp ce ştiinţa veche era aproape ex¬ 
clusiv un domeniu în care nu se putea proiecta decât inconştientul 
bărbatului, noua psihologie a trebuit să recunoască şi existenţa unui 
psihic feminin autonom. însă aici lucrurile stau exact pe dos: o con¬ 
ştiinţă feminină e în opoziţie cu un inconştient personificat mascu¬ 
lin, care nu mai poate fi desemnat ca anima, ci mai degrabă ca ani- 
mus. Cu această descoperire s-a complicat şi problema coniunctio. 

La origine viaţa acestui arhetip se desfăşura în întregime în do¬ 
meniul magiei fertilităţii şi de aceea a rămas mult timp un simplu fe¬ 
nomen biologic cu nici un alt scop în afară de cel al fertilizării. Dar 
deja în Antichitatea timpurie semnificaţia simbolică a actului pare să 
se fi multiplicat. Astfel, de exemplu, realizarea personificată a hieros 

38 Clemens, Stromatn, III, 13, 92 [şi Hennecke, l.c., p. 23). 

39 Lumina curgătoare a divinităţii. 

40 Salomon, Opicinius de Canistris. 

gamos ca acţiune de cult a devenit nu numai mysterium, ci chiar sim¬ 
plă presupunere . 41 Aşa cum am văzut, şi gnosticismul a făcut eforturi 
pentru a subordona fiziologicul metafizicului. In biserică, coniunctio 
este retrasă din domeniul physis, iar în filosofia naturii a devenit „the- 
oria“ abstractă. Această dezvoltare înseamnă o transformare treptată 
a arhetipului într-un proces sufletesc, care poate fi desemnat teoretic 
ca o combinaţie de procese conştiente şi inconştiente . 42 Din punct de 
vedere practic, cazul nu este atât de simplu, căci de regulă inconştien¬ 
tul feminin al bărbatului este proiectat asupra unei femei, iar incon¬ 
ştientul masculin al femeii este proiectat asupra unui bărbat. Clarifi¬ 
carea acestei problematici este special psihologică şi nu mai aparţine 
explicării hermafroditului mitologic. 


d. Copilul ca fiinţă a începutului şi sfârşitului 

După moartea sa, Faust este luat ca băiat în „corul băieţilor feri¬ 
ciţi". Nu ştiu dacă în această ciudată reprezentare Goethe s-a refe¬ 
rit la acei amoraşi antici sepulcrali. Nu ar fi de neconceput. Figura 
cucullatus indică ceea ce e învăluit, adică invizibil, geniul singurati¬ 
cului, care apare într-o nouă viaţă în hora copilărească, înconjurat 
de figurile marine ale delfinilor şi zeilor mării. Marea este simbolul 
preferat al inconştientului, mama a orice e viu. Aşa cum „copilul" 
are în anumite circumstanţe (ca, de exemplu, în cazul lui Hermes şi 
dactililor) o legătură apropiată cu falusul ca simbol al creatorului, 
tot aşa apare iar în falusul sepulcral ca simbol al unei înnoite con¬ 
cepţii. 

De aceea „copilul" este şi „renatus in novam infantiam". Nu este 
numai o fiinţă a începutului, ci şi a sfârşitului. Fiinţa începutului 
exista înainte de oameni, iar fiinţa sfârşitului este după oameni. Din 
punct de vederd psihologic, enunţul înseamnă că acest „copil" sim- 

41 Vezi acuzaţia episcopului Asterius (Foucart, Mysteres d’Eleusis, cap. XX). Conform 
relatării lui Hippolytus, hierofantul a devenit chiar impotent după consumarea unei 
băuturi din cucută. Semnificaţii asemănătoare au autocastrările preoţilor din slujba 
zeiţei mamă. 

42 Asupra disputei cu inconştientul vezi Die Beziehungen zwischen dem leh und dem Un- 
bewufiteii, prima parte, cap. 2 (paragr. 221 şi urm.) 

bolizează fiinţa preconştientă şi postconştientă a omului. Fiinţa sa 
preconştientă este starea inconştientă a copilăriei timpurii, fiinţa 
postconştientă este o anticipare per analogiam dincolo de moarte. In 
această reprezentare se exprimă esenţa cuprinzătoare a totalităţii su¬ 
fleteşti. Totalitatea constă nu din perimetrul conştiinţei, ci cuprinde 
in ea extensia nedeterminată şi nedeterminabilă a inconştientului. 
Totalitatea este din punct de vedere empiric de o întindere de nepre¬ 
văzut, mai bătrână şi mai tânără decât conştiinţa şi circumscriind-o 
pe aceasta în spaţiu şi timp. în cazul acestei constatări nu este vorba 
de speculaţie, ci de experienţă sufletească nemijlocită. Procesul 
conştiinţei este nu numai permanent însoţit, ci şi deseori condus, 
sprijinit şi întrerupt de procese inconştiente. Viaţa sufletească se afla 
in copil, încă înainte de a avea conştiinţă. Chiar şi adultul spune şi 
face lucruri de care abia mai târziu ştie — dacă ştie — ce înseamnă. 
Dar le-a spus şi făcut ca şi cum le-ar fi ştiut. Visele noastre ne spun 
constant lucruri de dincolo de opinia noastră conştientă (de aceea 
pot fi atât de bine folosite în terapia nevrozelor). Avem bănuieli şi 
percepţii din surse necunoscute. Temeri, toane, intenţii, speranţe ne 
copleşesc cu o cauzalitate indescifrabilă. Aceste experienţe concrete 
formează baza acelui sentiment că nu ne suntem cunoscuţi suficient 
nouă înşine şi a acelei bănuieli penibile că ne putem surprinde pe 
noi înşine. 

Omul primitiv nu îşi este sieşi o enigmă. Problema omului este 
ultima pe care omul a păstrat-o pentru sine. Dar primitivul are atât 
de mult suflet în afara conştiinţei, încât experienţa unui psihic aflat 
in afara sa este mult mai obişnuită decât pentru noi. Conştiinţa în¬ 
conjurată de puteri psihice, apărată, purtată sau ameninţată şi tră¬ 
dată este o experienţă originară a omenirii. Această experienţă s-a 
proiectat în arhetipul infans, care exprimă totalitatea omului. El este 
părăsitul şi abandonatul şi în acelaşi timp puternicul-divin, începu¬ 
tul nesemnificativ şi îndoielnic şi sfârşitul triumfător. „Copilul etern“ 
in om este o experienţă de nedescris, o nepotrivire, un dezavantaj şi 
o prerogativă divină, un imponderabil, care reprezintă valoarea şi 
nonvaloarea ultimă. 

4. REZUMAT 

Sunt conştient că un comentariu psihologic al arhetipului infans 
rămâne simplă schiţă fără o documentare exhaustivă. Dar cum este 
vorba de un tărâm psihologic nou, pe mine m-au interesat în primul 
rând delimitarea perimetrului posibil al problematicii ridicate de ar¬ 
hetip şi descrierea, cel puţin ca rezumat, a diferitelor aspecte ale 
acestei probleme. Delimitări precise şi formulări conceptuale stricte 
sunt pur şi simplu imposibile în acest domeniu, căci fluxul întrepă¬ 
trunderii reciproce aparţine esenţei arhetipurilor. Ele pot fi circum¬ 
scrise numai aproximativ. Sensul lor viu reiese mai mult din totali¬ 
tatea reprezentării lor decât dintr-o formulare singulară. Orice în¬ 
cercare a unei păreri clare se pedepseşte imediat prin faptul că şter¬ 
ge luminozitatea nucleului semnificativ de neînţeles. Nici un arhe¬ 
tip nu poate fi redus la o formă simplă. El este un vas care nu poate 
fi niciodată golit sau umplut. El există în sine numai potenţial şi 
când ia o formă substanţială el nu mai este ce a fost odată. El persis¬ 
tă de-a lungul mileniilor şi necesită mereu o nouă interpretare. Ar¬ 
hetipurile sunt elementele de neclintit ale inconştientului, dar ele îşi 
schimbă constant forma. 

Este aproape lipsită de speranţă încercarea de a desprinde un sin¬ 
gur arhetip din reţeaua vie a sufletului, dar, în ciuda împletirii lor, 
ele formează unităţi ce pot fi înţelese intuitiv. Psihologia, ca multe 
alte exteriorizări ale sufletului, lucrează cu reprezentări şi concepte 
care sunt deduse din structuri arhetipale şi dau naştere, în mod co¬ 
respunzător, unui mit destul de abstract. Psihologia traduce deci 
limba arhaică a mitului într-un mitologem modern, încă necunos¬ 
cut ca atare, care formează un element al mitului „ştiinţă". Acţiunea 
„fără ieşire" este mit viu şi trăit şi de aceea satisfăcător, ba chiar vin¬ 
decător, pentru oamenii cu un temperament corespunzător, în mă¬ 
sura în care ei au fost separaţi de fundamentele sufletului printr-o 
disociere nevrotică. 

Arhetipul „infans" este întâlnit empiric în procesele de indivi- 
duaţie spontane şi terapeutice. Prima formă a „copilului" este de 
obicei inconştientă. în acest caz există o identificare a pacientului cu 
infantilismul său personal. Atunci apare (sub influenţa terapiei) o 

mai mult sau mai puţin treptată separare şi obiectivare a „copilului", 
deci o dizolvare a identităţii, cu o intensificare (deocamdată spriji¬ 
nită tehnic) a formării fantasmelor, în care devin vizibile în mare 
măsură trăsături arhaice, adică mitologice. Cursul următor al trans¬ 
formării corespunde mitului eroului. De regulă lipseşte motivul fap¬ 
telor mari, dar ameninţările mitice joacă un rol cu atât mai mare. De 
obicei apare în acest stadiu o identitate cu rolul, atrăgător din dife¬ 
rite motive, al eroului. Această identitate este deseori foarte perseve¬ 
rentă şi problematică pentru echilibrul sufletesc. Dacă dizolvarea 
identităţii reuşeşte, figura eroului poate, prin reducerea conştiinţei 
Ia o dimensiune umană, să se diferenţieze treptat până la simbolul 
sinelui. 

în realitatea practică este vorba, desigur, nu numai despre sim¬ 
pla cunoaştere a acestor dezvoltări, ci de trăirea transformărilor. Sta¬ 
rea de început a infantilismului personal arată imaginea „părăsitu¬ 
lui", adică a copilului „neînţeles" şi nedreptăţit, care are pretenţii 
arogante. Epifania eroului (a doua identificare) se arată într-o infla¬ 
ţie corespunzătoare: o pretenţie oarecare devine convingerea că res¬ 
pectivul este cineva deosebit; sau imposibilitatea împlinirii preten¬ 
ţiei dovedeşte propria inferioritate, care favorizează rolul tolerantu¬ 
lui eroic (o inflaţie negativă). în ciuda opoziţiei, ambele forme sunt 
identice, căci delirului de grandoare conştient îi corespunde o infe¬ 
rioritate inconştientă, compensatoare, iar inferiorităţii conştiente un 
delir de grandoare inconştient. (Nu există una fără alta.) Dacă ob¬ 
stacolul celei de-a doua identificări este trecut cu bine, atunci pro- 
cesualitatea conştientă poate fi separată clar de cea inconştientă şi 
procesualitatea inconştientă poate fi observată obiectiv. De aici ia 
naştere posibilitatea disputei cu inconştientul şi astfel cea a sintezei 
elementelor conştiente şi inconştiente ale cunoaşterii şi acţiunii. De 
aici rezultă deplasarea centrului personalităţii din eu în sine. 43 

în acest cadru psihologic se rânduiesc motivele părăsirii, invin¬ 
cibilităţii, hermafroditismului şi fiinţei de început şi sfârşit, ca nişte 
categorii diferite ale trăirii şi cunoaşterii. 


43 Die Beziehungen zwischen dan Ich und dem Uttbewufiten. 

DESPRE ASPECTUL PSIHOLOGIC 
AL FIGURII ZEIŢEI KORE 


[împreună cu o contribuţie a lui KARL KERfiNYI (,,Kore“) ca monografie (Albae Vigi- 
liae VIII/IX) in Panteonul Instituţiei Academice, Amsterdani-Leipzig 1941, apărut sub 
titlul Daş gtlttliche MUdchen. Die Hauptgestalt der Mysterien von Elensis in mylhologischer 
uud psycliologischer Beleuclitung. Apoi, împreună cu studiul precedent al acestui volum, 
ca: C.G. (UNG şi KARL KERENYI, Einfithrung in dns Wesen der Mythologie. Gottkitidmy- 
tlios / Eleusinische Mysterien la aceeaşi editură, 1941. Ediţie nouă sub acelaşi titlu de mai 
sus, dar ai subtitlul Dasgbttliche Kind / Das gSttliche Mădchen la editura Rhein, Ztirich, 
1951.] 




DESPRE ASPECTUL PSIHOLOGIC 
AL FIGURII ZEIŢEI KORE 


Figura zeiţelor Demeter şi Kore, sub triplul aspect de fecioară, 
mamă şi Hecate, nu numai că nu e necunoscută psihologiei inconştien¬ 
tului, ci este şi o problemă practică. „Kore“ îşi are corespondentul psi¬ 
hologic în acele tipuri pe care le-am desemnat pe de o parte ca sine sau 
personalitate supraordonată, pe de altă parte ca anima. Pentru a expli¬ 
ca aceste figuri, presupuse ca fiind necunoscute, trebuie să fac câteva 
observaţii de ordin general. 

Psihologul trebuie să lupte cu aceleaşi greutăţi ca şi mitologul 
atunci când se pune problema unei definiţii exacte, respectiv a unei in¬ 
formaţii neechivoce şi precise. Clară şi neechivocă este numai imagi¬ 
nea însăşi, aşa cum se prezintă în contextul său obişnuit. în această for¬ 
mă dezvăluie tot ce conţine. Dar când se încearcă obţinerea prin abs¬ 
tracţie a „esenţei proprii" a imaginii, atunci aceasta devine neclară şi se 
risipeşte ca un fum. Pentru a înţelege funcţia ei vie, trebuie lăsată, ca 
fiinţă vie, în complexitatea ei naturală, fără să se facă cercetări ştiinţi¬ 
fice asupra anatomiei cadavrului ei sau asupra arheologiei ruinelor 
sale. Prin aceasta nu trebuie negată îndreptăţirea acestor metode, dacă 
sunt aplicate acolo unde este logic. 

în cazul copleşitoarei complexităţi a fenomenelor psihice, punctul 
de vedere fenomenologic pur este fără îndoială, pe termen lung, singu¬ 
rul posibil şi de la care ne putem aştepta la succes. „De unde" vin lu¬ 
crurile şi „ce“ sunt ele sunt întrebări care duc deseori la interpretări 
premature tocmai în domeniul psihologiei. Asemenea speculaţii se ba¬ 
zează mai degrabă pe premise inconştiente ale concepţiei despre lume 

a celui care le formulează decât pe natura însăşi a fenomenelor. Dome¬ 
niul fenomenelor psihice produse de procese inconştiente este aşa de 
bogat şi de variat, încât prefer să descriu descoperirile şi observaţiile şi. 
când e posibil, să le clasific, adică să le ordonez în anumite tipuri. 
Aceasta este metodica ştiinţelor naturii care se foloseşte peste tot unde 
este vorba de un material variat şi încă neordonat. Se poate pune la în¬ 
doială utilitatea sau oportunitatea categoriilor sau tipurilor folosite, dar 
nu şi justeţea metodei. 

Cum observ şi cercetez de decenii produsele inconştientului în cel 
mai larg sens al termenului, şi anume visele, fantasmele, viziunile şi idei¬ 
le delirante, nu pot să nu recunosc anumite regularităţi, adică tipuri. 
Există tipuri de situaţii sau de figuri, care se repetă deseori după o anu¬ 
mită logică. De aceea folosesc conceptul de motiv, pentru a desemna 
aceste repetiţii. Astfel, există nu numai vise tipice, ci şi motive tipice in 
vise. Acestea pot fi, cum am spus, situaţii sau figuri. Printre cele din 
urmă există figuri umane care se pot subordona unei serii de tipuri: 
principalele sunt — conform opiniei mele 1 — umbra, bătrânul, copi¬ 
lul (inclusiv ca tânăr erou), mama („mama originară" şi „mama htoni- 
că“) drept personalitate supraordonată („demonică" deci) şi opusul co¬ 
respunzător ei, fecioara, apoi anima la bărbat şi animus la femeie. 

Cu enumerarea tipurilor desigur că nu s-au epuizat toate cazurile 
care prezintă o regularitate statistică în această privinţă. Figura Korei, 
care ne interesează pe noi, aparţine, când e observată la bărbat, tipului 
„anima"; când e observată la femeie, tipului „personalitate supraordo¬ 
nată". O proprietate esenţială a figurilor psihice este că sunt duble sau 
sunt capabile de a se dubla; în orice caz sunt bipolare şi oscilează între 
semnificaţia lor pozitivă şi cea negativă. Astfel, personalitatea „supra¬ 
ordonată" poate să apară şi sub aspect contrafăcut, precum Mefistofel, 
care, ca personalitate, este de fapt mult mai pozitiv decât Faust, ambi- 

i După câte ştiu nu au fost făcute şi alte propuneri. Critica s-a mulţumit să ne asigu¬ 
re că nu există astfel de arhetipuri. Sigur că nu, la fel cum In natură nu există un or¬ 
din al plantelor! Totuşi oare se va nega apariţia familiilor naturale de plante? Sau vor 
fi contestate apariţia şi repetiţia constantă a anumitor asemănări morfologice şi func¬ 
ţionale? în cazul formelor tipice ale inconştientului este vorba de ceva asemănător in 
principiu. Este vorba de forme prezente a priori sau norme biologice ale activităţii 
sufleteşti. 

ţiosul sec şi iraţional; o altă figură negativă este acel Degeţel sau pros¬ 
tul din poveşti. La femeie, figura corespunzătoare lui Kore este de re¬ 
gulă o figură dublă, şi anume o mamă şi o fecioară; adică uneori apa¬ 
re ca una, alteori ca cealaltă. Din acest fapt aş putea conchide, de exem¬ 
plu, că la elaborarea mitului Demeter-Kore influenţa feminină a co¬ 
pleşit-o pe cea masculină în aşa măsură, încât acesteia din urmă aproa¬ 
pe că nu îi revine nici o însemnătate. Rolul bărbatului în mitul lui De- 
meter este de fapt numai acela de răpitor şi violator. 

în practică, figura Korei apare la femeie ca tânără fecioară necunos¬ 
cută; nu rareori ca Gretchen şi mamă nelegitimă. 2 O nuanţă frecventă 
este cea de dansatoare, pentru a cărei elaborare se face uz de cunoştin¬ 
ţe clasice: atunci fecioara apare ca o coribantă, ca o bacantă sau ca o 
nimfa. O varietate nu foarte rară este cea a sirenei, care îşi trădează ca¬ 
racterul supranatural prin coada de peşte. Frecvent, figura Korei şi de 
asemenea cea a mamei alunecă spre regnul animal, ai cărui reprezen¬ 
tanţi favoriţi sunt pisica sau şarpele, sau ursul, sau un monstru subte¬ 
ran negru, cum e crocodilul, sau fiinţe de felul salamandrei sau şopâr- 
lei. 3 Neajutorarea tinerei fecioare o expune pe aceasta tuturor perico¬ 
lelor posibile, de exemplu să fie devorată de monştri sau sacrificată ri¬ 
tual, ca un animal de jertfa. Deseori, copila nevinovată devine victima 
unor orgii sângeroase, îngrozitoare, ba chiar obscene. Uneori este vor¬ 
ba de o adevărată Nekyia, o coborâre în infern şi o căutare a „comorii 
greu de obţinut", ocazional legată de orgii sexuale rituale sau de ofran¬ 
de de sânge menstrual aduse lunii. E de remarcat faptul că torturile şi 
acţiunile obscene sunt executate de o „mamă htonică". Au loc beţii şi 
băi de sânge 4 , crucificări, de asemenea. Figura fecioarei ce poate fi ob- 

l Concepţia personalistă interpretează asemenea vise ca „împliniri ale dorinţei". O ase¬ 
menea interpretare pare multora ca fiind singura posibilă. Vise de acest fel apar însă 
în diferite circumstanţe ale vieţii, chiar şi acolo unde teoria împlinirii dorinţei devi¬ 
ne violenţă pură şi arbitrară. Cercetarea motivelor in domeniul viselor mi se pare de 
aceea mai prudentă şi mai corespunzătoare scopului. 

5 Viziunea dublă a salamandrei, de care vorbeşte Benvbnuto Cellini în biografia sa, 
corespunde unei proiecţii a animei, ocazionată de muzica pe care o făcea tatăl. Vezi 
Goethe, Werke XXXIV, p. 20, şi Jung, Psychologie tind Alchimie, paragr. 404. 

4 Una dintre pacientele mele, a cărei dificultate principală era un complex matern ne¬ 
gativ, a dezvoltat o serie fantasmatică despre o figură maternă primitivă, o indiană, 
care o Învăţa despre esenţa femeii. în aceste lecţii se găseşte un paragraf deosebit de- 

servată în cazuistică se deosebeşte sensibil de vaga natură florală a Ko- 
rei, în măsura în care figura modernă prezintă contururi mai nete şi e 
departe de a fi atât de „inconştientă", aşa cum o arată exemplele ce ur¬ 
mează. 

Figurile corespunzătoare zeiţelor Demeter şi Hecate sunt figuri su¬ 
perioare ale mamei, uneori cu supravieţuire mai îndelungată, care aco¬ 
peră spaţiul dintre tipul Pietă până la tipul Baubo. Inconştientul femeii, 
care compensează candoarea convenţională, se dovedeşte aici mult mai 
inventiv. îmi amintesc doar foarte puţine cazuri în care figura nobilă a 
zeiţei Demeter să se manifeste în mod pur, într-o imagine ivită spontan 
din inconştient. îmi amintesc de un caz în care a apărut o zeiţă fecioa¬ 
ră îmbrăcată în cel mai pur alb, dar ea ţinea în mână o maimuţă nea¬ 
gră. „Mama htonică" este mereu subpământeană şi are uneori legături 
cu luna, fie prin sacrificiile de sânge amintite, fie prin sacrificii de co¬ 
pii, fie este împodobită cu cornul lunii. 5 în reprezentări desenate sau 
plastice, „mama" este întunecată până la negru sau roşie (culorile ei 
principale), are o expresie a feţei primitivă, chiar animalică, forma se 
apropie deseori de idealul neolitic al acelei Venus din Brassempouy, res¬ 
pectiv al celei din Willcndorf sau al Adormitei din Hal Saflieni. în di- 

spre sânge, care sună astfel: „Viaţa femeii este apropiată sângelui. Fiecare lună ii 
aminteşte aceste lucru, iar naşterea este un lucru sângeros, distrugere şi creaţie. O fe¬ 
meie poate concepe, dar noua viaţă nu e creaţia ei. In ultimă instanţă, ea ştie şi se bu¬ 
cură de favoarea care i s-a făcut. Ea este o mică mamă, nu Marea Mumă. Dar imagi¬ 
nea ei e asemănătoare celei mari. Dacă ea înţelege acest lucru, este binecuvântată de 
natură, căci s-a supus într-adevăr şi de aceea poate lua parte la hrănirea Marii 
Mume.“ 

5 Deseori, luna este doar „acolo", ca de exemplu într-o fantasmă despre mama htoni- 
câ sub forma „femeii albină" (Josephine D. Bacon, Iii the Bordei Country, pp. 14 şi 
urm.): Cărarea ducea către o cabană mică de aceeaşi culoare ca şi cei patru copaci 
mari care o înconjurau. Uşa era larg deschisă, şi în mijloc, pe un scaun scund, stătea 
o bătrână învăluită într-o mantie lungă şi o privea prietenos. Cabana era plină de 
zumzăitul albinelor. Intr-un colţ al cabanei era o fântână rece, adâncă, în care se 
oglindeau „o lună albă şi stele mici". Ea a văzut întregul firmament in fântână. Fe¬ 
meia a somat-o să-şi amintească îndatoririle vieţii de femeie. — In yoga tantrică iese 
din Shakti cea adormită „un zumzăit ca cel al unui roi de albine" (Shatchakra Nirupa- 
na, p. 29, în: Avalon, The Serpent Power). Vezi şi mai jos (paragr. 352) dansatoarea, 
care se dizolvă într-un roi de albine. Albinele sunt legate şi — ca alegorie — de Ma- 
ria, aşa cum o arată textul sfinţirii lumânărilor de Paşte. Vezi Duchesne, Origines du 
culte chretien , pp. 265 şi urm. 

ferite ocazii am găsit şi cazuri de polimastie într-o ordonare corespun¬ 
zătoare celei a scroafei. „Mama htonică“ joacă un rol semnificativ în 
inconştientul femeii, căci toate apariţiile sale sunt caracterizate drept 
„puternice". Acest lucru indică faptul că în asemenea cazuri „factorul 
mamă htonică" este anormal de slab în conştiinţă şi de aceea are nevo¬ 
ie de întărire. 

Admit că în acest stadiu pare aproape imposibil de înţeles faptul că 
asemenea figuri sunt clasificate în categoria personalităţilor „supraor¬ 
donate". însă într-o cercetare ştiinţifică trebuie să se facă abstracţie de 
premisele morale sau estetice şi să fie lăsate să vorbească faptele. Fe¬ 
cioara este adesea caracterizată ca nefiind om obişnuit; ea are o origi¬ 
ne fie necunoscută, fie stranie sau arată ciudat, sau face sau suportă lu¬ 
cruri stranii, de unde trebuie conchisă o natură specială, mitică a fe¬ 
cioarei. La fel, poate şi mai evident, „mama htonică" este — în sens an¬ 
tic — o fiinţă divină. Mai mult, ca mamă htonică ea nu apare numai 
ca Baubo, ci şi ca regina Venus din „Poliphilo“ 6 , încărcată de un destin. 
Formele deseori inestetice ale „mamei htonice“corespund unei preju¬ 
decăţi a inconştientului feminin modern, care nu era cunoscută Anti¬ 
chităţii. Natura subpământeană a zeiţei Hecate strâns legată de aceea a 
lui Demeter şi destinul Persephonei indică totuşi partea întunecată a 
sufletului omenesc, chiar dacă nu în aceeaşi măsură în care o găsim în 
materialul modern. 

„Personalitatea supraordonată" este omul total, aşa cum este el în 
realitate, şi nu doar aşa cum se prezintă sieşi. De totalitate ţine şi sufle¬ 
tul inconştient, care are, ca şi conştiinţa, cerinţele şi necesităţile sale. 
Nu vreau să interpretez personalistic inconştientul şi să emit afirmaţia 
că imaginile fantasmatice, ca cele descrise mai sus, ar fi „împliniri ale 
dorinţei" de natură refulată. Aceste imagini ca atare nu au fost nicio¬ 
dată conştiente, de aceea nici nu au putut să fie refulate. Eu înţeleg in¬ 
conştientul mai degrabă ca suflet impersonal comun tuturor oameni¬ 
lor, deşi se exteriorizează printr-o conştiinţă personală. Chiar dacă toa¬ 
tă lumea respiră, respiraţia nu este totuşi un fenomen interpretabil în 
mod personal. Imaginile mitice aparţin structurii inconştientului şi 
sunt un bun impersonal, de care majoritatea oamenilor mai degrabă 

6 Colon na, Hypnerotomachta Polipliili, şi Linda Fierz-David, Der Liebestraum des 

Poliphilo. 

sunt posedaţi, decât îl posedă. Imagini ca cele descrise mai sus provoa¬ 
că în anumite condiţii tulburări şi simptome corespunzătoare şi este 
sarcina terapiei medicale să afle dacă şi cum şi în ce măsură aceste im¬ 
pulsuri trebuie integrate personalităţii conştiente sau dacă au fost de¬ 
plasate, în mod secundar, printr-o orientare deficitară a conştiinţei, 
dintr-o potenţialitate normală în actualitate. In practică, există ambe¬ 
le posibilităţi. 

Eu desemnez „personalitatea supraordonată" în mod obişnuit ca 
„sine", făcând aici o diferenţiere netă între eu, care, după cum se ştie, 
este doar atât de întins ca şi conştiinţa, şi întregul personalităţii, care în¬ 
globează alături de partea conştientă şi pe cea inconştientă. Eul este 
deci faţă de „sine" ca partea faţă de întreg. Astfel, şinele este supraor¬ 
donat. Empiric, şinele nu e resimţit ca subiect, ci ca obiect, datorită 
părţii sale inconştiente care nu pătrunde în conştiinţă decât indirect, 
pe calea proiecţiei. Datorită părţii inconştiente, şinele este atât de în¬ 
depărtat de conştiinţă, încât se poate exprima numai în parte prin fi¬ 
guri umane, în rest se foloseşte doar de simboluri obiective şi abstrac¬ 
te. Figurile umane sunt tată şi fiu, mamă şi fiică, rege şi regină, zeu şi 
zeiţă. Simbolurile teriomorfe sunt dragonul, şarpele, elefantul, leul, ur¬ 
sul şi alte animale puternice sau, dimpotrivă, păianjenul, racul, flutu¬ 
rele, cărăbuşul, viermele etc. Simbolurile botanice sunt de regulă flori 
(lotus şi trandafir!). Acestea fac tranziţia spre configuraţii geometrice, 
cum sunt cercul, sfera, pătratul, cuaternitatea, ceasul, firmamentul, 
etc. 7 Câmpul nedeterminat al părţii inconştiente face imposibilă o în¬ 
ţelegere şi o descriere completă a personalităţii umane. în consecinţă, 
inconştientul întregeşte imaginea prin figuri vii, de la animal la divini¬ 
tate, ca limite extreme ale extraumanului, după care completează lu¬ 
mea animală prin adăugarea regnului vegetal şi a abstractului anorga¬ 
nic, realizând un microcosmos. Aceste întregiri se găsesc de altfel frec¬ 
vent şi ca aşa-zise atribute la imaginile divine antropomorfe. 

Demetera şi Kore, mama şi fiica, completează conştiinţa feminină 
la nivel superior şi inferior. Ele adaugă vechiul şi noul, puterea şi slăbi¬ 
ciunea, şi lărgesc astfel conştiinţa individuală limitată şi strâns legată 
de spaţiu şi timp spre presimţirea unei personalităţi mai mari, mai cu- 

7 Vezi în acest sens Psychologie urni Alcliemie , partea a doua. 

prinzătoare, care, pe deasupra, participă la procesualitatea eternă. Nu 
se poate admite că mitul sau misterul ar fi fost inventate conştient, ci 
mai degrabă se pare că acestea reprezintă recunoaşterea involuntară a 
unei realităţi psihice inconştiente. Psihicul care preexistă conştiinţei (de 
exemplu la copil) participă pe de o parte la psihicul mamei, iar pe de 
altă parte ajunge şi în psihicul fiicei. De aceea se poate spune că fieca¬ 
re mamă îşi cuprinde în sine fiica şi fiecare fiică mama; iar fiecare fe¬ 
meie se prelungeşte în trecut în mamă şi în viitor în fiică. Din această 
participare şi fuziune ia naştere acea incertitudine în legătură cu mo¬ 
mentul temporal: ca mamă trăieşte mai devreme, iar ca fiică mai târ¬ 
ziu. Din trăirea conştientă a acestei legături ia naştere sentimentul ex¬ 
tinderii vieţii peste generaţii: un prim pas către experienţa şi certitudi¬ 
nea nemijlocită a eliberării din timp, ceea ce înseamnă un sentiment 
de imortalitate . Viaţa individuală se ridică până la a deveni tipul, ba 
chiar arhetipul destinului feminin în general. Astfel are loc o apocatas- 
tază a vieţii strămoşilor care, prin intermediul punţiii reprezentate de 
omul individual, se prelungeşte în generaţiile viitoare. Printr-o aseme¬ 
nea experienţă, individul îşi găseşte locul şi sensul în viaţa generaţiilor 
şi astfel din cursul vieţii, care trece prin individ, sunt îndepărtate toa¬ 
te piedicile inutile. Dar şi individul este eliberat din izolarea sa şi este 
redat propriei totalităţi. Orice îndeletnicire cultică cu arhetipurile are, 
in ultimă instanţă, acest scop şi acest rezultat. 

Psihologului îi este clar ce efecte de catharsis şi înnoitoare a avut 
cultul lui Demeter asupra psihicului feminin şi ce lipsă de igienă psi¬ 
hică e proprie culturii noastre, care nu mai cunoaşte asemenea trăiri 
tămăduitoare cum sunt emoţiile eleusine. 

îmi dau seama că nu numai psihologul profan, dar nici psihologul 
specialist sau psihiatrul, ba nici măcar psihoterapeutul nu se poate fo¬ 
losi de materialul arhetipal al pecienţilor săi, dacă nu a cercetat în mod 
special această latură a fenomenologiei inconştientului. Tocmai sub ob¬ 
servaţia psihiatrică şi psihoterapeutică apar frecvent cazuri care se dis¬ 
ting printr-o producţie bogată a simbolisticii arhetipale. 8 Dar cum me¬ 
dicului observator îi lipsesc cunoştinţele istorice necesare, el nu este în 

i Indic disertaţia elevului meu Jan Nelken, Analytische Beobnchtungen iibcr PhnnUi- 
siai eines Schizophreneti (1912), ca şi analiza mea asupra unei serii fantasmatice in: 
i Symbole iter Waiuihing. 

stare să vadă paralelismul dintre observaţiile sale şi descoperirile isto¬ 
riei spiritului şi culturii. Invers, un cunoscător al mitologiei şi istoriei 
comparate a religiilor nu este de regulă psihiatru şi de aceea nu ştie că 
mitologemele sale mai apar încă proaspete şi vii — de exemplu în vise 
şi viziuni, în secretul celor mai personale şi intime trăiri, pe care în nici 
un caz nimeni nu le-ar oferi bisturiului ştiinţific. Materialul arhetipal 
este de aceea marele necunoscut şi este nevoie de studii şi pregătiri spe¬ 
ciale pentru a se putea aduna acest material. 

Nu mi se pare de prisos să dau câteva exemple din experienţa mea 
cazuistică, exemple care reprezintă apariţia imaginilor arhetipale în vis 
sau în fantasmă. Mă lovesc de fiecare dată la publicul meu de dificul¬ 
tatea că acesta consideră că o asemenea ilustrare prin „câteva exemple" 
ar fi lucrul cel mai uşor din lume. Dar în realitate este aproape impo¬ 
sibil să demonstrezi ceva cu câteva cuvinte şi imagini scoase din con¬ 
text. Acest lucru e posibil numai faţă de un cunoscător. Nimănui nu 
i-ar trece prin cap ce are de gând Perseu cu capul Gorgonei dacă nu ar 
cunoaşte mitul. La fel este şi cu imaginile individuale: ele au nevoie de 
un context, care nu este numai mitul, ci şi anamneza individuală. Dar 
asemenea relaţii au o extindere fără limite. Fiecare serie de imagini oa¬ 
recum completă ar necesita pentru reprezentarea ei o carte de aproxi¬ 
mativ 200 de pagini. Cercetarea mea asupra seriei fantasmatice a lui 
Miller poate da o idee despre acest lucru. 9 De aceea şovăi când încerc 
să dau exemple cazuistice. Materialul pe care îl folosesc provine în par¬ 
te de la persoane normale, în parte de la persoane nevrotice. Este vor¬ 
ba în parte de vise, în parte de viziuni sau de vise înfăşurate în viziuni, 
în cazul acestor „viziuni" nu este în nici un caz vorba de halucinaţii sau 
de stări extatice, ci de imagini fantasmatice spontane, vizuale sau de 
aşa-numita imaginaţie activă. Aceasta este o metodă a introspecţiei pro¬ 
pusă de mine, şi anume observarea fluxului imaginilor interioare: aten¬ 
ţia se concentrează asupra unei imagini onirice impresionante dar de 
neînţeles sau asupra unei impresii vizuale spontane şi se observă ce 
modificări au loc în imagine. Desigur că trebuie eliminată orice criti¬ 
că, iar ceea ce se întâmplă trebuie observat şi descris cu o obiectivitate 

9 Symbole der Wandlung. Cartea lui H. G. Baynes, The Mythology of the Soni , cuprin¬ 
de 939 de pagini şi se străduieşte să dea o interpretare legitimă materialului de la doar 
doi indivizi. 

absolută. Este de la sine înţeles că şi obiecţiile, fie „arbitrare", fie „ima¬ 
ginate", trebuie înlăturate, căci ele dau naştere temerii conştiinţei eu- 
lui, care nu tolerează alt stăpân în propria casă; sau cu alte cuvinte, este 
vorba de inhibiţia exercitată de conştiinţă asupra inconştientului. 

în aceste condiţii iau naştere serii fantasmatice lungi şi deseori foar¬ 
te dramatice. Avantajul acestei metode este că scoate la lumină din 
abundenţă conţinuturi ale inconştientului. în acelaşi scop ne putem fo¬ 
losi de desen, pictură şi modelaj. Seriile vizuale trec, atunci când sunt 
dramatice, în domeniul auditiv-verbal, de unde iau naştere atunci dia¬ 
loguri. Această metodă este, în cazul indivizilor patologici şi mai ales 
al schizofrenilor latenţi, destul de periculoasă în anumite condiţii şi de 
aceea necesită control medical. Ea se bazează tocmai pe o slăbire inten¬ 
ţionată a conştiinţei şi a influenţei ei constrângătoare şi limitatoare asu¬ 
pra inconştientului. Scopul metodei este desigur în primul rând unul 
terapeutic; dar în al doilea rând metoda oferă şi un bogat material em¬ 
piric. Dintr-un asemenea material sunt preluate unele dintre exemple¬ 
le noastre. Ele se deosebesc de vis numai prin forma mai bună, care se 
bazează pe faptul că aceste conţinuturi sunt receptate nu de o conşti¬ 
inţă care visează, ci de una trează. Exemplele provin de la femei de vâr¬ 
stă mijlocie. 


a. Cazul X.* 

1. (Impresie vizuală spontană): „Am văzut o pasăre albă cu ari- 
j ştie desfăcute. Ea a coborât pe o figură feminină îmbrăcată în albastru, 
are stătea ca o statuie antică. Pasărea s-a aşezat pe mâna ei. Ea ţinea un 
pob de grâu în mână. Pasărea l-a luat în cioc şi a zburat iar la cer." 

X a desenat aici o imagine: pe un tron alb de marmură se găseşte o 
figură „maternă" arhaică îmbrăcată în albastru. (Maternitatea este sub- 
iniată prin pieptul puternic.) 

| 2. Un taur ridică un copil de la pământ şi îl poartă către o statuie an- 
jfccă de femeie. Apare o tânără dezbrăcată cu părul împodobit cu o coroa- 
mă de flori, călărind pe un taur alb. Ia copilul şi îl aruncă în aer ca pe o 

Bl Cazurile sunt menţionate în ordine cronologică. 

minge şi apoi îl prinde. Taitml alb îi poartă pe amândoi până la un tem¬ 
plu. Acolo fata pune copilul jos etc. (urmează o iniţiere). 

în această imagine apare fata, de pildă sub forma Europei. (Aid 
sunt folosite anumite cunoştinţe şcolare.) Nuditatea şi coroniţa de flori 
indică o licenţă dionisiacă. Jocul cu copilul în loc de minge este un mo¬ 
tiv al procesului ritual secret, care se referă mereu la „sacrificiul copi¬ 
lului". (A se compara aceasta cu acuzaţia de omor ritual adusă de pă¬ 
gâni creştinilor şi de creştini gnosticilor şi evreilor, ca şi cu sacrificiile 
de copii la fenicieni, cu protestele împotriva liturghiei negre etc., ca şâ 
cu „jocul cu mingea în biserică 1 ' 10 .) 

3. „Am văzut un porc de aur pe un piedestal. Fiinţe pe jumătate ani¬ 
malice dansau în cerc în jurul lui. Ne-am grăbit să săpăm o groapă adân¬ 
că în pământ. Am găsit apă în ea. Atunci a apărut un om într-un car de 
aur. El a sărit în groapă, unde se mişca (dansa) încoace şi încolo... M-am 
mişcat şi eu în ritm cu el. Atunci el a sărit dintr-o dată din groapă, m-a 
violat şi am rămas însărcinată .“ 

X este identic cu fata care apare adesea şi sub forma unui tânăr. 
Acest tânăr este o figură a animusului, care întruchipează masculinul 
în femeie. Tânărul şi fata formează o diadă sau „coniunctio", care sim¬ 
bolizează esenţa totalităţii (ca hermafroditul lui Platon, care a deveni: 
mai târziu în filosofia alchimică simbol al totalităţii desăvârşite). X 
dansează în mod evident, de aici şi expresia „Ne-am grăbit". Paralelis¬ 
mul cu motivul subliniat de KERâNYi mi se pare remarcabil. 

4. „Am văzut un tânăr frumos cu un ţambal de aur, care dansa şi să¬ 
rea de bucurie... In cele din urmă a căzut la pământ şi şi-a îngropat faţa 
înflori. Apoi s-a scufundat în poala unei mame străbune. După un timp 
s-a ridicat şi a sărit în apă, unde se scufunda ca un delfin... Am văzut că 
părul lui era auriu. Am sărit împreună, mână în mână. Astfel, am ajuns 
la o prăpastie. ..“La traversarea prăpastiei tânărul cade în ea. X este sin¬ 
gură şi ajunge la un rău unde o aşteaptă un cal de mare alb cu o barcă de 
aur. 

X este în această scenă tânărul, de aceea acesta dispare mai târziu, 
iar ea rămâne singura eroină a poveştii. Ea este aici copilul mamei, del¬ 
finul, tânărul căzut în prăpastie şi mireasa aşteptată de Poseidon. In- 

10 Vezi Zur Psychologie der Tricksterfîgur, paragr. 460 7 al acestui volum, şi Psychologic 

wut Alchemie, paragr. 182. 

tersectările şi deplasările ciudate ale motivului în aceste materiale in¬ 
dividuale sunt cam aceleaşi ca în cazul variantelor mitologice. Tânărul 
în poala mamei a făcut o asemenea impresie lui X, încât ea a pictat 
această imagine. Este aceeaşi figură ca la numărul 1. Numai că nu bo¬ 
bul de grâu, ci corpul tânărului este cel care, epuizat complet, se odih¬ 
neşte în poala mamei uriaşe. 

5. Urmează apoi sacrificiul oii, iar animalul de sacrificiu este folosit 
ca în jocul cu mingea. Participanţii se mânjesc cu sângele sacrificiului. 
Apoi urmează o baie în sângele care ţâşneşte. X este transformată astfel 
în plantă. 

6. In continuare, X ajunge într-o peşteră cu şerpi, unde este înlănţui¬ 
tă de aceştia. 

7. Sub mare doarme, într-o peşteră a şerpilor, o femeie divină. (Ea este 
in desen mult mai mare decât ceilalţi.) Ea are un veşmânt roşu ca sânge¬ 
le, care îi acoperă numai jumătatea inferioară a corpului. Are pielea în¬ 
chisă la culoare, buze roşii pline şi pare să aibă o mare forţă fizică. O să¬ 
rută pe X, care are rolul de fată tânără, şi o dă în dar numeroşilor băr¬ 
baţi prezenţi etc. 

Această zeiţă este „mama htonică" tipică, aşa cum apare în multe 
fantasme moderne. 

8. Când X revine la lumină, ea resimte un fel de iluminare: flăcări 
albe dansează în jurul capului ei, în timp ce ea merge de-a lungul unor 
lanuri de grâu unduitoare. 

Cu această imagine se încheie episodul matern. Fără a repeta un 
mit cunoscut, motivele şi relaţiile dintre motive apar aşa cum sunt cu¬ 
noscute din mitologie. Aceste imagini se prezintă spontan şi nu se ba¬ 
zează deloc pe anumite cunoştinţe conştiente. Am folosit metoda ima¬ 
ginaţiei active chiar la mine însumi şi am observat numeroase simbo¬ 
luri şi reiaţii dintre simboluri pe care adesea nu le-am putut identifica 
in texte decât mulţi ani mai târziu şi pe care înainte nu le cunoşteam 
deloc. La fel se întâmplă şi în vise. De exemplu, acum câţiva ani am vi¬ 
sat că: „Escaladam încet şi cu greutate un munte. Când credeam că am 
atins vârful, am descoperit că mă aflam la marginea unui platou. In de¬ 
părtare se înălţa o creastă de munte care era adevărtaul vârf. Se lăsa 
noaptea şi am văzut un pârâu care curgea de-a lungul pantei întunecoa¬ 
se, lucind metalic, şi două drumuri care urcau, unul la stânga, celălalt la 

dreapta, şerpuind în serpentine. In dreapta, sus, la înălţime, se afla un 
hotel. Jos, pârâul curgea către stânga şi era traversat de un pod.“ 

Nu mult după aceea am găsit într-un obscur tratat alchimic urmă¬ 
toarea „alegorie": în a sa Speculativa philosophkd *, medicul din Frank- 
furt Gerardus Dorneus, care a trăit în a doua jumătate a secolului al 
XVI-lea, descrie „Mundi peregrinatio, quam erroris viam appellamus" 
pe de o parte, şi „Via veritatis" pe de altă parte. Despre primul drum 
autorul spune: 

„.. .humanum genus, cui Deo resistere iam innatum este, non desistit me¬ 
dia quaerere, quibus proprio conatu laqueos evadat quos sibimet posuit, ab eo 
non petens auxilium, a quo solo dependet omnis misericordiae munus. Hinc 
factum est,ut in sinistram viae partem officinam sibi maximam extruxerint... 
huic domui praeest industria... Quod postquam adepţi fuerint, ab industria 
recedcntes in secundam mundi regionem tendunt: per infirmitatis pontem fa- 
cientes transitum... At quia bonus Deus retrahere vellet, infirmitates in ipsos 
dominări permittit, turn rursus ut prius remcdium (industria!) a se quaeren- 
tes, ad xenodochium etiam a sinistris constructum et permaximum confluunt, 
cui medicina praeest. Ibi pharmacopolarum, chrirurgorum et physicorum in- 
gens est copia" etc. 

Despre drumul adevărului, care este drumul „drept", autorul spu¬ 
ne: „...pervenietis ad Sophiae castra, quibus excepti, longe vehemen- 
tiori quam antea cibo reficiemini". — Chiar şi pârâul este aici: „viven- 
tis aquae fluvium, tam admirando fluentem artificio de montis...api- 
cen". (Sophiae... de cuius etiam fonte scaturiunt aquae! 12 ) 

11 Tlieatrum chemicum, 1602,1, pp. 286 şi urm. 

12 Rasa omenească, căreia îi este înnăscut să se împotrivească lui Dumnezeu, nu renun¬ 
ţă să caute mijloace şi căi pentru a ieşi prin forţe proprii din capcana pe care şi-a 
pus-o ea însăşi, şi nu cere ajutor Celui de care depinde orice milostenie. Astfel, în par¬ 
tea stângă a drumului s-a ridicat un atelier uriaş. In această casă domneşte hărnicia 
(etc.). Când s-a realizat acest lucru, ei se îndepărtează de hărnicie şi se străduiesc spre 
a doua regiune a lumii, folosind ca punct de trecere podul insuficienţei. Dar cum 
Dumnezeu, în bunătatea Sa, încearcă să îi tragă înapoi, îi lasă să fie stăpâniţi de slă¬ 
biciunile lor; dar cum ei, ca şi mai înainte (hărnicie!), caută ajutorul în ei înşişi, se 
îndreaptă tot către partea stângă, unde domneşte medicina. Acolo există o mare mul¬ 
ţime de farmacişti, chirurgi şi medici (p. 287). — Veţi ajunge în câmpia înţelepciu- 

O deosebire esenţială faţă de imaginea mea onirică constă în fap¬ 
tul că — făcând abstracţie de poziţia inversă a hotelului — râul înţe¬ 
lepciunii se găseşte în partea dreaptă, şi nu — ca în visul meu — în 
mijlocul imaginii. 

în cazul visului meu este vorba aparent nu de un „mit“ cunoscut, 
ci de o înlănţuire de reprezentări pe care am putea să o luăm drept 
„individuală", adică unică. O analiză temeinică a putut dovedi cu uşu¬ 
rinţă că este vorba de o imagine arhetipală, care poate fi reprodusă din 
nou într-un secol şi într-un loc oarecare. Dar trebuie să mărturisesc 
că mie natura arhetipală a imaginii onirice mi-a devenit clară abia 
când l-am citit pe Dorneus. Cazuri similare am observat nu numai 
la mine, ci şi la pacienţii mei. Dar este nevoie, aşa cum arată acest 
exemplu, de o atenţie deosebită dacă vrem ca asemenea paralelisme să 
nu ne scape. 

Imaginea maternă antică nu se epuizează cu figura lui Demeter. Ea 
se exprimă şi prin Cybele-Artemis. Cazul următor indică această direc¬ 
ţie. 


b. Cazul Y 

1. Vis: „Traversez un lanţ muntos, drumul este solitar, sălbatic şi di¬ 
ficil. Apare o femeie care coboară din cer, pentru a mă însoţi şi a sta lân¬ 
gă mine. Ea este foarte luminoasă, cu păr deschis şi ochi strălucitori. Dar 
din când în când, dispare iar. După ce merg un timp singură, observ că 
mi-am lăsat undeva bastonul şi trebuie să mă întorc să-l iau. Astfel sunt 
nevoită să trec pe lângă un monstru înspăimântător, un urs uriaş. Şi când 
am trecut pe aici prima dată a trebuit să o iau pe lângă el, dar atunci mă 
proteja femeia divină. Astfel, tocmai când trec pe lângă animal, el se în¬ 
dreaptă spre mine, dar ea apare din nou, iar cum o vede ursul se linişteş¬ 
te şi ne lasă să trecem. Atunci femeia divină dispare iar.“ 

Este vorba aici de o zeiţă maternă protectoare, care are legături cu 
ursul, deci un fel de Diana, respectiv Dea Artio a galo-romanilor. Fe- 

nii şi, preluaţi acolo, veţi fi întăriţi cu o hrană mai eficientă decât până acum 
(p. 288). — Un flux de apă vie curge datorită iscusinţei uimitoare din vârful munte¬ 
lui în jos (p. 280). — Înţelepciunea, din care izvorăşte apa (p. 279). 

meia divină e aspectul pozitiv, ursul aspectul negativ al „personalităţii 
supraordonate", care completează omul conştient în sus înspre divin şi 
în jos înspre animalic. 

2. Vis: „Păşim printr-o poartă intr-un spaţiu asemănător unui turn, 
unde urcăm o scară înaltă. Pe una dintre cele mai de sus trepte citesc o 
inscripţie de genul: «Vis ut sis». Scara se termină într-un templu ce se află 
în vârful unui munte împădurit şi este altfel inaccesibil. Este sanctuarul 
lui Ursanna, zeiţa urs şi mamă divină în acelaşi timp. Templul e construit 
din piatră roşie. Aici se aduc spre sacrificiu ofrande de sânge. Animale 
stau în jurul altarului. Pentru a pătrunde în templu trebuie să fii trans¬ 
format în animal, şi anume într-un animal de pădure. Templul are for¬ 
ma unei cruci cu braţe egale cu un spaţiu rotund în mijloc, care nu e aco¬ 
perit, astfel încât se văd cerul şi constelaţia Ursei. Pe altar, în mijlocul spa¬ 
ţiului descoperit, se află cupa lunii, care fumegă continuu. Există şi o ima¬ 
gine uriaşă a divinităţii, dar nu e foarte vizibilă. Adoratorii transformaţi 
în animale — dintre care fac şi eu parte — trebuie să atingă cu piciorul 
lor piciorul imaginii divinităţii, iar imaginea le dă un semn sau pronun¬ 
ţă un oracol ca «Vis «f sis» 13 ." 

In acest vis zeiţa urs apare clar, deşi statuia ei nu e „foarte vizibi¬ 
lă". Relaţia cu şinele, cu personalitatea supraordonată, nu e exprima¬ 
tă doar prin oracolul „Vis ut sis“, ci şi prin cuaternitate şi spaţiul cen¬ 
tral rotund al templului. Relaţia cu constelaţia simbolizează din ve¬ 
chime „eternitatea". Sufletul provine „din stele" şi se întoarce iar în 
regiunea stelară. Raportul dintre „Ursanna" şi lună e indicat prin 
„cupa lunii". 

Zeiţa lunii apare şi în vise ale copiilor: o fetiţă care a crescut în con¬ 
diţii psihice deosebit de dificile a visat de multe ori acelaşi vis între al 
şaptelea şi al zecelea an al vieţii: jos, aproape de debarcader, femeia-lună 
o aşteaptă pentru a o lua pe insula ei. Din păcate ea nu putea să-şi 
amintească ce se petrecea acolo, dar era atât de frumos încât se ruga 
deseori să aibă iar acest vis. Deşi, după cum se vede, cele două visătoa¬ 
re nu sunt identice, motivul insulei apare şi în visul precedent ca „vârf 
de munte inaccesibil". 

13 Vrei să fii. 

Treizeci de ani mai târziu, fetiţa care visase femeia-lună are o fan¬ 
tasmă dramatică: 

„Urcam un munte abrupt, întunecat. Sus era un castel acoperit cu o 
cupolă. Am intrat şi am urcat (la stânga) pe o scară în spirală. Sus (în cu¬ 
polă) m-am găsit în prezenţa unei femei, care purta pe cap o podoabă fă¬ 
cută din coarne de vacă. Am recunoscut-o imediat ca fiind femeia-lună 
din copilăria mea. La porunca femeii-lună am privit la dreapta şi am vă¬ 
zut un soare orbitor pe cealaltă parte a prăpastiei. Peste această prăpastie 
trece un pod îngust, transparent, pe care am păşit cu conştiinţa că nu tre¬ 
buie să mă uit în nici un caz în prăpastie. M-a cuprins o teamă ciudată 
şi am ezitat. Am presentimentul unei trădări, dar trec totuşi şi înaintez 
spre soare. Soarele îmi spune: „Dacă poţi să te apropii de mine de nouă 
ori fără să te arzi, totul va fi bine. “ Dar mă temeam din ce în ce mai tare, 
şi în cele din urmă am privit în jos şi am văzut un tentacul negru, ca al 
unui Octopus, pornind de sub soare şi încercând să mă prindă. De spai¬ 
mă am căzut in prăpastie. Dar în loc să fiu zdrobită, mă aflu în braţele 
mamei htonice. Când vreau să o privesc în faţă, ea se transformă în lut, 
iar eu mă aflu pe pământ .“ 

E remarcabil cum la început această fantasmă concordă cu visul meu. 
Femeia-lună de sus e net deosebită de mama htonică de jos. Prima o in¬ 
cită pe visătoare să se avânte în aventura aparent nu lipsită de pericol cu 
soarele; ultima, dimpotrivă, o prinde în braţele ei protectoare. De aceea 
cea care visează — ca femeie în pericol — pare să fie în rolul Korei. 

Dar ne întoarcem acum la seria noastră onirică: 

3. Y vede în vis două imagini, pictate de pictorul nordic Hermann 
Christian Lund. 

a. „Prima reprezintă o cameră ţărănească din nord. Fete în costume 
pestriţe se plimbă la braţ (adică într-un rând). Cea din mijloc este mai 
mică decât celelalte şi, pe deasupra, are o cocoaşă şi îşi întoarce capul spre 
spate. Asta, împreună cu privirea ciudată, îi dă un caracter vrăjitoresc. 

b. A doua imagine reprezintă un dragon al cărui gât se întinde peste în¬ 
treaga imagine şi mai ales peste fată, care se află în puterea acestuia şi nu 
poate face nici o mişcare, căci atunci când se mişcă, se mişcă şi dragonul, 
care îşi poate mări sau micşora corpul, după voie, iar când fata vrea să se 
îndepărteze, el pur şi simplu îşi întinde gâtul, astfel încât o prinde iarăşi. în 
mod curios, fata nu are faţă sau în orice caz eu nu am putut să o văd. “ 

Este vorba de un pictor inventat în vis. Animus apare deseori ca pic¬ 
tor sau are un aparat de proiecţie, este operator de cinema sau posesor 
al unei galerii de tablouri, figuri care se referă la animus ca funcţie me¬ 
diatoare între conştient şi inconştient: inconştientul conţine imagini care 
sunt mijlocite, adică manifestate, de animus, fie ca imagini fantasmatice, 
fie inconştient ca fapt de viaţă trăit. Din proiecţia animusului iau naşte¬ 
re relaţii fantastice de iubire sau de ură faţă de „eroi“ sau „demoni". Vic¬ 
timele sunt tenori, artişti, vedete de cinema, sportivi etc. Fata este desem¬ 
nată în prima imagine drept „demonică", cu cocoaşă şi privire rea „peste 
umeri". (De aceea primitivii purtau la ceafa amulete împotriva deochiu- 
lui, căci la spate, acolo unde nu vedem, este punctul vulnerabil.) 

în a doua imagine „fata" e reprezentată ca victimă a unui monstru. 
Ca în primul vis, unde femeia celestă şi ursul sunt identici, la fel se pe¬ 
trece aici cu fecioara şi dragonul, ceea ce în viaţa practică e deseori mai 
mult decât doar o glumă proastă. Şi aici este vorba de lărgirea perso¬ 
nalităţii conştiente, şi anume pe de o parte prin neajutorarea victimei, 
pe de altă parte prin pericolul deochiului unei cocoşate şi prin puterea 
unui dragon. 

4. În parte vis, în parte imaginare vizuALă. „Un vrăjitor îi pre¬ 
zintă unui prinţ indian vrăjile sale. El produce o tânără şi frumoasă fată 
de sub o pânză. Ea este o dansatoare care ştie să se transforme cu adevă¬ 
rat sau cel puţin ştie să-şi ţină publicul sub puterea acestei iluzii. In tim¬ 
pul dansului, se transformă într-un roi zumzăitor de albine. Apoi se 
transformă într-un leopard, apoi devine fântână arteziană, apoi un po¬ 
lip din mare care a înlănţuit un tânăr pescuitor de perle. între aceste sce¬ 
ne, în momentele dramatice îşi reia înfăţişarea omenească. Ea apare ca 
măgăriţă care duce în spate două coşuri pline de fructe minunate. Apoi 
devine păun multicolor. Prinţul e extrem de încântat şi o cheamă la el. 
Dar ea dansează mai departe, acum dezbrăcată, şi îşi smulge chiar şi pie¬ 
lea de pe corp, şi în sfârşit se prăbuşeşte ca un schelet. Acesta este îngro¬ 
pat, dar noaptea creşte din mormânt un crin din potirul căruia răsare o 
femeie albă, care pluteşte încet către cer." 

Acest fragment descrie transformarea femeii iluzioniste (ca o pu¬ 
tere specific feminină) până la nivelul personalităţii transfigurate. 
Această fantasmă nu este inventată ca alegorie, ci constă în parte din- 
tr-un vis, în parte din imagini fantasmatice spontane. 

5. Vis: „Sunt într-o biserică din gresie cenuşie. Absida e puţin ridica¬ 
tă. Acolo (aproape de sanctuar) este spânzurată, de crucea de piatră a fe¬ 
restrei, o fată în rochie roşie. (Să fie sinucidere?)" 

Ca în cazul precedent, în care sacrificiul copilului, respectiv al oii, 
juca un rol important, la fel se întâmplă cu sacrificiul fetei, care e spân¬ 
zurată de „copacul cruce". Aici intră şi moartea dansatoarei, căci aceste 
figuri de fete sunt în mod constant sortite morţii, pentru că domnia lor 
exclusivă asupra psihicului feminin împiedică procesul de individuaţie, 
adică maturizarea personalităţii. Fata corespunde animei bărbatului şi 
se foloseşte de aceasta pentru a-şi atinge scopurile, fixate de natură, în 
care iluzia joacă cel mai mare rol. Dar cât timp o femeie se mulţumeş¬ 
te să fi tfemme ă homme, ea nu are o individualitate feminină. Ea este 
goală şi nu are decât străluciri false, un receptacul binevenit pentru pro¬ 
iecţii masculine. Dar femeia ca personalitate este o altă problemă: în 
acest caz iluziile nu mai folosesc la nimic. Aşa că atunci când se pune 
problema personalităţii, ceea ce e de regulă o chestiune penibilă a celei 
de a doua jumătăţi a vieţii, şi forma infantilă a sinelui devine caducă. 

Nu îmi mai rămâne decât să dau o reprezentare şi figurii Korei ob¬ 
servate la bărbat, animei. Cum totalitatea bărbatului, în măsura în care 
nu e constituţional homosexual, nu poate fi decât o personalitate mas¬ 
culină, la fel figura feminină a animei la bărbat nu poate fi subsumată 
tipului personalităţii supraordonate, ci necesită o valorificare şi o po¬ 
ziţie diferite de aceasta din urmă. Anima apare, în produsele acţiunii 
inconştiente, de asemenea sub forma fetei şi a mamei, de aceea inter¬ 
pretarea personalistă o reduce la mama personală sau la o altă persoa¬ 
nă corespunzătoare. în această operaţie desigur că sensul propriu figu¬ 
rii se pierde, ca de altfel în toate interpretările reducţioniste, fie din do¬ 
meniul psihologiei inconştientului, fie din cel al mitologiei. Toate în¬ 
cercările numeroase din acest din urmă domeniu de a interpreta zeii şi 
eroii solar, lunar, astral sau meteorologic nu aduc nimic considerabil 
înţelegerii; dimpotrivă, deplasează sensul într-o direcţie greşită. Deci 
atunci când în vise sau în alte imagini spontane apare o figură de fe¬ 
meie necunoscută, a cărei semnificaţie oscilează între extremele zeiţă 
şi prostituată, e de preferat ca această figură să fie lăsată în indepen¬ 
denţa ei şi să nu fie redusă în mod arbitrar la ceva cunoscut. Dacă in¬ 
conştientul o desemnează ca „necunoscută", acest atribut nu ar trebui 

îndepărtat în mod violent, pentru a lua naştere o interpretare „rezona¬ 
bilă". Anima este o figură bipolară ca şi „personalitatea supraordona¬ 
tă" şi de aceea poate fi ba pozitivă, ba negativă; ba bătrână, ba tânără; 
ba mamă, ba fată; ba zână bună, ba vrăjitoare; ba sfântă, ba prostitua¬ 
tă. Pe lângă această ambivalenţă, anima are relaţii „oculte" cu „miste¬ 
rele", cu lumea tenebrelor, şi de aceea are deseori o tentă religioasă. 
Atunci când se detaşează cu claritate, are o relaţie curioasă cu timpul: 
cel mai adesea e aproape sau în întregime nemuritoare, căci se află în 
afara timpului. Scriitorii care au încercat să înfăţişeze poetic acest as¬ 
pect nu au uitat să pună în lumină relaţia particulară dintre anima şi 
timp. Amintesc descrierea clasică a lui Rider Haggard, She şi The Re- 
turn of She, L’Atlandide a lui Benoit şi în special To Walk the Night a 
unui tânăr autor american, Sloane. în toate aceste descrieri anima se 
află în afara timpului cunoscut de noi, de aceea este străveche sau e o 
fiinţă care aparţine unei alte ordini a lucrurilor. 

Cum tipurile inconştientului sunt parţial sau nu sunt deloc expri¬ 
mate la noi prin figuri ale credinţei religioase, ele revin în inconştient 
şi astfel sunt supuse proiecţiei inconştiente asupra unor personalităţi 
umane mai mult sau mai puţin potrivite. O anumită formă de anima 
îi apare băiatului sub trăsăturile mamei şi îi conferă acesteia străluci¬ 
rea puterii şi superiorităţii sau o aură demonică şi mai fascinantă. Ca 
o consecinţă a ambivalenţei, proiecţia poate avea în totalitate o natură 
negativă. O mare parte a fricii inspirate bărbaţilor de femei se bazează 
pe proiecţia animei. La un bărbat infantil, anima are de regulă o figu¬ 
ră maternă; la un adult, este vorba de o figură feminină mai tânără. Cel 
„prea bătrân" se compensează însă printr-o fată foarte tânără, chiar 
printr-o copilă. 


c. Cazul Z 

Şi figura animei are relaţii cu animalele care îi simbolizează calită¬ 
ţile. Astfel, ea poate apărea ca şarpe sau tigru sau pasăre. Voi cita ca 
exemplu o serie de vise, care conţine asemenea transformări. 14 

14 Visele suni redate numai fragmentar, şi anume in măsura in care se referă la repre¬ 
zentarea animei. 

1. O pasăre albă se aşază pe masă. Ea se transformă brusc într-o fe¬ 
tiţă blondă, de şapte ani, şi la fel de brusc redevine pasăre, dar care vor¬ 
beşte cu voce umană. 

2. într-o casă subpământeană, de fapt în infern, locuieşte un magi¬ 
cian şi profet foarte bătrân împreună cu „fiica" sa, dar care de fapt nu e 
fiica lui. Aceasta e dansatoare, o persoană foarte uşuratică, ea este însă 
oarbă şi caută să se vindece. 

3. O casă singuratică în pădure, în care locuieşte un bătrân învăţat. 
Deodată apare fiica sa, un fel de fantomă, şi se plânge că oamenii o soco¬ 
tesc caftind doar o fantasmă. 

4. In faţa unei biserici se află o statuie gotică a Fecioarei, dar care e 
vie, fiind „femeia necunoscută şi totuşi cunoscută". Ea ţine în braţe, în lo¬ 
cul copilului, ceva ca o flacără sau un şarpe sau un dragon. 

5. într-o capelă întunecată îngenunchează o „contesă" îmbrăcată în 
negru. Rochia îi e împodobită cu perle preţioase. Ea are părul roşu şi e 
ciudată. Mai mult, e înconjurată de spirite ale morţilor. 

6. Un şarpe feminin se poartă tandru şi insinuant, vorbeşte cu voce 
omenească. Are doar „întâmplător" formă de şarpe. 

7. O pasăre vorbeşte cu aceeaşi voce, dar se dovedeşte săritoare, căci 
încearcă să-l salveze pe cel care visează dintr-o situaţie periculoasă. 

8. Necunoscuta se află, ca şi visătorul, în vârful unui turn de biserică 
şi se holbează la acesta in mod ciudat, de deasupra pământului. 

9. Necunoscuta apare brusc ca o îngrijitoare bătrână într-o toaletă 
subterană la 15 grade sub zero. 

10. Ea iese din casă ca „petite bourgeoise", împreună cu o prietenă, iar 
în locul ei stă dintr-o dată o zeiţă de statură foarte înaltă asemănătoare 
Atenei, în rochie albastră. 

11 .Ea apare în biserică în locul altarului dispărut, de asemenea ne¬ 
obişnuit de mare, dar cu faţa acoperită. 

în toate aceste vise 15 este vorba de o fiinţă necunoscută, feminină, 
ale cărei calităţi nu indică nici o femeie cunoscută celui ce visează. Ne¬ 
cunoscuta este caracterizată de vis ca atare şi îşi manifestă natura stra¬ 
nie atât prin capacitatea ei de transformare, cât şi prin ambivalenţa ei 

15 In expunerile următoare este vorba nu de „interpretări ' 1 ale viselor, ci numai de re¬ 
zumări ale modurilor de apariţie a animei. 

paradoxală. Ea străluceşte în toate nuanţele şi ajunge de la cea mai 
mare adâncime până la cele mai mari înălţimi. 

Visul 1 caracterizează anima ca fiinţă naturală, apropiată de spiri- 
duşi, adică numai condiţionat umană. Ea poate fi la fel de bine o pasă¬ 
re, adică să aparţină naturii în întregime şi să dispară (să devină incon¬ 
ştientă) iar din domeniul uman (din conştiinţă). 

Visul 2 descrie necunoscuta ca figură mitică de dincolo (adică din 
inconştient). Ea este soror, respectiv ftlia mystica, a unui hierofant sau 
„filosof', deci o paralelă la acele diade mistice aşa cum le întâlnim în 
figurile lui Simon Magul şi Elena, Zosimos şi Theosebeia, Comarius şi 
Cleopatra etc. Figura noastră onirică se potriveşte cel mai bine cu Ele¬ 
na. O reprezentare realmente deosebită a psihologiei animei în figura 
unei femei se găseşte în Erskinb, Helen ofTroy. 

Visul 3 reprezintă aceeaşi temă, dar într-un plan de basm. Aici ani¬ 
ma este caracterizată ca fiinţă fantomatică. 

Visul 4 o aşază pe anima în apropierea Maicii Domnului. Fiul păs¬ 
trează aluzii la speculaţiile mistice asupra şarpelui-salvator şi asupra 
naturii de foc a Mântuitorului. 

în visul 5, anima, în planul romanului de aventuri, este femeia „no¬ 
bilă", fascinantă, dar care are de-a face cu spirite. 

în visele 6 şi 7 apar transformări teriomorfe ale figurii. Identitatea 
cu cel care visează se poate recunoaşte imediat după voce şi după con¬ 
ţinutul celor spuse. Anima a luat „întâmplător" formă de şarpe, aşa 
cum în visul 1 s-a transformat uşor din formă umană în pasăre. Ca şar¬ 
pe a apărut într-un rol negativ, ca pasăre într-unul pozitiv. 

Visul 8 reprezintă o confruntare a visătorului cu anima. Ea are loc 
sus, deasupra pământului (adică deasupra realităţii omeneşti). Se pare 
că este vorba aici de o fascinaţie periculoasă produsă de anima. 

Visul 9 semnifică o cădere a animei într-o poziţie extrem de „sub¬ 
ordonată", unde şi ultima fărâmă de fascinaţie a dispărut şi rămâne 
doar regretul uman. 

Visul 10 arată paradoxala natură dublă a animei, pe de o parte cea 
mai banală mediocritate, pe de altă parte divinitate olimpiană. 

Visul 11 replasează anima în biserica creştină, dar nu ca icoană, ci 
chiar ca altar. Altarul este locul sacrificiului care în acelaşi timp conţi¬ 
ne sfintele moaşte. 

Pentru a clarifica măcar într-o anumită măsură toate aceste rapor¬ 
turi importante ale figurii animei ar fi nevoie de o cercetare specială, 
mai cuprinzătoare, care nu şi-ar avea locul aici, căci, cum am amintit 
deja, anima nu e luată în considerare decât indirect în interpretarea 
Korei. Am prezentat această serie de vise în scopul de a da cititorului o 
idee asupra materialului empiric, care se află la baza ideii de anima , 16 
Din serii de acest fel şi asemănătoare reiese o imagine medie a acelui 
factor care joacă în psihicul masculin un rol atât de important şi pe 
care presupuneri naive îl identifică constant cu anumite femei, pentru 
i concentra asupra lor toate iluziile în care e atât de bogat erosul mas¬ 
culin. 

Este clar că anima bărbatului găseşte ocazia de a se proiecta în cul¬ 
tul lui Demeter. Kore cea sortită unui destin subpământean, mama cea 
cu două feţe şi raporturile ambelor cu aspectele teriomorfe îi oferă ani¬ 
mei destule posibilităţi de a se oglindi strălucitor şi echivoc în cultul 
eleusin sau mai degrabă să trăiască în acesta şi să îl umple pe mist cu 
fiinţa ei în asemenea măsură, încât acesta să poată dobândi un folos 
durabil. Trăirile animei sunt întotdeauna de o importanţă foarte mare 
si statornică pentru bărbat. 

Mitul Demeter-Kore este mult prea feminin pentru a putea fi con¬ 
siderat o proiecţie a animei. Deşi anima poate trăi în Demeter-Kore, 
ea are cu totul altă natură. Ea este în cel mai înalt sens femme ă hom- 
me, în timp ce Demeter-Kore reprezintă o sferă a trăirii exclusivă a ma¬ 
mei şi fiicei, care e străină bărbatului. Psihologia cultului lui Demeter 
are într-adevăr toate trăsăturile unei ordini sociale matriarhale, în care 
bărbatul, deşi e inevitabil, este totuşi un factor supărător. 


h> indic articolul meu Vber den Arcltetypus mit besanderer Beriicksichtigung des Anima- 
begriffes (Studiul III al acestui volum). 

CONTRIBUŢII LA 
FENOMENOLOGIA SPIRITULUI 
IN BASM 


Cuvânt înainte 

Printre regulile imuabile ale ştiinţei naturii figurează şi aceea că 
obiectul poate fi considerat cunoscut doar în măsura în care cerceta¬ 
rea poate emite asupra sa enunţuri valide din punct de vedere ştiinţi¬ 
fic. în acest sens, valid este doar ceea ce poate fi demonstrat prin fap¬ 
te. Obiectul cercetării este fenomenul natural. Pentru psihologie, unul 
din cele mai importante fenomene este enunţul, în special dimensiu¬ 
nea sa formală şi de conţinut, ultimului aspect revenindu-i o impor¬ 
tanţă mai mare din perspectiva esenţei psihicului. Prima sarcină este 
întotdeauna descrierea şi ordonarea evenimentelor, după care urmea¬ 
ză cercetarea exactă a legităţii comportamentului lor viu. în ştiinţa na¬ 
turii interogaţia referitoare la substanţa celor observate este cu putin¬ 
ţă doar acolo unde există un punct arhimedic în afară. Psihologia nu 
deţine un astfel de punct întrucât doar psihicul poate observa psihicul. 
De aceea cunoaşterea substanţei psihicului este imposibilă, cel puţin 
pentru mijloacele noastre actuale. Aceasta nu exclude posibilitatea ca 
fizica atomică a viitorului să ne ofere punctul arhimedic dorit. Deo¬ 
camdată, perspicacitatea noastră cea mai fină nu poate înregistra mai 
mult decât exprimă propoziţia: aşa se comportă psihicul. Cercetătorul 
cinstit va trebui să renunţe însă politicos sau respectuos la problema 
substanţei psihicului. Consider că nu este de prisos să-mi încunoştin- 
ţez cititorii despre necesara şi voluntara autolimitare a psihologiei pen¬ 
tru a putea înţelege punctul de vedere fenomenologic al psihologiei 
moderne. Această perspectivă nu exclude existenţa credinţelor, convin¬ 
gerilor de tot felul sau a sentimentului certitudinii şi nici nu exclude 

posibila lor validitate. însă oricât de importante ar fi ele pentru viaţa 
individuală sau colectivă, psihologia nu deţine nici un mijloc spre a le 
proba validitatea în sens ştiinţific. Putem deplânge această neputinţă a 
ştiinţei, fără ca astfel s-o determinăm să se autodepăşească. 


a. Despre cuvântul „spirit" 

Cuvântul german „Geist“ (spirit) este întrebuinţat într-atâtea sen¬ 
suri încât inventarierea lor nu este lipsită de dificultate. Prin spirit se 
desemnează acel principiu opus materiei, acea substanţă sau existenţă 
imaterială numită pe treapta cea mai înaltă şi cea mai generală „Dum¬ 
nezeu". Această substanţă imaterială este reprezentată şi ca purtător al 
fenomenului psihic sau chiar al vieţii. La celălalt pol stă concepţia care 
opune spirit şi natură. Aici conceptul de spirit este limitat la suprana¬ 
tural sau la antinatural şi a pierdut relaţia substanţială cu sufletul şi via¬ 
ţa. O limitare asemănătoare implică viziunea lui Spinoza conform că¬ 
reia spiritul este un atribut al substanţei unice. Hilozoismul merge mai 
departe, înţelegând spiritul ca proprietate a materiei. 

De generală răspândire este concepţia care înţelege spiritul ca pe un 
principiu activ superior iar sufletul ca pe un principiu activ inferior; 
invers, la anumiţi alchimişti spiritul trece drept „ligamentum animae 
et corporis" 1 , ceea ce arată că era gândit ca spiritus vegetativus (spiritul 
vieţii sau al nervilor, cum a fost numit mai târziu). Tot atât de răspân¬ 
dită este şi concepţia că spiritul şi sufletul sunt în esenţă unul şi acelaşi 
lucru, distingerea lor fiind deci arbitrară. La Wundt, spiritul apare ca 
„fiinţa interioară, dacă nu luăm în considerare vreun fel de relaţie cu 
fiinţa exterioară" 2 . Alţii limitează spiritul la anumite facultăţi, funcţii 
sau proprietăţi psihice, cum ar fi gândirea şi raţiunea, opuse simţămân¬ 
tului (Gemut), care ţine mai mult de „suflet". Aceştia înţeleg prin spi¬ 
rit totalitatea fenomenelor gândirii raţionale, respectiv intelectului, in¬ 
cluzând şi voinţa, memoria, imaginaţia şi năzuinţa determinată de mo¬ 
tive ideale. O altă accepţie a spiritului ne-o oferă cuvântul „spiritual" 
prin care se înţelege o funcţionare diversă, bogată, strălucitoare, sur- 

1 Legătura dintre suflet şi corp. 

2 Logik III: Logik der Geisteswissenschaften. 

prinzătoare a intelectului. De asemenea, prin spirit se desemnează o 
anumită atitudine sau principiul acesteia. Astfel, educaţia poate fi rea¬ 
lizată „în spiritul lui Pestalozzi" sau „spiritul Weimar-ului reprezintă 
moştenirea germană nepieritoare'*. Un caz special îl constituie „spiritul 
vremii" — principiul sau motivul anumitor concepţii, judecăţi şi ac¬ 
ţiuni colective. De asemenea, există un spirit obiectiv prin care se înţe¬ 
lege totalitatea creaţiilor culturale ale umanităţii, în special cele de na¬ 
tură intelectuală şi religioasă. 

Spiritul înţeles ca atitudine are, aşa cum arată uzul limbii, înclina¬ 
ţii inconfundabile spre personificare: spiritul lui Pestalozzi poate fi în 
sens concret spiritul său, adică imago-ul sau stafia sa, aşa cum spirite¬ 
le de la Weimar pot fi spiritele personale ale lui Goethe şi Schiller, 
căci spirit înseamnă şi stafie, adică sufletul unei persoane moarte. Ex¬ 
presia „suflarea rece a spiritelor" indică, pe de o parte, înrudirea origi¬ 
nară a lui ijnjx'n cu t|JUXP° ? şi ijft>X 0S > ambele însemnând rece, iar pe 
de altă parte, semnificaţia originară a cuvântului TtveOţux, care nu în¬ 
seamnă altceva decât „aer mişcat", aşa cum anima şi animus stau în le¬ 
gătură cu ccvsţios (vânt). Cuvântul german Geist trimite la ceva spu¬ 
megând, tumultuos, fiind de aceea înrudit cu Gischt, Găscht, gheest, 
precum şi cu emoţionalul aghast. Din vremuri străvechi emoţia a fost 
concepută ca posedare şi de aceea se mai spune şi astăzi despre o per¬ 
soană mânioasă că este posedată sau mânată de diavol sau de un spi¬ 
rit rău . 3 Aşa cum spiritele şi sufletele morţilor aveau, conform concep¬ 
ţiei vechi, o alcătuire materială foarte fină asemănătoare unei adieri sau 
fumului, tot astfel spiritus are la alchimişti o esenţă subtilă, volatilă, ac¬ 
tivă şi însufleţitoare, de tipul alcoolului şi al substanţelor arcane. Pe 
această treaptă, spiritul este alcool, amoniac, alcool formic etc. 

Numeroasele sensuri şi nuanţe de sens ale cuvântului „spirit" în¬ 
greunează misiunea psihologului care vrea să-şi delimiteze conceptual 
obiectul. Pe de altă parte însă, îi uşurează sarcina, dacă este vorba de 
descrierea obiectului, căci diferitele aspecte oferă o imagine intuitivă a 
fenomenului. Este vorba de un complex funcţional care iniţial, pe o 
treaptă primitivă, a fost resimţit ca o prezenţă invizibilă de ordinul unei 
adieri. în lucrarea Varieties of Religious Experience, William James a 

3 Pentru aceasta vezi expunerile din lucrarea mea Geist tind l.ebcn. 

descris sugestiv acest fenomen originar. Un foarte cunoscut exemplu il 
constituie şi vântul despre care este vorba în misterul Rusaliilor. Pen¬ 
tru experienţa primitivă, personificarea prezenţei invizibile, închipui¬ 
rea ei ca stafie sau demon este inevitabilă. Sufletele sau spiritele celor 
morţi sunt identice cu activitatea psihică a celor vii, continuând-o. Ast¬ 
fel se conturează concepţia că psihicul este un spirit. De aceea, atunci 
când individul trăieşte un eveniment psihic pe care-1 resimte ca apar- 
ţinându-i, îl consideră ca pe propriul spirit. Când evenimentul psihic 
este resimţit ca străin, spiritul este de asemenea străin, putând deter¬ 
mina fenomenul de posedare. în primul caz, el corespunde atitudinii 
subiective, în ultimul, opiniei publice, spiritului timpului sau datului 
antropoid, încă neuman, desemnat şi prin termenul de inconştient. 

Corespunzător originarei sale naturi eoliene, spiritul este întotdea¬ 
una activ, înaripat, mobil, precum şi înviorător, stimulator, inspirator, 
incendiar chiar. în termeni moderni, spiritul este dinamic şi de aceea 
constituie opusul tradiţional al materiei, respectiv al caracterului ei sta¬ 
tic, inerţial, lipsit de viaţă. Diferenţierea ulterioară a acestei opoziţii 
conduce la ciudata contrapunere a spiritului şi naturii. Deşi spiritul 
trece drept ceea ce este în mod esenţial viu şi înviorător, nici natura nu 
poate fi considerată ca fiind lipsită de spirit sau moartă. Aici trebuie 
deci să fie vorba de presupoziţia (creştină) a spiritului, care îi atribuie 
o asemenea superioritate faţă de natură încât se poate raporta la ea ca 
la ceva mort. 

Această dezvoltare particulară a concepţiei despre spirit se bazează 
pe cunoştinţa că prezenţa invizibilă a spiritului este un fenomen psi¬ 
hic, adică propriul spirit, că el constă nu numai din impulsuri vitale, ci 
şi din conţinuturi prelucrate. Din prima categorie se evidenţiază acele 
imagini şi modele care populează câmpul vizual intern; în ce priveşte 
a doua categorie, menţionăm gândirea şi raţiunea care ordonează lu¬ 
mea imaginilor. Astfel, spiritului vital originar, natural i s-a suprapus 
un supraspirit care se opune primului, considerat ca ceva doar natu¬ 
ral. Supraspiritul a devenit un principiu ordonator supranatural şi su- 
pralumesc, acţionând la scară cosmică. în această ipostază a fost denu¬ 
mit „Dumnezeu" sau cel puţin a fost considerat ca un atribut al sub¬ 
stanţei unice (Spinoza). De asemenea, în creştinism a fost înţeles ca 
divinitate întrupată. 

Dezvoltarea concepţiei despre spirit în direcţie opusă, hilozoistă, 
deci a maiori ad minus, a avut loc, sub semnul anticreştinismului, în 
cadrul materialismului. Premisa acestei dezvoltări a fost certitudinea 
exclusivă referitoare la identitatea spiritului cu funcţiile psihice, a că¬ 
ror dependenţă de creier şi metabolism devenea tot mai clară. Substan¬ 
ţa unică a fost rebotezată, numindu-se acum „materie", pentru a gene¬ 
ra o noţiune a spiritului care depinde necondiţionat de substratul nu¬ 
tritiv al mediului şi a cărui supremă formă o constituie intelectul. Ast¬ 
fel, originara prezenţa de ordinul adierii a fost circumscrisă, aparent în 
totalitate, domeniului fiziologiei umane, aşa încât un Ki.ages a putut 
da expresie plângerii sale împotriva „spiritului ca adversar al sufletu¬ 
lui". Ultimului i-a revenit întreaga spontaneitate originară a spiritului, 
după ce acesta fusese coborât la rangul de atribut neliber al materiei, 
însă cum undeva trebuia să se păstreze calitatea specifică spiritului de 
deus ex machina, cel care a preluat-o a fost sinonimul său originar, su¬ 
fletul, acea fiinţă multicoloră 4 , asemănătoare unui fluture, de ordinul 
adierii (anima, ^dx^). 

Chiar dacă viziunea materialistă nu s-a impus pretutindeni totuşi, 
in afara sferei religioase, spiritul a fost înţeles ca fiind epuizat de sfera 
fenomenelor conştiente. Spiritul ca „spirit subiectiv" a devenit denu¬ 
mirea pentru fenomenul endopsihic, în timp ce „spiritul obiectiv" de¬ 
semna nu spiritul universal sau divinitatea, ci totalitatea bunurilor cul¬ 
turale intelectuale, care constituie instituţiile noastre umane şi conţi¬ 
nutul bibliotecilor noastre. Spiritul şi-a pierdut în mare măsură natu¬ 
ra sa originară, autonomia şi spontaneitatea sa, excepţie făcând doar 
domeniul religiei, unde, cel puţin în principiu, a fost păstrat caracterul 
său originar. 

în acest rezumat a fost descrisă o entitate care se prezintă ca feno¬ 
men psihic nemijlocit, în opoziţie cu alte fenomene psihice a căror 
existenţă este derivată, de către concepţia naivă, din determinismul fi¬ 
zic. întrucât o relaţie a spiritului cu condiţiile fizice nu este nemi jlocit 
vizibilă, fenomenului spiritual i s-a atribuit imaterialitate, chiar într-o 
măsură mai mare decât s-a întâmplat în cazul fenomenului sufletesc 

4 Seele (sufletul), in germana veche saiwalâ, este înrudit, poate, cu multicolor, mobil, 

schimbător. Acesta are şi sensul de viclean, amăgitor, ceea ce face ca definiţia alchi¬ 
mică a sufletului ca Mercurius să dobândească o anumită întemeiere. 

luat în sens restrâns. Ultimului i se recunoaşte nu numai o dependen¬ 
ţă de physis, ci chiar o anumită materialitate, aşa cum arată ideea unui 
subtle body şi concepţia chinezească despre sufletul gui. O totală ima¬ 
terialitate a celor sufleteşti este de neconceput în condiţiile unei legă¬ 
turi intime între fenomene de natură psihică şi fenomene fizice para¬ 
lele. în opoziţie cu aceasta, consensus omnium insistă asupra imateria¬ 
lităţii spiritului, fără ca totuşi să se admită unanim că spiritul are o sub¬ 
stanţialitate proprie. Este greu de înţeles de ce ipotetica materie, care 
astăzi arată cu totul altfel decât cu treizeci de ani în urmă, trebuie să 
epuizeze sfera realităţii iar spiritul să fie exclus din ea. Deşi conceptul 
de imaterialitate nu-1 exclude pe cel de realitate cu materialitatea sa. 
însă spiritul şi materia sunt forme ale unei existenţe {Sein) în sine 
transcendente. Astfel, adepţii tantrismului susţin, cu tot atâta îndrep¬ 
tăţire, că materia nu este altceva decât determinaţia gândului divin. 
Singura realitate nemijlocită este cea pshică a conţinuturilor conştiin¬ 
ţei, etichetate ca fiind de origine spirituală sau materială. 

Spiritului îi sunt proprii, în primul rând, un principiu de mişcare 
şi activitate spontană, apoi capacitatea de a produce imagini în mod li¬ 
ber, dincolo de percepţiile senzoriale, iar în al treilea rând, manipularea 
suverană şi autonomă a imaginilor. Pentru omul primitiv, spiritul se 
află în afara sa, iar datorită dezvoltării, spiritul ajunge să fie cuprins în 
domeniul conştiinţei umane, fiindu-i subordonat ca o funcţie a sa, ceea 
ce duce aparent la pierderea autonomiei sale iniţiale. Ultima a fost 
menţinută doar în cadrul concepţiilor celor mai conservative, adică în 
cadrul religiilor. Coborârea spiritului în sfera conştiinţei umane este 
exprimată în mitul despre vous-ul divin care ajunge prizonierul 
(pucns-ului. Acest proces care a durat milenii corespunde unei necesi¬ 
tăţi implacabile, de aceea religiile s-ar situa pe poziţii dinainte pierdu¬ 
te dacă şi-ar închipui că pot opri dezvoltarea. Nu intră în atribuţiile lor, 
dacă sunt bine sfătuite, să împiedice mersul firesc al lucrurilor, ci să-l 
modeleze în aşa fel încât să nu producă vătămări ireparabile sufletului. 
Iată de ce religiile trebuie să amintească mereu de originea şi de carac¬ 
terul originar al spiritului, pentru ca omul să nu uite niciodată ce anu¬ 
me a inclus în sfera sa şi cu ce îşi umple conştiinţa. Nu omul a creat 
spiritul, ci aceasta este premisa creativităţii sale, cel care face cu putin¬ 
ţă perseverenţa, entuziasmul şi inspiraţia. însă spiritul impregnează atât 

de puternic fiinţa umană, încât omul este tentat să creadă că el este 
creatorul spiritului şi că îl controlează. în realitate, fenomenul originar 
al spiritului se înstăpâneşte asupra omului, şi anume tot aşa cum lu¬ 
mea fizică, în aparenţă obiectul docil al intenţiilor umane, limitează li¬ 
bertatea umană în mii de chipuri, devenind obsedantă idee-forţă. Spi¬ 
ritul îl ameninţă pe omul naiv cu inflaţia, epoca noastră oferind în 
acest sens exemplele cele mai instructive. Pericolul este cu atât mai 
mare, cu cât obiectul exterior captează mai puternic interesul şi cu cât 
se uită mai uşor că paralel cu diferenţierea relaţiei noastre cu natura 
are loc diferenţierea relaţiei cu spiritul, ceea ce împiedică realizarea 
echilibrului necesar. Dacă obiectului exterior nu i se opune obiectul in¬ 
terior, atunci ia naştere un materialism absolut, asociat cu o delirantă 
supraestimare sau cu dizolvarea personalităţii autonome, ceea ce repre¬ 
zintă idealul statului totalitar de masă. 

După cum se vede, modernul concept general al spiritului nu se 
acordă cu viziunea creştină, care consideră spiritul ca un summum bo- 
num, ca însuşi Dumnezeu. Desigur, există şi conceptul unui spirit rău. 
Dar nici cu acesta nu coincide conceptul modern al spiritului, întrucât 
el nu este în mod necesar rău. Mai curând el este indiferent sau neu¬ 
tru din punct de vedere moral. Când Scriptura spune: „Dumnezeu este 
spirit“, enunţul sună ca o definiţie sau ca o calificare. însă diavolului îi 
revine, după cum se pare, acelaşi specific de a fi o substanţă spirituală, 
deşi degradată, negativă. Identitatea originară de substanţă se mai ex¬ 
primă încă în ideea îngerului căzut, ca şi în apropierea dintre Jahve şi 
Satan din Vechiul Testament. Un ecou al acestei apropieri primitive ră¬ 
sună încă în ruga din Tatăl nostru unde se spune „Şi nu ne duce pe noi 
in ispită", ispitirea fiind totuşi îndeletnicirea diavolului însuşi. 

Cu aceasta ajungem la o problemă pe care nu am pus-o încă în 
cursul dezvoltărilor de până acum. Pentru a ne face o imagine despre 
manifestarea psihică a factorului „spirit" am apelat mai întâi la con¬ 
cepţiile acreditate de istoria culturii şi de uzul curent, concepţii produ¬ 
se de conştiinţă şi reflexia conştientă. Nu am ţinut seamă de faptul că 
spiritul, graţie autonomiei sale originare, incontestabilă şi din punct de 
vedere psihologic 5 , este capabil să se reveleze. 

5 Chiar dacă se consideră că o autorevelare a spiritului, de pildă apariţia unui spirit, 

nu este nimic altceva decât o halucinaţie, aceasta este totuşi un eveniment psihic 

b. Automanifestarea spiritului în vise 

Fenomenul psihic al spiritului indică fără dubii natura sa arhetipa¬ 
lă; cu alte cuvinte, fenomenul numit spirit se bazează pe existenţa unei 
imagini originare autonome, prezentă preconştient în mod universal 
în zestrea psihică a omului. Ca şi în toate celelalte cazuri asemănătoa¬ 
re, am întâlnit această problemă la pacienţii mei, şi anume în visele lor. 
Mai întâi am fost frapat de faptul că un anumit tip de complex patern 
are un caracter „spiritual", adică de la imaginea tatălui emană enun¬ 
ţuri, acţiuni, tendinţe, impulsuri, opinii etc. cărora nu li se poate refu¬ 
za atributul de „spiritual". în cazul bărbaţilor, un complex patern po¬ 
zitiv conduce adesea la un anumit cult al autorităţii şi la o pronunţată 
submisivitate faţă de regulile şi valorile spirituale, în timp ce la femei 
produce puternice aspiraţii şi interese spirituale. în vise, convingerile 
hotărâtoare, interdicţiile şi sfaturile provin de la o figură paternă. Invi- 
zibilitatea sursei este adesea subliniată prin aceea că ea constă doar din- 
tr-o voce autoritară, care rosteşte judecăţi definitive 6 . Cel mai adesea, 
factorul „spirit" este simbolizat prin figura bărbatului bătrân. Uneori, 
rolul acesta este jucat chiar de un spirit „autentic", adică de spiritul 
unui decedat. Piticii apar, cel puţin conform experienţei mele, în spe¬ 
cial la femei. De aceea mi s-a părut firesc ca Barlach să atribuie, in 
Ziua morţilor, mamei figura gnomică a lui Statu-Palmă-Barbă-Cot, aşa 
cum Bes este atribuită zeităţii materne de la Karnak. La ambele sexe, 
spiritul poate apărea sub forma unui copil sau a unui tânăr. La femei, 
această figură corespunde unui aşa-numit animus „pozitiv", care indi¬ 
că posibilitatea unei întreprinderi spirituale conştiente. La bărbaţi, 
aceeaşi figură nu este tot atât de univocă. Ea poate avea un sens pozi¬ 
tiv şi atunci simbolizează personalitatea „superioară", şinele sau filius 
regius al alchimiştilor 7 . Ea poate avea însă şi un sens negativ şi atunci 
trimite la umbra infantilă. 8 în ambele cazuri copilul întruchipează un 

spontan (care nu este supus voinţei noastre). In orice caz, ea reprezintă un complex 
autonom, ceea ce este suficient pentru scopurile noastre. 

6 Un caz corespunzător este prezentat în Psychologie und Alchemie (paragr. 52 şi 
urm.). 

7 Viziunea „copilului despuiat" pe care o are Meister Eckhart este de acest tip. 

8 Amintesc de „copiii" din romanul lui Bruno Goetz, Das Reich olme Raum. 

anumit spirit. 9 Bătrânul şi copilul sunt foarte asemănători. în alchimie, 
cuplul lor joacă un rol important ca simbol al lui Mercurius. 

întruchipările spiritului din vise nu sunt întotdeauna bune din 
punct de vedere moral. Nu de puţine ori ele sunt nu numai ambigue, 
ci poartă însemnele răului. Trebuie să subliniez însă că marele plan care 
stă la baza vieţii noastre psihice inconştiente se sustrage într-o aseme¬ 
nea măsură intenţiilor noastre, încât nu putem şti niciodată care rău 
este necesar pentru ca, prin intermediul enantiodromiei, să se nască un 
bine şi care bine va conduce la un rău. Acel „probate spiritus", reco¬ 
mandat de Ioan 10 , nu poate fi adesea, în pofida celor mai bune inten¬ 
ţii, nimic altceva decât o aşteptare a rezultatului final. 

Figura bătrânului înţelept poate apărea nu numai în vise ci şi în vi¬ 
ziunile produse de meditaţie (sau de imaginaţia activă). în aceste din 
urmă cazuri apariţia este uneori atât de plastică, încât ea preia rolul 
unui guru, aşa cum se pare că se întâmplă nu de puţine ori în India. 11 
„Bătrânul înţelept" apare în vise ca magician, medic, preot, învăţător, 
profesor, bunic sau ca altă persoană care deţine autoritate. Arhetipul 
spiritului, întruchipat de oameni, gnomi sau animale, se manifestă în¬ 
totdeauna în acele situaţii care necesită clarviziune, înţelegere, sfatul 
bun, hotărâre, plan de acţiune etc., individul în cauză nedispunând 
insă de ele. Arhetipul compensează această deficienţă spirituală prin 
conţinuturi care acoperă lipsa. O excelentă ilustrare ne oferă visul de¬ 
spre magicianul alb şi magicianul negru, care încerca să compenseze 
dificultăţile spirituale ale unui student la Teologie. întrucât nu-1 cunosc 
pe cel care a avut visul, influenţa mea este exclusă. El a visat că se află 
in faţa unei figuri preoţeşti de înaltă ţinută, numit „magicianul alb“, deşi 
era înveşmântat într-o lungă haină neagră. Acesta tocmai încheiase un 
discurs mai lung cu cuvintele: „Şi pentru aceasta am nevoie de ajutorul 
magicianului negru." Atunci, uşa s-a deschis brusc şi în încăpere a pă- 

f Vezi pentru aceasta şi „copilul divin". 

» „Probaţi dacă spiritele vin de la Domnul", 1, Ioan 4,1. 

n De aici şi numeroasele poveşti fantastice cu rishis şi mahatmas. întrebat de mine cine 
i-a fost guru, un indian cultivat, cu care m-am întreţinut despre ceea ce este un guru, 
mi-a răspuns: „Sankărâcharya". (sec. VIII-IX). Surprins, am remarcat: „Nu este cu¬ 
noscutul comentator?" La care el a replicat: „Da, el este, însă desigur doar spiritul 
său", fără a fi tulburat câtuşi de puţin de neliniştea mea tipic occidentală. 

truns un alt bătrân — „magicianul negru“ — îmbrăcat într-un veşmânt 
alb. Şi acesta era frumos şi impunător. Era evident că magicianul negru 
dorea să-i vorbească celui alb, dar ezita s-o facă în prezenţa visătorului 
Atunci magicianul alb i-a spus arătând spre visător: „vorbeşte, este un 
inocentMagicianul negru începu să relateze modul ciudat în care găsi¬ 
se cheia pierdută a paradisului, cu care nu ştia ce să facă. El venise la ma¬ 
gicianul alb pentru ca acesta să-i lămurească secretul cheii. Regele din 
ţara sa îşi căuta un mormânt potrivit. întâmplător, slujitorii săi au dez¬ 
gropat un vechi sarcofag, care adăpostea resturile muritoare ale unei fe¬ 
cioare. Regele a deschis sarcofagul, a aruncat osemintele şi a poruncit ca 
sarcofagul să fie din nou îngropat pentru a putea fi folosit mai târziu. însă 
de îndată ce osemintele au ajuns la lumina zilei, fiinţa pe care o alcătu¬ 
iau odinioară — şi anume, fecioara — s-a prefăcut într-un cal negru care 
a fugit spre pustiu. Magicianul negru l-a urmărit în pustiu şi mai depar¬ 
te, găsind după multe peripeţii cheia pierdută a paradisului. Astfel s-a 
încheiat istoria sa şi, din păcate, şi visul. 12 

Aici compensaţia nu se realizează desigur în sensul că visătorului i 
se spune ce trebuie să facă, ci el este confruntat cu o problemă la care 
m-am referit mai sus şi pe care viaţa ne-o pune neîncetat în faţă, şi 
anume nesiguranţa judecăţii morale; derutanta întrepătrundere a bi¬ 
nelui şi a răului, neiertătoarea înlănţuire a vinei, suferinţei şi mântui¬ 
rii. Drumul acesta către experienţa religioasă originară este corect, însă 
câţi îl cunosc? El este asemenea unei voci şoptite care vine de departe. 
Şoapta este ambiguă, îndoielnică şi obscură; ea presupune pericol şi în¬ 
drăzneală — o potecă nesigură pe care se poate merge, fără certitudi¬ 
ne şi sancţiune, doar de dragul Domnului. 


c. Spiritul în basm 

Aş dori să pun la dispoziţia cititorului meu un material oniric mo¬ 
dern mult mai bogat. Mă tem însă că specificul viselor ar face expune¬ 
rea foarte dificilă şi ar necesita un spaţiu de care nu dispunem aici. De 


12 Vezi şi C.G. Jung, Analytische Psychologie mut Erzieluing, paragr. 208 şi urm., precum 
şi Die Beziehungen zwisdwn tiem Ich urni dem Unbewufiten, paragr. 287. 

aceea ne vom adresa folclorului, care ne scuteşte de dificultăţile şi con¬ 
fuzia cazuisticii individuale, putând urmări variaţiunile motivului spi¬ 
ritului fără a mai ţine seamă de condiţii mai mult sau mai puţin sin¬ 
gulare. în mituri şi basme, precum şi în vis, sufletul se exprimă despre 
sine iar arhetipurile se revelează în contextul lor natural ca „Formare, 
transformare, / A noimelor eterne eternă perindare". 13 

în basm, arhetipul spiritului se manifestă ca bătrân tot atât de des 
ca şi în vis. 14 Bătrânul apare ori de câte ori eroul se află într-o situa¬ 
ţie fără ieşire, disperată. Scăparea îi poate veni doar pe calea unei gân¬ 
diri temeinice sau pe cea a inspiraţiei, deci de la o funcţie spirituală 
sau de la un automatism endopsihic. întrucât eroul nu este capabil, 
din motive interioare sau exterioare, de o asemenea performanţă, cu¬ 
noştinţa necesară apare, compensând lipsa, în forma unui gând per¬ 
sonificat, tocmai sub chipul bătrânului aducător de sfat şi ajutor. In¬ 
tr-un basm estonian 15 se povesteşte despre un orfan persecutat care, 
la păscut fiind, a pierdut o vacă şi care, de frica pedepsei, nu s-a mai 
întors acasă şi şi-a luat lumea în cap. Astfel a ajuns într-o situaţie fără 
speranţă şi ieşire. Epuizat, băiatul a căzut într-un somn adânc. Când 
s-a trezit „i s-a părut că are în gură un lichid şi a văzut în faţa sa un 
bătrân mic de stat, cu o lungă barbă sură care tocmai se pregătea să 
pună dopul la plosca sa cu lapte. «Mai dă-mi să beau!» l-a rugat băia¬ 
tul. «Pentru astăzi ajunge», a răspuns bătrânul. «Dacă n-aş fi trecut din 
întâmplare pe aici, cu siguranţă că ţi-ai fi dormit ultimul somn, căci 
când te-am găsit erai pe jumătate mort.» Apoi bătrânul l-a întrebat pe 
băiat cine este şi încotro merge. Acesta i-a povestit toate păţaniile de 
care şi-a amintit, până la bătaia din seara dinaintea plecării. Atunci bă¬ 
trânul i-a spus: «Dragul meu copil! Nu ţi-a mers nici mai bine, nici 
mai rău decât celorlalţi copii ai căror părinţi se odihnesc sub pământ. 
De întors, nu te mai poţi întoarce. O dată ce ai plecat, trebuie să-ţi ca¬ 
uţi norocul în lume. Pentru că nu am nici casă, nici femeie, nu îţi pot 
purta de grijă. în schimb îţi pot da pe gratis un sfat bun.»“ 

15 Fnust, II, „Finstere Galerie", în traducerea românească a lui Ştefan Aug. Doinaş. 

14 Basmele pe care le utilizez în acest studiu mi-au fost recomandate de dr Marie-Lou- 
ise von Franz. căreia îi mulţumesc pe această cale. 

15 Wie ein Waisenknabe unerhofft sein Gliick femd (Finnische und Estnische 
> Volksmărchen, Nr. 68). 

Până în acest punct bătrânul spune ceea ce şi băiatul, eroul poves¬ 
tirii, ar fi putut să gândească. Atunci când şi-a luat lumea în cap dânc 
curs unui impuls afectiv, putea măcar să-şi dea seama că va avea nevo¬ 
ie de hrană. De asemenea, ar fi trebuit ca într-un asemenea moment sâ 
reflecteze asupra situaţiei sale. Atunci i-ar fi venit în minte întreaga po¬ 
veste a vieţii sale, inclusiv trecutul cel mai apropiat, aşa cum se întâm¬ 
plă în astfel de situaţii. Atare anamneze reprezintă un proces teleologic 
care vizează într-un moment critic mobilizarea tuturor forţelor perso¬ 
nalităţii, pentru a bate la poarta viitorului cu forţe reunite. El nu poa¬ 
te face calea întoarsă şi nici nu se poate baza pe ajutorul cuiva. înţele¬ 
gerea acestui fapt va conferi acţiunii sale decizia necesară. Orientân- 
du-1 în această direcţie, bătrânul îl scuteşte de efortul propriei gândire 
Mai mult, bătrânul este chiar această reflexie adecvată şi concentrare a 
forţelor fizice şi morale, care, acolo unde gândirea conştientă nu este 
încă sau nu mai este posibilă, se realizează spontan în spaţiul extrapsi- 
hic. Sub un anumit aspect, concentrarea şi tensionarea forţelor psihi¬ 
ce se aseamănă magiei. Ele dezvoltă o energie surprinzător de mare, su¬ 
perioară de câteva ori celei obţinute de încordarea conştientă a voin¬ 
ţei. Faptul poate fi demonstrat experimental, în starea de concentrare 
artificială din hipnoză. La cursurile mele obişnuiesc să aşez o isterică, 
extrem de firavă constituţional dar aflată într-un profund somn hip¬ 
notic, cu ceafa pe spătarul unui scaun şi cu călcâiele pe spătarul altui 
scaun şi s-o las în această poziţie timp de un minut. Pulsul i se ridică 
treptat până la 90. Unul din studenţii mei, în acelaşi timp un excelent 
gimnast, a încercat zadarnic să reproducă experimentul prin încorda¬ 
rea conştientă a voinţei. El s-a prăbuşit imediat cu un puls de 120. 

Când bătrânul cel înţelept a reuşit să mobilizeze în suficientă mă¬ 
sură forţele băiatului, a devenit posibilă şi receptarea sfatului cel bun. 
Cu alte cuvinte, situaţia nu a mai părut fără ieşire. El l-a sfătuit pe bă¬ 
iat să meargă mereu spre est, unde, după şapte ani, va ajunge la mun¬ 
tele cel mare, ceea ce echivalează cu fericirea. Masivitatea şi înălţimea 
muntelui simbolizează personalitatea matură 16 . Forţele reunite produc 

16 întrucât muntele reprezintă scopul drumeţiei şi al ascensiunii, din punct de vedere 
pihologic el semnifică şinele. I Ching descrie muntele drept scop: „Regele i-a arătat 
muntele de vest" (Hexagramm nr. 17). La Honorius von Autun (Speculum de mys- 
teriis ecclesiae în Migne P.L. CLXXII, p. 354) citim: „Montes patriarchae et prophetae 

siguranţă, care este cea mai bună garanţie a succesului 17 . Astfel, băia¬ 
tului nu-i va lipsi nimic. „Ia traista mea cu pâine şi plosca mea“, spu¬ 
ne bătrânul, „şi vei avea în fiecare zi atâta mâncare şi băutură câtă vei 
avea nevoie." De asemenea, i-a dat foaia sa de brusture care se putea 
transforma într-o barcă, dacă băiatul trebuia să traverseze o apă. 

Bătrânul din basme pune de obicei întrebările referitoare la cine, 
unde, cum şi pentru ce 18 pentru ca astfel să declanşeze conştientizarea 
şi mobilizarea forţelor morale şi încă mai des el oferă mijloacele supra¬ 
naturale necesare 19 , adică neaşteptata şi improbabila apetenţă a succe¬ 
sului care constituie, atât la bine cât şi la rău, o particularitate a perso¬ 
nalităţii unificate. Tot atât de necesară pare şi intervenţia bătrânului, 
adică obiectivarea spontană a arhetipului, întrucât voinţa conştientă 
singură nu este capabilă să armonizeze personalitatea în aşa fel încât să 
dobândească apetenţa neobişnuită a succesului. Pentru aceasta este ne¬ 
voie, nu numai în basm ci şi în viaţă, de obiectivarea arhetipului care 
linişteşte reacţia pur afectivă printr-o serie de procese de confruntare 
şi realizare, prin intermediul cărora este evidenţiat cu claritate cine, 
unde, cum, pentru ce. Astfel devine posibilă cunoaşterea situaţiei de 
moment şi a scopului. Iluminarea, descâlcirea confuziei destinale au 

sunt" (Munţii sunt patriarchii şi profeţii). Richard von St. Victor spune „Vis vi- 
dere Christum transfiguratum? Ascende in montem istum, disce cognoscere te ip- 
sum“ (Dacă vrei să-l vezi pe Cristos cel iluminat, urcă muntele autocunoaşterii). 
r (Benjamin minor în Migne, P. L. CXCVI col. 53-56). 
ţr In această privinţă trebuie menţionată în mod special fenomenologia yoga. 
ii Afirmaţia poate fi documentată cu numeroase exemple: Spanische und portugiesi- 
che Volksmârchen (Nr. 34: Der weifie Papagei; Nr. 45: Kdnigin Rose unii fler kleine 
Tliomas ); Russische Volksmărchen (Nr. 26: Dus Miidchen ohne Hiinde ); Mărchen aus 
dem Balkan (Nr. 15 Der Hirt und die drei Samovilen ); Mărchen aus Iran IDas Ge- 
heimnis des Bndes Bâdgerd); Nordische Volksmârchen I (Schweden Nr. 11: Der Wer- 
wolf), p. 231. 

19 Fetei care-şi caută fraţii îi dă un ghem care se rostogoleşte în direcţia lor (Finnische 
und Estnische Volksmărchen, Nr. 83: Die kămpfenden Briider, p. 280). Prinţului care 
caută imperiul ceresc îi dă o barcă fermecată care merge singură (Deutsche Mărchen 
seit Grimm, Die eisemen Stiefel, p. 381). Alte daruri sunt un flaut care face totul să 
danseze (Mărchen aus dem Balkan, Die zwdlf Brockai ) sau sfera care arată drumul şi 
. bagheta fermecată care face invizibil (Nordische Volksmărchen, Nr. 18 Dânemark: 
II Die Prinzessin mit den zwolf Punr Goldschuhen. p. 97) sau câini fermecaţi (l.c., p. 287, 
Nr. 20, Schweden: Die drei Hunde) sau o carte cu învăţătură secretă (Chinesische 
Volkmărchen, p. 248, Nr. 86: Dscluing Linng). 

adesea un aspect de-a dreptul miraculos, ceea ce este cunoscut psiho- 
terapeutului. 

Tendinţa bătrânului de a declanşa reflexia se exprimă şi sub forma 
cerinţei ca mai întâi eroul să doarmă. Fetei care-şi caută fraţii dispăruţi 
îi spune: „Odihneşte-te, că dimineaţa este mai înţeleaptă decât seara. 1 ' 20 
De asemenea, el are o viziune de ansamblu asupra situaţiei neclare a 
eroului aflat în încurcătură sau cel puţin este în stare să obţină acele 
informaţii de care are nevoie în continuare. în acest scop apelează ade¬ 
sea la ajutorul animalelor, în special al păsărilor. Prinţului care caută 
drumul spre împărăţia cerească pustnicul îi spune: „Locuiesc aici de 
trei sute de ani dar nimeni nu m-a întrebat până acum unde se află îm¬ 
părăţia cerească; nu ştiu unde este, dar deasupra, la celălalt etaj al ca¬ 
sei, locuiesc tot felul de păsări, care ţi-ar putea fi de folos." 21 Bătrânul 
ştie care drumuri duc la ţintă şi i le arată eroului. 22 El avertizează asu¬ 
pra pericolelor viitoare şi oferă mijloacele adecvate de a le înfrunta. De 
pildă, îl învaţă pe băiatul care vrea să ia apă vie că leul care păzeşte iz¬ 
vorul are derutanta însuşire de a dormi cu ochii deschişi şi de a veghea 
cu ochii închişi 23 ; tânărului care vrea să meargă călare la un izvor fer¬ 
mecat pentru a lua de acolo băutura tămăduitoare pentru rege îi dă 
sfatul de a se apropia de apă doar în galop, pentru că izvorul e păzit de 
nişte vrăjitoare care prind cu lasoul pe oricine se apropie. 24 Pe prinţe¬ 
sa care-şi caută iubitul transformat în vârcolac o sfătuieşte să facă un 
foc şi să aşeze deasupra un vas cu smoală. Apoi ea trebuie să arunce în 
smoala clocotindă iubitul ei crin alb iar când vine vârcolacul să-i răs¬ 
toarne vasul în cap, ceea ce va risipi vraja. 25 Uneori bătrânul se distin¬ 
ge prin judecata sa critică, aşa cum se întâmplă în acel basm caucazian 
în care prinţul cel mai tânăr trebuie să construiască pentru tatăl său o 

20 Finnische und Hstnische Yolksmarchen Nr. 83 (Estland: Die kampfcndcn Briider), 
p. 280. 

21 Deutsche Mărchen seit Grimm ( Die eisernen Stiefel), p. 382. Intr-un basm balcanic 
(Nr. 15: DerHirt und diedrei Samovilen ), bătrânul este „ţarul tuturor păsărilor' 1 . Aco¬ 
lo informaţia este deţinută de coţofană. Vezi şi misteriosul „domn al porumbarului* 
din nuvela lui Meyrink Der weifie Dominikaner. 

22 Mărchen aus Iran (Dus Geheimnis des Bades Bâdgerd), p. 152. 

23 Spanische Mărchen Nr. 34 (Der weifie Pnpagei), p. 158. 

24 L.C. Nr. 41: Kdnigin Rose oder der kleine Thomas , p. 199. 

25 Nordische Volksmărchen 1, Nr. 11 (Schweden: Der Werwolf), p. 231. 

biserică perfectă, pentru a moşteni regatul. După ce a fost ridicată şi 
nimeni nu a reuşit să descopere vreun defect, apare un bătrân care spu¬ 
ne: „Ah, ce biserică frumoasă aţi clădit! Păcat că fundaţia este puţin 
strâmbă!" Prinţul porunceşte ca biserica să fie dărâmată şi construieş¬ 
te una nouă. Dar şi de data asta bătrânul descoperă o greşeală şi aşa se 
întâmplă de trei ori. 26 

Bătrânul întruchipează deci pe de o parte cunoaştere, reflexie, în¬ 
ţelepciune şi intuiţie, iar pe de altă parte calităţi morale, cum ar fi bu¬ 
năvoinţa şi generozitatea, care probează îndeajuns natura sa „spiritua¬ 
lă". întrucât arhetipul este un conţinut autonom al inconştientului, 
basmul, care îndeobşte concretizează arhetipurile, figurează apariţia 
bătrânului în vis, şi anume, aşa cum se întâmplă de pildă şi în visele 
moderne. într-un basm balcanic, bătrânul îi apare eroului în vis când 
acesta se afla în încurcătură şi-l sfătuieşte cum poate face faţă proble¬ 
melor insolubile care-i stau în faţă. 27 Relaţia sa cu inconştientul este 
pusă în evidenţă de numele de „rege al pădurii" pe care-1 poartă în¬ 
tr-un basm rusesc. 28 Din buşteanul pe care se aşezase ţăranul să se 
odihnească îşi face apariţia un omuleţ „plin de zgârieturi şi cu o barbă 
verde care-i atârna până la genunchi". „Cine eşti tu?" întrebă ţăranul. 
„Sunt regele pădurii, Och", răspunse omuleţul. Ţăranul îi dădu pe fiul 
său cel dezordonat drept ucenic. „Iar omuleţul plecă cu el şi-l conduse 
in lumea de sub pământ, unde-1 găzdui într-o colibă verde. în colibă 
totul era verde: pereţii erau verzi, ca şi laviţele; nevasta lui Och şi co¬ 
piii săi erau şi ei verzi, pe scurt — totul, totul. Naiadele care slujeau în 
casă erau verzi ca virnanţul." Chiar şi mâncarea era verde. Regele pă¬ 
durii este zugrăvit aici ca o zeitate a vegetaţiei care, pe de o parte, stă¬ 
pâneşte pădurea, iar pe de altă parte are, datorită naiadelor, relaţii cu 
imperiul apelor, ceea ce indică clar apartenenţa sa la inconştient, sim¬ 
bolizat frecvent atât prin pădure cât şi prin apă. 

Apariţia bătrânului ca pitic indică de asemenea apartenenţa la in¬ 
conştient. în basmul despre prinţesa care-şi caută iubitul se spune: „Se 
înnopta. întunericul se lăsa iar stelele se ridicau pe cer. Prinţesa şedea 
in acelaşi loc şi plângea. Pe când se afla adâncită în gânduri auzi o voce 

36 Kaukasische Mărchen, pp. 35 şi urm. 

— Balkanmărchen (Nr. 49: Die Lubi und die Sclione der Erde ), p. 217. 
iS Russische Mărchen (Nr. 6: Och), pp. 30 şi urm. 

care-i dădu bună seara. «De ce stai aici atât de singură şi de tristă?» mai 
auzi. Sări ca arsă, plină de spaimă, şi nu fără motiv. însă când se uită în 
jur văzu doar un omuleţ bătrân care înclina capul în direcţia sa, salu¬ 
tând-o prietenos/' într-un basm elveţian, fiul de ţăran, care voia să-i 
ducă fiicei regelui un coş plin cu mere, întâlni „es chlis isigs Manndle, 
das frogtene, was er do e dem Chratte hăig?" într-un alt loc, „Manndle" 
are „es isigs Chlaidle an." 29 Prin „isig" trebuie să înţelegem desigur „de 
fier", ceea ce este mai plauzibil decât „de gheaţă". în ultimul caz, cita¬ 
tul ar fi trebuit să sune: „es Chlaidli vo Is“. Este adevărat că există omu¬ 
leţi de gheaţă, dar există şi omuleţi de metal. Cunosc un vis modern în 
care a apărut un omuleţ de metal negru, momentul ales fiind unul de 
cotitură, aşa cum se întâmplă şi în basmul acesta despre Hans cel prost, 
care era pe punctul de a se căsători cu o prinţesă. 

într-o serie de viziuni moderne, bătrânul înţelept care apare de mai 
multe ori are o dată mărime normală, când se conturează pe fundul 
unui crater înconjurat de stânci înalte, iar altă dată, dimensiuni foarte 
reduse, când se află pe vârful unui munte, în mijlocul unei stâncării 
joase. Acelaşi motiv îl întâlnim şi la Goethe, în basmul despre prinţe¬ 
sa piticilor care poate locui într-o casetă. 30 Din aceeaşi categorie fac 
parte anthroparion, omuleţul de plumb din viziunea lui Zosimos 31 , 
omuleţii metalici din mine, dactilii cei iscusiţi ai Antichităţii, homun- 
culii alchimiştilor, gnomii, brownies scoţieni etc. M-am convins de „re¬ 
alitatea" unor atare reprezentări cu prilejul unui grav accident de mină, 
când doi participanţi ajunşi la suprafaţă după catastrofa au avut viziu¬ 
nea colectivă a unui omuleţ cu glugă care, ieşit din crăpăturile inacce¬ 
sibile ale peretelui gheţarului, l-a traversat, aruncându-i pe amândoi 
într-o panică cumplită. Am întâlnit adesea motive care mi-au lăsat im¬ 
presia că inconştientul ar reprezenta lumea mărimilor infinitezimale. 
Din perspectivă raţionalistă, aceasta ar putea fi derivată din sentimen¬ 
tul obscur că în cazul unor astfel de viziuni avem de-a face cu ceva en- 
dopsihic, conchizându-se că, în fond, lucrul trebuie să fie foarte mic 
pentru a-şi găsi loc în cap. Nu împărtăşesc asemenea presupuneri „ra- 

29 Este vorba de basmul Der Vogel Greif Nr. 84 din culegerea Kinder und Hnusmtirchen 
alcătuită de fraţii Grimm, II, pp. 29 şi urm. Textul abundă în greşeli fonetice. 

30 Die nene Melusine, Mărchen. 

31 Vezi studiul meu Einige Bemerkungen zu den Visionen des Zosimos. 

ţionaliste", deşi nu pot susţine că ele ar fi întotdeauna greşite. Mai pla¬ 
uzibilă mi se pare ipoteza că înclinaţia spre diminutivare, pe de o par¬ 
te, şi cea spre mărire nemăsurată (uriaşi!), pe de altă parte, sunt aso¬ 
ciate surprinzătoarei nesiguranţe a noţiunii de spaţiu şi timp la nivelul 
inconştientului. 32 Sentimentul uman al mărimii, din care se alimen¬ 
tează conceptul nostru raţional despre mare şi mic, este subiectiv, fiind 
lipsit de valabilitate nu numai în domeniul fenomenelor fizice, ci şi în 
acela al inconştientului colectiv, care se află dincolo de câmpul de ac- 
dune al specificului uman. Atman este „mai mic decât mic“ şi mai 
mare decât mare, el are mărimea unui deget, dar „acoperă lumea pre¬ 
tutindeni într-un strat gros de două palme". 33 Iar cabiriile sunt, după 
Goethe, „mici la stat, dar mari ca putere." 34 Tot astfel, arhetipul bă¬ 
trânului înţelept este extrem de mic, aproape insesizabil, dar deţine o 
torţă care poate modifica destine, cum se poate constata dacă se mer¬ 
se la rădăcina lucrurilor. Arhetipurile, ca şi lumea atomului, demon¬ 
strează că pe cât experimentul cercetătorului pătrunde mai adânc în 
microcosmos, pe atât energiile înlănţuite acolo sunt mai distrugătoa¬ 
re. Nu numai cercetarea fizică a arătat că infinitezimalul are efecte mâ¬ 
nere, ci şi cercetarea psihologică. De câte ori, în momentele critice ale 
vieţii, nu depinde totul de un aparent nimic! 

Anumite basme primitive dau expresie naturii iluminatorii a arhe¬ 
tipului nostru, identificându-1 pe bătrân cu soarele. El duce cu sine o 
ăclie pe care o foloseşte pentru a coace un dovleac. Când a terminat 
ie mâncat ia din nou focul cu sine, ceea ce îi determină pe oameni să 
*-l fure. 35 într-un basm nord-american, bătrânul apare ca un vraci care 
deţine focul. 36 Spiritul se manifestă ca foc, aşa cum ştim din Vechiul 
Testament şi din misterul Rusaliilor. 

Pe lângă isteţime, înţelepciune şi cunoaştere, bătrânul este caracte¬ 
rizat, aşa cum am amintit, şi de calităţi morale; mai mult, el pune la în- 

5: lntr-un basm siberian (r. 13, p. 62, Der in Stein verwandelte Mmm) bătrânul apare ca 
[ o făptură albă, de proporţii uriaşe. 

Iţ Vezi şi studiul meu Zur Psychologie des Kindarchetypns. 
şi Faust, II, Kabirenszene. 

35 Indianermărchen aus Sudamerika, p. 285 (Dris Ende der Welt und der Feuerdieb- 
| stabl). 

şt Indianermărchen aus Nordamerika, p. 74 ( Geschichten von Mtiniibusch: Der Feuer- 
I diebstahl). 

cercare tăria morală a oamenilor şi condiţionează darurile sale de re¬ 
zultatul acestei probe. Un exemplu deosebit de clar ne este oferit de 
basmul estonian despre fiica adevărată şi fiica vitregă. 37 Ultima este o 
fată orfană, foarte ascultătoare şi ordonată. La începutul povestirii. ii| 
scapă furca de tors în fântână. Sare după ea, nu se îneacă şi ajunge ia 
ţara magică unde întâlneşte o vacă, un berbec şi un măr cărora le în¬ 
deplineşte rugăminţile. Apoi dă peste o odaie de baie, unde se află ue 
bătrân murdar care o roagă să-l spele. între cei doi are loc următoare* 
discuţie: bătrânul: „Fată frumoasă, fată frumoasă! Spală-mă, că nu mi 
mai pot suporta atât de murdar!" Fata: „Cu ce să încălzesc soba?" Bă¬ 
trânul: „Adună buşteni şi găinaţ de cioară şi fă focul cu ele." însă e* 
aduce vreascuri şi întreabă: „De unde să iau apă?" Bătrânul răspunde 
„Sub lojniţă stă o iapă albă. Adună-i urina într-un ciubăr!" însă fau 
aduce apă curată. „De unde să iau o măturică de baie?" „Taie coada ie- 
pii celei albe şi fa din ea o măturică de baie!" însă ea face una din ra¬ 
muri de mesteacăn. „De unde să iau săpun?" „Ia o piatră din pardosea¬ 
lă şi freacă-mă cu ea!“ însă ea aduce săpun din sat şi-l spală pe bătrân. 
Ca răsplată bătrânul îi dă un sipet plin cu aur şi cu pietre preţioase. 
Cealaltă fată este, fireşte, invidioasă, îşi aruncă şi ea furca de tors în fân¬ 
tână, dar o găseşte imediat. Merge totuşi mai departe şi face totul pe 
dos. Răsplata este şi ea corespunzătoare. Motivul este atât de frecvent 
încât alte ilustrări sunt inutile. 

Superioritatea şi generozitatea bătrânului îl plasează în proximita¬ 
tea divinităţii. în basmul Soldatul şi prinţesa neagră 38 se povesteşte cum 
în fiecare noapte prinţesa blestemată iese din sicriul ei de fier şi-l ade¬ 
meneşte pe soldatul care păzeşte mormântul şi apoi îl mănâncă. Unul 
din soldaţii care urma să facă de gardă se hotărăşte să fugă. „Iar când 
se înseră, soldatul se îndepărtă pe furiş, străbătu munţi şi câmpii şi 
ajunse la o pajişte foarte frumoasă. Dintr-o dată în faţa sa apăru un 
omuleţ cu o lungă barbă sură, care era chiar bunul nostru Dumnezeu, 
plecat în lume să stârpească răul pe care îl făcea diavolul în fiecare 
noapte. «încotro?» îl întrebă omuleţul cel sur şi se arătă doritor să-l în¬ 
soţească. Şi văzând soldatul că bătrânelul este atât de binevoitor îi măr¬ 
turisi că a fugit şi de ce a fugit." Urmează, ca de obicei, sfatul cel bun. 

37 Nr. 35: Der Lolm der Stieftochtei und der Haiistochtcr, pp. 192 şi urm. 

38 Deutsche Mărchen seit Grimm, pp. 189 şi urm. 

în această povestire, bătrânul este identificat în mod naiv cu Dumne¬ 
zeu însuşi, aşa cum alchimistul englez Sir George Ripley 51 numeşte 
pe „bătrânul rege“ „antiquus dierum" 39 . 

Toate arhetipurile au o latură pozitivă, luminoasă, favorabilă, care 
unde spre înalt şi o alta, în parte negativă şi defavorabilă, în parte doar 
htonică, deci neutră, care tinde în jos. Arhetipul spiritului nu face ex¬ 
cepţie de la regulă. Chiar înfăţişarea sa de pitic indică o diminutivare 
limitativă, sens pe care 0 are şi naturalitatea unei zeităţi a vegetaţiei, ve¬ 
nită din lumea subpământeană. Intr-un basm balcanic, bătrânul apa¬ 
re diminuat, în măsura în care şi-a pierdut un ochi. 40 „Vilele" — un fel 
de duhuri rele înaripate — i l-au scos iar eroul trebuie să aibă grijă ca 
ek să i-1 pună la loc. Prin urmare, bătrânul a pierdut o parte din lumi¬ 
na vederii, adică o parte din iluminarea şi clarviziunea sa, răpită de de¬ 
monica lume a întunericului. Diminuarea sa prin atingerea lumii în¬ 
tunericului aminteşte de soarta lui Osiris, care şi-a pierdut unicul ochi 
privind un porc negru, adică pe Seth, sau de cea a lui Wotan care şi-a 
sacrificat ochiul la izvorul lui Mimir. în mod semnificativ, bătrânul din 
basmul nostru călăreşte un ţap, ceea ce arată că el însuşi are o latură 
întunecată. într-un basm siberian, bătrânul apare ca un moşneag cu 
an singur picior, cu o singură mână şi cu un singur ochi, care trezeşte 
an mort cu un toiag de fier. Pe parcursul poveştii el este omorât din 
greşeală de cel de mai multe ori reînviat, care astfel îşi distruge ferici¬ 
rea. Basmul este intitulat Bătrânul cu o singură jumătate şi, în fapt, di¬ 
minuarea sa provine din aceea că într-un fel trăieşte doar cu jumătate 
de trup. Cealaltă jumătate este invizibilă şi apare în basm ca un ucigaş 
care vrea să-l piardă pe erou. în cele din urmă, eroul reuşeşte să-l 
omoare pe cel care l-a ucis de mai multe ori. Cuprins de furie, el ia şi 
Inaţa bătrânului cu o singură jumătate, ceea ce indică identitatea celor 
'omorâţi. Prin urmare, bătrânul ar putea fi şi contrariul său, dătător de 
liaţă dar şi ucigaş — „ad utrumque peritus" 41 , aşa cum se spune de¬ 
spre Hermes. 

Dacă aşa stau lucrurile, atunci din motive euristice, precum şi din 
alte motive este recomandabil ca acolo unde bătrânul apare ca „modest" 

nş DcrAlte (Ier Tage. în a sa Cantilena. 

jfo Balkanmărchen, Nr. 36: DerfCcinig unt! seine drei Sdlme. 

u Prudentius, Contra Symmachum, vezi Rahnkk Die seelenheiletide Blume, p. 182. 

sau „binevoitor" să ne uităm cu atenţie în jur. în legătură cu basmul es- 
tonian amintit la început despre băiatul care a pierdut vaca se poate 
naşte bănuiala că bătrânul apărut la momentul oportun şi dispus să aju¬ 
te este cel care mai înainte a furat vaca pentru a-i oferi protejatului său 
un motiv solid de a fugi în lume. Experienţa cotidiană ne arată că pre¬ 
supunerea noastră este corectă, căci adesea cunoaşterea superioară dar 
subliminală pune la cale cele mai neplăcute incidente pentru a-1 înspăi¬ 
mânta pe Augustin cel prost care este eul conştient şi a-1 aduce pe dru¬ 
mul adevărat, pe care, din cauza prostiei, nu l-ar fi găsit niciodată sin¬ 
gur. Dacă orfanul nostru ar fi bănuit că bătrânul este cel care a furat 
vaca, l-ar fi privit ca pe un gnom răutăcios sau ca pe un demon. Bătrâ¬ 
nul este caracterizat deci de o latură negativă, aşa cum şamanul primi¬ 
tivilor apare, pe de o parte, ca vindecător iar pe de altă parte ca un te¬ 
mut otrăvitor, însuşi cuvântul tpapţiatcov însemnând atât medicament 
cât şi otravă. în sfârşit, otrava poate juca în realitate ambele funcţii. 

Ambivalenţa bătrânului, care-1 apropie de zâne, este ilustrată de fi¬ 
gura extrem de instructivă a lui Merlin. Şi dacă în anumite cazuri el 
poate părea a fi însăşi întruchiparea binelui, în altele îmbracă hainele 
răului. Atunci el devine vrăjitorul cel rău care face răul de dragul rău¬ 
lui. într-un basm siberian, 42 bătrânul este un spirit rău care „duce pe 
cap două lacuri în care înoată două raţe“. El se hrăneşte cu carne de 
om. Basmul ne spune că eroul şi oamenii săi s-au dus la o petrecere in 
satul vecin şi şi-au lăsat câinii acasă. însă aceştia au hotărât conform 
proverbului „când pisica nu-i acasă şoarecii joacă pe masă“ să facă şi ei 
o petrecere. în momentul culminant s-au repezit asupra proviziilor de 
carne şi le-au devorat. Când s-au întors acasă şi au văzut paguba, oa¬ 
menii au alungat câinii, care s-au refugiat în pădure. „Creatorul îi spu¬ 
ne lui Ememqut, eroul basmului: «Du-te cu nevasta ta şi caută câinii!»" 
Pe drum, eroul este surprins de un viscol înfricoşător şi se adăposteş¬ 
te în casa spiritului rău. Urmează cunoscuta scenă a diavolului păcălit. 
Tatăl lui Ememqut se numeşte „creatorul" dar tatăl celui din urmă, 
„de-sine-însuşi-creatul“, pentru că şi-a fost sieşi creator. Deşi nicăieri 
în basm nu se spune că bătrânul cu două lacuri pe cap i-ar fi ademe¬ 
nit pe erou şi pe nevasta sa pentru a avea cu ce să-şi potolească foamea, 

42 Nr. 36, Die Hunele des Sch&pfers. 

totuşi putem presupune că un spirit a pus stăpânire pe câini, i-a deter¬ 
minat să petreacă asemenea oamenilor, pentru ca apoi, contrar obi¬ 
ceiului lor, să fugă în pădure, unde vor trebui căutaţi de Ememqut. Vis¬ 
colul care-1 sileşte pe erou să se refugieze în casa spiritului rău nu pare 
nici el întâmplător. Sfătuitorul este în acest basm creatorul, fiul de-si- 
ne-însuşi-creatului, ceea ce dă naştere unei probleme foarte complica¬ 
te, a cărei dezvoltare preferăm să o lăsăm în seama teologilor siberieni. 

într-un basm balcanic, bătrânul îi dă ţarinei fără copii să mănânce 
un măr, după care ea rămâne însărcinată şi naşte un copil, al cărui naş 
este, prin înţelegerea iniţială, însuşi bătrânul. Copilul este însă un drac 
de băiat care-i bate pe toţi ceilalţi copii şi omoară vitele păstorilor. 
Timp de zece ani băiatul n-a fost botezat. Bătrânul apare, îi înfige un 
cuţit în picior şi-l numeşte „prinţul cuţit“. Fiul doreşte apoi să plece în 
lume, ceea ce tatăl, după o lungă ezitare, îi permite. De cuţitul înfipt în 
picior depinde viaţa sa: dacă îl scoate altcineva, moare; dacă şi-l scoa¬ 
te singur trăieşte. în cele din urmă cuţitul devine fatal pentru el, o bă¬ 
trână vrăjitoare smulgându-1 în timpul somnului. Eroul moare dar este 
readus la viaţă de cei doi prieteni pe care şi-i făcuse. 43 Aici bătrânul este 
de ajutor, dar şi creatorul unor destine periculoase ar fi putut foarte 
bine să evolueze spre rău. Răul se manifestă clar şi de timpuriu în ca¬ 
racterul violent al tânărului. 

Tot într-un basm balcanic întâlnim o variantă demnă de atenţie 
a motivului nostru. Un rege îşi caută sora răpită de un străin. Pe 
drum se opreşte la coliba unei femei bătrâne, care-1 avertizează că nu 
trebuie să-şi continue căutarea. Un pom încărcat cu fructe, care se re¬ 
trage mereu din faţa sa, îl îndepărtează de colibă. Când în cele din 
urmă se opreşte, din coroana sa coboară un bătrân. 11 găzduieşte pe 
rege şi-l conduce în târgul unde locuia sora sa, devenită soţia bătrâ¬ 
nului. Ea îi spune regelui că soţul ei este un spirit rău, care-1 va uci¬ 
de. Şi într-adevăr, după trei zile, regele dispare. Fratele său mai tânăr 
pleacă la rându-i să-l caute şi omoară spiritul cel rău transformat în 
balaur. Prin aceasta este risipită vraja şi în locul spiritului apare un 
bărbat tânăr şi frumos care se căsătoreşte cu sora regelui. Bătrânul, 
care la început apare ca zeitate a vegetaţiei, se află într-o evidentă re- 

43 Balkarunărchen Nr. 9: Die Taten des Zarensahnes tind seiner beiden Gefăhrten. 

laţie cu sora. El este un ucigaş. Intr-un episod intercalat este învinuit 
că a vrăjit un oraş întreg, locuitorii devenind de „fier", adică imobili, 
rigizi şi tăcuţi. 44 De asemenea, el o ţine captivă pe sora regelui şi nu-i 
mai îngăduie să se întoarcă la rudele ei. Astfel ne este sugerat faptul 
că sora este posedată de animus. Bătrânul este conceput deci ca ani- 
musul sorei. Felul în care regele este implicat în posedarea de care su¬ 
feră sora sa, căutarea acesteia ne arată că ea reprezintă anima frate¬ 
lui. Prin urmare, arhetipul destinai s-a înstăpânit mai întâi asupra 
animei regelui, silindu-1 să plece în căutarea farmecului vieţii, a „bu¬ 
nului de preţ greu de atins", ceea ce-1 transformă în erou mitic, adi¬ 
că în personalitate superioară — o expresie a sinelui său. Aici bătrâ¬ 
nul acţionează exclusiv ca răufăcător şi trebuie înlăturat cu forţa, 
pentru ca apoi să reapară ca soţ al sorei -anima, de fapt ca mire al su¬ 
fletului, celebrând incestul sfânt ca simbol al unirii contrariilor. 
Această frecventă şi îndrăzneaţă enantiodromie înseamnă nu numai 
întinerirea şi transformarea bătrânului; ea sugerează o intimă relaţie 
secretă între bine şi rău. 

în basmul amintit, arhetipul bătrânului apare deci sub chipul rău¬ 
făcătorului, angajat în transformările şi peripeţiile procesului individua¬ 
lei, care evoluează spre hieros gamos. în basmul rusesc despre regele pă¬ 
durii, evoluţia are sens invers. La început, regele pădurii se arată bine¬ 
voitor şi generos, dar apoi nu mai vrea să-l ajute pe sărmanul băiat, aşa 
încât evenimentele principale ale povestirii se reduc la diferitele 
încercări ale tânărului de a scăpa din ghearele vrăjitorului. Căutărea este 
înlocuită de fugă, care pare să aducă aceleaşi beneficii ca aventurile cele 
mai periculoase, căci la sfârşit eroul o ia de soţie pe fiica regelui iar Vră¬ 
jitorul trebuie să se mulţumească cu rolul diavolului păcălit. 


d. Simboluri teriomorfe ale spiritului în basm 

Descrierea arhetipului nostru nu ar fi completă dacă nu am lua 
în considerare o modalitate particulară de manifestare, şi anume cea 
teriomorfa. Aceasta se încadrează în teriomorfismul zeilor şi al de- 

44 Nr. 35: Der Sclnviegersolw aus (Ier Frânele. 

monilor şi are aceeaşi semnificaţie psihologică. întruchiparea ani¬ 
mală arată că funcţiile şi conţinuturile respective se află încă în do¬ 
meniul extrauman, cu alte cuvinte dincolo de conştiinţa umană. De 
aceea ele participă la demonicul suprauman, pe de o parte, şi la ani¬ 
malicul subuman, pe de altă parte. însă această distincţie este vala¬ 
bilă doar în planul conştiinţei, unde corespunde unei cerinţe a gân¬ 
dirii. Logica spune: „Tertium non datur", cu alte cuvinte nu putem 
gândi contrariile în unitatea lor. Prin urmare, suprimarea unei anti¬ 
nomii poate fi pentru noi doar un postulat. Pentru inconştient lu¬ 
crurile stau cu totul altfel, conţinuturile lui fiind în sine paradoxale 
sau antinomice, inclusiv categoria existenţei. Dacă cineva care nu de¬ 
ţine cunoştinţe psihologice vrea să-şi facă o imagine despre acest 
aspect este recomandabil să studieze misticii creştini sau filosofia in¬ 
diană. Acolo va găsi influenţele cele mai pregnante ale antinonimi- 
cii inconştientului. 

Deşi în basmele analizate până acum bătrânul a avut o înfăţişare 
umană şi un comportament uman, totuşi aptitudinile sale vrăjito¬ 
reşti, precum şi superioritatea sa spirituală indică o dimensiunea ex- 
traumană sau supra — şi subumană — atât în bine cât şi în rău. As¬ 
pectul teriomorf nu înseamnă nici pentru primitiv, nici pentru in¬ 
conştient o diminuare valorică, căci într-o anumită privinţă anima¬ 
lul este superior omului. El nu s-a rătăcit încă în conştiinţa sa, nu a 
opus nici uneia din forţele care-1 animă un eu îndărătnic, ci împli¬ 
neşte aproape complet impulsurile interioare. Dacă animalul ar fi 
conştient, el ar fi mai smerit decât omul. Legenda despre păcatul ori¬ 
ginar conţine o învăţătură profundă; ea este expresia sentimentului 
obscur că emanciparea eului conştient reprezintă un fapt luciferic. De 
ia începuturile ei, istoria universală constă în confruntarea dintre sen¬ 
timentul de inferioritate şi supraevaluarea de sine a omului. înţelep¬ 
ciunea caută linia de mijloc şi ispăşeşte această cutezanţă prin pri¬ 
mejdioasa înrudire cu demonul sau animalul, fiind adesea interpre¬ 
tată greşit în plan moral. 

Adesea întâlnim în basme motivul animalelor care ajută eroului. 
Acestea se comportă şi vorbesc asemenea oamenilor şi dau dovadă de 
o înţelepciune care o depăşeşte chiar pe cea a omului. în astfel de ca¬ 
zuri se poate afirma cu îndreptăţire că arhetipul spiritului este expri- 

mat teriomorf. într-un basm german 45 se povesteşte cum tânărul ca- ! 
re-şi căuta prinţesa dispărută întâlneşte un lup care-i vorbeşte: „Nu te 
teme şi spune-mi încotro te duci." Tânărul îi povesteşte necazul său iar 
lupul îi dăruieşte un fir din blana lui cu ajutorul căruia îl poate chem 2 
ori de câte ori este nevoie. Acest episod se desfăşoară exact la fel ca în¬ 
tâlnirea cu bătrânul. în aceeaşi poveste se manifestă şi latura negativi 
a arhetipului. Pentru ilustrare voi reproduce în continuare în mod re¬ 
zumativ basmul. 

Pe când păzea porci în pădure, tânărul descoperă un copac uriaş aie 
cărui ramuri se pierdeau în nori. „Cum s-o vedea lumea privită din 
vârful lui?" se întreabă tânărul. Apoi se urcă şi se tot urcă în copac cât ] 
e ziua de lungă, fără a ajunge la ramuri. Pentru că se întuneca trebuie 
să înnopteze pe ciotul unei ramuri. A doua zi continuă să se caţere si 
spre prânz ajunge la coroană. De-abia pe seară dă de un sat clădit in¬ 
tre ramuri. Locuitorii satului îi oferă găzduire peste noapte. în dimi- | 
neaţa următoare se caţără mai departe. Spre prânz ajunge la un castei 
unde locuia o fecioară. Aici află că mai sus nu se poate merge. Este fiicz 
unui rege pe care a răpit-o un vrăjitor. Tânărul rămâne în castel unde 
i se permite să intre în toate camerele cu excepţia uneia. însă curiozi¬ 
tatea se dovedeşte a fi irezistibilă: el intră în cameră şi găseşte acolo un 
corb, fixat pe perete cu trei cuie, dintre care unul îi străpunge gâtul iar 
celelalte două, aripile. Corbul se plânge de sete iar tânărul, milos, îi dă 
să bea. La fiecare înghiţitură cade câte un cui. La a treia înghiţitură, 
corbul este liber şi zboară pe fereastră. Când prinţesa aude de cele în¬ 
tâmplate, îi spune înspăimântată: „Acesta era diavolul care m-a vrăjit... 
acum mă va lua şi pe mine!" Şi într-adevăr, nu după mult timp, dispă¬ 
ru şi ea. 

Tânărul începe s-o caute şi întâlneşte pe drum, aşa cum am arătat 
mai sus, lupul. Apoi va întâlni un urs şi un leu, care de asemenea îi vor 
da un fir din blana lor. Pe deasupra, leul îi dezvăluie că prinţesa este re¬ 
ţinută în apropiere, într-o cabană de vânătoare. Tânărul ajunge la prin¬ 
ţesă, dar află că nu o poate răpi pentru că vânătorul are un cal alb cu 
trei picioare atoateştiutor care-1 va avertiza negreşit. Totuşi tânărul în¬ 
cearcă să fugă cu prinţesa. Vânătorul îi prinde, dar îl lasă pe tânăr si 

45 Die Prinzessin nuf dem Bnum (Deutsche Mărchen seit Grimm). 

plece deoarece şi acesta îi salvase viaţa pe când era corb. în timp ce vâ¬ 
nătorul se afla în pădure, tânărul se strecoară din nou în cabană şi o 
convinge pe prinţesă să afle cum şi-a obţinut vânătorul calul cel isteţ. 
Prinţesa îl iscodeşte pe vânător care-i povesteşte, în timpul nopţii, că 
in apropiere locuieşte o vrăjitoare care creşte cai fermecaţi. Cel care re¬ 
uşeşte să păzească mânjii timp de trei zile poate să-şi aleagă un cal din 
herghelie. Mai demult ea oferea şi doisprezece miei pentru a astâmpă¬ 
ra foamea celor doisprezece lupi care trăiau în pădure pe lângă gospo¬ 
dăria ei. Dar vrăjitoarea nu-i dăduse nici un miel. Lupii l-au urmărit şi 
au reuşit, la trecerea graniţei, să-i smulgă bălanului său un picior. De 
aceea are el doar trei picioare. Tânărul, care se afla ascuns sub pat, a 
auzit totul. 

Chiar a doua zi, tânărul se tocmeşte la vrăjitoare cu condiţia să-i 
dea nu numai calul pe care şi-l va alege, ci şi cei doisprezece miei. 
Vrăjitoarea este de acord. Ea le porunceşte mânjilor să fugă iar tână¬ 
rului îi dă drept băutură rachiu, pentru a-1 adormi. Tânărul 51 bea, 
adoarme iar mânjii fug în pădure. în prima zi, eroul îi adună cu aju¬ 
torul lupului iar în cea de a doua şi a treia, cu ajutorul ursului şi al 
leului. Acum tânărul îşi poate pretinde răsplata. Fata cea mică a vră- 
iitoarei îi dezvăluie care este calul mamei ei, fireşte cel mai bun cal, 
tot un cal alb. Tânărul îl va pretinde. însă de îndată ce-1 scoate din 
grajd, vrăjitoarea îi găureşte copitele şi-i suge măduva din oase. Apoi 
pregăteşte din măduvă o prăjitură pe care i-o dă tânărului pe drum. 
Calul s-a transformat într-o mârţoagă, însă tânărul îi dă să mănânce 
prăjitura şi calul îşi recapătă imediat forţele. El şi stăpânul său pără¬ 
sesc nevătămaţi pădurea, după ce au potolit foamea celor doispreze¬ 
ce lupi cu cei doisprezece miei. Tânărul o răpeşte din nou pe prinţe¬ 
să şi pleacă amândoi pe calul fermecat. Bălanul vânătorului îşi aver¬ 
tizează stăpânul şi fugarii sunt repede ajunşi din urmă pentru că bă¬ 
lanul cu patru picioare refuză să alerge. Când vânătorul este aproa¬ 
pe, bălanul cu patru picioare îi strigă celui cu trei picioare: „Surioa¬ 
ră, trânteşte-l!“ Vrăjitorul este trântit şi călcat în picioare de cei doi 
cai. Tânărul o aşază pe prinţesă pe calul alb cu trei picioare şi astfel 
se îndreaptă spre regatul tatălui fetei unde se vor căsători. Calul alb 
cu patru picioare îl roagă pe tânăr să reteze capul său şi al surorii sale, 
cei doi prefacându-se într-un prinţ impunător şi într-o prea-frumoa- 

să prinţesă, care pleacă după un timp au plecat în „regatul lor“. Ei fu¬ 
seseră cândva prefăcuţi în cai de către vânător. 

Nu numai simbolul teriomorf al spiritului este interesat în acest 
basm, ci şi faptul că funcţia cunoaşterii şi a intuiţiei sunt reprezentate 
printr-un animal de călărie. Aceasta înseamnă că spiritul poate fi pro¬ 
prietate. Astfel, bălanul cu trei picioare este proprietatea vânătorului 
demonic iar cel cu patru picioare a vrăjitoarei, mai întâi. Aici spiritul 
este, pe de o parte, funcţie, care asemenea unui obiect îşi poate schim¬ 
ba posesorul, iar pe de altă parte subiect autonom (vrăjitorul ca pro¬ 
prietar al calului). Eliberând calul alb cu patru picioare din mâinile 
vrăjitoarei, tânărul eliberează un spirit sau un gând de dominaţia in¬ 
conştientului. Vrăjitoarea înseamnă aici, ca şi în alte locuri, mater na¬ 
tura , respectiv starea originară, aşa-zis „matriarhală'' a inconştientului, 
ceea ce indică o structură psihică în care inconştientului i se opune 
doar o conştiinţă slabă şi lipsită de autonomie. Calul alb cu patru pi¬ 
cioare se dovedeşte superior celui cu trei picioare, întrucât îi poate po¬ 
runci. Deoarece cuaternitatea este un simbol al totalităţii iar totalitatea 
joacă un rol important în lumea de imagini a inconştientului 46 , victo¬ 
ria primului asupra ultimului ne apare ca firească. însă ce semnificaţie 
are opoziţia dintre triadă şi cuaternitate, cu alte cuvinte ce înseamnă 
triada faţă de totalitate? Problema amintită se numeşte în alchimie 
axioma Măriei, însoţind această filosofie de mai bine de un mileniu, 
pentru ca în cele din urmă să mai fie reluată în Faust (scena cabirilor). 
Forma sa literară cea mai timpurie o găsim în cuvintele introductive la 
Timaios, amintite şi de Goethe. 47 La alchimişti, triadei divine îi cores¬ 
punde fără echivoc o triadă inferioară, htonică (diavolul cu trei cape¬ 
te la Dante), aceasta constă într-un principiu a cărui simbolistică tră¬ 
dează înrudirea cu răul, deşi nu este obligatoriu ca ea să exprime doar 
răul. Mai curând, totul indică faptul că răul, respectiv simbolul său cu- 

46 Privitor la cuaternitate recomand lucrările melc mai vechi, in special Psyclwlogie und 
Religion şi Psyclwlogie und Alchemie. 

47 Cea mai veche prezentare a problemei pe care o cunosc este cea a celor patru fii ai 
lui Horus, dintre care trei apar uneori cu capete de animal iar unul cu cap de om. 
Din punct de vedere cronologic, la aceasta se adaugă viziunea lui Ezechiel a celor 
patru figuri, care reapar sub forma celor patru atribute ale evangheliştilor. După cum 
se ştie, trei sunt cu cap de animal iar unul are cap de om (îngerul). 

rent, aparţine familiei acelor figuri care descriu întunecatul, nocturnul, 
inferiorul, htonicul. Inferiorul se raportează, în această simbolistică, la 
superior ca o corespondenţă opusă 48 , cu alte cuvinte, el este conceput, 
asemenea superiorului, ca triadă. Trei ca număr masculin este aici în 
mod logic subordonat vânătorului celui rău, pe care îl putem înţelege 
din perspectiva alchimică drept o triadă inferioară. Patru, ca număr fe¬ 
minin, este însă atribuit bătrânei. Ambii cai sunt animale fermecate, 
care vorbesc şi deţin cunoştinţe şi reprezintă de aceea spiritul incon¬ 
ştient, subordonat într-un caz vrăjitorului iar în celălalt vrăjitoarei. 

Relaţia dintre triadă şi cuaternitate este mai întâi aceea a opoziţiei 
masculin-feminin; apoi cuaternitatea este un simbol al totalităţii, nu şi 
triada. Aceasta trimite, conform alchimiei, la o opoziţie, întrucât o tria¬ 
dă presupune întotdeauna o alta, aşa cum lumina presupune întuneri¬ 
cul, binele, răul, superiorul, inferiorul. Opoziţia implică din punct de 
vedere energetic un potenţial, iar unde există potenţial, acolo există şi 
posibilitatea unei desfăşurări, căci tensiunea creată de opoziţii tinde 
spre descărcare. Dacă ne reprezentăm cuaternitatea ca pătrat şi-l îm- 
părţim pe acesta printr-o diagonală în două jumătăţi, atunci iau naş¬ 
tere două triunghiuri ale căror vârfuri sunt îndreptate în direcţii opu¬ 
se. Aşa cum această reflexie simplă derivă triada din cuaternitate, tot 
astfel vânătorul îi explică prinţesei că bălanul său a avut la început pa¬ 
tru picioare, un picior fiindu-i smuls de cei doisprezece lupi. Faptul de 
a avea trei picioare se datorează deci unui accident petrecut în momen¬ 
tul în care calul era pe punctul de a părăsi imperiul mumei celei întu¬ 
necate. în limbaj psihologic, aceasta înseamnă că atunci când totalita¬ 
tea inconştientă a devenit manifestă, pătrunzând în sfera conştiinţei, 
unul din cele patru elemente rămâne în urmă, reţinut de horror vacui 
al inconştientului. Astfel ia fiinţă o triadă căreia îi corespunde, aşa cum 
ştim nu din basme ci din istoria simbolurilor, o triadă opusă 49 , ceea ce 
înseamnă că apare un conflict. Şi aici ne-am putea întreba împreună 
cu Socrate: „unu, doi, trei — însă al patrulea, dragul meu Timaios, 
din cei care ieri au fost oaspeţi iar astăzi gazde, unde a rămas el oare?" 50 

4» In Tabuln Smamgdma întâlnim propoziţia: „Quod est infernis, est sicut quod est su- 
perius", p. 2. 

49 Vezi Psycliologie tmd Alchemie; pentru detalii, Der Geist Mercitrius. 

5 > Acest pasaj obscur a fost atribuit unei „ciudate toane" a lui Platon. 

El a rămas în imperiul mumei celei întunecate, reţinut de nesaţul de 
lup al inconştientului, care nu abandonează nimic dacă nu i se oferă în 
schimb o ofrandă corespunzătoare. 

Vânătorul, respectiv bătrânul vrăjitor şi vrăjitoarea corespund 
imaginilor negative ale părinţilor din lumea magică a inconştientului, 
în basm, vânătorul apare mai întâi sub forma unui corb. El a răpit-o 
pe prinţesă şi o ţine prizonieră. Prinţesa îl numeşte „diavol“. Dar el în¬ 
suşi se află, în mod surprinzător, închis într-o cameră interzisă a cas¬ 
telului, unde este ţintuit cu trei cuie de perete, cu alte cuvinte ca şi cru¬ 
cificat. El este prizonier, ca orice paznic de prizonieri şi blestemat, ca 
oricine blestemă. închisoarea ambilor este un castel vrăjit aflat în vâr¬ 
ful unui copac uriaş, probabil copacul lumii. Prinţesa aparţine lumii 
de sus, din apropierea soarelui. Deoarece este ţinută prizonieră în co¬ 
pacul lumii, ea este un fel de anima mundi, care a ajuns în puterea în¬ 
tunericului. Acestuia, captura pare să nu-i priască, răpitorul fiind el 
însuşi crucificat, şi anume cu trei cuie. Crucificarea înseamnă evident 
o chinuitoare dependenţă şi suspendare, pedeapsa celor temerari care 
au îndrăznit să se aventureze în sfera principiului opus ca un Pronte- 
teu, ceea ce corbul, care este identic cu vânătorul, a şi făptuit. El a fu¬ 
rat din luminoasa lume de sus un suflet preţios, faptă care atrage după 
sine ca pedeapsă ţintuirea la perete în vârful celest al copacului lumii. 
Instrumentul de proscriere specific basmului este triada cuielor. Deşi 
basmul nu ne spune cine a ţintuit corbul, s-ar părea că a fost vorba de 
un blestem triadic. 

Tânărul erou care s-a căţărat în copacul lumii şi a pătruns în cas¬ 
telul fermecat, unde o va elibera pe prinţesă, are voie să intre în toate 
camerele cu excepţia uneia, cea în care se află corbul. 51 Aşa cum este 
interzis de a mânca din pomul paradisiac, tot astfel nu se poate intra 
în respectiva cameră, ceea ce până la urmă se va întâmpla, căci nimic 
nu trezeşte interesul ca o interdicţie, despre care se poate spune că este 
calea cea mai sigură spre nesupunere. în mod evident, intenţia secretă 
care-1 animă pe erou nu este atât cea de a o elibera pe prinţesă, ci mai 
curând cea de a-l elibera pe corb. De îndată ce-1 vede pe erou, corbul în- 

51 în basmul lui Grimm (J, Nr. 55 : Marienkind), în camera interzisă se află „Trinitatea", 
ceea ce mi se apre semnificativ. 

cepe să ţipe jalnic şi să se plângă de sete 52 iar tânărul, cuprins de milă, 
îl înviorează nu cu isop şi oţet ci cu apă proaspătă, ceea ce duce la ime¬ 
diata desprindere a cuielor, permiţându-i corbului să zboare pe fereas¬ 
tră. Astfel, spiritul rău este pus în libertate, se transformă în vânător, o 
răpeşte pentru a doua oară pe prinţesă şi o închide de data asta pe pă¬ 
mânt într-o cabană de vânătoare. Intenţia secretă este parţial dezvălui¬ 
tă: prinţesa trebuie adusă pe pământ din lumea de sus, ceea ce nu este 
cu putinţă fără contribuţia spiritului rău şi a nesupunerii umane. 

însă deoarece şi în lumea umană vânătorul de suflete o stăpâneşte 
pe prinţesă, eroul trebuie din nou să intervină, obţinând prin vicleşug, 
işa cum am aflat, bălanul cu patru picioare de la vrăjitoare, cu ajuto¬ 
rul căruia va înfrânge bălanul cu trei picioare — temeiul puterii vână¬ 
torului. Triada este cea care-1 blestemă pe corb şi tot triada constituie 
puterea spiritului rău. Acestea sunt cele două triade orientate în direc¬ 
ţii opuse. 

Din cu totul alt domeniu, şi anume cel al experienţei psihologice, 
ştim că trei din cele patru funcţii psihice se diferenţiază, adică pot de¬ 
veni conştiente, în timp ce o a patra rămâne ataşată de solul matern, 
de inconştient şi este considerată drept funcţia „inferioară". Ea consti¬ 
tuie călcâiul lui Achilc chiar pentru o conştiinţă de-a dreptul eroică. în- 
tr-un punct anume cel puternic este slab, cel isteţ, prost, cel bun, rău; 
reciproca este de asemenea adevărată. Conform basmului triada este o 
maternitate ciuntită. Dacă celor trei picioare li se poate adăuga un al 
patrulea, atunci s-ar constitui unitatea. De altfel, aşa şi sună enigma- 

51 Încă Aelian {De untura animnlium, 1,47) relatează că Apollo i-a condamnat pe corbi 
la sete pe motiv că un corb însărcinat cu căratul apei a întârziat prea mult. In folclo¬ 
rul german se spune că în iunie sau august corbul trebuie să sufere de sete pentru că 
doar el nu a fost tulburat de moartea lui Cristos sau pentru că, trimis de Noe, nu s-a 
mai intors. (Panzer, Zeitschrift fiir deutsche Mythologie II, p. 171 şi Kohler, Kleine- 
re Schriften zur Miirchenforshwig 1,3). O prezentare exhaustivă privitoare la corb ca 
alegorie a răului ne oferă Rahner în Erdgeist und Himmelgeist in der patristischen 
Theologie. Pe de altă parte corbul se află într-o relaţie strânsă faţă de Apollo, în cali¬ 
tatea pe care o are de animal sfânt al acestuia: de asemenea, în Biblie corbul apare în¬ 
tr-o lumină pozitivă (Ps. 147,9: „El [Dumnezeu] dă hrană vitelor şi puilor corbului 
când strigă"; Iov 38, 41: „Cine pregăteşte corbului hrana când puii lui strigă spre 
Dumnezeu...?" La fel în Luca 12,42. Ca adevărate „spirite utile" ei apar în Regii , 17, 
5, unde îi aduc zilnic mâncare lui Elias. 

tica axiomă a Măriei: „Din trei apare unul [ca] al patrulea" (£k toi 
xpîxou io ev xexapxov) 53 , ceea ce înseamnă că atunci când din al 
treilea se naşte al patrulea, simultan apare şi unitate. Partea care s-a 
pierdut şi care se află în posesia lupilor marii mume reprezintă într-a- 
devăr doar un sfert, dar alcătuieşte împreună cu celelalte trei acea to¬ 
talitate care suprimă disocierea şi conflictul. 

Cum se explică însă faptul că sfertul respectiv este el însuşi, con¬ 
form simbolisticii basmului, o triadă? Răspunsul nu ni-1 poate oferi 
amintita simbolistică, aşa că suntem nevoiţi să apelăm la materialul 
psihologiei. Am afirmat mai înainte că trei dintre funcţiile psihice st 
pot diferenţia şi că doar una rămâne prizoniera inconştientului. Aceas¬ 
tă afirmaţie are nevoie de precizări suplimentare. Experienţa ne arată 
că diferenţierea reuşeşte, doare aproximativ, în cazul unei singure func¬ 
ţii, care de aceea este considerată funcţia superioară sau principală şi 
care, alături de introversie şi extraversie, determină tipul atitudinii con¬ 
ştiente. Ei i se alătură una sau două funcţii auxiliare, mai mult sau mai 
puţin diferenţiate, care nu ating niciodată acelaşi grad de diferenţiere, 
ceea ce înseamnă că nu pot fi atât de liber utilizate. Iată de ce ele sunt 
caracterizate de o mai mare spontaneitate decât funcţia principală, care 
se dovedeşte într-o mai mare măsură fidelă şi binevoitoare faţă de in¬ 
tenţia noastră. Dimpotrivă, cea de-a patra funcţie, cea inferioară, este 
inaccesibilă pentru voinţa noastră. Ea se manifestă când ca un spiriduş 
care ne provoacă bizare tulburări, când ca deus ex machina. Din aceas¬ 
tă expunere reiese că nici funcţiile diferenţiate nu s-au eliberat total de 
înrădăcinarea în inconştient, parţial fiind încă în puterea acestuia şi 
operând sub influenţa lui. Celor trei funcţii diferenţiate care stau la dis¬ 
poziţia eului le corespund trei fragmente inconştiente, care nu s-au eli¬ 
berat încă de inconştient. 54 Şi aşa cum celor trei funţii parţial conştien¬ 
te şi diferenţiate le corespunde o a patra funcţie, nediferenţiată, ca un 
factor perturbator mai mult sau mai puţin penibil, tot astfel funcţia su¬ 
perioară pare a fi cel mai înverşunat duşman al inconştientului. Pen¬ 
tru a nu lăsa nemenţionată o subtilitate deosebită trebuie să spunem 
că aşa cum diavolul se deghizează cu plăcere în înger al luminii, tot ast- 

53 Vezi Psyclwlogie wui Alchemie, Index, Maria Prophetissa. 

54 Intr-un basm nordic ele apar ca trei prinţese îngropate până la gât în pământ, care 
trebuie salvate (Norwegen, Nr. 24: Die lirei Prinzessinen im Weifilimii). 

:el funcţia inferioară influenţează în secret şi cu rea intenţie mai ales 
funcţia principală, după cum aceasta o reprimă în special pe prima. 55 

Aceste dezvoltări, din păcat destul de abstracte, sunt necesare pen- 
:ru a lumina într-o anumită măsură conexiunile rafinate şi aluzive ale 
basmului nostru de o „simplitate copilărească", după cum se spune de 
obicei. Cele două triade — una care blamează răul şi alta care-i face 
puterea — corespund exact structurii funcţionale a psihicului nostru 
conştient şi inconştient. Basmul ca un produs spontan, naiv şi nereflec- 
ut al sufletului nu poate exprima decât ceea ce este sufletul. De aceea, 
nu numai basmul nostru reprezintă aceste relaţii structurale ale psihi¬ 
cului, ci şi alte nenumărate basme. 56 

Basmul analizat ilustrează cu o rară calitate caracterul contradicto¬ 
riu al arhetipului spiritului, pe de o parte, şi colaborarea derutantă a 
antinomiilor în direcţia unei superioare conştientizări, pe de alta. Tâ¬ 
nărul porcar care escaladează uriaşul copac al lumii pornind de jos, de 
h nivelul animalităţii, şi-şi află în luminoasa lume de sus fecioara ani¬ 
ma — prinţesa de înaltă obârşie — simbolizează ascensiunea conştiin¬ 
ţei de la treptele înrudite animalităţii până la punctul înalt şi bogat în 
perspective, care ilustrează extrem de sugestiv amplificarea orizontului 
conştiinţei. 57 De îndată ce conştiinţa bărbatului a atins acest nivel, îl va 
întâmpina acolo pandantul său feminin — anima. 58 aceasta este per¬ 
sonificarea inconştientului. întâlnirea cu anima arată cât de nepotrivit 
este să numim inconştientul „sub conştiinţă", ci el se află chiar deasu¬ 
pra, cu mult deasupra, aşa încât eroul ajunge doar cu greu acolo. Acest 
inconştient „de sus" nu este în nici un caz o „supraconştiinţă" în sen¬ 
sul că cel ce ajunge aici, asemenea eroului nostru, se află faţă de „sub¬ 
conştient" la aceeaşi înălţime ca faţă de suprafaţa pământului. Dimpo¬ 
trivă. Va face neplăcută descoperirea că anima, prinţesa suflet, anima 

55 Pentru teoria funcţiilor psihice vezi Psychologische Typen. 

JS Pentru profanul în acest domeniu doresc să adaug că teoria structurală a psihicului 
nu a fost elaborată pe baza basmelor şi a miturilor, ci a experienţelor şi observaţiilor 
cercetării psiho-medicale, gâsindu-şi abia ulterior confirmarea prin cercetarea com¬ 
parativă a unor domenii care par foarte îndepărtate de medicină. 

5 - Este vorba de o enantiodromie tipică: pe acest drum nu va urca la nesfârşit, ci, întru¬ 
cât trebuie să realizeze şi cealaltă latură a fiinţei sale, va şi coborî, 
ft Când zăreşte copacul uriaş, tânărul se întreabă: „Cum s-o vedea lumea privită din 
vârful lui?“ 

sa luminoasă din înalt se află acolo sus vrăjită şi tot atât de neliberă ca 
o pasăre într-o colivie de aur. într-adevăr, acel cineva se va putea lău¬ 
da că a depăşit nivelul de jos al unei insensibilităţi animale, însă în su¬ 
fletul său se află în puterea unui spirit rău, a unei imagini paterne în¬ 
tunecate, ţinând de lumea subterană, întruchipată de un corb — aceas¬ 
tă cunoscută figură teriomorfa a diavolului. La ce-i mai pot servi alti¬ 
tudinea şi orizontul larg când iubitul său suflet tânjeşte în închisoare? 
Mai mult, aparent sufletul face jocul lumii subpământene şi încearcă 
să-l împiedice pe tânăr să afle secretul întemniţării sale, interzicându-i 
accesul într-o anumită cameră. în realitate, interdicţia îl conduce pe tâ¬ 
năr într-acolo. Este ca şi cum inconştientul ar avea două mâini, fieca¬ 
re dintre ele făcând întotdeauna contrariul a ceea ce face cealaltă mână. 
Prinţesa doreşte şi nu doreşte să fie eliberată. însă şi spiritul rău a că¬ 
zut într-o cursă: el a vrut să fure un suflet frumos din lumea de sus, 
ceea ce ca fiinţă înaripată a şi reuşit, fără a se gândi că prin aceasta va 
fi el însuşi pedepsit în lumea de sus. Deşi este un spirit întunecat, el nă¬ 
zuieşte spre lumină. Aceasta este justificarea sa secretă, aşa cum ţintui¬ 
rea reprezintă pedeapsa pentru îndrăzneala sa. Atâta timp cât spiritul 
rău este ţinut prizonier în lumea de sus, nici prinţesa nu poate ajunge 
pe pământ iar eroul rămâne în paradis. însă aici comite păcatul nesu¬ 
punerii, ceea ce face cu putinţă evadarea răpitorului şi o nouă răpire a 
prinţesei. în pofida acestor urmări negative, prinţesa ajunge pe pă¬ 
mânt, iar corbul demonic ia chipul uman al vânătorului. Astfel anima 
cea luminoasă şi supralumească, precum şi principiul răului sunt adu¬ 
se la dimensiuni umane, devenind tangibile. Atotştiutorul cal cu trei 
picioare al vânătorului întruchipează puterea acestuia. El corespunde 
părţilor inconştiente ale funcţiilor diferenţiate. 59 Vânătorul personifi¬ 
că funcţia interioară, care se manifestă şi la erou sub forma curiozită¬ 
ţii şi a apetitului pentru acţiune. într-o fază ulterioară, eroul se apro¬ 
pie şi mai mult de vânător: ca şi aceasta îşi ia calul de la vrăjitoare. Dar 
spre deosebire de erou, vânătorul omite să ia împreună cu calul şi cei 

59 Atotştiinţa părţilor inconştiente ale funcţiilor diferenţiate este desigur o exagerare. în 
realitate acestea dispun de — sau mai bine spus sunt influenţate de — percepţiile şi 
amintirile sublimale, precum şi de conţinuturile instinctuale, arhetipale ale incon¬ 
ştientului. Acestea sunt cele care transmit activităţilor inconştiente informaţii de o 
surprinzătoare exactitate. 

doisprezece miei pentru a hrăni cei doisprezece lupi, care apoi îi vor 
vătăma calul. Vânătorul a uitat să plătească tribut forţelor htonice, pen¬ 
tru că este un simplu hoţ. Omisiunea sa îl învaţă pe erou că inconştien¬ 
tul nu-şi lasă din mână produsele decât în schimbul unui sacrificiu. 60 
Cifra doisprezece este aici un simbol temporal care are şi conotaţia ce¬ 
lor douăsprezece munci (ctfîA,a) 61 ce trebuie prestate pentru incon¬ 
ştient pentru a ne elibera de el. 62 Vânătorul apare ca o primă încerca¬ 
re, ratată, a eroului de a intra în posesia sufletului pe calea furtului şi a 
violenţei. însă dobândirea sufletului este în realitate opera răbdării, a 
spiritului de sacrificiu şi a dăruirii. înstăpânindu-se asupra calului cu 
patru picioare, eroul îl înlocuieşte complet pe vânător şi o obţine ast¬ 
fel şi pe prinţesă. Cuaternitatea se dovedeşte în basmul nostru a fi mai 
puternică decât triada, căci integrează şi acea parte care lipseşte celei 
din urmă pentru a fi întreagă. 

în acest basm primitiv, arhetipul spiritului este exprimat teriomorf, 
ca un blestem de trei funcţii, subordonat unei unităţi — spiritul rău —, 
aşa cum o instanţă nenumită a crucificat corbul cu ajutorul unei tria¬ 
de de cuie. în primul caz, unitatea supraordonată corespunde funcţiei 
inferioare, care reprezintă adversarul inconştient al funcţiei principa¬ 
le, deci vânătorului; în ultimul caz, funcţiei principale, deci eroului. în 
cele din urmă, vânătorul şi eroul se apropie tot mai mult unul de altul, 
aşa încât funcţia vânătorului este preluată de erou. Mai mult, eroul în¬ 
suşi se ascunde de la început în vânător şi-l determină pe acesta din 
urmă să intre în posesia sufletului prin toate mijloacele imorale care-i 
stau la dispoziţie, pentru ca apoi să-l transmită, aparent împotriva 
voinţei sale, eroului. La suprafaţă, relaţia dintre cei doi este acut con- 
flictuală, în timp ce în profunzime fiecare îl serveşte pe celălalt. Dez¬ 
nodământul se produce atunci când eroul reuşeşte să cucerească cua¬ 
ternitatea, ceea ce psihologic înseamnă că funcţia inferioară a fost pre- 

60 Vânătorul a făcut o socoteală greşită, aşa cum se întâmplă adesea. Ne gândim puţin 
sau nu ne gândim chiar deloc la preţul pe care-1 presupune activitatea spiritului. 

61 Vezi mitul lui Hercule. 

6 a Alchimiştii insistă asupra marii durate a operei şi vorbesc de „longissima vita", „diu- 
turnitas immensae meditationis" etc. Numărul doisprezece trebuie să fie în relaţie cu 
anul bisericesc în interiorul căruia se desfăşoară opera de mânuitor a iui Cristos. Pro¬ 
babil că sacrificarea mielului provine din această sursă. 

luată în sistemul celor trei funcţii diferenţiate. Acest conflict este rezol¬ 
vat subit iar figura vânătorului se topeşte în neant. După această vic¬ 
torie, eroul îşi aşază prinţesa pe calul cu trei picioare, îndreptându-se 
amândoi spre regatul tatălui fetei. Ea conduce şi personifică acum acea 
zonă a spiritului care mai înainte îl servise pe vânătorul cel rău. Anima 
este şi rămâne deci reprezentanta acelei părţi a inconştientului care nu 
poate fi niciodată preluată într-o totalitate accesibilă omului. 


e. în completare 

Abia după ce am încheiat manuscrisul am luat cunoştinţă de va¬ 
rianta rusă a basmului nostru, care se numeşte Maria Morevna , 63 Ero¬ 
ul povestirii nu este un porcar, ci Ivan Ţaţevici. Cele trei animale care-1 
ajută pe erou sunt explicate aici în felul următor: ele reprezintă cores¬ 
pondentele celor trei surori ale lui Ivan şi ale soţilor acestora, care sunt 
de fapt păsări. Cele trei surori constituie o triadă inconştientă de func¬ 
ţii relaţionată cu domeniul animal, respectiv spiritual. Oamenii-păsări 
sunt un fel de îngeri şi subliniază natura auxiliară a funcţiilor incon¬ 
ştiente. Intervin salvator în acest moment hotărâtor în care eroul (spre 
deosebire de varianta germană) ajunge în puterea spiritului rău şi este 
ucis şi dezmembrat de acesta (o soartă tipică omului-zeu) 64 . Spiritul 
rău este un bătrân, care apare adesea dezbrăcat şi se numeşte Costei 
Besmertnoi (Costei 65 Nemuritorul). Nelipsita vrăjitoare este cunoscu¬ 
tă de Baba-Jaga. Cele trei animale care ajută eroul în varianta germa¬ 
nă sunt aici dublate: mai întâi oamenii-păsări iar apoi leul, pasărea 
străină şi albinele. Prinţesa este aici regina Maria Morevna, o mare. con¬ 
ducătoare de oşti (în imnul ortodox rus, Maria, regina cerurilor, este 
cinstită ca o „conducătoare de oşti"), care ţine legat cu douăsprezece 
lanţuri spiritul rău într-o cameră interzisă. Când Ivan potoleşte setea 
bătrânului, acesta o răpeşte pe regină. Caii magici nu se prefac la sfâr¬ 
şit în oameni. Basmul rusesc are un pronunţat caracter primitiv. 

63 Fiica mării (Russian Fairy Tales, pp. 553 şi urm.). 

64 Bătrânul pune cadavrul dezmembrat intr-un vas şi-l aruncă în mare, ceea ce amin¬ 
teşte de soarta lui Osiris (cap şi falus!). 

65 De la costh = os şi pacosth, caposllt = mizerabil, murdar. 

f. Anexă 

întrucât sunt precumpănitor tehnice, dezvoltările care urmează nu 
se adresează tuturor cititorilor. La început voiam să le las de o parte în 
această nouă ediţie, însă în cele din urmă m-am hotărât altfel şi le-am 
inclus într-o anexă. Cititorul care nu are interes pentru psihologie poa¬ 
te sări fără remuşcări peste acest capitol. Aici tratez problema aparent 
absurdă a celor trei, respectiv patru picioare ale cailor magici prezen¬ 
tând consideraţiile mele în aşa fel încât metoda folosită să poată fi ur¬ 
mărită. Pe de o parte, raţionamentul nostru psihologic se bazează pe 
date iraţionale ale materialului (basmului, mitului sau visului) iar pe 
de altă parte, pe conştientizarea relaţiilor relaţionale „latente" dintre 
respectivele date. Că astfel de relaţii există este mai întâi o ipoteză, aşa 
cum tot ipoteză este şi ideea că visele au un sens. Adevărul acestei afir¬ 
maţii nu este aprioric. Fecunditatea ei poate fi probată doar prin apli¬ 
care. De aceea, mai întâi trebuie să vedem dacă aplicarea amintitei ipo¬ 
teze la materialul imaginar asigură obţinerea unei interpretări coeren¬ 
te. Aplicarea constă în prezentarea materialului de aşa manieră încât să 
reiasă sensul său ascuns. Pentru aceasta, majoritatea elementelor au ne¬ 
voie de o anumită amplificare, adică o anumită clarificare, generaliza¬ 
re obţinută prin intermediul apropierii de un concept mai mult sau 
mai puţin general, conform regulilor de interpretare cardanice. Astfel, 
pentru a deveni intangibil, faptul de a avea trei picioare trebuie mai în¬ 
tâi separat de cal şi apoi apropiat de principiul său, adică de o triadă, 
raptul de a avea patru picioare apare, pe o treaptă superioară a con¬ 
ceptului general, în relaţia cu triada, de unde rezultă enigma din Tima- 
ws, adică problema lui trei şi patru. Triada şi tetrada reprezintă struc¬ 
turi arhetipale care joacă un rol important în simbolistica generală, fi¬ 
ind în egală măsură importante pentru cercetarea mitului şi visului. Ri¬ 
dicarea datului iraţional (a faptului de a avea trei sau patru picioare) 
pe treapta unui concept intuitiv general pune în evidenţă semnificaţia 
eniversală a motivului şi conferă intelectului cercetător curajul de a 
aborda cu seriozitate acest argument. Sarcina care ne stă în faţă presu¬ 
pune o serie de reflexii şi raţionamente de natură tehnică pe care do¬ 
resc să le comunic cititorului interesat de psihologie şi mai ales specia- 
fctului, cu atât mai mult cu cât acest efort de înţelegere este caracteris- 

tic pentru descifrarea simbolurilor şi indispensabil pentru abordarea 
produselor inconştientului. Numai pe această cale poate fi desprins 
sensul conexiunilor inconştiente din ele însele, fără a apela la o teorie 
preexistentă, aşa cum este cea astronomică şi meteorologică a mitului 
său — last not least — cea freudiană. 

Calul cu trei şi patru picioare constituie în fond nucleul unei enig¬ 
me a cărei cercetare atentă prezintă un interes deosebit. Trei şi patru 
amintesc nu numai de dilema teoriei psihologice a funcţiilor, ci şi de 
axioma Măriei Prophetissa, care joacă în alchimie un rol important 
Merită de aceea să zăbovim mai mult asupra semnificaţiei celor doi cai 
fermecaţi. 

Demn de remarcat mi se pare înainte de toate faptul că, pe de o 
parte calul cu trei picioare îi revine, ca animal de călărie, prinţesei şi 
că, pe de altă parte, el însuşi este o iapă şi totodată o prinţesă vrăjită. 
Triada este asociată aici în mod clar cu feminitatea, în timp ce în viziu¬ 
nea religioasă dominantă a conştiinţei ea constituie un însemn prin ex¬ 
celenţă masculin, ca să nu mai vorbim de faptul că trei ca număr im¬ 
par este oricum masculin. De aceea, triada ar putea fi tradusă direct ca 
„masculinitate“, care în Trinitatea vechiului Egipt constând din Dum- 
nezeu-Kamutef 56 -faraon este şi mai evidentă. 

Faptul de a avea trei picioare ca însuşire a unui animal semnifică 
masculinitatea care sălăşluieşte inconştient în fiinţa feminină. în cazul 
femeii reale, ei îi corespunde animus, care, asemenea calului vrăjit, re¬ 
prezintă „spiritul". Dimpotrivă, în cazul animei triada nu coincide cu 
reprezentarea creştină a Trinităţii, ci cu „triunghiul de mai jos", cu tria¬ 
da inferioară a funcţiilor psihice, care alcătuiesc aşa-numita „umbră". 
Jumătatea inferioară a personalităţii este în cea mai mare parte incon¬ 
ştientă. Ea nu se identifică cu întreg inconştientul, ci doar cu latura sa 
personală. în schimb anima, în măsura în care este deosebită de um¬ 
bră, personifică inconştientul colectiv. Faptul că îi este subordonată 
triada ca animal de călărie înseamnă că ea „călăreşte" umbra, adică se 
raportează la ea ca o furie. 67 în acest caz, ea posedă umbra. însă dacă 
ea însăşi este calul, atunci ea şi-a pierdut poziţia dominantă ca perso- 

66 Kamutef înseamnă „taurul mamei sale". Vezi Jacobsohn, Die dogmatische SteUling 

des Konigs in der Theolngie der alten Ăgypter, pp. 17. 35,41. 

67 Vezi Symbole der Wniidlung (paragr. 370 şi urm. şi 658 şi urm.). 

nificare a inconştientului colectiv şi devine animalul de călărie al prin¬ 
ţesei A, soţia eroului, adică este posedată de aceasta. Cum foarte bine 
spune basmul, ea este, ca prinţesa B, transformată prin vrajă în cal cu 
trei picioare. Această situaţie destul de încurcată poate fi limpezită în 
felul următor: 

1. Prinţesa A este anima 68 eroului. Ea călăreşte, adică posedă calul 
cu trei picioare — umbra —, adică triada inferioară a funcţiilor viito¬ 
rului ei soţ. într-o formulare mai simplă se poate spune că ea a acapa¬ 
rat jumătatea inferioară a personalităţii eroului. Aşa cum se întâmplă 
adesea în viaţa sa obişnuită, ea l-a abordat pe erou dinspre partea sa 
slabă, căci acolo unde există o slăbiciune este nevoie de sprijin şi com¬ 
pletare. Aşa ar sta lucrurile dacă eroul şi prinţesa A ar fi două persoa¬ 
ne reale. însă întrucât este vorba de un basm a cărui acţiune se desfă¬ 
şoară în cea mai mare parte într-o lume fermecată, interpretarea prin¬ 
ţesei A ca anima este mult mai corectă. în acest din urmă caz, întâlni¬ 
rea cu anima l-a răpit pe erou lumii profane, aşa cum Merlin a fost ră¬ 
pit de zâna sa. Cu alte cuvinte, ca om obişnuit eroul se vede antrenat 
intr-un vis feeric şi vede lumea ca prin ceaţă. 

2. Situaţia se complică şi mai mult prin faptul neaşteptat că băla¬ 
nul cu trei picioare este la rândul său feminin, adică un echivalent al 
prinţesei A. B corespunde, în forma-i cabalină, umbrei prinţesei A 

triadei inferioare a funcţiilor acesteia). Prinţesa B se deosebeşte însă 
de prinţesa A prin aceea că ea nu călăreşte, asemenea acesteia, un cal, 
ti este conţinută în acesta, adică este transformată prin vrajă în cal şi 
astfel ajunge sub dominaţia unei triade masculine. Deci ea este pose¬ 
dată de umbră. 

3. Problema care se pune este: a cui umbră o stăpâneşte? Nu poate 
fi umbra eroului, căci acesta se află sub dominaţia animei sale. Răspun¬ 
sul ni-1 dă basmul care ne spune că vânătorul, respectiv vrăjitorul, este 
cel care a vrăjit-o. După cum am văzut, vânătorul stă în anumite rela¬ 
ţii cu eroul, ultimul substituindu-se treptat primului. De aceea am pu¬ 
tea presupune că vânătorul nu este în fond nimic altceva decât umbra 
eroului. Această concepţie este contrazisă de faptul că vânătorul repre- 

S* Faptul că ea nu este o fată obişnuită, ci o persoană regală. Mai mult, electa spiritului 
rău dovedeşte natura ei mitologică, neumană. Trebuie să presupun conceptul de nni- 
mn drept cunoscut. 

zintă o forţă importantă care nu numai domina anima eroului, ci şi re¬ 
gla relaţie frate-soră, de a cărei existenţă eroul şi anima sa n-au habar 
şi care este şi în basm revelată dintr-o dată. Forţa care depăşeşte sfera 
de acţiune a individului are caracter superindividual şi nu poate fi din 
acest motiv identificată cu umbra, concepută şi definită de noi ca ju¬ 
mătatea întunecată a personalităţii. Ca factor supraindividual, divini- 
tatea-vânător este acea dominantă a inconştientului colectiv care dato¬ 
rită însuşirilor sale — vânător, vrăjitor, corb, cal fermecat, crucificare 
respectiv suspendare în vârful copacului lumii 69 — priveşte în special 
sufletul germanic. De aceea, reflexul concepţiei creştine în marea in¬ 
conştientului are în mod logic trăsăturile lui Wotan. 70 în figura vână¬ 
torului avem de-a face cu o imago dei, căci Wotan este de asemenea un 
zeu al vântului şi spiritului, ceea ce i-a determinat pe romani să-l asi¬ 
mileze în mod corect lui Mercur. 

4. Prinţul şi sora sa, prinţesa B, sunt luaţi în posesia de zeul păgân 
şi transformaţi în cai, cu alte cuvinte coborâţi în sfera animală. Aceas¬ 
ta corespunde inconştientului. Odinioară, sub înfăţişarea umană, ei au 
aparţinut domeniului conştiinţei colective. însă cine sunt ei? 

Pentru a răspunde acestei întrebări trebuie să pornim de la faptul 
că ambii reprezintă dubluri ale eroului şi ale prinţesei. Ambii stau în 
legătură cu ultimii şi prin aceea că le servesc drept animale de călărie, 
apărând deci ca jumătatea lor inferioară, animalică. Animalul în incon¬ 
ştienţa sa aproape absolută este dintotdeauna simbolul acestei zone psi¬ 
hice a omului care rămâne în întunericul vieţii corporale a instinctu¬ 
lui. Eroul călăreşte pe armăsar, caracterizat prin numărul par (feminin) 
patru iar prinţesa pe iapă, care are doar trei (număr masculin) picioa¬ 
re. Aceste numere evidenţiază că o dată cu transformarea în animale a 

69 „Ştiu cum anin în copacul vântos nouă nopţi veşnice. 

Rănite de lance, închinae lui Wotan: eu Însumi închinat mie însumi 
în acel copac care ascunde oricui locul unde a crescut din rădăcini." 

(Wodans Rtinenkwide — Hâvamâl, vers 139) în Die Edita. 

70 A se vedea trăirea divinităţii descrise de Nietzsche în Klage der Ariadne: 

„[...] vânatul tău sunt 
necruţător vânător! 
prinsa ta cea mai mândră, 
tu, brigand din spatele norilor..." 

Dichtungen: Dionysos Dithymmben ( Werke VIII, p. 423). 

avut loc şi o anumită modificare a caracterelor sexuale: armăsarul are 
un atribut feminin iar iapa unul masculin. Rezultatul îşi găseşte con¬ 
firmarea în psihologie: în măsura în care un bărbat este invadat de in¬ 
conştient (colectiv), nu numai sfera sa instinctuală se manifestă fără re¬ 
stricţii, ci şi un anumit aspect feminin, pentru a cărui denumire am 
propus termenul anima. Dimpotrivă, dacă o femeie ajunge sub domi¬ 
naţia inconştientului, atunci se manifestă partea întunecată a naturii ei 
feminine, asociată cu pronunţate trăsături masculine. Acestea sunt gru¬ 
pate de conceptul animus . 7I 

5. Conform basmului, forma animală a perechii frate-soră este ne¬ 
autentică şi-şi datorează existenţa vrăjii făcute de divinitatea-vânător 
păgână. Dacă ei n-ar fi decât animale, ne-am putea mulţumi cu inter¬ 
pretarea de mai sus. însă astfel am trece cu vederea în mod nejustificat 
modificarea caracterului sexual. Calul cel alb nu este un cal obişnuit, 
ci un cal fermecat cu însuşiri supranaturale. Făptura umană din care, 
datorită vrăjii, s-a născut animalul posedă de asemenea trăsături su¬ 
pranaturale. Desigur, basmul nu conţine nici o remarcă în această pri¬ 
vinţă. însă dacă presupunerea noastră, şi anume că forma animală a 
ambilor corespunde părţii infraumane a eroului şi prinţesei, este înte¬ 
meiată, atunci rezultă că forma umană corespunde părţii supraumane 
a celor doi. Caracterul suprauman al celui care la început este porcar 
transpare din transformarea sa în erou: el nu rămâne la porcii săi, ci se 
caţără în copacul lumii, unde, aproape ca Wotan, devine prizonierul 
acestuia, căci eroul este un semizeu. De asemenea, el nu ar fi putut să-l 
înlocuiască pe vânător dacă nu ar fi avut o anumită asemănare cu aces¬ 
ta. Tot astfel, prizonieratul prinţesei A în vârful copacului lumii indică 
natura aleasă a acesteia, iar în măsura în care împarte patul cu vânăto¬ 
rul, aşa cum ne spune basmul, ea este chiar soţie de zeu. 

Puterile excepţionale, aproape supraumane ale eroului şi faptul de 
a fi fost ales constituie cei doi factori care angajează două făpturi ome¬ 
neşti obişnuite într-un destin suprauman. în lumea profană, aceasta 
este calea pe care un porcar ajunge rege iar o prinţesă dobândeşte un 
bărbat corespunzător. însă pentru că basmul cunoaşte nu numai o 
iume profană, ci şi una magică, destinul uman nu epuizează totul. De 

-î V'ezi pentru aceasta Emma Jung, Ein Beitrag zum Problem des Animus. 

aceea nu sunt neglijate nici aluziile la ceea ce se petrece în lumea ma¬ 
gică. Şi acolo un prinţ şi o prinţesă au căzut în mâinile spiritului rău, 
care la rândul său se află într-o situaţie mai mult decât neplăcută, de 
nedepăşit fără ajutor străin. în felul acesta soarta umană care revine tâ¬ 
nărului şi prinţesei A primeşte o paralelă păgână a divinităţii, se ridică 
deasupra lumii eroilor şi a preferaţilor zeilor, paralelismul depăşeşte 
universul magic şi pătrunde în domeniul divin şi spiritual, unde spiri¬ 
tul său, diavolul sau cel puţin un diavol, devine victima vrăjii făcute de 
un principiu opus cel puţin la fel de puternic, dacă nu mai puternic, 
sugerat prin cele trei ace. Această tensiune extremă între contrarii, care 
constituie sursa acţiunii, nu este nimic altceva decât conflictul dintre 
triada de sus şi triada de jos sau, exprimat în termeni religioşi, dintre 
Dumnezeul creştin, pe de o parte, şi diavolul, care a preluat trăsături¬ 
le lui Wotan 72 , pe de altă parte. 

6. S-ar părea că dacă vrem să înţelegem basmul corect trebuie să 
plecăm de la această instanţă supremă, căci primul temei al acţiunii ii 
constituie gestul spiritului rău. Urmarea imediată este crucificarea sa. 
în situaţia chinuitoare în care se află, el are nevoie de ajutor, care, în¬ 
trucât nu vine de sus, poate fi solicitat numai de jos. Un tânăr păstor 
are atât curiozitatea cât şi spiritul de iniţiativă, în egală măsură teme¬ 
rare şi copilăreşti, de a escalada copacul lumii. Dacă ar fi căzut şi şi-ar 
fi rupt oasele, lumea ar fi spus: un spirit rău i-a insuflat această nebu¬ 
nie de a se urca tocmai într-un astfel de copac uriaş! Şi în realitate oa¬ 
menii nu ar fi greşit prea mult, căci spiritul rău tocmai de aşa ceva avea 
neapărat nevoie. Răpirea prinţesei A a însemnat o imixtiune în lumea 
profană iar vrăjirea perechii frate-soră, despre care putem presupune 
că aparţinea semizeilor, o imixtiune în lume magică. Nu este exclus ca 
nelegiuirea de a o vrăji pe prinţesa A s-o fi precedat pe cealaltă. în ori¬ 
ce caz, ambele reprezintă imixtiuni ale spiritului rău aflat în lumea ma¬ 
gică, precum şi în cea profană. 

Nu este întâmplător, ci profund semnificativ, faptul că eliberatorul 
sau mântuitorul este tocmai un porcar, asemenea fiului risipitor. El 
vine de jos, ceea ce îl apropie de strania reprezentare pe care o au al¬ 
chimiştii despre mântuitor. Prima sa faptă eliberatoare este anularea 

72 Pentru triada lui Wotan vezi Ninck, Wotan nuri germanischer Schicksalsglaube, 
pp. 142 şi urm. 

pedepsei divine impuse spiritului rău, ceea ce constituie, ca o primă 
treaptă a /ysts-ului, începutul rezolvării conflictului 

7. Morala acestei poveşti este de fapt foarte ciudată. Sfârşitul satis¬ 
face în măsura în care eroul şi prinţesa A se căsătoresc şi devin rege şi 
regină. De asemenea, prinţul şi prinţesa B se căsătoresc, însă în confor¬ 
mitatea cu arhaica prerogativă regală a incestului, ceea ce ar putea trezi 
o anumită repulsie, prerogativă care trebuie admisă ca dând conţinut 
unui obiect caracteristic lumii dumnezeilor. 73 Ce se întâmplă însă cu 
spiritul rău, cu a cărui mântuire de pedeapsa cea dreaptă începe acţiu¬ 
nea? Vânătorul cel rău este călcat în picioare de calul său, ceea ce nu 
dăunează însă în mod durabil spiritului. în aparenţă el dispare fără 
urme; în realitate, el lasă ca urmă atât în lumea profană cât şi în lumea 
magică o fericire cu greu dobândită. Cuaternitatea, reprezentată, pe de 
o parte, de porcar şi de prinţesa A şi, pe de altă parte, de prinţul şi prin¬ 
ţesa B, s-a reunit şi legat trainic cel puţin pe jumătate: acum stau faţă-n 
faţă două cupluri conjugale, care, deşi paralele, sunt separate unul de 
altul, întrucât unul aparţine lumii profane iar celălalt lumii magice. în 
pofida acestei indiscutabile separări, între ele există, aşa cum am văzut, 
relaţii psihologice secrete, care ne permit să-l derivăm pe unul din ce- 
Blalt. 

Exprimându-ne în spiritul basmului, a cărui acţiune începe în 
punctul cel mai înalt, putem spune că lumea semizeilor o precedă pe 
cea profană, iar aceasta derivă într-o anumită măsură din prima, 
care trebuie gândită ca provenind din lumea zeilor. Dacă aşa stau lu¬ 
crurile, atunci porcarul şi prinţesa A nu sunt altceva decât cbpii ale 
prinţului şi prinţesei B, care la rândul lor sunt produse ale prototi¬ 
purilor divine. Să nu uităm că vrăjitoarea care creşte cai este pan- 
irntul feminin al vrăjitorului, amintind întrucâtva de Epona (zeiţa 
Irită a cailor). Din păcate, nu ni se spune nimic despre modul în 
care prinţul şi prinţesa B sunt transformaţi în cai. Că vrăjitoarea este 
coautoarea acestui act reiese din faptul că cei doi cai provin din graj- 

15 Presupunerea că aici este vorba de perechea frate-soră se bazează pe faptul că armă¬ 
sarul i se adresează iepei cu „surioară". Pe de o parte, acesta poate fi un simplu fiiţon 
ii de pnrler, pe de altă parte, „surioară" înseamnă tocmai soră, fie că este vorba sau nu 
de o soră adevărată. în plus, in mitologie cât şi în alchimie incestul joacă un rol im¬ 
portant. 

durile ei, fiind deci într-o anumită măsură produsele ei. Vânătorul 
şi vrăjitoarea alcătuiesc un cuplu care reprezintă reflectul în partea 
htonic-nocturnă a lumii magice a unui cuplu parental divin. Cuplul 
divin poate fi recunoscut cu uşurinţă în reprezentarea creştină de 
primă importanţă despre sponsas şi sponsa , despre Cristos şi biseri¬ 
ca mireasă. 

Dacă am dori să interpretăm basmul dintr-o perspectivă persona¬ 
lă, tentativa ar eşua din cauză că arhetipurile nu sunt născociri, ci ele¬ 
mente autonome ale psihicului inconştient şi există înaintea oricărei 
activităţi a imaginaţiei. Arhetipurile reprezintă structura nemodifica¬ 
bilă a unei lumi psihice care probează prin influenţele determinant 
exercitate asupra conştiinţei şi că este reală. Astfel faptul că cuplului 
uman 74 îi corespunde în inconştient un alt cuplu, ultimul fiind doar ia 
aparenţă o oglindire a primului, reprezintă o realitate psihică impor¬ 
tantă. Cuplul regal este de fapt întotdeauna şi pretutindeni a priori , cu¬ 
plul uman fiind mai curând o concretizare individuală, spaţio-tempo- 
rală, a imaginii originare eterne, cel puţin în structura sa spirituală în¬ 
tipărită în continuumul biologic. 

S-ar putea spune că porcarul îl reprezintă tocmai pe acest om ani¬ 
malic pentru care există undeva, în lumea de sus, o parteneră. Privit 
din acest punct de vedere el întruchipează tot ceea ce ar putea deveni 
omul dacă s-ar căţăra puţin mai sus în copacul lumii 75 . Căci în măsu-i 
ra în care tânărul păstor se înstăpâneşte asupra jumătăţii sale femini¬ 
ne de naştere înaltă, el se apropie totodată de cuplul semidivin şi se ri¬ 
dică în sfera regalităţii, adică a universalei valabilităţi. în intermezzo-ul 
care se află în Nunta chimică de Christian Rosencreutz întâlnim 
acelaşi motiv: fiul regelui trebuie mai întâi să-şi elibereze mireasa re¬ 
gală din puterea unui maur, a cărui concubină ea a devenit de bunăvo¬ 
ie. Aici maurul reprezintă nigredo-ul alchimiştilor, în care se ascunde 
substanţa arcan. Această idee reprezintă o altă paralelă a mitologemu- 
lui nostru, cu alte cuvinte — exprimat psihologic — o altă variantă a 
aceluiaşi arhetip. 

74 In măsura în care anima este înlocuită de o persoană umană. 

75 Copacul uriaş are drept corespondent în alchimie arbor philosophiai. întâlnirea din¬ 
tre omul teluric şi anima care coboară din coroană sub forma meluzinei este prezen¬ 
tată şi în pergamentul lui Ripley. Vezi ilustraţia 257 din Psychologie mul Alchemie. i 

Asemenea alchimiei, basmul descrie acele procese inconştiente care 
compensează situaţia conştiinţei creştine. El zugrăveşte un spirit care 
gândeşte ideile creştine dincolo de graniţele trasate de concepţia biseri¬ 
cii, pentru a găsi un răspuns la întrebările care au preocupat nu numai 
Evul Mediu, ci şi epoca modernă. Nu este greu de observat că imaginea 
celei de-a doua perechi regale reprezintă o paralelă la imaginea creştină 
despre mire şi mireasă iar imaginea vânătorului şi a vrăjitoare consti¬ 
tuie o deformare a ideii creştine în sensul unui wotanism încă prezent, 
deşi inconştient. Faptul că este vorba de un basm german prezintă un 
deosebit interes întrucât acelaşi wotanism a fost din punct de vedere 
psihologic naşul naţional-socialismului 76 . Acesta a înfăţişat lumii cu cla¬ 
ritate deformarea înspre zonele inferioare. Pe de altă parte, basmul ara¬ 
tă că realizarea totalităţii umane nu este posibilă fără includerea spiri¬ 
tului întunecat, mai mult, că acesta din urmă reprezintă chiar o causa 
znstrumentalis a individuaţiei mântuitoare. în totală contradicţie cu 
acest scop al dezvoltării spirituale, scop spre care tinde nu numai natu¬ 
ra, ci a fost prefigurat şi de doctrina creştină, naţional-socialismul a dis¬ 
trus autonomia morală a individului şi a instituit totalitatea lipsită de 
sens a statului. Basmul ne arată în schimb cum trebuie procedat. Tre¬ 
buie să folosim împotriva lui propriile sale metode, ceea ce desigur nu 
poate fi înfăptuit dacă acea lume magică subterană a vânătorului întu¬ 
necat rămâne inconştientă iar cei mai buni membri ai naţiunii preferă 
să predice dogme în loc de a lua în serios sufletul uman. 

g. încheiere 

Dacă examinăm spiritul în forma sa arhetipală, aşa cum apare în 
basme şi vise, atunci se conturează o imagine surprinzător de diferită 
ideea conştientă despre spirit cu multiplele ei ramificaţii de sens. în 
mod originar, spiritul este un daimonion care, sub formă umană sau 
mimală, iese în întâmpinarea omului. însă materialul de care dispunem 
prezintă deja urmele extinderii conştiinţei, care începe să ocupe acel do- 
—eniu iniţial inconştient şi să transforme parţial acele daimonia în acte 

M Vezi eseurile mele din Aufsâtze zur Zeitgeschichte (în special „Wotan“ şi „Nach der 
Katastrophe"). 

arbitrare. Omul cucereşte nu numai natura ci şi spiritul, fără a-şi da sea¬ 
ma ceea ce face. Pentru intelectul iluminist, apare ca o punere în ordi¬ 
ne descoperirea că ceea ce la el trecea drept spirite este de fapt spiritul 
omului, propriul său spirit. Tot ceea ce epocile trecute atribuiau ca su¬ 
prauman în bine şi în rău daimonilor este redus, ca o exagerare, la o 
măsură „raţională", şi astfel totul pare în cea mai bună ordine. Dar oare 
convingerile concordante ale trecutului erau într-adevăr şi cu siguran¬ 
ţă doar exagerări? Dacă nu erau exagerări, atunci integrarea spiritului 
uman nu înseamnă altceva decât demonizarea acestuia, întrucât forţe 
spirituale supraumane, care mai înainte se aflau înlănţuite în naturi, 
sunt preluate în fiinţa umană şi-i conferă o putere care, în mod pericu¬ 
los, împinge graniţele umanului în indeterminat. Pe raţionalistul ilumi¬ 
nist doresc să-l întreb: a condus reducţia sa raţională la o stăpânire be¬ 
nefică a materiei şi a spiritului? El îmi va răspunde menţionând progre¬ 
sele fizicii şi ale medicinei, eliberarea spiritului din letargia medievală 
şi, ca un creştin bine intenţionat, mântuirea de frica de demoni. Atund 
voi întreba în continuare: la ce au condus toate celelalte cuceriri ale cul¬ 
turii? înfiorătorul răspuns se află sub ochii noştri: nu am fost mântuit 
de nici o spaimă, căci un coşmar îngrozitor a cuprins lumea. Până 
acum, raţiunea a eşuat jalnic şi tocmai ceea ce toţi doreau să evite se 
produce în înspăimântătoare progrese. Impresionantele succese în do¬ 
meniul utilului au fost scump plătite şi nimeni nu ştie dacă omul va pu¬ 
tea evita prăpastia spre care se rostogoleşte vertiginos. După primul răz¬ 
boi mondial s-a sperat în raţiune umană. Acum, după cel de-al doilea 
se speră din nou. Dar deja omul este fascinat de posibilităţile fisiunii 
uraniului şi-şi promite o epocă de aur — cea mai bună garanţie că gro¬ 
zăviile pustiirii cresc nemăsurat. Şi cine este autorul tuturor acestor lu¬ 
cruri? Tocmai spiritul uman considerat inofensiv, dotat, inventiv, care 
din păcate nu este conştient de demonia sa. Mai mult, acest spirit face 
totul pentru a nu fi silit să se privească în faţă, fiecare ajutându-1 după 
puteri în această privinţă. Orice numai psihologie nu, căci această ne¬ 
cuviinţă ar putea conduce la autocunoaştere! Mai bine războaie, de care 
este vinovat întotdeauna celălalt; şi nimeni nu vede că toată lumea este 
posedată de dorinţa de a face ceea ce evită şi-i provoacă frică. 

Mi se pare — o mărturisesc deschis — că epocile trecute n-au exa¬ 
gerat, că spiritul nu s-a lepădat de demonia sa şi că oamenii sunt mai 

expuşi, datorită ştiinţei şi tehnicii, pericolului de a cădea pradă pose¬ 
dării. Arhetipul spiritului poate avea atât efecte pozitive cât şi efecte ne¬ 
gative, opţiunea liberă, conştientă a omului fiind aceea care împiedică 
binele să se transforme în ceva satanic. Cel mai grav păcat al omului 
este inconştienţa, păcat de care se fac vinovaţi şi cei care ar trebui să re¬ 
prezinte dascălii şi modelele celorlalţi oameni. Când vom înceta oare 
să ne limităm la presupoziţia că omul este barbar şi vom căuta cu toa¬ 
tă seriozitatea mijloacele şi căile de a-1 exorciza, de a-1 smulge posedă¬ 
rii şi inconştienţei sale, căutare care să se transforme în cea mai impor¬ 
tantă sarcină culturală? Nu se poate înţelege o dată că nici una din mo¬ 
dificările şi ameliorările exterioare nu ating natura umană şi că în fond 
totul depinde de faptul dacă omul care foloseşte ştiinţa şi tehnica este 
sau nu responsabil? Desigur, creştinismul ne-a arătat calea, însă el nu 
a pătruns suficient de adânc dincolo de suprafaţă, aşa cum o demon¬ 
strează faptele. De ce nenorocire mai avem nevoie, pentru ca cel puţin 
conducătorii responsabili ai umanităţii să deschidă larg ochii şi să se 
elibereze de eroare? 

IX 

DESPRE PSIHOLOGIA 
FIGURII TR/CKS7’£R-ULUI 


(Apărută originar în: Der gOItliche Schelm. Ein indiamscher Mythenzyklus, consemnată 
ce Sam Blowsnake şi prevăzută cu comentarii de Paul Radin — care figurează şi ca 
editor — şi Karl Kerenyi, ca şi cu această interpretare psihologică a lui C.G. Jung. Edi- 
*sra Rhein, Ziirich, 1954.1 



DESPRE PSIHOLOGIA 
FIGURII TRICKSTER-UUJl 


Nu îmi este uşor să mă exprim, în cadrul strâmt al unei postfeţe, 
asupra figurii trickster-u\ui' în mitologia indiană. De mult timp, fireş- 
de când am citit acum mulţi ani cartea clasică a lui Adolf F. Ban- 
delier despre The Delight-Makers, am remarcat analogia europeană a 
carnavalului din biserica medievală cu inversarea ordinii ierarhice, care 
continuă încă în carnavalul asociaţiilor studenţeşti. Ceva din această 
•poziţie se află şi în desemnarea diavolului ca „sirnia Dei“ şi în carac¬ 
terizarea lui folclorică drept diavol „păcălit" şi „prost", iar o unire stra- 
■se a motivului trickster-uhn se găseşte în figura alchimică a lui Mer- 
cnius, şi anume tendinţa iui de-a face farse, în parte amuzante, în par- 
* răutăcioase (otravă!), capacitatea lui de transformare, natura sa du- 
teriomorfâ-divină, expunerea la torturi de orice fel şi — last not 
btsf — apropierea lui de figura unui mântuitor. Datorită acestor pro¬ 
prietăţi, Mercurius apare ca daemonium resuscitat din timpuri stră- 
i, mergând chiar mai departe de acel Hermes grec. Trăsăturile de 
ster ale lui Mercurius nu sunt fără legătură cu anumite figuri fol- 
ice, ale căror apariţii în basme sunt foarte cunoscute: sunt acele fi- 
ale „prostului", „Păcală", care este fără excepţie un erou negativ şi 
reuşeşte să facă, prin prostia sa, ceea ce altul nu poate, în ciuda ce- 


ln ediţia sa a ciclului mitului indian, Der gOttliche Sclielm , Editura Rhein şi-a luat li¬ 
bertatea de a înlocui cuvântul „trickster", folosit de Jung, prin „SchelnT. Această in- 
servenţie l-a supărat atât de tare pe autor, încât nu numai că preluăm observaţia sa — 
.'mi permit să observ că în manuscrisul meu rn-am folosit peste tot de expresiile 
•prost» şi «trickster» în loc de «Schelm» —, dar ne şi referim la ediţia originară. 





Arhetipurile şi inconştientul colectiv 


lor mai bune eforturi. în basmul fraţilor Grimm 2 , „spiritul Mercurius*' 
este păcălit de un fiu de ţăran şi trebuie să se răscumpere prin preţk» 
sul dar al artei vindecării. 

Cum toate figurile mitice corespund unor trăiri interioare şi iniţial 
chiar au ieşit din acestea, nu e de mirare că şi în domeniul experienţa 
parapsihologice apar fenomene care prezintă caracteristici ale trici- 
sfer-ului. Acestea sunt apariţiile „Poltergeist", care se găsesc peste tot i* 
timp şi spaţiu în mediul copiilor şi adolescenţilor. Farsele răutăcioase 
şi glumeţe ale acestui spirit sunt la fel de cunoscute ca şi inteligenţa scăj 
zută, respectiv prostia notorie, a „comunicaţiilor" sale. Chiar şi capaci¬ 
tatea de transformare pare să reprezinte o proprietate a acestui Polter- 
geist, căci el e înfăţişat nu de puţine ori ca având formă animală. Cui* 
el însuşi se descrie ca un suflet din iad, nici motivul chinului subiecţi» 
nu pare să lipsească. Răspândirea sa universală coincide cu cea a şama¬ 
nismului, căruia îi aparţine, după cum se ştie, întreaga fenomenologie 
spiritistă. în caracterul şamanului şi vraciului însuşi se află ceva cia 
trickster, căci şi el joacă farse răutăcioase oamenilor, pentru a cădea 
apoi pradă răzbunării celor afectaţi. De aceea profesia sa este uneori 
periculoasă. Făcând abstracţie de acest lucru, tehnicile şamanice îi pre¬ 
gătesc vraciului supărări considerabile, dacă nu chiar chinuri. în orice 
caz, „the making of a medicine man“ 3 înseamnă în multe locuri o ase¬ 
menea tortură fizică şi sufletească, încât, după câte se pare, sunt cauza¬ 
te astfel deteriorări psihice de durată. Pe de altă parte este evidenţi 
„apropierea de Mântuitor", confirmând adevărul mitic că rănitul şi cd 
care răneşte vindecă, iar cel care suferă anulează suferinţa. 

Aceste trăsături mitologice ajung până în cele mai înalte sfere aie 
dezvoltării spirituale religioase. Dacă, de exemplu, se examinează mă 
atent trăsăturile demonice ale lui Jahve din Vechiul Testament, afund 
se găsesc imprevizibilitatea, pofta de distrugere lipsită de scop şi sufe¬ 
rinţa autoimpusă a trickster-uhu împreună cu aceeaşi evoluţie, care se 
impune treptat, către Mântuitor, o dată cu umanizarea simultană. Toc¬ 
mai această inversare arată relaţia compensatorie a trickster-nhu cu 
„Sfântul" care la noi, în amintirea Saturnaliilor antice, a dus chiar din 

2 Dar Geist im Glas, Nr. 167. 

3 Devenirea unui vraci. 


262 



Despre psihologia figurii fricfcsfer-ului 


Evul Mediu timpuriu la obiceiuri bisericeşti deosebite. Ele erau sărbă¬ 
torite cu cântece şi dansuri mai ales în zilele care urmau Naşterii Dom¬ 
nului, deci în perioada Anului Nou. Acestea erau la început inofensi¬ 
vele tripudia (dansuri) ale preoţilor, ale clerului inferior, ale copiilor şi 
subdiaconilor din biserică. Astfel, cu această ocazie era ales un episco- 
pus puerorum (episcop copil) în dies innocentium 4 , fiind împodobit cu 
! veşmântul pontifical. într-un zgomot îngrozitor, el făcea o vizită ofi- 
[ dală într-un palat arhiepiscopal şi de la o fereastră a acestuia împărţea 
binecuvântarea episcopală. Acelaşi lucru se întâmpla la tripudium hy- 
pcdiaconorum , ca şi celelalte grade spirituale. La sfârşitul secolului al 
Xll-lea, cel dintâi s-a transformat într-o sărbătoare a nebunilor (fes - 
turn stultorum). O informaţie din 1198 spune că la Notre-Dame (Pa- 
I ris), la sărbătoarea circumciziei, „au avut loc atâtea fapte lipsite de mă¬ 
sură şi ruşinoase", că locul sfânt a fost pângărit „nu numai cu cuvinte 
■iurdare, ci şi cu vărsare de sânge". Papa Inocenţiu al III-lea a protes¬ 
te; în van împotriva „farselor batjocoritoare ale nebuniei lor (a clerici- 
jbrl" şi a „desfăşurării lipsite de ruşine a spectacolului lor". Chiar şi 300 
pe ani mai târziu (12 martie 1444), o scrisoare a Facultăţii Teologice 
rdin Paris către toţi episcopii francezi lua atitudine împotriva acestor 
lărbători, la care „chiar preoţii şi clericii alegeau un arhiepiscop sau un 
■piscop sau un Papă (!)“ şi îl desemnau ca „Papă al nebunilor ( Fatuo - 
mtsrr. Papam )“ etc. „Tocmai în timpul liturghiei oameni cu măşti gro¬ 
teşti sau costumaţi ca femei, lei sau actori dansau, cântau în cor cânte- 
kc necuviincioase, mâncau într-un colţ al altarului, lângă cel care cele¬ 
bra messa, mâncăruri grase, se jucau cu zarurile, afumau cu un miros 
fcşrozitor de piele veche şi alergau şi ţopăiau prin toată biserica" etc. 5 

Nu e de mirare că acest sabat vrăjitoresc era extraordinar de popu- 
■r şi de aceea se consuma mult efort pentru a elibera treptat biserica 
k această moştenire antică. 6 

• Ziua copiilor nevinovaţi: 28 decembrie. 

El Du Cange, Glossnrium mediae et uifimae latinitatis, v. Kalendae, p. 481. Aici se ga¬ 
li seşte şi observaţia că expresia franţuzească „Soudiacres" înseamnă literal „saturi Dia- 
| i coni“ sau „Diacres saouls". 

k Modelul nemijlocit al obiceiurilor bisericeşti pare să rezide în sărbătoarea numită 
L „Cervula" sau „Cervulus“. Avea loc la calendele lui ianuarie şi era un fel de sârbătoa- 
I re de Anul Nou. Se schimbau „strenae“ ( etrennes , cadouri de Anul Nou), oamenii se 

Chiar şi preoţii din anumite locuri par să fi sărbătorit „Libertas 
Decembrica", cum era numită libertatea nebunilor, deşi (sau poate 
pentru că?) cu această ocazie se putea da frâu liber stării timpurii a 
conştiinţei, şi anume sălbăticiei păgâne şi barbare, relaxării şi lipsei 
de răspundere. 7 La începutul secolului al XVI-lea, se pare că aceste 
ceremonii, care mai arată în forma originară spiritul trickster- ului, 
au încetat. Cel puţin, anumite hotărâri ale Conciliului dia 
1581-1585 interzic festum puerorum şi alegerea unui episcopus puc- 
rorum. 

în sfârşit, trebuie să amintim şi de „Festum Asinorum“, care era săr¬ 
bătorit în special în Franţa. Deşi această sărbătoare a fost gândită ca o 
sărbătoare inofensivă în amintirea fugii în Egipt, ea se petrecea într-ua 
mod ciudat, care putea da ocazia unor neînţelegeri. In Beauvais, pro¬ 
cesiunea măgarului intra chiar în biserică. 8 în Missa solemnis care 
urma, la sfârşitul părţilor (ca Introitus, Kyrie, Gloria etc.) se necheza 
(adică i-a cum fac măgarii, „hac modulatione Hinham concludeban- 
tur“). „La sfârşitul liturghiei preotul va necheza în locul «Ite missa est* 
de trei ori (ter Hinhannabit), iar poporul va răspunde în loc de „Deo 
gratias" de trei ori i-a (Hinham)", stă scris într-un codex manuscripte 
din secolul al Xl-lea. 

Du Cange citează un imn legat de această sărbătoare: 

Orientis partibus, 

Adventavit Asinus, 

Pulcher et fortissimus, 

Sarcinis aptissimus. 


costumau ca animale, iar bătrânele dansau şi cântau pe străzi. Se cântau „cantat»- 
nes sacrilegae" (Du Cange, l.c., v. Cervula). Acest lucru se întâmpla chiar în vecină¬ 
tatea catedralei Sf. Petru din Roma. 

7 Acelui „festum fatuorum" îi aparţine în multe locuri şi încă inexplicabilul joc cu min¬ 
gea al clericilor, care era condus de episcop, respectiv de arhiepiscop — „ut etiam sese 
ad lusum pilae demittant* (ca şi ei să se dedea jocului cu pila). Pila sau pelota este 
mingea, care era aruncată de participanţi de la unul la altul. Vezi Du Cange, l.c„tt 
Kalendae şi Pelota. 

8 „Puella, quae cum asino a parte Evangelii prope altare collocabatur" (O fată, care se 
aşeza cu un măgar în apropierea altarului, lângă Evanghelii). (Du Cange, l.c., v. Fes¬ 
tum Asinorum.). 

Din ţări răsăritene 
A venit măgarul, 

Frumosul şi cel mai puternic, 

Cel mai bun animal de povară. 

Un vers de acest fel era întotdeauna urmat de refrenul franţuzesc: 
Hez, Sire Asnes, car chantez, 

Belle bouche rechignez, 

Vous aurez du foin assez 
Et de l’avoine â plantez. 

Hei, Domnule măgar, cântaţi! 

Renunţaţi la delicatesă? 

Veţi avea destul fân 
Şi ovăz destul. 

Imnul are 10 strofe, iar ultima sună astfel: 

Amen, dicas, Asine, (hic genuflectebatur) 

Jam satur de graminc, 

Amen, amen itera 
Aspernare vetera (?) 

Spune amin, măgarule (aici se îngenunchează) 

Acum eşti sătul de iarbă, 

Repetă amin, amin, 

Dispreţuieşte vechiul (?) 9 

Du Cange spune: cu cât mai ridicol pare acest ritual, „cu atât mai 
ce râvnă era el executat" (eo religiosiori cultu observata fuerint). în alt 
Ik, măgarul este acoperit cu o pătură aurie, ale cărei patru colţuri sunt 
mute de „praecipuis Canonids" (canonici distinşi); „ceilalţi care sunt 
prezenţi trebuie să se îmbrace festiv, ca de Crăciun". Având în vedere 
ă existau anumite înclinaţii de a-1 pune pe măgar, în mod simbolic, în 

9 în loc de vetera probabil caetera? 

legătură cu Cristos, căci din timpuri străvechi Dumnezeul evreilor a 
fost conceput de popor ca măgar şi Cristos însuşi a fost atins de aceas¬ 
tă prejudecată, aşa cum dovedeşte mâzgălitura de pe peretele Şcolii im¬ 
periale de cădeţi, aşa-numitul crucifix batjocoritor, confirmat de Ter- 
tullian 10 , pericolul teriomorfismului era foarte aproape. Episcopii în¬ 
şişi nu au putut face mult timp nimic împotriva acestui obicei, până 
când a trebuit să fie reprimat în cele din urmă de „auctoritas supremi 
Senatus". Apropierea problematică de blasfemie va fi făcută vizibilă 
prin interpretarea lui Nietzsche 11 , şi anume în „sărbătoarea măgaru¬ 
lui" intenţionat blasfemiatoare. 

Aceste obiceiuri medievale demonstrează rolul figurii fn'cfcsfer-ului 
ad oculos, iar când el a dispărut din domeniul bisericesc, a apărut pe 
scena comedianţilor italieni profani ca acele tipuri comice, care, desem¬ 
nate deseori ca itifalice, amuzau publicul nu tocmai pudic, ci cu glume 
neechivoce în stil gargantuesc. Jacques Callots a imortalizat aceste 
figuri clasice pentru posteritate: Pulcinellas, Cucorognas, Chico Sgar- 
ras şi cum se mai numeau ele.' 2 

în povestirile glumeţe, în obrăznicia carnavalescă, în riturile tămă¬ 
duitoare şi vrăjitoreşti, în temerile şi iluminările religioase fantasma 
trickster-u\u.[ bântuie ca figură fie clară, fie umbrită prin mitologia tu¬ 
turor timpurilor şi spaţiilor 13 , evident ca un „psichologem", adică o 
structură psihică arhetipală de o mare vechime. Ea este totuşi, în for¬ 
mele sale cele mai clare, o copie fidelă a conştiinţei umane încă nedife¬ 
renţiate, care corespunde unui psihic ce abia atinge nivelul animal. Pri¬ 
vit din punct de vedere cauzal şi istoric, această origine a figurii tric- 
fafer-ului nu poate fi contestată. Ca peste tot în biologie, nici în psiho¬ 
logie răspunsul la întrebarea „de ce“ nu poate fi nici trecut cu vederea, 
nici ignorat, deşi de regulă nu ne învaţă nimic despre sensul funcţio- 

10 Apologeticus adversus gentes, XVI. („Crucifixul blasfemiator" este reprodus ca imag. 

83, p. 335, în: Symbole der Wandlung.). 
u Also sprach Zarathustra, pp. 452 şi urm. 

ia Mă refer la seria „balli di Sfessania". Acest nume se poate referi la oraşul etrusc Fes- 
cennia, care era cunoscut datorită cântecelor sale temerare. De aici „Fescennia licen- 
tia“ la Horaţiu, unde Fescenninus = <pocÂAiKos (falie). 

13 Vezi în acest sens articolul „Daily Paper Pantheon” de A. McGlashan în: The Lancet. 
p. 238. Autorul indică figurile de „comic strips“ ale cotidienelor engleze, care se re¬ 
marcă prin analogii arhetipale. 

nai. Din acest motiv biologia nu poate răspunde întrebării, „în ce scop", 
căci numai prin răspunsul la această întrebare devine evident sensul 
fenomenului. Chiar şi în patologie, unde este vorba de deteriorări sim¬ 
ple, în nici un caz semnificative, punctul de vedere strict cauzal nu s-a 
dovedit suficient, căci există nu puţine fenomene patologice care îşi 
dezvăluie sensul abia la întrebarea în ce scop. Dar când este vorba de 
manifestări normale ale vieţii, întrebarea în ce scop are întâietate. 

Faptul că o conştiinţă barbară sau primitivă îşi reprezintă o imagi¬ 
ne despre sine încă de pe o treaptă timpurie a dezvoltării, continuă 
această activitate de-a lungul secolelor sau chiar mileniilor şi permite 
proprietăţilor principiale ale acesteia să se amestece cu produsele spi¬ 
rituale diferenţiate, chiar superioare poate fi explicat cauzal prin aceea 
că proprietăţile arhaice sunt de regulă cu atât mai conservative şi încă¬ 
păţânate cu cât sunt mai vechi. Nu se poate scăpa de amintirea imagi¬ 
nii existente şi de aceea aceasta este târâtă în continuare ca o anexă lip¬ 
sită de sens. 

Winnebagos, următorii posesori ai ciclului trickster-u\u\, nu ar fi 
deloc de acord cu această explicaţie, care este atât de simplistă încât ar 
putea ajunge şi pretenţiilor raţionalistice ale epocii noastre. Pentru ei, 
mitul nu reprezintă în nici un caz o rămăşiţă, căci pentru aşa ceva el 
este prea amuzant şi cu siguranţă este un obiect de plăcere neîmpărtă- 
s:tă. Pentru ei, el „funcţionează", în măsura în care ei nu au fost deja 
alteraţi de civilizaţie. Pentru ei nu există nici o ocazie de a lua în con¬ 
siderare sensul şi scopul enunţurilor mitice, aşa cum europeanului naiv 
pomul de Crăciun nu îi pune nici o problemă. Pentru observatorul 
atent, fireşte că şi trickster-u\ şi pomul de Crăciun sunt motiv şi ocazie 
de reflecţie. Depinde de alcătuirea spirituală a observatorului ce crede 
ei despre aceste obiecte. Luând în considerare primitivitatea ciclului 
Irafofer-ului, e de aşteptat ca cineva să se mulţumească să vadă în acest 
mit pur şi simplu reflectarea unei stări de conştiinţă timpurii, elemen¬ 
tare, ceea ce şi pare să fie trickster-uV 4 

u Treptele precedente de conştiinţă par să lase urme observabile. Astfel, clwkras din 
sistemul tantric corespund în mare localizărilor conştiinţei, ca anahnta = regiunea 
pieptului, manipura = regiunea abdomenului, svadhisthonn = regiunea vezicii, vi- 
shuddha corespunde conştiinţei moderne a vorbirii şi laringelui. (Cf. Avalon, The 
Serpent Power.) 

Mai rămâne de răspuns la întrebarea dacă în domeniul psihologiei 
empirice există de fapt asemenea reflectări personificate. Ele există în- 
tr-adevăr şi aceste experienţe formează chiar cele mai timpurii obser¬ 
vaţii psihopatologice, şi anume clivajul personalităţii (double personna- 
lite). Aceste disociaţii au proprietatea că personalitatea clivată nu este 
una oarecare, ci stă într-o relaţie de complementaritate sau într-una 
compensatorie cu personalitatea eului. Ea este o personificare a trăsă¬ 
turilor de caracter, uneori rele, alteori bune, ale personalităţii eului. O 
personificare colectivă cum este trickster-u\ reiese din însumarea cazu¬ 
rilor individuale şi este recunoscută de către individ, ceea ce nu s-ar în¬ 
tâmpla dacă ar fi vorba de o personificare individuală. 

Dacă mitul ar fi doar o simplă rămăşiţă istorică, ar trebui să ne în¬ 
trebăm de ce nu a dispărut deja în groapa de gunoi a trecutului, ci îşi 
face simţită prezenţa influentă până în vârfurile cele mai înalte ale ci¬ 
vilizaţiei; chiar şi acolo unde joacă rolul unui „delight-maker" nu da¬ 
torită prostiei sale şi a ciudăţeniei sale groteşti. El reprezintă o albie ve¬ 
che detectabilă în multe culturi, în care curge încă apă. Acest lucru se 
vede cel mai bine prin faptul că motivul trickster-u\ui nu apare doar în 
formă mitică, ci şi naiv şi autentic la omul civilizat care nu bănuieşte 
nimic, şi anume peste tot unde acesta are de-a face cu coincidenţe care 
par să împiedice printr-o intenţie răutăcioasă voinţa şi fapta sa. Atunci 
el vorbeşte cu plăcere de „spiriduşi" şi de „ironia sorţii", ca eroul din 
romanul lui F. Th. Vischer Auch Einer, a cărui lectură făcea parte din 
formarea culturii germane. Trickster -ul este reprezentat aici prin ten¬ 
dinţe contrare din inconştient, în cazul individual printr-un fel de a 
doua personalitate care are un caracter pueril, inferior, asemănător ace¬ 
lor personalităţi care vorbesc în cercurile spiritiste sau care cauzează 
fenomene copilăreşti, caracteristice acelui „Poltergeist". Am desemnat 
aceste componente de caracter care nu lipsesc niciodată în mod în¬ 
dreptăţit drept umbră l5 . Ea trece în nivelul nostru de cultură drept ra¬ 
tatul personal („gaffe“, „slips") şi este reproşată personalităţii conştien¬ 
te ca fenomen de deficienţă. Nu mai suntem conştienţi de noi înşine, 
astfel că, de exemplu, la carnaval şi la alte obiceiuri asemănătoare se gă- 

15 Acelaşi concept se găseşte deja la părintele Bisericii Irenaeus desemnat ca „umbra" 
(Adversus haereses, 1,11,1). 

sesc rămăşiţe ale figurii colective a umbrei, care dovedesc că umbra in¬ 
dividuală este un descendent al unei figuri colective numinoase. Aceas¬ 
ta se descompune treptat sub influenţa civilizaţiei şi rămâne doar în 
resturi folclorice greu de recunoscut ca atare. Dar partea sa principală 
se personifică şi devine obiectul răspunderii subiective. 

Ciclul tn'cfcster-ului lui Radin a păstrat forma mitică originară a 
umbrei şi denotă astfel o stare a conştiinţei foarte timpurie, dinaintea 
naşterii mitului, în care indianul se mai afla într-o obscuritate spiritu¬ 
ală asemănătoare. Abia când conştiinţa sa a atins un nivel mai înalt a 
putut să se desprindă şi să obiectiveze ca altceva starea timpurie, adică 
să o facă obiectul unor enunţuri. Câtă vreme semăna cu trickster- ul, o 
asemenea confruntare evident că nu putea avea loc. Ea a fost posibilă 
abia când obţinerea unei stări de conştiinţă nouă şi superioară a înles¬ 
nit privirea asupra unei stări inferioare. Nu s-a putut evita ca în aceas¬ 
tă privire retrospectivă să se amestece puţină batjocură şi desconside¬ 
rare şi în orice caz ca imaginea amintită din trecut să se tulbure şi mai 
mult. Acest fenomen se poate să se fi repetat de mai multe ori în isto¬ 
ria dezvoltării spirituale. Desconsiderarea suverană cu care priveşte 
timpul modern gusturile şi raţiunea secolelor trecute este un exemplu 
clasic şi chiar şi în Noul Testament se găseşte o aluzie inconfundabilă la 
acest fenomen, şi anume în Faptele apostolilor 17,30, unde se spune că 
Dumnezeu se uită de sus (urtepiSwv, despiciens) la xpovoi rfjs ccy- 
voias, timpurile inconştienţei. 

Această atitudine stă într-o stranie opoziţie cu şi mai frecventa şi 
impresionanta idealizare a trecutului, care nu e slăvit doar ca „vechile 
timpuri bune“, ci este cântat ca Epoca de Aur, paradisul însuşi, şi asta 
nu de oameni necultivaţi şi superstiţioşi, ci de acele — se poate spu¬ 
ne — milioane de contaminaţi teosofic, care cred încă în existenţa de 
odinioară şi în cultura superioară a Atlantidei. 

Cine aparţine unui cerc cultural care caută starea completă unde¬ 
va în trecut, acela trebuie să se simtă mişcat într-un mod straniu de fi¬ 
gura trickster-ului. El este un precursor al Mântuitorului şi, ca şi aces¬ 
ta, este Dumnezeu, om şi animal. El este de asemenea sub- şi suprau¬ 
man, o fiinţă divin-animalică, a cărui trăsătură permanentă şi impre¬ 
sionantă este inconştienţa. Din cauza ei, el este părăsit de însoţitorii săi 
(evident umani), prin aceasta putând fi indicată renunţarea la respec- 

tiva stare a conştiinţei. El este atât de inconştient de sine însuşi, încât 
nu reprezintă o unitate şi mâinile sale se ceartă între ele. El se despar¬ 
te şi de anusul său şi îl însărcinează cu o misiune deosebită. Chiar şi se¬ 
xul său este facultativ, în ciuda proprietăţilor falice: el se poate trans¬ 
forma într-o femeie şi poate concepe copii. Din penisul său el face 
plante folositoare. Această situaţie indică natura sa creatoare origina¬ 
ră: din corpul zeului ia naştere lumea. 

Pe de altă parte, el este în anumite privinţe mai prost decât anima¬ 
lele şi trece dintr-o stângăcie în alta. Deşi de fapt nu este rău, consecin¬ 
ţa inconştienţei şi a instabilităţii sale sunt fapte reprobabile. Captivita¬ 
tea sa în inconştienţa animalică reiese din faptul că este închis intr-un 
craniu de elan, iar depăşirea acestei situaţii din faptul că, invers, închi¬ 
de capul şoimului în rectul său. Apoi el ajunge iar în situaţia anterioa¬ 
ră, şi anume sub gheaţă, şi este călcat în picioare de animale până când 
reuşeşte să păcălească chiar şi coiotul, astfel amintindu-şi de natura sa 
de Mântuitor. Trickster-u\ este o fiinţă originară „cosmică" cu o natu¬ 
ră divin-animalică, superior pe de o parte omului datorită proprietăţi¬ 
lor sale supranaturale, dar pe de altă parte inferior acestuia din cauza 
inconştienţei şi a lipsei de raţiune. Nici animalelor nu le face faţă, din 
pricina remarcabilei lipse a instinctelor şi a îndemânării. Aceste defec¬ 
te definesc natura sa umană , care este mai prost adaptată condiţiilor 
mediului decât cea a animalelor, dar are din această cauza o aspiraţie 
către o evoluţie a conştiinţei mult mai înalte, adică posedă o conside¬ 
rabilă dorinţă de a învăţa, care este subliniată din plin şi de mit. 

Repovestirea mitului înseamnă anamneza terapeutică a conţinutu- 
rilor, care, din motive de nepătruns, nu trebuie să se piardă. Dacă aces¬ 
tea nu ar fi decât resturi încă prezente ale unei stări precedente infe¬ 
rioare, ar fi de înţeles dacă atenţia s-ar muta de la ele, iar reapariţia lor 
ar fi resimţită ca o povară. Dar nu este deloc aşa, căci trickster-u\ este 
pentru mult timp, până în cadrul civilizaţiei, o sursă de plăcere, fiind 
încă recunoscut în figurile carnavaleşti ale unui Pulcinello sau Petercel 
prost. Este un motiv important pentru care este încă funcţional. Dar 
nu-i singurul şi oricum nu e motivul pentru care această reflectare a 
unei stări de conştiinţă foarte primitive a luat forma unei persoane mi¬ 
tologice. Resturile unei stări timpurii şi acum pe moarte îşi pierd ener¬ 
gia într-o măsură crescândă, căci altfel ele nu doar ar dispărea. Dar în 

nici un caz nu trebuie să ne aşteptăm ca ele, cu propria putere, să se 
condenseze intr-o figură mitică cu ciclu legendar, dacă nu ar primi 
energie din afară, în acest caz direct de la conştiinţa superioară sau din 
surse inconştiente, încă neepuizate. Dacă se pune — ceea ce este posi¬ 
bil şi îngăduit — această problemă în paralel cu un eveniment indivi¬ 
dual corespunzător — o figură a umbrei impresionantă, contrarie, care 
stă în opoziţie cu conştiinţa personală —, atunci aceasta nu apare pen¬ 
tru că este încă prezentă, ci pentru că se bazează pe o dynamis a cărei 
existenţă nu poate fi explicată decât din situaţia prezentă, de exemplu 
din cauză că umbra este atât de antipatică pentru conştiinţa eului, în¬ 
cât trebuie reprimată în inconştient. Această explicaţie nu se va potrivi 
Ln cazul nostru în măsura în care trickster-ul reprezintă în mod evident 
o treaptă a conştiinţei dispărută, căreia îi lipseşte puterea de a lua sin¬ 
gur o formă şi de a se clarifica. Reprimarea ar împiedica-o să dispară, 
căci tocmai ceea ce e reprimat are şansa de a se menţine, pentru că în 
inconştient ştim din experienţă că nu se corijează nimic. Dincolo de 
aceasta, istoria trickster-u\ui nu este pentru conştiinţa indiană nici in¬ 
compatibilă, nici antipatică, ci dimpotrivă plăcută, şi de aceea nu ajun¬ 
ge să fie reprimată. Se pare, din contră, că mitul este susţinut şi culti¬ 
vat de conştiinţă. Şi chiar aşa este, căci aceasta reprezintă metoda cea 
mai bună şi mai încununată de succes pentru a menţine conştientă fi¬ 
gura umbrei şi a o supune criticii conştiente. Deşi aceasta din urmă nu 
are în nici un caz un asemenea caracter, ci mai degrabă pe cel al unei 
aprecieri pozitive, totuşi trebuie să ne aşteptăm ca, o dată cu dezvolta¬ 
rea continuă a conştiinţei, aspectele mai grosolane ale mitului să fie eli¬ 
minate 16 , chiar dacă nu ar exista pericolul unei dispariţii bruşte a aces¬ 
tora ca o consecinţă a ciocnirii cu civilizaţia albă. S-a văzut de multe 
ori cum anumite trăsături îngrozitoare sau obscene la origine ale unui 
obicei s-au transformat în decursul timpului în simple aluzii. 

Acest proces de a deveni inofensiv durează, aşa cum arată istoria 
motivului, foarte mult, astfel încât chiar pe trepte superioare de civili¬ 
zaţie ne împiedicăm de urme ale acestuia. Longevitatea ar putea fi ex- 

16 Sărbătorile carnavalului bisericesc au fost interzise deja în Evul Mediu de Papi. Scu¬ 
fundarea lui „Ueli“ în Basel in a doua jumătate a lui ianuarie, dacă imi amintesc bine, 
a fost interzisă de poliţie în anii şaizeci ai ultimului secol, după ce o victimă a murit 
de pneumonie. 

plicată prin puterea şi vitalitatea încă prezente ale stării de conştiinţă 
din mit şi printr-o participare şi fascinaţie a conştiinţei determinate în 
mod secret prin acest fapt. Făcând abstracţie de faptul că ipotezele pur 
cauzale din domeniul biologic sunt puţin satisfăcătoare, în cazul nos¬ 
tru trebuie luat în considerare faptul că deja o stare superioară de con¬ 
ştiinţă a acoperit una inferioară şi aceasta din urmă, cum s-a subliniat 
deja, se află deja în retragere. Se adaugă faptul că trickster-ul îşi dato¬ 
rează reamintirea în principal interesului dovedit de conştiinţă; aceas¬ 
ta, aşa cum am văzut, împreună cu fenomenul secundar inevitabil al 
civilizării treptate, adică al asimilării figurii primitive, căreia, ca daemo- 
nium originar, îi revine chiar o anumită autonomie, adică o capacita¬ 
te de a fi posedat. 

Completarea punctului de vedere cauzal cu unul indicând scopul a 
făcut posibile, nu numai în psihologia medicală în cazul fantasmelor 
individuale de provenienţă inconştientă, interpretări pline de sens, ci 
face acest lucru într-o măsura deosebită şi în cazul fantasmelor colec¬ 
tive, adică al miturilor şi al basmelor. 

Aşa cum arată Paul Radin, procesul de civilizare începe chiar 
înăuntrul ciclului trickster-u\ui, astfel fiind indicată depăşirea stării ori¬ 
ginare. Caracteristicile celei mai adânci inconştienţe se desprind astfel: 
în loc de a acţiona brutal, îngrozitor, prosteşte şi lipsit de sens, tric¬ 
kster-ul începe, către sfârşitul ciclului, să acţioneze cu sens şi folositor. 
Astfel se descoperă chiar înăuntrul mitului devalorizarea inconştienţei 
de dinainte. Ne întrebăm, fireşte, ce se întâmplă acum cu caracteristi¬ 
cile rele ale trickster-u\ui. Observatorul naiv presupune că, atunci când 
aspectele întunecate dispar, ele chiar nu mai există. Dar nu se întâm¬ 
plă aşa. De fapt se realizează o eliberare a conştiinţei de fascinaţia rău¬ 
lui şi aceasta nu mai este constrânsă să convieţuiască cu el, dar răul şi 
întunericul nu s-au evaporat ca un fum, ci s-au retras în inconştient 
datorită pierderii energiei, unde aşteaptă în mod inconştient, în timp 
ce în conştiinţă totul merge bine. Dar dacă conştiinţa este zguduită de 
situaţii critice şi îndoielnice, atunci se vede că umbra nu s-a dizolvat în 
neant, ci a aşteptat ocazia potrivită pentru a apărea cel puţin ca pro¬ 
iecţie asupra vecinului. Dacă îi reuşeşte această farsă, atunci între cei 
doi ia naştere iar acea lume obscură primitivă, în care — chiar şi pe cea 
mai înaltă treaptă de civilizaţie — s-ar putea întâmpla tot ce este ca- 

racteristic pentru figura fn'dsfer-ului. Limbajul vulgar numeşte în mod 
potrivit şi luat literal acest lucru „teatrul maimuţelor", pe a cărui sce¬ 
nă totul merge prost sau este prostit, şi numai în mod excepţional sau 
in ultimul moment se întâmplă ceva inteligent. Politica oferă cele mai 
bune exemple în acest sens. 

Aşa-numitul om de cultură l-a uitat pe trickster. El şi-l aminteşte 
doar în mod impropriu şi metaforic când, iritat de stângăcii, vorbeşte 
de farse de spiriduşi şi lucruri asemănătoare. El nu bănuieşte că um¬ 
brei sale ascunse şi aparent inofensive îi revin caracteristici de a căror 
periculozitate el nici măcar nu visează. Când oamenii se adună în mase 
in care individul dispare, această umbră este mobilizată şi — aşa cum 
demonstrează istoria — chiar personificată, respectiv incarnată. 

Concepţia funestă că sufletului omenesc îi vine totul din afară, el 
fiind născut tabula rasa , sprijină credinţa falsă că în condiţii exterioa¬ 
re normale şi individul o duce bine. El aşteaptă salvarea sa de la stat şi 
face societatea responsabilă pentru propria incapacitate. El e de păre¬ 
re că sensul existenţei ar fi atins când proviziile vitale îi sunt livrate gra¬ 
tis acasă sau când toată lumea ar avea un automobil. Naivităţi de acest 
fel şi altele similare iau naştere în locul umbrei devenite inconştiente şi 
întreţin inconştienţa acesteia. Sub influenţa unor asemenea prejude¬ 
căţi, individul se simte dependent de mediul său şi pierde capacitatea 
de introspecţie. Astfel, etica sa este reprimată de ştiinţa despre ce este 
permis sau interzis, sau oferit. Cum putem să aşteptăm, de exemplu, de 
la un soldat ca el să supună ordinul primit de sus unei considerări eti¬ 
ce? El nici măcar nu a descoperit posibilitatea de a fi capabil de impul¬ 
suri morale spontane, chiar şi atunci când nu îl vede nimeni. 

De aceea pare de înţeles de ce mitul trickster-ului a fost conservat 
şi dezvoltat mai departe: el ar putea poseda, ca multe alte mituri, o in¬ 
fluenţă psihoterapeutică. El ţine sub ochii individului cu o dezvoltare 
mai înaltă starea precedentă intelectuală şi morală, pentru ca acesta să 
nu uite ce se întâmpla ieri. Noi ne închipuim că ceea ce nu înţelegem 
nu are nici o influenţă asupra noastră. Dar nu se întâmplă mereu aşa. 
Omul înţelege rar doar cu capul, şi cu atât mai puţin când este primi¬ 
tiv. Mitul are, datorită numinozităţii sale, o influenţă directă asupra in¬ 
conştientului, indiferent dacă el e înţeles în mod conştient sau nu. Fap¬ 
tul că repovestirea lui nu a devenit de mult ceva învechit cred că se 

poate explica prin scopul său. Explicaţia este ceva mai grea în măsura 
în care operează două tendinţe opuse, şi anume pe de o parte cea de a 
rezulta din stadiul precedent şi pe de altă parte cea de a nu-1 uita pe 
acesta. 17 Paul Radin a întâmpinat, se pare, şi el această dificultate. El 
scrie: „Din punct de vedere psihologic se poate afirma că istoria cultu¬ 
rii umane reprezintă încercările omului de a uita transformarea sa din 
animal în om.“ 18 Câteva pagini mai departe el scrie (în legătură cu 
Epoca de Aur): „Acest refuz încăpăţânat de a uita nu este o întâmpla¬ 
re." 19 Nu este o întâmplare nici că această poziţie trebuie exprimată, 
ceea ce va caracteriza comportamentul paradoxal faţă de mit. La noi. 
chiar şi cel mai luminat om va împodobi un pom de Crăciun pentru 
copiii săi, fără să bănuiască ce poate însemna acest obicei, şi este pre¬ 
gătit de fiecare dată să înăbuşe în faşă orice încercare de interpretare. 
Este uimitor să observăm cât din aşa-numita superstiţie s-a răspândit 
la oraş şi la ţară; dar dacă am lua individul şi l-am întreba tare şi clan 
„Crezi în spirite? în vrăji? în eficienţa leacurilor magice?" el ar nega in¬ 
dignat. Pariez o sută la unu că el n-a auzit niciodată de aşa ceva şi con¬ 
sideră că totul este o prostie. în secret însă crede, ca şi un locuitor ai 
junglei. Opinia publică fireşte că ştie foarte puţin despre aceste lucruri, 
căci este convinsă că în societatea noastră luminată asemenea supersti¬ 
ţii sunt eliminate de mult şi este o problemă de convenţie generală să 
se poarte ca şi cum nu ar fi auzit niciodată de asemenea lucruri, cu atâ¬ 
rnai puţin că le-ar crede. 

Dar nimic nu a trecut, nici măcar pactul de sânge cu diavolul. în 
afară a fost uitat, înăuntru însă nu. Oamenii se comportă ca acel negru 
de pe panta de Sud a Elgonului, cu care am mers o bucată de drum. La 
o răscruce de drum, am ajuns la o capcană pentru spirite alcătuită ca 
o casă, nouă şi foarte drăguţă, în apropierea unei peşteri, în care locu¬ 
ia împreună cu familia. L-am întrebat dacă el a construit coliba. A ne¬ 
gat foarte surescitat şi a susţinut că copiii săi au făcut o asemenea „ju¬ 
cărie" (numită „jou-jou" în Africa de Vest). Apoi a dat un brânci casei, 
iar aceasta s-a prăbuşit. 

17 A nu uita înseamnă a păstra conştient. Dacă duşmanul dispare din câmpul meu vi¬ 
zual, atunci el probabil se află in spatele meu. 

18 Radin, Gott und Mensch in cier primitivei 1 Welt, p. 11. 

19 L.c., p. 13. 

Aceasta este exact reacţia pe care o putem observa şi acasă. Pe afa¬ 
ră suntem aproape un om de cultură, iar pe dinăuntru un primitiv. 
Ceva din om nu e dispus să abandoneze realmente începuturile, iar alt¬ 
ceva crede că le-a depăşit de mult timp. Această opoziţie mi-a devenit 
conştientă într-un mod drastic: am observat desvrăjirea unui grajd, re¬ 
alizată de un „vârtej" (vraci). Grajdul se afla lângă o cale ferată, pe care 
treceau în timpul ceremoniei magice mai multe trenuri internaţiona¬ 
le, ai căror călători habar nu aveau că la câţiva metri de ei avea loc un 
ritual primitiv. 

Opoziţia celor două stări de conştiinţă nu este nimic altceva decât 
expresia structurii contrarii a psihicului, care este desemnat ca un sis¬ 
tem energetic bazat pe tensiunea contrariilor. Din acest motiv nici nu 
există enunţuri psihologice generale care să nu poată fi la fel de bine 
inversate, şi tocmai astfel îşi dovedesc valabilitatea. Nu trebuie uitat că 
in orice dezbatere psihologică nu spunem nimic despre psihic, ci psihi¬ 
cul se exprimă inevitabil pe sine însuşi. De aceea nu ajută să credem că 
prin inermediul „spiritului" ne putem aşeza deasupra psihicului, chiar 
dacă spiritul afirmă că e independent de suflet. Cum am putea demon¬ 
stra acest lucru? Putem, atât timp cât dorim, să afirmăm că unul din¬ 
tre enunţurile noastre ar proveni din psihic, respectiv ar fi psihic sau 
numai-psihic, iar celălalt ar fi spiritual şi de aceea superior celui psihic. 
Acestea sunt şi rămân simple afirmaţii care se bazează pe postulate de 
credinţă. 

Un fapt în această ierarhie trihotomică antică originară a conţinu- 
turilor psihice (hilic, psihic, pneumatic) este structura antagonică a psi¬ 
hicului, care este nemijlocit obiect al experienţei. Unitatea naturii psi¬ 
hice se află la mijloc, aşa cum apare şi natura vitală a cascadei în legă¬ 
tura dinamică dintre sus şi jos. Astfel, influenţa vie a mitului ne apare 
acolo unde se confruntă o conştiinţă superioară, care se bucură de li¬ 
bertatea şi de independenţa sa, cu o figură mitologică şi nu se poate 
sustrage fascinaţiei acesteia, ci plăteşte un tribut impresiei copleşitoa¬ 
re. Figura acţionează, deoarece în secret participă la psihicul spectato¬ 
rilor, apărând ca o reflectare a acestuia, dar care nu e recunoscut ca ata¬ 
re. Ea este clivată de conştiinţa subiectivă şi se comportă ca o persona¬ 
litate autonomă. Trickster -ul este figura colectivă a umbrei, o însumare 
a tuturor caracteristicilor individuale inferioare. Cum umbra individu- 

ală este o parte a personalităţii care nu lipseşte niciodată, ia naştere me¬ 
reu şi figura colectivă. Fireşte nu întotdeauna în formă mitologică, d 
în timpurile noi, ca o consecinţă a refulării şi a neglijării crescânde 2 
mitologemelor originare, ca proiecţii de natură corespunzătoare asu¬ 
pra altor societăţi şi popoare. 

Dacă punem în paralel trickster-u\ cu umbra individuală, se ridici 
întrebarea dacă acea întorsătură către ceea ce are sens, aşa cum este 
adăugată mitului trickster-ului, se poate observa şi la umbra subiecti¬ 
vă şi individuală. Cum aceasta este o figură bine definită ce apare frec¬ 
vent în fenomenologia viselor, putem răspunde pozitiv la această în¬ 
trebare: umbra, deşi per definitionem o figură negativă, are deseori tră¬ 
sături sau relaţii pozitive, care indică un fundal altfel alcătuit. Este ca 
şi cum sub un înveliş inferior ar ascunde conţinuturi semnificative. Ex¬ 
perienţa confirmă bănuiala, iar ceea ce e aparent ascuns provine de 
regulă din figuri tot mai numinoase. Următorul lucru care este in 
spatele umbrei 20 este de obicei anima, căreia îi revin o fascinaţie şi o 
putere de posesiune considerabile. Această figură deseori prea tânără 
ascunde tipul foarte influent al „bătrânului" (înţelept, magician, rege 
etc.). Seria poate fi continuată. Dar acest lucru nu are nici un rost, căd 
din punct de vedere psihologic nu se poate înţelege decât ceea ce a fost 
trăit. Conceptele psihologiei noastre complexe nu sunt, în privinţele 
esenţiale, formulări intelectuale, ci desemnări pentru anumite dome¬ 
nii de experienţă, care pot fi descrise, dar care pentru cel care nu le -2 
trăit rămân moarte şi incomprehensibile. Astfel, după experienţa mea. 
ne putem închipui fără dificultăţi deosebite ce se înţelege prin „umbră", 
deşi am fi dorit ca acest concept ilustrator să fie înlocuit mai degrabă 
cu un cuvânt „ştiinţific" cu rezonanţă latină sau greacă. înţelegerea ani- 
mei , dimpotrivă, se loveşte deja de dificultăţi mai semnificative. Ea este 
uşor acceptată, dar nu e deloc sau e foarte puţin înţeleasă, dacă vrem 
să devenim conştienţi de rolul ei în viaţa proprie, pentru că ea repre¬ 
zintă tot ceea ce bărbatul nu duce la bun sfârşit şi ceea ce persistă de 

20 Cu expresia „a sta In spate" incerc să fac clar faptul că, in măsura in care umbra este 
recunoscută şi integrată, se pune problema relaţiei, respectiv a animă. Desigur că c:v 
pută cu umbra influenţează relaţiile eului cu datul interior şi exterior, căci integra¬ 
rea umbrei determină o modificare a personalităţii. Cf. in acest sens expunerile mele 
în: Aion (paragr. 13 şi urm.). 

aceea constant într-o stare emoţională, care nu are voie să fie atinsă. 
Gradul inconştienţei întâlnit în această relaţie este uimitor. De aceea 
este aproape imposibil ca bărbatul care se teme de feminitatea proprie 
să înţeleagă ce înseamnă „anima\ 

Nu e de mirare că se întâmplă aşa, căci şi cea mai elementară intui¬ 
ţie a umbrei dă uneori încă mult de lucru europeanului modern. Dar 
cum umbra reprezintă figura cea mai puţin explozivă şi cea mai apro¬ 
piată de conştiinţă, ea formează şi acel aspect al personalităţii care e pus 
in discuţie la început în analiza inconştientului. în parte ameninţătoa¬ 
re, în parte ridicolă, figura sa se află la începutul drumului individua¬ 
lei şi pune sub semnul întrebării suspect de simpla ghicitoare a Sfin¬ 
xului sau cere în mod neliniştitor răspuns la o quaeslio crocodilina 2i . 

Dacă la sfârşitul motivului trickster-u\ui se arată Mântuitorul, aces¬ 
ta semnifică consolarea sau speranţa că o nenorocire a dispărut, res¬ 
pectiv aceasta e recunoscută conştient. Numai din pierderea în „lipsa 
de mântuire" se poate naşte dorul de Mântuitor, adică recunoaşterea 
şi integrarea inevitabilă a umbrei pot da naştere unei situaţii atât de 
constrângătoare încât într-o anumită măsură numai un Mântuitor su¬ 
pranatural poate descurca ghemul încâlcit al destinului. în cazul indi¬ 
vidual problema ridicată de umbră este rezolvată pe treapta animei, 
adică a relaţiei. în cazul colectiv-istoric, ca şi în cel individual, este vor¬ 
ba de o dezvoltare a conştiinţei, care se eliberează treptat din închisoa¬ 
rea ayvoîa, adică a inconştienţei 22 , iar Mântuitorul este de aceea un 
aducător de lumină. 

Ca în forma colectivă, mitologică, şi umbra individuală conţine în 
sine germenele enantiodromiei, al inversării. 


a Crocodilul i-a furat unei mame copilul. La rugămintea ei de a-1 da înapoi, crocodi¬ 
lul spune că îi va îndeplini dorinţa dacă îi dă un răspuns adevărat întrebării lui: „Voi 
da înapoi copilul?" Dacă da, atunci nu e adevărat, iar copilul nu va fi înapoiat; dacă 
nu, atunci iarăşi nu e adevărat, adică mama a pierdut oricum copilul. 

2a Neumann, Unprwxpgeschichte des Bewufitseins. 

CONŞTIINŢĂ, INCONŞTIENT 
ŞI INDIVIDUAŢIE 


Legătura dintre conştiinţă şi inconştient, pe de o parte, şi procesul 
de individuaţie, pe de altă parte, sunt probleme care apar cu regulari¬ 
tate în cursul unui tratament analitic. Prin „analitic" înţeleg acea me¬ 
todă care dezbate existenţa inconştientului. Dimpotrivă, pentru o me¬ 
todă sugestivă această problematică nu există. în ceea ce priveşte indi- 
viduaţia, câteva cuvinte explicative nu ar fi de prisos. 

Folosesc expresia „individuaţie" în sensul acelui proces care 
produce un „individ" psihologic, adică o unitate separată, indivizibi¬ 
lă 1 , un întreg. Există o presupunere generală că conştiinţa ar coincide 
cu întregul individului psihologic. Dar suma acelor experienţe, care pot 
fi explicate numai cu ajutorul ipotezei proceselor psihice inconştiente, 
dă naştere îndoielii că eul şi conţinuturile lui ar coincide într-adevăr 
cu „întregul". în cazul în care există procese inconştiente, ele aparţin cu 
siguranţă totalităţii individului, chiar dacă nu formează părţi compo¬ 
nente ale eului conştient. Dacă ar fi o parte a eului, ar trebui să fie con¬ 
ştiente, căci tot ce se află în relaţie nemijlocită cu eul este conştient. 
Conştiinţa poate fi chiar echivalată cu legătura dintre eu şi conţinutu¬ 
rile psihice. Aşa-numitele fenomene inconştiente au o legătură atât de 
slabă cu inconştientul, încât deseori nu se ezită în a le nega chiar exis- 
:enţa. Totuşi ele apar în interiorul limitelor comportamentului uman. 
Un observator atent le poate vedea fără greutate, în timp ce însuşi cel 

: Fizica modernă (De Broglie) foloseşte în acest sens conceptul de „dis¬ 
continuu". 

care este observat este inconştient de faptul că el dezvăluie fie cele mai 
secrete gânduri ale sale, fie lucruri pe care nu le-a gândit niciodată con¬ 
ştient. Este totuşi o prejudecată să presupunem că ceva care nu a fost 
niciodată gândit nu ar apărea înăuntrul psihicului. Avem o mulţime de 
dovezi că conştiinţa este departe de a cuprinde întregul psihic. Multe 
lucruri se întâmplă pe jumătate conştient şi tot la fel de multe chiar in 
întregime inconştient. Cercetarea amănunţită a fenomenelor de perso¬ 
nalitate dublă şi multiplă, de exemplu, a oferit un material considera¬ 
bil de dovezi. (Indic lucrările lui Pierre Janet, Theodore Flournoy, 
Morton Prince ş.a.) 

In orice caz, psihologia medicală a fost impresionată de importan¬ 
ţa unor asemenea fenomene, care cauzează diferite simptome psihice 
şi fiziologice. în aceste condiţii, presupunerea unui eu care exprimă to¬ 
talitatea psihică nu mai poate fi susţinută. Dimpotrivă, a devenit vizi¬ 
bil faptul că întregul trebuie să cuprindă în mod necesar atât domeniul 
imprevizibil al procesualităţii inconştiente, cât şi conştiinţa şi că cui nu 
poate fi decât centrul conştiinţei. 

Se va pune desigur întrebarea dacă inconştientul posedă, de aseme¬ 
nea, un centru. Nu aş îndrăzni să presupun existenţa unui principiu, 
analog eului, care să domnească în inconştient. Intr-adevăr, totul indi¬ 
că contrariul. Dacă ar exista un asemenea centru, aproape că am aştep¬ 
ta semne regulate ale existenţei sale. Cazurile de dublă personalitate ar 
fi atunci fenomene frecvente şi nu curiozităţi rare. Forma de apariţie a 
fenomenelor inconştiente este de cele mai multe ori relativ haotică şi 
nesistematică. Visele, de exemplu, nu prezintă nici o ordine clară, nid 
vreo tendinţă sistematică, aşa cum ar trebui să fie cazul dacă la baza lor 
ar sta o conştiinţă personală. Filosofii Carl Gustav Carus şi Eduari> 
von Hartmann consideră inconştientul ca fiind un principiu metafi¬ 
zic, un fel de spirit universal, fără orice urmă de personalitate sau con¬ 
ştiinţă a eului şi, la fel, „voinţa" lui Schopenhauer este de asemenea 
lipsită de eu. Psihologii moderni consideră de asemenea inconştientul 
ca fiind o funcţie lipsită de eu aflată sub pragul conştiinţei. în opoziţie 
cu filosofii, ei sunt tentaţi să derive funcţiile subpragale din conştiinţă. 
Janet se gândeşte la o anumită slăbiciune a conştiinţei, care e incapa¬ 
bilă să menţină împreună toate procesele psihice. Freud preferă ideea 
că există factori conştienţi care reprimă anumite tendinţe. El vorbeşte 

mult în favoarea ambelor teorii, căci sunt o mulţime de cazuri în care 
intr-adevăr o slăbiciune a conştiinţei este cauza dispariţiei conţinutu- 
rilor sau în care conţinuturi neplăcute sunt refulate. Este evident că ob¬ 
servatori atât de atenţi ca Janet şi Freud nu ar fi realizat teorii în care 
inconştientul să fie derivat în principal din surse conştiente, dacă ar fi 
descoperit urme ale unei personalităţi independente sau ale unei voin¬ 
ţe autonome în exteriorizările inconştientului. 

Dacă este adevărat că inconştientul nu constă din altceva decât 
din conţinuturi de care întâmplător conştiinţa se lipseşte, dar care nu 
se deosebesc deloc de materialul conştient, atunci eul ar putea fi iden¬ 
tificat mai mult sau mai puţin cu totalitatea psihicului. Dar situaţia 
nu este atât de simplă. Ambele teorii se bazează în principal pe expe¬ 
rienţe cu nevrozele. Nici unul dintre cei doi autori nu dispune de ex¬ 
perienţă psihiatrică specială. Dacă ar poseda aşa ceva, ei ar fi fost cu 
siguranţă impresionaţi de faptul că inconştientul prezintă conţinu¬ 
turi care sunt complet diferite de cele ale conştiinţei, într-adevăr atât 
de diferite încât nimeni nu le poate înţelege, nici pacientul, nici me¬ 
dicul. Bolnavul este înghiţit de un flux de idei care atât lui, cât şi 
omului normal, îi sunt străine. De aceea îl numim „nebun": nu îi pu¬ 
tem înţelege ideile. Noi înţelegem ceva numai atunci când avem pre¬ 
misele necesare pentru aceasta. Dar în acest caz premisele sunt la fel 
de străine conştiinţei noastre cum îi erau şi spiritului pacientului, 
atunci când a înnebunit. Dacă nu ar fi aşa, el nu s-ar fi îmbolnăvit 
niciodată psihic. 

Intr-adevăr, nu există nici un domeniu care să ne fie cunoscut ne¬ 
mijlocit, din care să derivăm anumite reprezentări patologice. Aici nu 
este vorba în nici un caz de conţinuturi mai mult sau mai puţin nor¬ 
male, aproape întâmplător lipsite de conştiinţă. Dimpotrivă, este vor¬ 
ba de creaţii la început de natură stranie. Ele se deosebesc în orice pri¬ 
vinţă de materialul nevrotic, despre care nu se poate spune că ar fi de¬ 
osebit de bizar. Materialul unei nevroze este omeneşte inteligibil, cel al 
unei psihoze nu. 2 

i Înţeleg prin aceasta desigur numai anumite cazuri de schizofrenie, ca de 
exemplu cazul renumit al lui Schreber ( Denkwiirdigkeiten eines Nerven- 
kranken ) sau cazul pe care l-a publicat Nelken (Analytische Beobnchtun- 
gen iiber Phantnsien eines Schizophrenen). 

Acest ciudat material psihotic nu poate fi, din această cauză, deri¬ 
vat din conştiinţă, căci în aceasta din urmă nu există premise cu ajuto¬ 
rul cărora să poată fi explicată stranietatea reprezentărilor. Conţinutu¬ 
rile nevrotice pot fi integrate fără deteriorări esenţiale ale eului, însă 
ideile psihotice nu. Ele rămân de necuprins, iar conştiinţa eului este 
mai mult sau mai puţin copleşită de ele. Ele au chiar o tendinţă deose¬ 
bită de a atrage eul în „sistemul" lor. 

Asemenea cazuri demonstrează că în anumite condiţii inconştien¬ 
tul este capabil să preia rolul eului. Consecinţele acestui schimb sunt 
nebunia şi confuzia, căci inconştientul nu este o a doua personalitate 
cu o funcţionare organizată şi centralizată, ci probabil o sumă descen¬ 
tralizată a proceselor psihice. Fireşte că nimic din ce creează spiritul 
uman nu se află absolut în afara domeniului psihic. Chiar şi cea mai 
trăsnită idee trebuie să corespundă unui lucru existent în psihic. Nu se 
poate presupune că anumite capete ar conţine elemente care în altele 
nu apar deloc. De asemenea, nu putem presupune că inconştientul are 
capacitatea să devină autonom numai la unii oameni, şi anume la cei 
care sunt predispuşi la tulburări psihice. Este mult mai probabil că ten¬ 
dinţa spre autonomie este o proprietate mai mult sau mai puţin gene¬ 
rală a inconştientului. Tulburarea psihică este într-un anumit sens doar 
un exemplu care iese în evidenţă al unui dat ascuns, dar care apare to¬ 
tuşi general. Tendinţa spre autonomie se trădează mai ales în stări afec¬ 
tive, chiar şi în cele ale omului normal. în cazul unei emoţii puternice 
se spun sau se fac lucruri care depăşesc media. Nu e nevoie de mult: 
iubirea şi ura, bucuria şi tristeţea ajung deseori pentru a conduce la o 
înlocuire a eului cu inconştientul. Chiar şi idei foarte stranii se pot în¬ 
stăpâni în asemenea situaţii asupra unor oameni altminteri sănătoşi. 
Grupuri, comunităţi şi chiar popoare întregi pot fi cuprinse astfel de 
epidemii spirituale. 

Autonomia inconştientului începe acolo unde iau naştere emoţiile. 
Emoţiile sunt reacţii instinctive, involuntare, care tulbură ordinea ra¬ 
ţională a conştiinţei prin izbucniri elementare. Emoţiile nu sunt „făcu¬ 
te" de voinţă, ci ele au loc. în emoţie apare nu rareori o trăsătură de 
caracter străină chiar şi celui care o trăieşte sau conţinuturi ascunse pot 
izbucni involuntar. Cu cât o emoţie este mai puternică, cu atât se apro¬ 
pie de patologic, adică de acea stare în care conştiinţa eului este dată la 

• parte de conţinuturi autonome şi deseori inconştiente. Cât timp in¬ 
conştientul se află într-o stare de somnolenţă, se pare că în acest do¬ 
meniu ascuns nu se află nimic. De aceea suntem mereu surprinşi când 
ceva mai înainte necunoscut se iveşte brusc aparent din nimic. După 
aceea vine fireşte psihologul şi arată că s-a întâmplat aşa pentru că din 
Oferite motive aşa trebuia să se întâmple. Dar cine putea să prevadă 
acest lucru? 

Noi numim inconştientul un nimic şi totuşi el este o realitate in po¬ 
tent ia: ideea pe care o vom gândi, fapta pe care o vom împlini, chiar şi 
destinul de care ne vom plânge mâine există inconştient de astăzi. Ne¬ 
cunoscutul pe care îl dezvăluie emoţia exista dintotdeauna şi s-ar fi 
prezentat mai devreme sau mai târziu conştiinţei. De aceea trebuie să 
penem la socoteală mereu existenţa a ceea ce este încă nedescoperit. 
[Acesta poate fi, cum am mai spus, reprezentat de trăsături de caracter 
•ecunoscute. Dar pot apărea în acest fel şi posibilităţi de dezvoltare vi- 
■oare, poate chiar tocmai într-o izbucnire emoţională, care în condi- 
ţcie date poate modifica din temelie o situaţie. Inconştientul are chip 
4e Ianus: pe de o parte conţinuturile sale se întind înapoi până într-o 
Inme instinctuală preconştientă, preistorică, pe de altă parte el antici¬ 
pează un viitor potenţial, tocmai pe baza unei pregătiri instinctive a 
factorilor hotărâtori de destin. O cunoaştere completă a factorilor de 
bază inconştienţi dintr-un individ ar putea să prevadă în mare măsu¬ 
ţă destinul acestuia. 

în măsura în care tendinţele inconştiente — fie în forma imagini¬ 
lor retrospective, fie în forma anticipărilor — apar în vise, acestea au 
fost înţelese în toate secolele care au trecut nu atât ca regresii istorice, 
cât mai degrabă ca anticipări ale viitorului — pe bună dreptate une¬ 
ori. Căci tot ceea ce devine se întâmplă pe baza a ceea ce a fost şi încă 
costă ca amintire — conştientă sau inconştientă. în măsura în care nici 
■n om nu e născut ca o invenţie cu totul nouă, ci repetă de fiecare dată 
eitima treaptă de dezvoltare atinsă, el conţine inconştient ca dat aprio¬ 
ric întreaga structură psihică ce s-a dezvoltat la seria sa de strămoşi în 
sens ascendent sau descendent. Acest fapt dă inconştientului aspectul 
.istoric" caracteristic, dar în acelaşi timp este şi conditio sine qua non a 
anei anumite figurări a viitorului. Din acest motiv deseori este greu de 
stabilit dacă o anumită exteriorizare autonomă a inconştientului tre- 

buie explicată în principal ca efect (şi astfel istoric) sau ca scop (şi ast¬ 
fel ca final şi anticipativ). Conştiinţa gândeşte de regulă fără să ia ia 
considerare precondiţiile ancestrale şi fără să calculeze influenţa aces¬ 
tui a priori asupra formării destinului. în timp ce noi gândim în decur¬ 
sul anilor, inconştientul gândeşte şi trăieşte în decursul secolelor. Ded 
când se întâmplă ceva ce noi numim o noutate nemaiauzită, este vor¬ 
ba de cele mai multe ori despre o poveste foarte veche. încă mai uităm, 
precum copiii, ce s-a întâmplat ieri. Noi trăim încă într-o lume minu¬ 
nat de nouă, în care omului i se pare că e uimitor de nou sau de „mo¬ 
dern". O asemenea situaţie este o dovadă irefutabilă a tinereţii conşti¬ 
inţei umane, care încă nu este conştientă de precondiţiile sale. 

„Omul normal" mă convinge mai mult decât bolnavul psihic de 
autonomia inconştientului. Teoria psihiatrică poate invoca drept pre¬ 
text tulburări organice ale creierului adevărate sau aparente şi astfel să 
scadă importanţa inconştientului. Dar un asemenea punct de vedere 
nu poate fi folosit când este vorba de omenirea normală. Ceea ce se în¬ 
tâmplă în lume nu sunt „rămăşiţe umbrite ale unor activităţi cândva 
conştiente", ci exteriorizări ale unei precondiţii sufleteşti vii încă pre¬ 
zente. Dacă nu ar fi aşa, am putea fi pe drept uimiţi. Dar tocmai cei 
care recunosc cel mai puţin autonomia inconştientului sunt cei mai 
surprinşi. Conştiinţa noastră are — ca o consecinţă a tinereţii şi a pre¬ 
dispoziţiei ei de a fi lezate — o tendinţă uşor de înţeles de a des¬ 
considera inconştientul, cam ca un tânăr care nu poate fi impresionat 
prea adânc de maiestatea părinţilor săi dacă vrea să întreprindă ceva in 
mod independent. Conştiinţa noastră s-a dezvoltat istoric ca şi indivi¬ 
dual din întunericul şi crepusculul inconştienţei originare. Procese şi 
funcţii psihice existau cu mult înainte de a exista o conştiinţă a euluL 
„A avea idei" a existat înainte ca un om să spună: „Sunt conştient că 
gândesc." 

„Pericolele sufletului" originare constau în principal din periclită¬ 
rile conştiinţei. Fascinaţia, vrăjirea, pierderea sufletului, posedarea etc. 
sunt evident fenomene de disociaţie şi de reprimare a conştiinţei de că¬ 
tre conţinuturi inconştiente. Nici măcar omul civilizat nu este încă li¬ 
ber de întunericul timpului originar. Inconştientul este mama conşti¬ 
inţei. Unde este o mamă, este şi un tată. Dar el pare să fie necunoscut 
Conştiinţa, această fiinţă tânără, poate să îşi nege tatăl, dar nu şi mama. 

Acest lucru ar fi prea nefiresc: se poate vedea doar la fiecare copil cât 
de ezitant şi încet se dezvoltă conştiinţa eului dintr-o conştiinţă frag¬ 
mentară a diferitelor momente şi cum aceste insule apar treptat din în¬ 
tunericul complet al simplei instinctualităţi. 

Conştiinţa ia naştere dintr-un psihic inconştient care este mai bă¬ 
trân decât aceasta şi care funcţionează mai departe împreună cu con¬ 
ştiinţa sau în ciuda conştiinţei. Deşi există numeroase cazuri în care 
conţinuturi conştiente devin iar inconştiente (de exemplu prin repri¬ 
mare), inconştientul ca întreg este departe de a reprezenta un rest al 
conştiinţei. (Sunt oare funcţiile psihice ale animalelor rămăşiţe ale con¬ 
ştiinţei?) 

Cum am amintit mai sus, există puţine speranţe de a găsi o ordine 
in inconştient care să coincidă cu conştiinţa eului. Nu se pare deloc că 
suntem pe cale de a descoperi o personalitate a eului inconştientă, ceva 
ca un „contra-pământ“ pitagoreic. Totuşi nu trebuie trecut cu vederea 
faptul că, la fel cum conştiinţa răsare din inconştient, şi centrul eului 
iese dintr-un adânc întunecat, în care era cumva conţinut, în timp ce 
exista in potentia. La fel cum o mamă umană nu poate concepe decât 
nn copil uman, a cărui natură proprie era ascunsă în el încă din tim¬ 
pul existenţei sale potenţiale, suntem aproape constrânşi să credem că 
inconştientul nu poate fi exclusiv o aglomerare haotică de instincte şi 
imagini. Ceva trebuie să menţină şi să dea expresie întregului. Centrul 
sâu fireşte că nu poate fi eul, căci eul a fost născut în conştiinţă şi se 
împotriveşte inconştientului, excluzându-1 pe acesta cât de mult posi¬ 
bil. Sau se poate ca inconştientul să-şi fi pierdut centrul prin naşterea 
eului? Dacă ar fi aşa, atunci ar fi de aşteptat ca eul să fie superior in¬ 
conştientului ca influenţă şi semnificaţie. Atunci inconştientul ar călca 
modest pe urmele conştiinţei. Dar asta ar fi exact ceea ce dorim. 

Din nefericire, faptele demonstrează contrariul: conştiinţa e depă¬ 
şită mult prea uşor de influenţe inconştiente, iar acestea sunt deseori 
mai adevărate şi mai înţelepte decât gândirea conştientă. De asemenea, 
se întâmplă ca motive inconştiente să obţină o victorie împotriva ho¬ 
tărârilor conştiente tocmai acolo unde este vorba despre problemele 
principale ale vieţii. Destinul individual depinde în mare măsură de 
factori inconştienţi. O cercetare atentă arată cât de mult depind hotă¬ 
rârile conştiente de funcţionarea netulburată a memoriei. Dar memo- 

ria suferă frecvent de imixtiunea deranjantă a conţinuturilor incon¬ 
ştiente. Mai mult, ea funcţionează de regulă în chip automat. In mod 
obişnuit utilizează punţile asociative, dar destul de des se foloseşte de 
ele intr-un mod atât de ieşit din comun, încât este nevoie de încă o eva¬ 
luare a întregului proces de reproducere dacă vrem să aflăm cum ac 
ajuns anumite amintiri în conştiinţă. Şi nu rareori aceste punţi rămâa 
ascunse. Intr-un asemenea caz este imposibil de demonstrat ipoteza 
unei activităţi independente a inconştientului. Un alt exemplu este in¬ 
tuiţia, care se bazează în principal pe procese inconştiente de o naturi' 
foarte complexă. Din cauza acestei proprietăţi am definit intuiţia ca 
„percepţie via inconştient". 

în mod normal, colaborarea dintre inconştient şi conştiinţă de¬ 
curge lin şi fără deficienţe, astfel încât nici măcar nu se observă exis¬ 
tenţa inconştientului. Dar dacă un individ sau un grup social deviază 
prea mult de la baza instinctuală, atunci se poate face experienţa între¬ 
gii amplori a puterilor inconştiente. Conlucrarea inconştientului este 
înţeleaptă şi orientată către scop şi chiar dacă se comportă antagonic 
faţă de conştiinţă, expresia sa este mereu compensatorie într-un mod 
inteligent, ca şi cum ar încerca să restabilească echilibrul pierdut. 

Există vise şi viziuni de un tip superior, încât anumiţi oameni ezi¬ 
tă să admită că originea lor este într-un psihic inconştient. Ei prefe¬ 
ră să presupună că aceste fenomene provin dintr-un fel de „supra- 
conştiinţă". Asemenea oameni fac diferenţa dintre un fel de incon¬ 
ştient fiziologic sau instinctiv şi o sferă sau treaptă de conştiinţă „dea¬ 
supra" conştiinţei, numită „supraconştiinţă". Intr-adevăr, acest psi¬ 
hic, numit de filosofia indiană conştiinţa „superioară", corespunde cu 
ceea ce Apusul numeşte „inconştient". Dar există o întreagă serie de 
observaţii care aproape că vorbesc în favoarea posibilităţii unei con¬ 
ştiinţe în inconştient, ca de exemplu anumite vise, viziuni şi experien¬ 
ţe mistice. Dar dacă presupunem o conştiinţă în inconştient, ne ve¬ 
dem puşi în faţa faptului că nu poate exista o conştiinţă fără subiect, 
adică un eu cu care stau în legătură conţinuturile. Conştiinţa are ne¬ 
voie de un centru, adică de un eu, căruia îi este ceva conştient. Nu cu¬ 
noaştem alt fel de conştiinţă şi nici nu ne putem închipui o conştiin¬ 
ţă fără eu. Nu poate exista o conştiinţă dacă nimeni nu spune: „Sunt 
conştient de mine." 

Nu câştig nimic dacă speculez asupra unor lucruri pe care nu le pu- 
sm cunoaşte. De aceea mă feresc să fac afirmaţii care depăşesc grani¬ 
ţa ştiinţei. Niciodată nu mi-a fost posibil să descopăr ceva ca o perso- 
aalitate în inconştient, care să poată fi comparată cu eul nostru. Deşi 
i se poate găsi un „al doilea eu“ (exceptând cazurile rare de persona- 
ate dublă), manifestările inconştientului prezintă cel puţin urme de 
sonalităţi. Un exemplu simplu pentru aceasta este visul, în care ideea 
nirică este reprezentată de o serie de persoane reale sau imaginare. în 
ate disociaţiile importante, manifestările inconştientului iau un ca- 
:ter de personalitate foarte puternic. Ele par să reprezinte complexe 
re sunt clivate de un întreg mai mare şi sunt orice altceva în afară de 
ntrul personal al inconştientului. 

Am fost mereu impresionat de caracterul de personalitate al frag- 
entelor disociate. De aceea m-am întrebat deseori dacă nu ar fi în- 
eptăţită presupunerea că, dacă aceste fragmente ar avea personalita- 
. bucata întreagă, din care au fost desprinse, nu ar putea să ridice o 
etenţie şi mai întemeiată de a trece drept personală. Concluzia pare 
âcă, fiindcă nu e important dacă fragmentele sunt mari sau mici. De 
! atunci nu ar avea personalitate şi întregul? Personalitatea nu presu- 
ne cu necesitate conştiinţa. Ea poate să doarmă sau să viseze. 

Aspectul general al manifestărilor inconştiente este în principal ha- 
iic şi iraţional, în ciuda anumitor simptome de inteligenţă şi intenţio- 
ilitate. Inconştientul fabrică vise, fantasme, viziuni, emoţii, idei groteşti 
9 multe altele. Este exact ceea ce se aşteaptă de la cineva care visează. Pare 
i fie o personalitate care nu a fost niciodată trează şi care nu a fost nici- 
ată conştientă de viaţa trăită şi de propria continuitate. Se pune nu- 
ai întrebarea dacă ipoteza unei asemenea personalităţi adormite şi as- 
nse este posibilă. Se poate ca tot ceea ce găsim noi în inconştient ase- 
rtător personalităţii să fie conţinut în mai sus amintitele personificări, 
i acest lucru e posibil este, conform bănuielii mele, lipsit de scop, doar 
tcă nu cumva există dovezi ale apariţiei unor personalităţi mult mai 
ţin fragmentare, adică mai complete, chiar dacă ascunse. 

Sunt convins că există astfel de dovezi. Din păcate, un asemenea 
rterial aparţine subtilităţilor analizei psihologice. De aceea nu este 
lai uşor să construim un concept într-un mod simplu şi convin- 
*tor. 

Vreau să încep cu o scurtă constatare: în inconştientul oricărui băr¬ 
bat este ascunsă o personalitate feminină, şi o personalitate masculină 
în fiecare femeie. 

Este un lucru bine cunoscut că sexul e determinat de o majoritate 
a genelor masculine sau feminine. Minoritatea genelor de sex opus nu 
dispare. Bărbatul conţine de aceea o latură caracterizată drept femini¬ 
nă, adică el însuşi are o formă inconştientă feminină; un fapt de care 
în general nu este deloc conştient. Presupun ca fiind cunoscut faptul 
că am desemnat această figură drept anima. Pentru a nu repeta lucruri 
cunoscute, indic bibliografia aferentă. 3 Această figură apare frecvent in 
vise, unde pot fi observate in vivo toate atributele pe care le-am subli¬ 
niat în publicaţii precedente. 

O altă figură nu mai puţin importantă şi bine definită este umbra, 
care, ca şi anima, apare fie în proiecţii asupra persoanelor potrivite, fie 
ca atare personificată în vise. Umbra coincide cu inconştientul „perso¬ 
nal" (care corespunde conceptului FREuoian de inconştient). Ca şi ani¬ 
ma, şi această figură a fost reprezentată de către poeţi. Amintesc de re¬ 
laţia Faust-Mephistopheles, de asemenea de Elixiere des Teufels a lui 
Hoffmann, pentru a indica două descrieri tipice. Figura umbrei per¬ 
sonifică tot ceea ce nu recunoaşte subiectul şi care totuşi i se impune 
mereu — direct sau indirect —, de exemplu trăsături de caracter infe¬ 
rioare şi alte tendinţe incompatibile. Pentru mai multe detalii trebuie 
să indic alte lucrări de specialitate. 4 

Faptul că inconştientul personifică chiar şi în vise anumite conţi¬ 
nuturi accentuate emoţional este motivul pentru care terminologia 
mea, care e alcătuită în scopuri practice, a preluat personificarea şi a 
exprimat-o în formularea numelui. 

în afară de cele două figuri amintite există şi altele, mai puţin frec¬ 
vente şi frapante, dar care au trecut prin experienţa poetică şi mitolo- 

3 Psychobgische Typen, Defmitionen, v. „suflet"; Die Beziehungen zwischer, 
dem lch und dem Unbewufiten, partea a doua, cap. 2; Psychologie undAlche- 
mie, partea a doua, şi Despre arhetip, cu o considerare specitdă a conceptului 
de anima (Studiul III în acest volum). 

4 Toni Wolff, Einfiihrung in die Grundlagen der Koinplexett Psychologie: 
Jung; Ober die Archetypen des kollektiven Unbewufiten (cap. I în acest vo¬ 
lum); apoi Aion, cap. 2. 

zică. Numesc de exemplu figura eroului 5 şi pe cea a „bătrânului înţe¬ 
lept" 6 , pentru a menţiona doar două dintre cele mai cunoscute. 

Toate aceste figuri apar complet autonom în conştiinţă, o dată ce 
este vorba de stări patologice. Referitor la anima vreau să subliniez în 
special cazul lui Nelken 7 . Remarcabil este faptul că aceste caractere au 
relaţii evidente cu descrieri poetice, mitologice sau religioase, fără ca 
aceste relaţii să se dovedească reale. Adică ele sunt imagini analoage 
spontane. Un asemenea caz a dus chiar la învinuirea de plagiat: scrii¬ 
torul francez Pierre Benoit a realizat o decriere a animei şi a mitului 
ei clasic în a sa Atlantide, care reprezintă o paralelă exactă la She a lui 
Rider Haggard. Procesul a decurs fără rezultat, adică Benoit nu cu¬ 
noştea She. (Ar putea fi vorba în acest caz la urma urmei şi de o înşe¬ 
lare criptomnezică, ce poate fi exclusă numai cu mare greutate.) Aspec¬ 
tul „istoric" al animei ca şi condensarea ei cu sora, mama, soţia şi fiica 
împreună cu motivul incestului se găseşte şi la Goethe („Ah, tu ai fost 
in alte vremuri sora sau soţia mea" 8 ) ca şi în figura animei a reginei sau 
femina alba a alchimiei. La alchimistul englez Eirenaeus Philale- 
thes, care a scris pe la 1645, se găseşte observaţia că „regina" era „sora, 
mama sau soţia" regelui. (Comentariu la Duodecim portae a lui Sir 
George Ripley, care a apărut în limba germană în 1741 şi poate (?) îi 
era cunoscut lui Goethe.) Aceeaşi idee se găseşte, împodobită, şi la un 
pacient al lui Nelken şi într-o serie de cazuri din observaţia mea, în 
care pot exclude cu certitudine influenţele literare. De altfel, comple¬ 
xul animei aparţine bunurilor celor mai vechi ale alchimiei latine . 9 

Dacă se studiază personalităţile arhetipale şi comportamentul lor o 
dată cu visele, fantasmele şi ideile delirante ale pacienţilor 10 , se obţine 
o impresie puternică despre relaţia nemijlocită cu reprezentările mito¬ 
logice, care la profan au dispărut de mult. Ele formează un fel de fiin- 

f 5 Cf. în acest sens Symbole der Wandlung, passim. 

16 Zur Phiinotnenologie des Geistes im Mărchen (cap. VIII în acest volum). 

7 Nelken, l.c. 

I In poezia „De ce ne aruncai priviri adânci?" (Către doamna von Stein). 

| 9 Cf. în acest sens renumita „Visio Arislei" (Artis auriferae II, pp. 246 şi urm.), 
care există şi în traducere germană (Ruska, Die Visionen des Arisleus, 
pp. 22 şi urm.). 

k Un exemplu al metodei în: Psychologie und Alchemie , partea a doua. 

ţe ciudate, pe care am dori să le înzestrăm cu conştiinţă; ele par aproa¬ 
pe capabile de aceasta. Dar această idee nu-şi găseşte nici o justificare 
în fapte. Nimic din comportamentul lor nu dovedeşte o conştiinţă a 
eului, aşa cum o cunoaştem noi. Dimpotrivă, ele dovedesc caracteris¬ 
ticile unei personalităţi fragmentare — de mască, fantomatică, fără 
probleme, tară sens, fără conflicte, fără îndoieli, fără suferinţe; poate ca 
zeii care nu au nici o filosofi, de exemplu ca zeii Brahma din Samyut- 
ta-Nikăya. Dar spre deosebire de alte conţinuturi, ele rămân nişte 
străini în lumea conştiinţei. De aceea ele sunt intruşi nedoriţi, căci îm¬ 
bibă atmosfera cu sentimentul unor premoniţii stranii sau cu teama de 
tulburări psihice. 

Dacă se cercetează conţinuturile lor, adică materialul fantasmatic 
care compune fenomenologia lor, se găsesc nenumărate legături arhai¬ 
ce şi „istorice", adică imagini de natură arhetipală." Acest fapt permi¬ 
te să se tragă concluzii referitoare la „localizarea" animei şi animusuhă 
înăuntrul structurii psihice: ei trăiesc şi funcţionează evident în stra¬ 
turile adânci ale inconştientului, şi anume în acel strat de adâncime fî- 
logenetic pe care l-am desemnat drept inconştient colectiv. Această lo¬ 
calizare explică mult din stranietatea lor: ei aduc în conştiinţa efeme¬ 
ră o viaţă psihică necunoscută, care aparţine unui trecut apus de mult. 
Este spiritul strămoşilor noştri necunoscuţi, felul lor de a gândi şi de a 
simţi, felul lor de a afla viaţa şi lumea, zeii şi oamenii. Faptul acestui 
strat arhaic este probabil rădăcina credinţei în reîncarnări şi în amin¬ 
tiri din „existenţe anterioare". La fel cum corpul reprezintă un fel de 
muzeu al istoriei sale filogenetice, aşa face şi psihicul. Nu avem nici un 
motiv să presupunem că structura specială a psihicului este unică in 
lume, că nu are nici o istorie dincolo de manifestarea sa individuală. 
Nici conştiinţei noastre nu i se poate nega o istorie care cuprinde 5 000 
de ani. Numai conştiinţa eului are mereu un nou început şi un sfârşit 
prematur. Dar psihicul inconştient nu este numai nesfârşit de bătrân, 
ci are şi posibilitatea să crească într-un viitor la fel de nesfârşit. El for¬ 
mează species humana şi este o parte componentă a ei, la fel ca şi 

u în cartea mea Symbole cier Wandlung am descris cazul unei tinere femei cu 
o „istorie eroică", respectiv o fantasmă a animusului, care a produs o recol¬ 
tă bogată de material mitologic. Rider Haggard, Benoit şi Goethe 
( în Faust) au subliniat caracterul istoric al animei. 

corpul, care e trecător din punct de vedere individual, dar din punct 
■tie vedere colectiv are o vârstă imposibil de măsurat. 
ii Anima şi animus trăiesc într-o lume foarte diferită de cea exterioa- 
|tă, intr-o lume în care pulsul timpului bate foarte încet, în care naşte- 
pea şi viaţa indivizilor contează foarte puţin. Nu e de mirare că existen¬ 
ţi lor e stranie, atât de stranie încât intruziunea ei în conştiinţă înseam- 
zl deseori psihoză. Anima şi animus aparţin Iară îndoială acelui mate¬ 
rni care se manifestă în schizofrenie. 

j Ceea ce am spus despre inconştientul colectiv poate da o idee mai 
mult sau mai puţin satisfăcătoare despre ceea ce vreau să spun cu 
această expresie. Dacă ne întoarcem la problema individuaţiei, ne ve- 
pem puşi în faţa unei sarcini destul de neobişnuite: psihicul constă din 
Bouă jumătăţi incongruente, care trebuie să formeze împreună un în- 
toeg. Suntem tentaţi să gândim că conştiinţa eului este capabilă să asi¬ 
mileze inconştientul sau sperăm cel puţin că o asemenea soluţie este 

I isibilă. Dar din nefericire inconştientul este într-adevăr inconştient, 
lică nu ne este cunoscut. Şi cum se poate asimila ceva necunoscut? 
-.iar dacă ne putem face o imagine destul de completă despre anima 
celelalte figuri, acest lucru nu înseamnă că s-au atins adâncurile in- 
mştientului. Sperăm să stăpânim inconştientul, dar maeştrii contro- 
lui, yoginii, ating completitudinea în Samădhi, o stare a extazului 
re, din câte ştim, corespunde unei stări de inconştienţă. Nu e vorba 
! faptul că ei numesc inconştientul nostru „conştiinţă universală"; 
rt este faptul că în cazul lor inconştientul a înghiţit conştiinţa eului. 
nu realizează că o „conştiinţă universală" este o contradicţia in 
liecto, căci concluzia, alegerea şi diferenţierea constituie rădăcina şi 
enţa a tot ceea ce are pretenţia de a se numi „conştiinţă". „Conştiin- 
universală", dimpotrivă, este, privită logic, identică cu inconştien- 
. Dar este adevărat că o folosire exactă a metodelor Canonului Pali 
iu ale yoga-sUtra aduc cu sine o remarcabilă lărgire a conştiinţei, 
onţinuturile conştiinţei pierd însă din claritate o dată cu lărgirea. La 
irşit conştiinţa este cuprinzătoare, dar crepusculară; un nesfârşit nu- 
ăr de lucruri se varsă într-un întreg neclar, care semnifică o identi- 
te completă a datelor subiective şi obiective. Toate astea sunt foarte 
umoase, dar nu sunt de recomandat pentru regiunile situate la nord 
: tropicul Racului. 

Acesta este motivul pentru care trebuie să avem în vedere o altă: 
luţie. Noi credem în conştiinţa eului şi în ceea ce numim realitate. 1 
alităţile climei nordice sunt atât de convingătoare, încât ne simţi 
semnificativ mai bine dacă nu le uităm. Pentru noi are sens să ne < 
păm de realitate. Conştiinţa europeană a eului este de aceea tentată < 
înghită inconştientul, iar dacă acest lucru nu se poate realiza, se înce 
că cel puţin să fie reprimat. Dar dacă se cunoaşte ceva despre inco 
ştient, se ştie că el nu poate fi înghiţit. Se ştie, de asemenea, că nu < 
poate să fie pur şi simplu reprimat, căci am aflat că inconştientul i 
viaţă şi că această viaţă se îndreaptă împotriva noastră dacă este rep 
mată, cum este cazul în nevroze. 

Conştiinţa şi inconştientul nu fac un întreg dacă se reprimă ! 
tulbură reciproc. Dacă trebuie să lupte unul împotriva celuilalt, atur 
cel puţin ar trebui să fie o luptă dreaptă şi fiecare parte să aibă acele 
drepturi. Ambii sunt aspecte ale vieţii. Conştiinţa ar trebui să-şi ap 
raţiunea şi posibilitatea de autoprotecţie, iar viaţa haotică a inconştie 
tului ar trebui să aibă posibilitatea să-şi urmeze propriul drum, atât < 
putem suporta. Aceasta înseamnă luptă deschisă şi colaborare dese 
să în acelaşi timp. Aşa se pare că ar trebui să arate viaţa oamenilor. 1 
vechiul joc cu ciocanul şi nicovala. Fierul care suferă între cei doi i 
şlefuit şi devine un întreg indestructibil, şi anume un „individ". 

Cam asta înseamnă „procesul de individuaţie". Aşa cum indică nu 
mele, este vorba de un proces sau de un curs de dezvoltare, care prov* 
ne din conflictul celor două realităţi sufleteşti de bază. Am reprezenti 
problematica acestui conflict în scrierea mea Relaţiile dintre eu ţi ui 
conştient (Die Beziehungen zwischen dem Ich und dem Unbewufiten),* 
puţin în trăsăturile sale de bază. Un capitol special însă îl reprezint 
simbolistica procesului, care are o importanţă deosebită pentru desîi 
şurarea viitoare a disputei dintre conştiinţă şi inconştient, atât praeti 
cât şi teoretic. Cercetările mele din ultimii ani au avut în princip 
această temă. Spre marea mea surpriză, s-a dovedit că formarea sir 
holurilor are o legătură foarte strânsă cu reprezentările alchimice şi i 
special reprezentările „simbolului unificator" 12 sunt cele care oferă ] 


12 Psychologische Typen, Defmitionen, v.. 
urm.). 


.simbol" şi cap. V, 3, b (paragr. 349 s 

nlela cea mai semnificativă. Fireşte că este vorba de procese care nu au 
nici o semnificaţie pentru stadiile de început ale tratamentului psihic. 
(Dimpotrivă, cazurile mai dificile, ca de exemplu cazurile de transfer 
erezolvate, dezvoltă aceste simboluri. Cunoaşterea lor e de o impor- 
nţă deloc de neglijat pentru tratamentul acestor cazuri, mai ales dacă 
; vorba de pacienţi cultivaţi. 

Cum se poate realiza armonizarea datelor conştiente şi inconştien- 
: nu este un lucru care poate fi prescris sub forma unei reţete. Este 
rba de un proces vital iraţional, care se exprimă în anumite simbo- 
i. Poate fi sarcina medicului de a ajuta acest proces. în acest caz cu- 
şterea simbolurilor este obligatorie, căci prin ele se realizează uni- 
i conţinuturilor conştiente şi inconştiente. Din unire iau naştere si- 
aţii sau stări de conştiinţă noi. De aceea am desemnat unirea contra- 
Dr ca „funcţie transcendentă" 13 . în această transformare a persona- 
âţii într-o entitate rezidă scopul unei psihoterapii care ridică preten- 
! de a nu fi o simplă cură a simptomelor. 


, Psychologische Typen, Definitionen, v. „funcţie transcendentă" şi Gesammel- 
te Werke VIII, Studiul II. 

Forma marii vieţi urmează în întregime Tao. 

Tao influenţează lucrurile invizibil, imperceptibil. 
Imperceptibile, invizibile sunt imaginile în el! 
Imperceptibile, invizibile sunt lucrurile în el! 

Nesondabilă, obscură e în el sămânţa! 

Această sămânţă e adevărul. In ea e credinţa. 

De la început până astăzi numele său nu poate lipsi, 
pentru a înţelege naşterea tuturor lucrurilor. 

Şi de unde ştiu eu că naşterea tuturor lucrurilor 
s-a realizat aşa? 

Tocmai prin aceasta. 

Laotse: Tao te king, c. 21. Traducere de Richard Wilhelm 


^Studiul III din Gestaltimgen des Unbewufiten. {Psyclwtogische Abhandlungen VII), Răs- 
cber, Ziirich, 1950, unde textul este introdus cu următoarea notă de subsol: „Această lu¬ 
crare este o prelucrare şi completare a prelegerii mele cu acelaşi nume, publicată pentru 
■rima oară în Ertmos-Jabrbucb 1933.“] 


CONTRIBUŢII LA EMPIRISMUL 
PROCESULUI DE INDIVIDUAŢIE 


în anii ’20 am cunoscut în America o doamnă cu studii academi¬ 
ce — o vom numi doamna X -— care se ocupa deja de nouă ani cu 
psihologia. Ea citise toate lucrările recente referitoare la acest dome¬ 
niu. în 1928, când avea vârsta de 55 de ani, a venit în Europa, pentru 
4-şi continua studiile sub direcţionarea mea. Ca fiică a unui tată im¬ 
portant, ea avea interese multiple, o cultură remarcabilă şi un spirit 
viu. Era necăsătorită, dar trăia cu echivalentul inconştient al partene¬ 
rului uman, animusul , această personificare a tot ce este masculin în- 
tr-o femeie, în acea legătură caracteristică ce se întâlneşte la atât de 
multe femei cu educaţie academică. 1 Cum se întâmplă frecvent, şi 
acest caz dezvoltarea ei se baza pe un complex patern pozitiv, adică ea 
era „fille â papa“ şi, în mod corespunzător, nu avea o relaţie bună cu 
> mama. Animusul ei nu era genul care să persiste într-o convingere oa¬ 
recare. De acest lucru o protejau inteligenţa ei naturală şi o remarca¬ 
bilă capacitate de a accepta ca valabile punctele de vedere ale altor oa- 
eni. Aceasta, având în vedere prezenţa unei caracteristici nicidecum 
la sine înţelese, bune, a animusului, împreună cu nişte experienţe 
viaţă inevitabil dificile au adus-o la o limită şi la o stare de repaus, 
□mpunându-i-se apoi necesitatea de a căuta drumuri care să o ducă 
mai departe. Aceasta a oferit ocazia călătoriei ei în Europa. La acest lu¬ 
cru — nu întâmplător — s-a mai adăugat un motiv. Ea avea, dinspre 
partea mamei, origine scandinavă. Cum relaţia cu mama, după cum 


I Cf. în acest sens ce se spune mai jos in comentariul la imaginea 10 referitor la ho- 
" roscop. 

am mai spus, lăsa de dorit, fapt pe care îl recunoştea şi ea, treptat a 
luat naştere în ea sentimentul că o parte din fiinţa ei ar fi evoluat alt¬ 
fel dacă relaţia cu mama ei i-ar fi dat un impuls în acest sens. Când! 
s-a hotărât să călătorească în Europa, ştia că astfel se întorcea într-o 
anumită măsură la origini şi trezea la viaţă o bucăţică din copilăria ei, 
care era legată de mamă. înainte de a ajunge la Ztirich, a trecut pria 
Danemarca, ţara mamei sale. Acolo a impresionat-o peisajul şi în mod 
neaşteptat a avut poftă să picteze, şi anume peisaje de ţară. Până atund 
nu avusese o înclinaţie estetică de acest fel şi de asemenea îi lipseaa 
cunoştinţele de desen sau pictură. Ea încercat acuarelele, şi peisajele 
sale modeste o umpleau de un ciudat sentiment de satisfacţie. Pictu¬ 
ra i-a dat, cum mi-a spus, o nouă viaţă. Ajunsă la Ztirich, şi-a conti¬ 
nuat încercările, şi cu o zi înainte să vină prima oară la mine a înce¬ 
put să picteze un peisaj — de data aceasta din amintire. în timp ce fă¬ 
cea acest lucru, o imagine fantasmatică internă s-a interpus: se vedea 
cu jumătatea inferioară a corpului prinsă in pământ, adică într-o stân¬ 
că. Mediul era o plajă presărată cu blocuri de stâncă. în fundal se vedea 
marea. Ea se simţea prizonieră şi neajutorată. Brusc m-a văzut pe mine 
sub masca unui magician medieval. A cerut ajutor, eu am trecut pe aco¬ 
lo şi am atins stânca cu un baston fermecat. Stânca s-a sfărâmat, iar ea 
a ieşit întreagă din ea. Astfel, în locul peisajului, a pictat această ima¬ 
gine fantasmatică şi mi-a adus-o în ziua următoare. 


Imaginea 1 

Aşa cum se întâmplă frecvent la începători şi necunoscători, repre¬ 
zentarea picturală i-a prilejuit dificultăţi. în asemenea cazuri, inconştien¬ 
tului îi este uşor să-şi strecoare imaginile sale din spatele conştiinţei în 
tablou. Astfel s-a întâmplat ca marea bucată de stâncă să nu apară cu for¬ 
ma ei adevărată pe hârtie, ci să ia forme neaşteptate. Acestea arătau in 
parte ca nişte ouă tari, tăiate în două, cu gălbenuşul în mijloc. Altele eraa 
ca nişte piramide ascuţite. într-o asemenea stâncă era ea prinsă. Părul ei 
dat pe spate şi marea cu valuri indicau că bătea un vânt puternic. 

Imaginea reprezintă starea ei de captivitate, dar nu şi actul eliberă¬ 
rii. Deci acolo s-a întâmplat ca ea să fie prinsă de pământ, şi anume in 

ţara mamei ei. Din punct de vedere psihologic, această stare înseamnă 
desigur o legare de către inconştient. Relaţia nesatisfăcătoare cu mama 
a lăsat în urmă ceva obscur şi care tânjea după dezvoltare. Când cade 
pradă vrăjii ţării mamei şi încearcă să exprime acest lucru prin pictură, 
devine clar că este prinsă încă pe jumătate în pământul mamă, adică în 
parte este încă identică cu mama, şi anume cu acea regiune a corpului 
care conţine tocmai secretul mamei, pe care nu-1 dezvăluise niciodată. 

Cum doamna X a descoperit singură metoda imaginaţiei active fo¬ 
losite de mult timp de mine, am putut să completez elaborarea proble¬ 
mei chiar în punctul indicat de imagine: ea este captivă în inconştient 
şi aşteaptă de la mine, ca de la un magician, ajutor fermecat. Cum da¬ 
torită cunoştinţelor ei psihologice era capabilă să facă interpretări, nu 
a fost nevoie nici măcar de o clipire plină de înţeles pentru a aduce la 
lumină acel sous-entendu al bastonului fermecat salvator. Simbolismul 
sexual, care pentru multe firi naive are o importanţă capitală, nu a în¬ 
semnat o descoperire pentru ea. Ea era pregătită să ştie că în cazul ei o 
asemenea explicaţie, oricât de adevărată ar fi fost în altă privinţă, nu 
avea nici o importanţă. Nu voia să ştie cum ar fi posibilă vreo salvare 
oarecare, ci cum şi prin ce mijloace s-ar realiza aşa ceva în cazul ei. 
Ştiam acest lucru la fel de puţin ca şi ea. Ştiu numai că asemenea solu¬ 
ţii sunt posibile doar pe o cale imposibil de anticipat, individuală. Căi- 
ie şi mijloacele nu pot fi gândite artificial sau prevăzute, căci o aseme¬ 
nea ştiinţă este numai colectivă, se bazează pe experienţa medie şi de 
aceea în cazuri individuale este nesatisfacătoare, ba chiar de-a dreptul 
incorectă. Dacă luăm în considerare vârsta ei, mai bine renunţăm de la 
început să ne ocupăm de soluţii ştiute dinainte şi să scoatem la lumi¬ 
nă adevăruri generale, despre care pacientul ştie la fel de multe ca şi 
medicul. Experienţa îndelungată m-a învăţat ca în asemenea cazuri să 
renunţ la lucrurile ştiute dinainte şi să las inconştientul să apară în 
rrim-plan. Viaţa instinctivă a trecut de atâtea ori neprejudiciată prin 
problematica acestei vârste, încât putem presupune cu certitudine că 
acele procese de transformare care fac posibilă această trecere sunt de 
mult timp pregătite în inconştient şi îşi aşteaptă rezolvarea. 

Din evoluţia de până acum a cazului am văzut deja cum incon- 
ştientui s-a folosit de inabilitatea de a desena şi a adus la lumină pro¬ 
priile aluzii. Nu am trecut cu vederea că bucăţile de stâncă s-au trans- 

format în ouă. Oul este un nucleu al vieţii căruia îi revine o semnifica¬ 
ţie simbolică înaltă. El nu este numai un simbol cosmogonic, ci şi unul 
„filosofic". Cel dintâi este oul orfic, începutul lumii, cel din urmă este 
ovum philosophicum al filosofiei naturale medievale, şi anume vasul din 
care la sfârşitul lui opus alchymicum iese homunculusul, adică Anthro- 
pos-ul, omul spiritual, interior şi complet, numit în alchimia chinezi 
Chen-jen (literal: omul complet). 2 

Din această aluzie am putut deja să văd ce soluţie a prevăzut incon¬ 
ştientul, şi anume individuaţia, căci tocmai acest proces este cel care 3 
dezleagă pe om din capcana inconştientului. Este o soluţie definitivă, 
faţă de care toate celelalte căi se comportă ca fiind ajutătoare şi provi¬ 
zorii. Această cunoaştere pe care mai întâi am ţinut-o pentru mine a 
făcut ca precauţia să mi se pară de dorit. Am sfătuit-o de aceea pe 
doamna X să nu rămână la simpla imagine fantasmatică a actului eli¬ 
berării, ci să încerce mai degrabă să realizeze o reprezentare picturală 
a acesteia. Cum ar arăta acest lucru fireşte că nu puteam să-mi închi¬ 
pui şi a fost mai bine aşa, căci altfel, din dorinţa de a o ajuta, aş fi tri¬ 
mis-o pe doamna X pe căi greşite. Această sarcină i s-a părut, luând in 
considerare inhibiţiile sale la desen, foarte grea. De aceea am sfătuit-o 
să se mulţumească cu ceea ce e posibil şi să se folosească de imaginaţia 
ei pentru a depăşi dificultăţile tehnice. Acest sfat avea scopul de a adu¬ 
ce cât mai multă imaginaţie în desene, căci astfel inconştientul are cea 
mai bună şansă să-şi reveleze conţinuturile. De asemenea, am sfatuit-o 
să nu se ferească de culorile vii, căci ştiam din experienţă că inconştien¬ 
tului i se par atrăgătoare culorile intense. Astfel a luat naştere o nouă 
imagine. 


Imaginea 2 

Este vorba iarăşi de bucăţi de stâncă, de forme rotunde şi ascuţite 
dar primele nu mai sunt ouă, ci rotunjiri complete, iar deasupra lor se 
găseşte o lumină. Una dintre formele rotunde se deosebeşte prin făptui 

2 Vezi Psychologie unii Alchemk (paragr. 138 şi urm. şi 306); mai departe Lu-Ch’Iasg 
Wu şt Tenney L. Davis, Au Ancient Chinese Treatise on Alchemy Entitled Ts'au T’wtţ 
Ch’I , pp. 241 şi 251. 

că din împrejurimile sale ţâşneşte un fulger auriu. Nu mai există nici un 
magician şi nici un baston fermecat. Relaţia personală cu mine pare să 
fi dispărut. Imaginea reprezintă acum un proces natural impersonal. 

în timp ce doamna X picta acest tablou a făcut tot felul de desco¬ 
periri. Mai întâi, ea nu era conştientă ce fel de tablou urma să picteze. 
A încercat să-şi imagineze iar situaţia de la început; plaja stâncoasă şi 
marea ieşeau în evidenţă. Dar ouăle s-au transformat în globuri sau 
cercuri abstracte, iar atingerea fermecată devine un fulger care străba¬ 
te starea sa inconştientă. Ea a descoperit din nou, o dată cu această 
transformare, sinonimul istoric al „oului filosofic", şi anume „rotun- 
dum“, rotundul, forma originară a lui Anthropos (sau oroixeîov 
oropYYt)A.ov, element rotund, cum îl numeşte Zosimos). Este o con¬ 
cepţie care din timpuri străvechi este legată de cea a lui Anthropos. 3 
Tot conform tradiţiei vechi, sufletul tinde către o formă sferică. Aşa 
cum relatează călugărul Căsarius von Heisterbach, el „nu numai că 
este asemănător sferei lunii, ci este prevăzut cu ochi pe toate părţile" 
iex omni parte oculata). Vom reveni asupra acestui motiv al polioftal- 
miei. Relatarea sa se bazează foarte probabil pe anumite fenomene pa¬ 
rapsihologice, „sferele de lumină", respectiv luminozităţi globulare, 
care, într-un remarcabil acord în cele mai îndepărtate regiuni ale lumii, 
trec drept „suflete". 4 

Fulgerul care are efect eliberator reprezintă un simbol folosit pen¬ 
tru acelaşi lucru şi de Paracelsus şi alchimişti. 5 Toiagul care despică 
stânca lui Moise, care pe de o parte a adus apa vieţii şi pe de altă par¬ 
te s-a transformat în şarpe, ar putea fi indicat aici în fundal. 6 Fulgerul 
semnifică o modificare de stare bruscă, neaşteptată şi copleşitoare. 7 

3 Cf. în acest sens Psycliologie und Alchemie (paragr. 109). 

4 Caesarius HeisterbacenSis, Dialogus miracttbrum, IV, xxxiv şi I, xxxii: „Animam 
suam fuisse tanquam vas vitreum et sphaericum, oculatam retro et ante” (Sufletul 
său să fie ca un vas de sticlă, rotund, prevăzut cu ochi in spate şi în faţă). Un ansam¬ 
blu de rapoarte asemănătoare se găseşte în: Bozzano, Populi primitivi e manifesta- 
p ioni supernormnli. Traducere în germană de Schneider: Obersimtliche Ersclteinun- 
gen bei den Naturvolkern, pp. 209 şi urm. 

5 Paracelsus alsgeistige Erscheinung (paragr. 190). Este Hermes Kyllenios cel care poar¬ 
tă sufletele. Caduceus corespunde falusului. Cf. Hippoiytos, Elenclios,V , 7,30, p. 87. 

t Acelaşi context în: Elenchos, V, 16,8, p. 1 13. Şarpe = Suvaţus al lui Moise. 

7 „Mentis sive animi lapsus in alterum mundurn" (alunecarea spiritului sau sufletului 
in cealaltă lume) (Rulandus, Lexicon Alchemiae). în Chymischen Hochzeit (Rosen- 

în „spiritul fulgerului" ar consta „viaţa mare, atotputernică", spune 
Jacob Bohme 8 . Căci lovind aşa de asprimea pietrei, aşa se ascute 
spinul amar al naturii şi se va înfuria peste măsură, căci natura se spar¬ 
ge de asprime, astfel încât libertatea apare ca un fulger. 1 ' 9 Fulgerul este 
„naşterea luminii “ l0 . El are puterea transformării. Bohme spune aşa; 
„căci aş putea să înţeleg fulgerul pe care abia îl văd şi recunosc cu car¬ 
nea mea, astfel că mi-aş clarifica corpul cu el („din fulger vine lumina 
maiestăţii") astfel că nu ar mai semăna cu corpul animalelor, ci cu cel 
al îngerilor lui Dumnezeu." 11 în alt loc el spune: „La fel cum fulgerul 
vieţii vine din mijlocul puterii divine, unde toate spiritele lui Dumne¬ 
zeu îşi primesc viaţa şi se bucură" etc. 12 Despre „spiritul izvorului” 
Mercurius el spune că „îşi are originea în fulgerul-foc". Mercurius este 
„spiritul animal", care „împungea" din corpul lui Lucifer „în Salnitrul 13 
lui Dumnezeu ca un şarpe de foc", ca „şi cum un tunet de foc ar duce 
în natura lui Dumnezeu, sau ca un şarpe furios care tună şi fulgeră ca 
şi cum ar vrea să distrugă natura" 14 . Despre „cea mai intimă naştere a 
sufletului" corpul animalic nu primeşte decât „o imagine de o clipă, ca 
atunci când fulgeră" 15 . „Naşterea divină triumfătoare" durează „în noi, 

crf.utz) fulgerul determină însufleţirea perechii divine. în Apocalipsa după Baruch 
siriană Mesia apare ca fulger (Riessi.hr, Altjiidisches Schrifttum aufierhalb der Bibel. 
p. 101). La fel se spune şi la Hippolytos (Elenchos, VIII, 10,5, p. 230), că după per¬ 
spectiva docetică a lui Monogenes, pentru că eonii nu au putut suporta strălucirea 
pleromei, s-au retras „ca cel mai mare fulger în cel mai mic corp“ sau „ca lumini 
ochilor sub pleoape". Şi sub această formă a mers în lume prin Maria (10, 6 , p. 230). 
La fel Lactantius (Divinae institutiones, Vil, 19, 644): „in orbe toto lumen descen¬ 
dentă dei tamquam fulgur" etc., cu referire la Luca 17,24:.sicut fulgur corus- 

cans... ita erit Filius hominis in die sua“ [„căci aşa cum fulgerul fulgeră... aşa va fi 
Fiul omului în ziua sa“]. La fel Zaharia 9,14: „et Dominus Deus... exibit ut fulgur ia- 
culum eius“ |„Domnul va apărea deasupra lor, şi săgeţile sale ţâşnesc ca fulgerele"]. 

8 Viertzig Fragen von der Seelen Vrstand, Essentz usw., I, 91. 

9 Vom dreifachen Leben des Mensclien, II, 24. 

10 Aurorn, ader Morgenrothe im Aufgang, 10,13, p. 133. 
n L.C., 10,24, p. 135. 

12 L.C., 12,39, p. 159. 

13 Sal nitri = salpetru, ca şi sarea prima materia ( Drey Principia, 1,9). 

14 Aurora, 15,65, p. 206. Aici fulgerul nu este o revelaţie a voinţei divine, ci o modifica¬ 
re a stării de natură satanică. Fulgerul este şi un mod de apariţie a diavolului (Luca 
10,18). 

15 Aurora, 19, 18, p. 240. 

oamenii, numai atâta timp cât durează fulgerul; de aceea cunoaşterea 
noastră este atât de fragmentară; dar în Dumnezeu fulgerul durează 
neschimbat şi etern" 16 . (Vezi şi fig. 1, tabelul 3.) 

In acest context vreau să amintesc un lucru pe care Bohme îl pune 
in legătură cu fulgerul, şi anume cuaternitatea, care în imaginile care 
urmează joacă un rol foarte mare: când sunt prinse şi îmblânzite în 
cele patru calităţi sau cele patru spirite 17 , atunci „fulgerul sau lumina 
sunt ca o inimă în centru iS . Dacă aceeaşi lumină, care se află în cen¬ 
tru, apare în cele patru spirite, atunci puterile celor patru spirite se ri¬ 
dică în lumină şi devin vii, şi iubesc lumina, adică o cuprind şi sunt 
însărcinate cu aceasta." 19 „Fulgerul sau bastonul 20 sau inima care se 
naşte în puteri rămâne în centru; şi acesta este Fiul... Şi acesta este 
adevăratul Spirit Sfânt, pe care noi, creştinii, îl slăvim ca a treia per¬ 
soană a Divinităţii." 21 în alt loc Bohme spune: „Când fulgerul focu¬ 
lui atinge fiinţa cea mai întunecată 22 , atunci este mare spaimă, de care 
se sperie focul rece, şi imediat moare, devine neputincios, şi se scufun¬ 
dă... Acum fulgerul face... în înălţarea sa o d* care cuprinde toate 
proprietăţile, apoi spiritul ia naştere în fiinţă 23 , şi asta este aşa: 5 dacă 
ai raţiune, nu mai ai voie să întrebi, este eternitate şi timp: Dumnezeu 
in iubire şi mânie, paradis şi infern. Partea inferioară deci este pri¬ 
mul principium, şi este natura eternă în mânie ca şi cum regatul în¬ 
tunericului locuieşte în sine însuşi, iar partea superioară (& cu aceas- 

16 L.C., 11,5, p. 143. 

17 Cele patru calităţi se suprapun la BOhme în parte cu cele patru elemente, în parte cu 
cele patru proprietăţi uscat, umed, cald, rece, în parte cu calităţile gustului, ca sec, 
amar, dulce, acru, în parte cu cele patru culori. 

tS O inimă formează centrul mandalei în Vierlzig Fragen. Vezi fig. 1, tabelul 3. 

19 Aurora, 11,16, p. 144. 

io „Baston" poate însemna aici copac sau cruce (oiaupos = par), respectiv tulpină de 
floare, tulpină de copac, băţul crucii, dar se poate referi şi la baston (de plimbare, de 
dirijat). In al doilea caz ar putea fi vorba de o baghetă fermecată, care, în evoluţia ul¬ 
terioară a acestei imagini, începe, ca copac, să înverzească. Vezi mai jos! 
n Aurora, 11,21, p.145. 

-.2 Obscuritatea inferioară corespunde lumii elementare, care e caracterizată cuater¬ 
nar. Cf. în acest sens cei patru achurajim, care sunt amintiţi in comentariul la ima¬ 
ginea 7. 

ir Motivul pentru aceasta este că fulgerul este prins de cuaternitatea elementelor şi ca¬ 
lităţilor şi împărţit în patru. 

tă figură) este Salnitrul 24 , ce e ^ deasupra cercului este regatul gloriei, 
care în spaima regatului bucuriei 25 se stinge din voinţa plăcerii libere 
din focul strălucirii luminii în puterea libertăţii, şi acelaşi spirit-a- 
pă 26 ... este corporalitatea plăcerii libere..., în care strălucirea focului 
şi a luminii fac o tinctură, ca o înverzire şi creştere, şi o revelaţie a cu¬ 
lorilor din foc şi lumină.*' 27 

M-am oprit intenţionat mai mult asupra expunerilor lui B6hme 
privind fulgerul, pentru că acestea sunt foarte lămuritoare pentru psi¬ 
hologia imaginilor noastre. Fireşte că ele presupun nişte lucruri care 
vor apărea abia în imaginile care urmează. De aceea trebuie să-l rog pe 
cititor ca la comentariile care urmează să îşi amintească de concepţiile 
lui B5hme. Am subliniat punctele esenţiale prin litere cursive. Din ci¬ 
tatele lui Bohme se poate vedea cu uşurinţă ce semnifică pentru el ful¬ 
gerul şi ce rol joacă el şi în cazul nostru. în special ultimul citat meri¬ 
tă o atenţie specială: el anticipează motive principiale ale imaginilor vi¬ 
itoare ale analizandei mele, şi anume crucea, respectiv cuaternitalea, ca 

24 „Sal petrae" este materia arcană, sinonimă cu „Sal Saturai" şi „Sal Tartari mundi ma-j 
ioris" (Khunrath, Von hylealisclien Chaos. p. 263). Tartar are în alchimie un sens 
dublu. Pe de o parte el înseamnă piatra vinului, iar pe de altă parte jumătatea inte¬ 
rioară a vasului de gătit ca şi substanţa arcană (Abraham Eleazar, Uralles Chyms-> 
clies Werk, II, p. 91, 32). în „cavitates terrae" ( = Tartar) cresc metalele. Sal este după 
Khunrath „ccntrum terrac physicum". După Abraham Ei.eazar, toate metale* 
sunt transformate iar în Mercurius de „înţeleptul cerului şi Tartarului'". Saturn es* 
un maleficus obscur. (Aceeaşi simbolistică in Offertorium al liturghiei sufletelor (Mm 
sule Romanum ): „libera animas omnium fidelium defunctorum de poenis inferai et 
de profundo lacu: libera eas de ore leonis (atribut al lui Jaldabaoth = Saturn), ne ab- 
sorbeat eas tartarus, ne cadant in obscurum" [„eliberează sufletele tuturor credincio¬ 
şilor morţi din pedeapsa infernului şi din prăpastia adâncă; eliberează-le de răzbe- 
narea leului, astfel încât adâncul să nu le înghită, astfel încât să nu cadă în întune¬ 
ric"].) Saturn creează întunericul (BOhme, Vom dreifachen Leben, 9,73) şi este un as¬ 
pect al salnitrului (De signatura rerum, 14, 41, p. 185). Salnitrul este „uscarea", res¬ 
pectiv întărirea şi încorporarea celor şapte spirite surse ale lui Dumnezeu, care sm* 
toate conţinute în al şaptelea, respectiv în Mercurius, „cuvântul lui Dumnezeu" (/-»- 
rom. 11, 47; 15,38, De signatura rerum, 4, 32, p. 35). El este, ca acesta, mamă şi ca*J 
ză a tuturor metalelor şi sărurilor (De signatura rerum, 14,41, p. 185, şi 3, 19, p. 21 J 
El este un „corpus subtile", pământul paradisului şi starea corporală imaculată dr- 
naintea căderii, deci o esenţă a materia prima. 

25 împărăţia bucuriei a lui Dumnezeu. 

26 Se referă la „apa superioară" ( Facerea 1,7). 

27 De signatura rerum, 14,28 şi urm., p. 182. 

s mandala împărţită, care corespunde jos infernului, iar sus domeniu¬ 
lui mai luminos al Salnitrului. La Bohme, jumătatea inferioară înseam¬ 
nă „obscuritatea eternă", care „ajunge până la foc" 28 , iar cea superioa¬ 
ră, salnitrică, dimpotrivă, corespunde celui de-al treilea principiu, „lu¬ 
mii vizibile elementare..., care este o consecinţă a primului şi a altor 
?rincipio“ 29 . Crucea corespunde celui de-al doilea principiu, „impe¬ 
riului gloriei", care se revelează prin „focul magic", şi anume prin ful¬ 
ger, pe care îl numeşte o „revelaţie a mişcării divine" 30 . „Strălucirea fo¬ 
cului" provine din „unitatea lui Dumnezeu" şi revelează voinţa Lui. 
Mandala reprezintă deci „imperiul naturii", care „în sine este marele 
întuneric etern". „împărăţia lui Dumnezeu" sau „Gloria" 31 (scl. cru¬ 
cea), dimpotrivă, este lumina, de care vorbeşte Ioan 1,5: „Şi lumina lu¬ 
minează în întuneric şi întunericul nu a cuprins-o." Viaţa care „se des¬ 
prinde de lumina eternă şi se afundă în opusul ei" este „numai o fan- 
B>mă şi o nebunie, aşa cum sunt diavolii şi cum sunt şi sufletele con¬ 
damnate, aşa cum se vede... în al patrulea număr". 32 „Focul naturii 
cerne" este numit de Bohme a patra figură şi prin aceasta înţelege „un 
ioc vital spiritual, care provine din conjuncţia... tăriilor (scl. a salni- 
«rului întărit, uscat) şi a mişcării" (şi anume a voinţei divine) 33 . Cores- 
Lcnzător lui Ioan 1, 5, pătrimea aparţine fulgerului, crucea împărăţiei 
1 (Joriei, iar natura, adică lumea vizibilă şi adâncul întunecat, rămâne în 
! această reprezentare a lui Bohme neatinsă de lumina împătrită şi de 
aceea persistă în obscuritate. 

De dragul completitudinii trebuie amintit că semnul § este acelaşi 
ca cel al cinabrului (Cinnabaris), a celui mai important minereu de ar- 
pnt viu (HgS). 34 Coincidenţa celor două simboluri nu este, din punct 
[de vedere al interpretării pe care o dă Bohme lui Mercurius, deloc în¬ 
tâmplătoare. Rulând găseşte că e greu de recunoscut ce se înţelege 

M Tabulne principiorum, p. 271, 3. 

• Lc., 5. 
p Lc., p. 279,42. 
p Lc., p. 280,45. 

- Lc. 

■ Lc.,p. 279,41. 

^ Numele său oficial este Hvdrargyrum sulphuratum rubrum. O altă versiune a sem¬ 
nului său este © (LOdy, Alchemistische und chemischeZeichen, Gessmann, Die Ge- 
heimsymbole der Alchemie, Arzneikunde und Astrologie des Mittelalters). 

prin „Cinnabaris". 35 Sigur este numai că deja în alchimia greacă exista 
o KtvvdPapi? twv (piXoodtpcov (cinabru al filosofilor), care repre¬ 
zintă acea rubedo a substanţei transformării. La Zosimos se spune: 
„(după procesul precedent) vei găsi aurul colorat roşu ca focul, ca sân¬ 
gele. Acesta este Kinnabaris a filosofilor şi omul de cupru 
(X<xA.KCCvdpW7ros), (care a devenit) aur" 36 . Kinnabaris este identică şi 
cu dragonul Ouroboros 37 . Deja la Plinius cinabrul se numeşte sanguis 
draconis, sânge de dragon, care rămâne desemnarea folosită în cursul 
întregului Ev Mediu. 38 Din cauza roşeţii el coincide deseori cu sulful 
filosofic. O dificultate deosebită constă în faptul că cristalele roşii ca vi¬ 
nul sunt socotite âvdpaKSS, cărbuni, cărora le aparţin toate pietrele 
colorate în roşu, ca rubinele, granatele, ametistele etc. Ele luminează 
precum cărbunii încinşi. 39 Drept cărbuni „stinşi" treceau în schimb 
AifrccvdpaKES antracitul. Din aceste legături se explică similitudinea 
semnelor alchimice ale aurului, antimoniului şi granatului. Aurul e, cea 
mai importantă substanţă „filosofică" după Mercurius, are un semn 
comun cu regulus antimonii 40 , care tocmai în cele două decenii dinain¬ 
tea alcătuirii scrierii De signatura rerum (1622), din care provine cita¬ 
tul nostru, s-a bucurat de un renume deosebit ca substanţă a transfor¬ 
mării 41 şi panaceu 42 . Aproximativ în primul deceniu al secolului ai 
XVII-lea a apărut Triumphwagen Antimonii a lui Basilius Valenti- 

35 „Maximum est dubium apud Medicos quid sit Cinnabaris, quia nomen hoc Cinna- 
baris multis et diversis tribuitur rebus ab auctoribus“ (Medicii au o mare îndoială 
despre ce ar fi Cinnabaris, căci această desemnare de Cinnabaris este folosită de au¬ 
tori pentru multe şi diferite lucruri). (Rulandus, Lexion alchemiae, v. Cinnabaris. 
p. 149.) 

36 Berthelot, Collection des anciens alchimistes grecs , III, xxlx, 24, pp. 198/204. 

37 L.c., I,v,l, pp. 22/21. Despre simbolistica legată de cerc (Ouroboros) trebuie observ* 
că dragonul are trei urechi şi patru picioare. (Axioma Măriei! Cf. Psycliologie urni Ai- 
cliemie, paragr. 209 şi urm.) 

38 Naturalis historiae libri, XXXIII, vii. 

39 Medical anthrax = carbunculus = abces de piele. 

40 Antimoniul este desemnat şi de 5 Ca regulus este desemnat un metal câştigat prin re¬ 
ducţie dintr-o legătură. 

41 Michael Maier spune: „Verum philosophorum antimonium in mari profundo, * 
regius iile filius demersum delitescit" (Adevăratul Antimoniu al filosofilor se află a 
acel fiu de rege ascuns în adâncul mării). ( Symbola iiureae mensae, p. 380) 

42 Slăvit ca „Hercules morbicida" (Hercule care nimiceşte boalile) (Le., p. 378). 

nus (prima ediţie 161 1?) 43 şi a cunoscut curând o largă răspândire. S 
este semnul granatului. Semnul 9 înseamnă sare. Crucea suprapusă 
peste cerc 4> înseamnă cupru (de la Cipru = Venus ?). Spiritus tartari 
oficinal (v. tartarisatus) este desemnat cu semnul ? sal tartari (Wein- 
stein) are semnul et? 44 . Aceasta se aşază pe fundul vasului, adică, în 
limbaj alchimic: în lumea de jos, în Tartar. 45 

Nu vreau să încerc să fac aici o interpretare a simbolului lui Boh- 
me, ci doar să subliniez că în opoziţie cu acesta, în seria noastră de ima¬ 
gini fulgerul loveşte în întuneric şi în „tărie", din obscura massa confu- 
şa iese un rotandum şi în acelaşi timp în acesta se aprinde o lumină. 
Neîndoielnic, piatra întunecată înseamnă aici negreala, adică incon¬ 
ştientul, în timp ce marea şi cerul ca şi jumătatea superioară a figurii 
umane indică domeniul conştiinţei. Putem să presupunem că şi simbo¬ 
lul lui Bohme se referă la o situaţie asemănătoare. în cazul nostru, ful¬ 
gerul are efectul unei dizolvări a figurii rotunde din stâncă, deci a unui 
fel de eliberare. Dar aşa cum magicianul este înlocuit de fulger, la fel 
este înlocuită analizanda de către sferă. Inconştientul i-a prezentat ast¬ 
fel idei care arată că fără a fi implicată conştiinţa se gândeşte mai de¬ 
parte şi astfel situaţia iniţială este esenţial modificată. Tot lipsa ei de pu¬ 
tinţă a dus la acest rezultat. înainte de a găsi această soluţie, a făcut 
două încercări de a reprezenta actul de eliberare prin figuri umane, 
ceea ce însă nu i-a reuşit deloc. Ea a trecut cu vederea că deja situaţia 
iniţială, captivitatea în piatră, era iraţională şi simbolică şi de aceea nu 
putea fi rezolvată în mod raţional. Aceasta trebuia să se întâmple prin- 
tr-un proces la fel de iraţional. Am sfatuit-o ca în cazul în care nu-şi 
putea îndeplini intenţia de a desena figuri umane să folosească hiero¬ 
glife. Atunci ea a zis că şi-a dat brusc seama că sfera este un „simbol" 
potrivit pentru individul uman. Faptul că a fost vorba de o intuiţie de¬ 
monstrează că nu conştiinţa ei a realizat această tipizare, ci mai degra¬ 
bă inconştientul, căci intuiţia „se iveşte" sua sponte. Trebuie subliniat 
că ea se reprezintă doar pe ea însăşi ca sferă, dar nu şi pe mine. Eu sunt 

43 Cartea este amintită (pentru prima oară?) la Michael Maier, l.c. 
i4 Şi O. o cuaternitate pură. 

TâpTOcpos este înţeles onomatopeic ca PopPopos, pâpPapos, şi anume exprimând 

spaima. Tâpyavov înseamnă oţet, vin putrezit. Este derivat din tapăooo a învârti, 

a încurca, a speria (lăpaypa, nelinişte, confuzie) şi din tâppos, teamă. 

reprezentat doar de fulger, deci doar funcţional, adică eu însemn pen¬ 
tru ea doar cauza „declanşatoare". Ca magician am apărut în mod po¬ 
trivit în rolul lui Hermes Kyllenios, despre care Odiseea (XXIV, 2 şi 
urm.) spune: 

Dar Hermes, Kyllenianul, a invocat sufletele 
Celor liberi şi ţine în mâini frumoasa 
Baghetă, din aur, cu care ochii muritori 
Ii închide, pe care vrea, iar pe cei adormiţi îi trezeşte. 

Hermes este t|ft>xâ)V curios, „cauza sufletelor" 46 . El este şi condu¬ 
cătorul viselor (f|ytţTG)p ovefpwv) 47 . Pentru imaginile care urmează 
este deosebit de important că lui Hermes i se atribuie cifra patru. Mar- 
tianus Cappella spune: „Numerus quadratus ipsi Cyllenio deputa- 
tur, quod quadratus deus solus habeatur." 48 

Forma pe care a luat-o imaginea nu era binevenită necondiţionat 
pentru conştiinţă. Doamna X a descoperit însă din fericire în timpul 
pictatului că doi factori participau la aceasta, şi anume — conform 
propriilor cuvinte — raţiunea şi ochii. Raţiunea voia ca imaginea să fie 
aşa cum ar fi trebuit să fie conform presupunerilor sale; ochii, dimpo¬ 
trivă, ţineau la viziunea lor şi au constrâns-o astfel încât imaginea a ie¬ 
şit corespunzător realităţii şi nu aşteptării raţionale. Raţiunea avea în 
intenţie o scenă diurnă, în care strălucirea soarelui topeşte sfera, dar 
ochiul a preferat o imagine nocturnă şi „un fulger zdrobitor, pericu¬ 
los". Această intuiţie a ajutat-o să recunoască rezultatul adevărat al 
eforturilor ei şi să presupună astfel că într-adevăr era vorba de un pro¬ 
ces obiectiv şi impersonal şi nu de o relaţie personală. 

Unei concepţii personaliste a procesualităţii psihice, cum e cea al lui 
Freud, de exemplu, nu i-ar fi uşor să vadă în acest rezultat altceva de¬ 
cât o refulare elaborată. Dar dacă aici ar fi refulat ceva, nu putem face 
conştiinţa răspunzătoare pentru aceasta, căci aceasta ar prefera necon¬ 
diţionat ca mult mai interesant un imbroglio personal. Refularea tre¬ 
buie să fi fost efectuată de către inconştientul însuşi. Să ne gândim ce 

46 Hippolytos, Elenchos, V, 7,30, p. 86 . 

47 Kerenyi, Hermes cler Seelenţiihrer, p. 29. 

48 L.c., p. 30 . 

înseamnă asta: pulsiunea, puterea originară a inconştientului, este re¬ 
primată sau încovoiată tocmai de către acest inconştient! Ar fi într-ade- 
văr o necesitate să vorbim în acest caz de „refulare", din moment ce in¬ 
conştientul renunţă la ţelul său, care nu e numai de a împerechea două 
animalici, ci de a lăsa un individ să devină. în acest scop totalitatea — 
adică rotundul — este subliniată ca întruchipare a personalităţii, iar eu 
sunt redus la fragmentul unei secunde, care este durata unui fulger. 

Despre fulger, analizandei i-a venit ideea că reprezintă intuiţia, pre¬ 
supunere care nu poate fi înlăturată în măsura în care aceasta are loc 
„asemenea fulgerului". Astfel există destule motive pentru presupune¬ 
rea că doamna X era de tipul senzaţie. Ea însăşi se considera ca atare. 
Funcţia „inferioară" ar fi în acest caz intuiţia. Ca atare, semnificaţia ei 
ar fi de funcţie rezolvatoare sau „salvatoare". Conform experienţei, ea 
este mereu funcţia opusă compensatorie, complementară şi oscilantă 
a funcţiei principale. 49 Particularitatea mea psihică face ca eu să apar 
in această relaţie ca un potrivit purtător al proiecţiei. Funcţia inferioa¬ 
ră este cea de care se face cel mai puţin uz în mod conştient. Acesta este 
motivul nediferenţierii, dar şi al prospeţimii şi al lipsei sale de uzură. 
Ea nu stă la dispoziţia conştiinţei şi chiar după o folosinţă îndelunga¬ 
tă nu îşi pierde autonomia şi spontaneitatea decât în anumite condiţii. 
Rolul ei este de aceea cel de deus ex machina. Ea nu depinde de eu, ci 
de sine. De aceea ea loveşte ocazional şi neaşteptat conştiinţa, cu con¬ 
secinţe devastatoare, ca un fulger. Ea dă la o parte eul şi face loc unui 
factor supraordonat acestuia, şi anume întregul omului, care constă din 
conştient şi inconştient şi de aceea se întinde nedeterminat de mult 
peste eu. Acest sine a fost mereu prezent 50 , dar dormea, ca „un fulger 
in piatră" (Nietzsche) 51 . Este într-adevăr secretul „pietrei", al lui lu¬ 
pi} philosophorum, în măsura în care aceasta reprezintă materia prima. 
în piatră doarme spiritul Mercurius, „cercul lunii", „rotundul şi pătra¬ 
tul" 52 , homunculusul (â7iOpG07t<xpiov), piticul şi în acelaşi timp An- 

■19 Perechile funcţionale sunt gândire-simţire, senzaţie-intuiţie. Cf. Psychotogisclie Typen , 
Definitionen. 

50 în acest sens Psychologie und Alchemie (paragr. 329), unde demonstrez prezenţa 
apriorică a simbolului mandalei. 

51 Mai multe in: Psychologie und Alchemie (paragr. 406). 

51 Preisendanz, Papyri Graecne magicae II, p. 139. 

thropos 53 , pe care alchimia îl simbolizează şi ca faimosul ei lapis phi- 
losophorum. 54 

Toate aceste idei şi concluzii erau desigur inconştiente analizandei 
mele, iar mie însumi îmi erau cunoscute numai atât încât reuşeam să 
recunosc în cerc aşa-numita mandata 55 , care exprimă psihologic tota¬ 
litatea sinelui. în aceste condiţii chiar şi o contaminare neintenţionată 
cu idei alchimice era în întregime exclusă. Imaginile sunt de aceea crea¬ 
ţii genuine ale inconştientului în părţile lor esenţiale; în cele neesenţia¬ 
le (motive peisajistice) provin din conţinuturi conştiente. 

Deşi sfera cu punctul ei central care luminează în roşu şi fulgerul 
azuriu joacă rolul principal, nu trebuie trecut cu vederea că alături sunt 
indicate şi mai multe ouă sau sfere. Dacă sfera semnifică şinele anali¬ 
zandei, trebuie în mod necesar să extrapolăm aceeaşi interpretare şi 
asupra celorlalte sfere. De aceea trebuie să amintesc că doamna X avea 
prietene cu care a legat o prietenie de o viaţă, formând o comunitate 
de interese spirituale. Ca o comunitate de destin, toate trei îşi au rădă¬ 
cinile în acelaşi „pământ“, adică în inconştientul colectiv, care este unu! 
şi acelaşi pentru toate. Din acest motiv imaginea a doua are un carac¬ 
ter nocturn atât de accentuat, intenţionat de către inconştient şi orien¬ 
tat împotriva conştiinţei. De asemenea, este de amintit faptul că pira¬ 
midele ascuţite din prima imagine se regăsesc şi în a doua. în imagi¬ 
nea a doua vârfurile lor sunt aurite de fulger, ceea ce le scoate în evi¬ 
denţă. Le-aş interpreta ca „ceea ce iese înainte", adică drept conţinuturi 
ale inconştientului care tind în sus către lumina conştiinţei, aşa cum 
pare să fie cazul cu multe conţinuturi ale inconştientului colectiv . 56 
Spre deosebire de prima imagine, în a doua apar culori mai vii, şi anu¬ 
me roşul şi auriul. Auriul exprimă lumina solară, ba chiar divinitatea. 
De aceea este un sinonim pentru lapis philosophorum , şi anume ca au- 
rum philosophicum sau aurum potabile sau aurum vitreum, 57 

53 Der Geisl Mercuriits (paragr. 267 şi urm.). 

54 Psychologie und Akhemie, cap. III, 5. 

55 Wilhelm şi Jung, Das Gelieimnis der Goldenen Bliite. 

56 Se vorbeşte mult şi cu o anumită îndreptăţire de rezistenţa pe care inconştientul o 
opune conştientizării. Dar trebuie subliniat, în schimb, că inconştientul are o anu¬ 
mită înclinaţie către conştiinţă, ceea ce înseamnă un impuls către conştientizare. 

57 Aur şi sticlă de aur filosofice şi care pot fi băute (referitor la Apocalipsa 12,21). 

Cum am subliniat deja, pe atunci nu eram în stare să-i spun ceva 
doamnei X despre aceste idei, din simplul motiv că eu însumi nu le 
ştiam încă. Mă simt nevoit să amintesc încă o dată această situaţie, pen¬ 
tru că imaginea a treia care urmează aduce un motiv care indică neîn¬ 
doielnic alchimia şi mie mi-a dat impulsul definitiv de a studia opere¬ 
le clasice ale vechilor adepţi. 


Imaginea 3 

Imaginea, care a apărut la fel de spontan ca şi primele două, se de¬ 
osebeşte mai ales prin culori luminoase. în spaţiul plin de nori pluteş¬ 
te liberă o sferă albastru închis cu marginea roşie ca vinul. Centrul ei 
este înconjurat de o bandă vălurită, argintie, care ţine sfera în echilibru 
prin „forţe egale şi opuse", aşa cum a explicat analizanda. în dreapta 
sus deasupra sferei pluteşte un şarpe auriu, care e îndreptat cu capul 
către sferă, o evidentă dezvoltare ulterioară a fulgerului auriu din ima¬ 
ginea 2. Ea a desenat şarpele mai târziu, pe baza anumitor „considera¬ 
ţii". Toată această imagine este „a planet in the making" 58 . în mijlocul 
benzii argintii se află numărul 12. Banda este gândită ca fiind într-o 
mişcare rapidă de oscilaţie, de aici motivul valului. Este ca o centură 
oscilatorie, care menţine sfera în plutire. Doamna X o aseamănă ine¬ 
lului lui Saturn. Dar spre deosebire de acesta, care a luat naştere din sa¬ 
teliţi descompuşi, el ar fi mai degrabă originea lunilor care vor lua naş¬ 
tere în viitor, aşa cum e cazul lui Jupiter. Liniile negre din banda argin¬ 
tie sunt desemnate de ea ca „linii de forţă", care indică mişcarea acele¬ 
iaşi. Am făcut aici, întrebător, obsevaţia: „Deci oscilaţiile benzii men¬ 
ţin sfera în plutire?" „Fireşte", a spus ea, „sunt oscilaţiile lui Mercur, so¬ 
lul zeilor. Argintul este argintul viu (niercuryl)." Ea a continuat ime¬ 
diat: „Mercurius, adică Hermes, este nous-ul, spiritul sau raţiunea, şi 
acesta este animusul , care aici este în afară în loc de înăuntru. El este ca 
un văl care ascunde adevărata personalitate." 59 Vom lăsa această ob- 

>8 O planetă în devenire. 

59 Doamna X se referă aici la prezentările mele din: Die Bezielmngen zwischen dem Ich 
tind dem Unbewufiten, care ii erau cunoscute din ediţia mai timpurie Collected Pn- 
pers on Atialylical Psychology. 

servaţie ulterioară de o parte şi ne vom îndrepta mai întâi asupra con¬ 
textului care, spre deosebire de cele două imagini precedente, este de¬ 
osebit de bogat aici. 

în timp ce doamna X picta această imagine, a simţit că două vise 
anterioare se amestecau în viziune. Erau cele două „mari“ vise ale vie¬ 
ţii ei. Atributul „mare“ îl cunoştea din povestirile mele despre viaţa 
onirică a primitivilor africani pe care i-am vizitat. El a devenit un fel 
de „colloquial term“ în desemnarea viselor arhetipale, care după cum 
se ştie posedă o numinozitate deosebită. în acest sens este el folosit de 
visătoare. Sub narcoză a visat următoarele: A văzut o sferă gri a lumii 
O bandă argintie se rotea în jurul ecuatorului ei şi alcătuia, corespunză¬ 
tor fazelor de oscilaţie, zone de condensare şi de subţiere. în locurile dc 
condensare au apărut numere de la 1 până la 3; dar exista tendinţa ca ele 
să ajungă până la 12. Aceste numere însemnau „puncte nodale" sau 
„personalităţi mari", care au jucat în decursul istoriei un rol. „Numă¬ 
rul 12 semnifica cel mai important (încă viitor) punct nodal sau «om 
mare», pentru că desemna punctul culminant al procesului de evolu¬ 
ţie." (Acestea sunt propriile ei cuvinte.) 

Celălalt vis care s-a amestecat cu el a avut loc cu un an înainte faţă 
cel precedent: Ea a văzut un şarpe auriu pe cer. Acesta cerea ca victimă 
dintr-o mare mulţime de oameni un tânăr, care s-a supus acestei cereri 
cu tristeţe. Visul s-a repetat după scurt timp: Şarpele a ales-o de aceas¬ 
tă dată pe visătoare. Mulţimea adunată o privea cu milă, dar ea şi-a asu¬ 
mat „măndră“ destinul. 

Ea s-a născut, aşa cum spune, pe la miezul nopţii, şi anume atât de 
puţin după acesta, încât s-a iscat îndoiala dacă a văzut lumina lumii pe 
28 sau pe 29. Tatăl său obişnuia să glumească: ea este înaintea timpu¬ 
lui său, căci a venit pe lume chiar la începutul unei noi zile, şi anume 
atât de pe muchie de cuţit încât mai că s-a crezut că s-a născut totuşi 
„în al doisprezecelea ceas". Numărul 12 însemna pentru ea, aşa cum a 
spus, punctul culminant al vieţii, pe care l-a atins abia acum. Ea resim¬ 
ţea „eliberarea" ca pe punctul de apogeu al vieţii ei. Este într-adevăr o 
oră de naştere, dar nu visătoarea s-a născut atunci, ci s inele. Această de¬ 
osebire trebuie menţionată. 

Contextul celei de-a treia imagini reprezentat aici are nevoie de un 
comentariu. Trebuie subliniat mai ales că analizanda resimte momen- 

tul acestei imagini ca „punct maxim“ al vieţii ei şi îl şi desemnează ast¬ 
fel. Mai mult, în această imagine s-au condensat două vise „mari“, ceea 
ce măreşte, dacă mai e posibil, importanţa acesteia. Sfera din imaginea 
2 s-a ridicat acum într-o atmosferă mai luminoasă, pe cer. întunericul 
nocturn al pământului a dispărut. Creşterea luminii indică o conştien¬ 
tizare: eliberarea a devenit realitate, integrată de conştiinţă. Analizan- 
da a înţeles că sfera plutitoare reprezintă „adevărata personalitate" (the 
true personality). Dar rămâne încă obscur cum îşi închipuie relaţia 
„adevăratei personalităţi" cu eul. Termenul ales de ea coincide în mod 
remarcabil cu chinezescul chen-jen, „omul adevărat" sau „complet". 
Acesta la rândul său e înrudit cu „homo quadratus" 60 al alchimiei 61 . 
Aşa cum am subliniat deja în analiza celei de-a doua imagini, acel ro- 
tundum din alchimie este identic cu Mercurius, „rotundul şi pătra¬ 
tul" 62 . Aici devine evidentă in concreto în mod special relaţia cu Mer¬ 
curius, şi anume datorită reprezentării mijlocite a lui Mercur înaripat 
care, după cum se vede, intră în imagine datorită meritelor proprii şi 
nu dintr-o necunoaştere a scrierilor lui Bohme . 63 

La alchimişti, procesul de individuaţie reprezentat ca opus trece 
drept o analogie a creaţiei lumii, iar opus -ul însuşi trece drept o crea¬ 
ţie a operei creatoare divine. „Omul" este văzut ca un microcosmos, 
ca un corespondent complet al lumii în mic. în cazul nostru găsim ce 
corespunde cosmosului în om şi ce fel de proces de devenire este pus 
in paralel cu creaţia lumii şi formarea corpurilor rotunde cereşti: este 
naşterea sinelui , în care acesta apare ca microcosmos. 64 Nu omul em- 

60 In acest sens este folosită şi expresia „square“ în engleza modernă. 

61 „quadrata figura" care apare în centrul mandalei alchimice ca simbol al lui lapis, al 
cărei mijloc este Mercurius, este desemnată ca „mijlocitor (mediator), care aduce pa¬ 
cea între duşmani". (Hermetis Trismegisti Tractatus ntireus cum scholiis, în: Theatrum 
chemicum, 1613, IV, p. 691) 

ea Intr-o invocaţie către Hermes. Vezi Prkiskndanz, l.c. II, p. 139. Mai mult în: Psycho- 
logie und Alchemie (paragr. 172 şi figura 214) prezintă o repetare a „quadrangulum 
secretum sapientum" din Hermetis Trismegisti Tractatus aureus în: Bibi. chem. curio- 
sn I. p. 408 b. Vezi şi Der Geist Mercurius (paragr. 273 şi urm.). 

6 } O altă origine a lui „mercury" n-am putut găsi în ciuda eforturilor. Desigur că nu e 
exclusă criptomnezia. Având în vedere determinarea reprezentării şi extraordinara 
coincidenţă a apariţiei ei (cf. BOhme), înclin către ipoteza din urmă, care nu elimi¬ 
nă arhetipul, ci tocmai că îl presupune. 

64 Cf. în acest sens „naşterea interioară a sufletului" la BOhme. 


315 


Arhetipurile şi inconştientul colectiv 


piric realizează correspondentia cu lumea, aşa cum gândea Evul Me¬ 
diu, ci mai degrabă totalitatea de nedescris a omului sufletesc sau spi¬ 
ritual, care nu poate fi descris, deoarece este alcătuit atât din conşti¬ 
inţă, cât şi din cuprinderea nedeterminată a inconştientului. 65 Desem¬ 
narea de microcosmos lasă să se vadă că ia naştere o bănuială genera¬ 
lă (şi la analizanda mea) că omul „întreg" ar fi la fel de cuprinzător ca 
şi lumea, ca Anthropos. Analogia cosmică apare deja în visul mult mai 
timpuriu al narcozei, care conţine de asemenea problema personali¬ 
tăţii: punctele nodale ale oscilaţiilor sunt „personalităţi mari" de o 
semnificaţie istorică. Deja în anul 1916 am observat la o analizandă 
un proces de individuaţie asemănător, ilustrat de imagini. Era vorba, 
de asemenea, de o creaţie a lumii, care a fost reprezentată după cum 
urmează (fig. 2): 

Dintr-un început nerecognoscibil cad trei picături, care se separă 
în patru linii 66 , respectiv două perechi de linii. Acestea se mişcă şi de¬ 
scriu patru drumuri care mai întâi se despart, apoi se unifică periodic 
într-un punct nodal şi reprezintă un sistem oscilatoriu. Punctele no¬ 
dale semnifică „mari personalităţi şi fondatori de religii", aşa cum mi-a 
comunicat şi analizanda mea de atunci. Se pare că este vorba de aceeaşi 
reprezentare, care poate fi desemnată ca arhetipală în măsura în care 
sunt prezente idei generale despre perioade ale lumii, tranziţii critice, 
zei şi semizei, care personifică eonii. Inconştientul produce imaginile 
sale desigur nu prin gândire, ci din înclinaţia, prezentă pretutindeni, a 
sistemului omenesc către asemenea reprezentări, cum sunt perioadele 
lumii, yuga şi avatarurile hinduismului şi lunile platonice ale astrolo¬ 
giei cu zeii tauri şi berbeci şi „marele" peşte 67 al eonului creştin. 

Faptul că punctele nodale din imaginea analizandei noastre conţin 
sau semnifică numere este dovada unei mistici inconştiente a numerelor, 
care nu poate fi descifrată uşor. Din câte văd, în această fenomenologie 
există două trepte; prima ajunge până la trei, cealaltă până la doispreze¬ 
ce. Sunt amintite deci două numere, trei şi doisprezece. Doisprezece este 
de patru ori trei. Bănuiesc că întâlnim aici axioma Măriei, şi anume dile- 

65 Acest homo interior sau altus (om interior sau înalt) era Mercurius sau cel puţin re¬ 
ieşea din acesta. Cf. Der Geist Mercurius (paragr. 284 şi urm.). 

66 Liniile indică cele patru culori clasice. 

67 Peştele „uriaş" din inscripţia Aberkios (circa 200) (cf. Aion, paragr. 127). 

ma deosebită a lui trei şi patru 68 , despre care am vorbit de mai multe 
ori 69 , căci joacă un rol important în alchimie. Aş îndrăzni aici presupu¬ 
nerea că este vorba de o tetramerie (ca în alchimia greacă), de un proces 
de transformare împărţit în patru faze de trei 70 , analog celor 12 transfor¬ 
mări ale zodiacului şi împărţirii acestuia în patru. Numărul 12, aşa cum 
se întâmplă nu rareori, nu are doar o semnificaţie individuală (ca în ca¬ 
zul de faţă ca zi de naştere), ci şi o semnificaţie condiţionată temporal, 
căci eonul contemporan al peştelui se apropie de sfârşitul critic şi repre¬ 
zintă în acelaşi timp a douăsprezecea casă a zodiacului. Aici trebuie să ne 
gândim la reprezentări gnostice asemănătoare, ca de exemplu la gnoza lui 
Justtnus: „Tatăl" (Elohim) procreează cu Edem, care era jumătate feme¬ 
ie, jumătate şarpe, 12 îngeri paterni, şi ea concepe în afară de aceştia 12 
materni, care — din punct de vedere psihologic — reprezintă umbrele 
celor 12 paterni. îngerii materni se împart în patru categorii (jo.ept|) de 
câte trei, care corespund celor patru râuri ale paradisului. îngerii se miş¬ 
că în cerc ca şi cum ar dansa (ev xopV kuk/Ukw) 71 . Aceste lucruri apa¬ 
rent disparate pot fi puse într-o legătură ipotetică unele cu altele căci re¬ 
ies dintr-o rădăcină comună, şi anume din inconştientul colectiv. 

Mercurius este în cazul nostru o centură care înconjoară lumea, 
care altfel este de obicei reprezentată de şarpe. 72 Mercurius este un ser- 


6S Cf. în acest sens Frobenius, Schicksalskunde, pp. 119 şi urm. Interpretările mi se par 
ce-i drept îndoielnice în diferite privinţe. 

69 Psychologie und Alchemie (paragr. 204) şi Zur Phânomenologie des Geistes im 
Mărchen (paragr. 425 şi 430 în acest volum). 

70 Psychologie und Alchemie , Ia „Împărţire în patru" (Index). 

Ti Hii’polytos, Elenchos,\ r , 26, 1 şi urm., p. 126. 

72 Cf. în acest sens 8uîyTioi$... TOpi rioiKi'Xr)s kcu noAupopipou ocpoupas (rela¬ 
tare... despre o sferă multicoloră şi cu multe forme) din Codex Vaticanus 190 (cita¬ 
tă de Cumont, Textes et monuments figurts relatifs aux mystires de Mithra 1, p. 35), 
în care se spune: ejiAchoev 6 itccvootpos Oeo? SpâKovxa nâvu peyav xocxâ 
pfpcos xai -Aâxos xai pâftos, (otpoeiâfj exovxa xetpaAtiv, xov AEydpevov 
<xvapipd£ovxa, eis avaxoAfţv xai xrţv oupâv ctuxou, xov AeydţiEvov xa- 
xapipcc(ovxa cis Svoiv. Despre dragon textul spune mai departe: Toxe xdvoo- 
<pps fixipioupyos dxptp veupaxi eki'vt|CJ£ xov peyav Spdxovxa auv xcp 
KEKoopx)P£v(p axeipdvtp, Xiyw 6f| xâ ip (u5ux, p«ax<x(ovxa eitl xoii vco- 
xou aiixoo. [Dumnezeu atoateştiutor a creat un dragon îngrozitor şi mare, uriaş în 
lungime, lăţime şi adâncime, care avea capul întunecat, aşa-numitul cel care răsare 
(scl. nod al lunii) cărte Răsărit, iar coada, aşa-numita cea care coboară, către Apus... 
Atunci demiurgul atoateînţelept, prin ordinul său, a pus în mişcare dragonul împre- 

pens sau un ciraco în alchimie („serpens mercurialis“). în mod speciai 
însă, acest simbol se găseşte la o anumită depărtare de sferă şi se în¬ 
dreaptă spre ea ca şi cum ar ameninţa-o. Sfera pluteşte datorită unor 
forţe egale, dar opuse. Acestea sunt reprezentate sau legate de argintii 
viu. După o concepţie mai veche, Mercurius este duplex, adică este an¬ 
tagonic în el însuşi. 73 Mercurius, respectiv Hermes, este un vrăjitor si 
un zeu al vrăjitorilor. Ca Hermes Trismegistos este arhitatăl alchimie. 
Bastonul său fermecat, caduceus, este încolăcit de doi şerpi. Acelaşi atri¬ 
but îl desemnează şi pe Asklepios, zeul medicilor. 74 Arhetipul acestor 
reprezentări a fost proiectat de analizandă asupra mea, chiar înainte a 
analiza să înceapă. 

Imaginea originară, care stă la baza sferei înconjurate de argintul 
viu, este cea a unui cosonos orfic în jurul căruia se încolăceşte un şar¬ 
pe. 75 în cazul nostru însă, simbolul şarpelui al lui Mercurius este înlo¬ 
cuit printr-un fel de reprezentare pseudofizică, şi anume printr-un 
câmp de molecule de argint viu care oscilează. Acest lucru arată ca o 
voalare intelectuală a adevăratei stări de fapt, şi anume că şinele, res¬ 
pectiv simbolul acestuia, este îmbrăţişat de serpens mercurialis. Aşa cum 
observă în mod corect analizanda, „adevărata personalitate" este astfel 
mascată. Aceasta ar fi asemănătoare unei Eve îmbrăţişate de şarpele pa¬ 
radisului. Pentru a împiedica acest aspect, Mercurius s-a scindat, după 
modelul străvechi, în două forme diferite, în mercurius crudus sau vulg : 
(argintul viu crud sau obişnuit) şi Mercurius philosophorum (spiritus 
mercurialis sau spiritul Mercurius, Hermes-Nous), care pluteşte inac- 

ună cu coroana ornamentată, deci imaginile celor 12 semne zodiacale, pe care le pur¬ 
ta pe spate.] Eisi.er (Weltenmantel und Himmebzelt, p. 389) pune în legătură acest 
şarpe zodiacal cu Leviathanui. Dragonul ca simbol al anului, vezi: Mythographus Vb- 
ticanus III, p. 162.0 legătură asemănătoare se găseşte în: Horus Apollo, Selecta Me- 
roglyphica , 2, p. 9: „Insuper ut serpens quotannis pelle ac senio simul exuitur: sic ei 
annuum spatium, quod mundi circumactu producitur, immutatione facta renova- 
tur, ac veluti reiuvenescit.“ (Aşa cum şarpele îşi înnoieşte în fiecare an pielea şi vâr¬ 
sta, la fel se înnoieşte şi întinereşte şi cursul anual, care e creat de învârtirea cosmo¬ 
sului, transformându-se.) 

73 Der Geist Mercurius (paragr. 267 şi urm.). 

74 Meier, Antikc Inkubation utui moderne Psyclwtherapie. 

75 Vishnu este desemnat ca dămodara, ca „cel legat cu o frânghie împrejurul corpului". 
Nu sunt sigur că acest simbol este luat aici in considerare; îl amintesc numai de dra¬ 
gul completitudinii. 

rit- pe cer ca fulger auriu, respectiv Nous-şarpe. în oscilaţia benzii de 
argint viu putem bănui o anumită emoţie, aşa cum exprimă şi aştep¬ 
tarea tensionată: „Hangen und Bangen in schwebender Pein 76 !“ Argin¬ 
tul viu înseamnă pentru alchimist apariţia concretă, materială a lui Spi¬ 
ritul Mercurii, aşa cum apare în mandala amintită mai sus din scoliile 
La Tractatus aureus: punctul din mijloc este Mercurius, iar pătratul 
dimprejur îl reprezintă pe Mercurius împărţit în patru (elemente). El 
este anima muncii, care este înăuntru şi în acelaşi timp învăluie lumea, 
asemănătoare lui Atman în reprezentarea Upanişadelor. Aşa cum ar¬ 
gintul viu este o materializare a lui Mercur, şi aurul reprezintă o mate¬ 
rializare a soarelui în pământ. 77 

Un fapt de care nu ne putem minuna de ajuns este cel că alchi¬ 
mia din toate timpurile şi locurile a pus în legătură reprezentarea 
acelui lapis sau minera (mineral) cu ideea lui homo altus sau maxi- 
mus, adică Anthropos 78 . Dar şi aici trebuie să ne mirăm că reprezen¬ 
tarea pietrei rotunde, întunecate, desprinse din stâncă reprezintă 
tocmai o asemenea idee abstractă cum este cea de totalitate psihică 
a omului. Pământul şi mai ales piatra grea, rece este chintesenţa sub¬ 
stanţialităţii, ca şi argintul viu metalic, care înseamnă, după părerea 
analizandei, animusul (= mens, nous). Pentru ideea de sine şi de ani- 
mus ne-am aştepta la simboluri mai degrabă pneumatice, deci ima¬ 
gini de fum şi vânt. Vechea formulă Aikos oi) Aikos (lapis non la¬ 
pis, piatră şi nu e piatră) exprimă această dilemă: este vorba de o 
complexio oppositorum, asemănătoare naturii luminii, care se com¬ 
portă uneori ca fiind corpusculară, alteori ca fiind ondulatorie, deci 
care în sine este de ambele feluri. Ceva asemănător trebuie să bă- 
auim şi în cazul acestor enunţuri greu de explicat, paradoxale, ale 
inconştientului. Asemenea enunţuri nu sunt invenţiile unei conşti¬ 
inţe, ci manifestări spontane ale unui psihic care nu este controlat 
Ide conştiinţă şi se pare că posedă libertatea de a exprima puncte de 
Iede re care nu iau în considerare deloc intenţiile conştiinţei. Dupli¬ 
citatea lui Mercurius, pe de o parte natura sa metalică, pe de altă 
parte cea pneumatică, e paralelă cu simbolizarea ideii înalt spiritua- 


3* Goethe, Egmont, actul 3. Original: „Z.angen und Bangen". 

— Maier, De circula physico quaiimto , caput I, pp. 11 şi urm. 

p* in alchimia medievală acesta e Cristos. Vezi Psychologie und Alchemie, III, cap. 5. 

le de Anthropos printr-o fiinţă corporală, ba chiar metalică (au- 
rum\). Din manifestări de acest fel nu se poate trage altă concluzie 
decât că inconştientul are tendinţa de a considera spiritul şi materia 
nu doar ca echivalente, ci chiar ca identice; aceasta în opoziţie fla¬ 
grantă cu unilateralităţile intelectuale ale conştiinţei, care ar dori si 
spiritualizeze materia şi să materializeze spiritul. Faptul că lapisul, 
adică în cazul nostru sfera plutitoare, posedă o semnificaţie dublă, 
reiese din circumstanţa că este desemnată prin două culori simboli¬ 
ce: roşul semnifică sângele şi afectivitatea, şi anume reacţia fiziolo¬ 
gică ce leagă spiritul şi corpul, iar albastrul procesul spiritual (mens 1 
sau vous). Această dualitate aminteşte de dualitatea alchimică cor¬ 
pus şi spiritus, legate printr-un terţ, şi anume prin anima ca „liga- 
mentum corporis et spiritus". Un „albastru adânc" amestecat cu ver¬ 
de reprezintă la Bohme „libertatea", adică împărăţia divină interioa¬ 
ră a unui suflet renăscut. Roşul duce către regiunea de foc şi către 
„prăpastie", care formează periferia mandalelor lui B6hme. 


Imaginea 4 

Imaginea care urmează descrie o modificare remarcabilă: sfera s-a 
despărţit în mod evident în coajă şi miez. Coaja a luat un colorit de 
carne. Miezul roşu destul de nebulos la început din imaginea 2 prezin¬ 
tă acum un interior diferenţiat cu un deosebit caracter triadic. „Linii¬ 
le de forţă" care la origine aparţineau benzii de argint viu traversează 
acum întregul nucleu; ceea ce indică faptul că emoţia, tulburarea na 
mai este doar exterioară, ci a cuprins deja ce e mai intim. „O enormă 
activitate internă a început astfel", spune analizanda. Forma triadici 
este un organ feminin stilizat ca o plantă în actul fecundării: sperma- 
tozoonul sparge învelişul miezului. Rolul său este jucat de serpens mer¬ 
curiali s: şarpele este negru, întunecat, htonic, un Hermes KaxaxOdvios 
şi iducpaiU.tKO'S (subpământean şi falie); dar el are aripile aurii ale lui 
Mercur şi posedă deci natura lui pneumatică. în mod corespunzător, 
şi alchimiştii şi-au reprezentat pe Mercurius dual ca serpens alatus (şar¬ 
pe înaripat) şi sine alis (fără aripi), primul şarpe fiind feminin, iar al 
doilea masculin. 

Şarpele din imaginea noastră reprezintă — mai exact spus — nu 
atât spermatozoonul, cât mai degrabă falusul. Leone Ebreo 79 numeş¬ 
te în al său Dialoghi d’amore planeta Mercur membrum virile al ceru¬ 
lui, adică al macrocosmosului gândit ca „cel mai mare om". 80 Sperma- 
| tozoonul pare să corespundă substanţei aurii, care reprezintă ectoder- 

i mul miezului, în care se află şarpele. 81 Cele două petale (?) argintii re¬ 
prezintă probabil vasul receptor, în care miezul soarelui (aur) se odih¬ 
neşte. 82 Sub floare se află un cerc violet, care prin culoarea sa anunţă 
că reprezintă „natura duală“, şi anume spirit şi corp (roşu şi albastru). 83 
Şarpele are un halou galben deschis, prin care se exprimă natura lui 
numinoasă. 

Cum şarpele a luat naştere din fulger, respectiv reprezintă forma lui 
transformată, vreau să amintesc aici un caz paralel, în care fulgerului 
ii revine aceeaşi funcţie iluminatoare, însufleţitoare, fertilizatoare, 
transformatoare, respectiv vindecătoare, ca în cazul nostru şarpelui. In 
imagine (fig. 3) sunt reprezentate două faze: prima este o sferă neagră, 
care semnifică starea depresiei celei mai profunde, iar a doua este ful¬ 
gerul care loveşte această sferă. Limbajul foloseşte aceeaşi imagine: a 
-lovit" sau „a aprins" ceva. Diferenţa constă numai în faptul că frec¬ 
vent pacientului îi apare mai întâi imaginea şi abia apoi intuiţia care îi 
spune: „Aceasta a lovit." 

în ceea ce priveşte contextul imaginii 4, doamna X a subliniat că 
banda de argint viu (imaginea 3) o deranja cel mai mult. Ea simţea că 

Opera medicului şi filosofului Leone Ebreo (născut cca. 1460, mort către 1520) a 
. cunoscut în secolul al XVI-lea o mare răspândire şi a exercitat o influenţă considera¬ 
bilă asupra contemporanilor, ca şi asupra posterităţii. Este o evoluţie a liniei neopla- 
[ toniciene schiţate de medicul şi alchimistul Marsilius Ficinos (1433-1499) în co¬ 
mentariul său la Symposium al lui Platon. Numele autorului este de fapt Don Ju- 
dah Abrabanel din Lisabona. (Textele indică ba Abrabanel, ba Abarbanel.) 

|*o Folosesc traducerea engleză a Dialoghi, care a fost editată de Friedeberg-seeley şi 
Jean H. Barnes în 1973 sub titlul The Philosophy of Lave by Leone Ebreo. Pasajul de 
„ mai sus se găseşte la pp. 92 şi 94. Sursa acestei concepţii trebuie căutată in interpre¬ 
tarea cabalistă a iui Jesod ( Knbbala denudata). 

Sa Acest mod de exprimare pseudobiologic corespunde educaţiei ştiinţifice a analizan- 
L dei. 

1*2 Şi această reprezentare este alchimică: synodos Lunae cum Sol, respectiv hieros gomos 
al coniunctio. Mai multe in: Die Psychologie der Ubertragung. 

I *3 Mai mult in acest sens în: Der Geisr der Psychologie (paragr. 498). 

substanţa argintie trebuie să fie „înăuntruiar liniile de forţă negre ră¬ 
mâneau în urmă şi ar constitui un şarpe negru. Acesta ar înconjura 
apoi sfera. 84 Ea percepea şarpele negru mai întâi ca „pericol îngrozi¬ 
tor", ca pe ceva care ar ameninţa „integritatea sferei". Acolo unde şar¬ 
pele sparge învelişul miezului, ia naştere foc (= emoţie). Conştiinţa sa 
(minei) a înţeles această flacără ca pe o reacţie de apărare a sferei şi, ia 
mod corespunzător, a încercat să reprezinte atacul ca fiind respins. însă 
această încercare a displăcut „ochiului" ei; totuşi mi-a adus o schiţă ia 
creion. Era evident într-o dilemă: ea nu putea accepta şarpele, căci 
semnificaţia lui sexuală stătea în faţa ochilor ei mult prea clar. Eu doar 
am observat: „Este vorba de un proces cunoscut 85 , pe care îl puteţi ac¬ 
cepta liniştită", şi i-am arătat o imagine asemănătoare din colecţia mea. 
dar care provenea de la un bărbat, şi care reprezenta o sferă plutitoare, 
în care intră de dedesubt o formă neagră, asemănătoare unui falus. Mi-a 
spus mai târziu: „Am înţeles brusc întregul proces într-un mod mai de¬ 
grabă impersonal." A fost recunoaşterea unei legi a vieţii căreia îi este 
subordonată sexualitatea. „«Eul» nu era centrul ci, subordonată unei 
legi universale, mă roteam în jurul unui soare." Atunci a putut să ac¬ 
cepte şarpele „ca pe o parte necesară a unui proces de creştere" şi ast¬ 
fel a terminat repede şi în mod satisfăcător desenul, şi numai un lucru 
i-a fost greu: a trebuit, aşa cum a spus, să înghesuie „şarpele sus în li¬ 
nia de mijloc, pentru a satisface «ochiul»". Probabil că inconştientul s-a 
mulţumit doar cu poziţia principală de sus şi în mijloc — aceasta ia 
opoziţie directă cu imaginea pe care i-am arătat-o doamnei X mai îna¬ 
inte. Ea provenea, cum am mai spus, de la un bărbat şi prezenta sim¬ 
bolul negru ameninţător, cum intră de dedesubt în mandala. Pericolul 
caracteristic pentru femeie din partea inconştientului vine de sus , din 
sfera „spirituală", care este personificată tocmai prin animus, iar la băr- 

84 Trebuie să ne gândim aici la oceanul care înconjoară lumea şi la şarpele lumii ascuns 
în acesta, şi anume Leviathanul, „draco in mari“, care, în legătură cu tradiţia egiptea¬ 
nă despre Typhon şi marea care aparţine acestuia, este diavolul. „Diabolus maria uo- 
dique circumdat et undique pontum." („Diavolul înconjoară marea peste tot şi ocea¬ 
nul din toate părţile.") (Hieronymus, Epistola, 2, 4; în continuare vezi Rahner, A«- 
tentta cruciş, II, „Marea lumii" p. 112.) 

85 Acelaşi motiv se găseşte în două mandale, care au fost publicate de Esther Hardinc 
(Dos Geheimtiis der Seele , pp. 434 şi 436). 

86 Este Nous-ul în formă de şarpe şi serpens mercurialis al alchimiei. 

bat vine din domeniul htonic al „femeii lume“, adică de la anima pro¬ 
iectată asupra lumii. 

Aici trebuie să amintim din nou reprezentările asemănătoare din 
gnoza lui Justinus: al treilea dintre îngerii paterni este Baruch. El este 
in acelaşi timp copacul vieţii din paradis. Lui Baruch îi corespunde pe 
partea maternă Naas (şarpele), care este arborele cunoaşterii (scientia 
boni et mali ). s6 Cum Elohim a părăsit-o pe Edem, căci s-a retras ca a 
doua treime către prima treime din triada divină (care constă din „cel 
bun", „Tatăl" şi Edem), Edem a urmat pneuma tatălui pe care a lăsat-o 
in oameni, lăsând ca aceasta să fie chinuită de Naas (tva ttâocas 
KOÂâoeov koAccCţi xo ttveOţia xou 'EXcoeip. xo ov ev xoîs dcv- 
fipamois). Acesta a dezonorat-o pe Eva şi l-a folosit şi pe Adam pen¬ 
tru plăcere. Dar Edem este sufletul (tlmxiţ), spiritul (nveOpa) este Elo¬ 
him. „Sufletul este orientat împotriva spiritului, iar spiritul împotriva 
sufletului" (Kaxa xrjs îj/uxfis XEXOCKxai) 87 . Această reprezentare lu¬ 
minează antagonismul roşului şi albastrului din mandala noastră, ca şi 
atacul şarpelui, care are caracterul de cunoaştere. De aceea ne temem 
de cunoaşterea adevărului, în acest caz a umbrei. De aceea Baruch l-a 
trimis pe Isus printre oameni, pentru ca aceştia să fie conduşi către „cel 
bun". Acest „bun" însă este numit „Priapos"... 88 Elohim este lebăda. 
Edem Leda, el este aurul, ea Danae. Nu trebuie trecut cu vederea că fi¬ 
gura şarpelui îi revine din vechime zeului revelaţiei, de exemplu lui 
Agathodaimon. Astfel, şi Edem ca fecioară-şarpe are o natură dublă 
(SiYVcnţios, Sfocopos), iar figura ei devine în alchimia medievală sim¬ 
bolul lui Mercurius androgin. 89 

Să ne amintim că în imaginea 3 mercurius vulgi, şi anume obişnui¬ 
tul argint viu, înconjoară sfera: aceasta înseamnă că sfera misterioasă 
este învăluită sau voalată de o raţiune „vulgară", crudă. Analizanda în¬ 
săşi e de părere că „animusul maschează adevărata personalitate". De 
aceea nu greşim când presupunem că o concepţie despre lume banală, 

Hippolytos, ElenchoSy V, 26, 21 şi 25, p. 129 şi urm.. Această poveste despre Adam, 
Eva şi şarpele s-a păstrat încă până in Evul Mediu. 

SS Se pare că pe baza unui joc de cuvinte UpCanos şi E7ipio7ioir)oe xa 7tâvxa (toa¬ 
te creează). ( Elenchos , V, 26, 33, p. 132) 

*9 Vezi imaginea [Melusinei] din Pandora (1588) în: Paracelstis als geistige Erscheinung 
j (Paracelsica , p. 99 şi Gesammelte Werke XIII). 

şi anume una aşa-numită biologică, s-a înstăpânit asupra simbolului 
sexual şi a realizat, după modelul cunoscut, o concretizare a acestuia. 
O greşeală scuzabilă! O altă concepţie, mai corectă, este cu atât mai 
subtilă, încât lucrurile cele mai cunoscute şi la îndemână sunt prefera¬ 
te spre marea satisfacţie a propriei aşteptări „rezonabile" şi în aplauze¬ 
le contemporanilor, pentru a descoperi apoi fireşte că am rămas blo¬ 
caţi, căci am ajuns acolo de unde plecasem în marea aventură. De aceea 
este clar care este scopul şarpelui itifalic: de sus vine ceea ce e aerian, 
intelectual, spiritual, de jos ceea ce e pasional, corporal, întunecat. Şar¬ 
pele se dezvoltă ca simbol pneumatic 90 , ca un Mercurius spiritualis , ded 
o cunoaştere pe care analizanda însăşi o formulează după cum urmea¬ 
ză: eul cu a sa folosire arbitrară a sexualităţii stă sub o lege universală. 
De aceea în acest caz sexualitatea nu este o problemă, căci ea este sub¬ 
ordonată unui proces de transformare superior şi conţinută de către 
acesta, deci în nici un caz refulată, ci numai lipsită de obiect. 

Doamna X a resimţit, cum mi-a comunicat mai târziu, imaginea 4 
ca fiind cea mai grea, ca şi când ar reprezenta momentul crucial al în¬ 
tregului proces. După părerea mea a avut dreptate, căci înlăturarea atit 
de clară şi nemiloasă a eului atât de iubit şi atât de important nu este 
deloc un lucru de nimic. Acel „a-se-lăsa“ nu este degeaba conditio sine 
qua non a tuturor formelor de evoluţie sufletească, fie că se numeşte 
meditaţie, contemplaţie, yoga sau exercitium spirituale. Dar, aşa cum 
arată acest caz, părăsirea eului nu reprezintă un act de voinţă şi de 
aceea nu e un rezultat obţinut arbitrar, ci este o întâmplare, o realiza¬ 
re a cărei logică internă poate fi muşamalizată doar prin autoamăgire. 

în acest caz şi în acest moment a-se-putea-lăsa are o importanţă ex¬ 
trem de mare. Dar cum totul trece, poate să apară alt moment în care 
eul părăsit să trebuiască să fie pus în funcţie. A-se-lăsa îi dă inconştien¬ 
tului şansa mare şi necesară. Dar cum el constă din opoziţii, este zi şi 
noapte, luminos şi întunecat, pozitiv şi negativ, bun şi rău şi este de 
aceea ambivalent, se va ivi iarăşi negreşit momentul în care omul, ca şi 
Iov, trebuie să păstreze fidel linia, pentru a nu fi aruncat de pe şine; şi 
anume atunci când valul este în reflux. Dar de păstrarea ei are grijă nu- 

90 In concordanţă cu concepţia antică, şi anume că şarpele ar fi „animalul spiritual" 
(TtveupaTiKGJTOCTrov C<oov), fiind de aceea şi simbolul Nous-ului şi al Mântuitoru¬ 
lui. 

mai o voinţă conştientă, adică eul. Aceasta este marea semnificaţie de 
neînlocuit a eului, dar care, aşa cum arată clar cazul nostru, nu e mai 
puţin relativă. Dar relativă este şi o realizare superioară prin integrarea 
inconştientului. Se adaugă ceva luminos şi ceva întunecat, iar mai mul¬ 
tă lumină înseamnă mai multă noapte. 91 De neoprit însă este pulsiu- 
nea conştiinţei către orizonturi mai largi, care trebuie să extindă peri¬ 
metrul personalităţii, pentru ca acesta să nu fie rupt. 


Imaginea 5 

Imaginea a luat naştere, aşa cum a spus doamna X, ca o consecin¬ 
ţă naturală a imaginii 4. Sfera şi şarpele s-au separat. Ultimul se scu¬ 
fundă şi pare să-şi fi pierdut caracteristica ameninţătoare. Insă sfera 
se dovedeşte într-adevăr a fi fecundată: ea nu numai că s-a mărit, dar 
a şi înflorit în culori vii. 92 In miez a apărut o împărţire în patru. 
Aceasta nu provine dintr-o consideraţie conştientă, care ar fi fost la 
îndemâna cuiva cu pregătire în biologie, căci împărţirea în patru a 
procesului sau a simbolului central exista dintotdeauna, începând cu 
cei patru fii ai lui Horus sau cei patru serafimi ai lui Ezechiel sau cu 
naşterea celor patru eoni din Metra (Uterus) însărcinată cu pneuma 
in gnoza Barbelo, sau cu crucea care la Bohme alcătuieşte fulgerul (= 
şarpe) 93 , până la tetrameria lui opus alchymicum şi a părţilor sale 
componente (elemente, calităţi, grade etc.). 94 Pătrimea formează me¬ 
reu o unitate; în cazul nostru este un cerc verde în centru. Cele patru 
elemente sunt nediferenţiate şi formează fiecare un vârtej, care apa- 

9 1 Să se compare cu aceasta ce spune Ioan al Crucii despre „noaptea întunecată". In- 
, terpretarea sa psihologică este utilă. 

92 De aici comparaţia alchimică a mandalelor cu „rosarium" (grădina de trandafiri). 

93 In budism, „marii regi", locnpiila (apărătorii lumii), formează cuaternitatea. Vezi Sa- 
) myuttil-Nikrtya , I, p. 367. 

94 „...mystica quasi distillatione, Deus aquam hanc primordialem in quatuor partes ac 
regiones separavit et distinxit" (într-un fel de distilare mistică Dumnezeu a separat 
şi distins această apă primordială în patru părţi şi domenii) (Sendivogius, Epistola 

. XIII în: Bibi. chem. curioso II, p. 496). La Christianos (Berthelot, Aleii. Grecs.V I, 
ix, 1, p. 393, şi x, 1, p. 394), oul, ca şi materia însăşi, constă din patru componente. 
(Acelaşi lucru ca citat al unui Xekocrates, l.c., VI, xv, 8, p. 414.) 

rent e orientat către stânga. Nu cred că mă înşel considerând că e 
probabil ca orientarea către stânga să indice în general o mişcare că¬ 
tre inconştient, iar orientarea către dreapta (în sensul acelor ceasor¬ 
nicului), dimpotrivă, să indice o mişcare către conştiinţă. 95 Prima 
este „sinister", ultima „dreaptă", „corectă" şi „îndreptăţită". în Tibet, 
svastica orientată către stânga trece drept un semn al religiei Bon, 
adică al magiei negre. Stupas şi Chortens trebuie de aceea să fie cir- 
cumambulaţi în sensul acelor ceasului. Vârtejurile orientate către 
stânga pătrund în inconştient, cele orientate către dreapta se elibe¬ 
rează de haosul inconştient. în Tibet, svastica orientată către dreap¬ 
ta semnifică de aceea budismul. 96 (Vezi şi fig. 4.) 

Analizandei noastre procesul i-a părut a fi în primul rând o dife¬ 
renţiere a conştiinţei. Din bagajul cunoştinţelor ei psihologice, ea a in¬ 
terpretat cele patru elemente ca fiind cele patru forme de orientare ale 
conştiinţei: a gândi, a simţi, a senzaţie şi a intui („a bănui"). însă a ob¬ 
servat că elementele sunt toate egale, în timp ce funcţiile nu sunt aşa. 
Dar atunci ce sunt cele patru, dacă nu sunt cele patru aspecte funcţio¬ 
nale ale conştiinţei? Mă îndoiesc că cele patru au fost astfel interpreta¬ 
te îndeajuns. Ele par să fie mult mai mult, şi aici se află adevăratul mo¬ 
tiv pentru care nu sunt diferite, ci identice: ele nu alcătuiesc la început 
patru funcţii per definitionem diferite. Dar ele pot reprezenta posibili¬ 
tatea apriorică de apariţie a celor patru funcţii. în această imagine apa¬ 
re cuaternitatea, şi anume numărul patru arhetipal, care e capabil de 
multe semnificaţii, aşa cum dovedeşte istoria şi cum am arătat în ai: 
loc. Ea reprezintă conştientizarea unui conţinut inconştient, de aid 
apariţia ei frecventă în miturile cosmogonice. Nu vreau să speculez ce 
semnifică mai exact faptul că cele patru vârtejuri aparent sunt orien- 

95 în fiiosofia taoistă, orientarea către dreapta are semnificaţia de proces vital „care 
cade", respectiv spiritul este sub influenţa sufletului po feminin, care încorporează 
yin-ul şi are o natură pasională. Desemnarea sa ca anima (Wilhelm şi Jung, Dos (Jr- 
heimnis der Goldenen Bliite, p. 105) este corectă în sens psihologic, deşi ea priveşte 
doar un singur aspect. Po îl împleteşte pe hun, spiritul, în procesualitatea lumii şi im 
reproducere. Orientaea către stânga sau înapoi semnifică „mişcarea în sus" a viers 
(l.c., p. 106). Are loc o „eliberare de lucrurile exterioare", şi astfel spiritul câştigă su¬ 
premaţia asupra animei. Această concepţie coincide cu descoperirile mele, dar nu iz 
in considerare că cineva poate avea spiritul in afară, iar anima înăuntru! 

96 Comunicare verbală a lui Rimpotche din Bhutya Busty (Sikkim). 

tate către stânga, deşi împărţirea în patru a mandalei reprezintă tocmai 
o conştientizare. Nu dispun în această privinţă de suficient material. 
Culoarea albastră indică aerul = pneuma, iar orientarea către stânga 
indică o întărire a influenţei inconştiente. Probabil aceasta trebuie în¬ 
ţeleasă ca o compensaţie pneumatică faţă de culoarea roşie foarte ac¬ 
centuată, care reprezintă afectivitatea. 

Mandala însăşi are culori vii, roşii, dar cele patru vârtejuri au o cu¬ 
loare în principal rece, verzui-albastră, care pentru analizandă înseam¬ 
nă „apă". Aceasta ar putea fi în legătură cu orientarea către stânga, căci 
apa reprezintă un simbol preferat al inconştientului. 97 Verdele din cen¬ 
tru are semnificaţia vieţii în sens htonic. Este „benedicta viriditas" a al¬ 
chimiştilor. 

Problematic în această imagine este faptul că şarpele negru se află 
in afara totalităţii simbolului cercului. El ar trebui, pentru a reprezen¬ 
ta într-adevăr totalitatea, să fie conţinut în cerc. Dar dacă ne amintim 
de semnificaţia amintită mai sus, nefastă, a şarpelui, atunci e de înţe¬ 
les că preluarea şarpelui în simbolul totalităţii psihice prezintă anumi¬ 
te dificultăţi. Dacă bănuiala noastră că cele patru vârtejuri sunt orien¬ 
tate către stânga se confirmă, atunci s-ar dezvălui o anumită tendinţă 
către adâncuri şi către obscuritatea spiritului 98 , cu care ar putea fi asi¬ 
milat şarpele negru. El reprezintă, ca şi diavolul în teologia creştină, 
umbra, şi anume una care se întinde mult dincolo de elementul perso¬ 
nal şi care de aceea poate fi asemănată cel mai bine cu un principiu, de 
exemplu cel al răului. 99 Umbra este cea care îl scutură pe om şi pe care 
timpul nostru a trebuit să o descopere într-un mod cutremurător. Rân¬ 
duirea acestei umbre în cosmosul nostru nu este o treabă uşoară. Fap¬ 
tul că îi întoarcem spatele răului şi astfel îl putem evita aparţine unei 
lungi serii de naivităţi învechite. Este doar o politică a struţului, care 
nu impresionează deloc realitatea răului. Răul formează opoziţia nece¬ 
sară cu binele şi fără el nici nu ar exista un bine. Aşa că acesta nu poa- 

97 Ca un fel de substanţialitate a spiritului, mai ales atunci când a devenit doctrină 
„tare". Amintesc aici şi de culoarea verde-albastrâ la BOhme, care înseamnă „liber¬ 
tate". 

9 $ Pentru natura dublă a spiritului (Mercurius duplex al alchimiei) cf. Zur Phcinomeno- 
logie des Geistes im Marcheri (în acest volum). 

99 Cf. şarpele de foc al lui Lucifer la Bohme. 


3 2 7 




Arhetipurile şi inconştientul colectiv 


te fi scos din discuţie. Rămânerea în afară a şarpelui negru exprimă po¬ 
ziţia critică a răului în modul de a privi tradiţional. 100 

Fundalul întregii imagini este luminos, în culori de pergamenc. 
Amintesc această circumstanţă în mod special, pentru că următoarele 
imagini indică în această privinţă transformări caracteristice. 

Imaginea 6 

Fundalul acestei imagini este de un gri mohorât. Dar mandala în¬ 
săşi are culori vii, roşu deschis, verde şi albastru. Numai acolo unde 
voalul roşu intră în miezul albastru-verde, roşul se închide până la co¬ 
loarea sângelui, iar albastrul deschis devine un ultramarin întunecat. 
Oscilaţiile lui Mercur, care lipseau în imaginea precedentă, apar dis 
nou aici, şi anume la gâtul măciuliilor roşii (ca mai înainte la gâtul şar¬ 
pelui negru). Ceea ce iese mai ales în evidenţă este apariţia unei svas- 
tici orientate către dreapta şi trebuie făcută observaţia că imaginile za 
luat naştere în 1928 şi că nu există nici o legătură directă cu fantasme¬ 
le contemporane, care pe atunci erau necunoscute lumii. Svastîca 
aminteşte, datorită culorii ei verzi, de vegetal, dar în acelaşi timp ea aie 
şi caracterul ondulatoriu al celor patru vârtejuri din imaginea prece¬ 
dentă. 

In această mandală se face încercarea de a uni contrariile roşu şi al¬ 
bastru şi afară, şi înăuntru. In acelaşi timp, orientarea către dreapta tre¬ 
buie să ducă la o înălţare în lumina conştiinţei, probabil pentru că fun¬ 
dalul a devenit vizibil sumbru. Şarpele negru a dispărut, dar începe 
să-şi împartă obscuritatea întregului fundal. Pentru aceasta ia naştere 
în mandală o mişcare compensatorie în sus, către lumină, aparent o în¬ 
cercare de salvare a conştiinţei de întunecarea mediului înconjurător. | 
Imaginea e în legătură cu un vis, care a avut loc cu câteva zile înainte 
de realizarea imaginii. Doamna X a visat că s-a întors din vacanţa ie 
ţară din nou în oraş. Spre surprinderea ei a descoperit că în mijlocul bi-\ 
roului ei creştea un copac. Ea s-a gândit: „Copacul acesta poate îndura. 

îoo Cf. In acest sens [Jung.J Versuch zu einer psychologischen De ut ung des Trinitiitsdog-\ 

ma (paragr. 243 şi urm.). 

cu scoarţa lui groasă, căldura dintr-o locuinţă din oraş." Ideile legate de 
copac au dus la semnificaţia maternă a acestuia. Copacul explică mo¬ 
tivul plantei din mandală, iar creşterea lui reprezintă creşterea nivelu¬ 
lui sau eliberarea conştiinţei produsă de întoarcerea spre dreapta. Din 
acelaşi motiv, copacul „filosofic" este un simbol al opusului alchimic, 
care, după cum se ştie, reprezintă tot un proces de individuaţie. 

In gnoza lui Justinus întâlnim reprezentări asemănătoare: înge¬ 
rul Baruch reprezintă pneuma lui Elohim, iar îngerul matern Naas, vi¬ 
clenia întunecatei Edem. Dar ambii îngeri sunt, cum am amintit deja, 
in acelaşi timp şi copaci: Baruch este arborele vieţii, Naas al cunoaş¬ 
terii. Despărţirea şi antagonismul celor doi corespunde epocii de 
atunci (secol II—III d. Cr.). Dar şi atunci era vorba de procesul de in¬ 
dividuaţie, aşa cum vedem la Hii’POLytos. 101 Elohim i-a dat „profe¬ 
tului" Hercule sarcina de a-1 elibera pe „tată" (pneuma) din puterea 
celor 12 îngeri răi. Acestea ar fi cele 12 munci ale sale. Astfel, mitul lui 
Hercule are într-adevăr carcateristicile unui proces de individuaţie, şi 
anume trăsăturile către cele patru puncte cardinale 102 , cei patru fii, 
subordonarea femininului (Omfala), care simbolizează inconştientul, 
şi autosacrificarea şi renaşterea realizate prin fntermediul veşmântu¬ 
lui Deianeirei. 

„Scoarţa groasă" a copacului înseamnă un motiv al apărării, care 
apare în mandală ca „formare a cojii" (vezi mai jos!). Acesta se expri¬ 
mă în motivul aripilor negre de pasăre, protectoare, care acoperă con¬ 
ţinutul mandalei. Prelungirile în formă de măciulii ale substanţei pe¬ 
riferice roşii sunt simboluri falice, care descriu intruziunea afectivită¬ 
ţii în spaţiul intern pneumatic. Ar trebui să ducă la o însufleţire şi îm¬ 
bogăţire a spiritului care umple interiorul. Acest „spirit" nu are desi¬ 
gur nimic de-a face cu intelectul, ci mai degrabă cu ceva care poate fi 
desemnat ca substanţă spirituală (pneuma) sau — exprimat mo¬ 
dern — ca „existenţă spirituală". Ideea simbolică ce stă în spate este 
aceeaşi ca şi concepţia dezvoltată în omiliile lui Clemens Romanus, că 
xveuţia şi a tip. a (spirit şi corp) sunt unul în Dumnezeu. 103 Mandala 
este, deşi numai un simbol al sinelui ca totalitate psihică, în acelaşi 

■oi Elenchos , V, 26, 27 şi urm. 

va Referitor la plimbare vezi Psychologie und Alchemie (paragr. 457). 

•03 Reolencyklopiidie fiir protest mit ische Theologie und Kirche IV, 173,60. 

timp o imagine a lui Dumnezeu, o imago Dei> căci centrul, cercul şi pă¬ 
trimea sunt simboluri divine de mult cunoscute. Din nediferenţierez 
empirică dintre „sine 44 şi „Dumnezeu 44 reiese în teosofia indiană iden¬ 
titatea lui Purusha-Atman personal şi suprapersonal. în literatura ecle¬ 
ziastică, precum şi în cea alchimică, este deseori citată fraza: „Deus este 
sphaera infinita (sau circulus) cuius centrum est ubique, circumferen- 
tia (vero) nusquam. 44 (Dumnezeu este o sferă nesfârşită (sau cerc), zl 
cărei centru este peste tot, iar circumferinţa nicăieri.) 104 Această repre¬ 
zentare se găseşte deja la Parmenide. Vreau să redau versurile lui, pen¬ 
tru că ele se referă la aceleaşi motive care stau la baza mandalei noas¬ 
tre: „Căci coroanele înguste 105 au fost umplute cu foc neamestecat, cele 
de după acestea cu întuneric 106 , dar între acestea estse revarsă partea 
focului. în mijlocul acestora este zeiţa 107 , care conduce totul. Căci peste 
tot animă naştere şi împerechere, trimiţând femeia bărbatului spre îm¬ 
perechere şi, invers, bărbatul femeii. 44108 

învăţatul iezuit Nicolaus Caussinus 109 observă următoarele: por¬ 
nind de la relatarea lui Clemens Alexandrinus că în anumite ocazii 
în templele egiptene se foloseau roţi, el comentează că Democrit (din 
Abdera) l-ar numi pe Dumnezeu vouv ev ttupi otpatpoeideî 1 
(mentem in igne orbiculari = spirit în foc circular). El continuă: „El vi¬ 
zează şi concepţia lui Parmenide, care îl defineşte pe Dumnezeu ca 

104 Baumgartner ( Die Philosophie des Alanus de Insulis , p. 118) explică acest enunţ 
prin liber Hermetis sau liber Trismegisti, Cod. Par. 6319 şi Cod. Vatic. 3060. 

105 Exetpctvcu = coronae, respectiv cojile sferei. 

106 Nuktos = cu noapte. 

107 Acuţuov tţ năvxa teupepvoci ca un daemonium feminin. 

108 După traducerea lui Diels, Die Fragmente der Vorsokratiker I, pp. 161 şi urm. 

109 (Ad Clementis Alexandrini hieroglyphica observationes in: De symbolica Aegyptiorum 
sapientia etc., pp. 128 şi urm.) Stromateis, lib. V, C. viii, paragr. 45,4 şi urm.: „Dar ă 
gramaticianul Dionysios Thrax spune în scrierea Asupra semnificaţiei imaginii rccr 
textual: «Unii au reprezentat acţiunile nu doar prin cuvinte, ci şi prin imagini... a 
de exemplu roata care se învârte, care e trasă de egipteni, şi beţele care au fost da>e 
celor care se roagă.» Căci tracul Orpheus spune: 

«Ca nuielele sunt pe pământ lucrările muritoare. 

Nimic nu e determinat, se mişcă în cerc. 

Totul împrejur — nu trebuie să întârzie într-un punct. 

Mai degrabă fiecare are propriul curs, cu care a început.»" 

110 Vezi Diels, Vorsokratiker II, p. 29, 38: NoGv xov Oeov ev nupi o<paipoei 6 ei 
(Aet. I, 7, 16). 

OTEtpctvr|V, coronam (coroană), ca un cerc menţinut de căldura lumi¬ 
nii. 111 Şi Jamblichus a constatat foarte clar în cartea despre misterii că 
egiptenii îl reprezentau pe Dumnezeu, Domnul lumii, ca şezând în lo¬ 
tus, o plantă de apă, ale cărei fructe sunt, ca şi petalele, rotunde 112 , prin 
care se indică mişcarea circulară a raţiunii (mentis), care se întoarce 
mereu în sine (însăşi)." De aici au luat naştere şi transformările şi re¬ 
laţiile ( circuitiones ), care reprezintă o imitaţie a mişcărilor cerului. Dar 
cerul era numit de stoici un „Dumnezeu rotund şi circular" ( rotundum 
et volubilem Deum). La aceasta se referă şi explicaţia „mistică" ( mysti- 
:e = simbolică) din Psalmi 11,9: „In circuitu impii ambulant" (în cerc 
merg cei fără Dumnezeu 113 ); cei fără Dumnezeu se află mereu doar la 
periferie, fără să ajungă vreodată în centru, care este Dumnezeu. 114 
Vreau să amintesc aici doar în trecere motivul roţii în simbolistica 
mandalei. în alt loc am vorbit pe larg despre acesta. 115 

Imaginea 7 

In această imagine s-a făcut într-adevăr noapte, căci întreaga foaie 
pe care se află mandala este neagră. Toată lumina se concentrează în 
sferă. Culorile şi-au pierdut caracterul luminos, dar au câştigat în in¬ 
tensitate. Iese în evidenţă mai ales faptul că negrul a pătruns chiar până 
in centru, astfel realizându-se un lucru ce a fost temut, şi anume ne- 

m Acest pasaj se referă la Cicero, De twtura deorum, I, 12, 28: „(Parmenide) coronae 
similae efficit (oTE<p<xvTţv appellat) continente ardore lucis orbem, qui cingit cae- 
lum, quem appellat deum; in qou neque figuram divinam neque sensum quisquam 
suspicari potest.“ [„(Parmenide) inventează ceva asemănător unei coroane (el o nu¬ 
meşte stephane), un cerc neîntrerupt de lumină verde, care înconjoară cerul, pe care 
il desemnează ca Dumnezeu; în care nu se poate bănui nici nici o figură divină, nici 
vreo percepţie."] Cu această observaţie ironică. Cicero arată că el aparţine unui alt 
timp, care s-a îndepărtat deja de imaginile originare. 

«2 Există numeroase reprezentări ale copilului soarelui, care stă pe lotus (Erman, Die 
Religion der Ăgypter , p. 62, şi Handbook of Egyptian Religion , p. 26). Această repre¬ 
zentare se găseşte şi pe numeroase geme gnostice. Lotusul este locul obişnuit al zei¬ 
lor în India. 

■3 Textul originar (Biblia din Zurich): „In cerc pribegesc cei flră Dumnezeu." 

34 Caussinus, I.C., p. 129. 

135 Psychologie und Alchemie (paragr. 214 şi urm.). 

greala şarpelui şi întunericul înconjurător sunt asimilate în interiond 
mandalei şi sunt, în acelaşi timp, aşa cum arată imaginea, compensa* 
printr-o lumină aurie care izvorăşte din centru. Razele acesteia formea¬ 
ză o cruce cu braţele egale, care înlocuieşte svastica din imaginea pre¬ 
cedentă. Aceasta e reprezentată doar de patru cârlige, care indică o anu¬ 
mită rotaţie către dreapta. O dată cu atingerea negrului absolut şi ca 
prezenţa lui în mijloc, se pare că şi mişcarea în sus, rotaţia către dreap¬ 
ta, s-a sfârşit. Din acest motiv aripile lui Mercur au cunoscut o diferen¬ 
ţiere semnificativă, ceea ce probabil înseamnă că sfera are destulă pu¬ 
tere pentru a se menţine în plutire, adică pentru a nu se scufunda fn 
întunecarea completă. Razele aurii, care formează crucea, le leagă îm¬ 
preună pe cele patru. 116 Iau naştere o legătură şi o întărire interne ca 
o apărare împotriva efectelor distrugătoare 117 , care sunt în legătură cs 
substanţa neagră ce a pătruns până în mijloc. Simbolul crucii (crux) 
are pentru noi mereu şi conotaţia chinului, astfel încât nu greşim când 
presupunem că atmosfera acestei imagini ar fi cea a unei suspensii maa 
mult sau mai puţin chinuitoare (aripi!) deasupra prăpastiei întuneca¬ 
te a singurătăţii interioare. 

Am amintit mai sus reprezentarea lui Bohme, conform căreia ful¬ 
gerul „face o cruce“, iar această cruce este pusă în legătură cu cele pa¬ 
tru elemente etc. Intr-adevăr, John Dee simbolizează elementele prin 
crucea cu braţe egale. U* Aceasta, împreună cu un cerc mic, este şi sem¬ 
nul pentru cupru, cuprum, de la Kypris = Afrodita, în timp ce Venus 
este desemnată cu 9. în mod remarcabil, vechiul semn farmaceutic f 
este acelaşi pentru spiritus Tartari (v. tartarisatus = spirit al vinului tar- 
tarizat), care, tradus literal, înseamnă „spirit al lumii subpământene'. 
4- este lapis haematites, „piatra sângelui" (oxid de fier). Se pare deci câ 
rezultă nu numai o cruce, care vine de sus, ca în cazul lui Bohme şi al 
mandalei noastre, ci şi o cruce care vine de jos, adică — pentru a ră- 

116 Această interpretare mi-a fost confirmată şi de tibetanul Lingdam Gomtchen, aba¬ 
tele de la Bhutia Busty: svastica este, aşa cum a spus el textual, ceea ce nu poate S 
„spart, despărţit şi stricat". De aceea ar putea însemna şi ceva de genul unei întăriri 
interioare a mandalei. 

117 Cf. un motiv de întărire asemănător în mandala din Amitayur-Dhyana Sutra [JungJ 
Zur Psycliologie iistlicher Meditation (paragr. 917 şi 930). 

118 Monas liieroglyphica în: Theatr. chem. (1602) II, p. 220. Dee pune şi crucea in legă¬ 
tură cu focul. 

mâne la comparaţia lui Bohme — fulgerul poate veni şi de jos din sân¬ 
ge, din doamna Venus sau din Tartar. Salnitrul neutru al lui Bohme 
este, cum am amintit deja, identic cu sarea în general, şi aceasta este 
desemnată printre altele cu semnul <$*. Pentru materia arcan, drept 
care trecea sarea în alchimia secolelor XVI—XVII, nu putea exista un 
semn mai bun. Sarea este, în obiceiurile bisericeşti ca şi în cele alchi¬ 
mice, simbolul Sapientiei, pe de o parte, şi pe de altă parte cel al per¬ 
sonalităţii deosebite, respectiv alese. Matei 5,13: „Vos estis sal terrae" 
(Voi sunteţi sarea pământului). 

Numeroasele linii ondulate şi straturi din mandala noastră le în¬ 
ţeleg ca formarea cojii, adică drept apărare orientată în afară. Ele sunt 
formaţiuni protectoare, care urmăresc acelaşi scop ca şi întărirea in¬ 
ternă. Cojile se află în legătură cu visul despre copacul din camera de 
lucru, care are o „scoarţă groasă". Formarea cojii apare şi în mandate¬ 
le altor cazuri cu semnificaţia unei întăriri şi îngroşări către exterior, 
deci o adevărată formare a scoarţei. Nu mi se pare imposibil ca acest 
fenomen să stea la baza acelor „cortices" (scoarţe) sau „putamina" 
(coji) ale Cabalei. „Aşa se va numi ceea ce se află în afara Sfinţeniei", 
ca cei şapte regi căzuţi şi cei patru achurajim .' 19 Din aceştia iau naş¬ 
tere klippoth sau cortices. Ca în alchimie, aceştia sunt scoriae sau zgu¬ 
ra, cărora le revine caracterul de multitudine, ca şi cel de moarte. In 
mandala noastră, cojle semnifică delimitări ale unităţii interioare faţă 
de negrul exterior cu puterile lui distrugătoare, care sunt personifica¬ 
te de şarpe. 120 Acelaşi motiv este exprimat prin petalele florii de lotus 

119 Cei „septem Reges" se referă la eonii timpurii, la lumi „trăite", cei patru achurajim 
sunt aşa-nuntiţii „posteriora Dei": „omnia ad Malchuth pertinent; Quae ita vocatur, 
quia est postrema in Systemate Aziluth... in imis Shechinae existere" (toţi aparţin 
lui Malchuth; care se numeşte aşa pentru că este ultima în sistemul lui Aziluth... ele 
există în adâncurile Shechinei) ( Kahbala denudata I, p. 72). Pătrimea lui achurajim 
formează un quatemio masculin-feminin: „Patris nempe et Matris supernorum, nec 
non Iisraelis Senis et Tebhunae" (l.c., p. 675). Senex este Aen-Soph sau Kether (l.c., 
p. 635), Tebhunah este Binah, intelligentia (l.c., p. 726). Cojile înseamnă şi spirite 
impure. 

130 Vezi Kahbala denudata I, pp. 675 şi urm. „Cojile" ( klippoth ) reprezintă şi răul. (Der 
Saltar I, 137 şi urm., şi II, 34 b) Conform unei interpretări creştine din secolul al 
XVII-lea, Adam Belial este corpul lui Messia, „întregul corp {tatuat corpus) sau oş¬ 
tirea cojilor". (în acest sens Corinteni II, 6, 15 şi urm.) Aceasta s-a întâmplat ca o 
consecinţă a căderii în păcat, iar straturile exterioare s-au infectat mai mult decât 

şi prin cojile de ceapă. Petalele exterioare s-au uscat, s-au compru 
şi s-au întărit, dar protejează straturile mai moi, vii, interioare. în ; 
sens trebuie înţeleasă aşezarea în lotus a copilului Horus, a zeilor i 
dieni şi a lui Buddha, aşa cum şi Holderlin se foloseşte de ace 
comparaţie: 


Fără destin, ca adormitul 
Sugar, respiră cereştii; 

Cast, ţinut în mugur modest. 

Înfloreşte etern spiritul... 12 ’ 

în limbajul imagistic creştin Maria este floarea în care se ascun 
Dumnezeu sau este trandafirul de la fereastră, în care tronează rex ( 
riae şi judecătorul lumii. 

întâlnim implicit imaginea cojilor şi la Jacob Bohmb, căci coaja < 
terioară a sferei din mandala sa ce trebuie gândită tridimensional 1 
este desemnată ca „voinţa lui Lucifer“, „prăpastia eternă, prăpastia i 
tunericului“, „iadul diavolului" etc. 123 Bohmb spune despre aceasta î 
Aurora: „Vezi, când Lucifer a trezit cu oştirile sale focul mâniei în i 
tura lui Dumnezeu, astfel încât Dumnezeu s-a mâniat în natură pe 1 
cifer, a dobândit naşterea exterioară în natură o altă calitate, foarte i 
verşunată, cruntă, rece, încinsă, amară şi acră. Spiritul clocotitor, 
mai înainte în natură era moale, în naşterea sa exterioară a dever 
considerabil şi înspăimântător, care acum se numeşte vânt sau elemen¬ 
tul aer." 124 în acest fel iau naştere cele patru elemente, iar pământaă 
mai ales prin contractare şi uscare. 


cele interioare. Anima Christi se luptă şi în cele din urmă distruge cojile, care 
nifică materia. La Adam Belial face trimitere textul din Prov. 6, 12: „homo apostsa 
vir inutilis graditur ore perverso** („un om de nimic, un om fără leac este cel caar 
are neadevărul în gură* 4 ). (, Adumbratio Kabbalae christianae , IX, 2, p. 56.) 

121 Gesammelte Werke II ( Gedichte : „Hyperions Schicksalsiied", p. 160). 

122 Bohme spune despre „viaţa spirituală şi naturală": „împreună ele sunt compara» 
cu o roată sferică rotundă, care merge pe toate părţile, aşa cum indică roata lui Ere- 
chiel.** ( Vom irdisclieti and himmlischen Mysterium , 5,2, p. 326) 

123 Cap. 17, 6. p. 222. Aici mă refer la reproducerea mandalelor în vechea ediţie enpr- 
ză a Viertzig Fragen din 1647 (XL. Questions Concerning the Sonic , fig. p. 32). 

124 Cap. XVII, 6, p. 222. 

Putem bănui aici influenţe cabalistice, deşi Bohme nu ştia mult mai 
mult despre „Cabala" decât Paracelsus. El înţelegea prin aceasta o 
species a magiei. 125 Cele patru elemente corespund aici celor patru 
achurajim. 126 Este vorba despre un fel de a doua pătrime, care rezultă 
din cuaternitatea interioară, pneumatică, dar este natură fizică. Chiar 
şi alchimia se referă la achurajim. Astfel, Mennes spune 127 : „Şi deşi nu¬ 
mele sfânt al lui Dumnezeu indică tetragrammaton-ul sau cele patru 
Etere, se găsesc în el, aşa cum se vede, numai trei litere. Litera he se gă¬ 
seşte de două ori, căci [cele două hâ] sunt aceleaşi, [şi anume] aer şi 
apă, ceea ce înseamnă Fiul; pământul: Tatăl, focul: Sfântul Spirit. Ast¬ 
fel, cele patru litere ale numelui lui Dumnezeu desemnează vizibil Trei¬ 
mea cea sfântă şi materia, care e prezentă de asemenea în mod triplu 
(triplex) 128 ...[şi] care este numită şi umbra aceluiaşi [şi anume a lui 
Dumnezeu] şi este numită de către Moise 129 partea posterioară a lui 
Dumnezeu (Dei posteriora), şi care (posteriora) pare să fie făcută din 
ea [materie]“ 130 Acest enunţ confirmă perspectiva lui Bohme. 

125 Quaestioties theosophicae , 3, 34, p. 12. 

t 26 Aurora, XVII, 7, p. 222, aminteşte de cele „şapte spirite", care „s-au aprins în naşte¬ 
rea lor exterioară". Ele sunt spiritele lui Dumnezeu, „spirite-sursă" ale naturii eter¬ 
ne şi temporale. Ele corespund celor şapte planete şi formează „roata centri " (De sig¬ 
natura rerum, DC, 8 şi urm., p. 88 ). Cele şapte spirite sunt cele şapte calităţi aminti¬ 
te mai sus, care provin toate de la o mamă. Aceasta este „un izvor dublu, rău şi bun 
In toate lucrurile" ( Aurora , II, 2, p. 72). Orice mişcare provine din această opoziţie. 
Şi „zeiţa" lui Parmenide şi Edem din două părţi din gnoza lui Justin. 

127 Guilielmus Mennens (1525-1608), un învăţat alchimist flamand, a scris o carte: 
Aurei velleris, sive sacrae philosophiae, naturae et artis admirabilium libri tres, tipări¬ 
tă în: Tlieatr. chem. (1622) V, pp. 272 şi urm. 

128 „Ut itaque Deus est trinus et unus, sic etiam materia, ex qua cuncta creavit, triplex 
este et una" (l.c., p. 335). Acesta este corespondentul alchimic pentru triada funcţi¬ 
ilor conştientă şi inconştientă din psihologie. (Zur Phănomenologie des Geistes im 
MSrchen , cap. VIII al acestui volum.) 

129 Mennens pare să nu se refere aici direct la Kabbala, ci la un text atribuit lui Moise, 
pe care nu am reuşit să-l demonstrez. în nici un caz nu există o referire la textul gre¬ 
cesc desemnat de Berthelot ca „Chimie de Moise" (Alch. grecs, IV, xxii). Moise este 
amintit ici şi colo în vechea literatură, iar Lenglet-Dufresnoy (Histoire de la phi- 
losophie hermetique III, p. 22) prezintă sub numărul 26 un manuscris al Bibliotecii 
din Viena, cu titlul Moysis prophetae el legislatoris Hebraeorum secretum chimicum 
(Ouvrage suppos£). 

vys L.c., 1,10, pp. 334 şi urm. 

Cele patru vârtejuri originare s-au dizolvat în întregime în pătra¬ 
tul ondulat (linii ondulate!) din interior. Astfel iau naştere patru ces- 
tre aurii, indicate deja în desenul anterior, care strălucesc în culorile 
curcubeului. Sunt culorile ochiului păunului, care, ca şi cauda pavonsi 
joacă un mare rol în alchimie. 131 Acest aspect colorat reprezintă ia 
opus un stadiu intermediar care precedă rezultatul definitiv. Jacc» 
Bohme spune: „...o iubire-dorinţă sau o frumuseţe a culorilor." In 10 - 
birea-dorinţă „îşi au originea toate culorile" 132 . Chiar şi din mandata 
noastră izvorăsc culorile vii ale stratului roşu, care semnifică afectivi¬ 
tatea. Despre „viaţa naturii" şi a „spiritului" unite în „roata sferei" (vezi 
mai sus) Bohme spune: „Şi ne este cunoscută nouă o prezenţă eternă 
a naturii, asemănătoare apei şi focului care stau cumva unul în altul 
amestecateapoi există o culoare albastră luminoasă, asemănătoare fid- 
gerului focului, care apoi are o formă, ca un rubin 133 cu cristale ames¬ 
tecate într-o singură fiinţă, sau ca galben, roşu, albastru amestecate in 

131 Cauda pavonis este identificată de Henricus Khunrath cu irisul, „nuncia Dei“. Ge- 
rardus Dorneus ( De transmuta tione metallorum în: Theatr. chem. 1602, 1, p. 599) 
explică astfel: „Haec est avis noctu volans absque alis, quam caeli ros primus conti¬ 
nuata decoctione, sursum atque dcorsum ascensione descensioneque in caput corwi 
convertit, ac tandem in caudam pavonis, et postea candidissimas et olorinas plumav 
ac postremo summam rubedinem acquirit, indicium ignae suae naturae“ (Aceasta 
este pasărea care noaptea zboară fără aripi, pe care prima rouă a cerului o transfor¬ 
mă în corb prin constanta coborâre şi urcare, şi apoi în coadă de păun, şi astfel ot>- 
ţine aripi de lebădă şi în cele din urmă devine roşu aprins, un semn al naturii ei or 
foc). La Basilides (Hippolytos, Elenchos, X, 14, 1, p. 274) ochiul de păun este Si¬ 
nonim cu sperma mundi , cu k6kkos oivâ 7 teo>s. El conţine în sine ttjv xâ>r 
Xpcopdxcov 7 tATjduv, belşugul culorilor, şi anume 365. Din ochii de păun se reali¬ 
zează culoarea aurie, aşa cum relatează Kyranizii (Delatte, Textes latirts et vicux 
franţais relatifs aux Cyranides , XCIII, p. 171). Lumina lui Mohamed are forma unui 
păun, iar din sudoarea acestuia au fost făcuţi îngerii. (Vezi Aptowitzer, Arabisch- 
Jildische Schopfungstheorien , pp. 209 şi 233.) 

132 De signatura rerum , XIV, 10 şi urm., p. 176. 

133 Carbunculus este un sinonim al lui lapis. „Rex... clarus ut carbunculus“ [Regele... 
strălucitor ca un granat] (Citat din Lilius, o sursă veche în Rosarium pltilosopht>- 
rum în: Art. aurif. II, p. 329). „Radius... in terris, qui lucet in tenebris instar carbun- 
culi in se collectus** (O rază în pământ, care luminează în întuneric la fel ca un gra¬ 
nat). (Din reprezentarea teoriei lui Thomas d'Aquino la Michael Maier, Symbc- 
la aureae metisae, VIII, p. 377.) „Inveni quendam lapidem rubeum, clarissimum, dia- 
phanum et lucidum, et in eo conspexi omnes formas elementorum, et etiam eorum 
contrarietates" (Am găsit o anumită piatră roşie, foarte clară, transparentă şi lumi- 

apa întunecată, căci ca albastru se află în verde, căci fiecare are strălu¬ 
cirea proprie şi străluceşte, şi apa curmă focul ei, căci nu există nici o 
distrugere, ci o fiinţă eternă în două misterii, şi totuşi diferenţa celor 
două principii ca două vieţi." Fenomenul colorat îşi datorează existen¬ 
ţa „imaginaţiei în marele mister, căci o viaţă esenţială minunată se naş¬ 
te pe sine". 134 

Se vede de aici cu toată claritatea dorită că Bohme s-a preocupat de 
acelaşi fenomen psihic ca şi doamna X — şi de multe altele. BOhme a 
hiat ideea de tetramerie şi de cauda pavonis din alchimie 135 , dar ca şi 
aceasta, el are la bază o experienţă care este din nou dezvăluită de psi¬ 
hologia modernă. Nu numai produsele imaginaţiei active, ci şi visele 
sunt cele care produc aceleaşi dezordini cu o spontaneitate de neinflu¬ 
enţat. Un bun exemplu este următorul vis: o pacientă visează că se află 
intr-o sală. In ea se găseşte o masă cu trei scaune. Un bărbat necunoscut, 
tare stă lângă ea, îi spune să se aşeze. In acest scop, visătoarea îşi aduce 
din depărtare un al patrulea scaun. Ea e aşezată acum la masă şi răsfo¬ 
ieşte o carte, în care sunt desenate zaruri albastre şi roşii, într-un fel de 
joc. Brusc îşi dă seama că mai are de îndeplinit o obligaţie. Părăseşte ca¬ 
mera şi merge într-o casă galbenă. Plouă cu găleata, iar ea se adăposteş¬ 
te sub un dafin verde. 

Masa, cele trei scaune, invitaţia de a se aşeza, scaunul care mai tre¬ 
buie adus, pentru a fi patru, zarurile şi jocul indică toate că este vorba 
de o „combinaţie". Aceasta decurge în trepte, mai întâi este o combina¬ 
ţie de roşu şi albastru, apoi urmează galbenul şi în sfârşit verdele. 
Aceste patru culori simbolizează patru calităţi, aşa cum am văzut. Aces¬ 
tea nu numai că se lasă, ci au şi fost interpretate istoric în diverse mo¬ 
duri. Din punct de vedere psihologic, această cuaternitate indică mai 
iatâi funcţiile de orientare ale conştiinţei, din care cel puţin o funcţie 
este inconştientă şi astfel iese din discuţie folosirea conştientă. In cazul 

h noasă, şi In ea am văzut toate formele elementelor şi contrariile lor) (Citat din Tho- 
mas la Mylius, Philosophia reformata , p. 42). 

_ Vom himmlisclieti uiui irdischetx Mysterium, V, 4 şi urm. 
wgs Motive chimice pentru cauda pavonis sunt pe de o parte învelişul topit care irizea¬ 
ză al metalelor fluide (de exemplu plumb!), pe de altă parte culorile vii ale anumi¬ 
tor aliaje de argint viu şi plumb. Acestea din urmă au format materialul de început, 
cu care s-a lucrat. 

nostru, aceasta ar fi verdele, adică funcţia simţirii 136 , ceea ce se potri¬ 
veşte aici, căci relaţia pacientei cu realitatea acestei lumi este neobişnu» 
de complicată şi incomodă. Aşa-numita funcţie inferioară are însă, da¬ 
torită inconştienţei ei, marele avantaj interior că este contaminată ce 
inconştientul colectiv, adică ea poate deveni o punte ce traversează pră¬ 
pastia care desparte conştiinţa de inconştient şi astfel poate restabili le¬ 
gătura vitală cu inconştientul. Acesta e motivul mai profund pentrx 
care visul reprezintă tocmai funcţia inferioară prin semnificativul da¬ 
fin. Aşa cum în cazul doamnei X copacul care creşte în mijlocul came¬ 
rei ei are de-a face cu procesele de creştere din mandala ei, la fel se în¬ 
tâmplă şi cu dafinul din acest vis. Este în mod esenţial acelaşi copac cc 
arbor philosophica a alchimiştilor, despre care am vorbit pe larg în car¬ 
tea mea Psychologie und Alchemie. In afară de asta, poate fi luat în con¬ 
siderare faptul că dafinul, conform unei concepţii vechi, nu poate fi 
distrus nici de frig, nici de fulger — „intacta triumphat“ —, de aceea 
el este Fecioara Maria, modelul tuturor femeilor, aşa cum Cristos este 
cel al bărbaţilor. 137 Pe baza interpretării istorice, dafinul poate fi con¬ 
siderat în acest context (ca şi copacul alchimiştilor) ca simbol al sine¬ 
lui. 138 Candoarea pacienţilor care produc asemenea vise este de fieca¬ 
re dată foarte impresionantă. 

Ne întoarcem acum iar la mandala noastră. Liniile aurii cu capete 
în formă de măciulie repetă motivul precedent al spermatozoizilor şi 
de aceea au semnificaţia de ceea ce concepe, prin care se indică faptul 
că pătrimea este realizată din nou într-o formă nouă, distinctă. In mă¬ 
sura în care pătrimea are de-a face cu conştiinţa, se poate conchide din 
aceste simptome o intensificare a celei din urmă. Lumina aurie care 
străluceşte din centru pare să fie în legătură cu ea. Este vorba de un fel 
de iluminare interioară. 

136 Cel puţin statistic, funcţiei simţirii îi revine culoarea verde. 

137 „Laurus undique virescens, pulchra, et inter complures arbores, fulmine prostrates. 
media, epigraphen tenet: Intacta triumphat. Mariam Virginem, inter omnes creatu- 
ras solam nullius peccati fulmine temeratam, haec imago spectat." (Dafinul frumos 
tot timpul verde, în mijlocul atâtor copaci care au fost distruşi de fulger, poartă in¬ 
scripţia: „Nevătămată ea triumfă". Această imagine se referă la Fecioara Maria, care 
dintre toate creaturile este singura care nu a fost niciodată lovită de fulgerul păca¬ 
tului.) (Picinellus, Mundus symbolicus, lib. IX, cap. 16, p. 565) 

138 Der Geist Mercurius (paragr. 247 şi urm.). 

Cu două zile înainte de apariţia acestei imagini, doamna X a avut 
rmătorul vis: „Eram în camera tatălui meu din casa de la ţară. Dar 
iama mea împinsese patul meu de la perete în mijlocul camerei şi dor¬ 
mea în el. Eu eram furioasă şi am dus patul la locul său. In vis cuvertu¬ 
ra de pe pat era roşie; era exact acelaşi roşu ca cel reprodus în imagine .“ 
Semnificaţia maternă a copacului din visul precedent este prelua¬ 
tă aici direct de către inconştient: de data aceasta mama dormea în 
mijlocul camerei. Aceasta pare să fie o imixtiune supărătoare în sfe¬ 
ra ei, care este reprezentată de camera tatălui ei, el având pentru ea 
semnificaţia de animus. De aceea sfera ei este una spirituală şi ea a 
Hzurpat-o ca pe camera tatălui. Ea s-a identificat deci cu „spiritul". 
Aici a intervenit mama şi s-a aşezat în centru, şi anume mai întâi 
prin simbolul copacului. Ea reprezintă deci acea physis opusă spiri¬ 
tului, adică fiinţa naturală feminină, ceea ce şi este de fapt visătoa¬ 
rea, dar ea nu a vrut să accepte acest lucru deoarece i-a apărut ca şar¬ 
pe negru. Deşi ea a anulat imediat intervenţia, principiul întunecat, 
htonic, tocmai substanţa neagră a pătruns totuşi până în centrul 
mandalei, aşa cum arată imaginea 7. Dar astfel poate să apară şi lu¬ 
mina aurie, căci numai „ex tenebris lux"! Trebuie ca mama să fie 
pusă în legătură cu ideea de matrix la Bohme. Matrix este la el con¬ 
diţia sine qua non a tuturor diferenţierilor, adică realizărilor. Iară de 
care spiritul rămâne plutind, suspendat, şi nu intră niciodată în re¬ 
alitate. Ciocnirea principiului patern (spirit) cu cel matern (natura) 
acţionează ca un şoc. 

După această imagine, ea a resimţit intruziunea repetată a roşului, 
cu care punea în legătură reprezentarea sentimentului, ca pe ceva su¬ 
părător, şi a descoperit acum că „rapport“-ul ei cu mine ca analistul ei 
(= tată) ar fi nenatural şi insuficient. Ea îşi dădea un „air" şi poza ca 
devă inteligentă, plină de înţelegere (uzurparea spiritualităţii!). Dar a 
trebuit să admită că se simţea foarte proastă şi chiar era proastă, indi¬ 
ferent de ce gândeam eu despre aceasta. Această mărturisire i-a adus 
an sentiment de mare eliberare, care a ajutat-o să vadă în sfârşit că se- 

b aHtatea „pe de o parte nu este doar un mecanism de concepere a co- 
jlor şi pe de altă parte nu este numai expresia pasiunii amoroase, ci 
este şi fiziologic banală şi autoerotică". Această cunoaştere târzie a 
dus-o direct într-o stare fantasmatică, în care i s-au conştientizat o se- 

rie de imagini obscene. La sfârşit a văzut imaginea unei păsări mari, pe 
care a numit-o „pasărea pământească" şi care a coborât pe pământ, 
sărea este. ca fiinţă a aerului, un cunoscut simbol al spiritului. Ea re¬ 
prezintă transformarea imaginii „spirituale" a ei înseşi într-o concep¬ 
ţie despre sine mai caracteristică pentru fiinţa feminină, adică mai pă¬ 
mânteasca. Această „imagine finală" confirmă presupunerea noastră câ 
mişcarea intensivă în sus prin orientarea către dreapta s-a oprit: pasă¬ 
rea a coborât pe pământ. Această simbolizare înseamnă o diferenţieie 
ulterioară, necesară, a ceea ce Bohme desemnează în general ca „iubţ- 
re-dorinţă“. 139 Prin această diferenţiere conştiinţa nu este numai lărgi¬ 
tă, ci este şi confruntată cu realitatea lucrurilor, şi astfel trăirii interioa¬ 
re îi este desemnat un anumit loc. 

In zilele următoare pacienta a fost copleşită de sentimente de mfii 
de sine. l-a devenit clar cât de tare regreta că nu a avut niciodată copc. 
Se simţea ca un animal abandonat sau ca un copil pierdut. Această dis¬ 
poziţie s-a extins devenind un autentic Weltschmerz, şi ea s-a simţit ca 
acel „all compassionate Tathagata" (Buddha). 140 Abia când s-a lisat 
pradă acestor sentimente a devenit capabilă să mai picteze o imagine. 
Nu trecerea bruscă sau reprimarea stărilor neplăcute duce la eliberarea 
adevărată, ci numai trăirea completă a acestora. 


Imaginea 8 

în imaginea a opta se vede imediat că practic tot interiorul este um¬ 
plut de substanţa neagră. Albastrul-verzui al apei s-a condensat într-o 
cuaternitate albastru închis, iar lumina aurie a centrului se roteşte ia 
direcţia inversă, împotriva acelor ceasornicului: pasărea coboară pe pă¬ 
mânt. Asta înseamnă că mandala tinde către adâncul htonic, întune¬ 
cat. încă mai pluteşte — aripile lui Mercur arată acest lucru — dar s-a 
apropiat semnificativ de negru. Pătrimii interioare, nediferenţiate îi co¬ 
respunde una exterioară, diferenţiată, pe care doamna X o identifică cu 
cele patru funcţii ale conştiinţei. Ea atribuie acestora următoarele cu- 

139 Cf. în acest sens materialul amintit mai sus [la nota 13] despre carbuncitlus. 

140 Buddha cel plin de milă. 

lori: intuiţia = galben, gândirea = albastru deschis, simţirea = culoarea 
cărnii, senzaţia = maro. 141 Fiecare sfert este desfăcut într-o treime, ast¬ 
fel încât iar ia naştere numărul 12. Despărţirea şi caracterizarea celor 
două cuaternităţisunt remarcabile. In acest mod, pătrimea exterioară 
apare ca o realizare diferenţiată 142 a celei interioare nediferenţiate, care 



de pătrimii lui Merkabah 143 pe de o parte, şi celei a lui achurajim pe de 
altă parte, la Bohme sunt cele patru spirite ale lui Dumnezeu 144 şi cele 
patru elemente. 

Motivul plantei din crucea din interiorul mandalei, observat şi de 
analizandă, trimite la copac (în acest caz „copac al crucii") şi mamă. 145 
Prin aceasta ea arată că elementul mai înainte renegat este totuşi ac¬ 
ceptat, şi anume într-o poziţie centrală. Ea este conştientă de acest lu¬ 
cru, ceea ce înseamnă desigur o diferenţă mare şi esenţială faţă de ati¬ 
tudinea ei precedentă. 

Spre deosebire de imaginea precedentă, aici lipseşte formarea cojii. 
Acest lucru e logic, căci ceea ce trebuie exclus este deja în centru. Apă¬ 
rarea a devenit de prisos. De aceea „cojile" se extind în spaţiul întune¬ 
cat, ca nişte inele aurii, care se îndepărtează concentric asemenea unor 
unde. Aceasta indică o influenţă asupra mediului care rezultă dintr-un 
sine strict izolat. 

Cu patru zile înainte de a picta această mandală, ea a visat: „Trag 
un tânăr bărbat la fereastră şi cu o pensulă pe care am muiat-o în ulei 
alb îi curăţ o pată neagră de pe cornee. Astfel, în centrul ochiului devine 
vizibilă o mică lampă aurie. Tânărul se simte pe loc uşurat, iar eu îi spun 

Culoarea atribuită simţirii din mandatele altor persoane este de obicei verdele, cum 
s-a amintit mai sus. 

Cf. cu aceasta cuaternitatea lui achurajim. 

*43 Chochma (= facies hominis , chip de om), Binah ( = aquila, acvila), Gedulah ( = leo, 
leu) şi Geburah ( = taurus , taur), respectiv cele patru fiinţe îngereşti simbolice din 
viziunea lui Ezechiel (1,1 şi urm.). 

Ele sunt desemnate cu nume de planete şi sunt numite de B6 hme „cei patru şefi care 
conduc regimentul în mamă, purtătoarea". Sunt Tl,2ţ, o’ Şi 0 «-.-în aceste patru fi¬ 
guri stă naşterea spiritulului / ca adevăratul spirit înăuntru şi afară" (De signatura 
' rerum, IX, 9 şi urm.), p. 90. 

_45 De legătura dintre copac şi mamă, în special in tradiţia creştină, m-am ocupat în¬ 
deaproape in: Symbole (ier Wandlung (partea a doua). 

că trebuie să revină la control. La trezire spun cuvintele (Matei 6, 22% 
«De va fi ochiul tău curat, tot trupul tău va fi luminat.»“ 

Acest vis descrie transformarea. Analizanda nu mai este identică ca 
animusul. Acesta a devenit chiar pacientul ei, căci suferă de tulburân 
oculare. De regulă, animusul vede strâmb şi deseori foarte neclar, la 
acest caz o pată neagră pe cornee a acoperit lumina aurie care luminea¬ 
ză In interiorul ochiului. El „a văzut negru“. Ochiul este chiar modekJ 
mandalei, aşa cum se vede deja la Jacob Bohme. Acesta îşi numeşae 
mandala, în Viertzig Fragen von der Seele, „globul filosofic" (sferă! _ 
„oglinda înţelepciunii" „ochiul minunii eternităţii". Bohme spune de¬ 
spre aceasta: „Fiinţa sufletului cu imaginea ei este pe pământ, într-a 
floare frumoasă, care creşte din pământ, pentru a imagina apoi foc ţi 
lumină: cînd se vede că pământul este un centru, dar nu o viaţă; ci esc 
esenţial şi din el creşte o floare frumoasă, care nu seamănă cu pămân¬ 
tul... şi este totuşi pământul mamei florilor." Sufletul este un „ochi de 
foc şi asemenea primului principiu", un „Centrum Naturae". 146 

Mandala este într-adevăr un „ochi" a cărui structură simbolizează 
centru] ordonator al inconştientului. El este un corp gol negru pe di¬ 
năuntru, umplut de corpul vitros semifluid. Din afară se vede o supra¬ 
faţă rotundă, colorată, irisul, cu un centru întunecat, pupila. Din ea ţâş¬ 
neşte o lumină aurie. Bohme o numeşte „ochi de foc", în concordanţă 
cu vechea teorie că vederea emană de la ochi. („Dacă ochiul n-ar fi ca 
un soare..."! 147 ) Ochiul reprezintă conştiinţa (care este un organ de 
percepţie), care priveşte în propriul său fundal. Propria lumină îi lu¬ 
minează din faţă şi când aceasta este clară şi curată atunci întregul corp 
este umplut de lumină. Conştiinţa are în anumite condiţii un efect pu¬ 
rificator. Aceasta este şi părerea lui Matei 6, 22 şi urm., care e exprima¬ 
tă şi mai bine de Luca 11, 34 şi urm. 

Ochiul este pe de altă parte un cunoscut simbol al lui Dumnezeu. 
Bohme numeşte de aceea globul său filosofic „ochiul eternităţii", esen¬ 
ţa tuturor esenţelor, „ochiul lui Dumnezeu". 148 

Prin faptul că analizanda a acceptat întunericul, ea, ce-i drept, nu 
l-a transformat în lumină, însă a aprins totuşi o lumină, care luminea- 

146 Dns umbgewandte Auge, 4 şi urm. 

147 Goethe, ZahmeXenien, III. 

148 Viertzig Fragen von der Seele : explicarea mandalelor. 

ză obscuritatea interiorului. Ziua nu e nevoie de lumină şi când nu se 
ştie că e noapte nu va fi aprinsă nici o lumină şi nimănui nu îi va fi 
aprinsă o lumină dacă nu a trăit teama în întuneric. Acest lucru nu e 
tocmai înălţător, ci este o simplă constatare a unor fapte psihologice. 
Evoluţia de la imaginea 7 la imaginea 8 oferă o bună înţelegere practi¬ 
că referitoare la ceea ce desemnez ca „acceptare a principiului întune- 
cat“. Mi s-a reproşat de multe ori că nu se poate închipui ceva clar prin 
aceasta, ceea ce ar fi regretabil, deoarece este vorba de o problemă eti¬ 
că de prim rang. Aici avem un asemenea caz de „acceptare" in praxi , şi 
trebuie să îi las pe filosofi să se înţeleagă asupra aspectelor etice ale pro¬ 
cesului. 149 


Imaginea 9 

Această imagine conţine pentru prima dată albastra „floare a sufle¬ 
tului" pe fundal roşu, pe care doamna X (desigur fără a-1 cunoaşte pe 
Bohme) o şi desemnează ca atare. 150 în centru se află lumina aurie sub 
îbrma unei lămpi, aşa cum constată ea însăşi. Formarea cojilor este de¬ 
osebită, dar cojile constau din lumină (cel puţin în jumătatea superioa¬ 
ră) şi strălucesc în afară. 151 Lumina constă din culorile de curcubeu ale 

*49 Nu mă simt chemat să cântăresc din punct de vedere etic ce face vetterabilis mater 
natura pentru a-şi desfăşura delicioasa floare. Se poate face asta, şi cel al cărui tem¬ 
perament simte necesitatea trebuie să o facă, pentru a veni în întâmpinarea unei ne¬ 
voi care este proprie şi altora. Erich Neumann s-a ocupat de probleme de acest fel 
într-un mod foarte interesant ( Tiefenpsychologie wtd eine nene Ethik). Respectul meu 
faţă de natură va fi considerat o atitudine foarte ne-etică şi mi se va reproşa că mă 
feresc de „decizii* 4 . Oamenii care gândesc aşa ştiu desigur foarte bine diferenţa din¬ 
tre bine şi rău şi pentru ce trebuie să se decidă. Din păcate, eu nu ştiu acest lucru 
atât de exact, ci sper, pentru pacienţii mei şi pentru mine, că totul, lumina şi întu¬ 
nericul, hotărârea şi îndoiala ezitantă, se îndreaptă spre „bine**, prin care înţeleg o 
• dezvoltare, aşa cum e descrisă aici, o desfăşurare, care nici nu strică, nici nu preju¬ 
diciază nici una dintre părţi, ci dă posibilitate vieţii. 

W50 Cartea Das Geheimnis cier Goldenen Bliite , pe care am scos-o împreună cu Richard 
Wilhelm, nu apăruse încă. Imaginea 9 a analizandei mele este înregistrată în ea. 
«5i Cf. cu aceasta Adumbratio Kabbalae Christianae , IV, paragr. 2, p. 26: „Toate fiinţele 
create de Dumnezeul nesfârşit din primul Adam erau fiinţe spirituale..., adică ele 
erau acte simple, luminoase, în sine unul, luând parte la o fiinţare, astfel încât pot fi 

soarelui care răsare; este o adevărată „cauda pavonis". Există şase i 
nunchiuri de raze. Aceasta aminteşte de discursul lui Buddha din < 
lecţia de mijloc a Canonului Pali-, „Iubitor... milos... prietenos... < 
fire statornică el străluceşte spre o direcţie, apoi spre alta, şi apoi < 
o a treia, apoi a patra, la fel în sus şi în jos: peste tot recunoscând^ 
el luminează întreaga lume cu firea statornică, amplă, adâncă, nelii 
tată, curăţată de mânie şi ură... Pe el îl numiţi, voi, călugării, un < 
găr, îmbăiat în baia interioară." ls2 

= Nu se poate face aici o paralelă cu Răsăritul budist, căci ; 
dala este împărţită într-o parte superioară şi una inferioară. 153 ! 
culorile curcubeului luminează ca nişte coji ale sferei, jos cojile < 
stau din pământ maro. Sus plutesc cele trei păsări albe = Pneun 
cu semnificaţia Trinităţii, jos apare ţapul, însoţit de doi corbi (ai 1 
Wotan) 154 şi de o grămadă de şerpi. Aceasta nu e imaginea Sfân 
lui budist, ci a omului cu amprentă creştină, occidental, a cărui 1 
mină aruncă o umbră întunecată. Mai departe, cele trei păsări pi 
tesc pe un cer complet negru, iar ţapul conturat într-un ton i 
închis se află într-un câmp portocaliu deschis. Aceasta este, în 
curios, culoarea robei călugărilor budişti, ceea ce cu siguranţă nu < 
respunde unei intenţii conştiente a pictoriţei. Gândul este clar: aD 
nu poate exista fără negru, şi nici diavolul fără sfinţenie. Contra 
le sunt fraţi, de care Răsăritul încearcă să se elibereze prin a sa na 
dvandva („liber de cei doi") şi neti-neti („nu acesta, nu acesta", a<3 
că nici acesta, nici acela) sau pe care, ca în taoism, le înghite intr-a 
mod inexplicabil. Relaţia cu Răsăritul este subliniată intenţionat dr 
pictoriţă, şi anume prin faptul că a pictat în mandala patru hexagra- 
me din I Ching. 


gândite ca un punct central al unei sfere, şi luând parte la o viaţă, astfel încât pot 
reprezentate ca o sferă strălucitoare." 

152 K. E. Neumann, Die Reden Gotnmo Buddhos , 1 , 82 şi urm. Acest indiciu despre Pn 4 | 
dha nu este deloc arbitrar, căci figura iui Tathagata în lotus revine de multe ori ni 
seria numeroaselor mandale ale acestui caz. 

153 Mandalele tibetane nu sunt împărţite, dar sunt inserate foarte frecvent între cerţi 
pământ, respectiv între zeii binevoitori şi cei mânioşi. 

154 Aceasta este triada inferioară care corespunde Trinităţii, aşa cum ocazional diavoirf' 
este reprezentat cu trei capete. Vezi în acest sens Zur Phritiomenologie des Geistes nu 
Mdrchen (cap. VIII în acest volum). 

Semnul din stânga din jumătatea superioară a mandalei este Yii, 
entuziasmul. El înseamnă „tunetul care izbucneşte din pământ", adică 
o excitaţie care provine din inconştient, care este reprezentată prin mu¬ 
zică şi dans. Comentariul lui Confucius redat de Wilhelm spune în 
\ acest sens: 


Tare ca piatra, în ce scop o zi întreagă? 

Judecata poate fi cunoscută. 

Nobilul cunoaşte secretul şi revelaţia. 

El îl cunoaşte pe cel slab, dar şi pe cel puternic: 

De aceea Myriadele îl privesc. 155 

Entuziasmul este sursa frumosului, dar poate să şi orbească. 

A doua hexagramă de sus este Sun, diminuarea. Trigrama de sus în¬ 
seamnă munte, cea de jos mare. Muntele depăşeşte marea, el o „domi¬ 
nă". Aceasta este imaginea a cărei semnificaţie duce la autocontrol şi re¬ 
ţinere, adică la o aparentă diminuare de sine. Aceasta e semnificativă cu 
privire la „entuziasm". în ultima linie a hexagramei, care sună astfel: 
,Dar nu mai are un cămin special", este indicată „lipsa de casă" a călu¬ 
gărului budist. Pe o treaptă psihologică fireşte că nu mai este vorba de 
o demonstraţie aşa de drastică a renunţării şi independenţei, ci de in¬ 
tuiţia care nu mai poate fi revocată asupra condiţionării tuturor relaţi¬ 
ilor, a relativităţii tuturor valorilor şi a provizoratului oricărei fiinţări. 

Semnul din jumătatea inferioară dreaptă înseamnă Schortg , pătrun¬ 
dere: „în mijlocul pământului creşte lemnul: imaginea pătrunderii." Se 
nai spune şi că se pătrunde „într-un oraş gol", fiind prezentat de rege¬ 
le „muntelui Ki". Această hexagramă înseamnă creştere şi dezvoltare a 
personalităţii din pământ în sus, ceea ce e anticipat prin motivul plan¬ 
tei în mandala. Astfel se face aluzie la învăţătura importantă, pe care 
doamna X a tras-o din experienţă, şi anume la cunoaşterea faptului că 
nu există dezvoltare dacă nu se acceptă umbra. 

> Ultima hexagramă din stânga jos este Ding, tigaia. Este vorba de o 
oală prevăzută cu picioare şi pârghii, de bronz, care la ocazii festive 
conţine mâncărurile. Trigrama inferioară înseamnă „vânt" şi „lemn", 

*55 I Ching, nr. 16. (Hexagramele amintite mai jos sunt: diminuarea, nr. 41; pătrunde¬ 
rea, nr. 46; tigaia, nr. 50.) 

cea superioară „foc“. Tigaia constă deci din lemn şi foc, aşa cum „va¬ 
sul" alchimiştilor constă din foc sau apă. 156 In tigaie se află o hrană 
preţioasă („grăsime de fazan"), dar nu este mâncată, pentru că exterio¬ 
rul tigăii s-a modificat cumva şi, din cauza faptului că ea rupe picioa¬ 
rele, o face să apară de nefolosit. Mulţumită unei autonegări de dura¬ 
tă, interioare, personalitatea se diferenţiază (oala capătă mânere „au¬ 
rii", ba chiar „inele de nefrit") şi se limpezeşte, până când atinge stră¬ 
lucirea blândă a nobilului nefrit. 157 

E adevărat că cele patru hexagrame au fost introduse intenţionat ia 
mandală, dar reprezintă rezultate autentice ale preocupării pentru / 
Ching. Fazele şi aspectele procesului interior de evoluţie al analizanc-ei 
mele se pot de aceea exprima uşor în limbajul din I Ching, pentru ci 
acesta din urmă se bazează tot pe psihologia procesului de individua- 
ţie, care este preocuparea principală a taoismului şi filosofiei Zen.' 5 * 
Interesul pentru filosofia răsăriteană a reieşit în cazul doamnei X din 
impresiile adânci pe care le-a obţinut din experienţa ei de viaţă ca si 
dintr-o cunoaştere mai bună a ei înseşi, şi anume impresii asupra an¬ 
tagonismului imens al naturii umane. Conflictul de nerezolvat care 
ameninţă aici face sistemele de mântuire răsăritene, care par să se 
descurce şi fără acesta, de două ori interesante. Acestei cunoaşteri a Ră¬ 
săritului trebuie să-i mulţumim în parte pentru faptul că opoziţiile de 
neunificat ale concepţiei creştine nu au fost muşamalizate, ci au fos* 
văzute în întreaga lor ascuţime şi totuşi sau tocmai din această cauză 
au fost alăturate în unitatea mandalei. O asemenea unificare nu i-a re¬ 
uşit de exemplu lui BOhme; el a aşezat semicercul luminos spate în spa¬ 
te cu cel întunecat (adică feţele convexe se ating). Partea luminoasă este 
desemnată la el „Sfântul Spirit", cea întunecată dimpotrivă „Tatăl", adi¬ 
că auctor rerum 159 sau „Primul Principium" (în timp ce Sfântul Spiră 

156 Psychologie unei Alcliemie (paragr. 338), 

157 Un gând asemănător cu transformarea în lapis philosophorum , l.c. (paragr. 378). 

158 O perspectivă bună o oferă Suzuki ( Die grofle Befreitmg. Einfuhrutig in de* 
Zen-Buddhismus ) şi Das Geheiinnis der Goldeneti Bliite. 

159 Cf. cu aceasta citatul de mai sus din Aureum vellus de Menneks, unde „terra" în¬ 
seamnă pater, iar „umbra Dei“ materia. Această concepţie a Iui Bohme e in acord ca 
caracterul lui Iahve. Jahve este, independent de rolul său de protector al dreptului a 
al tradiţiei, amoral, respectiv nedrept. Vezi Stade, Bibiische Tlteologie des Altetl 7es- 
tantents I, pp. 88 şi urm. 

reprezintă „al Doilea Principium"). Această opoziţie se încrucişează cu 
perechea de contrarii Fiu şi om pământean. Diavolii se află în toate 
părţile tatălui întunecat şi formează focul de mânie 160 al acestuia, ca şi 
ia periferia mandalei. 

Bohme a pornit de la alchimia filosofică şi după ştiinţa mea a fost 
primul care a încercat să ordoneze cosmosul creştin în totalitatea sa re¬ 
ală într-o mandală. 161 încercarea a eşuat, căci el nu a reuşit să închidă 
cele două jumătăţi într-un cerc. însă mandala doamnei X cuprinde şi 
conţine contrariile, şi anume, aşa cum putem bănui, datorită ajutoru¬ 
lui învăţăturii chineze despre yang şi yin, cele două principii metafizi¬ 
ce opuse, a căror cooperare creează lumea. Hexagramele cu linii întregi 
(yang) şi întrerupte (yin) descriu anumite faze ale acestui proces. De 
aceea ele constituie pe bună dreptate mijlocirea antagonismului între 
sus şi jos. LaoTse spune: „Susul stă pe adânc.“ Acest adevăr indiscuta¬ 
bil e indicat în mod misterios şi în mandală: cele trei păsări albe se află 
pe câmpul negru, ţapul negru-cenuşiu pe un fundal colorat în porto¬ 
caliu deschis. în acest mod se insinuează adevărul răsăritean şi face po¬ 
sibilă — cel puţin ca anticipare simbolică — o unificare a contrariilor 
in iraţionalul proces al vieţii, formulat de I Ching. Că este într-adevăr 
TOrba despre fazele antagonice ale unuia şi acelaşi proces o arată ima¬ 
ginea următoare. 

Imaginea 10 

în a zecea imagine, care a fost începută la Ziirich dar a fost termi¬ 
nată abia când doamna X se afla deja în ţara ei natală, apare aceeaşi îm¬ 
părţire în sus şi jos ca mai înainte. „Floarea sufletului" 162 din centru 
este aceeaşi; dar ea este înconjurată peste tot de un cer noptatic albas- 

:6o Bohme, Viertzig Fragen. 

a6i Fac abstracţie conştient de numeroasele ordonări circulare, respectiv rexgloriae cu 
i cei patru evanghelişti, paradisul cu cele patru fluvii, ierarhiile cereşti ale lui Diony- 
I sius Areopagitul etc., care toţi fac abstracţie de realitatea răului pentru că îl con¬ 
sideră o simplă privntio boni şi astfel îi micşorează eufemistic. 

■62 Cf. cu acest concept lucrarea ilustrativă a lui Hugo Rahner, Die seelenheilende Blu- 

iae. 

tru închis, în care apar cele patru faze ale lunii, iar luna nouă coincide 
cu lumea întunecată (jos). Din cele trei păsări au rămas două. Penele 
lor s-au înnegrit, însă dintr-un singur ţap au apărut două fiinţe cu 
coarne, asemănătoare oamenilor, cu feţe deschise; din cei patru şerpi 
mai sunt prezenţi numai doi. Ca noutate remarcabilă, în emisfera de 
jos, corporală (htonică) apar doi crabi. Crabul are în mod esenţial 
aceeaşi semnificaţie ca şi simbolul racului 163 . Din păcate aici lipseşte 
contextul relatat de doamna X însăşi. în asemenea cazuri merită de cele 
mai multe ori să cercetăm ce folosinţă i s-a dat în trecutul istoric obiec¬ 
tului aflat în discuţie. în timpurile de demult, preştiinţifice, între rac 
(.Macrura = cu coada lungă) şi crab (Brachyura = cu coada scurtă) nu 
se făcea o deosebire. Ca semn zodiacal, racul are semnificaţia de renaş¬ 
tere, căci el îşi schimbă învelişul . 164 Cei din vechime însă îl aveau în ve¬ 
dere în principal pe Pagurus Bernhardus , racul sihastru. El este ascuns 
în învelişul său de melc şi nu poate fi atins. De aceea el înseamnă aten¬ 
ţie şi în acelaşi timp prevedere a evenimentelor care vor veni . 165 El „de¬ 
pinde de lună şi se înmulţeşte cu aceasta" 166 . Este remarcabil că crabul 
apare tocmai în mandala în care se ivesc pentru prima oară fazele lu¬ 
nii. Cancerul este din punct de vedere astrologie domicilium Lunae. Din 
cauza mişcării sale caracteristice spre înapoi, el joacă în superstiţii ro¬ 
lul unui animal care aduce ghinion („mers de rac"). Cancerul 
(Kapiavos) este de demult numele tumorii maligne a glandelor. Rac 
se numeşte semnul zodiacal în care soarele întră în mişcare retrogra- 

163 Vezi Bouche-Leclercq, VAstrologie grecque: „Le Cancer ou Crabe ou £crevisse“ 
(p. 136). Semnul zodiacal a fost reprezentat ca un crab fără coadă. 

164 „Cancer iuxta temporum vicissitudines mutări solet; pristinisque abiectis crustis, 
novas ac recentes induit.“ (Racul se transformă in decursul timpului; după ce şi-a 
lepădat crusta, el îşi pune una nouă şi proaspătă.) Aceasta ar fi o „Emblema" a în¬ 
vierii morţilor, spune Picinellus ( Mundus symbolicus, lib. VI, 45), şi citează din Efe- 
seni 4,23: „renovamini autem spiritu mentis" etc. („...şi să vă înnoiţi în duhul min¬ 
ţii voastre"). 

165 In perspectiva revărsării Nilului, racii (ca şi broaştele ţestoase şi crocodilii) şi-ar cloci 
ouăle în locuri mai înalte, în siguranţă; „...futura multo antequam veniant animo 
praesagiunt" (cu mult înainte ca viitorul să apară, ei îl presimţeau în interior) (Ca- 
ussinus, Polyhisror symbolicus , lib VIII, 25, p. 383). 

t 66 „Cancer a luna dependet, ac cum eadem accrescit." (Racul este dependent de lună 
şi creşte cu acesta.) Masenius, Speculum imaginam veritnlis occultae, cap. LXVII, 30, 
p. 768. 

dă. Pseudo-Kallisthenes povesteşte cum racii au scufundat vapoa¬ 
rele lui Alexandru în mare. 167 Karkinos se numeşte racul care l-a muş¬ 
cat pe Hercule de picior în timpul luptei cu monstrul din Lerna. Hera 
l-a aşezat, drept mulţumire, printre stele. 168 

Din punct de vedere astrologie, Racul este un semn feminin şi de 
apă 169 , în care se situează solstiţiul de vară. în Melotezii 170 îi revine 
pieptul. De asemenea, el stăpâneşte marea de Vest. Lui Propertius îi 
apare ca straniu: „Octipedis Cancri terga sinistra time“. („Teme-te de 
spatele straniu al racului cu opt picioare." 171 ) De Gubernatis spu¬ 
ne: „Racul cauzează... ba moartea eroului solar, ba pe cea a monstru¬ 
lui." 172 Pancatantram V, 2 povesteşte cum un rac, pe care mama îl dă 
fiului ca vrajă apotropaică 175 , îi salvează acestuia viaţa, omorând un 
şarpe negru. 174 Aşa cum e de părere De Gubernatis, racul reprezin¬ 
tă ba soarele, ba luna 175 , după cum merge înainte sau înapoi. 

Doamna X s-a născut în primele grade ale Racului (circa 3°). Ea îşi 
cunoştea horoscopul şi era conştientă de semnificaţia momentului naş¬ 
terii, adică ştia faptul că gradul zodionului în creştere condiţionează in¬ 
dividualitatea horoscopului din momentul respectiv. Pentru că ea bănu¬ 
ia înrudirea internă a celui din urmă cu mandala, şi-a introdus în desen 
semnul ei individual 25, care trebuia să o exprime pe ea însăşi. 176 

Concluzia esenţială care poate fi trasă din imaginea 10 este că du¬ 
alităţile permanente balansează intern principiile din momentul res¬ 
pectiv, ele pierzând astfel din ascuţime şi incompatibilitate, aşa cum 
spune Multatuu 177 : „Nimic nu este în întregime adevărat, şi nici 

167 De Gubernatis, Die Thiere in der indogermanischen Mythologie, p. 611. 

168 Roscher, Lexicon, v. Karkinos, 950. Acelaşi motiv într-un vis ( Ober die Psychotagie 
des Unbewufiten (paragr. 123 şi urm.). 

169 Răsăritul heliacic al Racului în Egipt arată începutul revărsării anuale a Nilului, şi 
astfel începutul anului (Bouch£-Leclercq, l.c., p. 137). 

170 Cf. Psychologie und Religion, paragr. 62, nota 7. 

171 Elegiarum lib. IV, 1,150, p. 287. 

172 De Gubernatis, l.c„ p. 612. 

173 Cf. cu aceasta Hanworterbuch des deutschen Aberglaubens, V, p. 448, v. rac. 

174 Das Pancatantram, pp. 313 şi urm. 

175 De Gubernatis, l.c. 

176 Horoscopul prezintă patru semne de pământ, dar nici un semn de aer. Pericolul care 
ameninţă din partea animttsului se formează în ;)□&. 

177 Pseudonim al poetului olandez Eduard Douwes alias Dekker. 

aceasta nu este în întregime adevărat." Dar această atenuare problema¬ 
tică este compensată prin unitatea interiorului, în care lampa luminea¬ 
ză şi radiază lumini colorate în cele opt colţuri ale lumii. 178 

Deşi atingerea echilibrului interior prin realizarea perechilor sime¬ 
trice reprezintă probabil intenţia principală a acestei mandale, totuşi 
nu trebuie trecut cu vederea faptul că dublarea apare şi acolo unde 
conţinuturi inconştiente sunt pe punctul de a deveni conştiente, adică 
diferenţiabile. Ele se scindează, aşa cum arată adesea visele, în două ju¬ 
mătăţi identice sau uşor diferite, corespunzător aspectului deja con¬ 
ştient şi celui încă inconştient al conţinutului care apare la suprafaţă. 
Am despre această imagine impresia că ar reprezenta într-adevăr un fel 
de solstitium sau punct culminant, unde se pronunţă o hotărâre. Du¬ 
alităţile înseamnă în fond Da şi Nu, contrariile de neunit, dar care tre¬ 
buie să fie ţinute împreună, dacă vrem să menţinem echilibrul vieţii. 
Dar aceasta se poate întâmpla numai dacă mijlocul, în care acţiunea şi 
suferinţa sunt menţinute în echilibru, este păstrat ferm. Drumul duce 
la tăişul cuţitului. Un asemenea punct culminant al vieţii, în care con¬ 
trariile universale se ciocnesc, este în acelaşi timp un moment în care 
nu rareori se deschide o privelişte amplă asupra trecutului şi viitoru¬ 
lui. Acesta este momentul psihologic căruia, aşa cum a stabilit din ve¬ 
chime consensus gentium, i se potrivesc fenomene sincronistice, adică 
unde ceea ce e îndepărtat temporal pare să fie adus aproape: 16 ani mai 
târziu, doamna X s-a îmbolnăvit de cancer la sân, care a dus la moar¬ 
te. 171 » 


Imaginea 11 

Despre această imagine vreau doar să spun că razele colorate, care 
mai devreme porneau din centru, se rarefiează aici, pentru ca apoi (în 
imaginile ulterioare) să dispară trecător. Soarele şi luna s-au exteriori- 

178 Cf. cu aceasta reprezentarea budistă a celor „opt direcţii ale busolei" ( AmitAyur- 
Dhyâna-Siîtra. In: Sacred Books of tlie East XLIX, partea a 11-a, p. 170). 

179 Nu ezit să iau serios in considerare fenomenele de sincronicitate, care stau la baza 
astrologiei. Aşa cum alchimia are o eminentă îndreptăţire psihologică de a exista, 
după cum am demonstrat în mod exhaustiv, la fel are şi astrologia. Astăzi nu mai 

zat, adică nu mai sunt conţinute în microcosmosul mandalei. Soarele 
nu este auriu, ci are o culoare galben-ocru tulbure, şi în plus prezintă 
o mişcare clară spre stânga: el înclină către propria întunecare, aşa cum 
trebiue să fie cazul după imaginea racului (solstitium). Luna se află în 
primul pătrar. Formaţiunile în aspect de bulb din apropierea soarelui 
ar reprezenta nori cumulus, dar par dubioase, cu culoarea lor gri-ro- 
şiatică, şi anume, ca nişte tumori bulbare. Interiorul mandalei conţine 
acum o quincunx de stele, iar culoarea stelei centrale constă din aur şi 
argint. împărţirea mandalei într-o emisferă de aer şi una de pământ s-a 
transpus în exterior şi nu mai poate fi recunoscută în interior. Margi¬ 
nea argintie a emisferei de aer din imaginea precedentă înconjoară în¬ 
treaga mandală şi aminteşte de aceea de banda de argint viu, care, ca 
Mercurius vulgarii , „ascunde adevărata personalitate". în orice caz este 
probabil că în această imagine influenţa şi importanţa lumii exterioa¬ 
re se impun în asemenea măsură încât apar o anumită prejudiciere şi 
o devalorizare a mandalei. Dar ea nu este dizolvată sau distrusă (ceea 
ce se poate întâmpla în condiţii similare), ci este sustrasă influenţei te¬ 
lurice printr-o referire simbolică la o constelaţie. 


Imaginea 12 

în imaginea 12 soarele a ajuns într-adevăr jos la orizont, iar luna se 
află în primul pătrar. Strălucirea mandalei a încetat în întregime. în 
mandala sunt preluate echivalente ale soarelui şi lunii, de asemenea şi 
ale pământului. Remarcabilă este însufleţirea bruscă interioară prin 
două figuri de om şi multe animale. Caracterul de constelaţie al cen¬ 
trului a dispărut şi a făcut loc unui fel de motiv de floare. Din păcate 
nu putem stabili ce înseamnă această însufleţire, căci lipseşte orice co¬ 
mentariu. 

în imaginea 13, sursa radiaţiei nu se mai găseşte în mandală, ci în 
afara ei sub forma lunii pline, de la care pornesc unde concentrice, în 
culorile curcubeului. Mandala este aici înconjurată de patru şerpi ne- 

este interesant de ştiut in ce măsură aceste două domenii sunt erori, ci trebuie mai 

degrabă cercetat pe ce fundamente psihologice se bazează existenţa lor. 

gri şi aurii, dintre care trei se îndreaptă către centru, iar unul îşi ţine 
capul în sus, în afară. între capetele şerpilor şi centru se află de fiecare 
dată o aluzie la motivul spermatozoidului. Prin aceasta se indică poa¬ 
te o intruziune intensă a lumii din afară, dar poate şi o protecţie ma¬ 
gică. Dizolvarea pătrimii în trei plus unu corespunde arhetipului. 180 

în imaginea 14 mandala pluteşte în prăpastia stradală nocturnă de 
pe Fifth Avenue din New York, unde s-a întors între timp doamna X. 
Pe floarea albastră din centru este reprezentată coniunctio a figurilor 
„regeşti" printr-o flacără a sacrificiului care arde între cei doi. Regele şi 
regina sunt asistaţi de două figuri îngenuncheate, una femeie, cealaltă 
bărbat. Acesta este un quaternio de căsătorie tipic, pentru a cărui psi¬ 
hologie trebuie să-l trimit pe cititor la prezentarea mea din Psihologia 
transferului (Die Psychologie der Obertragung). Această legătură inter¬ 
nă trebuie gândită ca o „întărire" compensatorie faţă de influenţele ex¬ 
terne care dizolvă. 

în imaginea 15 mandala pluteşte între Manhattan şi mare. S-a fă¬ 
cut ziuă, iar soarele tocmai răsare. Din centrul albastru, şerpi albaştri 
pătrund în substanţa roşie care învăluie mandala: procesul începe să se 
inverseze, după ce introversia sentimentelor cauzată de şocul produs 
de New York a depăşit punctul de culminant. Culoarea albastră a şer¬ 
pilor indică faptul că aceştia au căpătat o natură pneumatică. 

De la imaginea 16 încolo, tehnica desenului şi picturii face un pas 
hotărâtor înainte. Mandalele câştigă valoare estetică. în imaginea 17 
apare un fel de motiv al ochiului, pe care l-am observat şi în imagini¬ 
le altor persoane. Mi se pare că e în legătură cu motivul polioftalmiei 
şi că indică natura proprie a inconştientului, care poate fi înţeles ca o 
„conştiinţă multiplă". Am tratat în alt loc pe larg această problemă. 181 
(Vezi şi fig. 5.) 

Procesul de inversare a atins abia un an mai târziu, după imaginea 
conjuncţiei, punctul său culminant în imaginea 19: aici substanţa ro¬ 
şie este aranjată în jurul stelei aurii, cu patru raze, din centru; pe când 
substanţa albastră tinde peste tot către suprafaţă. în această imagine în- 


180 Este vorba de aşa-numita axiomă a Măriei. Exemple cunoscute sunt Horus cu cei 
patru, respectiv 3 + 1 fii ai săi, cele patru figuri simbolice ale lui Ezechiel, cei patru 
evanghelişti şi — last not lensr — cei trei sinoptici şi Ioan. 

181 Der Geist der Psychologie. 

Figura 1 


Mandala din Viertzig Fragen von der Seele a lui Jacob BOhme, 1620. Imaginea provine 
din ediţia englezească din 1647. Cuaternitatea constă din Father (tată divin, auctor re- 
rum), H. Ghost (Spiritul Sfânt), soare (Fiu) şi earth (Pământ), respectiv earthly man 
(om pământean). Este caracteristic faptul că ambele emisfere stau spate în spate, în loc 
să se închidă. 







Schiţă după o imagine din anul 1916. Sus, soarele înconjurat de un halou în culorile 
curcubeului, in stânga procesul descrescător, în dreapta cel crescător. Haloul are 12 părţi 
(zodiac!). 


Figura 2 



I 


II 


Figura 3 

Schiţă după un desen al unei paciente tinere cu depresie psihogenă de la începutul tra¬ 
tamentului: 

I Starea de neagră lipsă de speranţă 

II începutul efectului terapeutic 

într-o imagine precedentă sfera stătea pe fundul mării. Ea a luat naştere, aşa cum arată 
o serie de imagini, prin faptul că un şarpe negru a înghiţit soarele. Apoi a urmat o man- 
dala cu opt raze, complet neagră, cu o coroană de opt stele argintii. în mijloc se găseşte 
un homunculus negru. în transformarea ulterioară, sfera neagră dobândeşte un centru 
roşu, din care ies raze sau urme de sânge ca nişte extremităţi roşii în formă de tentacu¬ 
le. întregul arată ca un crab sau ca un polip. Aşa cumindică imagini ulterioare, pacien¬ 
ta însăşi este închisă în sferă. 


J 



Relief neolitic din Tarxia în Malta. Vârtejurile reprezintă cârcei de viţă de vie. 






Mandal unei paciente de vreo 58 de ani, talentată artistic şi cu educaţie tehnică. In mij¬ 
loc oul înconjurat de şarpe, în afară aripi şi ochi apotropaic. Structura mandalei este în 
mod excepţional pentadică. (Aceeaşi pacientă a produs şi mandale triadice. îi plăcea să 
se joace cu formele, indiferent de sensul lor, fapt pentru care e răspunzătoare înclinaţiei 
ei artistice.) 

cepe iar strălucirea în culorile curcubeului a mandalei, pentru ca de aici 
înainte să se menţină timp de peste zece ani. 

Nu vreau nici să reproduc, nici să comentez următoarele imagini 
care — aşa cum am spus — se întind timp de peste zece ani, căci nu 
am sentimentul că le-am înţeles suficient. Ele au ajuns abia de curând, 
după moartea autoarei lor, în mâinile mele, din păcate fără context şi 
fără comentariu. în aceste condiţii munca de interpretare este o pro¬ 
blemă nesigură, de aceea e mai bine să nu fie făcută. Acest caz trebuie 
să fie doar un exemplu despre cum iau naştere asemenea imagini, ce 
înseamnă ele şi ce fel de consideraţii şi moduri de a privi necesită in¬ 
terpretarea lor. Dar el nu poate nicidecum demonstra cum se exprimă 
o viaţă întreagă în formă simbolică. Procesul de individuaţie cunoaşte 
câteva trepte şi este capabil de multe peripeţii, aşa cum arată suficient 
şi cursul fictiv al opus alchymicum. 


REZUMAT 

Imaginile noastre descriu o parte iniţială a căii individuaţiei. De¬ 
sigur că ar fi de dorit să ştim mai multe despre aceasta. Dar cum nici 
aurul filosofic, nici lapis philosophorum nu au fost vreodată realiza¬ 
te de fapt, tot aşa nimeni nu a putut povesti întregul drum, cel pu¬ 
ţin nu urechilor muritoare, căci nu povestitorul, ci moartea spune 
acel „consummatum est“. Cu siguranţă că există în desfăşurarea ul¬ 
terioară lucruri care merită să fie cunoscute, dar din punct de vede¬ 
re didactic, ca şi terapeutic, este important să nu se zăbovească prea 
puţin timp în stadiile de început. Cum aceste imagini reprezintă an¬ 
ticipaţii intuitive ale evoluţiilor viitoare, merită să ne oprim mai 
mult la ele, pentru ca, cu ajutorul lor, să integrăm atât de multe con¬ 
ţinuturi ale inconştientului în conştiinţă încât aceasta din urmă să-şi 
atingă cu adevărat treapta prevăzută. Asemenea evoluţii psihice nu 
ţin oricum ritmul cu evoluţia intelectuală. Ele au chiar scopul ime¬ 
diat să aducă în contact o conştiinţă cu fondurile inconştiente, cu 
care ar trebui să fie în legătură. Aceasta a fost problema în cazul nos¬ 
tru. Doamna X a trebuit să se întoarcă până în ţara mamei sale, pen¬ 
tru a-şi regăsi pământul — vestigia retro'. Aceasta este o sarcină care 

astăzi stă nu numai în faţa omului individual, ci a tuturor civilizaţi¬ 
ilor. Ce altceva înseamnă îngrozitoarele regresii ale timpului nostru? 
Ritmul evoluţiei conştiinţei în ştiinţă şi tehnică a fost prea rapid şi a 
lăsat inconştientul, care nu a mai putut să ţină pasul, departe în spa¬ 
te şi astfel l-a reprimat într-o poziţie de apărare, care se anunţă în- 
tr-o generală voinţă de distrugere. Ismele politice şi sociale ale tim¬ 
pului nostru predică toate idealurile posibile, dar sub această mască 
urmăresc scopul de a diminua nivelul culturii noastre, prin faptul că 
limitează, respectiv împiedică, posibilităţile individuale de dezvolta¬ 
re. Ele fac acest lucru în parte prin aceea că generează un haos con¬ 
diţionat de teroare, deci o stare primitivă, care nu oferă decât o sin¬ 
gură posibilitate de viaţă, prin urmare, o stare care depăşeşte cele 
mai rele timpuri ale Evului Mediu „întunecat". Dacă din experienţa 
sclaviei dezonorante va rezulta o dorinţă sporită de libertate spiritu¬ 
ală rămâne de văzut. 

în mod colectiv această problemă nu se poate rezolva, căci masa nu 
se schimbă dacă individul nu se schimbă. Astfel, nici cea mai bună so¬ 
luţie nu i se poate impune, căci ea e bună numai atunci când se leagă 
în individ de un proces natural de evoluţie. De aceea este o întreprin¬ 
dere lipsită de speranţă să ne bazăm pe reţete şi măsuri colective. însă¬ 
nătoşirea unui rău general începe la individ, şi numai atunci când el se 
face pe sine, nu pe alţii, răspunzător. Acest lucru e posibil desigur nu¬ 
mai în libertate, nu şi sub un regim de forţă, fie că acesta e exercitat de 
un tiran autonumit sau de unul ales de plebe. 

Imaginile de început ale seriei noastre descriu procesele psihice 
proprii care apar în momentul în care ne amintim fiecare parte a 
personalităţii care a rămas în urmă uitată. Abia este stabilită astfel 
legătura, că şi apar simbolurile sinelui, care vor să mijlocească o 
imagine a personalităţii totale. O dată cu această evoluţie, moder¬ 
nul care nu bănieşte nimic ajunge pe drumuri străvechi, şi anume 
pe via sancta, ale cărei pietre de hotar şi deschizători de drum sunt 
religiile. 182 El va gândi şi simţi lucruri care îi sunt străine, dacă nu 
chiar supărătoare. Apuleius povesteşte că, în misterele lui Isis, „a 
păşit pragul Proserpinei şi a văzut soarele strălucind la miezul nop- 

182 Isiiia 35, 8 : „et erit ibi semita et via et via sancta vocabitur" („şi acolo va fi cale cu¬ 
rată şi cale sfântă se va chema"). 

ţii“ 183 gj a văzut zeii inferiori şi superiori de aproape şi i-a slăvit. 
Asemenea experienţe se exprimă şi în mandalele noastre; de aceea 
găsim tocmai în literatura religioasă cele mai bune paralele ale sim¬ 
bolurilor şi dispoziţiilor situaţiilor descrise în mandale. Acestea în¬ 
seamnă experienţe interioare intense, care, dacă individul care le 
trăieşte posedă capacitatea morală a tuotis, adică a încrederii lo¬ 
iale, duc la o creştere sufletească de durată în sensul unei maturi¬ 
zări şi adânciri a personalităţii. Este vorba de acele experienţe ori¬ 
ginare sufleteşti care stau la baza „credinţei" şi care trebuie să fie 
fundamentul de nezdruncinat al acesteia, şi nu numai al credinţei, 
ci şi al cunoaşterii. 

Cazul nostru arată cu o claritate rară spontaneitatea procesului su¬ 
fletesc şi transformarea unei situaţii personale în problema individua- 
ţiei, adică totalizarea individului, care reprezintă răspunsul la cea mai 
mare întrebare contemporană: cum poate fi unită iarăşi conştiinţa cea 
mai tânără cu inconştientul rămas în urmă, străvechi? Străvechiul este 
baza instinctuală. Cine trece cu vederea instinctul, acela va fi copleşit 
din interior de acesta, şi cel care nu se poate diminua singur va fi di¬ 
minuat, şi astfel îşi va pierde şi libertatea, cel mai de preţ bun. 

Mereu când ştiinţa încearcă să reprezinte un aşa-numit curs simplu 
al vieţii, lucrul se complică şi devine dificil. De aceea nu trebuie să ne mi¬ 
răm că particularităţile unui proces de transformare, făcute vizibile prin 
imaginaţia activă, impun raţiunii nişte cerinţe deloc mici. Ele pot fi ase¬ 
mănate în această privinţă tuturor celorlalte procese biologice. Şi acestea 
necesită cunoştinţe foarte speciale pentru a fi înţelese. Dar exemplul nos¬ 
tru arată, pe de altă parte, că acest proces poate începe şi decurge fără ca 
la baza lui să stea vreo ştiinţă deosebită. Dar dacă vrem să înţelegem ceva 
din el, adică dacă vrem să-l asimilăm conştiinţei, avem nevoie de anumi¬ 
te mijloace de cunoaştere. Dacă procesul nu este înţeles deloc, el trebuie 
totuşi să atingă o anumită intensitate pentru a nu se scufunda iar fără 
nici un rezultat în inconştient. Dar dacă emoţiile lui cresc până la un 
grad neobişnuit, ele vor duce la o anumită interpretare. Depinde atunci 

183 Metnmorphosen, XI, 23, p. 240: „Accesi confinium morţiş: et calcato Proserpinae li- 
mine, per omnia vectus elementa remeavi." [„Am mers până la graniţa dintre viaţă 
şi moarte. Am trecut pragul Proserpinei, şi după ce am trecut prin toate elemente¬ 
le, m-am Întors" (p. 425).] 

de corectitudinea acesteia dacă consecinţele sunt mai mult sau mai pu¬ 
ţin patologice. Experienţele sufleteşti au, după cum sunt înţelese corect 
sau incorect, efecte foarte diferite asupra evoluţiei viitoare. Aparţine deci 
datoriei psihoterapeutului să-şi însuşească acele cunoştinţe asupra aces¬ 
tor lucruri care să-l facă capabil să-şi ajute pacienţii către o interpretare 
adecvată. Asemenea experienţe nu sunt lipsite de pericol, căci ele repre¬ 
zintă totuşi, printre altele, matricea psihozelor. Interpretările încăpăţâ¬ 
nate şi forţate trebuie neapărat evitate şi, la fel, pacientul nu trebuie să 
intre niciodată într-o evoluţie care nu se instalează natural, adică spon¬ 
tan. Dar o dată ce s-a instalat, el nu trebuie scos din ea, căci există posi¬ 
bilitatea întemeiată a unei psihoze. Pentru decizia acestei probleme este 
nevoie de o experienţă psihiatrică temeinică, în care trebuie luat în con¬ 
siderare faptul că, în sine, constelaţia imaginilor şi fantasmelor arhetipa¬ 
le nu este deloc patologică. Momentul patologic se revelează abia în fe¬ 
lul în care individul reacţionează la ele, respectiv cum înţelege motivele 
arhetipale. Caracteristica reacţiei patologice este în primul rând identifi¬ 
carea cu arhetipul. De aici iau naştere un fel de inflaţie şi posesiune de 
către conţinuturile care ies la iveală şi o incapacitate de a fi stăvilite cu 
care nu se poate măsura nici o terapie. Identificarea poate decurge în ca¬ 
zurile favorabile ca o inflaţie mai mult sau mai puţin inofensivă. în toa¬ 
te cazurile însă identificarea cu inconştientul înseamnă o anumită slăbi¬ 
re a conştiinţei, şi aici constă pericolul. Identificarea nu se „face“, indivi¬ 
dul nu „se identifică", ci suferă în mod inconştient identitatea cu un ar¬ 
hetip, adică este posedat de acesta. în cazurile mai dificile ia naştere ne¬ 
cesitatea ca eul să fie întărit, pe măsură ce produsele inconştientului sunt 
înţelese şi asimilate. Decizia în această privinţă îi revine tactului terape¬ 
utic şi diagnostic al medicului. 

Această muncă reprezintă o încercare palpabilă de-a face inteligibi¬ 
le procesele interne ale mandalelor. Ele reprezintă figuri ale unor trans¬ 
formări obscure din fundal, care sunt percepute cu „ochiul întors", şi 
astfel, cum se oferă, neînţelese şi necunoscute, sunt făcute perceptibile 
cu pensula şi creionul. Imaginile reprezintă un fel de ideogramă a con- 
ţinuturilor inconştiente. Am folosit desigur această metodă şi cu mine 
şi pot confirma că într-adevăr se pot picta imagini complicate, despre 
al căror conţinut real nu se ştie nimic. în timpul pictării, imaginea se 
dezvoltă aşa-zis de la sine şi deseori chiar în opoziţie cu intenţia con- 

ştientă. Este interesant de observat cât de des realizarea imaginii con¬ 
tracarează în mod surprinzător aşteptările conştiente. Aceeaşi observa¬ 
ţie poate fi făcută — deseori chiar mai clar — în cazul consemnării 
continue a imaginaţiei active. 184 

Lucrarea de faţă ar putea să umple un gol simţit de mine în prezen¬ 
tarea metodei terapeutice. Tocmai despre imaginaţia activă am scris 
puţin, dar am vorbit cu atât mai mult. Folosesc această metodă din 
1916. în cartea mea Raporturile dintre eu şi inconştient (Die Beziehun- 
gen zwischen dem Ich und dem Unbewufiten) am schiţat-o pentru pri¬ 
ma dată. Mandala am amintit-o abia în 1929 în Secretul Florii de Aur 
(Das Geheimnis der Goldenen fi/iite) 185 . Am tăinuit cel puţin 13 ani re¬ 
zultatele acestei metode pentru a nu lăsa să ia naştere nici o sugestie, 
căci voiam să mă asigur că aceste lucruri — în special mandalele — se 
ivesc într-adevăr spontan şi că nu sunt sugerate de propria mea imagi¬ 
naţie pacienţilor. Apoi am putut să mă conving prin studiul meu per¬ 
sonal că mandalele sunt desenate, pictate, sculptate în piatră şi con¬ 
struite în toate timpurile şi locurile, cu mult înainte ca pacienţii mei să 
le descopere. De asemenea, am văzut, spre satisfacţia mea, că manda¬ 
lele au fost visate şi desenate de pacienţi care se aflau în tratament cu 
psihoterapeuţi care nu erau elevii mei. în legătură cu importanţa şi 
semnificaţia simbolului mandalei mi s-au părut potrivite măsuri de 
precauţie deosebite, căci acest motiv formează unul dintre cele mai 
bune exemple pentru eficacitatea universală a arhetipului. într-un Se¬ 
minar despre visele copiilor, pe care l-am ţinut în 1939/40, am amintit 
visul unei fetiţe de zece ani, care nu a avut nici o posibilitate să audă 
vreodată de cuaternitatea divinităţii. Visul a fost notat chiar de copil şi 
mi-a fost trimis de un cunoscut: „Odată am văzut în vis un animal care 
avea multe coarne. Cu acestea împungea alte animale mici. El se încolă¬ 
cea ca un şarpe şi astfel se mişca. Apoi o ceaţă albastră a apărut din toa¬ 
te cele patru colţuri şi a încetat să mănânce. Atunci a venit bunul Dum- 

184 Prezentări de natură cazuistică se găsesc în C. A. Meihr, Spontanmanifestatianen des 
kotlektiven Unbewufiten; Bănziger; PersBnliches und Archetypisches im Individua- 
tionsprozefi; Gerhard Adler; Studies in Analytic.nl Psycliology. 

185 Imaginaţia activă este amintită mai departe in: Jung, Ziele der Psychotherapie (pa- 
ragr. 101 şi urm.; idem Die transcendente Funktion). Imagini de mandale in: Wil- 
hblm şi Jung, Das Geheimnis der Goldenen Bliite, în studiul următor al acestui vo¬ 
lum şi în: Psyclwlogie und Alcliemie. 

nezeu, dar erau de fapt patru buni Dumnezei în cele patru colţuri. Apoi 
animalul a murit, şi toate animalele mâncate au ieşit vii din el.“ 

Acest vis descrie un proces de integrare inconştient. Toate anima¬ 
lele sunt înghiţite de unul. Apoi vine enantiodromia: dragonul se trans¬ 
formă în pneuma, care reprezintă o cuaternitate divină. Urmează apo- 
catastaza, o reînviere a morţilor. Această fantasmă extrem de „necopi¬ 
lărească" nu poate fi desemnată altfel decât ca arhetipală. De altfel, 
doamna X a pictat în a 12-a imagine de asemenea o adunare a anima¬ 
lelor, şi anume câte doi şerpi, broaşte ţestoase, peşti, lei, porci, câte un 
ţap şi un berbec. 186 Integrarea adună multiplul în Unul. Copilului care 
a avut visul de mai sus, ca şi doamnei X nu le era cunoscut faptul că 
încă Origene a spus (vorbind de animalele de sacrificiu): „Caută 
aceste animale în tine însuţi, şi le vei găsi înăuntru în sufletul tău. în¬ 
ţelege că în tine însuţi [intra temetipsum] ai turme de boi... turme de 
oi şi turme de capre... înţelege că în tine sunt şi păsările cerului. Şi nu 
te mira că spunem că acestea sunt în tine; înţelege că tu eşti o a doua 
lume şi că în tine se află soarele, luna şi stelele. 187 " 

Aceeaşi idee se regăseşte şi în alt loc, dar de data aceasta sub forma 
unei constatări psihologice: „Priveşte expresia feţei cuiva care e ba mâ¬ 
nios, ba trist, ba vesel şi iar tulburat şi iar blând.. .Vezi cum acesta cre¬ 
de că este Unul, [dar] nu e Unul, ci în el apar atâtea persoane câte mo¬ 
duri de comportament, căci aşa cum spune şi Scriptura „insipiens sicut 
luna mutatur" 188 , nebunul se schimbă precum luna... Neschimbător e 
Dumnezeu, şi de aceea e numit Unul, pentru că nu se schimbă. Astfel şi 
cel care îl urmează drept pe Dumnezeu ( imitator Dei iustus), care este 
făcut după chipul lui Dumnezeu, este numit Unul şi el însuşi ( unus et 
ipse), dacă el va ajunge la plinătate, pentru că el însuşi, când va atinge 
starea de vârf a virtuţii, nu se va [mai] schimba, ci va rămâne Unul pen¬ 
tru totdeauna. Căci oricine, atâta timp cât rămâne în răutate (maliţia}, 
este împărţit în multe şi împrăştiat în diferite. Şi atâta timp cât el rămâ¬ 
ne în multele feluri de răutate, nu poate fi numit Unul 189 ." 

186 Ne gândim aici la o arcă a lui Noe, care traversează apa morţii şi duce la un fel de 
renaştere a vieţii. 

187 In Levilicum homiliae,V, 2. 

188 Ecleziastul 27, 12 

189 In lihnim regnorum homilia , 1 ,4. 

Aici numeroasele animale sunt înlocuite deci prin stări afective, la 
discreţia cărora se află omul. Procesul individuaţiei, care este astfel clar 
indicat, subordonează multiplul în Unul. Dar Unul este Dumnezeu, a 
cărui corespondenţă în noi este imago Dei, imaginea lui Dumnezeu. 
Dar imaginea lui Dumnzeu se exprimă, aşa cum am văzut deja la Boh- 
me, în mandala. 

(Publicat pentru prima oară în: Gestnlttmgen des Unbewufiten. (Psychologische Abhand- 
lungen VII) Rascher, Ztirich, 1950. Imaginile au fost adunate de Jung pentru un semi¬ 
nar ţinut In 1930 la Berlin. Nouă dintre ele (imaginile 1,6,9,25,26,28. 36, 37 şi 38) au 
fost reproduse ca „exemple de mandale europene" în: Richard Wilhelm şi C. G. Jung, 
Dus Gelieimnis der Goldenen Bliite. Ein Chinesisches Lebensbuch. Editura Dorn, Mtlnchen, 
1929.1 


DESPRE 

SIMBOLISTICA MANDALEI 


în cele ce urmează vreau să încerc să prezint o categorie specială a 
simbolisticii, şi anume mandala, printr-un mare număr de imagini. 
M-am exprimat de multe ori în legătură cu această temă şi în cele din 
urmă am realizat o descriere şi un comentariu exhaustiv al unor ase¬ 
menea simboluri, care au apărut în cursul unei tratări individuale, în 
Psihologie şi alchimie (Psychologie und Alchemie), în 1944. în studiul 
precedent al acestui volum am repetat încercarea; dar în acest caz man- 
dalele nu au provenit din vise, ci din imaginaţia activă. în articolul de 
faţă fac publice mandale de provenienţă diferită, pentru a mijloci citi¬ 
torului pe de o parte o impresie a uimitoarei bogăţii de forme a ima¬ 
ginaţiei individuale, pe de altă parte posibilitatea de a-şi forma o anu¬ 
mită judecată asupra apariţiei regulate a elementelor de bază. 

Referitor la interpretare trebuie să trimit cititorul la literatura de 
specialitate. Mă voi mulţumi în această întreprindere cu aluzii, căci o 
explicaţie mai adâncă ar merge mult prea departe, aşa cum arată exem¬ 
plul mandalelor descrise în Psihologie şi religie (Psychologie und Reli- 
gion) sau prezentările cercetării anterioare din acest volum. 

Mandala (sanscr.) înseamnă cerc. Acest termen indian desemnează 
desene de cult circulare. în marele templu din Madura (sudul Indiei) 
am observat cum a luat naştere o asemenea imagine. A fost desenată 
cu cretă colorată de o femeie pe podeaua Mandapam-ului (sala din 
faţă) şi măsura trei metri pătraţi. Un pandit care mă însoţea a răspuns, 
la întrebarea mea, că nu ştie să-mi spună nimic despre acest lucru. Nu¬ 
mai femeile care realizau asemenea imagini ştiau ceva. Desenatoarea 

însăşi s-a dovedit ezitantă. Nu voia evident să fie deranjată în munca 
ei. Mandale elaborate, realizate în cretă roşie, se găseau şi pe pereţii ex¬ 
teriori vopsiţi ai multor căsuţe. Cele mai bune şi mai semnificative 
mandale se întâlnesc în regiunea în care e răspândit budismul tibetan. 1 
Ca exemplu va folosi următoarea mandală tibetană 2 , a cărei cunoaşte¬ 
re i-o datorez lui Richard Wilhelm. 


Imaginea 1 

O mandală de acest fel este în obiceiul ritual o aşa-numită yantra, 
un instrument de contemplaţie. Ea sprijină concentrarea prin îngusta¬ 
rea oarecum circulară a câmpului vizual psihic asupra centrului. De 
obicei, mandala conţine trei cercuri, colorate în negru sau albastru în¬ 
chis, care exclud exteriorul şi menţin laolaltă interiorul. Aproape cu re¬ 
gularitate marginea exterioară este de foc, şi anume focul concupiscen- 
tiei , al poftei, din care provin suferinţele iadului. De multe ori, pe mar¬ 
ginea exterioară sunt reprezentate chinurile locului de înmormântare. 
Urmează către interior o coroană de petale de lotus, care caracterizea¬ 
ză întregul ca Padma, floare de lotus. înăuntru se poate vedea un fel de 
mânăstire cu patru porţi. Aceasta înseamnă sfânta închidere şi concen¬ 
trare. în curtea mănăstirii se găsesc de regulă cele patru culori de bază, 
roşu, verde, alb şi galben, care reprezintă cele patru puncte cardinale şi 
în acelaşi timp funcţii psihice, aşa cum indică Bardo Todol tibetană. 3 
Apoi urmează, de obicei separat printr-un cerc magic, centrul ca obiect 
esenţial sau scop al contemplaţiei. 

Acest centru este tratat foarte diferit, în funcţie de cerinţele obiceiu¬ 
lui ritual sau de gradul de iniţiere al celui care contemplă sau de orien¬ 
tarea sectei. De regulă, aici este reprezentat Shiva în emanaţiile sale 
creatoare de lume. Shiva este, conform învăţăturii tantrice, Unul care 
fiinţează, atemporalitatea în starea sa completă. Creaţia începe atunci 
când acest Shiva neextins, în formă de punct — desemnat ca Shi- 

1 Vezi in acest sens Psyclwlogie und Alchemie (paragr. 122 şi urm.). 

2 Din institutul China din Frankfurt. 

3 Cf. Jung, comentariu psihologic la Bardo Todol in: Das tibetanisclie Totenbuch, pa¬ 
ragr. 850. 

va-bindu — apare într-o îmbrăţişare eternă cu partea sa feminină, adi¬ 
că cu femininul, şi anume Shakti. Atunci el iese din starea de a-fi-în- 
sine, pentru a atinge starea de a-fi-pentru-sine, pentru a mă folosi de 
limbajul lui Hegel. 

în simbolistica din yoga Kundalini, Shakti este reprezentată ca şar¬ 
pe, care îmbrăţişează de trei ori şi jumătate Lingga, şi anume pe Shiva 
sub formă de falus. Aceasta este reprezentarea posibilităţii fenomene¬ 
lor în spaţiu. Din Shakti iese Maja, substanţa constituentă a lucrurilor 
individuale desfăşurate; ea este astfel creatoarea lumii reale. Aceasta este 
gândită ca iluzie, ca fiind-nefiind. Ea este şi rămâne în Shiva. Creaţia 
începe deci cu un act de dezbinare a contrariilor unite în zeu. Din ten¬ 
siunea lor ia naştere, ca o violentă izbucnire de energie, multitudinea 
lumii. 

Scopul contemplaţiei proceselor reprezentate în mandala este ca yo- 
ginul să devină „interior" zeului, adică: prin contemplare se recunoaş¬ 
te el însuşi iar ca zeu şi se întoarce astfel din iluzia de a fi unic în tota¬ 
litatea universală a stării de zeu. 

Aşa cum am amintit deja, mandala înseamnă cerc. Există multe 
variante ale motivului reprezentat aici, dar care se bazează în întregi¬ 
me pe cvadratura cercului. Motivul lor de bază este supoziţia unui 
centru al personalităţii, a unui aşa-zis loc central în interiorul sufletu¬ 
lui, de care este legat totul, prin care se ordonează totul şi care în ace¬ 
laşi timp reprezintă o sursă de energie. Energia punctului median se 
revelează în impulsul şi compulsiunea aproape irezistibile de a deveni 
ce suntem, aşa cum orice organism trebuie să ia, în orice condiţii, acea 
formă care îi e proprie în mod esenţial. Acest centru nu este simţit sau 
gândit ca eu, ci, dacă se poate spune aşa, ca sine. Deşi centrul repre¬ 
zintă, pe de o parte, punctul cel mai interior, pe de altă parte lui îi 
aparţine şi o periferie sau un perimetru, care conţine în sine tot ce 
aparţine de sine, şi anume perechile de contrarii, care compun între¬ 
gul personalităţii. Aici intră în primul rând conştiinţa, apoi aşa-numi- 
tul inconştient personal şi în sfârşit o parte nedeterminat de mare a 
inconştientului colectiv, ale cărui arhetipuri sunt general umane. Un 
anumit număr al acestora este inclus constant sau temporar în peri¬ 
metrul personalităţii şi datorită acestui contact suportă o amprentă 
individuală, ca de exemplu — pentru a aminti câteva figuri cunoscu- 

te — umbra, animus şi anima. Şinele este, deşi pe de o parte ceva sim¬ 
plu, pe de altă parte totuşi ceva compus, un „conglomerate soul“, pen¬ 
tru a mă folosi de concepţia indiană. 

Există în literatura lamaistă reguli foarte detaliate despre cum tre¬ 
buie pictat un asemenea cerc şi cum trebuie folosit. Forma şi culoarea 
sunt stabilite de tradiţie, de aceea variantele se mişcă între limite rela¬ 
tiv înguste. Obiceiul ritual al mandalelor este de fapt nebudist, în ori¬ 
ce caz este străin budismului originar Hinayana şi apare abia în budis¬ 
mul Mahayana. 

Mandala reprodusă aici (imaginea 1) descrie starea în care un om, 
prin contemplaţie, a trecut în starea absolută. De aceea lipsesc din 
această mandală reprezentările infernului şi ale locului de înmormân¬ 
tare. Semnul diamantin, Dorje, din centru, arată starea completă a 
masculinului unit cu femininul. Lumea iluziilor a dispărut pentru tot¬ 
deauna. Toate energiile s-au adunat iarăşi în starea de început. 

Cele patru semne din porţile curţii interioare indică faptul că ener¬ 
gia vitală curge către interior; ea s-a desprins de obiecte şi se întoarce 
în centru. Când se atinge unificarea completă a tuturor energiilor în 
cele patru aspecte ale totalităţii, ia naştere o stare statică, ce nu mai e 
supusă nici unei schimbări. în alchimia chinezească această stare se nu¬ 
meşte corpul de diamant, care corespunde acelui „corpus incorupti¬ 
bile" al alchimiei medievale. Acesta este identic cu „corpus glorificatio- 
nis“ din concepţia creştină, şi anume cu corpul nepieritor al învierii. 
Astfel, această mandală arată unirea tuturor contrariilor, inserate între 
yang şi yin, între cer şi pământ, starea echilibrului etern şi astfel a du¬ 
ratei de nezdruncinat. 

Pentru intenţiile noastre psihologice mai modeste, trebuie să luăm 
distanţă faţă de acest limbaj metafizic colorat al Răsăritului. Fără îndo¬ 
ială că scopul acestui exerciţiu de yoga este o schimbare psihică a adep¬ 
tului. Eul este expresia stării de a-fi-unul. Yoginul schimbă în acest 
exerciţiu ritual eul său cu Shiva sau Buddha; el produce deci o esenţia¬ 
lă deplasare psihologică a centrului de la eul personal la un non-eu im¬ 
personal, care va fi resimţit de acum ca baza propriu-zisă a personali¬ 
tăţii. 

în acest context vreau să amintesc o concepţie fundamentală chi¬ 
nezească asemănătoare, şi anume acel sistem pe care se bazează I Ching. 

Imaginea 2 

în centru este kiăn, cerul, din care ies cele patru emanaţii, ca puteri 
cereşti care se extind în spaţiu. 

kiăn: energie creatoare autocreată, corespunzătoare lui Shiva 

heng-. puterea care străbate totul 

yuen: puterea creatoare 

li: puterea binefăcătoare 

ching: puterea determinantă, neschimbătoare. 

în jurul acestui centru masculin de putere se întinde pământul cu 
elementele lui formate. Este aceeaşi reprezentare ca şi unirea Shi¬ 
va—Shakti în yoga Kundalini, reprezentată aici ca spaţiu al pământului, 
care preia în sine puterea creatoare a cerului. Din unirea lui kiăn (cer) 
cu kun, femininul, ia naştere Tetraktys, care stă la baza oricărei fiinţări 
(ca la Pitagora). 

„Harta râului" este una dintre bazele legendare ale I Ching, cartea 
prefacerilor, care în forma ei actuală provine parţial încă din secolul al 
XlI-lea a. Cr. Conform legendei, un dragon a scos semnele magice ale 
„hărţii râului" dintr-un râu. Astfel, înţelepţii au descoperit semnele şi 
în ele legile ordinii lumii. Reprezentarea arătată aici este, corespunză¬ 
tor vârstei ei înaintate, caracterizată prin şnururi cu noduri, care în¬ 
seamnă numere. Aceste numere au caracterul primitiv obişnuit de ca¬ 
lităţi, în principal feminine şi masculine. Masculine sunt toate nume¬ 
rele impare; numerele pare semnifică femininul. 

Din păcate, scapă cunoaşterii mele dacă această reprezentare origi¬ 
nară a filosofiei chinezeşti a influenţat sau nu apariţia mandalelor tan- 
trice mult mai recente. Dar paralelele sunt atât de evidente, încât cer¬ 
cetătorul european trebuie să se întrebe: care reprezentare a influen¬ 
ţat-o pe cealaltă; cea chineză a provenit din cea indiană sau cea india¬ 
nă din cea chineză? Un indian pe care l-am întrebat mi-a răspuns: „De¬ 
sigur că cea chineză a provenit din cea indiană." Dar el nu ştia cât de 
vechi sunt reprezentările chineze. I Ching îşi are rădăcinile în mileniul 
trei a. Cr. Răposatul meu prieten Richard Wilhelm, minunatul cu¬ 
noscător al filosofiei clasice chineze, era de părere că nu pot fi presu- 

puse legături directe. în ciuda vastei asemănări principiale a ideii sim¬ 
bolice, nu trebuie să existe în mod necesar şi o influenţare directă, căci 
ideile, aşa cum arată experienţa şi cum cred că am dovedit deja, iau 
naştere tot mereu, independent unele de altele, autohton, dintr-o ma¬ 
trice sufletească evident prezentă peste tot. 


Imaginea 3 

Ca opus al mandalei lamaiste prezint „roata lumii" tibetană, care 
diferă de prima. Aceasta este o reprezentare a lumii. în centru se găsesc 
trei principii: cocoşul, şarpele şi porcul, adică voluptatea, invidia şi in¬ 
conştienţa. Roata are mai întâi în centru şase spiţe, iar mai în exterior 
douăsprezece. La baza ei stă un sistem triadic. Roata este ţinută de zeul 
morţii Yama. (Vom întâlni mai târziu şi alţi „purtători de scut“: imagi¬ 
nile 34 şi 47.) Este de înţeles că lumea chinuită de bătrâneţe, boală şi 
moarte se află în ghearele demonului morţii. Starea incompletă a fiin¬ 
ţei este exprimată în mod remarcabil printr-un sistem triadic, iar cea 
completă (spirituală) printr-unul tetradic. Relaţia fiinţei incomplete cu 
cea completă corespunde de aceea unei proportio sesquitertia, şi anume 
3:4. Acest raport este cunoscut tradiţiei alchimice din Occident ca axio¬ 
ma Măriei. El joacă şi în simbolistica viselor un rol deloc de neglijat. 4 

Trecem acum la mandalele individuale, aşa cum sunt ele produse 
spontan de pacienţi şi analizanţi în cursul conştientizării inconştientu¬ 
lui. Spre deosebire de cele de care am vorbit, ele nu se bazează pe nici 
o tradiţie şi pe nici un model, căci ele reprezintă creaţii libere ale ima¬ 
ginaţiei, dar care sunt determinate de anumite presupoziţii inconştien¬ 
te, arhetipale, necunoscute autorilor. Din acest motiv ele repetă moti¬ 
vele importante atât de des, încât apar asemănări deosebite ale desene¬ 
lor la cei mai diferiţi autori. Imaginile provin în principal de la persoa¬ 
ne cultivate, care nu cunoşteau paralelele etnice în chestiune. Imagini¬ 
le sunt diferite în funcţie de stadiul procesului terapeutic sau de vin¬ 
decare. Anumitor etape importante ale procesului le corespund anu¬ 
mite motive. Fără a intra in detaliile terapiei, vreau doar să spun că este 

4 Cf. în acest sens cap. V. 

vorba de o nouă ordonare a personalităţii, într-o anumită măsură de o 
nouă centrare. Din acest motiv, mandalele apar mai ales în legătură cu 
dezorientări, panică sau stări psihice haotice. Ele au scopul de a aduce 
o ordine în rătăcire, fără ca această intenţie să le fie vreodată conştien¬ 
tă pacienţilor. în orice caz, ele exprimă ordine, echilibru şi totalitate. 
De aceea, deseori este subliniat de către pacienţi efectul binefăcător sau 
liniştitor al unei asemenea imagini. Prin mandale se exprimă mai ales 
reprezentări şi idei religioase, adică numinoase, sau — în locul lor — 
idei filosofice. Ele au de cele mai multe ori un caracter intuitiv, iraţio¬ 
nal şi, prin conţinutul lor simbolic, acţionează asupra inconştientului. 
De aceea ele au — în sens figurat — semnificaţie şi efect „magice“, ca 
icoanele bisericeşti, a căror posibilă eficienţă nu a fost niciodată per¬ 
cepută conştient de pacienţi. Ei descoperă fireşte în efectul imaginilor 
proprii ce pot însemna icoanele. Imaginile lor nu sunt eficiente pentru 
că provin din propria lor imaginaţie, ci pentru că pacienţii sunt impre¬ 
sionaţi de faptul că din imaginaţia lor provin motive şi simboluri ne¬ 
aşteptate şi care exprimă o idee şi o stare de fapt pe care conştiinţa le 
poate concepe doar cu mult efort. Tocmai printr-o asemenea imagine, 
mulţi recunosc pentru prima dată realitatea inconştientului colectiv ca 
o mărime autonomă. Dar nu vreau să spun prea mult aici. Se poate 
descifra forţa impresiei şi a captivării în anumite imagini. 

Pentru imaginile care urmează trebuie să fac câteva observaţii de¬ 
spre elementele formale ale simbolului mandalei. Este vorba mai ales 
de 

1. cerc — respectiv sferă — sau formă de ou. 

2. Cercul este desenat ca floare (trandafir, lotus, sanscr. Padma) sau ca 
roată. 

3. Centrul este exprimat prin soare, stea, cruce, de obicei cu patru, opt 
sau douăsprezece raze. 

4. Cercurile, sferele şi crucile sunt reprezentate deseori ca fiind în ro¬ 
taţie (svastica). 

5. Cercul este reprezentat printr-un şarpe care înconjoară un centru, 
circular (Uoroboros) sau spiralat (ou orfic). 

6. Cvadratura cercului ca cerc într-un pătrat sau invers. 

7. Castelul, oraşul, curtea ( temenos ) ca pătrate sau circulare. 

8. Ochiul (pupilă şi iris). 

9. Alături de figurile tetradice (şi un multiplu de patru) apar şi — dar 
mult mai rar — figuri triadice şi pentadice. Acestea din urmă tre¬ 
buie privite ca imagini „perturbateale totalităţii aşa cum vom ve¬ 
dea mai jos. 


Imaginea 4 

Mandala provine de la o pacientă de vârstă mijlocie, care a văzut 
acest desen mai întâi în vis. în această imagine ne lovim imediat de di¬ 
ferenţa faţă de mandalele răsăritene. Este esenţial mai săracă în formă 
şi idei sau exprimă atitudinea individuală a desenatoarei într-o măsu¬ 
ră mult mai mare decât imaginile răsăritene corespunzătoare, care au 
cunoscut o figurare tradiţională şi colectivă. Visul sună astfel: „încer¬ 
cam să descifrez un model de broderie foarte complicat. Sora mea ştie cum 
se face asta. O întreb dacă a făcut o batistă tivită. Ea răspunde: «Nu, dar 
ştiu cum se face.» Apoi văd batista, desenul e indicat cu aţe, dar lucrul nu 
este încă făcut. Trebuie mers de multe ori împrejur (dinspre periferie), 
până să ne apropiem de pătratul din centru, unde se merge apoi în cerc." 

Spirala este făcută în culorile tipice roşu, verde, galben şi albastru. 
Conform indicaţiei pacientei, pătratul din centru reprezintă o piatră, 
care arată pe feţele ei cele patru culori de bază. Spirala din interior este 
reprezentarea şarpelui, care se roteşte în jurul centrului de trei ori şi ju¬ 
mătate 5 , la fel ca şi Kundalini. 

Visătoarea nu avea nici o idee despre ceea ce se întâmpla în ea, şi 
anume începutul unei noi orientări; conştient nici nu ar fi înţeles acest 
lucru. De asemenea, paralelele din simbolistica răsăriteană îi erau străi¬ 
ne, astfel încât o asemenea influenţare este exclusă complet. Reprezen¬ 
tarea simbolică a luat naştere în ea spontan, când a ajuns într-un anu¬ 
mit punct al dezvoltării ei. 

în acest context îmi e din păcate imposibil să redau exact de fieca¬ 
re dată în ce condiţii psihice au luat naştere imaginile. Asta ar duce prea 
departe. Intenţia acestui studiu este să ofere o perspectivă asupra para- 

5 Motivul 31 2 (numărul apocaliptic al timpului de restrişte, de exemplu Apocalipsa 11, 
9 şi 11) se referă la dilema alchimică: 3 sau 4? respectiv la proporţia sesijuitertia (3:4). 
Sesquitertius este 3 + 1/3. 

Ielelor formale ale mandalelor individuale şi colective. Din păcate, din 
aceleaşi motive, imaginea individuală nu poate fi interpretată exhaus¬ 
tiv şi temeinic. Pentru aceasta ar fi nevoie de o prezentare inevitabil cu¬ 
prinzătoare a situaţiei analitice de moment a pacientului. Unde este 
posibil ca printr-un indiciu simplu să se lumineze istoria naşterii unei 
imagini, aşa cum este cazul în imaginea de faţă, acest lucru se va în¬ 
tâmpla. 

în ceea ce priveşte interpretarea imaginii, trebuie subliniat că şar¬ 
pele care înconjoară mai întâi ca pătrat şi apoi circular centrul înseam¬ 
nă circumambulaţia şi drumul către centru. Şarpele, ca fiinţă htonică 
şi în acelaşi timp spirituală, reprezintă inconştientul. („Un om bun în 
impulsul său întunecat / Este conştient de drumul drept." 6 ) Piatra din 
centru, probabil un cub, corespunde figurii cuaternare a lui lapis phi- 
losophorum. Cele patru culori aparţin de asemenea acestui domeniu. 7 
De aici se vede că în cazul acesta piatra înseamnă noul centru al per¬ 
sonalităţii, şi anume şinele. Nu rareori el este reprezentat şi printr-un 
vas. 


Imaginea 5 

Autoarea este o femeie de vârstă mijlocie cu o predispoziţie schi¬ 
zoidă. Ea a desenat spontan de mai multe ori mandale, pentru că de 
fiecare dată acestea au acţionat ordonator asupra stărilor ei psihice ha¬ 
otice. Imaginea reprezintă un trandafir, echivalentul apusean al lotu¬ 
sului. în India, floarea de lotus (Padma) este, conform interpretării tan- 
trice, poala feminină. Noi cunoaştem acest simbol din frecventele re¬ 
prezentări ale lui Buddha (şi ale altor zei indieni) pe floarea de lotus. 8 
Această reprezentare corespunde „florii de aur“ a chinezilor, trandafi¬ 
rului rozacrucienilor şi acelei roşa mystica din „Paradiso" lui Dante. 

6 Faust, partea întâi, „Prolog în cer“. 

7 Pentru această mandală există o paralelă indiană foarte interesantă: un şarpe alb, care 
s-a încolăcit în jurul unui centru împărţit in formă de cruce, in patru culori. New- 
com şi Reichard, Sandpaintings of the Navajo Shooting Chant , tabelul XIII, pp. 13 şi 
87. Lucrarea conţine un mare număr de mandale interesante reproduse in culori. 

8 Şi acest copil Horus egiptean este reprezentat şezând pe o floare de lotus. 

Trandafirul şi lotusul au de obicei mai multe raze şi semnifică astfel 
cvadratura cercului, adică contrariile în unirea lor. Chiar şi misticilor 
noştri occidentali nu le era străină semnificaţia trandafirului sau florii 
ca poală maternă; căci se spune într-o rugăciune din Litania Laurita- 
nă: 


O, coroană de trandafiri, înflorirea ta îi face pe oamenii veseli să plângă. 

O, soare de trandafiri, strălucirea ta face oamenii să iubească. 

O, fiu al soarelui, 

Tu, copil al rozei, 

O, soare strălucitor. 

Floarea in cruce, peste toate înflorind şi strălucind, 

Vlăstar pur înflorit, 

Trandafir sfânt, 

Maria. 9 

în acelaşi timp, motivul vasului este o formă de exprimare a conţi¬ 
nutului, aşa cum Shakti reprezintă realizarea lui Shiva. Aşa cum arată 
alchimia, şinele este un androgin şi de aceea constă dintr-un principiu 
masculin şi unul feminin. Konrad von WOrzburg vorbeşte de Ma¬ 
ria, floarea din mare, care îl conţine pe Cristos. Iar într-un vechi cân¬ 
tec bisericesc se spune: 

în toate cerurile răsare un trandafir, 

Şi stă în plină înflorire, 

Care luminează treimea. 

Dumnezeu însuşi s-a înveşmântat cu el. 10 


Imaginea 6 

Trandafirul din centru este reprezentat ca rubin, al cărui înveliş ex¬ 
terior este gândit ca roată şi ca zid cu porţi (astfel încât ceea ce e 
înăuntru să nu iasă şi ce e exterior să nu intre). Mandala este un pro- 


9 Sursa nu a putut fi stabilită. 

10 Sursa nu a putut fi stabilită. 

dus spontan din analiza unui bărbat. Ea se bazează pe un vis: Visăto¬ 
rul se află cu trei tineri tovarăşi de călătorie în LiverpooPEste noapte 
şi plouă. Aerul este plin de fum şi funingine. Ei urcă din port în „oraşul 
de sus". Visătorul spune: „Este foarte întuneric şi e greu de înţeles cum 
se poate rezista aici. Vorbim despre asta, iar însoţitorul meu povesteşte 
că, în mod ciudat, un prieten al său s-a stabilit aici şi toţi se miră de 
acest lucru. In timpul acestei discuţii am ajuns într-unfel de «public gar- 
den», care se află în centrul oraşului. Parcul este pătrat şi în mijloc se gă¬ 
seşte un lac, respectiv un iaz mare, la care tocmai ajungem. Câteva feli¬ 
nare abia luminează obscuritatea neagră. Dar eu văd pe lac o insulă 
mică. Pe aceasta se găseşte un singur copac, o magnolie roşie înflorită, 
care în mod miraculos se află într-o lumină solară eternă. Observ că to¬ 
varăşii mei nu văd această minune, în timp ce eu încep să-l înţeleg pe 
bărbatul care s-a stabilit aici." 

Visătorul povesteşte: „Am încercat să pictez acest vis. Dar cum se 
întâmplă de obicei, a ieşit altceva din el. Din magnolie a ieşit un fel de 
trandafir din sticlă de culoare rubiniu deschis. El străluceşte ca o stea 
cu multe raze. Pătratul reprezintă zidul care înconjoară parcul şi în ace¬ 
laşi timp o stradă care înconjoară parcul. Din aceasta ies opt străzi 
principale şi din ele câte opt străzi secundare, care se întâlnesc, fiecare, 
într-un punct central roşu strălucitor, la fel ca Etoile din Paris. 
Cunoscutul amintit în vis locuieşte într-o casă pe colţ la una dintre 
Etoiles.“ Mandala uneşte deci motivele clasice: floare, stea, cerc, loc îm¬ 
prejmuit ( temenos ) şi planul unui oraş cu citadelă. „Toate acestea îmi 
apar ca o fereastră care se deschide către eternitate", scrie visătorul. 


Imaginea 7 

Motiv floral cu o cruce în centru. Şi pătratul e ordonat în formă de 
floare. Cele patru feţe din colţuri corespund celor patru puncte cardi¬ 
nale, care sunt reprezentate deseori ca patru zei. Au aici un caracter de¬ 
monic. Aceasta poate fi în legătură cu faptul că pacienta s-a născut în 
India olandeză, unde a supt o dată cu laptele mamei şi demonologia 
locală caracteristică. Nenumăratele ei desene au avut toate un pronun- 

u Să se observe jocul cu acest nume: Liverpool = lac de ficat. Ficatul este sediul vieţii. 

ţat caracter răsăritean şi au ajutat-o să asimileze influenţele mai întâi 
neconciliat ale mentalităţii apusene. 

In imaginea următoare, care provine de la aceeaşi autoare, în cele 
opt direcţii sunt îndreptate grimase asemănătoare. Caracterul floral al 
impresiei generale ascunde privitorului superficial demonicul, de care 
trebuie să apere mandala. Ca efect „demonic" s-a dovedit a fi la aceas¬ 
tă pacientă influenţa europeană cu moralismul şi raţionalismul său. 
Crescută în India până la şase ani, ea a ajuns mai târziu într-un mediu 
convenţional european, care a acţionat pur şi simplu devastator asupra 
„floralităţii" spiritului ei răsăritean şi a instalat o traumă psihică cu 
efecte pe termen lung. în tratament, o dată cu aceste desene, a apărut 
iar lumea ei originară şi astfel a venit şi vindecarea sufletească. 


Imaginea 8 

Desfăşurarea florală se impune şi mai puternic şi începe să sufoce 
grimasele. 


Imaginea 9 

Această imagine arată o stare mai târzie. Grija minuţioasă a dese¬ 
nului concurează cu bogăţia de culoare şi formă. Din asta se recunoaş¬ 
te nu numai concentrarea ieşită din comun a desenatoarei, ci şi trium¬ 
ful „floralităţii" răsăritene asupra demoniei intelectualismului, raţio¬ 
nalismului şi moralismului occidental. în acelaşi timp devine vizibilă 
şi noua centrare a personalităţii. 


Imaginea 10 

în această imagine a unei alte paciente vedem în cele patru puncte 
cardinale capete ciudate, care reprezintă o pasăre, o oaie, un şarpe şi un 
cap de leu asemănător unui om. împreună cu cele patru culori în care 
sunt pictate cele patru regiuni, ele încorporează patru principii. Inte- 

riorul este gol. El ascunde un nimic care este exprimat de pătrime. 
Aceasta coincide cu majoritatea copleşitoare a mandalelor individua¬ 
le: de regulă se găseşte în centru motivul „rotundum", al rotundului, 
care ne este cunoscut din alchimie, sau emanaţia tetradică, sau cvadra¬ 
tura cercului, sau mai rar figura proprie în sens general uman, adică 
drept „Anthropos“. întâlnim acest motiv şi în alchimie. 12 Cele patru 
animale amintesc de heruvimul din viziunea lui Ezechiel, ca şi de cele 
patru simboluri evanghelice şi de cei patru fii ai lui Horus, care oca¬ 
zional sunt reprezentaţi de asemenea în mod similar, şi anume trei cu 
cap de animal şi unul cu cap de om. Animalele înseamnă de regulă pu¬ 
terile instinctuale ale inconştientului, care sunt menţinute în unitate în 
mandala. Această integrare a instinctelor formează o premisă a indivi¬ 
dualei. 


Imaginea 11 

în această mandală a unei paciente mai vârstnice, floarea poate 
fi văzută nu în schiţă, ci ca atare. Cercul din pătrat s-a păstrat totuşi 
prin liniile desenate, astfel încât acest desen poate fi, în ciuda altor 
realizări, privit ca o mandală. Planta reprezintă creşterea, respectiv 
evoluţia, ca şi mugurul verde din chakra diafragmei din sistemul tan- 
tric Kundalini, care înseamnă Shiva. El reprezintă centrul şi mascu¬ 
linul, iar potirul florii femininul. Acesta din urmă este nucleu şi loc 
de naştere. 13 Astfel, Buddha este reprezentat ca zeul nucleu, căci el 
stă în lotus. El este zeul la Răsărit, acelaşi simbol ca şi Râ ca şoim, 
Phoenix-ul care se ridică din cuib, Mithras în vârful copacului sau 
copilul Horus în lotus. Toţi sunt reprezentări ale status nascendi în 
locul de germinare al solului matern. în imnurile medievale, Maria 
este slăvită şi ca potir de floare, în care Cristos, ca pasăre, coboară şi 
se odihneşte acolo. Din punct de vedere psihologic, Cristos înseam¬ 
nă unitatea, care se acoperă cu corpul mamei divine sau cu corpus 
mysticum , biserica, aşa cum s-ar acoperi cu petale de flori, sau se re¬ 
velează în realitate prin acesta. Cristos este ca idee un simbol al si- 

12 Cf. în acest sens prezentările mele din Psychologie und Religion. 

13 Cf. Wilhelm şi Jung, Dus Geheimnis der Goldenen Bliite. 

nelui. 14 Aşa cum planta reprezintă creşterea, la fel floarea reprezin¬ 
tă dezvoltarea dintr-un centru. 


Imaginea 12 

Aici cele patru raze care ies din centru întretaie întreaga imagi¬ 
ne. Asta dă centrului un caracter dinamic. Structura florii este un 
multiplu de patru. Imaginea este caracteristică pentru personalita¬ 
tea ieşită din comun a desenatoarei, care posedă un anumit talent ar¬ 
tistic. (Imaginea 5 provine de la aceeaşi autoare.) în afară de aceas¬ 
ta, îi este propriu un simţ deosebit pentru semnificaţia misticii creş¬ 
tine, care joacă un rol important în viaţa ei. Era important pentru 
ea să trăiască fundalurile arhetipale ale simbolurilor creştine. 


Imaginea 13 

Fotografia unui covor, care a fost realizat de o femeie de vârstă 
mijlocie într-un timp de suferinţă exterioară şi interioară, ca ţesătu¬ 
ră a Penelopei. Este vorba de o doctoriţă, care într-o muncă harnică 
şi zilnică de luni de zile a ţesut în jurul său acest cerc magic ca o con¬ 
tragreutate pentru dificultăţile din viaţa ei. Ea nu a fost pacienta mea 
şi de aceea nu a putut fi influenţată de mine. Covorul conţine o floa¬ 
re cu opt raze. Deosebit este faptul că are un sus şi un jos. Sus este 
lumină, jos întuneric relativ. Aici se găseşte un animal asemănător 
unui cărăbuş, care reprezintă un conţinut inconştient, comparabil 
cu starea soarelui ca Kheperâ. Nu rareori „sus“ şi „jos“ se află în afa¬ 
ra cercului, în loc să fie înăuntru. într-un asemenea caz, mandala 
protejează împotriva contrariilor extreme, adică încă nu e observa¬ 
tă toată asprimea conflictului sau acesta e resimţit ca insuportabil. 
Cercul protector apără împotriva unei posibile destrămări cauzate 
de tensiunea contrariilor. 


14 Cf. în acest sens Aion , cap. 5. 

Imaginea 14 

Următorul desen este o prezentare indiană a lui Shiva-bindu, a 
punctului Shiva. El reprezintă puterea divină înaintea creaţiei în con¬ 
trariile încă unite. în punct se odihneşte zeul. Şarpele care-1 înconjoa¬ 
ră înseamnă extinderea, mama devenirii, realizarea lumii formate. în 
India, acest punct este desemnat ca Hiranyagarbha, germenele de aur 
sau oul de aur. în acest sens, se spune în Sanatsugâtiya: „Marea lumi¬ 
nă pură, care străluceşte; minunăţia, care slăveşte într-adevăr zeii; care 
face ca soarele să strălucească mai puternic; această fiinţă eternă, divi¬ 
nă, va fi percepută de cei credincioşi. Va fi văzută de un om care a de¬ 
pus un jurământ solemn." 15 


Imaginea 15 

Această imagine, care provine de la o pacientă de vârstă mijlocie, 
reprezintă o cvadratură a cercului. Plantele semnifică iarăşi ceea ce ger¬ 
minează şi creşte. în centru se găseşte un soare. Aşa cum arată şarpele 
şi motivul arborelui, este vorba de o reprezentare a paradisului. O pa¬ 
ralelă pentru aceasta este reprezentarea gnostică a Edenului cu patru 
râuri paradisiace din gnoza naaseniană. Pentru interpretarea funcţio¬ 
nală a şarpelui în legătură cu mandala vezi expunerile mele din studiul 
precedent al acestui volum. 16 


Imaginea 16 

Autoarea acestei imagini este o femeie mai tânără, nevrotică. Pre¬ 
zentarea şarpelui este ceva mai neobişnuită, căci el se află în centru, iar 
capul lui coincide cu acesta. De obicei, el se găseşte în afara cercului in¬ 
terior sau cel puţin se încolăceşte în jurul punctului central. Există bă¬ 
nuiala întemeiată că în interiorul întunecat nu se află ascunsă unitatea 
dorită, şinele, ci natura feminină, htonică (ascunsă) a pacientei. într-o 


15 Sacmi Books of the East VIII, p. 186. 

16 Comentariu Ia imaginile 3,4 şi 5. 

imagine ulterioară a acestei paciente mandala se sparge, iar şarpele iese 
afară. 


Imaginea 17 

Imaginea provine de la o femeie mai tânără. Această mandala este 
„legitimă" în măsura în care şarpele înconjoară punctul din mijloc cu 
patru raze. El tinde către exterior: este trezirea lui Kundalini, adică na¬ 
tura htonicâ devine activă. Acest lucru e indicat şi de săgeţile îndrep¬ 
tate în afară. Practic, aceasta înseamnă o conştientizare a naturii pul- 
sionale. Şarpele personifică de demult măduva spinării şi ganglionii. 
Vârfurile orientate în afară pot în alte cazuri semnifica tocmai opusul, 
şi anume apărarea în afară, pentru a proteja interiorul ameninţat. 


Imaginea 18 

Imaginea provine de la o pacientă mai vârstnică. Spre deosebire de 
imaginea precedentă, aceasta este „introvertită". Şarpele se află împre¬ 
jurul centrului cu patru raze şi are capul în punctul alb din centru (= 
Shiva-bindu), astfel încât pare că are un halou. Se pare că este vorba de 
o clocire a punctului median, respectiv de motivul şarpelui care apără 
comoara. Centrul este deseori caracterizat drept „bunul de preţ greu 
de atins" 17 . 


Imaginea 19 

Femeie de vârstă mijlocie. Cercurile concentrice exprimă „concen¬ 
trare". Aceasta e subliniată de peştii care circumambulează centrul. Nu¬ 
mărul patru are semnificaţia de concentrare „totală". Orientarea către 
stânga indică, aşa cum se poate bănui, mişcarea către inconştient, deci 
„scufundarea". 

17 Cf. Symbole der Wmtdluttg , partea a doua, cap. 7. 

Imaginea 20 

O paralelă la imaginea 19 constituie o prezentare a motivului peş¬ 
telui, pe care am văzut-o pe plafonul cortului fastuos al maharajahu- 
lui din Benares (schiţă). 


Imaginea 21 

Peştele stă aici în locul şarpelui. (Peştele şi şarpele sunt în acelaşi 
timp atributele simbolice ale lui Cristos şi ale diavolului!) El dă naşte¬ 
re în marea inconştientului unui vârtej, în mijlocul căruia trebuie să ia 
fiinţă perla. Mişcarea este de asemenea orientată către stânga. Un imn 
din Rigveda spune: 

De întuneric era acoperită întreaga lume, 

Un ocean fără lumină — pierdut în noapte; 

Atunci, ceea ce era ascuns în coajă, 

Unul s-a născut prin puterea arşiţei. 

Din acesta a luat naştere mai întâi. 

Ca sâmbure al cunoaşterii, iubirea...’® 

Şarpele personifică de regulă inconştientul; peştele, dimpotrivă, re¬ 
prezintă de cele mai multe ori un conţinut al acestuia. Asemenea dife¬ 
renţe subtile trebuie luate în considerare în interpretarea unei manda¬ 
te, căci ambele simboluri corespund foarte probabil cu două trepte de 
evoluţie diferite, unde şarpele reprezintă o stare mai primitivă şi mai 
pulsională decât peştele, căruia chiar şi istoric îi revine o autoritate mai 
mare decât şarpelui (ihtio simbolul). 


Imaginea 22 

In această imagine a unei femei tinere, peştele a realizat, datorită 
circumambulaţiunii sale, un centru diferenţiat, în care apar mama şi 

18 Deussen, Die Geheimlehre des Vedn, p. 3 . 

copilul în faţa unui arbore stilizat al cunoaşterii sau al vieţii (Paradis). 
Peştele are aici natură de dragon; el este deci un monstru de felul unui 
Leviathan, care, la origine, aşa cum arată textele Ras Shamra, era tot un 
şarpe. Şi aici mişcarea e orientată către stânga. 

Imaginea 23 

Mingea aurie corespunde nucleului auriu (Hiranyagarbha). Ea se 
află în rotaţie, iar Kundalini, care o înconjoară, s-a dublat. Aceasta in¬ 
dică conştientizarea, în măsura în care un conţinut care urcă din in¬ 
conştient se desparte într-un anumit moment în două jumătăţi iden¬ 
tice, una conştientă şi una inconştientă. Dublarea nu e realizată de con¬ 
ştiinţă, ci apare spontan în produsele inconştientului. Conştientizarea 
e indicată şi de orientarea către dreapta a rotaţiei, exprimată de aripi 
(motivul svasticii). Stelele caracterizează punctul median ca formaţiu¬ 
ne cosmică. El are patru raze, deci se comportă ca un corp ceresc lu¬ 
minos. Shatapatha-Brâhmana spune: „He then looks up to the sun, for 
that is the final goal, that the safe resort. To that final goal, to that re¬ 
sort he thereby goes: for this reason he looks up to the sun. (16.) He 
looks up, with the text.. .«Self-existent art thou, the best ray of light!» 
The sun is indeed the best ray of light, and therefore he says, «Self-e¬ 
xistent art thou, the best ray of light. » «Light-bestowing art thou: give 
me light (varkas)!» «so say I», said Yâgnavalkya, «for at this indeed the 
Brahmana should strive, that he be brahmavarkasin» (luminat de 
Brahma)...(17.) He then turns (from left to right), with the text...«I 
move along the course of the sun», having reached that final goal, that 
safe resort, he now moves along the course of that (sun).“ 19 

Din acest soare sunt amintite şapte raze. Un comentator observă că 
patru indică punctele cardinale; una în sus, cealaltă în jos; a şaptea şi 

19 1,9,3,15 şi urm. (Sacred Books of tlie Enst XII, p. 271 şi urm.): El se uită in sus la soa¬ 
re, căci acesta este scopul final, acesta e refugiul sigur. Către acest scop final, către 
acest refugiu merge el: din acest motiv se uită la soare. (16.) El priveşte în sus cu cu¬ 
vintele: „Autocreator eşti tu, cea mai bună rază de lumină!" Soarele este intr-adevăr 
cea mai bună rază de lumină şi de aceea el spune: „Autocreator eşti, cea mai buna 
rază de lumină. Tu eşti dătător de lumină: dă-mi lumină!" aşa spun eu, spuse Yâgna¬ 
valkya, „căci către aceasta trebuie să tindă brahmanul, să fie luminat de Brahma. ( 17.) 

„cea mai bună“ spre interior. Ea este în acelaşi timp discul soarelui, nu¬ 
mit Hiranyagarbha 20 . Hiranyagarbha este, conform comentariului lui 
Râmânuga la Vedanta Sutras (II, 4,17), şinele suprem, „agregatul co¬ 
lectiv al tuturor sufletelor individuale". El este corpul brahmanului su¬ 
prem şi reprezintă sufletul colectiv. Pentru ideea sinelui ca un compus 
din mulţi, compară „Unusquisque nostrum non est unus, sed est 
multi“, şi „Omnes iusti unus est qui accipit palpam" la Qrigene. 21 

Desenatoarea este o femeie de 60 de ani, cu talent artistic. Procesul 
de individuaţie rezolvat prin tratament, care a fost mult timp blocat, a 
stimulat capacitatea creatoare (imaginea 21 are aceeaşi sursă) şi a dat 
ocazia naşterii unei serii de imagini reuşite, colorate, care dau expresie 
intensităţii trăirii. 


Imaginea 24 

Aceeaşi autoare. Contemplarea, deci concentrarea pe centru, este 
exersată chiar de ea. Ea a apărut în locul peştelui şi şarpelui. O imagi¬ 
ne ideală a ei s-a aşezat împrejurul oului preţios. Picioarele sunt flexi¬ 
bile (nimfa!). Psihologia unei asemenea imagini nu este străină tradi¬ 
ţiei bisericeşti. Ceea ce în Răsărit este Shiva şi Shakti, în Occident este 
„vir a femina circumdatus", şi anume Cristos şi Biserica mireasă; com¬ 
pară şi Maitrâyana-Brăhmana-Upanishad: „He (the Seif) is also he who 
warms, the Sun, hidden by the thousand-eyed golden egg, as one fire 
by another. He is to be thought after, he is to be sought after. Having 
said farewell to all living beings, having gone to the forest, and having 
renounced all sensuous objects, let man perceive the Seif from his own 
body." 22 


Atunci el se întoarce (de la stânga ta dreapta) cu cuvintele «Mă mişc de-a lungul dru¬ 
mului soarelui», şi el a atins acest scop final, acest refugiu sigur şi se mişcă acum de-a 
lungul acestui drum.“ 
io Le. 

21 Unul dintre noi nu este unul, ci mai mulţi. — Toţi drepţii sunt unul, care a dobân¬ 
dit palmierul (In libros regnonim homiliae, 1,47). 

22 Bărbat îmbrăţişat de femeie. — (Şinele) este şi ceea ce încălzeşte, soarele, ascuns de 
oul auriu cu o mie de ochi ca un foc de altul. Către el trebuie tins, el trebuie căutat. 
Când s-a despărţit de toate fiinţele vii, când a plecat in pădure şi a renunţat la toate 

Şi aici este indicată o strălucire care porneşte din cercul protector 
în afară. Aceasta exprimă reprezentarea unei acţiuni la distanţă a stării 
introvertite de conştiinţă. Acest lucru s-ar putea înţelege şi ca legătură 
inconştientă cu lumea. 


Imaginea 25 

Această imagine provine de la o altă pacientă de vârstă mijlocie. Ea 
reprezintă faze diferite ale procesului de individuaţie. Jos este prinsă în 
păienjenişul de rădăcini htonic ( = Mulădhâra în yoga Kundalini). în 
mijloc ea studiază o carte, adică îşi cultivă raţiunea şi îşi sporeşte cu¬ 
noaşterea şi conştiinţa. Sus ea primeşte iluminarea ca „renata“ sub for¬ 
ma unei sfere cereşti care extinde şi eliberează personalitatea, a cărei for¬ 
mă rotundă reprezintă mandala, dar in aspectul său de „împărăţie a lui 
Dumnezeu*', iar mandala inferioară, în formă de roată, are o natură hto- 
nică. Este vorba de o confruntare dintre totalitatea naturală şi cea spi¬ 
rituală. Mandala este neobişnuită, datorită celor şase raze (şase vârfuri 
de munţi, şase păsări, trei figuri umane). în afară de aceasta, ea se află 
între un evident sus şi un jos, care sunt repetate chiar în mandală. Sfe¬ 
ra superioară, luminoasă este pe punctul de a coborî în şesime, respec¬ 
tiv treime, şi a depăşit deja partea superioară a marginii roţii. Conform 
tradiţiei vechi, numărul şase înseamnă creaţie şi devenire, căci el repre¬ 
zintă o coniunctio de doi şi trei (2x3). (par şi impar = feminin şi mas¬ 
culin.) Philo Iudaeus îl numeşte de aceea pe senarius ( 6 ) „numerus 
generationi aptissimus" (numărul cel mai potrivit pentru generare 23 ). 
Conform unei concepţii vechi 24 , trei înseamnă suprafaţa, iar patru înăl¬ 
ţimea, respectiv adâncimea. „Quaternarius solidi naturam ostendit" 
(arată natura solidului), în timp ce primele trei caracterizează sau re¬ 
dau incorporalele intelligibilia. Numărul patru apare ca piramidă cu trei 
feţe. Şesimea ( hexas ) arată că mandala constă din două triade, din care 
cea superioară se întregeşte aici în cuaternitate, în starea de aequabilitas 

obiectele simţurilor, atunci ar putea omul să perceapă în corpul propriu şinele (VI, 

8 in: Sacrei! Books of the Easr XV, p. 11). 

23 De opificio munţii, p. 2. 

24 L.c., p. 79. 

şi iustitia, aşa cum spune Philo. Jos ameninţă nori întunecaţi încă ne¬ 
integraţi. Această imagine demonstrează faptul care nu e neobişnuit că 
personalitatea e dispusă spre extindere în sus şi în jos. 


Imaginile 26 şi 27 

Aceste mandale sunt în parte atipice. Ambele provin de la aceeaşi 
femeie tânără. în centru se găseşte, ca în cazul precedent, o figură fe¬ 
minină, închisă într-o sferă de sticlă sau într-o vezică transparentă. 
Arată aproape ca şi cum ar fi pe cale să ia naştere un homunculus. 
(Compară homunculusul din retortă, Faust , II) în ambele mandale 
există, lângă numărul patru, respectiv opt, cinci raze care ies din cen¬ 
tru. Există deci o dilemă între patru şi cinci. Cinci este numărul omu¬ 
lui natural, în măsura în care acesta constă dintr-un trunchi şi cinci ex¬ 
tremităţi. Spre deosebire de acesta, numărul patru înseamnă o totali¬ 
tate reflectată. Aceasta descrie omul ideal („spiritual") şi îl formulează 
ca pe o totalitate în opoziţie cu cincimea, care descrie omul corporal. 
Este caracteristic faptul că svastica simbolizează omul „închipuit" 25 , iar 
steaua cu cinci raze simbolizează omul material, corporal. 26 Dilema lui 
patru şi cinci corespunde celei dintre omul cultural şi omul natural. 
Aceasta era problema pacientei. Imaginea 26 indică dilema în cele pa¬ 
tru grupuri de stele: două conţin câte patru şi două câte cinci stele. La 
marginea exterioară a ambelor mandale se află reprezentat „focul pa¬ 
siunii". în imaginea 26 marginea exterioară e formată din ceva care 
arată ca un ţesut (în flăcări). în opoziţie tipică cu mandalele „străluci¬ 
toare", acestea sunt (în special imaginea 27) „arzătoare". Este pofta ar¬ 
zătoare, asemănătoare dorului homunculusului închis în retortă din 
Faust II, a cărui carcasă de sticlă se sparge în final de tronul Galatheei. 
Este vorba de o dorinţă erotică, dar în acelaşi timp şi de un amorfati, 

25 Aici trebuie luat în considerare dacă svastica e orientată către dreapta sau către stân¬ 
ga. Cea orientată către stânga reprezintă în Tibet Bon, religia magică inferioară faţă 
de budism. 

26 Simbolul stelei este preferat atât de Rusia, cât şi de America. Prima este roşie, a doua 
este albă. Pentru semnificaţia acestor culori cf. Psyclwlogie unii Alchemie (Index, v. 
„culori"). 

care arde din şinele cel mai lăuntric, care modelează destinul şi astfel 
va ajuta şinele să se realizeze. La fel ca homunculusul din Faust, şi for¬ 
ma închisă în interior vrea să „devină* 1 . 

Pacienta însăşi a resimţit conflictul, căci ea mi-a relatat că nu-şi gă¬ 
sea liniştea după ce a desenat ultima imagine. Femeia ajunsese la amia¬ 
za vieţii ei, şi anume în al 35-lea an de viaţă. Ea se gândea dacă să mai 
facă un al doilea copil. S-a hotărât să aibă copilul. Dar destinul nu i l-a 
lăsat, căci evident evoluţia viitoare a personalităţii ei urmărea un alt 
scop, şi anume unul nebiologic, respectiv cultural. Conflictul s-a rezol¬ 
vat în acest sens. 


Imaginea 28 

Imaginea provine de la un bărbat de vârstă mijlocie. în centru se 
găseşte o stea. Pe cerul albastru se află nori aurii. în cele patru puncte 
cardinale vedem figuri umane: sus un bătrân în poziţie contemplativă 
şi jos Loki sau Hefaistos cu păr roşu de flăcări, care ţine în mână un 
templu. în dreapta şi în stânga se află două figuri feminine, una lumi¬ 
noasă şi una întunecată. Prin acestea sunt indicate cele patru aspecte 
ale personalităţii, respectiv patru figuri arhetipale, care aparţin perife¬ 
riei sinelui. Ambele figuri feminine se recunosc ca fiind cele două as¬ 
pecte ale artimei. Bătrânul corespunde arhetipului sensului, respectiv 
al spiritului, iar figura întunecată, htonică, de jos e opusul înţeleptului, 
şi anume elementul luciferic fermecat (ocazional destructiv). în alchi¬ 
mie este Hermes Trismegistus versus Mercurius ca „trickster ‘ evaziv. 27 
Cercul care înconjoară nemijlocit cerul conţine forme de viaţă asemă¬ 
nătoare protozoarelor. Cele 16 sfere în patru culori, care urmează în 
afară, provin dintr-un motiv al ochiului originar şi de aceea reprezin¬ 
tă conştiinţa contemplativă şi diferenţiatoare. De asemenea, ornamen¬ 
tele care se deschid spre înăuntru ale următorului cerc semnifică ceva 
asemănător unor vase care îşi varsă conţinutul către centru. 28 Orna- 

27 Vezi cap. VIII şi IX ale acestui volum ca şi Der Geist Mercurius. 

28 O reprezentare similară se găseşte in alchimie, şi anume in aşa-numita Riplcy-Scrow- 
le şi variantele ei (cf. Psydwlogie mul Alchemie , p. 524, figura 257). Acolo zeii plane¬ 
telor sunt cei care-şi amestecă atributele în baia renaşterii. 

mentele de pe cercul exterior se deschid în schimb în afară, pentru a 
primi din afară. în procesul de individuaţie, proiecţiile originare se în¬ 
torc în interior, adică ele sunt integrate iar în personalitate. Spre deo¬ 
sebire de imaginea 25, aici este integrat „sus“ şi „jos“, ca şi „masculinul" 
şi „femininul", ca în hermafroditul alchimic. 


Imaginea 29 

Aici centrul este simbolizat de o stea. Această reprezentare foarte 
frecventă corespunde imaginilor precedente, în care soarele reprezintă 
mijlocul. Şi soarele este o stea, un nucleu strălucitor în oceanul ceru¬ 
lui. Imaginea descrie apariţia sinelui ca stea din haos. Cele patru raze 
sunt subliniate de cele patru culori. Această imagine este semnificativă 
prin faptul că prezintă structura sinelui ca pe o ordine faţă de haos. 29 
Autorul este acelaşi cu cel al imaginii 28 (reproducere alb-negru). 


Imaginea 30 

Această mandala, care provine de la o pacientă vârstnică, este şi ea 
clivată într-un sus şi un jos; sus cerul, jos marea, aşa cum indică linii¬ 
le ondulate aurii de pe suprafaţa verde. Patru aripi orientate către stân¬ 
ga încercuiesc centrul, care e caracterizat numai de culoarea portoca- 
liu-roşcată. Contrariile sunt şi aici integrate şi constituie probabil cau¬ 
za rotaţiei centrului. 


Imaginea 31 

Mandala atipică, bazându-se pe numărul doi (dyas). O lună aurie 
şi una argintie formează marginile de sus şi de jos. Interiorul este cer 
albastru sus, iar jos ceva ca un zid negru, cu creneluri. Pe acesta stă, în 
dreapta, în afară, un păun cu coada desfăcută, iar în stânga se află un 
ou, probabil un ou de păun. Având în vedere rolul important pe care 

29 Zur Psychologie tistlicher Meditatiou (paragr. 942). 

îl joacă păunul în alchimie şi împreună cu oul de păun şi în gnosticism, 
ne putem aştepta şi la minunea „cauda pavonis", şi anume la apariţia 
„tuturor culorilor", la desfăşurarea şi conştientizarea întregului, o dată 
ce a căzut zidul despărţitor întunecat. (Compară cu aceasta imaginea 
32.) Pacienta bănuia că oul s-ar putea sparge şi din el ar putea ieşi ceva 
nou, poate un şarpe. în alchimie, păunul este sinonim cu Phoenix-ul. 
O variantă a legendei păsării Phoenix povesteşte că pasărea Semenda 
s-ar arde pe sine, din cenuşa ei ar lua naştere un vierme, din care apoi 
ar ieşi iar pasărea. 


Imaginea 32 

Această imagine este o reproducere din Codex alchemicus Rhenova- 
censis al Bibliotecii Centrale din Zurich. Păunul reprezintă aici pasărea 
Phoenix, care iese renăscută din văpaie. O reprezentare asemănătoare 
se găseşte într-un manuscris de la British Museum, numai că acolo 
păunul se află închis într-un vas de sticlă, vas hermeticum, ca şi homun- 
culusul. Păunul este o imagine veche a renaşterii şi învierii, pe care o 
găsim deseori şi pe sarcofagele creştine. în vasul care se află lângă păun 
apar culorile caudei pavonis ca semn pentru faptul că procesul de trans¬ 
formare se apropie de scop. în procesul alchimic, serpens mercurialis, 
dragonul, se transformă în acvilă, păun, gânsacul lui Hermes sau Phoe- 


Imaginea 33 

Această imagine a fost desenată de un băiat de şapte ani, care pro¬ 
vine dintr-o căsătorie problematică. El a realizat un mare număr de de¬ 
sene ciculare de acest fel şi le-a pus în jurul patului său. El le numea 
„iubitele" lui şi nu voia să se culce niciodată fără ele. De aici se poate 
recunoaşte că imaginile „fermecate" funcţionează pentru el în semni¬ 
ficaţia lor originară, ca cercuri fermecate protectoare. 

30 Pentru detalii vezi Psychologie wid Alchemie (paragr. 334 şi 404). 

Imaginea 34 

O fetiţă de 11 ani, ai cărei părinţi se aflau în proces de divorţ, a dese¬ 
nat în acea perioadă, care i-a adus multe dificultăţi, mai multe imagini ce 
exprimau clar structura mandalei. Şi aici imaginile, ca cercuri fermecate, 
trebuie să împiedice intruziunea dificultăţilor şi obstacolelor lumii exte¬ 
rioare în spaţiul interior sufletesc. Ele reprezintă un fel de autoprotecţie. 

Poate că la fel ca pe Kilkhor, roata tibetană a lumii (imaginea 3), se 
găsesc în această imagine pe ambele părţi forme asemănătoare coarne¬ 
lor, care aparţin, conform experienţei, diavolului, respectiv unui simbol 
teriomorf al acestuia. Lui îi aparţin şi ochii oblici, înguşti de dedesubt 
şi cele două linii mici care indică nasul şi gura. Aceasta înseamnă: în 
spatele mandalei se află diavolul. Ori „demonii" sunt acoperiţi de ima¬ 
ginea fermecată puternică şi astfel sunt eliminaţi — ceea ce ar cores¬ 
punde scopului mandalei — ori, ca în cazul roţii tibetane a lumii, lu¬ 
mea e prinsă în ghearele demonului morţii. în imaginea noastră, dia¬ 
volii doar se uită din spatele marginii. Ce se înţelege prin aceasta am vă¬ 
zut în alt caz: o pacientă cu talent artistic a produs o mandală tetradică 
tipică, pe care a lipit-o pe o bucată de hârtie groasă. Pe spatele hârtiei se 
găsea un cerc corespunzător, în care erau reprezentate perversităţi sexu¬ 
ale. Acest aspect de umbră al mandalei reprezenta dezordinea şi risipi¬ 
rea care trebuie ordonate, „haosul", care se ascundea în spatele sinelui 
şi se ivea ameninţător imediat când procesul de individuaţie se oprea, 
respectiv când şinele nu se realizează şi rămâne de aceea inconştient. 
Acest fragment de psihologie a fost reprezentat de alchimişti prin al lor 
Mercurius duplex, care pe de o parte este mistagog şi psihopomp, iar pe 
de altă parte este dragon otrăvitor, spirit rău şi „trickster". 


Imaginea 35 

Desen al aceleiaşi fete. în jurul soarelui se află un cerc cu motivele 
ochiului şi Uroboros. Motivul polioftalmiei apare deseori în mandale 
individuale. (Vezi, de exemplu, imaginile 17 şi 5 din capitolul prece¬ 
dent al acestui volum.) în Maitrăyana-Brâhniana-Upanishad^\ oul 

31 [Socred Books XV, vi, 8 , p. 311. ] 

(Hiranyagarbha = germene de aur) este desemnat ca având „o mie de 
ochi“. Ochii din mandala înseamnă pe de o parte fără îndoială conşti¬ 
inţa contemplativă, dar pe de altă parte trebuie luat în considerare fap¬ 
tul că textele ca şi imaginile atribuie ochii figurii mitice, de exemplu 
unui Anthropos, de la care porneşte privirea. Aceasta pare să indice fas¬ 
cinaţia care prin privirea fermecată atrage întrucâtva asupra sa atenţia 
conştiinţei. (Compară în acest sens imaginile 38 şi 39.) 


Imaginea 36 

Reprezentare a unui oraş medieval cu ziduri şi şanţuri cu apă, străzi 
şi biserici ordonate după patru raze. Oraşul interior este înconjurat încă 
o dată de ziduri şi şanţuri, asemenea oraşului împăratului din Peking. 
Clădirile se deschid toate către centru, care e reprezentat de un castel cu 
acoperiş auriu. El este de asemenea înconjurat de un şanţ cu apă. în ju¬ 
rul castelului, solul e acoperit cu plăci negre şi albe. Ele reprezintă con¬ 
trariile, care sunt unite aici. Această mandală provine de la un bărbat de 
vârstă mijlocie (compară imaginile 28 şi 29). O asemenea imagine nu 
este străină simbolisticii bisericeşti. Ierusalimul ceresc din Revelaţie este 
foarte cunoscut. Şi lumea de reprezentări indiană cunoaşte oraşul brah¬ 
manului de pe muntele lumii Meru. în Floarea de Aur 32 se spune: „Car¬ 
tea despre castelul galben zice: «în câmpul mare cât un ţol al casei mare 
de un picior se poate ordona viaţa.» Casa mare de un picior este faţa. în 
faţă câmpul mare cât un ţol: ce ar putea fi altceva decât inima cerească? 
în mijlocul ţolului împătrit locuieşte minunăţia. în sala purpurie a ora¬ 
şului de nefrit locuieşte zeul vitalităţii şi golului extrem." Taoiştii numesc 
acest centru „ţara strămoşilor sau castelul galben". 


Imaginea 37 

Imaginea provine de la desenatoarea imaginilor 11 şi 30. Lăcaşul 
germenelui este caracterizat aici ca un sugar închis într-o sferă care se 

32 Ediţia a doua, p. 102. 

roteşte. Cele patru „aripi“ sunt colorate în cele patru culori de bază. 
Copilul corespunde lui Hiranyagarbha şi homunculusului alchimişti¬ 
lor. Pe reprezentări de acest fel se bazează mitologemul despre „copilul 
divin“ 33 . 


Imaginea 38 

Mandala în rotaţie. Provine de la aceeaşi desenatoare a imaginilor 
21 şi 23. Remarcabile sunt cele patru raze ale aripilor aurii faţă de tria¬ 
da de câini, care se urmăresc în jurul centrului. Ei întorc spatele aces¬ 
tuia şi indică astfel că centrul se află pentru ei în inconştient. Manda¬ 
la conţine — în mod neobişnuit — un motiv triadic cu orientare că¬ 
tre stânga, pe când cele patru raze sunt orientate către dreapta. Acest 
lucru nu e deloc întâmplător. Câinii reprezintă conştiinţa (presimţire, 
miros) care vânează inconştientul; cele patru aripi orientate către 
dreapta semnifică mişcarea inconştientului către conştiinţă, ceea ce co¬ 
respunde situaţiei de atunci a pacientei. Este ca şi cum câinii ar fi fas¬ 
cinaţi de centrul pe care nu îl pot vedea. Animalele par să reprezinte 
conştiinţa fascinată. Imaginea conţine mai sus-amintita proporţia ses- 
quitertia (3:4). 


Imaginea 39 

Acelaşi motiv ca mai înainte, dar reprezentat de iepuri. Este un or¬ 
nament gotic de la Domul din Paderborn. Nu se poate recunoaşte aici 
un centru, deşi rotaţia îl presupune. 


Imaginea 40 

Această imagine provine de la o pacientă tânără. Ea conţine de ase¬ 
menea proportio sesquitertia , şi astfel acea dilemă cu care începe Tirna- 

33 Cap. VI al acestui volum. 


389 


Arhetipurile şi inconştientul colectiv 


ios al lui Platon şi care, cum am amintit deja, joacă în alchimie un rol 
deloc neglijabil ca axioma Măriei. Trebuie să indic în această privinţă 
Simbolistica spiritului (Symbolik des Geistes), şi anume în mod special 
comentariul meu la povestirea din Timaios din Încercarea unei inter¬ 
pretări psihologice a dogmei Trinităţii (Versuch einer psychologischen De- 
utung des Trinitătsdogmas ). 34 (Compară şi textul la imaginea 3.) 


Imaginea 41 

Această imagine provine de la o pacientă schizoidă, tânără. Mo¬ 
mentul patologic se revelează în „liniile întrerupte", respectiv în feno¬ 
menele de clivaj din centru. Formele ascuţite, împungătoare ale linii¬ 
lor întrerupte înseamnă impulsuri rele, care rănesc, distructive, care 
pot împiedica sinteza personalităţii. Dar se pare că structura regulată 
a imaginii dimprejur reuşeşte să alunge fenomenele ameninţătoare de 
clivaj din interior. Acesta a fost de altfel cazul în cursul ulterior al tra¬ 
tamentului şi în evoluţia mai târzie a pacientei. 


Imaginea 42 

Mandala tulburată nevrotic. Imaginea a fost desenată de o pacien¬ 
tă tânără, necăsătorită, într-un timp foarte conflictual pentru ea. Ea se 
găsea într-o dilemă între doi bărbaţi. Marginea exterioară prezintă cele 
patru culori diferite. Centrul este dublat în mod straniu, căci în spate¬ 
le stelei albastre în câmpul negru apare un foc, iar în dreapta răsare un 
soare străbătut de vase de sânge. Steaua cu cinci raze indică pentagra¬ 
ma pe care o reprezintă omul, unde braţele, picioarele şi capul apar ca 
având valoare egală. Steaua cu cinci colţuri înseamnă, cum am amin¬ 
tit deja, omul doar-natural, pământesc şi inconştient. Compară imagi¬ 
nile 26 şi 27. Culoarea stelei este albastră, deci de o natură rece. Soare¬ 
le care răsare, dimpotrivă, este galben şi roşu, deci are o culoare caldă. 
Soarele însuşi (care aici seamănă cu un gălbenuş de ou clocit) înseam- 

34 Cap. IV al acestui volum. 

nă de regulă conştiinţă sau iluminare şi raţiune. De aceea s-ar putea 
spune despre mandala că pacientei îi încolţeşte o lumină; ea se trezeş¬ 
te din starea ei până acum inconştientă, care corespundea unei existen¬ 
ţe doar biologice şi raţionale. (Raţionalismul nu ascunde în nici un caz 
o conştiinţă superioară, ci doar una unilaterală!) Noua stare este carac¬ 
terizată de roşul sentimentului şi de galbenul (aurul) intuiţiei. De aceea 
este vorba de o deplasare a centrului personalităţii în regiunea mai cal¬ 
dă a inimii şi sentimentului, iar prin integrarea intuiţiei ia naştere o 
concepţie a totalităţii iraţională, bazată pe presentiment. 


Imaginea 43 

Această imagine provine de la o femeie de vârstă mijlocie, care, fără 
a fi nevrotică, se ocupa de evoluţia ei spirituală şi folosea în acest scop 
„imaginaţia activă". Din aceste încercări a luat naştere reprezentarea 
naşterii unei noi atitudini, respectiv conştiinţe (ochi) din adândurile 
inconştientului (mare). Aici ochiul are semnificaţia de sine. 


Imaginea 44 

Aceasta este o reprezentare care se găseşte pe un mozaic roman din 
Mokhnin (Tunisia), de unde am preluat-o. Este vorba de un apotro- 
paism împotriva deochiului. 


Imaginea 45 

Mandala a indienilor Navajo. Ei realizează printr-o muncă de du¬ 
rată, meticuloasă asemenea mandale, din nisip colorat, în scopuri tă¬ 
măduitoare. Este o parte a ritului aşa-numitului cântec al muntelui 
(Mountain Chant), care este interpretat pentru bolnavi. Deasupra cen¬ 
trului se întinde într-un arc larg corpul zeiţei curcubeului. Capul pă¬ 
trat caracterizează zeitatea feminină, cel rotund pe cea masculină. Or¬ 
donarea celor patru perechi de zei pe braţele crucii sugerează o svasti- 

că orientată către dreapta. Acestei mişcări îi corespund şi cele patru zei¬ 
tăţi masculine, care închid svastica. 


Imaginea 46 

Imaginea reprezintă de asemenea o pictură în nisip a indienilor Na- 
vajo. Ea aparţine ceremoniei „Male Shooting Chant“ 35 . Cele patru 
puncte cardinale sunt reprezentate prin cele patru capete încornorate 
în culori corespunzătoare punctelor cardinale. 


Imaginea 47 

Aici redau pentru comparaţie o reprezentare a zeiţei cereşti egipte¬ 
ne, care se apleacă asemenea zeiţei curcubeului deasupra „ţării“ cu ori¬ 
zont rotund. în spatele mandalei stă (probabil) zeul aerului, asemănă¬ 
tor demonului (imaginile 3 şi 34). Jos, braţele adoratoare ale lui Ka, cu 
motivul ochiului, ţin mandala, ceea ce ar putea însemna totalitatea „ţă¬ 
rii"*. 


Imaginea 48 

Această imagine dintr-un manuscris al lui Hildegard von Bin- 
gen reprezintă pământul înconjurat de ocean, aer şi cerul cu stele. Sfe¬ 
ra pământească din centru este împărţită în patru. 37 

Jacob Bohme a prezentat în cartea sa Viertzig Frageti von der Seele 
o mandala (imaginea 3 din studiul precedent al acestui volum). Cercul 
conţine o jumătate luminoasă şi una întunecată, care stau spate în spa- 

35 (Cântec de tragere al bărbaţilor.) Datorez ambele desene doamnei Margaret Sche- 
vill. Imaginea 45 este o variantă a picturii în nisip publicate în: Psyclwlagie imd Al- 
chemie (figura 110, p. 257). 

36 Desenul mi-a fost adus din British Museum, Londra. Relieful însuşi se pare că se gă¬ 
seşte în New York. 

37 Lucea, Biblioteca governativa. Cod 1942, fol. 37r. 

te. Ele reprezintă contrariile ce nu pot fi unite. De aceea, inima care stă 
între ele trebuie să le unească. Această reprezentare este de-a dreptul 
neobişnuită, dar exprimă în mod adecvat conflictul moral de nerezol¬ 
vat din concepţia creştină. „Sufletul este un ochi / în etern: o parabolă 
a eternităţii: o figură întreagă şi o imagine după primul prinapio, şi 
asemenea lui Dumnezeu Tatăl după persoana Sa / după natura Sa eter¬ 
nă. Esenţa şi fiinţa lui (unde este singur pur în sine) este mai întâi roa¬ 
ta naturii / cu primele patru forme." în alt loc al aceluiaşi studiu, Boh- 
me spune: „Fiinţa sufletului cu imaginea sa / este pe pământ / într-o 
floare frumoasă." Sau: sufletul este „un ochi de foc“, „din eternul cen- 
tro naturae", o „parabolă a primului principia"'. Ca ochi „el primeşte lu¬ 
mina / la fel ca luna strălucirea de la soare,... căci viaţa sufletului se 
originează în foc“. în alt loc. „Sufletul se aseamănă cu o sferă de foc / 
sau cu un ochi de foc." 38 


Imaginile 49 şi 50 

Imaginea 49 este interesantă în măsura în care lasă clar să se vadă 
în ce relaţie se află cu autorul ei. Desenatoarea (aceeaşi ca la imaginea 
42) are o problemă cu umbra. Figura feminină din imagine reprezin¬ 
tă umbra ei, partea ei întunecată, htonică. Ea stă în faţa unei roţi cu pa¬ 
tru spiţe şi formează cu aceasta o mandala cu opt raze. Din capul ei ră¬ 
sar patru şerpi 39 , care exprimă natura tetradică a conştiinţei; dar ei — 
în acord cu caracterul demonic al imaginii — fac aceasta în sens rău şi 
nefast, căci reprezintă gânduri rele şi distructive. întreaga figură e aco¬ 
perită de flăcări, care emană o lumină orbitoare. Ea este ca un demon 
al focului, „salamandra", reprezentarea medievală a unui spiriduş de 
foc. Focul exprimă un proces de transformare intens. De aceea prima 
materia care trebuie transformată este reprezentată în alchimie prin sa¬ 
lamandra în foc, aşa cum arată imaginea 50. 40 Suliţa sau săgeata expri¬ 
mă, în mod exagerat, „direcţia". Ea arată din mijlocul capului în sus. 

38 „Ochiul întors", pp. 161 şi urm. 

39 Cf. în acest sens cei patru şerpi din jumătatea htonică (umbra) a mandalei din ima¬ 
ginea 9 cu lucrarea precedentă din acest volum. 

40 Figura X din figurile lui Lambsprinck din 1677 In Musaetim hermeticum (p. 361). 

Tot ce e mistuit de foc se ridică, spre lăcaşurile zeilor. Dragonul care 
străluceşte în foc se volatilizează. Din chinul focului ia naştere ilumi¬ 
narea. Imaginea lasă să se bănuiască ceva despre fundalul procesului de 
transformare. Ea descrie evident o stare de chin, care aminteşte pe de 
o parte de crucificare, pe de altă parte de ixionul împletit pe roată. De 
aici e evident că individuaţia, respectiv totalizarea, nu este nici un sum¬ 
mum bonum, nici un summum desideratum, ci reprezintă suportarea 
dureroasă a unirii contrariilor. Aceasta este semnificaţia crucii în cerc. 
De aceea crucea are efect apotropaic, pentru că, ţinută în faţa răului, îi 
arată acestuia că este deja inclus şi de aceea şi-a pierdut efectul distru¬ 
gător. 


Imaginea 51 

Dintr-o problematică asemănătoare a unei paciente de 60 de ani a 
reieşit această imagine: un demon de foc pluteşte în noapte către o stea, 
pentru a trece acolo dintr-o stare haotică într-una ordonată. Steaua re¬ 
prezintă totalitatea transcendentă. Demonul corespunde animusului, 
care, ca şi anima , mijloceşte legătura dintre conştiinţă şi inconştient. 
Imaginea aminteşte de simbolistica antică, de exemplu de Plutarh 41 : 
sufletul este numai în parte în corp, iar în parte este în afară, pluteşte 
deasupra omului ca o stea şi reprezintă geniul său. Aceeaşi concepţie se 
găseşte şi la alchimişti. 


Imaginea 52 

Această imagine provine de la aceeaşi pacientă care a produs ima¬ 
ginea 51. Ea reprezintă flăcări din care iese plutind în sus un suflet. 
Acelaşi motiv se repetă în imaginea 53. Se găseşte — şi anume cu 
aceeaşi semnificaţie — şi în Codex Alchemicus Rhenovacensis (secolul 
al XV-lea) din Biblioteca Centrală din Ziirich (imaginea 54). Animae 
(„sufletele") ale materiei prime calcinate în foc scapă (ca aburi) sub 

41 Degenio Socratis , cap. xxii (Uber den Dilmon des Sokrntes , p. 195). 

forma figurilor umane copilăreşti (homunculi). în foc se află dragonul 
care se transformă, forma htonică a animei muncii. 


Imaginile 53 şi 54 

Trebuie să observ şi aici că nu numai pacienta nu avea nici o cu¬ 
noştinţă despre alchimie, dar pe atunci nici eu nu cunoşteam materia¬ 
lul imagistic alchimic. Această coincidenţă, oricât de frapantă, nu în¬ 
seamnă deloc ceva neobişnuit, căci marea problemă şi preocupare a al¬ 
chimiei filosofice este aceeaşi care stă la baza psihologiei inconştientu¬ 
lui, şi anume individuaţia, adică integrarea sinelui. Cauze asemănătoa¬ 
re au ceteris paribus aceleaşi efecte, şi aceleaşi situaţii psihologice se fo¬ 
losesc de aceleaşi expresii simbolice, care la rândul lor se bazează pe 
fonduri arhetipale, aşa cum am arătat-o pentru alchimie. 


REZUMAT 

Sper că am reuşit să mijlocesc cititorului, prin această serie de ima¬ 
gini, o idee despre simbolistica mandalei. Desigur că prin prezentări¬ 
le mele nu am urmărit decât să dau o orientare superficială materia¬ 
lului empiric care stă la baza cercetării comparate. Am indicat anumi¬ 
te paralele, care ar putea duce la viitoare cercetări comparate etnolo¬ 
gice şi istorice, dar am renunţat în acest cadru la o prezentare comple¬ 
tă şi temeinică, pentru că în acest scop ar fi trebuit să merg mult mai 
departe. 

Despre semnificaţia funcţională a mandalei nu trebuie să spun aici 
multe cuvinte. Am tratat această temă deja de câteva ori. Mai mult, cu 
ceva fler se poate bănui, în aceste imagini pictate cu multă dragoste, 
deşi cu mâini neîndemânatice, care este sensul adânc pe care autorul a 
încercat să-l pună în ele şi să-l exprime. Ele sunt în sens indian yantras, 
adică instrumente de meditaţie, de scufundare, de concentrare şi de re¬ 
alizare a experienţelor interioare, aşa cum am arătat în comentariul la 
Floarea de Aur. în acelaşi timp, ele folosesc la stabilirea ordinii interioa- 

re şi de aceea se găsesc deseori, când apar în serii de imagini, nemijlo¬ 
cit după stări haotice, dezordonate, conflictuale şi anxioase. De aceea 
ele exprimă ideea refugiului sigur, a împăcării interioare şi a totalităţii. 

Aş putea să arăt încă multe alte imagini, din diferite regiuni ale lu¬ 
mii, şi am fi surprinşi să vedem cum aceste simboluri provin din ace¬ 
leaşi legităţi de bază, aşa cum se observă la mandalele individuale. Lu¬ 
ând în considerare faptul că în toate cazurile demonstrate aici se află 
fenomene noi neinfluenţate, trebuie să tragem concluzia că dincolo de 
conştiinţă trebuie să fie prezentă o dispoziţie inconştientă individului 
cu o răspândire aşa-zis universală, o dispoziţie care produce în toate 
timpurile şi locurile în principiu aceleaşi simboluri sau cel puţin une¬ 
le foarte asemănătoare. Cum această dispoziţie este de regulă incon¬ 
ştientă individului, am desemnat-o drept inconştient colectiv şi postu¬ 
lez ca bază a produselor simbolice ale acestuia existenţa imaginilor ori¬ 
ginare, a arhetipurilor. Nu trebuie să adaug că identitatea conţinuturi- 
lor inconştiente individuale cu cele ale paralelelor etnice se exprimă nu 
doar în figurarea imagistică, ci şi în sens. 

Cunoaşterea originii comune a simbolisticii preformate inconştient 
ne devenise inaccesibilă. Pentru a o aduce din nou la lumină, trebuie 
să citim texte vechi şi să cercetăm culturi vechi, ca să găsim acolo sen¬ 
sul şi înţelegerea a ceea ce astăzi pacienţii noştri ne spun despre evolu¬ 
ţia lor sufletească. Dacă mergem ceva mai adânc de suprafaţa sufletu¬ 
lui, dăm de straturi istorice care nu sunt în întregime inerte, ci trăiesc 
şi acţionează mai departe în fiecare om, şi anume într-o măsură despre 
care, după stadiul cunoaşterii noastre de astăzi, probabil că nu reuşim 
să ne facem o imagine corectă. 

MANDALE 


[Scrisă pentru: Du. Schweizerisclie Momtsschrift XV / 4 (Ziirich, aprilie 1955) pp. 16 şi 
21, datat „ianuarie 1955“ Numărul a fost dedicat adunărilor Eranos din Ascona şi ope¬ 
rei lui C. G. Jung. Articolul era ilustrat cu reproduceri de mandale.] 


MANDALE 


Cuvântul sanscrit mandala înseamnă „cerc" în sens general. în do¬ 
meniul obiceiurilor religioase şi în psihologie el desemnează imagini 
circulare, care sunt desenate, pictate, sculptate sau dansate. Figuri plas¬ 
tice de acest fel există în budismul tibetan, iar ca figuri de dans se gă¬ 
sesc în imaginile circulare ale mănăstirilor de dervişi. Ca fenomene psi¬ 
hologice, ele apar spontan în vise, în anumite stări conflictuale şi în 
schizofrenie. Foarte frecvent ele conţin o pătrime sau un multiplu de 
patru sub forma crucii sau a stelei sau a unui pătrat, octogon etc. în al¬ 
chimie acest motiv se găseşte în forma „quadratura circuli 11 . 

în budismul tibetan figurii îi revine semnificaţia unui instrument 
de cult ( yantra ), care trebuie să sprijine meditaţia şi concentrarea. 
Ceva asemănător semnifică ea şi în alchimie, căci acolo reprezintă 
compunerea a patru elemente separate. Apariţia ei spontană la indi¬ 
vizi moderni permite cercetării psihologice explorarea sensului său 
funcţional. De regulă, mandala apare în stări de disociaţie sau dezo¬ 
rientare psihică, de exemplu la copii între 8 şi 11 ani, ai căror părinţi 
se află în divorţ, sau la adulţi care sunt confruntaţi, ca o consecinţă a 
nevrozei şi a tratamentului ei, cu problematica contrariilor naturii 
umane, şi astfel sunt dezorientaţi, sau la schizofreni, a căror imagine 
despre lume a ajuns haotică din cauza intruziunii conţinuturilor in¬ 
conştiente neînţelese. în astfel de cazuri se vede clar cum ordinea se¬ 
veră a unui asemenea cerc compensează dezordinea şi rătăcirea stării 
psihice, şi anume prin faptul că se construieşte un punct central, spre 
care se ordonează totul, sau o ordonare concentrică a multiplului ne- 

ordonat, a opusului şi a ceea ce e de neunit. Este vorba aici evident de 
o încercare de autovindecare a naturii, care provine nu dintr-o consi¬ 
deraţie conştientă, ci dintr-un impuls instinctiv. Pentru aceasta se fo¬ 
loseşte, aşa cum arată cercetarea comparată, o schemă fundamentală, 
un aşa-numit arhetip, care apare ca să zicem aşa pretutindeni şi care 
nu-şi datorează existenţa individuală exclusiv tradiţiei, la fel de puţin 
cum instinctele au nevoie de o asemenea mijlocire. Ele îi sunt date fie¬ 
cărui individ nou-născut şi aparţin bagajului inalienabil al acelor pro¬ 
prietăţi care caracterizează o specie. Ceea ce desemnează psihologia ca 
arhetip nu este altceva decât un aspect formal al instinctului care apa¬ 
re frecvent şi de asemenea este dat a priori ca şi acesta. Astfel, găsim o 
coincidenţă de principiu, în ciuda diferenţelor exterioare, la toate 
mandalele, şi indiferent de provenienţa lor temporală şi spaţială. 

„Cvadratura cercului'* este unul dintre numeroasele motive arhe¬ 
tipale care stau la baza formării multora dintre visele şi fantasmele 
noastre. Dar ea iese în evidenţă mai ales prin faptul că aparţine şi ce¬ 
lor mai importante din punct de vedere funcţional. Ea poate fi desem¬ 
nată tocmai ca arhetip al totalităţii. Datorită acestei semnificaţii, „pă¬ 
trimea este unitate**, este schema imaginilor divine, aşa cum arată vi¬ 
ziunile lui Ezechiel, Daniel şi Enoch 1 , la fel şi reprezentările lui Horus 
cu cei patru fii ai săi. Aceştia din urmă indică o diferenţiere interesan¬ 
tă, căci există ocazional reprezentări în care trei dintre fii au capete de 
animal, şi numai unul are cap de om; lor le corespund viziunile 
veterotestamentare şi chiar şi emblemele serafimilor transferate evan- 
gheliştilor şi — last not least — însăşi natura Evangheliilor: trei sinop¬ 
tice şi una gnostică. Trebuie să mai observ în acest sens că de la poves- 
tirea-cadru a platonicului Timaios („Unu, doi, trei; dar unde a rămas 
al patrulea... dragul meu Timaios?**) 2 şi până la cabirii din Faust II 
motivul lui patru ca trei şi unu a constituit o preocupare mereu pre¬ 
zentă a alchimiei. 

Semnificaţia adâncă a cuaternităţii (pătrimii) cu procesul ei pro¬ 
priu, secular, de diferenţiere, care se revelează şi în cele mai recente 

1 Ezechiel 1, 5 şi urm.; Daniel 7, 1 şi urm.; Canea lui Enoch 22, 2 şi urm. (Kautzsch, 
Apokryphen unii Pseudoepigraphen des Alton Testaments, pp. 251 şi urm.), 87, 2 şi 
urm. (p. 290). 

2 Timaios, p. 2. 

dezvoltări ale simbolului creştin 3 , ar putea explica de ce „Du" a ales 
tocmai arhetipul totalităţii ca exemplu al formării simbolurilor. La fel 
cum acest simbol are o poziţie centrală în documentele istorice, şi in¬ 
dividual îi revine o semnificaţie copleşitoare. Mandalele individuale 
sunt, cum era de aşteptat, de o mare diversitate. Majoritatea lor co¬ 
vârşitoare sunt caracterizate de cerc şi pătrime. Dar există ocazional 
şi unele care au cifra trei sau cinci, pentru care există motive înteme¬ 
iate. 

în timp ce mandalele de cult au de obicei un anumit stil şi un nu¬ 
măr limitat de motive specifice ca conţinut, mandalele individuale se 
folosesc de un conţinut aşa-zis nelimitat de motive şi aluzii simbolice, 
din care nu e greu de văzut că ele încearcă să exprime fie totalitatea in¬ 
dividului în trăirea sa interioară sau exterioară, fie punctul de referin¬ 
ţă esenţial, interior al acestuia. Obiectul lor este şinele, în opoziţie cu 
eul, care este doar punctul de referinţă al conştiinţei, în timp ce şinele 
conţine în sine totalitatea psihicului, şi anume conştientul şi incon¬ 
ştientul. De aceea nu rareori mandala prezintă o anumită împărţire in¬ 
tr-o jumătate luminoasă şi una întunecată, cu simbolurile specifice. Un 
exemplu istoric de acest fel este mandala lui Jacob Bohme, care se gă¬ 
seşte în tratatul său Patruzeci de întrebări despre suflet (Viertzig Fragen 
von der Seele). Ea este în acelaşi timp o imagine a lui Dumnezeu. Acest 
lucru nu e întâmplător, căci filosofia indiană, care a conturat în mod 
special ideea sinelui, a lui atman sau purusha, nu face o deosebire prin¬ 
cipială între esenţa umană şi cea divină. în mod corespunzător, şi în 
mandala occidentală scintilla, scânteia sufletului, esenţa intimă, divină 
a omului, este caracterizată prin simboluri care ar putea la fel de bine 
să desemneze o imagine a lui Dumnezeu, şi anume imaginea divinită¬ 
ţii desfăşurate în lume, în natură şi în om. 

Faptul că asemenea imagini au, în anumite condiţii, efecte terape¬ 
utice considerabile asupra autorilor lor este stabilit empiric şi poate fi 
uşor înţeles, căci ele reprezintă încercări temerare de alăturare a unor 
contrarii aparent neunificabile şi de construire de punţi între separări 
aparent lipsite de speranţă. Chiar şi o încercare simplă în această direc- 

3 Vestire a dogmei înălţării trupeşti a Măriei la cer, in noiembrie 1950. Cf. cu aceasta 

Psychologie unii Religion, paragr. 119 şi urm.; Versuch einer psychologischen Deutung 

des Trinitătsdogmas, paragr. 251 şi urm.; Aiuwort auf Hiob, paragr. 248 şi urm. 

ţie pare să aibă efecte tămăduitoare, fireşte numai atunci când apare 
spontan. De la o repetare artificială sau de la o imitaţie intenţionată a 
unor asemenea imagini nu trebuie aşteptat nimic. (O serie de manda- 
le individuale se găseşte în volumul meu Gestaltungen des Unbe- 
wufiten 4 .) 


4 Capitolele XI şi XII ale acestui volum. 

285, 288,311,354, 400 
individuaţie, 44, 49-50, 114, 138, 
151-153, 164, 169-171, 
177,184, 205, 234, 255, 
277,279, 281,293-294, 

375, 381-382, 385,387, 
394-395 

istoria literaturii, 69 
istoria religiilor, 74, 87 

itifalic, 114, 324 

iubire, 35, 77, 101-102, 204, 305, 

iubită, 92, 147 
iustitia, 383 
ixion, 394 

îmbrăţişare, 365, 381 
îmbucătăţire, 125 
împărăţia cerească, 44, 226 
împărţire în patru, 325 
împerechere, 330 
înaripat, 216, 315, 320 
înger, 26, 38, 149, 242 

75, 89,91, 102, 107, 111, 
194, 221,224, 233, 247, 

147, 152, 176,201,227, 
229, 235, 342 
învăţătură secretă, 225 
înviere, reînviere, 125,132, 358 

izvor, 27,46, 57,226, 335 

Josua ben Nun, 143 

Kabbala denudata, 321, 333 
Kali, 93, 108, 110 
Kamutef, 248 
Karkinos, 349 

Kassapa-Samyutta, Sutta, 122 

Katha-Upanişad, 176 

Kenia, 27, 149 

Kether, 333 

Kilkhor, 387 

klippoth, 333 

Kore, 187, 189, 191, 194,209 
Kundalini, 365, 367, 370, 375, 
378, 380, 382 

lemn, 23,116, 346, 377 

leu, 374 
Leviathan, 380 
Liber mutus, 34 
liberalism, 74 

354 

libido, 145, 147, 159 

lingam, 114 

liturghie, 56,61,123,125-126, 
198, 263-264, 306 

locapala, 325 
logos, 105 

Madschudsch, 150, 152 

măgar, procesiunea, 264-266 
magia fertilităţii, 181 
magie, 181, 224, 335 
- neagră, 326 

Maitrâyana-Brâhmana- 
Upanishad, 381 
Malchuth, 333 

mamă, 76-77, 89, 92-93, 95, 98- 

191,193-195, 202, 287, 
306 


447 



Arhetipurile şi inconştientul colectiv 


mana, 23 

mandala, 20,22,44,92, 307, 319, 
322-323, 327-329, 331- 

334, 336, 338, 340, 342, 
344-345, 347-349, 351- 

materie, 42, 71, 101, 114-116, 

335, 394 
matriarhat, 104 
matrix, 339 
Maui, 172 

mânie, 21, 305, 334, 344, 347 

mântuitor, 27,44, 74, 169, 176, 

270, 277 

medic, 81, 158,213, 221 

meditaţie, 38,49, 76,137-138, 
221,324, 395 
melc, 348 
melotezie, 349 
melusină, 228 
meluzine, 34 
membrum virile, 321 
memorie, 287 
menstruaţie, 101,191 
Mephisto, Mephistofeles, 143, 
152, 290 

306-308,311-312,315- 

351, 384, 387 

Merlin, 232, 249 
Meru, 388 
Messia, 333 

meteorologie, 16,205, 248 

microcosmos, 25, 194, 229, 315- 

344, 373, 378, 382 

misterul rusaliilor, 57, 216, 229 
mistica, 141, 153, 179,181 

125-126, 132-133, 321- 
322 

natură, de natură, 13-14, 17, 27- 
28, 54, 56,62,71,75,77- 
78,98, 103,117, 148, 161, 
173-174, 178,190, 192- 
193, 206, 208,215-216, 

236, 324-325, 330-331, 
343, 373, 379, 394 
Noe, 241,358 

126,133, 135-136, 195, 
272 

participation mystique, 29, 133 
pasăre, 197, 206-208, 244, 329, 
374-375 

personalistă), 54-55, 58, 
68,93, 113 

- a primitivilor, 53,69 

- a renaşterii, 124 

- a totemului, 135 

- a viselor, 158 

- americană, 93 

- complexă, 49,276 

- de grup (sau a unei 

adunări), 133 

- empirică, bazată pe 

experienţă, 17,67-68,268 

- individuală (sau a 

individului), 169,173 

- limitare, autolimitare a, 213 

- masculină, 83, 93, 97 

- medicală, 40, 54, 68, 158, 

177 

- neempirică, 67 

- normală, 158 

- ştiinţifică, 13, 72 

- patologică, 158 

- popoarelor, 90, 93 

- a "supraomului", 111 
Psihologie şi religie, 363 
psihopatologie, psihopatologic, 

79, 96, 111,126, 145, 158, 

164, 177, 268 
psihopomp, 38, 46, 387 
psihotehnică, 67 
psihoterapie, 40, 49, 54, 295 
psihotic, 48, 60, 113, 159,162, 

284 

psihoză, 48, 293 
tjjuxos, 215 
t|fUXTj,215,217, 323 
pubertate, 78 
"puer aeternus", 114, 164 
Pulcinellas, 266 
pulsiune, 176, 311, 325, 365 
punct de sprijin, 41 
punctul primăverii, 16 
trup dcei £coov, 42 
purificare, 31,105 


purpuriu (v. şi culori), 388 
Purusha, 93, 148, 330,401 
pustnic, 18,226 
putere, 21,23,97-98, 102, 111- 
112, 114, 127,129, 135, 
148,150, 152,162, 175- 
176, 194, 203-204, 229, 
240-244, 246, 254, 256, 
271-272, 276, 304,306, 
311,329, 332, 367, 377, 
379 


Q 

quincunx, 351 
Quito, 134 


R 

Râ, 375 

Rachaidibi fragmentum, 141 
Ras Shamra, 380 
răsărit, 16, 110,136, 141,151, 
265, 346-347, 370, 374 
raţionalism, 102, 109, 115, 178, 
228, 256, 267, 374 
raţiune, 22-23, 74, 88-89, 92, 
103, 108,138, 147,214, 
216, 256, 269-270, 294, 
305,310,313, 323, 382, 
391 

răul, 37,45, 105, 110-111, 116, 
230, 232-233, 238-239, 
243, 272, 327, 333 
război, 58, 134, 149, 256 

râu (v. şi pârâu), 22, 44,198, 
201,317, 367, 377 
Rebis, 179 

rege, 24, 43, 194, 226, 233, 236, 
251,253, 276, 308 
regina cerului, 112 
Regina Coeli, 114 
regresie, regresiv, 72, 285, 354 
reîncarnare, 122 
religie Bon, 326, 383 
religie, religios, 17-18, 20, 25, 32, 
36,41,43,53, 55-56, 58, 
61-62, 69, 74-76, 79,81- 
82,87, 94, 96, 111-112, 
123, 149, 153,157-158, 
160, 162, 164, 166-167, 
174-175, 181,196, 206, 
215,217-218, 222, 248, 
252, 262, 265-266, 291, 
316, 326, 354-355, 363, 
369, 383, 399 

renaştere, 55-56, 88, 121-124, 
137, 141, 143,147, 151, 
329, 348, 358 
renovatio, 122 

representations collectives, 15, 
49, 53, 56, 58, 74, 76 
reprimare, 271,286-287, 340 
resurrectio, 122 
revelaţie, 42, 304, 306, 388 
Rigveda, 379 
Ripley-Scrowle, 384 
rit, ritual, 22, 56, 62, 123, 125- 
126,132-134, 136, 149, 
167, 174, 191, 198, 265, 
275, 364, 366 


„rites d’entree et de sortie“, 159 
roşa mystica, 371 
Rosarium philosophorum, 140, 
146, 336 

Rosencreutz, 254 
Rosinus ad Sarratantam, 141 
rotaţie, 332, 369, 380, 385, 389 
rotundum, 303, 309, 315, 331 
rozacrucian, 371 
rubedo, 308 
rubin, 308, 336, 372 
rubiniu (v. şi culori), 373 
rugăciune, 20, 114, 140, 372 
Rusia, 383 


s,ş 

Sachseln, biserica din, 19-20 
sacrificiu, 58, 96-97, 199, 202, 
208, 245, 352, 358 
sacrilegae, 264 
salamandră, 191, 393 
salpetru, 304 
Samotrache, 23 
Samyutta-Nika-ya, 292 
Sanatsugâtîya, 377 
sânge, 24, 29, 80, 99, 101, 141, 
191-192, 199,202, 263, 
274, 308, 320, 328, 332- 
333, 390 

Sankaracharya, 221 
sapientia, 56, 330 
sarcină, 30, 39-40, 54-55, 63, 
101,128, 163, 194,213, 
215,247,257, 293,295, 
302, 329, 353 

sarcofag, 92,222, 386 
sare, 304, 333 
sarkikos, 143, 145 
Satan (v. şi Lucifer), 144, 219 
Saturn, 14, 306, 313 
saturnalii, 262 
săgeată, 393 
sărăcie, 23, 25 
sărbătoare a nebunilor, 263 
sărbătoare de Anul Nou, 263 
sărbătoarea circumciziei, 263 
Schelm, 259, 261 
schizofrenie, 61,79,170,197, 
283, 293, 399 
schizoid, 371, 390 
Schong, 345 

scindare (v. şi disociaţie), 169, 
318, 350 

scrisoare către Clemens, 180 
secret, 14, 17, 45, 76,113-114, 
198, 243, 272, 274-275 
secte, 364 

Semenda, pasărea, 386 
semnele, 88, 221, 367 
senex, 47, 333 

sens, 18, 21-22, 24, 29, 38, 40-42, 
67, 76-77, 88, 91-93, 96, 
103-105, 107,109,116, 
121-122, 134, 136, 139, 
142-143,145-146, 148- 
149, 159, 162-164, 174, 
178, 190, 193-194, 209, 
213-215,218-220, 231, 
234, 247, 255, 266-267, 
272-273, 276, 281,284- 
285, 291-292, 294, 299- 


300, 303, 305-306,311, 
314-315,317, 321,326- 
328, 333-334, 340, 344- 
345, 364, 368-369, 375- 
377, 384, 388, 393, 395- 
396, 399-400 

sentiment, 23, 38,45, 80, 134, 
148, 183, 195, 300,339, 
391 

sentiment de inferioritate, 80, 

99, 185,235 

senzorial, percepţie / experienţă 
senzorială, 16, 124, 181, 
218 

Septem tractatus seu capitula 
Hermetis Trismegisti, 
aurei, 140 
serafim, 325, 400 
„serpens mereu riali s“, 318,320, 
322, 386 

„servus rubeus“, 176 
sesquitertia (v. şi proportio), 

368, 370, 389 
Seth, 231 

sex, 34, 37, 39, 57, 83, 180, 290 
sexualitate, sexual, 39, 84, 95-96, 

100, 162, 322, 324,339 
Sf. Ana, 55-56,81 

sfânt / sfinţenie, 17, 19, 21, 33, 
63, 77, 124-125, 135, 138, 
141,152,163,174, 206, 
234, 241,262-263, 305, 
335, 344, 346, 354, 364, 
372 

Sfântul Spirit, 63,174, 335, 346 

sferă, 114, 209, 288, 309,313- 
314,317-318, 321-322, 
330-331,344, 369, 383, 
388, 393 

Shakti, 82, 192, 365, 367, 372, 

381 

Shatchakra Nirupana, 192 
Shiva, 364-367, 372, 375, 377- 
378, 381 
- bindu, 378 

Shrî-Sambhara Tantra, 82 
Siegfried, 172 

simbol, simbolic, simbolistic, 15- 
24, 26-28,31-33, 38, 42- 
44,47-50, 57-60, 62-63, 
83,87, 92-93, 98, 113- 
117, 121, 129, 134, 138, 
141-142, 145-146, 148, 
153,169-171, 173-175, 
177-182, 185, 194-195, 
198-199, 202, 206, 220- 
221,224, 227, 234, 238- 
239, 242-243, 245, 247- 
248, 250, 265, 294-295, 
301-303, 307, 309 
simptome psihogene, 139 
simţire, 91, 311, 341 
sincronicitate, 116, 350 
Sine, 152, 176, 366, 381 
sirenă, 34, 191 
sistemul chakren tantric, 47 
oripeia, 47 
soacră, 92, 99-100 
soare, 16, 32,49, 61-63, 90, 104, 
138,141-142, 146, 150- 
151,162, 203,229, 240, 


310,319, 321-322, 331, 
342-343, 348-352, 354, 
358, 369, 372, 376-377, 
380-381,385, 387, 390, 
393 

social, 140, 288 
socialism, 74 
societate, 38, 74,101, 103 
Sol (carul solar), 138 
solstiţiu, 349 
ocopa, 329 
somalez, 149 

somn, 43, 68, 72,78, 142, 223- 
224, 233, 285 

Sophia, 26, 56, 92, 147, 163, 337 
soră, 107, 250-253 
soror mystica, 34 
spaţiu şi timp, 183, 194, 229 
sperma mundi, 336 
spermatozoid, 338, 352 
spermatozoon, 320-321 
spirală, 203 

spiriduş, 163, 208, 242, 268, 273, 
393 

spirit, 20, 27-28, 33, 35, 46, 56- 
57, 63, 77, 96-97, 116, 
174,214-217,219-221, 
232-233, 238, 244, 252, 
255-256, 262, 282, 299, 
305-306, 321,329-330, 
332,335, 339, 341,346, 
387 

spiritism, 262, 268 
spiritus (v. şi spirit), 71,108, 
214-215, 221,309,318- 
320, 332 

stâncă, 27, 144, 228, 300-302, 
309,319 

stânga, orientarea către, 326 
stat, 135, 255 
- totalitar, 219 
stea, 108, 373, 385, 394 
sticlă, 303, 312, 373, 383, 386 
stoic, 42, 331 

strămoşi, 49,132, 195, 285, 292, 
388 

Stupas, 326 
subconştient, 28, 243 
substanţă, 77, 125, 140, 176, 178, 
214,219, 308, 329 
substanţa (materia) arcan, 215, 
254, 306, 333 

subteran, 29, 115, 165, 191,207, 
244,255 

„subtle body“, 122,218 
sucub, 34 

suflet, sufletesc, 16-18, 22, 26-27, 
29,31,34-38,40,44-46, 
50, 62, 68-72, 78-79, 94- 
96, 102, 108, 111, 114- 
115, 122, 127-129, 132- 
138, 141, 145,148-149, 
151-153, 158, 160-162, 
166-167,169, 171-172, 
174, 180, 182-185, 190, 
193, 202,214-218, 223, 
234, 240-241,243-245, 
250, 255, 262, 273, 275, 
286, 290, 294, 303-304, 
306-307,310,315-316, 
320, 323-324, 326, 342- 
343, 347, 355-356, 358, 


365, 368, 374, 381,387, 
393-394, 396, 401 
sulf, 308 
suliţă, 393 

superstiţie, 88, 180, 274 
supraconştiinţă (v. şi conştiinţă), 
243, 288 

supraeu (Ober leh), 13 
supraom, 111-112 
svadhisthana, 267 
svastică, 58, 326, 328, 332, 369, 
380, 383, 391-392 
Symposion (v. şi Platon), 80 
Syzygienmotiv, 69 
şamanism, 69, 262 
şarpe, 37,44, 60, 92, 172, 191, 
194, 206-208, 303-304, 
313-314,317-325, 327- 
328, 332-333, 339, 349, 
357, 365, 368-371,374, 
377-381,386 
şoc, 128, 339, 352 
şoim, 270, 375 

ştiinţă, 18, 28-29, 36, 40, 49, 53- 
54, 56, 68-69,71,76, 78, 
101, 104-105, 108-110, 
142,147, 158,160, 162- 
163, 165,173-174, 178- 
179, 181, 183,193-194, 
197, 208,219, 238, 241, 
243, 267, 269-272, 275, 
277, 281-284, 286-288, 
291-295, 301,310,312, 
315-316,319, 326, 352- 
355, 380, 382, 389, 391, 
394, 396 

ştiinţă a naturii, 68 
ştiinţă experimentală, 69 

T 

tabu, 37 

tabula rasa, 79,273 
Tabula Smaragdina, 114,239 
Tabulae principiorum, 307 
tânăr, 42, 45, 115, 165, 190, 198, 
204,206, 226,233, 237, 
244, 252, 286, 341 
tantra, tantric, 47, 82, 218, 267, 
364, 367, 371,375 

- Shrî-Sambhara, 82 

- yoga tantrică, 192 

tao, taoist, taoism, 18, 28,45,47, 
49, 297, 326, 344, 346, 

388 

Taospueblo, 32,49 
tarot, 47 
tartarus, 306 

tată, arhetip al tatălui, tatăl 

originar, tată-fiu, tată- 
fiică, 18,21,25-27, 32, 40, 
42,44-45,61,73,75-77, 
98, 105, 108-110, 144- 
145,162, 191, 194,219- 
220, 226, 232-233, 237, 
246, 286, 299,314, 323, 
335, 339, 347, 393 
Tatăl nostru (rugăciune), 32,219 
Tathagata, 340, 344 
taur, 197-198, 248,316, 341 
teamă, 24, 35, 113, 168, 175, 203, 
309 


Tebhunah, 333 
tehnică, 136, 247, 354 
teism, 75 

telepatie, telepatic, 148 
temenos, 369, 373 
templu, 147, 198,202, 363, 384 
teosofie, 24, 269, 330 
terapie (v. şi psihoterapie), 84, 
184,194, 356, 368 
teriomorfism (v. şi animal), 194, 
208-209, 234-236, 238, 
244-245, 261,266, 387 
terra, 19, 147, 158,163, 306, 333, 
346 

tetradă, tetradic, 247, 368, 370, 
375, 387, 393 
Tetraktys, 367 
ţap, 231, 348, 358 
Theatrum chemicum, 14,200, 
315 

Theosebeia, 208 
Thoth, 46 

Tibet (v. şi tibetan, budism), 
326, 332, 344, 364, 368, 
383, 387, 399 
tibetan, 364, 399 
tigru, 206 

Timaios, 238-239, 247, 389-390, 
400 

totalitate, 24, 148, 170-171, 173, 
175,193, 206,217, 238, 
242, 246,319, 329, 369, 
383 

totem, 135 

Tractatus Aristotelis, 141 

tradiţie, 15, 77,91,158,169, 366, 
368 

trandafir, 92, 194, 369, 371-373 
transă, 60 

transcendenţă, 125-126 
transfer, 73, 82, 94, 295, 352, 400 
transformare, 47, 50,105,123, 
125-126,128, 133, 136- 
138, 142, 147-148, 176, 
182, 207, 223, 261-262, 
295, 301,303,317, 324, 
355, 386, 393-394 
transmutare, 123 
Tratat al pelerinului, 20 
traumă, traumatic, 37, 57,93-94, 
132, 158-159, 165, 170, 
193-194, 235, 374 
treaptă, 48, 122, 143, 159, 163, 
169, 179,215,247, 253, 
267, 271-272, 285, 288, 
345 

Treime, 19, 323, 341,382 
triadă, 18, 238-239, 242, 246-247 
trickster, 198, 259,261-262, 264, 
266-273, 275-277, 384, 
387 

Trinitate, 18, 25, 76 
tripudia, 263 

tripudium hypodiaconorum, 

263 

Trismegistos, 46, 318 
triunghi, 239, 248 
tron, 77, 146, 197 
tropicul Racului, 293 
tulburare psihogenă, 177 
tunet, 304 


Tunis, Tunisia, 391 
Typhon, 322 


u 

„Ueli“, 271 
ulei, 341 

umbra, 30, 38, 50,111,131, 145, 
179, 190, 220, 248-250, 
269, 271-272, 275-277, 
290, 327, 335, 345, 366, 
393 

umed, 116, 305 
unilateralitate, 145,168 
unirea contrariilor, 22,117,173, 
295 

unitate, 112, 116, 134, 162, 170, 

242, 270, 281, 325, 375, 
400 

Upanişade, 319 
Urania, 113 

uriaş, 167, 200-201,236, 240, 

243, 252, 254,317 
Uroboros (v. şi Ouroboros), 387 
urs, 20,201-202, 236 
Ursanna, 202 

uscat, 35, 116,141, 146, 305, 
307, 334 
uter, 92, 101 


V 

vacă, 136, 203, 223, 230 
vânătoare, 128, 236, 241 
vânt, 26-27, 57, 62, 300, 334 
vârcolac, 226 

„vârtej“, 275, 325-328, 336, 379 
vas, 81, 92, 96, 101, 106, 146, 

165, 184, 226, 246, 302- 
303, 306, 309, 321,371- 
372, 384, 386 
vas hermeticum, 386 
Vechiul Testament, 219, 229, 262 
Vedanta Sutras, 381 
Venus, 37,114,192-193, 309, 
332-333 

verde (v şi culori), 227, 320, 325, 
328, 375 

viaţă, 22, 36, 43, 58,77, 99-101, 
105,107-108, 122,125, 
134,141-142,145-148, 
162, 182, 192, 225, 231, 
233, 294, 337, 342, 344, 
346, 353-354 

- catolică, 22 

- dincolo de orice categorii, 

38 

- dorinţe de, 171 

- formă de viaţă organică, 

109 

- forme de, 384 

- primii ani de, 79 

- psihică, 71, 89,292 

- secretă, 33 

- speranţa de, 80 
vierme, 194, 386 

vin, butuc de vie, 126, 309 
vindecare, 49, 56,142, 174, 368, 
374, 400 

violet (v. şi culori), 321 
vis, vise, visători, 15, 26-30, 32- 
33, 37,42-48, 59-60,63, 


79,95, 98, 103, 112, 126, 
131, 138, 149 

Vishnu, 318 ^ 

vishuddha, 267 
Visio Arislei, 146, 291 
viziune, 17-20,44, 62-63 
voinţă, 59, 77, 160, 169, 284, 
324-325, 354 
voluptat, 368 
Voluspâ, 33 

vraci, 127, 229, 262, 275 
vrăjire / desvrăjire, 252, 275, 286 
vrăjitoare, 35, 38-39, 94-95,165, 
206, 226, 233, 237, 241, 
244, 246, 255 
vultur, 57, 59 


w 

Weimar, 215 
Winnebagos, 267 
Wotan, 33, 231, 250-252, 344 


Y 

Yama, 368 

yang, 28, 72, 116, 347, 366 
yin, 28, 72,106, 116, 326, 347, 
366 

yoga, 47,136, 225,293, 324, 365- 
367, 382 
yoga-sutra, 293 
yogin, 137, 293, 365-366 
Yoni, 92 
Yii, 345 
yuga, 316 

z 

Zagreus, 126 

Zarathustra, 27, 46,111, 126, 
128-129, 152, 266 
zaruri, 263, 337 
zână, 40, 102,110, 206 
zeiţă, 38-39, 87, 110, 115,192, 
194, 199, 201,205, 207 


Zen,346 

zeu, 16, 114-115, 125,171, 176, 
194, 250,318, 365 
zodiacal, semn, cerc, 318,348 
Zosimos, 142, 148, 208, 228, 303, 
308 

